
Cuvânt înainte 


Urmărirea penală ca primă fază a procesului penal are ca obiect strângerea 
probelor necesare cu privire la existența infracţiunilor, la identificarea făptuitorilor şi la 
stabilirea răspunderii acestora, pentru a se constata dacă este cazul sau nu să se 
dispună trimiterea în judecată. 

Sarcina probațiunii revine în exclusivitate organelor judiciare şi este o activitate 
eXtrem de complexă şi de dificilă, dacă se are în vedere că datele cu valoare de probă 
obținute prin audierea persoanelor în diversele lor calități procesual-penale, conţin de 
cele mai multe ori elemente de subiectivism, care îngreunează folosirea lor în procesul 
de stabilire a adevărului. În acest context, probele ştiinţifice rezultate din examinările 
criminalistice de laborator, prin caracterul lor obiectiv, se constituie într-o reală garanţie 
pentru soluționarea corectă, sub toate aspectele, a cauzelor judiciare. | | 

În toate situaţiile în care se impune efectuarea cercetării la fața locului, din 
echipele care se deplasează în locurile în care s-au săvârşit fapte care intră sub 
incidența legii penale, fac parte şi specialişti criminalişti. „Înarmaţi” cu aparatură şi 
instrumentar de specialitate pentru căutarea, fixarea, ridicarea şi valorificarea probelor, 
ei sunt fini cunoscători ai problematicii criminalistice şi au o contribuţie uneori definitorie 

la elucidarea cazurilor cu care se confruntă organele judiciare. 

Criminaliştii sunt, deopotrivă, buni specialişti în domenii tehnice sau de altă natură, 
dar şi buni cunoscători ai legislaţiei penale şi procesual-penale. În lucrarea de față 
sunt prezentate metode, procedee şi tehnici criminalistice care au făcut obiectul de 
analiză şi al altor lucrări de specialitate, dar şi multe noutăți în domeniu. 

Autorul lucrării este un practician cu o vastă experienţă profesională şi o înde- 
lungată activitate didactică închinată formării multor generații de specialişti criminalişti, 
precum şi pregătirii generale pe linie de criminalistică a numeroase promoții care au 
absolvit cursurile facultății de drept. 

Sintetizând problematica ce poate fi rezolvată prin cercetarea de laborator a 
acestor „martori muţi” reprezentaţi de urmele şi mijloacele materiale de probă, metodele 
şi procedeele folosite pentru cercetarea lor, precum şi criteriile de interpretare a 
concluziilor formulate de specialiştii sau experții criminalişti, lucrarea este un îndrumar 
prețios pentru inițierea studenților din domeniul dreptului, sau a altor persoane interesate 
să descifreze tainele criminalisticii, şi în acelaşi timp, pentru cei care-şi desfăşoară 
activitatea în domeniul înfăptuirii justiției. 

CAPITOLUL | 


NOȚIUNEA, OBIECTUL, METODELE 
ŞI PRINCIPIILE CRIMINALISTICII 


1. Consideraţii introductive. 

Aflarea adevărului în procesul penal şi civil impune folosirea pe scară largă 
a probei ştiinţifice fără de care deseori, soluționarea corectă sub toate aspectele 
a cauzelor judiciare, este de neconceput. 

Încercări de introducere a unor mijloace științifice în lupta împotriva 
criminalității au existat încă din antichitate. Astfel, o lege a împăratului Constantin 
din anul 300 Î.H., cuprindea o secțiune specială despre fals, în care printre 
mijloacele enumerate pentru aflarea adevărului, era precizată şi compararea 
înscrisurilor. O altă informaţie scrisă despre examinarea criminalistică a actelor 
datează din anul 1569, când a fost cercetat modul de falsificare a semnăturii 
regelui Carol al IX-lea al Franţei! .. Metodele folosite aveau însă caracterul unor 
practici izolate, care mai târziu s-au conturat ca metode independente de 
cercetare.2 

“ Dezvoltarea continuă a industriei şi comerțului a condus la utilizarea pe 
scară largă a înscrisurilor pentru încheierea tranzacţiilor, dar în acelaşi timp a 
sporit şi numărul actelor falsificate. Au apărut totodată bunuri de larg consum 
contrafăcute care erau prezentate ca autentice, înşelând astfel încrederea 
publică cu privire la calitatea lor. Perfecţionarea continuă a metodelor şi 
procedeelor de comitere a infracţiunilor, a creat mari dificultăți în descoperirea 
lor, în identificarea făptuitorilor și probarea vinovăţiei acestora. Procedurile 
clasice de cercetare se dovedeau de multe ori ineficiente. În acest context a 
apărut și mai evidentă necesitatea aplicării unor metode şi mijloace ştiinţifice 
de cercetare a infracțiunilor. 

Esenţial în dezvoltarea ştiinţei criminalisticii a fost progresul realizat în toate 
domeniile cunoaşterii umane, care a condus la identificarea unor noi şi numeroase 


1 E. Mihuleac, Expertiza Judiciară, Editura Științifică, Bucureşti, 1971, pag. 93 şi urm. 
2 Colectiv, Școala românească de criminalistică, Editura MI, Bucureşti, 1975, pag. 28; 
C. Suciu — Criminalistică, Ed. Didactică și Pedagogică, Bucureşti, 1972, pag. 14. 

metrii plai la aa Bertillon a conceput şi organizat sistemul 
i gri identificării recidiviştilor, iar magistratul şi profesorul de 
ustriac, ans Gross a publicat în 1893, „Manualul judecătorului de 
instrucţie”, fiind primul care a denumit această nouă ştiinţă drept „criminalistica”, 
pe care a definit-o ca o „ştiinţă a stărilor de fapt”. Ulterior el a reeditat această 
lucrare sub denumirea de „Manualul judecătorului de instrucție în sistemul 
criminalisticii”. 

Preocupări pentru introducerea unor metode şi mijloace ştiinţifice în instru- 
mentarea cauzelor penale şi civile, de natură să asigure un grad sporit de 
obiectivitate rezultatelor cercetării, au întreprins concomitent cu Hans Gross, şi 
alte personalităţi ale timpului, cum sunt A. Niceforo, A. Reiss, E. Goddefroy ş.a. 

România a fost primele țări care a preluat şi introdus noile mijloace ştiinţifice 
în activitatea de cercetare a infracţiunilor. Astfel, fotografia judiciară s-a practicat 
încă din anul 1879, iar sistemul antropometric al lui Bertillon a fost folosit din 
1895, când profesorul Mina Minovici a înființat Serviciul de identificare judiciară. 
Acest serviciu ținea evidența persoanelor cu antecedente penale pe bază de fişe 
antropometrice, în care erau trecute fotografii din față şi profil, şi impresiuni 
papilare prelevate de la primele patru degete de la mâna dreaptă. În acelaşi timp, 
pe plan intern s-a desfăşurat o intensă activitate de cercetare ştiinţifică, finalizată 
cu numeroase şi valoroase lucrări de specialitate, unele dintre ele constituind 
chiar exemple de pionierat în domeniul criminalisticii. 

Dr. Ştefan Minovici a publicat în anul 1900 lucrarea „Falsuri în documente 
şi fotografia în serviciul justiției”, iar în 1915 i-a fost brevetată invenția „Aparat 
general macro şi microfotografic pentru identificarea grafică şi a falsului în 
înscrisuri”. 

Prof. dr. Nicolae Minovici a editat în 1904 primul tratat de medicină legală 
din România, în care a analizat pe larg şi probleme de criminalistică, cum sunt: 
identificarea criminalistică, metodele fotografiei judiciare, cercetarea urmelor 
digitale şi plantare, a urmelor de încălțăminte etc. 

Prof. dr. Mina Minovici a efectuat experimente timp de 15 ani în domeniul 
identificării infractorilor pe baza urmelor digitale, obținând în 1909 rezultate care 
au impus definitiv această metodă în practica judiciară din România. 

Dr. Andrei lonescu a militat în mod consecvent pentru introducerea 
dactiloscopiei ca metodă sigură de identificare a persoanei, activitatea sa fiind 
continuată de dr. Valentin Sava, autorul unor lucrări de înaltă ținută ştiinţifică, din 
care menționăm „Manualul de dactiloscopie”, publicat în anul 1943. 

Profesorul Henry Stall, a avut o vastă activitate în domeniul cercetării crimi- 
nalistice a documentelor, publicând după primul război mondial, lucrări precum 


tă împotriva criminalității, de natură să răspundă dinamicii 


antro 

„Expertiza grafică”, „Tratat de grafologie şi expertiza în falsuri”. Tot în acest 
domeniu, criminalistul Sevescu Grigore a studiat şi elaborat o serie de tehnici de 
reconstituire a documentelor deteriorate. 

Concomitent cu preocupările din domeniul cercetării de laborator a probelor 
materiale, a crescut şi interesul pentru investigarea criminalistică a locului faptei, 
astfel că în 1929, specialiştii criminalişti Petrescu Victor şi Panaitescu Dumitru au 
elaborat primele instrucțiuni practice pentru cercetarea la fața locului în crime, 
spargeri etc. 

O activitate susținută în domeniul criminalisticii a desfăşurat, începând din 
anul 1931 dr. Constantin Țurai, cu lucrări în domeniul dactiloscopiei, balisticii, 
traseologiei etc. Dintre publicaţiile acestuia, pot fi amintite „Elemente de poliție 
pakena all, şi „Elemente de criminalistică şi tehnică criminală — poliție ştiinţifică 
(1947). | 

În perioada contemporană sunt de menționat lucrări deosebit de valoroase, 
cum sunt: Criminalistica (1972), autor C. Suciu: „Balistica judiciară” (1972), autor 
V. Măcelaru; „Expertiza criminalistică a scrisului” (1973), autor Lucian Ionescu; 
„Tratat practic de criminalistică”, editat în cinci volume în perioada 1976-1985 de 
un colectiv de specialişti şi experți din cadrul Institutului de Criminalistică din M.l.; 
„Dactiloscopia” (1975) autori lon R. Constantin şi Marius Rădulescu; „Expertiza 
criminalistică a scrisului” (1973), autor Lucian Ionescu; „Tratat de tactică 
criminalistică” (1992) şi „Tratat de metodică criminalistică” (1994) elaborate de un 
colectiv de cadre didactice din cadrul Academiei de Poliție „A.l. Cuza”; 
„Criminalistica - tratat de tactică” (1996) autor A. Ciopraga Criminalistica, vol. | 
şi II (1997 şi 1999) şi Tratat de criminalistică (2001, 2002, 2004), autor Prof. univ. 
dr. E. Stancu; etc. 

În prezent, cercetarea de laborator a urmelor şi mijloacelor materiale de 
probă, se desfăşoară pe baza celor mai recente descoperiri din domeniul tehnic 
şi cel ştiinţific. Se folosesc metode ultramoderne, cum sunt: microscopia 
electronică, cromatografia, spectrografia, antropologia, cercetarea amprentei 
genetice (ADN), radiațiile „X”, gama şi beta etc. 

În permanenta confruntare dintre cei care încalcă legile țării şi cei învestiți 
să vegheze la respectarea lor, rolul criminalisticii este de necontestat dacă se are 
în vedere că numeroase stări de fapt şi împrejurări, determinante pentru aflarea 
adevărului, nu pot fi clarificate decât prin cercetarea de laborator a urmelor şi 
probelor materiale ridicate din locul săvârșirii infracţiunii. Aşa de exemplu: direcția, 
unghiul şi distanța de tragere cu o armă de foc, nu pot fi stabilite decât prin 
examinarea urmelor principale şi secundare ale împuşcăturii; identificarea 


1 Colectiv - Şcoala românească de criminalistică, op. cit., pag. 25-35; Prezent şi perspectivă 
în ştiinţa criminalisticii, Bucureşti, 1979, pag. 49-59. 

persoanei pe baza urmelor biologice descoperite în locul faptei se realizează prin 


na pipera genetice etc. Astfel de probleme nu pot fi elucidate de 
Judiciar, fiind necesar ca acesta să apeleze la serviciile unor specialişti 
sau experţi în domeniu. Toţi cei antrenați în activitatea de înfăptuire a justiției, 
trebuie să fie în măsură să aprecieze oportunitatea dispunerii unor expertize şi 
ma si să ştie să valorifice în cadrul procesului penal, concluziile formulate de 
pert. 

Familiarizarea cu metodele tehnico-ştiinţifice de cercetare criminalistică, 
însuşirea temeinică a procedeelor tactice şi metodologice de cercetare a infrac- 
tiunilor, reprezintă obiective fundamentale în formarea şi perfecționarea pregătirii 
juridice a studenților, magistraților, poliţiştilor etc. Aceştia trebuie să cunoască 
metodele şi mijloacele ştiinţifice folosite de experţi, să înțeleagă terminologia 
folosită şi să nu se limiteze doar la citirea concluziilor rapoartelor de expertiză, 
ci să analizeze cu competență conținutul lor . În egală măsură, informațiile din 
domeniul criminalisticii, se dovedesc utile şi în privința pregătirii antiinfracţionale 
a populației. 


2. Noţiunea şi obiectul criminalisticii. 

De-a lungul timpului, au fost date mai multe definiții ale criminalisticii, care 
au evidențiat faptul că este o ştiinţă de sine stătătoare. Ea a fost definită uneori 
ca ştiinţă care are ca obiect anchetarea infracțiunilor în scopul prevenirii şi 
descoperirii acestora, iar alteori ca ştiinţă al cărui obiect constă în „elaborarea 
metodelor tehnico-ştiințifice şi tactice şi stabilirea mijloacelor necesare aplicării 
lor, în vederea descoperirii, fixării, ridicării şi examinării urmelor infracțiunii, 
demascării infractorului, precum şi pentru stabilirea măsurilor de prevenire a 
infracțiunilor.E ” 

Diferențele de opinii erau nesemnificative, fiind generate de nivelele diferite 
de dezvoltare la care a ajuns la un moment dat această ştiinţă. - 

Având în vedere sistemul criminalisticii, considerăm că o definiție completă 
trebuie să facă referire la toate componentele sale, respectiv la tehnica, tactica 
şi metodologia criminalistică. 

Criminalistica este ştiinţa judiciară care studiază, elaborează şi aplică metode 
şi mijloace tehnico-ştiințifice de examinare a probelor judiciare, procedee tactice 
şi reguli metodologice destinate descoperirii şi cercetării infracțiunilor, identificării 
făptuitorilor şi prevenirii faptelor antisociale. 

Criminalistica are un obiect de studiu propriu şi foloseşte metode specifice 
de cercetare într-un domeniu de activitate bine delimitat. Ea îşi creează mijloace 
tehnice, metode şi procedee proprii de lucru pe baza cuceririlor ştiinţifice, sau 


1 A. Ciopraga, |. lacobuță, Criminalistica, Editura Fundaţiei Chemarea, lași, 1997, pag. 5. 
2 C. Suciu, Criminalistica, Editura Didactică şi Pedagogică, București, 1972, pag. 6. 

după caz, adaptează, dezvoltă şi perfecționează altele din diverse domenii ale 
ştiinţei (chimie, fizică, fizică nucleară, matematică, biologie, antropologie, medicină 
etc.)!. 

| Criminalistica pune la dispoziția investigației penale, instrumente ştiinţifice 
prin care sunt descoperite, interpretate, cercetate şi clarificate o serie de date, 
de elemente esenţiale pentru stabilirea existenței sau inexistenței infracțiunii, 
pentru identificarea autorilor, care au ca finalitate descoperirea şi administrarea 
probelor indispensabile aflării adevărului în procesul judiciar. 

Obiectul criminalisticii. 

Principalele laturi ale obiectului ştiinţei criminalistice pot fi grupate astfel: 

a) elaborarea şi folosirea de metode şi mijloace tehnico-ştiințifice destinate 
cercetării urmelor infracțiunii şi probelor materiale descoperite în locul faptei, în 
scopul identificării persoanelor sau obiectelor care le-au creat; 

b) preluarea din alte domenii ale ştiinţei (fizică, chimie, medicină legală, 
antropologie, psihologie, matematică, informatică etc.) şi adaptarea la nevoile 
specifice, a unor metode şi mijloace de examinare, în vederea obținerii probelor 
necesare cercetării infracțiunilor şi descoperirii făptuitorilor; 

c) elaborarea procedeelor şi regulilor tactice de efectuare a actelor de 
urmărire penală, în vederea aşezării pe baze ştiinţifice a întregii activității de 
cercetare penală; 

d) elaborarea şi perfecționarea cadrului metodologic de cercetare a diferitelor 
genuri de infracțiuni (în funcţie de natura faptei şi modul de operare folosit la 
săvârşirea ei), prin studierea şi generalizarea practicii pozitive a organelor judiciare; 

e) elaborarea şi folosirea unor metode şi mijloace tehnico-tactice de natură 
să prevină săvârşirea infracțiunilor sau producerea urmărilor acestora: 

f) evidenţierea cauzelor şi condiţiilor care au generat ori favorizat săvârşirea 
infracțiunilor şi propunerea de măsuri — inclusiv în domeniul legislativ — pentru 
prevenirea şi combaterea faptelor antisociale; 

9) asigurarea unui grad sporit de operativitate şi eficiență în descoperirea 
şi probarea faptelor penale, în identificarea şi prinderea făptuitorilor.? 


3. Principiile şi metodele criminalisticii. 

3.1. Principiile criminalisticii. 

a) Principiul legalităţii. Consacrat atât de legea fundamentală a țării cât şi 
de legislația penală, acest principiu guvernează întreaga activitate a organelor 


T|, Anghelescu şi colaboratorii — Tratat practic de criminalistică, vol. |, Ed. M.I., București 
1976, pag. 15. 


2, Anghelescu şi colaboratorii — Tratat practic de criminalistică, vol. |, op. cit., pag. 15. 

judiciare pe tot parcursul procesului penal, şi prin urmare şi pe cea de cercetare 
Criminalistică a infracțiunilor. Potrivit acestui principiu, întreaga paletă de metode 
şi mijloace ştiinţifice de cercetare a infracțiunilor, trebuie aplicată în conformitate 
şi cu stricta respectare a prevederilor legii. Astfel, cercetarea criminalistică a 
locului săvârșirii infracţiunii, constatarea tehnico ştiinţifică şi expertiza criminalistică 
etc., nu pot fi dispuse şi efectuate decât în limita cadrului oferit de Codul de 
Procedură Penală. Prin specificul activităţilor sale, criminalistica contribuie la 
realizarea dezideratului potrivit căruia, „nimeni să nu se sustragă răspunderii 
penale pentru încălcarea legilor şi să rămână nepedepsit, dar, totodată, nimeni 
să nu fie sancţionat sau pedepsit pe nedrept”.' | 

b) Principiul prezumției de nevinovăție. Potrivit acestui principiu, persoana 
față de care s-a declanşat procesul penal este considerată nevinovată până la 
finalizarea acestuia, sarcina probațiunii pentru dovedirea vinovăţiei revenind în 
exclusivitate organelor judiciare. Din acest punct de vedere, criminalistica are un 
rol important, întrucât clarifică pe baze ştiinţifice, o gamă largă de stări de fapt 
şi împrejurări, cu profunde rezonanțe în aflarea adevărului. Ea pune în lumină 
probe care trebuie administrate pentru demonstrarea vinovăției sau nevinovăției 
învinuitului/inculpatului. De exemplu, prezenţa sau lipsa factorilor suplimentari ai 
împuşcăturii de pe mâna sau îmbrăcămintea învinuitului - împrejurare care nu 
poate fi stabilită decât în condiții de laborator - poate contribui la dovedirea 
vinovăției sau dimpotrivă a nevinovăției acestuia. 

Trebuie remarcat însă că, fiind o ştiinţă a stărilor de fapt, probele obținute 
prin aplicarea metodelor ştiinţifice proprii criminalisticii, nu sunt suficiente pentru 
probarea vinovăției şi pronunțarea unei hotărâri definitive. Organele de urmărire 
penală şi instanța de judecată au obligaţia să stabilească legătura cauzală directă 
între elementele de fapt stabilite prin cercetarea criminalistică a urmelor şi 
mijloacelor materiale de probă şi fapta care face obiectul cauzei penale. Astfel, 
dacă în cadrul expertizei criminalistice se demonstrează de exemplu că urma 
papilară ridicată din locul săvârșirii infracţiunii a fost creată de o anumită persoană, 
nu înseamnă că aceasta este şi autorul faptei. Este imperios necesar ca organele 
de anchetă să demonstreze că urma papilară s-a format în timpul şi cu prilejul 
săvârșirii faptei, deoarece apariția ei în câmpul infracţiunii poate fi uneori pur 
erai a ice aril fost creată înainte sau chiar după comiterea 
ee dur, za A pi n soti trebuie să dovedească mult profesionalism 
cai ținute prin cercetarea criminalistică a urmelor 
infracțiunii, hotărăşte să atribuie unei anumite persoane, calitatea de învinuit. 


1 E. Stancu — Tratat de criminalistică, edi 


ia a Il-a revăzută şi i j i 
Juridic, Bucureşti, 2002, pag. 20. i şi agăugită, Editura Universul 

Numai în acest fel poate fi înlăturat pericolul comiterii unor grave erori judiciare 
sau de eludare a adevărului! . 

c) Principiul aflării adevărului. Acest principiu decurge din cel al legalității şi 
prezumției de nevinovăție şi constituie cerința esenţială a procesului penal, 
condiționând inclusiv activitatea din domeniul criminalisticii. Cunoaşterea adevărului 
devine pe deplin posibilă doar dacă organele judiciare apelează la metode şi 
tehnici ştiinţifice de investigare a realității, capabile să descifreze stările de fapt 
şi împrejurările în care s-a săvârşit fapta ilicită şi pe cale de consecință, să 
conducă la descoperirea ei, la identificarea făptuitorului şi a mijloacelor ori 
instrumentelor folosite. Exceptând situațiile în care nu s-au folosit tehnici con- 
cludente de examinare, concluziile certe (pozitive sau negative) formulate de 
specialist, exprimă întotdeauna adevărul cu privire la starea de fapt sau 
împrejurarea cercetată. Ele pot confirma rezultatele la care a ajuns organul judiciar 
prin desfăşurarea altor activități de urmărire penală, sau dimpotrivă le pot infirma. 
Acest ultim aspect trebuie să constituie un serios prilej de analiză şi eventual de 
reconsiderare a activităților de urmărire penală desfăşurate până în acel moment 
în dosarul cauzei. 

d) Orice activitate infracţională lasă urme şi se consumă în timp şi spaţiu. 
Săvârşirea unei infracțiuni este însoțită în mod inevitabil de producerea unor 


modificări în mediul înconjurător, modificări cunoscute sub denumirea de urme. - 


Este unanim recunoscut că nu există infracţiune fără urme. Urmele oferă baza 
cercetărilor criminalistice de laborator, iar rezultatele acestora ajută la aflarea 
adevărului, cu condiţia ca ele să fi luat naştere în condițiile săvârșirii faptei. De 
aceea, este foarte important ca procesul verbal de cercetare la fața locului să 
conțină o descriere amănunțită a urmelor sub aspectul naturii şi numărului, al 
plasamentului, dimensiunilor, culorii, metodelor folosite la descoperire, fixare, ridi- 
care, conservare şi ambalare etc. Doar în acest mod organul de urmărire penală 
poate stabili legătura nemijlocită între faptă şi modificările produse în timpul 
săvârșirii ei. Aceeaşi atenţie trebuie acordată şi celorlalte mijloace procesual-penale 
destinate fixării rezultatelor cercetării la fața locului (fotografii judiciare, schițe, 
desene, înregistrări audio-video etc.). 

e) Principiul identității. Identificarea făptuitorilor şi a instrumentelor utilizate 
la săvârşirea infracţiunilor prin cercetări criminalistice de laborator, are ca 
fundament ştiinţific, principiul identității. Potrivit acestui principiu, orice obiect al 
lumii materiale este la un moment dat, identic numai cu el însuşi. Identitatea este 
dată de totalitatea caracteristicilor generale şi particulare care permit delimitarea, 
izolarea obiectului cercetat, de toate celelalte obiecte cu caracteristici asemă- 
nătoare, ceea ce face posibilă individualizarea lui. Identitatea are însă un caracter 
relativ, deoarece caracteristicile pe baza cărora se face individualizarea obiectului, 


1 E. Stancu, op cit., pag. 39. 

pot suferi o serie de modificări cantitative şi calitative ca urmare a acțiunii unor 
factori obiectivi sau subiectivi (acţiunea factorilor de mediu: temperatură, umiditate, 
ventilație, lumină etc; caracterul perisabil al obiectului care odată cu trecerea 
timpului îşi modifică macro sau microrelieful; acţiunile voluntare ale făptuitorilor 
care încearcă să şteargă urmele infracțiunii; acțiunile involuntare ale curioşilor 
prezenți la fața locului ş.a.m.d.). Din acest motiv, fiecare element caracteristic 
folosit pentru identificare, trebuie analizat prin prisma transformărilor pe care le-a 
suferit în intervalul de timp scurs din momentul săvârșirii infracţiunii şi cel al 
examinării de laborator. Asemenea transformări îngreunează identificarea şi uneori 
o fac imposibilă şi de aceea între timpul scurs de la comiterea faptei şi şansele 
de identificare a autorului, ori a instrumentelor şi mijloacelor folosite de acesta 
există un raport invers proporțional! . . 

f) Principiul celerității investigaţiei penale. Particularizat la necesitățile 
investigaţiilor criminalistice, acest principiu se impune cu atât mai mult, dacă se 
are în vedere pericolul de dispariție a unor mijloace de probă, de schimbare a 
unor stări de fapt, ori necesitatea lămuriri urgente a unor fapte sau împrejurări 
ale cauzei.? 

Examinarea criminalistică a locului faptei trebuie făcută cu maximă urgenţă, 
deoarece orice întârziere conduce la modificarea ambianţei locului în care s-a 
săvârşit infracțiunea, la pierderea sau distrugerea - din motive obiective sau 
subiective — a urmelor şi mijloacelor materiale de probă, cu urmări dintre cele 
mai nefaste pentru desfăşurarea ulterioară a cercetărilor în cauză. Aşa cum s-a 
arătat, urmele se pot degrada sau distruge fie datorită însuşirilor lor fizico-chimice, 
scurgerii timpului, ori a acţiunii unor factori externi, fie datorită acțiunii - de cele 
mai multe ori interesate - a oamenilor. Schimbarea situației din locul faptei, 
privează organul judiciar de perceperea nemijlocită a tuturor stărilor de fapt şi 
împrejurărilor în care s-a săvârşit infracţiunea, îngreunând astfel procesul de 
aflare a adevărului şi de administrare a probelor. 

Acest principiu se extinde şi asupra examinărilor de laborator efectuate în 
vederea identificării obiectelor care au creat urmele. Cercetarea de laborator 
trebuie să se facă cu maximum de operativitate, deoarece urmele şi obiectele 
care le-au creat sunt supuse după cum s-a văzut, unor transformări continue 
care diminuează valoarea lor identificatoare. 

Se impune urgență şi în desfăşurarea actelor de urmărire penală, mai ales 
în privința audierii persoanelor în diversele lor calități procesual-penale (martor, 


, |. Anghelescu şi colaboratorii — Tratat practic de criminalistică, vol. |, ed. 1976, pag. 21. 
i Codul de procedură penală, art. 112. 
"i C. Aionițoaie şi colaboratorii — Tratat de tactică criminalistică, Ed. Carpați, Craiova, 1992, 
pag. 3V. 

învinuit, parte vătămată etc.), percheziţiei, prezentării pentru recunoaştere, ridicării 
de obiecte şi înscrisuri etc. 

În literatura de specialitate! au fost formulate şi alte principii specifice 
criminalisticii, dintre care pot fi amintite: 

- procesul cercetării infracțiunilor reprezintă un caz particular de cunoaştere 
a realității; 

- orice fenomen legat de infracțiune produce în aceleaşi condiţii, aceleași 
efecte. 

3.2. Metodele criminalisticii. 

Criminalistica foloseşte metode proprii de cercetare şi metode preluate din 
alte ştiinţe, pe care le adaptează potrivit scopurilor sale. 

Dintre metodele proprii criminalisticii, pot fi enumerate cele utilizate pentru: 

- căutarea, descoperirea, fixarea, ridicarea, ambalarea, interpretarea urmelor 
şi mijloacelor materiale de probă; 

- examinarea comparativă de laborator între urme şi piesele de comparație 
obținute de la persoanele sau obiectele suspecte; 

- efectuarea experimentelor; 

- obținerea modelelor de comparație; 

- realizarea portretului robot al făptuitorului; 

- identificarea şi codificarea amprentelor digitale; 

- identificarea grafică şi codificarea scrisului de mână; 

- organizarea cartotecilor şi colecţiilor tehnico-criminalistice de identificare 
a persoanelor şi obiectelor; 

- organizarea şi efectuarea marcărilor criminalistice; 

- studierea și generalizarea experienţei pozitive a activităților de cercetare 
penală; 

- elaborarea şi verificarea versiunilor referitoare la persoane, obiecte, 
activitatea ilicită desfăşurată, condiţiile de loc şi timp în care s-a săvârşit infrac- 
țiunea, scopul şi mobilul urmărit de făptuitor etc.; 

- prezentarea pentru recunoaştere a persoanelor, obiectelor, cadavrelor şi 
animalelor; 

Dintre metodele preluate de criminalistică din alte domenii ale ştiinţei, 
amintim: 

- metodele generale de cunoaştere comune mai multor ştiinţe, cum sunt: 
observația, analiza şi sinteza, inducția şi deducția etc.; 

- metodele de analiză fizico-chimică a urmelor şi mijloacelor materiale de 
probă; 


11. Anghelescu şi colaboratorii — Tratat practic de criminalistică, vol. |, ed. 1976, pag. 21. 

- metodele biologice de analiză a urmelor de secreții, excreții ori țesuturi 
moi. Cercetări de dată relativ recentă, au făcut posibilă identificarea persoanei 
prin examinarea ADN-ului, metodă care până nu de mult era considerată o 
adevărată fantezie în domeniul identificării criminalistice; 

- metodele antropologice; 

- metodele de examinare optică, în radiații vizibile sau invizibile; 

- spectroscopia, cromatografia, electroforeza; 

- analiza prin activare cu neutroni; 

- holografia; 

- calculul probabilităților. 


4. Sistemul criminalisticii. 

Ca ştiinţă de sine stătătoare, criminalistica este structurată în trei părţi 
distincte, între care există o strânsă legătură: tehnica, tactica şi metodologia 
criminalistică. Rolul criminalisticii în aflarea adevărului trebuie privit prin prisma 
celor trei componente ale sale şi nu numai sub aspectul laturii sale tehnice, aşa 
cum se întâmplă de multe ori în activitatea practică. Confuzia este generată de 
faptul că de la momentul constituirii sale ca ştiinţă autonomă şi până în prezent, 
un număr însemnat de probleme au fost rezolvate prin cercetarea de laborator 
a probelor materiale descoperite în locul faptei, ceea ce a condus la minimalizarea 
şi câteodată chiar la uitarea aportului hotărâtor al tacticii şi metodologiei în 
instrumentarea cauzelor penale. Confuzia este sporită şi de denumirile unor lucrări 
de specialitate elaborate pentru mediatizarea metodelor şi procedeelor tehnice 
folosite de criminalistică, şi uneori chiar de denumirile unor formațiuni de profil 
din instituțiile care contribuie la înfăptuirea justiției. 

Stările de fapt şi împrejurările clarificate prin folosirea tehnicilor de laborator 
îşi pierd forța probantă dacă sunt rupte de contextul materialului probator 
administrat în cauză. Pentru a evita acest lucru, criminalistica elaborează o serie 
de reguli şi procedee tactice şi metodologice, cum sunt cele referitoare la 
dispunerea şi efectuarea constatărilor tehnico-ştiințifice şi expertizelor, la aprecierea 
şi valorificarea concluziilor acestora, ori la desfăşurarea activităților de urmărire 
penală în diferite genuri de infracțiuni etc. În doctrina de specialitate se susține 
în unanimitate că atât tactica, cât şi metodologia criminalistică sunt — alături de 
tehnică - la fel de importante pentru procesul penal, cu atât mai mult, cu cât aria 
de acțiune a criminalisticii cuprinde atât faza de urmărire, cât şi cea de judecată! . 

| riminalistică elaborează ansamblul de metode şi mijloace ştiinţifice 
destinate căutării, descoperirii, fixării, ridicării, interpretării şi examinării urmelor 


' P. F. Ceccaldi, „La criminalistique”, Pr iveraitai i 
r , Press 
6-7, E. Stancu,.op. cit, pag. 18. q es Universitaires de France, Paris, 1962, pag. 

infracțiunii şi mijloacelor materiale de probă, în scopul identificării făptuitorilor, şi 
a obiectelor folosite la săvârşirea infracţiunilor ori a celor care au legătură cu 
fapta cercetată. 

Tehnica criminalistică cuprinde: fotografia judiciară, filmul şi videofilmul 
judiciar, traseologia judiciară, dactiloscopia, balistica judiciară, cercetarea crimi- 
nalistică a documentelor, portretul robot, identificarea cadavrelor şi persoanelor 
cu identitate necunoscută, înregistrarea penală şi marcările criminalistice. 

Tactica criminalistică elaborează ansamblul de reguli, metode şi procedee 
ştiinţifice destinate efectuării activităților de urmărire penală, în baza dispozițiilor 
legii procesual-penale şi a practicii pozitive a organelor judiciare. Acest ansamblu 
de reguli se manifestă pe tot parcursul procesului penal, fiind aplicabil la: cercetarea 
la fața locului, constatarea infracțiunii flagrante, audierea martorilor, învinuiților/ 
inculpaților, a părții vătămate şi a celei responsabile civilmente, percheziție, recon- 
stituire, confruntare, prezentare pentru recunoaştere, reţinere şi arestare preven- 
tivă, dispunerea şi efectuarea constatărilor tehnico-ştiințifice şi expertizelor ş.a. 

Metodologia criminalistică elaborează regulile specifice cercetării diferitelor 
genuri de infracțiuni în raport cu natura, modul de operare şi urmările lor şi în 
conformitate cu dispozițiile normelor penale şi procesual-penale. Aceste reguli 
vizează atât problemele pe care trebuie să le lămurească cercetarea pentru 
dovedirea existenţei infracțiunii cât şi activitățile de urmărire penală care se 
desfăşoară pentru administrarea probelor. 

Metodologia criminalistică apelează atât la mijloacele consacrate de tehnica 
criminalistică, cât şi la procedeele elaborate de tactica criminalistică în vederea 
efectuării actelor de urmărire penală. 


5. Criminalistica - ştiinţă interdisciplinară. 

Multitudinea problemelor care trebuie clarificate în cadrul procesului penal, 
face necesară utilizarea unor cunoştinţe din mai multe domenii ştiinţifice, cum 
sunt: dreptul penal, dreptul procesual-penal, criminologia, criminalistica, medicina- 
legală, psihologia, psihiatria, fizica, chimia etc. În cadrul acestor ştiinţe, crimina- 
listica ocupă o poziţie distinctă, ea oferind anchetei instrumente indispensabile 
pentru stabilirea realității obiective. 

a) Legătura criminalisticii cu dreptul penal 

Atât criminalistica, cât şi dreptul penal, concură la îndeplinirea politicii penale 
a statului, specifice unei anumite orânduiri sociale şi perioade istorice.2 

Dreptul penal studiază infracțiunile, stabileşte elementele lor constitutive, 
definind faptele ce constituie infracțiuni şi delimitându-le între ele. 


ÎI 
1 Paul L. Kirk - Crime investigation — New York, 1966, pag. 10-12. 
2 C. Suciu, op. cit., pag. 11. 

Criminalistica contribuie prin mijloace proprii la dovedirea elementelor 
constitutive ale infracțiunilor, oferind în acest sens probe obținute prin cercetarea 
urmelor descoperite în locul săvârșirii infracţiunii, ori prin efectuarea altor acte de 
urmărire penală. 

b) Legătura criminalisticii cu dreptul procesual-penal. 

Metodele şi mijloacele de cercetare criminalistică pot fi aplicate numai în 
limitele permise de normele dreptului procesual-penal. De exemplu cercetarea la 
fața locului, constatarea tehnico-ştiințifică, expertiza criminalistică etc. nu pot fi 
efectuate în afara dispoziţiilor Codului de procedură penală. 

Criminalistica elaborează regulile de efectuare eficientă, pe baze ştiinţifice, 
a activităților de urmărire penală. De pildă, în cazul audierii învinuitului sau 
inculpatului, în raport cu poziția pe care se situează acesta, se folosesc o serie 
de procedee tactice de ascultare consacrate de criminalistică, aşa cum sunt: 
prezentarea gradată sau frontală a probelor de vinovăţie, tactica complexului de 
vinovăţie, ascultarea încrucişată etc., toate acestea fiind menite să învingă sistemul 
de apărare al acestuia. 

Pe de altă parte, dreptul procesual penal preia o serie de reguli consacrate 
de criminalistică şi le conferă valoare de norme juridice, aşa cum se întâmplă în 
cazul ascultării persoanelor în diversele lor calități procesual-penale, al confruntării, 
reconstituiri ş.a. 

c) Legătura criminalisticii cu medicina legală se manifestă pe mai multe 
planuri. De exemplu, faptele de omor, tâlhărie, sinucidere, viol etc., sunt cercetate 
cu participarea obligatorie a specialistului criminalist şi a medicului legist. 
Cercetarea la fața locului în infracțiunile de omor este de neconceput fără 
colaborarea dintre specialistul criminalist şi medicului legist. Pentru clarificarea 
tuturor stărilor de fapt şi împrejurărilor în care s-au săvârşit faptele, pe lângă 
activitatea de căutare, descoperire, fixare, conservare şi interpretare a urmelor, 
se impune examinarea obligatorie a cadavrului în locul în care a fost descoperit, 
operațiune care nu poate fi făcută decât de către medicul legist. Criminalistul 
stabileşte împrejurările şi modul de săvârşire a faptelor, iar medicul legist determină 
natura leziunilor, vechimea lor şi efectul pe care-l au asupra sănătății, integrității 
corporale şi vieții victimei etc. Datele furnizate de medicul legist cu ocazia 
necropsiei (aşa cum sunt cele referitoare la cauza şi natura morţii) sunt 
indispensabile pentru începerea urmăririi penale şi încadrarea juridică a faptei. 

Expertizele care au ca obiect examinarea urmelor biologice, ori identificarea 
persoanei după metoda portretului vorbit, au de regulă un caracter complex şi 
sunt efectuate deseori de specialişti criminalişti, în colaborare cu medici legişti. 
| d) Legătura criminalisticii cu criminologia. Ambele științe studiază fenomenul 
infracțional prin mijloace specifice, în scopul prevenirii şi combaterii acestuia. 
Criminologia studiază starea, dinamica şi cauzele fenomenului infracțional, 
recomandând măsuri de prevenire corespunzătoare, în timp ce criminalistica se 

ocupă de cercetarea concretă a infracțiunilor, pe care le studiază în complexitatea 
lor, evidențiind cauzele şi condiţiile care le generează sau favorizează şi elaborând 
măsuri specifice de prevenire. 

e) Legătura criminalisticii cu psihologia judiciară. În cauzele cu autori necu- 
noscuți, cunoştinţele de psihologie judiciară sunt indispensabile pentru întocmirea 
portretului psihologic al făptuitorului cu ajutorul datelor obținute prin studierea 
modului de operare folosit la comiterea infracţiunii, a activităților desfăşurate de 
acesta în locul faptei, şi a urmărilor activității ilicite. În audierea martorului, 
învinuitului sau inculpatului, în efectuarea percheziției, reconstituiri, confruntării 
etc. sunt necesare temeinice cunoştinţe de psihologie judiciară, pentru a stabili 
atât procedeele tactice care urmează să fie folosite în raport cu conduita învi- 
nuitului, cât şi atitudinea pe care trebuie să o adopte organul de urmărire penală 
în timpul desfăşurării acestor activități. 

În prezent se conturează o nouă ramură a criminalisticii, denumită psiho- 
Criminalistică, al cărei obiect de studiu îl constituie adaptarea metodelor specifice 
psihologiei, la nevoile practice ale activității de cercetare a infracţiunilor. 

f) Legătura criminalisticii cu psihiatria judiciară. Psihiatria judiciară studiază 
bolile psihice care reduc sau afectează complet capacitatea de voință sau rațiune 
a omului, punând la dispoziţia justiției date relevante în legătură cu existența sau 
inexistența responsabilități penale a unei persoane. Totodată, ea oferă organului 
judiciar datele necesare elaborării metodelor de ascultare a persoanelor cu afec- 
țiuni psihice, şi luării măsurilor de siguranță care se impun. 


6. Locul şi rolul criminalisticii în prevenirea şi combaterea fenomenului 
infracțional. 

Asigurarea climatului de ordine şi legalitate, apărarea avutului public şi 
privat, a liniştii cetățenilor, constituie obiective fundamentale ale activități desfă- 
şurate de organele judiciare. În realizarea acestor sarcini complexe, criminalisticii 
îi revine un rol deosebit, ea având o contribuție însemâată în prevenirea, desco- 
perirea şi cercetarea infracţiunilor. În acest context, apare evidentă necesitatea 
introducerii celor mai noi descoperiri ale ştiinţei şi tehnicii în activitatea de 
investigare a infracţiunilor. Metode şi mijloace moderne cum sunt cele bazate pe 
electronică, automatizare şi informatică, analiză prin activare cu neutroni, ş.a., se 
folosesc astăzi în mod curent în cercetările criminalistice. 

Rolul criminalisticii în prevenirea şi combaterea fenomenului infracţional se 
concretizează în: 

- efectuarea unor analize chimice, fizice ori de altă natură asupra calității 
produselor puse în circulație; 

- folosirea mijloacelor fotografice şi video pentru pregătirea antiinfracțională 
a populației, şi mediatizarea modalităților de descoperire a infracţiunilor şi de 
identificare a autorilor acestora; 

- examinarea operativă a urmelor şi mijloacelor materiale de probă în vederea 
descoperirii şi prinderii infractorilor, şi întreruperii şirului de fapte ilicite; 

- identificarea şi aplicarea de noi elemente de protecţie a documentelor în 
vederea prevenirii contrafacerii ori falsificării lor; 

- utilizarea capcanelor criminalistice în obiectivele unde se constată 
săvârşirea repetată a unor infracțiuni, 

- organizarea şi exploatarea eficientă a cartotecilor şi colecțiilor tehnico- 
criminalistice destinate identificării persoanelor, cadavrelor şi obiectelor; 

- evidenţierea cauzelor şi condițiilor care au generat ori favorizat săvârşirea 
infracțiunilor şi propunerea de măsuri concrete pentru înlăturarea lor (inclusiv 
măsuri de perfecționare a cadrului legislativ); 

- asigurarea unui grad sporit de operativitate şi eficiență în descoperirea şi 
probarea faptelor penale, precum şi în descoperirea şi prinderea făptuitorilor etc. 

CAPITOLUL Ii 
IDENTIFICAREA CRIMINALISTICĂ 


1. Elementele de ordin terminologic. 

Noţiunea de identificare este utilizată atât în cercetările ştiinţifice, cât şi în 
unele sectoare ale activității practice. A identifica înseamnă a constata identitatea 
unei ființe, lucru sau fenomen! . Identitatea reprezintă starea unui obiect de a fi 
ceea ce este, de a-şi păstra un anumit timp caracterele fundamentale, rămânând 
el însuşi. Identitatea presupune implicit existența unor deosebiri, deoarece orice 
obiect este o unitate a contrariilor care se află în permanentă mişcare şi 
schimbare.? 

Spre deosebire de alte domenii ale ştiinţei, identificarea criminalistică prezintă 
o serie de particularități. Astfel, în timp ce în celelalte sectoare ştiinţifice iden- 
tificarea se face prin observarea și studierea nemijlocită a unor fenomene aflate 
în plină derulare, în criminalistică identificarea are loc prin cercetarea rezultatelor 
unor acțiuni deja consumate (odată cu săvârşirea infracţiunii). Ea este deci o 
cercetare indirectă, orientată asupra caracteristicilor generale şi particulare 
reflectate în urmele descoperite la locul săvârșirii infracţiunii. Scopul principal al 
identificării criminalistice este de a individualiza obiectul creator de urmă, iar 
stabilirea apartenenței de gen a acestuia este de cele mai multe ori o etapă 
intermediară a procesului de identificare. Spre deosebire de aceasta, în alte 
ştiinţe identificarea se consideră de regulă încheiată odată cu determinarea 
apartenenței generice. 

În cercetarea cauzelor penale sunt folosite două noțiuni distincte, care atribuie 
identificării sensuri şi semnificații diferite: identificarea criminalistică şi identificarea 
judiciară. 

Identificarea criminalistică rezolvă probleme de natură faptică şi vizează 
separarea obiectului sau persoanei dintr-un grup nedeterminat de obiecte sau 
persoane posibile. Definitoriu pentru procesul de identificare criminalistică este 


1 Mic Dicţionar Enciclopedic, ediția a Il-a, revăzută şi adăugită, Ed. Ştiinţifică şi Enciclopedică, 
Bucureşti, 1978, pag. 472. 
2 idem. 

stabilirea identităţii atât pe baza caracteristicilor şi însuşirilor generale ale obiectului, 
cât şi pe baza trăsăturilor care le individualizează şi le deosebesc de obiectele 
din aceeași clasă. 

Spre deosebire de identificarea criminalistică, identificarea judiciară îşi are 
specificul ei în procesul de aflare a adevărului, şi nu poate fi restrânsă doar la 
identificarea persoanei sau obiectului pe baza urmelor ridicate din locul săvârşirii 
infracţiunii, deoarece aceasta atestă o simplă stare de fapt, care poate avea sau 
nu legătură cu cauza cercetată. Organul de urmărire penală sau instanța de 
judecată sunt obligate să stabilească legătura de cauzalitate între obiectul sau 
persoana individualizate prin intermediul identificării criminalistice şi fapta 
incriminată de legea penală. Această opinie este unanim acceptată în literatura 
juridică de specialitate în care se arată că întotdeauna, conexiunea dintre faptă 
şi persoana ori obiectul identificat, revine în exclusivitate organului judiciar.! De 
exemplu, identificarea unei persoane după urmele papilare ridicate din locul 
săvârşirii infracţiunii nu este suficientă pentru probarea vinovăției acesteia, mai 
ales dacă se are în vedere că apariția urmelor în locul faptei poate să fie anterioară 
sau ulterioară săvârşirii infracțiunii. De aceea organul judiciar trebuie să probeze 
că urmele papilare cu ajutorul cărora s-a realizat identificarea criminalistică, au 
fost create în timpul acţiunilor întreprinse pentru săvârşirea infracțiunii. În acest 
context, identificării judiciare trebuie să i se atribuie un sens mai larg, întrucât ea 
se realizează atât prin intermediul elementelor de fapt stabilite prin cercetarea 
criminalistică a urmelor şi probelor materiale, cât şi prin administrarea probelor 
obținute prin efectuarea altor acte de urmărire penală. 

Identificarea judiciară are aşadar o sferă de cuprindere mai mare decât 
identificarea criminalistică, pe care o include ca pe una din componentele sale 
esenţiale. Ea devine posibilă doar prin desfăşurarea unui ansamblu de activități 
de natură judiciară şi de investigare ştiinţifică de laborator a urmelor infracțiunii, 
şi are ca scop stabilirea existenței infracţiunii, identificarea făptuitorului şi probarea 
vinovăției acestuia. 

Obiect al identificării criminalistice îl constituie orice element al lumii materiale 
(lucru, persoană, ființă, fenomen) care se manifestă în timp şi spaţiu şi care 
poate fi identificat după modificările pe care le-a produs în timpul interacțiunii 
sale cu elementele din ambianța locului în care s-a săvârşit fapta penală. 

Scopul principal al identificării criminalistice este acela de a individualiza 
persoana sau obiectul care interesează cercetarea judiciară. 

Pentru aflarea adevărului, pe lângă stabilirea identităţii, la fel de importantă 
este şi stabilirea neidentității, deoarece aceasta poate conduce la restrângerea 
şi chiar la excluderea din sfera cercetărilor a obiectelor sau persoanelor căutate. 


ÎN INI INN A 
1 L. Ionescu, D. Sandu — Identificarea criminalistică, Ed. Ştiinţifică, Bucureşti, 1990, pag. 5. 

În ceea ce priveşte identificarea criminalistică este de menţionat că în 
unele situații nu este posibilă decât identificarea grupului de obiecte din care face 
parte obiectul căutat, deoarece urma creată de acesta nu oglindeşte decât ele- 
mente sau însuşiri de natură să-l apropie de alte obiecte asemănătoare! . Alteori 
identificarea criminalistică are caracter de probabilitate, lăsând loc unor serioase 
îndoieli în legătură cu persoana sau obiectul care ar fi putut crea urma. Spre 
deosebire de aceasta, identificarea judiciară trebuie să fie întotdeauna certă. 

Identificării criminalistice i se atribuie uneori un înțeles mai larg, consi- 
derându-se că identificarea propriu-zisă a obiectelor se poate face chiar pe baza 
unor semne distinctive distruse întâmplător sau modificate intenţionat. Aşa de 
exemplu, se apreciază că se identifică un act de identitate fals, prin reconstituirea 
seriei inițiale a acestuia, ori că se identifică seria falsă de pe motorul unui 
autovehicul, prin evidențierea integrală sau parţială a seriei inițiale. De asemenea, 
se consideră că a fost identificată o bancnotă falsă, atunci când se demonstrează 
lipsa elementelor de protecție (filigran, pastile fluorescente, ferestre transparente 
etc.). 

Fiind necesară pentru descoperirea unor stări de fapt şi împrejurări cu 
valențe probatorii, identificarea criminalistică trebuie să fie întreprinsă în limitele 
stricte ale legislaţiei procesuale.? Ea este subordonată scopurilor precise ale 
cercetării judiciare, şi contribuie în egală măsură, atât la stabilirea vinovăţiei cât 
şi a nevinovăției persoanei față de care s-a declanşat procesul penal. | 

Identificarea criminalistică reprezintă procesul de stabilire a identităţii 
obiectelor? care au creat urme în condiţiile săvârșirii unei fapte penale ori producerii 
unui eveniment judiciar, prin mijloace şi metode ştiinţifice criminalistice, în scopul 
obţinerii probelor necesare aflării adevărului în cadrul procesului penal. 


2. Principiile identificării criminalistice. 

Identificarea criminalistică este guvernată de o serie de principii şi reguli 
care imprimă concluziilor desprinse cu ocazia examinărilor de laborator obiec- 
tivitate, exactitate şi un caracter ştiinţific indiscutabil“ . | | 

Principiul identității. Potrivit acestui principiu, orice obiect al lumii materiale 
este unic, fiind identic numai cu el însuşi. Identitatea este dată cu preponderență 
de caracteristicile sale particulare, pe baza cărora poate fi izolat dintr-un grup 
mare de obiecte cu caracteristici generale asemănătoare. Unicitatea oricărui obiect 


1 |. Vochescu, Criminalistica, vol. |, Editura Academica, Bucureşti, 2000, pag. 40. 


2 L. lonescu, D. Sandu — op. cit., pag. 58, 59. Epp 
3 Noțiunea de „obiecte” include şi persoane, ființe, fenomene care pot aduce modificări 


materiale în ambianța locului faptei. 
4 E. Stancu, op. cit., pag. 31. 

are la bază un ansamblu de însuşiri calitative şi cantitative dobândite fie în cursul 
procesului de fabricație, fie ca urmare a uzurii specifice, a reparațiilor la care a 
fost supus, ori a unor elemente apărute întâmplător. Reprezentative pentru 
identificare sunt însuşirile calitative şi nu cele cantitative. Trebuie remarcat totuşi 
că uneori acumulările de ordin cantitativ pot conduce la apariția unor însuşiri 
calitative a căror valoare identificatoare este de necontestat. 

Acest principiu imprimă cercetării criminalistice de laborator un caracter 
profund ştiinţific, reducând la maximum riscul formulării unor concluzii eronate 
care ar putea conduce la scoaterea de sub urmărire penală a unei persoane 
vinovate, ori la declanşarea procesului penal față de o persoană nevinovată. 

Principiul serveşte — după cum s-a mai precizat - nu numai la stabilirea 
identității, ci şi a neidentității unei persoane sau obiect, făcând posibilă excluderea 
acestuia din sfera cercetărilor. 

Principiul stabilității relative a caracteristicilor identificatore. Stabilirea 
identității sau neidentității are loc prin cercetarea comparativă a însuşirilor obiectului 
suspectat şi acelor reflectate de urmele descoperite în locul faptei. Pentru ca 
identificarea să fie posibilă, aceste însuşiri trebuie să aibe o anumită stabilitate, 
o formă relativ neschimbătoare, sau altfel spus, să nu sufere transformări esențiale 
în timp. 

Între timpul scurs de la săvârşirea infracţiunii şi posibilităţile de identificare 
a obiectelor care au creat urmele, există un raport invers proporțional şi de 
aceea, examinarea de laborator trebuie să se facă cu maximă operativitate. 

Stabilitatea însuşirilor identificatoare nu este absolută, ci relativă, ea fiind 
influențată în principal de proprietăţile fizico-chimice ale obiectelor şi de scurgerea 
timpului. Unele din însuşiri se modifică mai uşor şi mai repede, altele mai greu 
şi într-o perioadă mai îndelungată. 

În procesul identificării expertul criminalist va trebui să diferenţieze caracte- 
risticile schimbătoare de cele relativ stabile, şi să determine cu precizie dacă 
acestea au putut fi influențate în formă sau în conținut, de diverşi factori interni 
sau externi.? 

Identitatea presupune stabilirea coincidenţei dintre caracteristicile urmei şi 
modelele de comparație prelevate de la obiectele incluse în sfera cercetărilor. De 
aceea examenul de laborator este îndreptat cu precădere asupra caracteristicilor 
care au o stabilitate mai accentuată, deci a celor care nu au suferit deci modificări 
semnificative. 
| În literatura de specialitate se apreciază că obiectele supuse procesului de 
identificare criminalistică, pot fi clasificate în: nemodificabile (de exemplu structura 


11, Ionescu, D. Sandu - op. cit., pag. 64. 
2 C. Suciu - Criminalistica, Ed. Didactică şi Pedagogică, Bucureşti, 1972, pag. 18. 

desenului papilar are o stabilitate absolută, nealterabilă), relativ modificabile (de 
exemplu scrisul de mână) şi modificabile (de exemplu anvelopele autovehiculelor 
se uzează prin rulare, talpa încălțămintei prin purtare etc.)' 

Cerinţa potrivit căreia fiecare element cu valoare identificatoare trebuie să 
fie analizat prin prisma modificărilor apărute între momentul săvârșirii infracțiunii 
şi cel al examinării de laborator, ajută la explicarea eventualelor deosebiri dintre 
caracteristicile urmei şi cele ale obiectului creator. Totodată, aprecierea separată 
a unui singur element dintr-un tot, fără studierea lui în interdependență cauzală 
cu celelalte elemente, antrenează denaturarea lui şi are ca rezultat o interpretare 
falsă. 

Principiul reflectivității caracteristicilor identificatoare. Acest principiu 
evidențiază pe de o parte capacitatea obiectelor de a-şi imprima caracteristicile 
generale şi particulare pe suprafața sau în masa altor obiecte, iar pe de altă 

arte, capacitatea celor din urmă, de a oglindi cât mai fidel aceste caracteristici. 
n momentul interacțiunii dintre obiectele care contribuie la formarea urmelor, 
numai o parte din caracteristici sunt imprimate — reflectate. Cantitatea şi calitatea 
reproducerilor depinde atât de întinderea suprafeţei de contact, cât şi de 
împrejurările de moment în care s-a realizat contactul. De cele mai multe ori, 
obiectul primitor de urmă va reflecta doar parţial caracteristicile identificatoare ale 
obiectului creator, fapt care conduce la apariţia inevitabilă a unor deosebiri. 
Important de reținut este că pentru identificarea certă a obiectului care a creat 
urma, nu este necesară reflectarea tuturor caracteristicilor care-l particularizează, 
fiind suficientă numai o parte din acestea, cu condiţia ca ele să fie suficiente din 
punct de vedere cantitativ şi calitativ. 

Deosebirile dintre caracteristicile urmei şi cele ale obiectului creator, se mai 
pot datora reflectării defectuoase sau incomplete, modului de imprimare (presiune 
redusă, alunecare pe suport), deformărilor (proiectile ricoşate, tamponări în 
accidente), insuficientei plasticități, ori neregularității obiectului primitor (obiect cu 
granulaţie mare, suprafață rugoasă), îmbâcsirii urmei cu substanţe stratificabile 
(sânge, noroi, tuş etc.) etc.? Ele pot fi şi consecința aderării întâmplătoare la 
suprafața obiectului creator de urmă, a unor corpuri străine (de exemplu un corp 
străin fixat în profilul anvelopei, care s-a imprimat în urma de rulare). 


3. Obiectele identificării criminalistice. 

Identificarea criminalistică operează cu două categorii de obiecte: 

a) obiecte scop, denumite în literatura de specialitate şi obiecte de 
identificat ori obiecte de căutat. Din această categorie, fac parte de exemplu 
cleştele cu care s-a tăiat toarta unui lacăt, arma de foc cu care s-a săvârşit un 


1 L. Ionescu, D. Sandu — op. cit., pag. 65, 66. 
2 C. Suciu — op. cit., pag. 18. 

omor, persoana care a lăsat urme papilare pe diverse obiecte din locul faptei etc. 
Indiferent de denumirea care i se atribuie, obiect al identificării criminalistice îl 
formează orice lucru, ființă sau fenomen care are capacitatea de a-şi imprima 
însuşirile generale şi particulare în masa sau la suprafața obiectelor situate în 
ambianța locului în care s-a săvârşit o faptă penală, ori s-a produs un eveniment 
cu implicaţii juridice. Obiectul creator de urmă constituie aşadar scopul identificării 
criminalistice; 

b) obiecte identificatoare, sau obiecte mijloc de identificare — sunt 
reprezentate de urmele obiectului scop, precum şi de modelele de comparaţie 
realizate experimental în laborator cu obiectele presupuse a fi format urmele în 
câmpul infracțional." De exemplu proiectilele sau tuburile trase descoperite cu 
ocazia cercetării locului faptei, reprezintă obiectele identificatoare. Ele sunt 
purtătoare ale unor striații cu caracter dinamic, deosebit de valoroase pentru 
identificarea obiectului scop, adică a armei de foc cu care au fost trase. 

Modelele de comparaţie sunt constituite de pildă din probele de scris obținute 
de la învinuit/inculpat în cazul identificării grafoscopice, de impresiunile papilare 
prelevate de la persoanele suspecte în cazul identificării dactiloscopice etc. 

Pentru a fi utilizate în activitatea de identificare criminalistică, modelele de 
comparație trebuie să îndeplinească următoarele cerințe: 

a) — să fie de provenienţă certă, adică să existe certitudinea că provin de 
la obiectul sau persoana inclusă în sfera cercetărilor. De exemplu, în cazul 
identificării grafoscopice, organul de urmărire penală care procură probe de scris 
preconstituite (probe executate anterior săvârşirii faptei) trebuie să aibă 
convingerea că au fost executate chiar de persoana suspectată; 

b) — să fie suficiente sub aspect calitativ şi cantitativ, adică să oglindească 
suficiente caracteristici cu valoare identificatoare. Calitatea caracteristicilor 
identificatoare se apreciază în funcţie de constanța cu care se manifestă, 
plasamentul individual şi de ansamblu al acestora, interdependenţa dintre ele, 
precum şi în funcţie de frecvenţa cu care sunt întâlnite. Preponderentă pentru 
identificare este calitatea şi nu cantitatea acestor caracteristici, deoarece aşa 
cum evidențiază practica de expertiză criminalistică, identificarea este pe deplin 
posibilă chiar şi în cazul unui număr redus de caracteristici, care au însă o 
valoare calitativă superioară. Pe de altă parte, identificarea nu se poate face doar 
prin luarea în considerare a unui singur detaliu caracteristic, chiar dacă sub 
aspect calitativ el este deosebit de valoros. De exemplu nu se poate vorbi de 
identificarea dactiloscopică a unei persoane doar pe baza unei „reîntoarceri” 
(detaliu morfologic al crestelor papilare extrem de rar întâlnit într-o amprentă). 
Conform practicii dactiloscopice din România, identificarea devine certă doar 


1 L. Ionescu, D. Sandu - op. cit., pag. 67, 68. 

dacă se stabileşte că urma şi impresiunea model de comparaţie conțin cel puţin 
12 detalii caracteristice coincidente. 

Fidelitatea cu care este redată calitatea caracteristicilor identificatoare este 
influențată de mecanismul de formare a urmei şi condiţiile existente în acel 
moment, de suprafața de contact dintre obiectele care participă la formarea 
urmei, iar alteori de manoperele făptuitorului care încearcă să ascundă ori să 
diminueze apariţia lor. De aceea pentru identificare se folosește un număr sporit 
de modele de comparație, obținute în condiții cât mai diferite, care să se apropie 
pe cât posibil de condițiile existente în momentul formării urmei. De exemplu, în 
identificarea grafoscopică, cunoscut fiind faptul că făptuitorul îşi deghizează de 
regulă scrisul atât în momentul redactării înscrisului în litigiu, cât şi în momentul 
în care este solicitat să dea probe de scris, se va proceda la prelevarea scriptelor 
de comparație în poziția „în picioare”, „stând jos”, „rezemat”, „nerezemat”. De 
asemenea făptuitorul va fi pus să scrie atât cu mâna stângă cât şi cu mâna 
dreaptă, cu caractere de tipar, într-un ritm mai crescut sau mai scăzut etc. La 
acest gen de identificare se foloseşte un număr sporit de modele de comparație 
şi atunci când înscrisul în litigiu este redus cantitativ şi conţine un număr mic de 
caracteristici identificatoare. Pentru ca specialistul sau expertul să poată aprecia 
calitatea şi valoarea identificatoare a acestor caracteristici este necesar să 
urmărească frecvența şi constanța cu care ele sunt redate în cât mai multe 
modele de scris (de preferință preconstituite). 

c) - să fie obținute în condițiile legii. De exemplu modelele de scris 
experimental se obțin pe bază de proces verbal, iar cele preconstituite pe bază 
de dovadă de ridicare de obiecte şi înscrisuri; 

d) - modelele de comparație să fie similare urmelor cu care se compară”. 
Potrivit acestei cerinţe, pot fi comparate între ele doar. mulajul urmei cu mulajul 
obținut de la obiectul cercetat; fotografia urmei cu fotografia modelului de 
comparaţie; urmele materie cu mostrele de substanță prelevate de pe obiectele 
sau din locurile din care se presupune că provin urmele etc. 


4. Etapele identificării criminalistice. 

Identificarea criminalistică se realizează de regulă în două etape: 

a) identificarea de gen; 

- identificarea individuală (propriu-zisă). 

a) Identificarea de gen presupune mai întâi stabilirea categoriei de obiecte 
şi apoi a clasei, grupului, subgrupului etc. în care se încadrează obiectul căutat. 

Determinarea categoriei mari de obiecte căruia aparține obiectul scop al 
identificării se face pe baza unor însuşiri generale şi esențiale comune. Însuşirile 


a E ERE 
1M. Constantinescu, „Unele reguli privind efectuarea identificării criminalistice”, în „Prezent 
şi perspectivă în știința criminalisticii”, Editura M..., Bucureşti, 1979, pag. 203. 

analizate trebuie să fie definitorii pentru respectiva categorie, şi în acelaşi timp 
să aibă un caracter constant şi irepetabil la un alt gen de obiecte. Pentru 
identificarea de gen este suficient ca la obiectul scop al identificării şi la obiectul 
mijloc, să coincidă caracteristicile ce definesc o anumită categorie de obiecte. 
Astfel, prin cercetarea unor caracteristici cum sunt lățimea benzii de rulare, 
circumferința pneurilor, ecartamentul şi ampatamentul etc. reflectate de urmele 
de rulare descoperite în locul faptei, se poate stabili că autovehiculul angajat în 
accident, este un autoturism, autocamion, tractor etc. 

Stabilirea clasei, grupului sau subgrupului de obiecte căruia aparține obiectul 
căutat şi prin urmare restrângerea numărului de obiecte cercetate, se face cu 
ajutorul deosebirilor dintre obiectele aparținând aceleiaşi categorii. „Cu cât este 
mai îngustă grupa din care face parte obiectul căutat, cu atât este mai mare 
probabilitatea identificării"? . În exemplul de mai sus, prin cercetarea aceloraşi 
caracteristici, oglindite de urmele de rulare sau frânare, se poate stabili că 
autovehiculul implicat în accident, este un autoturism marca „Dacia”, „Renault”, 
„Mercedes” etc. 

Identificarea de gen se poate realiza chiar şi în lipsa modelelor de comparație 
dacă din motive obiective acestea nu pot fi procurate. În acest caz se compară 
caracteristicile stabilite prin examinarea intrinsecă a urmelor, cu datele generale 
aflate în cartotecile şi colecţiile tehnico-criminalistice (cartoteci balistice, 
dactiloscopice, colecții sau cataloage ale pneurilor de autovehicule etc.). 

În practica de expertiză criminalistică apar frecvent situații în care iden- 
tificarea parcurge doar etapa stabilirii apartenenței de gen, întrucât în cadrul 
examenului comparativ se constată existența unor deosebiri evidente între obiec- 
tele scop şi obiectele mijloc. Identificarea se finalizează odată cu determinarea 
apartenenței generice şi atunci când urmele nu reflectă suficiente caracteristici 
identificatoare, sau când obiectul creator a suferit transformări esențiale până în 
momentul examinării de laborator. De exemplu, lama unui topor care a suferit 
modificări la nivelul părţii active nu mai reflectă caracteristicile identificatoare pe 
care le avea în momentul formării urmei. 

Alteori, când urma nu conţine caracteristici care să definească o anumită 
categorie sau grupă de obiecte, identificarea de gen nu este posibilă. Această 
stare de fapt nu trebuie să conducă la concluzia greşită că obiectul creator de 
urmă nu mai poate fi individualizat, deoarece urma poate să reflecte suficiente 
caracteristici particulare pe baza cărora se face identificarea individuală. Astfel, 
în mod frecvent fragmentele de urme papilare create de zonele marginale ale 
degetelor nu au imprimată partea centrală a desenului care ar permite încadrarea 


1C. Suciu — Criminalistica, Ed. Didactică şi Pedagogică, Bucureşti, 1972, pag. 19. 
2 |. Vochescu, op. cit., pag. 57. 

lor într-unul din tipurile de desene papilare cunoscute. Ele pot conţine însă 
12 sau mai multe detalii caracteristice pe baza cărora se identifică persoana care 
l-a creat. 

- |dentificarea individuală constituie obiectivul major al identificării 
criminalistice şi constă în stabilirea concretă a obiectului sau ființei căutate. 

Identificarea individuală presupune pe de o parte stabilirea deosebirilor dintre 
obiectele incluse în aceiaşi categorie, clasă, grupă, subgrupă, iar pe de altă parte 
stabilirea acelor însuşiri care fac ca obiectul să fie identic doar cu el însuşi. 

Importante în identificarea individuală sunt caracteristicile particulare şi 
interdependenţa dintre ele. Astfel, prin examinarea detaliilor caracteristice şi a 
elementelor de poroscopie sau crestoscopie ale urmei papilare, se poate stabili 
cu exactitate dacă aceasta a fost creată de persoana bănuită. 

Identificarea individuală este dificilă şi uneori imposibilă, atunci când 
informațiile reflectate de urmele descoperite la locul săvârgirii infracțiunii sunt 
restrânse sau lipsesc. Reflectarea în urmă — sub aspectul cantității şi calității — 
a caracteristicilor care servesc la individualizare, depinde de mecanismul formării 
urmei, împrejurările în care aceasta a luat naştere şi mai ales de capacitatea 
obiectelor creatoare-primitoare de a se reflecta, respectiv de a oglindi particu- 
laritățile de macro sau microrelief care servesc la individualizare. 

În cazul urmelor materie cu structură complexă şi compoziție eterogenă, de 
regulă nu este posibilă decât identificarea de gen. Individualizarea se face mai 
rar şi numai în măsura în care urma permite examinarea traseologică (De exemplu 
pelicula de vopsea desprinsă de pe un autovehicul în cazul unui accident de 
circulație) ori dacă metodele şi mijloacele tehnice destinate cercetării de laborator 


au atins un înalt nivel de perfecţionare (De exemplu aparatura destinată identificării 
persoanei după amprenta genetică). 


5. Metodologia identificării criminalistice. 

Identificarea criminalistică apelează la o multitudine de metode de examinare 
care se aplică în funcție de natura obiectelor cercetate, întrebările adresate de 
organul judiciar şi aparatura tehnică de care se dispune. 

Preponderentă pentru identificarea criminalistică este metoda examinării 
comparative. Compararea vizează totalitatea însuşirilor şi proprietăților reflectate 
de obiectul căutat şi cel verificat. În acest scop, se parcurg aproape fără excepție 
următoarele etape: examinarea preliminară, examinarea separată (intrinsecă), 
examinarea comparativă şi interpretarea rezultatelor. 

5.1. Examinarea preliminară se face pentru verificarea condițiilor legale 
pe care trebuie să le îndeplinească obiectele supuse cercetării. Sunt verificate cu 
acest prilej, conținutul actului prin care se dispune constatarea tehnico-ştiinţifică 

sau expertiza criminalistică, starea ambalajelor care conţin obiectele puse la 
dispoziţie, integritatea sigiliilor etc. Tot în această etapă, în raport cu întrebările 
formulate, se stabilesc obiectivele identificării precum şi metodele, procedeele şi 
tehnicile de examinare. Se verifică de asemenea dacă prin cercetarea materialelor 
puse la dispoziţie, pot fi lămurite şi alte stări de fapt şi împrejurări decât cele 
rezultate din enunţul întrebărilor. 

Obiectele care urmează a fi cercetate trebuie să fie puse la dispoziția 
expertului în original şi nu în copie. Numai originalul oferă posibilitatea perceperii 
nemijlocite a tuturor detaliilor reprezentative pentru identificare, în timp ce copia 
le poate reflecta în mod eronat, creând în acest fel premizele unor grave erori 
judiciare. În literatura de specialitate se arată că identificarea criminalistică realizată 
pe baza unor copii, mai ales când este vorba de cercetarea actelor scrise, este 
riscantă, expertul putând chiar refuza efectuarea lucrării.! 

Foarte important este ca în această etapă, specialistul sau expertul să 
analizeze felul în care au fost conservate urmele şi obiectele în timpul scurs 
până la demararea procesului de identificare. De exemplu, atunci când se identifică 
arma după gloanţele şi tuburile trase descoperite în locul faptei, este necesar să 
se cunoască faptul dacă după săvârşirea infracţiunii, arma a fost curățată, reparată 
etc. În acest fel pot fi stabilite modificările pe care le-au suferit materialele trimise 
pentru examinare şi pot fi explicate eventualele deosebiri apărute în cadrul 
examinărilor comparative. Expertului trebuie să i se pună la dispoziție procesul 
verbal de cercetare la fața locului, imaginile fotografice, înregistrările audio-video 
etc., şi alte informații obținute prin desfăşurarea altor activități de urmărire penală. 

Obligaţia procurării modelelor pentru comparație revine organului de urmărire 
penală care dispune constatarea tehnico-ştiințifică sau expertiza criminalistică. 
De la această regulă se înregistrează însă şi o serie de excepții. Astfel, atunci 
când obținerea modelelor de comparaţie necesită cunoştinţe de strictă specialitate, 
ele vor fi prelevate de specialist sau expert în prezența organului judiciar. Sunt 
necesare cunoştinţele expertului atunci când acesta este solicitat de exemplu să 
identifice cleştele patent prin examinarea striațiilor descoperite pe diverse obiecte 
metalice din locul faptei. Expertul va proceda la obținerea modelelor de comparație, 
efectuând un număr suficient de tăieturi sub diverse unghiuri de înclinaţie, în aşa 
fel încât să antreneze întreaga parte activă a cleştelui. În mod asemănător se 
procedează la obținerea probelor de scris pe cale experimentală, mai ales în 


cazul persoanelor cu afecțiuni psihice, sau atunci când există suspiciuni că scrisul 
în litigiu ar putea fi deghizat. 


1D. Sandu - Unele considerații privind efectuarea pe fotocopii a expertizei criminalistice 
a actelor, în „Probleme de medicină judiciară şi criminalistică”, vol. V, 1966, pag. 137. 

5.2. Examinarea separată (intrinsecă) a obiectelor expertizate are drept 
scop stabilirea caracteristicilor generale şi particulare ale acestora şi a potențialului 
lor identificator. 

Examinarea începe de regulă cu obiectul sau urma de origine necunoscută 
(în litigiu, sau incriminată) şi se continuă cu cea a obiectului de verificat. Această 
ordine este indicată când există un singur obiect în litigiu şi mai multe obiecte de 
comparat. Inversarea ordinii amintite se recomandă când există mai multe urme 
în litigiu şi un singur obiect de comparație.! Cu acest prilej se constată dacă 
numărul şi calitatea caracteristicilor cu valoare identificatoare permit identificarea 
individuală a obiectului creator, sau doar stabilirea apartenenței de gen. Pentru 
evidențierea caracteristicilor identificatoare generale şi individuale se utilizează o 
paletă largă de metode, procedee şi tehnici de examinare, cum sunt: examinarea 
cu ochiul liber, cu aparatură optică (inclusiv microscopia clasică sau electronică), 
examinarea în lumină vizibilă ori invizibilă (U.V., I.R.), examinarea cromatografică 
etc. 

Prin examinarea separată este posibilă totodată descifrarea - în anumite 
limite — a mecanismului de formare a urmelor şi a ordinii cronologice în care au 
luat naştere acestea (De exemplu prin examinarea urmelor suplimentare ale 
împuşcăturii se poate stabili ordinea în care au fost trase proiectilele). De 
asemenea, atunci când expertul are de examinat mai multe urme, poate determina 
originea lor comună, adică faptul că au fost create de acelaşi obiect (de exemplu 
prin cercetarea urmelor de pe gloanțe sau tuburi se stabileşte că au fost trase 
cu aceeaşi armă). 

5.3. Examinarea comparativă se efectuează pentru a verifica asemănările 
şi deosebirile dintre caracteristicile obiectelor cercetate, în vederea stabilirii 
identității sau neidentității lor. Examinarea comparativă se efectuează doar între 
obiectele care prin natura lor sunt comparabile. De exemplu, urmele de adâncime 
nu pot fi comparate cu urmele de suprafață ori imaginile negative cu cele pozitive.2 

Compararea se face de regulă prin confruntare directă sau prin confruntarea 
imaginilor reflectate ale obiectelor.? În primul caz se compară direct urma cu 
obiectul (de pildă urma de încălțăminte, cu talpa pantofului), iar în cel de al doilea 
caz, imaginile fotografice ale acestora (de exemplu imaginile fotografice ale urmelor 

imprimate de cuiul percutor, gheara extractoare ori pragul aruncător pe tubul tras, 
cu imaginile fotografice ale amprentelor formate de aceleaşi componente ale 


mecanismului de dare a focului pe tuburile obținute în cadrul tragerilor experi- 
mentale). 


1.1. Vochescu, op. cit., pag. 63. 


? L. Boboş - Procedee și tehnici de lucru la pozitivarea urmelor digitale fixate prin fotografiere, 
în revista „Probleme de criminalistică şi criminologie" nr. 4, 1981, pag. 151. 
3 L. lonescu, D. Sandu - opere. citate, pag. 163. 

Atunci când expertului criminalist i se trimite doar urma descoperită în locul 
săvârşirii infracțiunii, examenul comparativ se efectuează între caracteristicile 
generale ale acesteia stabilite prin aplicarea unor metode fizice sau chimice, şi 
caracteristicile obiectelor aflate în colecţiile şi cartotecile tehnico-criminalistice. În 
astfel de situații este posibilă doar identificarea generică a obiectului creator de 
urmă. De exemplu, când expertului i se pune la dispoziție doar glonțul descoperit 
în locul faptei, el poate stabili că a fost tras cu un pistol Macarov calibru 9 mm. 
În mod asemănător, atunci când se trimite pentru examinare doar textul 
dactilografiat în litigiu se poate stabili că a fost redactat de exemplu la o maşină 
de scris marca Olimpia. 

Pentru a demonstra şi vizualiza constatările din cadrul examenului compa- 
rativ, se folosesc mai multe procedee de lucru, dintre care unele sunt universal 
valabile, iar altele aplicabile doar la anumite genuri de expertiză criminalistică. 
Cele mai importante sunt: confruntarea, suprapunerea, (supraproiecția), caroiajul, 
măsurarea valorilor liniare şi unghiulare, diagrama punctelor caracteristice 
coincidente, proiecția punctelor comune etc. 

a) Confruntarea constă în prezentarea alăturată a fotografiilor obiectelor 
comparate, pe care se marchează şi se descriu asemănările şi deosebirile dintre 
caracteristicile acestora. 

b) Compararea prin suprapunere. Procedeul presupune fotografierea la 
aceeaşi scară a obiectelor comparate şi suprapunerea imaginilor obținute, pentru 
a demonstra coincidența sau necoincidența dintre caracteristicile lor. Calitatea 
rezultatelor se îmbunătăţeşte dacă una dintre imagini este alb-negru iar cealaltă 
este virată în altă culoare (maron, verde, albastru etc.). În eventualitatea în care 
fotografiile care se compară au origine comună, imaginea finală va avea un 
contur unic, bine definit. In caz de neidentitate, ea va fi confuză, dedublată şi va 
evidenția deosebiri certe în ceea ce priveşte dimensiunile, conturul, înclinația etc. 
Se suprapun de exemplu clişeele fotografice ale urmei de încălțăminte şi modelului 
de comparaţie prelevat de la încălțămintea suspectă, cu scopul de a evidenția 
concordanța deplină sub aspectul formei, lungimii, lățimii şi profilului tălpii, caracte- 
isticilor de uzură etc. Pentru suprapunere, cel puţin una din fotografii trebuie să 
fie transparentă. 

Compararea prin suprapunere are o largă răspândire în cercetarea docu- 
mentelor (carduri, impresiuni de ştampilă, documente de identitate ori vamale, 
falsuri executate prin copiere etc.), precum şi în balistică, traseologie, identificarea 
persoanei sau cadavrului după semnalmentele exterioare! . De asemenea, se 
aplică şi în identificarea maşinilor de scris după uzura şi caracteristicile literelor, 
precum şi a dispozitivelor de xerocopiere. 


1 Gh. Asanache, în Revista „Elemente de medicină biocriminalistică”, vol. IV, secțiunea VIII, 
în B.C.S., 1978, pag. 1. 


2 C. Suciu — op. cit., pag. 93. 

c) Compararea prin stabilirea continuității liniare. Procedeul este cunoscut 
sub denumirea de juxtapunere şi urmăreşte evidențierea continuității liniare a 
caracteristicilor care se compară. Este folosit cu precădere la examinarea urmelor 
care reflectă particularitățile de macro sau microrelief ale obiectului creator. 
Stabilirea continuității liniare este edificatoare în examinarea traseologică a urmelor 
cu caracter dinamic sau static create de instrumentele de spargere, armele de 
foc, autovehicule, a urmelor papilare ş.a.m.d. Acest gen de comparare se foloseşte 
şi în identificarea persoanei sau cadavrului cu identitate necunoscută, precum şi 
în demonstrarea falsului în documentele dactilografiate comis prin adăugiri cu 
alte maşini de scris decât cea la care au fost redactate iniţial. 

Esenţial în aplicarea procedeului este ca modelele de comparație să fie 
obținute în aceleaşi condiții sau în condiții cât mai asemănătoare cu cele din 
momentul formării urmei. 

Sub aspect tehnic, într-o primă etapă se execută la aceeaşi scară imaginile 
fotografice ale obiectelor cercetate, după care, fiecare dintre ele se taie după un 
plan de secțiune care străbate puncte de acelaşi fel. Fragmentele rezultate se 
îmbină reciproc, astfel încât să se obțină o imagine care reflectă continuitatea 
liniară a elementelor caracteristice obiectului? . 

d) Caroiajul (rețelele pătrate) ilustrează asemănările sau deosebirile dintre 
caracteristicile urmei şi modelului de comparaţie, sub aspectul plasamentului şi 
dimensiunilor. Se utilizează imagini fotografice obținute la aceeaşi scară, pe 
suprafaţa cărora se trasează o rețea de pătrate, construită în raport cu două axe 
de coordonate care străbat puncte de acelaşi fel. 

e) Măsurarea valorilor liniare şi unghiulare. Procedeul constă în măsurarea 
distanțelor și unghiurilor construite între puncte de acelaşi fel, identificate pe 
imaginile fotografice ale obiectelor care se compară. Dacă urma şi modelul de 
comparație au origine comună, atât distanţele cât şi unghiurile corespondente din 
cele două fotografii, trebuie să aibă aceleaşi valori. Unele mici deosebiri pot să 
apară — ca şi în cazul caroiajului — ca urmare a deformărilor care se produc în 
momentul formării urmei, ori datorită modului defectuos în care s-au obținut 
modelele de comparaţie. De exemplu, în cazul identificării dactiloscopice, defor- 
mările sunt determinate de presiunea crescută exercitată în momentul prinderii 
unui obiect cu mâna, ori în momentul amprentării persoanei. a 

f) Diagrama punctelor caracteristice coincidente. Procedeul constă din unirea 
în aceeaşi ordine a punctelor coincidente din imaginile comparate. Se obțin în 
acest fel două figuri geometrice care în caz de identitate, au aceeaşi formă şi 


dimensiuni. 


1 Charles Sannie - La recherche scientifique du criminel, op. cit., pag. 76-77, E. Stancu 


- op. cit., pag. 121. 

5.4. Interpretarea rezultatelor şi formularea concluziilor. 

Simpla coincidență dintre caracteristicile obiectelor comparate nu este 
suficientă pentru stabilirea identității. A interpreta în mod simplist rezultatele 
comparării, înseamnă a pune semnul egal între asemănare şi identitate. Pentru 
a stabili identitatea, este necesar ca fiecare caracteristică să fie reprezentativă 
şi să aibă propria sa valoare identificatoare, stabilită după criterii ştiinţifice care 
să înlăture orice apreciere subiectivă. Caracteristicile care se compară trebuie 
analizate în interdependenţa dintre ele, deoarece privite separat, ele se pot 
manifesta în mod asemănător şi la alte obiecte incluse în aceeaşi categorie sau 
specie din care face parte obiectul căutat. Totodată, deosebirile constatate în 
cadrul examenelor comparative nu trebuie să fie esenţiale. Apariția lor trebuie 
explicată după aceleaşi criterii ştiinţifice ca şi în cazul asemănărilor. 

Rezultatele procesului de identificare se materializează întotdeauna în 
concluziile pe care le formulează expertul (răspunsurile la întrebările adresate de 
organul judiciar). Ele pot avea caracter de certitudine (pozitive sau negative), de 
probabilitate, sau de imposibilitate a rezolvării problemei (dacă obiectele comparate 
nu prezintă caracteristici cu valoare identificatoare, ori dacă valoarea lor 
identificatoare este relevantă). Acest ultim gen de concluzii este determinat adesea 
şi de imperfecţiunea sau inexistența unor tehnologii adecvate de cercetare a 
urmelor şi probelor materiale. 


6. Felurile identificării criminalistice. 

Examinarea ştiinţifică a urmelor contribuie uneori esenţial, alteori doar 
informativ, la elucidarea multiplelor probleme care interesează justiția. ' 

Cercetarea criminalistică efectuată la locul faptei ori în laborator, pune la 
dispoziția organelor judiciare, date importante cu privire la faptă şi împrejurările 
în care a fost săvârşită, persoana făptuitorului, ori cu privire la metodele, mijloacele 
şi instrumentele folosite, locul şi timpul comiterii, cauzele şi condiţiile care au 
generat ori favorizat producerea ei ş.a. În funcţie de natura urmelor şi mijloacelor 
materiale de probă supuse cercetării, şi în raport cu metodele şi procedeele 
utilizate la examinare, există următoarele feluri de identificare criminalistică: 
identificarea traseologică, identificarea dactiloscopică, identificarea grafoscopică, 
identificarea biocriminalistică, identificarea balistică şi identificarea antropologică. 

a) Identificarea traseologică. Acest gen de identificare are ca obiect 
individualizarea obiectului creator prin examinarea conturului şi elementelor liniare 
ale urmelor, sau prin reconstituirea întregului după părțile sale componente. Sunt 
examinate din punct de vedere traseologic, o mare parte din urmele create de 
corpul uman (urmele create de picioare sau alte părţi ale corpului uman), 


1 L. lonescu. D. Sandu - op. cit., pag. 16. 

instrumentele şi mijloacele folosite la săvârşirea faptei (altele decât armele de 
foc), o parte din urmele mijloacelor de transport etc. De exemplu, cleştele cu 
care a fost tăiat un conductor electric, este identificat după striaţiile liniare existente 
pe capetele conductorului secționaț; autovehiculul se identifică după urmele de 
rulare, ori prin cercetarea conturului şi dimensiunilor fragmentelor desprinse din 
instalațiile de iluminare, semnalizare etc. 

b) Identificarea dactiloscopică are ca obiect identificarea persoanei după 
urmele papilare descoperite în locul faptei. 

c) Identificarea grafoscopică permite individualizarea scriptorului prin exami- 
narea scrisului de mână. 

d) Identificarea biocriminalistică serveşte la determinarea naturii umane sau 
animale a urmelor biologice, făcând posibilă chiar identificarea persoanei de la 
care provin acestea (prin studierea amprentei genetice). Sunt supuse examenului 
de laborator, urme ca: sânge, spermă, salivă, fire de păr, urină etc. 

e) Identificarea balistică este destinată: stabilirii tipului şi modelului armei 
de foc şi individualizării acesteia cu ajutorul urmelor de pe pe gloanţele şi tuburile 
trase; identificării persoanei care a tras prin examinarea factorilor suplimentari ai 
împuşcăturii evidențiați pe corpul sau îmbrăcămintea acesteia; stabilirii distanţei, 
direcției şi unghiului de tragere etc. 

f) Identificarea antropologică vizează identificarea persoanei sau cadavrului 
cu identitate necunoscută pe baza semnalmentelor exterioare. 

Pe lângă acestea, în literatura de specialitate! mai sunt enumerate: iden- 
tificarea după imaginile fixate material (realizată prin compararea urmelor desco- 
perite la fața locului cu piesele de comparație obținute de la obiectele presupuse 
a le fi creat); identificarea după imagini fixate în memorie (bazată pe capacitatea 
de înregistrare, memorare şi redare a persoanei care a perceput caracteristicile 
unui obiect, lucru sau fenomen) şi identificarea cu ajutorul cartotecilor şi colecțiilor 
tehnico-criminalistice. 


11. Vochescu, op. cit., pag. 72 şi urm. 

CAPITOLUL III 
FOTOGRAFIA JUDICIARĂ 


1. Noţiunea, însemnătatea şi sistemul fotografiei judiciare. 

Tehnica fotografierii a fost descoperită în 1839 de către Daguerre şi a fost 
folosită în toate domeniile de activitate umană, la început ca mijloc de fixare a 
unor aspecte din viața cotidiană şi apoi ca instrument indispensabil al cercetării 
ştiinţifice. 

Imediat după descoperirea ei, fotografia a fost aplicată în activitatea de 
cercetare a infracțiunilor, fiind considerată o metodă eficientă de înregistrare a 
recidiviştilor. Ea a fost folosită pentru prima dată în anul 1840 de poliția belgiană 
şi apoi de Prefectura poliției din Paris, care în 1872 a înfiinţat un serviciu specializat 
în acest domeniu. România a folosit fotografia judiciară încă din anul 1879, când 
în cadrul poliției capitalei exista deja un serviciu specializat. 

În prezent, în cadrul metodelor şi mijloacelor tehnico-ştiințifice folosite la 
fixarea, ridicarea, examinarea şi identificarea criminalistică a urmelor şi corpurilor 
delicte, fotografia judiciară are o largă aplicabilitate. 

Pentru munca practică a organelor judiciare, fotografia prezintă o serie de 
avantaje, deseori impunându-se ca metodă unică în rezolvarea unor probleme. 
Astfel, evidențierea unor caracteristici, a relațiilor dintre două sau mai multe 
obiecte, stabilirea detaliilor de formă, a stării ori situării obiectelor şi victimei la 
fața locului, pot fi făcute prin simpla percepere vizuală şi apoi prin descriere în 
procesul verbal. Dar, este greu de presupus că în timpul cercetării la fața locului 
pot fi observate, selecționate, reținute şi descrise în modul cel mai obiectiv în 
procesul verbal, toate detaliile care pot căpăta ulterior o relevanță deosebită în 
rezolvarea cauzei.! 

Rezumând necesitatea şi avantajele fotografiei judiciare în instrumentarea 
cauzelor penale, putem aprecia că aceasta: 

- reprezintă metoda general-valabilă de ridicare a urmelor din locul săvârșirii 
infracțiunii şi de fixare a rezultatelor diverselor activități de urmărire penală; 


1V. Manea şi colaboratorii — Curs de tehnică criminalistică, vol. |, Academia de Poliţie „A.l. 
Cuza”, Bucureşti, 1983, pag. 19. 

- înregistrează în mod obiectiv, complet şi fidel, toate obiectele cuprinse în 
câmpul vizual al aparatului. De exemplu, în cazul cercetării la fața locului, fixează 
ambianța acestuia, situarea sa față de împrejurimi, starea şi plasamentul de 
ansamblu dar şi individual al urmelor şi obiectelor etc.: 

- înregistrează rapid şi spontan, atât în spectrul vizibil cât şi invizibil, un 
mare număr de stări de fapt şi împrejurări, oferind posibilitatea studierii ulterioare 
a acestora, fără a mai fi necesară reproducerea lor; 

- constituie un important mijloc tehnic de examinare a urmelor şi corpurilor 
delicte; 

- este o metodă nedistructivă, întrucât subiectele supuse fotografierii nu 
sunt alterate în nici un mod. Obiectele rămân intacte, nemodificate, deoarece 
între ele şi aparatul fotografic nu are loc un contact direct: 

- reprezintă mijlocul principal de ilustrare a rezultatelor activității de expertiză 
criminalistică; 

- are un evident caracter probatoriu. Atât fotografia cât şi alte categorii de 
înregistrări de imagini (video) sunt prevăzute în mod expres de Codul de procedură 
penală ca mijloace de probă; 

- contribuie la prevenirea faptelor penale, prin mediatizarea aspectelor din 
timpul săvârşirii infracțiunilor ori a urmărilor acestora etc. 

Fotografia judiciară poate fi definită ca un sistem de metode şi procedee 
speciale de fotografiere, cu aplicaţii în activitatea de prevenire şi descoperire a 
infracţiunilor şi autorilor acestora, şi în efectuarea actelor de urmărire penală, 
supravegherii operative, constatării tehnico-ştiinţifice şi expertizei criminalistice. 

Fotografia judiciară se clasifică în: fotografia judiciară operativă şi fotografia 
judiciară de examinare (de laborator). 


2. Fotografia judiciară operativă (de fixare). 

Fotografia judiciară operativă este un important mijloc de probă, utilizat în 
fixarea rezultatelor unor activităţi de urmărire penală, cum sunt cercetarea la fața 
locului, percheziția, reconstituirea, prezentarea pentru recunoaştere etc. În acelaşi 
timp, după cum s-a mai precizat, ea se dovedeşte utilă şi în prevenirea şi com- 
baterea infracțiunilor prin mediatizarea unor aspecte din timpul activităţii ilicite, a 
urmărilor acesteia, ori prin documentarea prezenţei unor persoane în anumite 
locuri. 

Aşadar, în funcție de scopurile în care se foloseşte, fotografia judiciară 
operativă (de fixare) se clasifică la rândul ei în: fotografia la fața locului, fotografia 
de semnalmente, fotografia de supraveghere operativă și fotografia de fixare a 
rezultatelor diverselor activități de urmărire penală. 

2.1. Fotografia la fața locului. 

Fotografiile executate cu prilejul cercetării la fața locului dobândesc o 
importanță covârşitoare pentru înțelegerea şi interpretarea corectă a descrierilor 
din procesul verbal. Pe lângă aspectele care pot fi uşor percepute, ele redau şi 
detalii, stări de fapt, împrejurări etc. care pot fi omise din diverse motive, cum ar 
fi: urme de dimensiuni foarte mici, urme sau mijloace materiale de probă mascate 
de obiectele voluminoase sau alte elemente din ambianța locului faptei, 
amplasamentul anumitor obiecte etc. 

Înregistrarea imaginilor în locul faptei se face pornind de la general la 
particular, respectând regulile tactice din faza statică şi dinamică a cercetării. La 
fața locului se execută următoarele genuri de fotografii: 

2.1.1. Fotografia de orientare. Fotografia de orientare fixează imaginea 
locului faptei în ambianța mediului înconjurător, într-un ansamblu de puncte de 
reper de natură să permită identificarea zonei în care s-a săvârşit infracţiunea, 
ori în care a avut loc un eveniment cu implicații juridice. 

Fotografia de orientare înregistrează locul faptei în totalitatea sa, împreună 
cu împrejurimile, căile de acces şi de părăsire a acestui loc. 

Distanţa şi înălțimea de la care se execută fotografia, trebuie să fie suficient 
de mari pentru a înregistra toată suprafața de teren care interesează cercetarea. 

Când locul faptei este plasat în teren deschis, fotografia trebuie să 
înregistreze o serie de repere fixe, cum sunt construcțiile, bornele kilometrice 
sau oricare alte elemente care au o stabilitate mai mare de timp. În raport cu 
detaliile de planimetrie din locul faptei, la fotografiere se utilizează obiective 
superangulare, teleobiective sau obiective normale. 

Dacă locul faptei este situat într-un imobil, fotografia de orientare trebuie să 
fixeze exteriorul clădirii încadrat de construcțiile învecinate, artera de circulație 
pe care se află (stradă, şosea, uliţă etc.), intersecțiile arterelor de circulație la 
nivelul cărora este plasat, intrările, ieșirile din imobil etc. 

2.1.2. Fotografia schiţă înregistrează în exclusivitate imaginea locului faptei, 
redând totalitatea urmelor şi mijloacelor materiale de probă vizibile, poziţionarea 
lor reciprocă şi față de diverse repere existente în acest loc. Aşadar, ea fixează 
numai locul faptei, fără cadrul înconjurător. Momentul executării ei este plasat în 
faza statică a cercetării şi este precedat de marcarea locurilor în care sunt 
prezente urme şi mijloace materiale de probă. Marcarea urmelor infracţiunii se 
face cu „tăblițele numerotate existente în trusa criminalistică, astfel încât în 
fotografie să apară numărul cu care s-a marcat fiecare obiect sau urmă în parte”? . 


1 E. Stancu - op. cit., pag. 70, 


21. Anghelescu şi colaboratorii — Tratat practic de criminalistică, vol. |, Ed. M.I., București, 
1976, pag. 64. 

Pentru ilustrarea distanțelor dintre diversele elemente existente în locul săvârşirii 
infracțiunii, se folosesc după caz banda metrică, jaloanele gradate sau planşeta 
cu laturi egale. 

În funcţie de particularitățile locului faptei, la executarea fotografiei schiță 
se folosesc mai multe procedee: pe sectoare, de pe poziţii contrare sau încrucişate, 
fotografii panoramice circulare sau liniare. Asupra acestora vom reveni în secțiunea 
rezervată metodelor și procedeelor de executare a fotografiei la fața locului. 

În caz de omor, fotografia schiță va reda de exemplu întreaga suprafață de 
teren şi locul în care a fost descoperită victima, poziția ei, instrumentele folosite 
pentru suprimarea vieții acesteia şi dispunerea lor reciprocă, existenţa altor urme 
sau elemente de natură să ateste activitatea ilicită desfăşurată etc. 

La un accident rutier se va fixa autovehiculul angajat în eveniment, împreună 
cu elementele componente ale arterei de circulație, marcajele, semnele ori 
indicatoarele existente în acel loc, precum şi întregul segment de drum în care 
s-au identificat diverse categorii de urme (urme de sânge, urme de frânare, 
pelicule de vopsea, resturi provenind din sistemele de iluminare -semnalizare 
etc.). 

Punctul de staţie din care se execută fotografia schiță se alege în raport cu 
particularitățile topografice ale locului faptei şi trebuie să permită obținerea imaginii 
integrale a acestui loc, în care obiectul principal să fie redat în plan central. 

2.1.3. Fotografia obiectelor principale, a urmelor şi a cadavrelor. 

Prin obiecte principale se înțeleg obiectele care au servit ori au fost destinate 
să servească la săvârşirea infracţiunii, precum şi cele rezultate din consumarea 
activității ilicite. Sunt incluse în categoria obiectelor principale, cadavrele, armele 
albe, obiectele contondente, armele de foc toate tipurile de instrumente de spar- 
gere, autovehiculele folosite la săvârşirea infracțiunii, urmele şi obiectele purtătoare 
de urme, bunurile valorile furate şi abandonate ori pierdute etc. 

Fotografia se execută în faza statică a cercetării şi fixează atât poziția, 
forma şi dispunerea individuală a fiecărei urme sau obiect, cât şi dimensiunile lor 
liniare şi caracteristicile generale de identificare. Se efectuează două fotografii, 
dintre care una fixează imaginea fiecărui obiect în raport cu celelalte obiecte sau 
repere fixe din ambianța locului faptei, iar cealaltă, imaginea singulară a acestuia, 
înregistrată la scară (se fotografiază la scară cuțitul, toporul, obiectele contondente 
folosite la agresarea victimei etc.). De exemplu, în cazul unei arme de foc, se 

fixează fotografic locul în care a fost descoperită arma în raport cu locul în care 
se află victima. În exemplul dat, fotografia trebuie să mai ilustreze: direcţia de 
orientare a țevii, poziția în care se află pârghia de siguranţă („asigurat”, „foc cu 
foc" sau „foc automat”), eventualele urme prezente pe aceasta, seria, numărul şi 
calibrul etc. În faza dinamică a cercetării, după fotografierea în locul în care a 
fost descoperită, arma se aşează pe o coală albă de hârtie şi se fotografiază la 
scară. Orificiile de intrare şi de ieşire a glonțului se fotografiază astfel încât să 
45 


Z 


CE Scanned with OKEN Scanner 


N 
d 


fie vizibile forma şi dimensiunile lor, iar dacă este posibil şi direcția de înaintare 
a proiectilului. Una din imagini trebuie să redea întinderea suprafeței pe care 
s-au împrăştiat urmele secundare ale împuşcăturii, culoarea şi densitatea lor, 
deoarece aceste elemente concură la determinarea ulterioară a vechimii relative 
a împuşcăturii, a distanţei de la care s-a tras, a tipului de muniție folosită etc. 

La fotografiere se are în vedere ca axul optic al obiectivului să fie perpen- 
dicular şi la mijlocul planului în care se află urma sau corpul delict. Instrumentul 
de măsură (riglă, centimetru de croitorie, ruletă etc.) folosit pentru fotografierea 
la scară se aşează paralel cu latura cea mai mare a obiectului şi în acelaşi plan 
cu partea superioară a acestuia. 

Pentru fotografierea obiectelor şi urmelor de dimensiuni mici se utilizează 
trepiedul cu şina glisoare, care permite efectuarea fotografiilor de la distanțe mici 
sau foarte mici. Urmele de dimensiuni reduse care necesită procedee speciale 
pentru înregistrarea imaginilor, se ridică împreună cu suportul pe care se află şi 
se fotografiază în condiții de laborator. Obiectele care prezintă diferenţe de străluciri 
supărătoare se fotografiază cu ajutorul filtrelor de polarizare sau a unui ecran de 
difuzie care se aşează în fața sursei de lumină. 

Pentru fotografierea urmelor de adâncime se foloseşte iluminarea din plan 
lateral sub un anumit unghi de incidență. Acesta este cu atât mai mic, cu cât 
diferențele de relief ale urmei sunt mai mici şi invers. Prin jocul de lumini şi 
umbre care se creează, se pun în evidență toate caracteristicile care prezintă 
interes pentru cercetările ulterioare de laborator. 

O atenție deosebită trebuie acordată urmelor cu diferențe accentuate de 
relief, deoarece iluminarea sub un unghi de incidență prea mic, va provoca 
umbre prea mari, care vor ascunde caracteristicile urmelor. De aceea se reco- 
mandă ca sursa de lumină laterală să fie dirijată sub un unghi de incidență mai 
mare. Concomitent cu aceasta se foloseşte o altă sursă de lumină cu intensitate 
scăzută, care se plasează deasupra urmei. „Prin aceasta umbrele create de 
lumina laterală se deschid, făcând posibilă fixarea pe fotografie şi a altor detalii 
situate în zonele întunecoase”. 

În toate situațiile în care fotografia se execută de la distanţe mici, pentru 
a asigura o bună claritate în profunzime, se folosesc diafragme cu deschideri 
mici (de regulă 8; 11). Trebuie manifestată însă prudență în selecţionarea 
diafragmei, deoarece uneori, deschiderile foarte mici (De exemplu 16; 22) 
afectează calitatea imaginii. Astfel, la urmele care prin natura lor au un contrast 
ridicat, folosirea diafragmelor cu deschideri mici este total contraindicată, 
deoarece împiedică înregistrarea unor detalii fine, cu semnificaţie identifi- 
catoare. 


11. Anghelescu și colaboratorii — Tratat practic de criminalistică, vol. |, Ed. M.I., Bucureşti, 
1976, pag. 64. 

Dacă urmele de adâncime se fotografiază în lumină naturală iar aceasta 
are o intensitate foarte mare, pentru difuzia şi atenuarea ei se foloseşte un 
ecran! care va fi orientat în aşa fel încât razele de lumină pe care le reflectă, să 
lumineze urmele sub un unghi convenabil. 

Pentru a fotografia la o scară adecvată urme de dimensiuni mici se folosesc 
dispozitive de macrofotografiere de genul inelelor intermediare sau dispozitivelor 
cu burduf. Acestea se interpun între obiectivul şi corpul aparatului de fotografiat, 
iar expunerea filmului se adaptează în raport cu gradul de extensie a camerei 
obscure. 

La fotografierea urmelor de suprafață se asigură o iluminare cât mai 
uniformă, fiind necesar ca sursa de lumină (blitz-ul) să fie aşezată în spatele şi 
deasupra aparatului de fotografiat. Axul optic al obiectivului trebuie să fie orientat 
perpendicular şi în centrul planului în care se situează urma. 

În numeroase situații, pentru a îmbunătăți contrastul dintre urmă şi fondul 
pe care se află, este necesar să se folosească filtre colorate şi/sau materiale 
fotografice cu sensibilitate cromatică adecvată. De exemplu, pentru fotografierea 
urmelor de sânge descoperite pe un obiect cu suprafața brun-roşcată, se foloseşte 
film pancromatic. Filtrele colorate se întrebuințează şi în situația în care deşi 
urma are altă culoare decât fondul pe care a fost descoperită, intensitatea ei este 
atât de slabă, încât se confundă cu acesta. Pentru separarea culorilor şi 
evidențierea urmei, se foloseşte un filtru de lumină care are culoarea fondului şi 
un film fotografic sensibil la aceeaşi culoare (cea a fondului). Developarea şi 
copierea filmului se vor face în revelatoare contraste, folosindu-se hârtie fotografică 
cu grad de contrast ridicat. 

Alegerea filtrelor de lumină necesare întăririi contrastului dintre urmă şi 
obiectul pe care a fost descoperită, se face conform cerințelor din tabelul care 
urmează: 


poe are ee 
|Rogusonecatu ies | abac 
LE II INC EI III 
ET >" RR IRC II 


1De exemplu o coală albă de hârtie sau un panou alb din plastic de dimensiuni adecvate. 

Culoarea urmei şi filtrului, sensibilitatea cromatică a filmului şi tehnica de fot 
i ăi rafi 
menționează în procesul verbal de cercetare la fața locului. ic diana 


__ Urmele slab vizibile descoperite pe obiecte transparente, necesită efectuarea unor operațiuni 
suplimentare pentru întărirea contrastului. În acest scop, sub obiect se aşează de exemplu o 
bucată de hârtie colorată care contrastează cu urma. 


Pentru fotografierea urmelor aflate pe suprafețe lucioase (obiecte nichelate, cromate, oglinzi) 
se confecționează o mască din material de culoare neagră în care se practică un orificiu de 
dimensiuni corespunzătoare. Masca are rolul de a elimina reflexele produse de sursa de lumină, 
iar pentru aceasta se aşează pe obiectul purtător în aşa fel încât să încadreze urmele care trebuie 
fotografiate. Pentru atenuarea reflexelor, în fața sursei de lumină se poate fixa şi un geam mat 
care produce o lumină difuză. 


Cărarea urmelor de paşi se fotografiază după regulile fotografiei panoramice liniare, cu 
aparatul fotografic deasupra axei longitudinale a cărări, plasat la o înălțime suficient de mare, 
care să permită înregistrarea unei suprafețe de teren cât mai extinse. La fotografiere nu se 
recomandă să se folosească obiective superangulare, deoarece aberația de sfericitate pe care o 
prezintă acestea, produce deformări accentuate pe extremitățile planului fotografiat. Separat de 
cărarea de urme se fotografiază fiecare din urmele care o alcătuiesc. 

Urmele de picioare formate în zăpadă se fotografiază în starea în care au fost descoperite, 
şi apoi după pulverizarea unui strat fin de negru de fum sau grafit, care are rolul să întărească 
contrastul urmelor şi să înlăture reflexiile supărătoare. 


Fotografierea cadavrelor prezintă o serie de particularități generate de starea 
în care sunt descoperite, metodele și mijloacele folosite la suprimarea vieţii victimei, 
condițiile de mediu existente în locul în care se află etc. Pe lângă plasamentul 
pe care îl are cadavrul în raport cu elementele din ambianța mediului înconjurător, 
fotografia trebuie să mai ilustreze: poziţia „culcat” cu fața în sus sau în jos; 
direcţia în care sunt orientate capul şi membrele inferioare față de elementele 
situate în vecinătatea sa, ori față de punctele cardinale; poziția mâinilor şi picioa- 
relor (în formă de „V”, întinse pe lângă corp, flectate etc.); starea vestimentației, 
leziunile existente pe corp ş.a. Cadavrul se fotografiază mai întâi îmbrăcat şi apoi 
dezbrăcat, din mai multe unghiuri, din puncte de stație plasate lateral (nu se 
fotografiază de la extremități, datorită deformărilor de perspectivă ale imaginii). 
Pentru a înregistra imaginea întregului corp se execută în mod obligatoriu o 
fotografie cu aparatul dispus deasupra cadavrului. 

În cazul cadavrelor descoperite în apă se execută fotografii care să redea 
întinderea de apă în care au fost găsite și imaginea acestora imediat după 
scoaterea din apă (pentru a evita transformările accelerate care se produc în 
momentul în care iau contact cu oxigenul din aer). 

Cadavrele înghețate se fotografiază mai întâi în starea în care sunt desco- 
cae şi apoi după ce sunt lăsate să se dezghețe la temperatura mediului ambiant. 
n acest fel pot fi înregistrate mult mai exact leziunile, orice alte semne de 
violență cu caracter vital, precum şi modificările apărute după deces. 

Fragmentele de cadavru se fotografiază separat, iar dacă este posibilă 
reconstituirea corpului, se execută o fotografie care redă imaginea integrală 
acestuia. 

La incendii, fotografierea va insista asupra poziţiei de „boxer” a cadavrului, 
specifică morţilor produse în astfel de împrejurări. De asemenea se execută şi 
o fotografie a cadavrului în poziția aşezat pe o coală de hârtie sau un cearşaf 
alb. 

Cadavrele spânzuraților se fotografiază de pe poziţii contrare şi încrucişate, 
în aşa fel încât să se înregistreze distanța dintre sol - picioare, şi distanța până 
la suportul de care este legat ştreangul. Fotografiile trebuie să redea în detaliu 
şanțul de spânzurare, locul în care acesta prezintă discontinuitate, existența sau 
lipsa infiltratului sanguin, nodurile şi legăturile de la nivelul gâtului şi obiectului de 
care a fost legată funia, cablul, cureaua, etc. 

În cazul cadavrelor se recomandă fotografierea color care permite înregis- 
trarea mult mai exactă a infiltratului sanguin specific leziunilor produse în timpul 
vieții, a petelor cadaverice şi a altor modificări post-mortem care pot contribui la 
stabilirea datei şi orei decesului, a împrejurărilor în care a murit victima etc. 

2.1.4. Fotografia de detalii. 

Acest gen de fotografie se execută asupra macro şi microreliefului urmelor 
şi obiectelor, pentru a înregistra caracteristicile de gen şi individuale care le 
particularizează. De exemplu, obiectele care au marcate pe ele serii, denumirea 
fabricii producătoare, anumite inscripții care se referă la model, tip, an de fabricație 
sau alte caracteristici de formă se fotografiază la o scară mai mare pentru a fi 
mai bine evidenţiate! . 

Fotografia de detalii reprezintă uneori singurul mijloc de ridicare a urmelor 
infracțiunii. De exemplu orificiile de intrare-ieşire ale gloanţelor, spărturile în zid, 
rupturile şi tăieturile de pe obiectele care nu pot fi transportate la laborator, 
urmele de rulare sau de frânare ale autovehiculelor create pe suprafețe dure de 
genul asfaltului etc., nu pot fi ridicare decât prin fotografiere. 

Fotografia se execută în faza dinamică a cercetării la fața locului, când este 
permisă examinarea amănunțită a urmelor şi obiectelor corpuri delicte. Numai în 
situații de excepție, când există pericol de dispariție a unor mijloace de probă sau 
de schimbare a unor stări de fapt, acest gen de fotografie se execută în faza 
statică a cercetării. 

În situația în care condițiile meteorologice de la fața locului sunt nefavorabile 
(ploaie, ninsoare), obiectivele aparatelor fotografice se protejează cu parasolare 
sau cu manşoane din material plastic. Dacă vizibilitatea este redusă datorită 
fumului, prafului, ori pe timp de ceaţă, pentru a obține imagini de bună calitate, 
se execută fotografii în infraroşu (IR). În locurile şi mediile în care există pericol 
de explozie (mine, laboratoare, încăperi în care se lucrează cu substanțe explozive 
ori în care se pot infiltra asemenea substanțe) este interzisă utilizarea surselor 
de lumină artificială ori a altor dispozitive generatoare de scântei. 


1 1. Anghelescu şi colaboratorii — Tratat practic de criminalistică, vol. |, op. cit., pag. 68. 

3. Metode şi procedee de executare a fotografiei judiciare la fața locului. 

Pentru executarea fotografiilor la faţa locului se folosesc o serie de metode 
şi procedee menite să asigure înregistrarea integrală şi obiectivă a situației din 
acest loc. În raport cu particularități pe care le prezintă scena infracțiunii (caracte- 
ristici topografice, întindere, diverse obstacole), natura faptei săvârşite (accidente 
de trafic rutier sau feroviar, incendii, explozii, furturi etc.) ori a evenimentului 
cercetat, numărul, natura urmelor şi probelor materiale ş.a. sunt aplicabile urmă- 
toarele metode şi procedee de fotografiere: fotografia unitară, fotografia pano- 
ramică, fotografia de pe poziții contrare şi încrucişate, fotografia pe sectoare, 
măsurătorile fotografice, stereofotografia şi fotogrametria 

3.1. Procedeul fotografiei unitare. 

Fotografia unitară înregistrează imaginea subiectului fotografiat pe un singur 
clişeu fotografic (într-un singur cadru). Procedeul se foloseşte inclusiv la executarea 
fotografiei de orientare şi a celei schiță, atunci când locul faptei are o întindere 
mică iar imaginea fotografică poate să redea situarea acestuia față de împre- 
jurimi, ori starea şi poziția urmelor şi probelor materiale care interesează 
cercetarea. 

La executarea fotografiei se utilizează de regulă un obiectiv cu unghi de 
poză normal, iar când condiţiile din teren sunt improprii (spaţiu restrâns), la 
aparatul fotografic se montează un obiectiv superangular. Dacă dintr-un motiv 
sau altul (teren accidentat De exemplu) nu este posibilă o apropiere suficientă de 
locul faptei, la aparatul fotografic se ataşează un teleobiectiv, care aduce în 
prim-plan imaginea subiectului care interesează cercetarea. 

În caz de calamități naturale (cutremure, inundații), catastrofe maritime, 
aeriene etc. pentru realizarea unei încadrări corespunzătoare, se pot executa şi 
fotografii din avion sau elicopter. 

La fotografiere se acordă atenţie deosebită clarității în profunzime, fiind 
recomandat să se folosească o diafragmă cu deschidere mică (De exemplu 
„11”). Pe timp de noapte, fotografia se execută cu folosirea lămpii blitz. Pentru 
aceasta, discul de viteze se fixează pe poziţia „T”, diafragma se închide la 
valoarea 4 sau 5,6 iar aparatul fotografic se montează pe trepied. Claritatea şi 
încadrarea se efectuează la o sursă suplimentară de lumină (De exemplu la 
farurile autolaboratorului criminalistic). Se apasă apoi butonul declanşator şi se 
aprinde blitz-ul din cel puţin 4 puncte diferite, situate în afara unghiului de poză 
al obiectivului fotografic, lateral stânga şi dreapta față de aparat. În final se apasă 
din nou butonul declanşator, pentru a închide obturatorul aparatului de fotografiat. 

3.2. Metoda fotografiei panoramice. 

Când suprafața de teren ce trebuie fotografiată are o întindere mare şi nu 
poate fi înregistrată pe un singur clişeu fotografic, se aplică metoda fotografiei 

panoramice. Fotografia panoramică înregistrează imaginea completă a locului 
săvârşirii infracţiunii, indiferent de întinderea şi situarea lui, ori de diferențele de 
relief pe care le prezintă. Ea prezintă de asemenea avantajul că scara la care 
este redată imaginea subiectului este mult mai mare decât în cazul fotografierii 
unitare. 

Metoda are la bază fotografierea secvențială a suprafeţei de teren şi 
îmbucşarea ulterioară a imaginilor obținute. 

În mod curent se folosesc două procedee de executare a fotografiei pano- 
ramice: 

- procedeul fotografiei panoramice liniare; 

- procedeul fotografiei panoramice circulare. 

Indiferent de procedeul la care se recurge, o importanță deosebită o prezintă 


unghiul de poză al obiectivului fotografic, deoarece de el depinde numărul de . 


fotografii succesive care se execută pentru a înregistra în totalitate imaginea 
locului faptei. Este preferabil ca la fotografiere să se folosească obiective normale 
sau teleobiective şi nu obiective superangulare (mai ales cele cu distanţă focală 
mică şi unghi de poză foarte mare), deoarece aberaţiile de sfericitate pe care le 
imprimă imaginilor, creează dificultăţi la îmbucşarea ulterioară a fotografiilor. 

Dacă în momentul fotografierii apar fluctuații în iluminarea suprafeţei de 
teren (specifice unui cer.noros, variabil), este indicat ca expunerea să fie adaptată 
în permanenţă, prin modificarea corespunzătoare a timpului de expunere. Nu se 
recomandă modificarea diafragmei, deoarece utilizarea unor diafragme cu valori 
diferite, conduce la obținerea unor imagini fotografice cu claritate în profunzime 
diferită. | 

Fotografia panoramică liniară. 

În cazul în care locul faptei are o întindere mare dar o profunzime relativ 
mică, pentru a înregistra imaginea acestuia se foloseşte procedeul fotografiei 
panoramice liniare. Procedeul constă în executarea de fotografii succesive din 
puncte de staţie echidistante, situate în afara locului faptei, pe o linie imaginară 
(denumită bază fotografică) paralelă cu latura cea mai lungă a locului săvârşirii 
infracţiunii. Distanța dintre punctele de stație, depinde de unghiul de poză al 
obiectivului fotografic, şi este cu atât mai mare cu cât unghiul de poză este mai 
mare şi invers. Această distanță trebuie să fie egală cu 2/3 din lungimea totală 
a suprafeței de teren înregistrate pe clişeul fotografic, restul de 1/3 reprezentând 
spaţiul de siguranță necesar la asamblarea fotografiilor.! 

Aparatul fotografic se instalează pe trepied şi se execută fotografii succesive 
cu respectarea următoarelor reguli: 

- păstrarea riguroasă a liniei bazei fotografice şi a înălțimii de la care se 


execută fotografiile; 


14. Anghelescu și colaboratorii — Tratat practic de criminalistică, vol. |, op. cit., pag. 50. 

- menținerea permanentă a orizontalității axului optic al obiectivului fotografic; 

- cuprinderea în imaginea următoare a unei porțiuni din suprafața de teren 
fotografiată anterior; 

- utilizarea unei expuneri optime, prin modificarea timpului de expunere, 
astfel încât zonele luminoase dar şi cele umbrite să fie la fel de bine definite în 
copia pozitivă. 

Întinderea suprafeței de teren care a fost înregistrată pe fiecare clişeu 
fotografic, se stabileşte cu ajutorul unor calcule matematice, având la bază urmă- 
toarea figură geometrică: 


A M B 


în care: AB = lungimea clişeului fotografic; 
MO = distanța focală a obiectivului; 
OM'= distanța până la suprafața de teren ce trebuie fotografiată; 
B'A'= lungimea suprafeţei de teren pe care o „vede” obiectivul 
fotografic. 


Întrucât triunghiurile AOB şi A'OB' sunt triunghiuri asemenea, rezultă că 


AB _ MO ar A'B’ = AB x M'O 
AB' MO MO ` 
Înlocuind AB, M'O şi MO, se poate determina întinderea suprafeței de teren 
pe care a înregistrat-o fiecare clişeu fotografic. 


Fotografia panoramică circulară. 

Acest tip de fotografie se utilizează atunci când suprafaţa de teren are 
întindere și profunzime mari și este lipsită de acoperiri sau denivelări pronunțate. 

Fotografierea se face dintr-un singur punct de staţie, situat în centrul locului 
faptei. Fotografiile se execută înspre exterior, prin rotirea capului panoramic al 
trepiedului cu un anumit număr de grade, astfel încât în fiecare nouă imagine să 
se cuprindă o fâşie din terenul fotografiat anterior (fâşia se marchează cu un jalon). 

Pentru reuşita procedeului se vor respecta următoarele cerinţe: 

- efectuarea unei vizări circulare de control (de la 0° - 360°), în scopul 
stabilirii planului de rotire a aparatului şi pentru determinarea liniei orizontale care 

trebuie respectată în timpul fotografierii (în caz contrar, montajul final al fotografiilor 
devine extrem de dificil); 

- adaptarea permanentă a expunerii, prin modificarea timpului de expunere, 
deoarece prin rotirea cu 360° a aparatului de fotografiat, se vor înregistra imagini 
contra lumină, ori cu lumina proiectată din lateral sau din spate. 

Fotografia panoramică circulară poate fi executată şi cu ajutorul unor aparate 
fotografice prevăzute cu vizor panoramic şi obiectiv rotativ, care pivotează în plan 
orizontal. Orizontalitatea axului optic al obiectivului se controlează cu ajutorul 
bulei de nivel a aparatului. Acest tip de aparate asigură o bună continuitate liniară 
a imaginilor şi elimină totodată dificultățile care se întâmpină la reconstituirea 
imaginii finale a locului faptei. 

3.3. Fotografia de pe poziții contrare şi încrucişate. 

Procedeul se aplică ori de câte ori în locul faptei există obiecte voluminoase 
care maschează urmele şi mijloacele materiale de probă. Se recomandă utilizarea 
acestui procedeu şi atunci când suprafața care trebuie cercetată prezintă diferențe 
de relief relativ mari. 

Fotografia de pe poziții contrare sau încrucişate se execută din puncte de 
stație situate pe laturile ori în colțurile unui dreptunghi sau pătrat imaginar care 
încadrează locul faptei. 


Fotografia de pe poziții contrare 


Fotografia de pe poziţii încrucişate 

Procedeul se utilizează cu precădere la fixarea imaginii de ansamblu a 
încăperilor, precum şi în cazul accidentelor de trafic rutier, feroviar etc. La 
accidentele rutiere se recomandă fotografierea de pe poziții contrare sau 
încrucişate, întrucât ea redă cu mai multă fidelitate o serie de elemente cum 
sunt: intersecţia în care s-a produs accidentul, sensul de deplasare a auto- 
vehiculului, marcajele, indicatoarele rutiere, poziţia victimei, elementele părții 
carosabile etc. 

3.4. Procedeul fotografiei pe sectoare. 

Fotografia pe sectoare se execută atunci când locul faptei este situat în 
spații închise, compartimentate (de exemplu o locuință compusă din mai multe 
încăperi), care nu pot fi înregistrate pe un singur clişeu sau prin fotografii 
panoramice. În acest caz, fiecare încăpere se fotografiază separat, acordându-se 
atenție expunerii materialului fotosensibil, care trebuie să fie cât mai uniformă. 
Pentru a nu obține imagini cu profunzimi de câmp diferite, se recomandă ca la 
fotografiere să se folosească în permanenţă, aceeaşi diafragmă. 

3.5. Metoda măsurătorilor fotografice. 

Metoda se foloseşte pentru a ilustra dimensiunile liniare ale obiectelor şi 
urmelor, şi distanțele dintre ele. Ea permite în acelaşi timp, determinarea ulterioară 
a scării la care este redată imaginea negativă a obiectelor. 

Sunt cunoscute mai multe procedee de executare, respectiv: 

a) Procedeul fotografierii la scară - se aplică urmelor şi obiectelor de 
dimensiuni mici şi mijlocii. Procedeul constă în aşezarea pe una sau ambele 
laturi ale urmei şi în acelaşi plan cu aceasta, a unui instrument de măsură cu 
diviziuni contraste. În literatura de specialitate, fotografia care ilustrează lungimea 
şi lățimea obiectului sau urmei, este cunoscută sub denumirea de fotografie 
bidimensională. Condiția de bază care trebuie respectată, este ca axul optic al 
obiectivului fotografic să fie orientat perpendicular şi pe mijlocul planului în care 
se situează urma sau obiectul corp delict. 

La fața locului se execută astfel de fotografii pentru a ilustra mărimea unei 
urme de picior, a urmelor mijloacelor de transport, a urmelor armelor de foc, a 
unei spărturi de geam, a rănilor provocate victimelor etc. 

b) Procedeul fotografiei metrice. Procedeul prezintă un dublu avantaj: 
a) evidențiază distanțele dintre urmele infracțiunii, obiectele principale etc.; b) 
permite determinarea scării la care este redată imaginea subiectului fotografiat. 
Se foloseşte o bandă lungă de 7-10 m care conține diviziuni colorate alternativ 
în alb - negru, cu latura de 10-20 cm. Se poate utiliza şi o bandă metrică ale 
cărei diviziuni au latura egală cu distanța focală a obiectivului fotografic. 


11. Anghelescu și colaboratorii — Tratat practic de criminalistică, vol. |, op. cit., pag. 51. 

Reuşita aplicării acestui procedeu este condiționată de respectarea 
următoarelor condiţii de lucru: 

- aparatul fotografic se montează pe trepied, asigurându-se orizontalitatea 
axului optic al obiectivului; 

- banda metrică se desfăşoară în prelungirea axei optice a obiectivului, 
astfel încât începutul acesteia să se situeze chiar sub obiectivul fotografic (în 
acest sens se foloseşte firul cu plumb); 

- se efectuează claritatea şi se stabileşte care din diviziunile benzii metrice 
este plasată în dreptul obiectului sau urmei a cărei imagine trebuie înregistrată 
(de exemplu diviziunea a 10-a). Această diviziune serveşte ca punct de plecare 
în determinarea scării la care este redată imaginea negativă a subiectului 
fotografiat. 

Pentru a stabili de câte ori este micşorată imaginea fotografică a subiectului, 
se calculează câte distanțe focale sunt cuprinse între locul în care se află acesta 
şi obiectivul fotografic. Din numărul rezultat se scade o distanță focală, restul 
reprezentând scara imaginii. De exemplu, dacă subiectul se află la o depărtare 
de 10 distanţe focale față de obiectivul fotografic, imaginea acestuia va fi micşorată 
de 9 ori (10 distanţe focale minus una). Rezultatele măsurătorilor fotografice nu 
sunt riguros exacte, ele înregistrând erori de + 5 cm la fiecare 100 cm, datorită 
deformărilor de perspectivă provocate de aberaţia de sfericitate a obiectivului. 
Erorile sunt şi mai accentuate dacă fotografia este neclară sau dacă nu s-a 
asigurat orizontalitatea axului optic al obiectivului. 

Fotografia metrică se poate executa şi cu ajutorul planşetei cu laturi egale. 
Aceasta se aşează în centrul suprafeţei de teren ale cărei dimensiuni trebuie 
evidențiate, în aşa fel încât axul optic al obiectivului să se situeze în prelungirea 
liniei mediane a planşetei. Procedeul elimină complet erorile descrise mai înainte, 
deoarece se poate calcula coeficientul de restabilire a dimensiunilor exacte ale 
subiectului, în raport cu coeficientul de deformare a dimensiunilor laturilor planşetei 
fotografice (ale căror valori sunt cunoscute)! . 

O altă variantă a fotografiei este fotografia cu ajutorul jaloanelor gradate. 
Ea este utilizată cu precădere pentru a evidenția dimensiunile unor spații extinse, 
precum şi distanțele dintre obiectele dispuse în profunzimea locului faptei. În 
funcţie de întinderea suprafeței de teren, ori de plasamentul urmelor şi mijloacelor 
materiale de probă, se folosesc jaloane gradate care se fixează. din 5 în 5 m sau 
din 10 în 10 m. Pentru a nu lăsa loc la interpretări subiective, pe fiecare jalon se 
înscrie distanța în metri. Astfel, în cazul accidentelor de trafic rutier, lungimea 
totală a urmei de frânare se ilustrează aşezând (în prezența martorilor asistenţi) 

un jalon chiar în punctul în care se observă începutul acesteia, iar următoarele 


1 C. Suciu, op. cit., pag. 74-76. 

(pe care se înscrie distanța multiplicată cu numărul corespunzător jalonului) în 
puncte echidistante. Ultimul jalon se aşează în punctul terminus al urmei, 
marcându-se pe el atât lungimea totală a urmei, cât şi distanța față de penultimul 
jalon. În mod asemănător se procedează şi în cazul accidentelor de trafic feroviar, 
al incendiilor, exploziilor etc. În procesul verbal de cercetare la fața locului se vor 
menționa numărul jaloanelor folosite, distanţa dintre ele, valoarea distanţei focale 
a obiectivului şi tipul aparatului fotografic utilizat. 

Pe lângă evidențierea dispunerii în profunzime a elementelor din ambianța 
locului faptei, jaloanele gradate pot servi şi la ilustrarea distanțelor dintre obiectele 
situate în plan lateral față de unele repere fixe ori alte urme şi corpuri delicte. 

Dimensiunile obiectelor pot fi determinate cu oarecare aproximație şi în 
cazul în care fotografiile au fost executate fără folosirea unor instrumente de 
măsură, a benzii metrice sau jaloanelor gradate, cu condiția ca pozitivul să fi fost 
obținut prin contact direct, sau să conţină obiecte cu dimensiuni cunoscute. 

3.6. Metoda fotografiei stereoscopice. 

Aparatele fotografice obişnuite redau limitat şi convențional situarea în spațiu 
a subiectelor fotografiate, întrucât imaginea lor este percepută dintr-un singur 
unghi. 

Fotografia stereoscopică prezintă avantajul observării subiectului din două 
unghiuri diferite, permițând înregistrarea şi redarea în relief a imaginii acestuia. 
Ea se execută cu aparate speciale, cu două obiective între ale căror centre 
optice există o distanță de 62 mm. Pot fi folosite şi aparate obişnuite prevăzute 
cu adaptor stereoscopic, la care se montează două obiective. Pe un singur clişeu 
fotografic se obțin două imagini, dintre care una redă înălțimea şi lățimea, iar cea 
de a doua profunzimea. Pentru reconstituirea „imaginii spaţiale” a subiectului 
fotografiat, se foloseşte un dispozitiv special denumit stereoscop, prevăzut cu 
două oculare şi două casete în care se introduc diapozitivele, sau ochelari 
stereoscopici care recompun cele două imagini proiectate pe un ecran. 
Stereofotografia este utilă în special pentru înregistrarea aspectului locului 
faptei unde există multe obiecte dispuse în spațiu, iar raportul plasamentului 
dintre ele este greu de redat într-o fotografie obişnuită.3 Astfel, ea este deosebit 
de concludentă în cazul accidentelor de circulație, distrugerilor, catastrofelor etc., 


deoarece permite ca pe lângă dimensiunile urmelor şi obiectelor, să se determine 
forma şi aşezarea lor în spațiu. 


3.7. Fotogrammetria. 


Fotogrammetria este o metodă preluată din topografie şi adaptată la nevoile 
cercetării criminalistice. Ea oferă posibilitatea „determinării formei şi poziţiei unui 


1 C. Suciu, op. cit., pag. 79-81. 
2 V. Manea şi colaboratorii, op. cit., pag. 42. 
3 |. Anghelescu şi colaboratorii — Tratat practic de criminalistică, vol. |, op. cit., pag. 55. 

obiect sau fenomen în spațiu şi timp şi măsurării dimensiunilor pe care le are, 
pe baza imaginilor fotografice ale acestora”. 

O variantă a fotogrammetriei care are largi aplicaţii în examinările crimi- 
nalistice, este stereofotogrammetria. Metoda are la bază procedeul fotografiilor 
duble, cu care se reconstituie nu numai contururile diferitelor obiecte, ci şi înălțimile 
lor.2 Totodată, ea permite reconstituirea formei unor obiecte sau persoane care 
s-au aflat în anumite locuri cu aproximativ 2-3 ore înainte de momentul 
fotografierii,* cu condiția utilizării unor filme fotografice sensibile la radiațiile 
infraroşii. 

Fotografierea se execută cu 2 camere fotografice (tip „Wild”) montate pe 
brațul unui dispozitiv special, în aşa fel încât între centrele optice ale obiectivelor 
să fie o distanță de 40 cm în cazul spațiilor închise sau de 120 cm în cazul 
exterioarelor. În acest fel imaginea unui obiect este înregistrată simultan din două 
unghiuri diferite, la o scară precis determinată. Fotografiile se studiază cu ajutorul 
unui restitutor care permite: întocmirea schiţei suprafeţei de teren, cercetarea în 
profunzime a urmelor şi mijloacelor materiale de probă şi efectuarea de măsurători 
fotografice cu înalt grad de precizie. 

Stereofotogrammetria se foloseşte atât în cercetarea la fața locului, cât şi 
în condiții de laborator, pentru examinarea corpurilor delicte. 


4. Alte situații în care se aplică fotografia judiciar-operativă. 

4.1. Fotografia de semnalmente. 

Fotografia este un mijloc eficient de fixare a semnalmentelor anatomice, a 
semnelor particulare ale persoanelor şi cadavrelor, în scopul identificării lor 
ulterioare. 

Fotografia de semnalmente a persoanelor se execută din plan frontal şi din 
profil dreapta, ambele bust, la scara de 1/7. Când sunt prezente semne particulare 
se execută şi o fotografie din profil stânga. Pentru diferitele categorii de înregistrare 
penală, dar mai ales pentru întocmirea albumelor cu fotografiile recidiviştilor, se 
mai execută o fotografie „în picioare”, şi una din semiprofil. 

Fotografia din față şi din profil trebuie să redea cât mai fidel toate elementele 
constitutive ale figurii umane: linia de inserţie a părului; înălțimea, lățimea înclinația 
şi ridurile frunții; forma, amplasarea şi desimea sprâncenelor; mărimea şi 
amplasarea ochilor, linia de contur a dosului nasului şi înălțimea piramidei nazale; 


1 G. Marton, N. Zegheru - Fotogrammetrie, Ed. Ştiinţifică, Bucureşti, 1972, pag. 17; 
Dicţionarul Explicativ al Limbii Române, op. cit., pag. 395. 

2 Dicţionarul Explicativ al Limbii Române, op. cit., pag. 1019. 

3 E. Stancu — op. cit., pag. 111; |. Anghelescu și colaboratorii — Tratat practic de criminalistică, 
vol. |, op. cit., pag. 57. 

gura, bărbia, forma şi dimensiunile pavilionului extern al urechii, depărtarea 
acestuia de cutia craniană etc!. 

Fotografia cadavrelor cu identitate necunoscută face parte din fotografia 
de semnalmente şi are drept scop stabilirea identității acestora în cadrul expertizei 
fotografiei de portret, sau cu prilejul prezentării pentru recunoaştere. Ea se execută 
după aceleaşi reguli ca şi fotografia de identificare a persoanelor, însă este 
precedată de o serie de operațiuni premergătoare de toaletare sau restaurare, 
care vizează aducerea cadavrului într-o stare cât mai apropiată de înfăţişarea pe 
care a avut-o persoana în timpul vieții. Fotografia este adeseori dificil de realizat, 
datorită stării de rigiditate care se instalează după un anumit interval de timp (de 
regulă 2 - 4 ore) de la încetarea funcţiilor vitale. Din acest considerent, atât 
fotografia din plan frontal cât şi cea din plan lateral se execută în poziția „culcat 
pe spate”, aşezând aparatul într-un plan paralel cu figura cadavrului. 

Dacă fotografia de semnalmente se execută în condiții de laborator, cadavrul 
se aşează pe un scaun prevăzut cu suport special pentru cap, iar corpul acestuia 
se leagă pe sub haine, pentru a-i da un aspect cât mai natural.2 Copiile pozitive 
se fac la scara de 1/7 şi se aplică în spațiul special rezervat din fişa cadavrului 
cu identitate necunoscută. 

În eventualitatea în care pe corpul cadavrului sunt prezente diverse semne 
particulare - negi, aluniţe, cicatrice, tatuaje etc. - fiecare se fotografiază separat 
şi la scară, localizându-se inclusiv regiunea anatomică în care sunt dispuse. 

În realizarea fotografiei de semnalmente, iluminarea trebuie să fie cât mai 
uniformă, pentru a împiedica producerea unor reflexii supărătoare, ori apariția 
umbrelor care ar putea acoperi o parte din detaliile faciale. 

4.2. Fotografia de supraveghere operativă. 

Fotografia de supraveghere operativă serveşte la documentarea în condițiile 
legii?, a activității ilicite desfăşurate de diverse persoane înainte, în timpul sau 
după săvârşirea unor fapte penale grave, de genul omorului, traficului de 
stupefiante etc. Ea fixează prezența acestora într-un anumit loc şi la o anumită 
dată, a întâlnirilor la care participă şi a schimbului de bunuri, valori, instrumente, 
mesaje etc. 

Fotografierea se execută în mod conspirat, cu aparate camufiate (în telefoane 
mobile, brichete, ochelari, nasturi etc.) sau cu aparate miniaturale şi materiale de 
mare sensibilitate generală la lumină (mai ales dacă este necesară fotografierea 
unor subiecţi, mijloace de transport etc. aflate în mişcare). Obiectivele aparatelor 


1.1. Mircea, Criminalistica, Editura Lumina Lex, Bucureşti, 1998, pag. 46 şi urm. 

2 C. Suciu - op. cit., pag. 87. 

? Acestea sunt prevăzute de art.915, cu aplicarea prevederilor art.911 şi 912 Cod Procedură 
Penală, referitoare la autorizarea şi certificarea înregistrărilor de imagini. 

fotografice au luminozitate şi unghi de câmp mare şi permit înregistrarea imaginilor 
chiar şi în condiţii de iluminare scăzută. Pe timp de noapte sau în condiții meteo- 
rologice nefavorabile, fotografierea se face pe materiale sensibile la infraroşu. 
Unele aparate fotografice sunt prevăzute cu amplificatoare electronooptice, care 
măresc intensitatea fluxului luminos de câteva sute de ori, înlocuind cu succes 
radiațiile infraroşii! . 

Când situația de pe teren nu permite apropierea de locul care interesează, 
se foloseşte un teleobiectiv cu distanță focală mare (de exemplu 500 mm) care 
face posibilă efectuarea unor fotografii de la mare distanță.? 

Fotografia de supraveghere operativă este utilă și pentru înregistrarea 
imaginii persoanelor date în urmărire generală sau locală. Totodată este utilizată 
şi la paza frontierelor ori în controlul fluvial. 

4.3. Fotografia de fixare a rezultatelor prezentării pentru recunoaştere. 

Ca activitate de tactică criminalistică, prezentarea pentru recunoaştere are 
drept scop identificarea persoanelor, cadavrelor, animalelor şi obiectelor de către 
martorii oculari ori persoana vătămată, pe baza semnalmentelor sau caracte- 
risticilor pe care le-au perceput şi memorat. Aportul fotografiei în realizarea obiecti- 
velor prezentării pentru recunoaştere este cu atât mai evident, cu cât această 
activitate nu este prevăzută în mod expres în categoria mijloacelor de probă 
(este în fapt o modalitate aparte de audiere a persoanelor). Ea constituie totodată 
o metodă de verificare a probelor administrate în cauză ori a versiunilor elaborate 
pe parcursul urmăririi penale.3 

Fotografia este menită să ilustreze condiţiile în care s-a desfăşurat 
prezentarea pentru recunoaştere şi să evidenţieze şi în acelaşi timp să convingă 
instanțele judecătoreşti că persoanele, animalele, obiectele care alcătuiesc grupul, 
au semnalmente ori caracteristici asemănătoare cu ale persoanei, animalelor etc. 
care urmează să fie recunoscute. 

În timpul desfăşurării prezentării pentru recunoaştere vor fi fixate fotografic, 
următoarele aspecte: 

- grupul de persoane constituit în vederea recunoaşterii, înainte şi după ce 
învinuitul sau inculpatul şi-a ocupat locul pe care l-a dorit în acest grup; 

- momentul când persoana care face recunoaşterea, indică persoana pe 
care a recunoscut-o (momentul în care a pus mâna pe aceasta); 

- semnele particulare (atunci când este cazul) în baza cărora s-a făcut 
recunoaşterea; 

- momentul legitimării persoanei recunoscute. 


1 E. Stancu, op. cit., pag. 78 

2 V. Manea şi colaboratorii, op. cit., pag. 76. l 

3 C. Aionițoaie şi colaboratorii — Tratat de tactică criminalistică, Ed. Carpați, Craiova, 1992, 
pag. 178. 

Dacă persoana sau obiectul sunt prezentate pentru recunoaştere mai multor 
persoane, pentru fiecare din aceste activităţi se vor efectua fotografii diferite! . 

În cazul în care recunoaşterea persoanelor se face după fotografie, este 
necesar ca organul de urmărire penală să procure 4-5 fotografii reprezentând 
persoane cu fizionomii asemănătoare, între care se introduce fotografia celui 
care urmează să fie recunoscut. Se recomandă ca toate aceste fotografii să fie 
realizate la aceeaşi scară. 

La prezentarea pentru recunoaştere a cadavrelor, pe lângă fotografia de 
semnalmente, se vor folosi şi fotografii care redau semnele particulare descoperite 
în diverse regiuni anatomice ale corpului. 

Fotografiile care se execută cu ocazia prezentării pentru recunoaştere a 
obiectelor, trebuie să ilustreze momentul în care persoana atinge cu mâna obiectul 
pe care l-a recunoscut precum şi caracteristicile acestuia. 

Atât la recunoaşterea persoanelor cât şi a obiectelor, animalelor etc., 
fotografiile trebuie să evidențieze şi numerele pe care le poartă acesta în timpul 
desfăşurării activității. 

4.4. Fotografia de fixare a rezultatelor percheziției 

Scopul principal al percheziţiei este de a descoperi si ridica obiecte, înscrisuri 
sau valori care poartă urmele infracţiunii, cele care au fost folosite ori destinate 
să servească la săvârşirea acesteia, sau obiectele care sunt produsul faptei 
ilicite. Întrucât rezultatele percheziţiei constituie de regulă probe de netăgăduit în 
dovedirea vinovăției, este necesar ca ele să fie fixate în condiţii cât mai obiective, 
un rol important avându-l fotografia judiciară. Fotografiile care se execută cu 
acest prilej trebuie să înregistreze: 

- situarea locului ori clădirii ce trebuie percheziționate, în raport cu diverse 
repere din ambianța mediului înconjurător (asemănător fotografiei de orientare); 

- suprafeţele de teren, încăperile, dependinţele etc. ce urmează a fi perche- 
ziționate (se efectuează fotografii schiță, şi pe sectoare în cazul spațiilor închise); 

- locurile în care au fost descoperite bunurile, valorile, înscrisurile etc. o 
atenție deosebită fiind acordată ascunzătorilor special amenajate ori camuflajelor 
de orice fel care servesc la ascunderea lor (ascunzătorile amenajate atestă 

intenția persoanei de a ascunde bunurile, valorile căutate? ); 

- totalitatea bunurilor, valorilor descoperite; 

- caracteristicile identificatoare ale obiectelor de valoare, precum şi ale 
celor care din diverse motive nu pot fi anexate la dosarul cauzei; 


1 A. Ciopraga, |. lacobuţă, op. cit., pag. 34. 
2 |. Vochescu, op. cit. pag. 261. 

- urmele evidenţiate pe bunurile, valorile găsite, atunci când în cursul 
percheziției se procedează la cercetarea criminalistică a acestora! . 

Planşa cu fotografiile întocmite cu acest prilej se anexează la procesul 
verbal de percheziție. 

4.5. Fotografia de fixare a rezultatelor reconstituiri. 

Organul de urmărire penală sau instanța de judecată, dacă găseşte necesar 
pentru verificarea şi precizarea unor date, poate să procedeze la reconstituirea 
la fața locului, în întregime sau în parte, a modului şi a condițiilor în care a fost 
săvârşită fapta? . 

Unul din scopurile majore ale reconstituirii este acela de a verifica şi ilustra 
probele administrate în cauză. Fotografia judiciară înregistrează momentele cele 
mai importante ale împrejurărilor care se reproduc în mod artificial în timpul 
reconstituirii, contribuind astfel la stabilirea faptului dacă infracțiunea putea să se 
săvârşească în condițiile pe care le-a relevat ancheta până în acel moment. Se 
vor fotografia atât acţiunile şi fenomenele care sunt de natură să lase urme, cât 
şi acele stări de fapt sau împrejurări care nu lasă urme materiale, cum este cazul 
reconstituirii care are ca obiect stabilirea posibilităților de percepere vizuală a 
unor secvențe din timpul săvârşirii infracțiunii. 

Reprezentând un important mijloc de fixare a rezultatelor reconstituiri, 
fotografia judiciară va ilustra în mod obligatoriu: 

- locul în care se efectuează reconstituirea în ansamblul său ori în parte, 
atât înainte, cât şi după reamenajarea sa potrivit declarațiilor învinuitului, martorului 
sau părții vătămate; 

- locurile de pătrundere şi de părăsire a locului faptei. De exemplu, se 
fotografiază: momentele esențiale ale escaladării unui balcon situat la ultimul etaj 
al unei clădiri, ori a unui gard înalt; momentul pătrunderii şi ieşirii făptuitorului 
printr-o spărtură de mici dimensiuni ori al trecerii prin acesta a unor bunuri etc.; 

- mijloacele şi instrumentele folosite pentru pătrunderea în locul faptei - de 
exemplu, frânghiile sau centurile de siguranță necesare escaladării; 

- modalităţile de transportare a unor bunuri cu volum ori greutăți apreciabile 
- de exemplu, transportarea unei case de bani cu o pătură; 

- particularitățile topografice ale locului din care martorul declară că a 
observat unul sau mai multe momente din timpul săvârșirii infracțiunii; în acest 

caz, axul optic al obiectivului fotografic va fi orientat pe direcţia în care martorul 
declară că a privit, iar fotografia se va executa de la înălțimea ochilor acestuia; 


1 Într-un caz de furt din locuință, la domiciliul suspectului a fost descoperit un tablou de 
valoare, în legătură cu care acesta pretindea că este o moştenire de familie. La cercetarea 
criminalistică a tabloului s-a relevat o urmă papilară care, ulterior s-a demonstrat că aparținea 
persoanei păgubite. 

2 Codul de procedură penală, art. 130, alin. 1. 

- condițiile şi împrejurările care au favorizat săvârşirea infracțiunii atunci 
când reconstituirea se efectuează la puțin timp după acest moment iar locul 
faptei nu a suferit nici un fel de modificări’. 

Deşi activităţile care se reproduc se repetă de două sau mai multe ori, este 
suficient ca fiecare activitate, precum şi rezultatul ei să fie fotografiate o singură 
dată. Pentru a nu influența modul de desfăşurare a activității ce se reconstituie, 
precum şi rezultatul ei, se recomandă ca fotografierea să se execute numai după 
ce învinuitul a executat o dată acea activitate. 

Metodele şi procedeele de fotografiere sunt cele prezentate la fixarea 
rezultatelor cercetării la fața locului. În raport cu momentele şi specificul activităților 
care se reproduc, se execută fotografii de orientare, schiţă, a obiectelor principale, 
măsurători fotografice etc. Vor fi fotografiate de exemplu la scară, atât spărtura 
în zid, cât şi televizorul care a fost scos prin aceasta, inclusiv momentul trecerii 
prin respectiva spărtură. 

Planşa fotografică se semnează de organul de urmărire penală, specialistul 
criminalist, celelalte persoane participante la reconstituire şi devine o anexă 
importantă a procesului verbal de reconstituire. Este necesar să existe o 
concordanță deplină între imaginile fotografice şi menţiunile din cuprinsul procesului 
verbal. În literatura de specialitate, o serie de autori consideră - pe bună dreptate 
- că planşa fotografică nu trebuie să insereze comentarii în legătură cu fiecare 
imagine fotografică, deoarece acestea constituie un surplus de text exprimat în 
afara prevederilor codului de procedură penală? . Singurele explicaţii scrise cu 
valoare probantă rămân mențiunile din procesul verbal şi de aceea se recomandă 
ca fotografiile să fie integrate în cuprinsul său în aşa fel încât să ilustreze anumite 
pasaje de text, sau să fie numerotate şi ordonate corespunzător acestor pasaje. 

În activitatea practică a organelor judiciare se întâlnesc cazuri când se 
execută prea multe fotografii în cauze de importanță redusă şi cu o valoare 
probatorie îndoielnică, sau dimpotrivă prea puţine imagini ale unor momente de 
importanță deosebită? pentru verificarea împrejurărilor şi condiţiilor în care s-a 
săvârşit infracțiunea. Alteori, imaginile fotografice nu redau figura făptuitorului, 
creând astfel suspiciuni cu privire la persoana care a efectuat reconstituirea. 

Activitățile care se reconstituie şi rezultatele lor pot fi fixate şi pe bandă 
video-magnetică, Aceasta prezintă avantajul surprinderii lor „în mişcare” şi al 


înregistrării explicaţiilor pe care le dă învinuitul sau inculpatul în timpul reproducerii 
artificiale a faptelor. 


! C. Aioniţoaie şi colaboratorii — op. cit., pag. 270. 
2 C. Suciu - op. cit., pag. 536. 
3 A. Ciopraga, |. lacobuţă, op. cit., pag. 33. 


62 


CE Scanned with OKEN Scanner 


5. Fotografia judiciară de examinare. 

5.1. Consideraţii introductive. Fotografia judiciară de examinare se execută 
în condiții de laborator, în scopul relevării şi fixării unor detalii slab perceptibile 
sau invizibile cu ochiul liber. Evidenţierea unor asemenea detalii este posibilă 
deoarece aparatele fotografice şi materialele fotosensibile sunt capabile să 
înregistreze atât efectele luminoase slab vizibile, cât şi imaginea optică a acestora 
formată de radiațiile zonelor invizibile ale spectrului. 

Fotografia judiciară de examinare poate fi definită ca un complex de metode 
şi procedee de fotografiere, adaptate pentru cercetarea urmelor şi mijloacelor 
materiale de probă şi pentru efectuarea constatării tehnico-ştiinţifice şi expertizei 
criminalistice. 

Obiectul fotografiei judiciare de examinare îl formează atât urmele şi corpurile 
delicte supuse cercetării criminalistice, cât şi modelele de comparaţie ori mate- 
rialele folosite pentru experimentări în cursul constatării şi expertizei criminalistice. 

În funcție de scopul urmărit, fotografia judiciară de examinare serveşte la: 

- înregistrarea pe pelicula fotosensibilă a reliefului urmelor sau corpurilor 
delicte cu ajutorul jocului de lumini şi umbre obținut prin iluminare laterală; 

- fixarea - pe baza reflectării diferențiate a luminii - a detaliilor incolore, 
precum şi a detaliilor liniare care se aseamănă între ele (spre deosebire de 
ochiul uman, materialul fotosensibil are capacitatea de a sesiza într-o măsură 
mult mai mare reflectarea diferențiată a luminii); 

- înregistrarea în mărime naturală sau la o scară mai mare a imaginii 
obiectului examinat; 

- vizualizarea informației optice produsă de zona invizibilă a spectrului; 

- înregistrarea rezultatelor examinărilor microscopice; 

- întărirea contrastului unor detalii care se confundă cu fondul pe care se 
află etc. 

Fotografia judiciară de examinare se foloseşte în cercetarea oricărei categorii 
de urme şi corpuri delicte, însă are o frecvență mai mare în studierea urmelor 
papilare şi biologice, a urmelor instrumentelor de spargere, ale armelor de foc şi 
înscrisurilor. 

În funcţie de lungimile de undă ale radiaţiilor electromagnetice folosite la 
executarea ei, fotografia de examinare se clasifică în: 

- fotografia de examinare în radiaţii vizibile, 

- fotografia de examinare în radiații invizibile. 

5.2. Fotografia de examinare în radiații vizibile. 

Radiațiile vizibile au lungimi de undă cuprinse între 380 şi 720 milimicroni 
şi reprezintă domeniul la care este sensibilă retina ochiului omenesc. 

Examinarea fotografică în spectrul vizibil are la bază absorbția, reflectarea 
sau refractarea diferențiată a luminii de către obiectele supuse cercetării. Metodele, 

procedeele şi tehnicile utilizate variază în funcție de caracteristicile obiectelor 
examinate şi de scopul pe care îl are cercetarea. 

Fotografia de examinare în spectrul vizibil cuprinde: 

- fotografia de reproducere (ilustrare); 

- fotografia de umbre; 

- fotografia de reflexie; 

- fotografia de contrast; 

- fotografia separatoare de culori; 

- fotografia de solarizare; 

- fotografia de comparare; 

- fotografia la mică distanţă; 

- holografia. 

5.2.1. Fotografia de reproducere (ilustrare). 

Fotografia de reproducere înregistrează imaginea obiectelor şi urmelor în 
starea în care au fost puse la dispoziția specialistului sau expertului criminalist. 
Ea conservă în totalitate caracteristicile generale şi particulare ale acestora şi 
datorită caracterului său nedistructiv, se impune ca metodă iniţială de lucru. Din 
acest motiv, în literatura de specialitate se apreciază că fotografia de reproducere 
reprezintă mai degrabă o fotografie în vederea examinării, decât o fotografie de 
examinare propriu-zisă" . Procedeul este utilizat în fixarea unei game foarte variate 
de urme şi corpuri delicte: urme papilare, de încălțăminte, ale mijloacelor de 
transport şi instrumentelor de spargere, urme biologice, înscrisuri, picturi, arme 
de foc, fire şi fibre textile etc. Fotografia de reproducere este de neînlocuit în 
fixarea caracteristicilor perisabile, care se modifică odată cu scurgerea timpului, 
dar care pot fi esențiale pentru lămurirea împrejurărilor şi condiţiilor în care au 
luat naştere urmele. 

Utilajul întrebuințat pentru executarea fotografiei se compune dintr-un suport 
universal de reprodus, prevăzut cu: surse de iluminare laterală şi prin transparenţă, 
şină glisoare şi dispozitiv de prindere a aparatului fotografic. La reproducerea 
imaginii urmelor sau obiectelor de dimensiuni mici se folosesc tuburi intermediare 
sau dispozitive cu burduf extensibil pentru prelungirea camerei obscure. 

Iluminarea suprafeței care se reproduce trebuie să fie cât mai uniformă, 
fiind recomandat să se facă cu 4 surse de lumină de putere mică?, de la o 
distanță de minimum 0,5 m. Cu cât lumina are o intensitate mai scăzută, cu 

atât controlează mai bine materialul fotosensibil. Urma sau obiectul a cărui 


1 E. Stancu — op. cit., pag. 119. 
2 Ca surse de lumină se folosesc becuri opale sau becuri clare în fața cărora se montează 
câte un geam mat. 

imagine se reproduce trebuie aşezate într-un plan paralel cu sistemul optic al 
obiectivului”. 

În cazurile în care se impune reproducerea unor documente pe materiale 
negative de format mare (6/9, 9/12), se poate utiliza aparatul de copiat prin 
proiecție. Pentru aceasta se efectuează următoarele operațiuni: 

- se reglează distanţa de la care se face proiecția şi se execută claritatea; 

- se introduce documentul în rama de mărit a aparatului de copiat prin 
proiecție; 

- se protejează corpul aparatului de copiat cu un material de culoare neagră, 
pentru a împiedica lumina parazită să ajungă la materialul fotosensibil; 

- iluminarea documentului se face din lateral; 

- se stinge lumina din laborator şi se introduce negativul în aparatul de 
mărit, expunându-l un anumit timp, stabilit prin tatonare. 

Pentru înregistrarea completă şi fidelă a caracteristicilor obiectului cercetat, 
în funcție de structura cromatică a acestora, se folosesc materiale fotosensibile 
cu sensibilitate cromatică diferită. Astfel? : 

- filmul nesensibilizat cromatic cu granulaţie fină şi putere separatoare mare, 
este recomandat pentru fotografierea mențiunilor literale sau cifrice, desenelor 
liniare, haşurilor etc.; 

- filmul ortocromatic sau pancromatic, se foloseşte la reproducerea unor 
semitonuri specifice fotografiilor şi picturilor; 

- filmul color sau ortopancromatic se utilizează la reproducerea obiectelor 
divers colorate (acestea redau mult mai echilibrat diversele nuanţe de culori). 

5.2.2. Fotografia de umbre. 

Fotografia de umbre este destinată înregistrării şi cercetării diferențelor fine 
de relief care nu pot fi observate în condiţiile unei iluminări obişnuite. Pentru 
aceasta, se foloseşte iluminarea laterală cu un fascicul de raze paralele. Cu 
ajutorul acestui gen de iluminare, în părțile joase ale suprafeţei examinate se 
formează umbre specifice părților proeminente, care reproduc de fapt conturul 
detaliilor ce interesează cercetarea. Rezultatele obținute depind de unghiul de 
iluminare, numărul, calitatea şi distanţa la care se plasează sursele de lumină 
față de suprafața examinată. Iluminarea se face sub un unghi de incidență cuprins 

de obicei între 30-70“, însă uneori ea trebuie să fie paralelă cu suprafața cercetată 
(de exemplu în cazul urmelor de adâncime create de instrumentul scriptural). 


1 Înscrisurile de orice fel, fotografiile etc. se reproduc după ce au fost introduse sub O 
bucată de geam curată, pentru a elimina denivelările pe care le prezintă. Documentele îngălbenite 
sau pătate se reproduc prin fixarea la obiectivul fotografic a unui filtru galben cu densitate medie 
sau mare. 

2 C. Suciu — op. cit., pag. 91, 92. 

De numărul surselor de lumină depinde numărul de umbre care se formează. Este 
contraindicată utilizarea surselor de lumină puternică plasate la o distanță mică, deoarece imaginile 
devin neclare, difuze. Rezultate bune se obțin dacă la iluminare se foloseşte un fascicul de raze 
paralele directe şi înguste, produs de o sursă focalizată cu oglindă concavă, sau de o sursă cu 


condensor şi lampă de putere mică. . Í , 
Unghiul sub care este proiectat fasciculul de radiații luminoase influențează în mod direct 


lungimea umbrelor. Un unghi de iluminare prea mic conduce la obținerea unor umbre supărătoare 
care vor fi proiectate peste detaliile învecinate, acoperindu-le. Dimpotrivă, un unghi prea mare de 
iluminare nu permite formarea umbrelor, împiedicând evidențierea particularităților de microrelief. 
Diferențele de nivel ale reliefului vor fi evidențiate în totalitate dacă se foloseşte un unghi de 
incidență la care lungimea umbrelor este relativ mai mică decât distanța dintre proeminenţele 


suprafeței. 

i i cadrul examinărilor comparative este obligatoriu ca atât urma cât şi modelul de comparaţie 
să fie iluminate în aceleaşi condiţii. Pentru aceasta, se întrebuințează surse de lumină de aceeaşi 
calitate şi putere, dirijate sub acelaşi unghi de incidență. In caz contrar, elementele de relief ale 
suprafeţelor examinate comparativ, vor fi relevate în mod diferit, creând premizele unor interpretări 
eronate şi formulării unor concluzii inexacte. Aceeaşi importanță o are şi modul în care sunt 
plasate reliefurile față de axul optic al obiectivului fotografic. Acesta trebuie să fie orientat în 
acelaşi fel pe cele două planuri examinate. 

Calitatea fotografiilor mai este influențată de materialele fotosensibile şi tratamentul chimic 
al acestora. Se întrebuințează cu rezultate bune, negative şi hârtie fotografică cu grad de contrast 


ridicat, care se prelucrează în revelatoare cu acţiune energică. 


Fotografia de umbre se aplică atât în cadrul cercetării la fața locului, cât 
mai ales în cursul investigării de laborator a urmelor şi corpurilor delicte. 

La fața locului este folosită pentru fixarea urmelor de adâncime, cum sunt 
urmele de picioare, de mâini, ale mijloacelor de transport, instrumentelor de 
spargere etc. 

În cadrul examinărilor de laborator, este o metodă indispensabilă pentru: 

- evidențierea şi cercetarea urmelor care au luat naştere prin tăiere, rupere, 
lovire, frecare, a urmelor produse de instrumentele de forțare pe mecanismele 
interioare ale încuietorilor etc.; 

- cercetarea urmelor striații de pe gloanțele şi tuburile trase, in vederea 
identificării armei de foc; 

- descoperirea falsului comis prin înlăturarea mecanică a textului (zona 
alterată este pusă în evidență de fibrele de hârtie deteriorate); 

- reconstituirea scrisului înlăturat prin ştergere mecanică sau chimică, prin 
cercetarea reliefului traseelor grafice de pe versoul documentului, ori a urmelor 
de adâncime de pe filele aflate sub el în momentul redactării etc. 

5.2.3. Fotografia de reflexie. 

Procedeul are la bază fenomenul de reîntoarcere parțială a luminii în mediul 
din care a venit, atunci când întâlneşte o suprafață de separare a două medii!. 


1 Dicţionarul Explicativ al Limbii Române, op. cit., pag. 907. 

Obiectele au capacitatea de a absorbi şi reflecta în mod diferențiat lumina, 
iar această proprietate este folosită în criminalistică pentru evidențierea unor 
detalii slab vizibile sau imperceptibile cu ochiul liber. 

Suprafețele netede care nu prezintă diferențe de strălucire, reflectă în mod 
uniform razele de lumină, unghiul de reflexie fiind egal cu unghiul de incidenţă. 
În schimb, suprafețele cu străluciri diferite (cum este de exemplu locul în care un 
document a fost răzuit sau corodat), reflectă razele de lumină sub unghiuri diferite. 
Această împrejurare permite înregistrarea pe fotografie a tuturor detaliilor care 
prezintă importanță pentru cercetare. 

Fotografia de reflexie se foloseşte la înregistrarea urmelor de suprafață 
care se confundă cu fondul pe care se află, atunci când relevarea prin procedee 
fizice sau chimice ar avea ca efect distrugerea lor. 

La fotografiere se utilizează iluminarea prin incidenţă în cazul obiectelor 
mate! , sau prin transparență în cazul obiectelor transparente. Întrucât imaginea 
produsă de razele reflectate are un contrast scăzut, pentru îmbunătățirea calității 
ei se folosesc aparate fotografice prevăzute cu obiective cu putere rezolutivă 
mare şi materiale fotosensibile de mică sensibilitate generală la lumină. 

La iluminarea prin incidență, fasciculul de raze se proiectează vertical sau 
sub un anumit unghi care se stabilește prin tatonare?, imaginea relevându-se ca 
urmare a absorbirii - reflectării selective a razelor de lumină. 

Iluminarea oblică se utilizează în cazul obiectelor netransparente, pentru a 
scoate în evidență detaliile de la suprafața lor - pentru a evidenția de exemplu 
fragmentele rămase din scrisul inițial pe suprafața hârtiei, în cazul falsului comis 
prin înlăturarea mecanică a textului. 

Iluminarea verticală se foloseşte pentru: 

- cercetarea traseelor grafice intersectate, în vederea stabilirii ordinii 
cronologice în care au fost executate (de exemplu, intersecţia dintre o haşură de 
creion şi una de cerneală sau de hârtie copiativă); 

- diferențierea traseelor executate cu creion de cele executate cu hârtie 
copiativă; 

- evidențierea striațiilor pe suprafețele metalice (De exemplu urmele camerei 
de explozie reflectate de pereții tubului cartuş). 

- evidenţierea urmelor papilare depuse pe suporturi cu suprafața grasă etc. 

5.2.4. Fotografia de contrast. 
Procedeul se foloseşte pentru a mări diferențele foarte fine de strălucire 
dintre detaliile care au un contrast insuficient, precum şi pentru îmbunătățirea 


1 Rezultate optime se obțin dacă iluminarea se realizează cu un fascicul îngust de lumină. 
2 Pentru alegerea celui mai favorabil unghi de iluminare, obiectul purtător de urme se 
aşează pe un suport mobil. 

calității unor imagini fotografice realizate cu prilejul desfăşurării activităților de 
urmărire penală, inclusiv a unor fotografii executate ocazional, dacă ele prezintă 
utilitate pentru elucidarea unor împrejurări ale cauzei! . 

Întărirea contrastului imaginii fotografice poate fi obținută prin diverse 
procedee fizice şi chimice. 

Printre procedeele fizice, cele mai întrebuințate sunt: 

a) utilizarea unor materiale fotografice negative şi pozitive cu grad de contrast 
ridicat şi prelucrarea lor în revelatori cu acțiune energică; 

b) diafragmarea accentuată a obiectivului în momentul fotografierii; 

c) copierea negativului la o lumină de mare intensitate; 

d) contratiparea negativului; 

e) suprapunerea mai multor negative şi copierea lor simultană pe hârtie 


fotografică. 


a) Revelatorii utilizați în developarea negativelor sunt preparaţi pe bază de hidrochinonă, 
iar ca substanţă antivoal se foloseşte bromura de potasiu. 

b) Prin diafragmare se măreşte considerabil profunzimea de câmp a imaginii fotografice, 
dar se îmbunătăţeşte şi gradul de contrast al acesteia. Se va evita însă închiderea completă a 
diafragmei, întrucât aceasta ar putea avea ca efect un rezultat contrar aşteptărilor. 

c) Lumina puternică „controlează” într-o măsură mult mai mică zonele cu densitate optică 


mare, având ca efect creşterea contrastului zonelor cu densități optice mai scăzute, care sunt . 


străbătute de o cantitate mai mare de lumină. La copierea negativului se folosesc timpi scurți de 
expunere? . 

d) Contratiparea constă în fotografierea repetată a negativului şi copierea acestuia pe 
hârtie fotografică cu grad de contrast ridicat. Procedeul are însă anumite limite, deoarece dacă 
negativul se copiază mai mult de 3-4 ori, imaginea finală va avea un contur neclar. 

e) Suprapunerea mai multor negative şi copierea concomitentă a acestora presupune 
realizarea la aceeaşi scară a negativelor. Principiul care stă la baza acestui procedeu este 
asemănător efectului Schwarzschild, lumina străbătând mai greu zonele cu densități optice ridicate, 


comparativ cu cele care cu transparență mai mare. 


Procedeele chimice urmăresc îmbunătățirea contrastului prin aplicarea unor 
tratamente chimice de întărire sau slăbire a imaginii argentice din negativul 
fotografic. 

Întărirea chimică este eficientă în cazul negativelor subexpuse sau sub- 
developate şi are la bază sporirea mai accentuată a contrastului dintre zonele cu 
densități optice diferite. În timpul tratamentului, densitatea optică a zonelor mai 
închise creşte în progresie geometrică, în timp ce la zonele mai deschise creşterea 
are loc în progresie aritmetică. 


1 E. Stancu — op. cit., pag. 84 
2 Procedeul este cunoscut sub denumirea de efectul Schwarzschild. Pentru detalii, 
C. Suciu, op. cit., pag. 97. 

| Negativul se tratează în mai multe etape. La început se introduce într-o soluție de albire, 
i după ce se face spălarea intermediară, într-o baie de întărire (care conține azotat de argint). 
n final, negativul se tratează într-un revelator preparat pe bază de hidrochinonă, sau într-o baie 
cu sulfat de amoniu. 


Un alt procedeu de întărire chimică este ozobromarea, care constă în aplicarea direct pe 
negativ a unui strat de gelatină colorată!. Se mai folosește și întărirea pe bază de crom care 
poate spori contrastul imaginii fotografice cu până la 40% (în acest caz, baia de albire conține 
bicromat de potasiu şi acid clorhidric). 


Slăbirea chimică se foloseşte în cazul negativelor cu densitate optică mare 
(negativele supraexpuse sau supradevelopate). Pentru slăbirea imaginii se 
întrebuințează o baie de albire pe bază de fericianură de potasiu (poate fi utilizată 
cu succes baia de albire - diluată - de la procesul negativ sau pozitiv color). 

Dintre aplicaţiile fotografiei de contrast în cercetările criminalistice, cele mai 
importante sunt: 

- evidențierea petelor de natură organică sau anorganică; 

- cercetarea falsului comis prin adăugare de text? sau prin înlăturarea 
mecanică a textului (pot fi relevate fragmente din traseele grafice care provin din 
scrisul îndepărtat); 

- cercetarea striațiilor şi factorilor suplimentari ai tragerii; 

- stabilirea culorii inițiale a vopselelor; 

- evidenţierea excoriațiilor şi contuziilor pe corpul uman etc. 

5.2.5. Fotografia separatoare de culori. 

Procedeul este destinat izolării şi cercetării caracteristicilor cu nuanţe de 
culori apropriate, ori a caracteristicilor care se confundă cu culoarea obiectului 
care le-a conservat. Pentru separarea nuanţelor de culoare se procedează la 
întărirea unor culori în detrimentul altora care nu prezintă interes pentru cercetare. 

Principiul care stă la baza procedeului este cel al neutralizării culorilor 
complementare. Fiecărei culori din spectrul luminii albe îi este specifică o radiație 
luminoasă cu o anumită lungime de undă. Această însuşire face posibilă separarea 
culorilor prin folosirea unor filtre colorate sau a unor surse de lumină mono- 
cromatică apte să asigure maximum de strălucire unei culori, în detrimentul 
alteia. 

Filtrele permit trecerea radiaţiilor luminoase cu lungimi de undă proprii culorii 
a cărei imagine trebuie îmbunătățită, oprind radiațiile luminoase cu lungimi de 
undă specifice culorii care trebuie diminuată sau îndepărtată. Filtrele de culoare 

sunt astfel confecţionate încât să fie transparente doar pentru o anumită lungime 
de undă a spectrului vizibil. 


1 C. Suciu — op. cit., pag. 99. k 
2 La acest gen de fals devine posibilă diferențierea materialelor de scriere cu care s-a 
executat adăugarea, şi stabilirea succesiunii în care au fost executate traseele intersectate. 

La executarea fotografiei se ale 
cromatică crescută la radia 
culoarea filtrului selectat). 


ge un material fotografic cu sensibilitate 
tiile colorate la care urmează să fie expus (sensibil la 


În realizarea fotografiei separatoare de culori se parcurg următoarele etape: 
- determinarea culorii care urmează să fie absorbită (fie a fondului, fie a detaliului); 
- alegerea filtrului şi a sursei de lumină la care se execută fotografierea. Culoarea filtrului, 


ori a luminii pe care o emite sursa trebuie să fie complementară celei care urmează să fie 
absorbită; 


- selectarea materialului fotosensibil. 

Faţă de fotografia în condiții obișnuite, utilizarea filtrelor de culoare face necesară mărirea 
corespunzătoare a timpului de expunere, conform coeficientului de multiplicare înscris pe montură. 
Dacă se utilizează simultan mai multe filtre, coeficienții de mărire a timpului de expunere se 
însumează. 


În aplicarea acestui procedeu se recomandă folosirea filmelor color, deoarece 
materialele fotosensibile alb-negru sunt incapabile să înregistreze totalitatea 
tonurilor de gri specifice nuanțelor de culoare ce urmează a fi reproduse. 

Fotografia separatoare de culori se foloseşte pentru: 
- Cercetarea Înscrisurilor falsificate prin înlăturarea mecanică sau chimică 


a scrisului, ori prin adăugarea unui text cu un material de scriere asemănător ca 
nuanță de culoare; 


- relevarea scrisurilor executate cu cerneluri invizibile; 

- evidenţierea petelor de sânge spălate şi a altor pete de natură organică 
sau anorganică; 

- descoperirea factorilor suplimentari ai tragerii cu o armă de foc; 

- cercetarea vopselelor, uleiurilor, firelor şi fibrelor textile etc. 

5.2.6. Fotografia de solarizare. 

Procedeul - pus la punct de specialişti români - este folosit pentru îmbu- 
nătățirea conturului unor categorii de urme (inclusiv a unor tipuri de haşuri), 
cercetarea poroscopică şi crestoscopică a urmelor papilare şi examinarea traseelor 
grafice intersectate. | 

5.2.7. Fotografia de comparare este utilizată pentru ilustrarea constatărilor 
făcute cu prilejul examinărilor comparative, fiind aplicabilă în toate genurile de 
expertize criminalistice. Compararea se face după cum s-a precizat deja, prin 
confruntare, juxtapunere, suprapunerea imaginilor fotografice, şi prin proiecția 
punctelor comune. 

5.2.8. Fotografia la mică distanţă. 

Scopul principal al fotografiei la mică distanță este de a înregistra imaginea 
obiectelor la o scară corespunzătoare, care să permită vizualizarea unui număr 
cât mai mare de detalii. În funcţie de factorul de mărire a imaginii fotografice, se 

folosesc trei procedee de lucru: fotografierea cu extensia maximă a obiectivului, 
macrofotografia şi microfotografia. 

Macrofotografia. Examinarea detaliilor care datorită dimensiunilor mici sau 
foarte mici sunt greu perceptibile cu ochiul liber, poate fi făcută în principiu doar 
pe imagini fotografice în care sunt redate la o scară mai mare decât cea naturală 
(aşa sunt de exemplu urmele de torsiune de pe profilul geamurilor sparte, prin 
a căror studiere se poate determina direcţia din care a acționat forța). Fotografierea 
se execută de la o distanță mai mică decât cea pe care o asigură extensia 
maximă a obiectivului fotografic. Pentru aceasta se folosesc diverse dispozitive 
de prelungire a camerei obscure (lentile adiționale sau tuburi intermediare) capabile 
să mărească distanţa focală a obiectivului şi să aducă imaginea clară a subiectului 
fotografiat, în acelaşi plan cu planul în care se află filmul. 

Procedeul fotografic prin care pe materialul fotosensibil negativ se 
înregistrează imaginea unui obiect în mărime naturală sau mărită de 4-6 ori?, 
poartă denumirea de macrofotografie. 

Macrofotogra diminuează neajunsurile provocate de mărirea excesivă a 
imaginii în cadrul procesului de pozitivare. Imaginea obținută prin fotografierea în 
condiţii obişnuite, dar care a fost mărită de exemplu de 10-20 ori în momentul 
copierii prin proiecție, este de o calitate net inferioară în raport cu imaginea 
macrofotografiată copiată prin contact direct. La măririle excesive, o parte din 
detaliile fine devin neclare, cu contur şters, existând riscul ca acestea să nu 
poată fi reproduse pe hârtia fotografică. În cazul macrofotografierii, chiar şi atunci 
când la pozitivare se foloseşte copierea prin proiecţie, sunt suficiente măriri de 
cel mult 3-4 ori, pentru ca pozitivul să evidenţieze toate caracteristicile obiectului 
fotografiat. 

Aplicațiile macrofotografiei. 

În cercetarea la fața locului şi în activitatea de expertiză criminalistică, ea 
oferă largi posibilități de investigare a urmelor care fac obiectul de studiu al 
traseologiei, dactiloscopiei, balisticii judiciare, cercetării criminalistice a documen- 
telor etc. 

Fără a limita sfera domeniilor în care poate fi utilizată macrofotografia, 
prezentăm în continuare câteva din aplicațiile ei în cercetările criminalistice: 


1 Extensia se obține prin acţionarea inelului de claritate în cazul obiectivelor aflate în 
montură tubulară, sau a burdufului pliabil pentru celelalte tipuri de obiective. Pentru fotografiere 
se recomandă obiectivele cu deschidere relativă de maximum 1/3,5 sau 1/4,5. Acestea au puterea 
separatoare foarte bună şi capacitatea de a evidenția detalii dintre cele mai fine. a 

2 Formatul specific fiecărui tip de aparat fotografic generează anumite limite în 
macrofografiere. Astfel, nu pot fi macrofotografiate cu aparate de format mijlociu, obiecte cu 
dimensiuni mai mari decât cele ale clişeului (24x36 mm.). In mod asemănător, cu aparatele care 
utilizează rolfilm nu pot fi macrofotografiate obiecte sau urme cu dimensiuni mai mari de 6x9 cm. 

- ridicarea şi prelucrarea de laborator a urmelor papilare”: 

- întărirea contrastului imaginii fotografice prin contratipare; 

- examinarea sigiliilor şi ilustrarea stării fizice a acestora2: 

- cercetarea nodurilor şi legăturilor; 

- examinarea urmelor instrumentelor de spargere?; 

- analiza traseologică a anumitor categorii de urme biologice, cum sunt de 
exemplu, urmele de sânge, cu privire la care trebuie clarificate împrejurări ca: 
înălțimea de la care s-a scurs sângele; dacă persoana care a sângerat se deplasa 
sau staționat etc.; 

- fixarea şi ridicarea urmelor de pătrundere a gloanţelor în diferite obiecte, 
conservarea aspectului inițial al armei şi muniției descoperite în locul faptei; 

- cercetarea criminalistică a documentelor? ş.a. 

Microfotografia. 

Microfotografia are numeroase aplicații în toate domeniile cercetării ştiinţifice. 

În criminalistică microfotografia oferă multiple posibilități de examinare, cum 
sunt; cercetarea microstriațiilor create de instrumentele de spargere, cercetarea 
sigiliilor, ştampilelor, actelor scrise, bancnotelor, firelor şi fibrelor textile, în general 
a tuturor obiectelor purtătoare de urme foarte fine. 

În literatura de specialitate microfotografia este definită ca modalitate de 
realizare a fotografiei cu ajutorul microscopului, în vederea relevării şi înregistrării 
imaginii unor detalii foarte mici, raportul de redare a acestora fiind foarte maret. 


1 Interpretarea obiectivă a detaliilor caracteristice ale crestelor papilare nu poate fi făcută 
decât dacă acestea sunt redate pe fotogramă la o scară suficient de mare. Macrofotografia 
serveşte atât ca procedeu de reproducere, cât şi ca procedeu de diapozitivare (inversare cromatică) 
în cazul în care urmele au fost create prin depunerea unor substanțe de culoare albă pe suporturi 
cu fond închis, sau când au fost relevate cu pudre de culoare deschisă ori fluorescente (în 
practica criminalistică, comparațiile se execută pe fotograme în care crestele papilare sunt redate 
cu negru), 

2 Macrofotografia va pune în evidență, în cazul violării, urme de forțare a orificiilor de 
intrare şi ieşire a sforii sau sârmei folosite la sigilare, urme de adâncime pe aversul şi reversul 
sigiliului formate de instrumentele de represare, existența unor canale duble de trecere a sforii 
sau a unor lăcașuri duble ale nodului etc. 

3 Facilitează examinarea caracteristicilor generale şi particulare ale acestora, făcând posibilă 
atât identificarea de gen şi individuală a obiectului creator, cât şi aplicarea unei game largi de 
metode de efectuare a demonstrațiilor: confruntarea, juxtapunerea, caroiajul, măsurarea valorilor 
unghiulare etc. 

4 Aceasta presupune ca expertul să examineze amănunțit elementele de contur ale urmei, 
fapt care devine posibil doar prin macrofotografiere. 

5 Macrofotografia evidențiază o serie de elemente care atestă intervenţiile frauduloase 
specifice falsului, sau elemente care permit identificarea scriptorului, a maşinii la care s-a 

dactilografiat un text, a dactilografului etc. 
I. R. Constantin, N. Ionescu, Fotografia de examinare, în Tratat practic de criminalistică, 
vol. IV, Editura M.I., Bucureşti, 1982, pag. 157. 

Noţiunii de microfotografie trebuie să i se atribuie însă o accepțiune mai largă, 
deoarece ea se poate realiza nu numai la microscop, ci şi cu ajutorul unor 
obiective microfotografice speciale (microplanare) ori a microobiectivelor. 

Microfotografia se foloseşte aşadar pentru a înregistra la o scară considerabil 
mărită, imaginea unor obiecte şi urme inaccesibile vederii obişnuite. 

La executarea microfotografiilor se foloseşte următoarea aparatură: 

- camere verticale sau orizontale cu burduf extensibil’ ; 

- dispozitive simple de microfotografiere care folosesc microscopul ca aparat 
de proiecție; 

- dispozitive tip „Miflex” care se adaptează la microscop cu ajutorul unui tub 
intermediar. Înregistrarea imaginii se face cu camera foto a dispozitivului sau cu 
un aparat fotografic de format mic; 

- microscoape optice prevăzute cu camere foto; 


Microscopul optic (fotonic) este format dintr-un sistem optic şi un sistem mecanic. 

Sistemul optic se compune din obiective, oculare, condensor, oglindă şi surse de iluminare. 
Cele mai importante caracteristici ale obiectivului sunt reprezentate de apertură și grosisment. 

Apertura (deschiderea utilă) este dată de unghiul maxim sub care fasciculul de lumină 
pătrunde în obiectiv (deși valorile lui pot fi cuprinse între 0%-1809 în realitate deschiderea utilă a 
obiectivului este mult mai mică, ea fiind limitată de montura în care se află lentilele). 

Grosismentul obiectivului (puterea de mărire) este dat de raportul dintre dimensiunea liniară 
a imaginii şi dimensiunea liniară a obiectului examinat. Puterea de mărire a obiectivului este 
cuprinsă între 1 şi 120 X. Întinderea suprafeței examinate este mai mică dacă se folosesc obiective 
cu grosismente mari, şi invers. 

Ocularele microscopului au şi ele un anumit grosisment (înscris pe montură), cu valori 
cuprinse între 3 şi 50 X. 

Pentru a stabili grosismentul general al microscopului, mai întâi trebuie determinată distanța 
focală a întregului sistem optic2. Aceasta se calculează după formula: F=(F,* F2)/d, în care: F, 
este distanța focală a obiectivului, F, distanța focală a ocularului, iar d, distanța dintre focarele 
obiectivului și ocularului. 

Grosismentul microscopului se calculează după formula G=D/F, în care D reprezintă distanța 
vederii optime pentru un ochi normal. Înlocuind F cu formula de mai sus, rezultă că G=D*d/ F,* Fz. 

Sistemul mecanic este compus din: tub (cu o lungime totală de 150-160 mm), platină 
(masa microscopului), revolver pentru montarea mai multor obiective, dispozitive de reglare grosieră 
şi de finețe a clarității, stativul microscopului. 


1 Unele dintre acestea au o extensie a burdufului de până la 2 m. şi asigură imaginii 
fotografice un grosisment adecvat (aşa sunt de exemplu, bancurile optice). Ca material fotosensibil 
se întrebuințează plăcile sau planfilmele fotografice de format 9x12 cm., 13x18 cm. şi 18x24 cm. 
Între gradul de extensie al burdufului şi grosismentul imaginii există un raport direct proporţional. 
Întrucât timpii de expunere sunt foarte lungi (datorită distanţei mari dintre obiectul cercetat şi 
materialul fotosensibil) este nevoie ca întregul ansamblu de microfotografiere să aibă o stabilitate 
perfectă în timpul expunerii. 

21. R. Constantin, N. Ionescu, op. cit., pag. 159. 

Sursele de lumină sunt prevăzute cu diafragmă iris şi geam mat pentru reglarea fluxului 
luminos. În afara surselor de lumină vizibilă se pot folosi şi surse de lumină invizibilă din domeniul 
radiațiilor UV şi IR. Iluminarea optimă a preparatului examinat reprezintă o condiție de bază pentru 
exactitatea rezultatelor examinării. O iluminare necorespunzătoare are ca efect obținerea unor 
imagini false ale suprafeței studiate, creând premizele formulării unor concluzii inexacte. Când se 
cercetează comparativ urma în litigiu şi modelul de comparație, la iluminare se folosesc surse de 
lumină de aceeași calitate, înclinate sub acelaşi unghi. Pentru iluminare se utilizează trei sisteme 
principale: iluminarea laterală sau incidentă, iluminarea prin obiectivul microscopului şi iluminarea 
prin transparență (lumină transmisă)!. La iluminare se vor respecta următoarele reguli: 

- dispozitivul de microfotografiere se fixează pe un suport greu, cu suprafața mată, pentru 
a asigura întregului ansamblu optic o stabilitate corespunzătoare; 

- ansamblul optic trebuie să fie protejat față de orice altă sursă de lumină (exceptând pe 
cele care servesc la iluminarea urmei); 

- în încăperea în care se execută microfotografierea, trebuie să existe condiții de realizare 
a unei obscurități depline; 

- suprafaţa iluminată trebuie să aibă aceeaşi întindere cu a câmpului care se examinează: 

- deschiderea totală a condensorului se reduce la 1/4 — 1/5, prin acţionarea diafragmei 
acestuia; 

- dacă la iluminare se foloseşte lumina reflectată de oglinda microscopului, sursa de lumină 
va fi aşezată la o distanță de aproximativ 30 cm. față de aceasta, astfel încât razele reflectate 
să fie dirijate pe axul optic al microscopului; 

- intensitatea luminii se reglează cu ajutorul reostatului sau prin interpunerea unor filtre în 
calea fluxului luminos; 

- la cercetarea unor detalii de structură ale suprafețelor opace, unghiul de incidenţă a 
luminii trebuie astfel ales, încât acestea să fie evidențiate cât mai clar. 


Metode speciale de microfotografiere. 

Microfotografia în câmp luminos permite examinarea urmelor de natură 
organică şi anorganică, precum şi a unui mare număr de obiecte cu suprafață 
mată sau transparentă. 

Microfografia în câmp întunecat? are la bază fenomenul de difracție a 
luminii şi contribuie la evidenţierea unor detalii extrem de fine, făcând astfel 
posibilă examinarea formei şi mărimii lor (nu însă şi a structurii), precum şi 
determinarea naturii şi zonei din care provin. Metoda serveşte la cercetarea 
elementelor microscopice? care au aceeaşi culoare cu cea a mediului în care se 
află, dar care au un unghi de difracție diferit față de acesta. 


1 E. Stancu — op. cit., pag. 82. 

2 Pentru microfotografiere se folosește un microscop special prevăzut cu un condensor cu 
câmp întunecat, denumit cardiodid sau paraboloid, care asigură o iluminare oblică a obiectului 
cercetat. Imaginea percepută în ocularul microscopului are un contur strălucitor pe fond întunecat 
şi este formată numai de razele de lumină refractate sau difractate de particulele microscopice 
care au un unghi de refracție mai mare decât cel al mediului de imersie în acre se află. Lamelele 
pe care se fixează preparatul trebuie să aibă o grosime de cel mult 0,8-1,2 mm., deoarece 
condensoarele de tip cardiodid au un focar foarte scurt (maximum 1,1 mm.). 

3 Cum sunt de exemplu bacteriile vii: 

Microfotografia în contrast de fază.! Un număr însemnat de urme biologice 
necolorate sunt atât de transparente, încât relevarea detaliilor de structură nu se 
poate face cu microscopul fotonic obişnuit. Cercetarea lor se face „în vitro” cu 
microscopul cu contrast de fază, fără a fi necesară colorarea artificială a urmelor. 
Metoda mai este folosită pentru a urmări evoluția în timp a celulelor vii din 
microorganismele mediului înconjurător, ceea ce oferă informaţii extrem de 
preţioase cu privire la locul şi timpul săvârșirii infracţiunii. 

Microfotografia în lumină polarizată. Metoda are la bază fenomenul de 
refracție dublă a luminii şi permite cercetarea obiectelor transparente (la care 
vibraţiile luminoase se propagă în toate direcţiile), prin folosirea unor dispozitive 
speciale denumite polarizoare sau Nicoli. Acestea corectează direcția de propagare 
a razelor de lumină făcând ca ele să vibreze în acelaşi plan.2 

Dintre numeroasele aplicații ale luminii polarizate în examinările criminalistice, 
amintim: 

- cercetarea substanţelor care conțin nicotină, zaharuri sau elemente toxice?; 

- reproducerea desenelor şi a textelor executate cu creion sau tuş; 

- fotografierea obiectelor din lemn cu suprafaţă lucioasă, de genul sculpturilor 
sau pieselor de mobilier; 

- reproducerea suprafeţelor plane situate sub sticlă; 

- fotografierea obiectelor aflate în apă; 

- fotografierea sigiliilor de ceară; 

- evidențierea structurii interne a urmelor biologice, metalelor şi rocilor. 

Microfotografia în lumină incidentă este utilizată în cercetarea structurii 
microcristaline a metalelor, aliajelor şi combustibililor solizi. De asemenea, pot fi 
studiate firele şi fibrele textile, solurile, prafurile, nisipurile, ori alte substanţe în 
a căror componenţă se găsesc particule în parte transparente, în parte opace la 
lumină. 

În cercetările criminalistice de laborator, pe lângă metodele amintite, se mai 
foloseşte microfotografia în spectrul UV sau IR care permite relevarea unor 
elemente invizibile în lumină albă. 

Alte aplicaţii ale metodelor de microfotografiere: 

- examinarea încuietorilor în vederea descoperirii urmelor instrumentelor de 
fortare, ori a urmelor de plastilină din interiorul acestora; 


1 Microscopul cu contrast de fază are în componența sa un condensor de construcție 
specială, prevăzut cu diafragmă de apertură. Aceasta permite separarea zonei prin care trece 
lumina directă, de cea prin care trece lumina difractată, specifică detaliilor mai refrigerente sau 
mai groase. În acest fel, detaliile care interesează cercetarea vor apare mai întunecoase decât 
mediul înconjurător. , f 

2 Polarizarea luminii (respectiv rotirea tuturor razelor de lumină în acelaşi plan) se obține 
şi prin intermediul filtrelor de polarizare care se interpun între sursa de lumină şi obiectul examinat. 

3 E. Stancu — op. cit., pag. 83. 

- cercetarea microstriațiilor produse de instrumentele de spargere (topoare, 
cuțite, burghie, foarfece etc.); 

- stabilirea modului de detașare a urmelor de natură piloasă, a firelor şi 
fibrelor textile (dacă au fost tăiate, rupte sau smulse); 

- examinarea poroscopică și crestoscopică a desenelor papilare; 

- stabilirea ordinii cronologice în care au fost executate traseele grafice 
intersectate, în vederea demonstrării falsului executat prin adăugare de text; 

- Cercetarea urmelor principale şi secundare ale împușcăturii, pentru 
identificarea armei şi a trăgătorului etc. 

- deosebirea omorului de sinucidere — microfotografia pune în evidență 
prezența planctonului în rinichi în cazul înecului. Absența acestuia exclude o 
astfel de posibilitate, putându-se formula ipoteza săvârşirii unui omor comis în alt 
mod, urmat de încercarea de simulare a unei sinucideri prin înecare; 

- stabilirea datei la care a intervenit moartea victimei prin urmărirea evoluţiei 
unor celule din organele interne (ficat, pancreas etc); 

5.3. Fotografia de examinare în radiaţii invizibile. 

Ochiul uman percepe doar o parte infimă din totalitatea radiaţiilor electro- 
magnetice, respectiv doar pe cele cuprinse între roşu şi violet. Dincolo de aceste 
radiații se situează spectrul invizibil. Pentru a observa ceea ce nu este vizibil din 
punct de vedere optic, sunt necesare diverse instrumente, aparate ori instalații. 

„Aproape că nu există nici un sector de cercetare ştiinţifică în care radiațiile 
invizibile să nu-şi dovedească utilitatea. Ele sunt folosite de exemplu la 
transmiterea sunetelor vocii la mari distanțe, pentru uscarea unor materiale şi 
topirea metalelor, pentru cercetarea detaliilor sistemului osos şi organelor corpului 
uman, descoperirea de zăcăminte, depistarea defectelor dintr-o piesă metalică 
etc. 

Din marea varietate de unde electromagnetice invizibile, în cercetările 
Criminalistice se utilizează radiațiile ultraviolete (U.V.), infraroşii (1.R.), răentgen, 
gamma, beta şi neutronice. 

5.3.1. Fotografia de examinare în radiații ultraviolete. 

Radiațiile UV se situează sub limita inferioară a spectrului vizibil, dincolo de 
razele violete şi au lungimi de undă cuprinse între 390-5 milimicroni. Din toată 
această zonă, în cercetările criminalistice se folosesc trei categorii de radiații UV: 

- radiaţii cu lungimi de undă mare, cuprinse între 390-320 milimicroni; 

- radiații cu lungimi de undă medii, având valori de 320-275 milimicroni; 

- radiații cu lungimi de undă scurtă, de 275-200 milimicroni. 

Ca surse de radiații UV se întrebuințează lămpile cu luminiscenţă, cu arc 
voltaic sau cu cu vapori de mercur în tuburi de cuarț. Aceste surse prezintă 
dezavantajul că pe lângă radiații UV emit şi radiații vizibile, care însă pot fi barate 


1S. Vâlceanu - Raze vizibile, raze invizibile, Colecţia Alfa, Editura lon Creangă, București, 
1985, pag. 8. 

cu ajutorul filtrelor de tip „Wood”. În practica laboratoarelor de criminalistică se 
mai întrebuințează şi filtre de selectare a radiaţiilor ultraviolete, care pot fi clasificate 
în: 

- filtre care permit trecerea unor radiații UV cu o anumită lungime de undă; 

- filtre care absorb toate radiațiile UV indiferent de lungimea de undă, dar 
care permit trecerea radiațiilor vizibile specifice fluorescenţei sau fosforescenţei 
pe care o dobândesc obiectele sub incidenţa razelor UV. 

Tehnica executării fotografiei în UV 

Există două modalități de fotografiere în spectrul ultraviolet: 

- fotografierea imaginii vizibile, adică a imaginii fluorescente sau fosforescente 
a obiectului cercetat; 


Fluorescența este proprietatea pe care o au unele substanțe de a emite lumină cât timp 
sunt iradiate cu radiaţii luminoase sau ultraviolete!. 
Fosforescența (calitatea de a ilumina pe întuneric) este proprietatea unor compuşi chimici 


de a emite lumină când absorb sau după ce au absorbit radiații ultraviolete sau corpusculare.?. 


- fotografierea imaginii invizibile formate de razele UV reflectate de obiect. 

Fotografia se execută în condiţii de obscuritate deplină, deoarece intensitatea 
luminiscenței este relativ redusă. 

Atunci când se fotografiază fluorescența sau fosforescenţa, pentru înre- 
gistrarea imaginii se folosesc materiale fotosensibile şi aparatură fotografică 
obişnuite. Dacă prin fotografiere se fixează imaginea invizibilă, se utilizează 
materiale fotosensibile cu destinație specială“ şi obiective fotografice cu optica 


din cuarț. 


La fotografierea imaginii vizibile, pentru a spori contrastul dintre luminiscența detaliilor şi 
cea a fondului pe care se află, în dreptul obiectivelor fotografice se montează diverse filtre 
colorate, care se aleg în funcţie de culoarea luminiscenței: 


albastru deschis roşu-portocaliu 
verde roşu 
galben violet 
violet galben sau galben-verde ` 


1 Dicţionarul explicativ al limbii române - Academia Română, Institutul de Lingvistică „lorgu 
lordan", Editura Univers Enciclopedic, București, 1996, pag. 387. 

2 Dicționarul explicativ al limbii romåne, op. cit., pag. 393. o 

3 Sticla obiectivelor fotografice nu este penetrată de radiațiile UV care au lungimi de undă 
cuprinse între 390-300 milimicroni. o 

P 4 Emulsiile cu destinație specială au proprietatea de a fi impresionate doar de radiații UV 

cu lungimi de undă strict determinate. Sensibilitatea emulsiilor este înscrisă pe ambalajele în care 
se livrează acest gen de materiale fotografice, şi este reprezentată de lungimea de undă a 


radiaţiilor UV la care trebuie să fie expuse. o Ea 
i 5 Cuarțul este transparent pentru radiațiile UV care au lungimi de undă sub 300 milimicroni. 

Important: 


- filtrele utilizate nu trebuie să fie luminiscente sub acţiunea radiaţiilor UV reflectate de 
obiectul examinat, | | | 

- atunci când diferenţa între luminiscența detaliilor şi cea a obiectului este mică, se 
întrebuințează un filtru care permite trecerea radiațiilor de aceiaşi culoare cu cea a detaliilor, 


Încadrarea, claritatea și expunerea se efectuează în trei etape: 

- într-o primă etapă se face claritatea la lumina albă existentă în laborator, 

- în cea de-a doua etapă, se micșorează camera obscură cu aproximativ 1/100 din distanța 
focală a obiectivului, acționând inelul de claritate al acestuia cu 2-3 mm. (acest lucru este necesar 
deoarece radiațiile UV au lungimi de undă mai scurte decât cele vizibile şi converg într-un focar 
situat mai aproape de obiectiv); l o | 

- în etapa finală, se stinge lumina în laborator, se aprinde sursa de radiații UV şi se face 
expunerea. a a 

Timpul de expunere se stabileşte prin tatonare, efectuându-se expuneri cu timpi cuprinși 
între 1, 3, 10, 30 secunde, 1, 3, 5 minute. După developarea filmului în revelator contrast, se 
alege timpul de expunere optim, corespunzător clişeului a cărui imagine are cea mai bună densitate 
optică. 

i Pentru a ilustra plasamentul pe care îl au imaginile fluorescente sau fosforescente ale 
detaliilor pe suprafața obiectului cercetat! , se poate proceda în două feluri: 

- se fotografiază mai întâi imaginea detaliilor în radiații UV şi apoi, pe un al doilea clișeu, 
fără a schimba distanța de fotografiere şi înclinația aparatului, imaginea integrală a obiectului, în 
lumină albă. După developare, cele două clişee se suprapun şi se copiază simultan pe hârtie 
fotografică.; 

- se utilizează poziţia „T” a discului de viteze, executându-se la început fotografia în UV, 
după care se stinge sursa de radiații și se fotografiază obiectul în lumină albă (toate aceste 
operațiuni se execută cu butonul declanșator în poziția „apăsat”). 


Aplicațiile fotografiei în UV în cercetările criminalistice: 

- fixarea tuturor categoriilor de urme formă relevate cu pudre fluorescente; 
- relevarea textelor invizibile sau slab vizibile, ori a celor decolorate; 

- întărirea contrastului trăsăturilor de creion; 


- evidențierea falsului executat prin înlăturarea textului pe cale mecanică 
sau chimică; 

- cercetarea picturilor: 

- descoperire şi examinarea de laborator a urmelor biologice; 

- diferențierea unor materiale şi suprafețe sub raportul compoziţiei chimice, 
(aşa cum este cazul materialelor fibroase, hârtiei, țesăturilor, coloranților etc).; 

- examinarea corespondenţei violate; 

- separarea petelor animale, vegetale 


D= şi minerale, pe baza luminiscenţei 
diferite pe care o dobândesc în spectrul UV P ' 


1 Imaginea acestuia nu este sesizată de material 


ul fotosensibil, d 
se execută în condiții de întuneric. eoarece fotografia în UV 

- evidenţierea marcărilor criminalistice; 

- descoperirea factorilor suplimentari ai tragerii cu o armă de foc etc. 

5.3.2. Fotografia de examinare în radiaţii infraroşii (IR). 

Radiațiile IR, denumite şi radiaţii calorice, se situează dincolo de limita 
superioară a spectrului vizibil şi au lungimi de cuprinse între 720 şi 35.000 mili- 
microni. În cercetările criminalistice se folosesc radiații IR cu lungimi de undă de 
750-1.500 milimicroni. 

Utilizarea radiaţiilor IR în diferite domenii ale criminalisticii, este posibilă 
datorită următoarelor proprietăți: 

- propagarea lor se face sub forma unui fascicul compact de raze care nu 
sunt perturbate de impurităţile din atmosferă (fum, praf, ceaţă etc.), facilitând 
astfel vizibilitatea la mare distanță; | 

- au capacitate mărită de penetrare în raport cu razele spectrului vizibil. O 
serie de obiecte netransparente la razele vizibile devin transparente la razele IR 
(țesutul organic, hârtia, trăsăturile executate cu anumite creioane şi cerneluri, 
plăcile subțiri din diferite materiale etc.)'; 

- reflectarea şi absorbirea radiațiilor IR de către obiecte diferite se face în 
mod diferit, fără nici un fel de legături legice cu razele vizibile. Adesea, doi 
coloranți de aceeaşi culoare pot fi deosebiți în raport cu gradul diferit de absorbție 
a razelor IR2; 

- capacitatea de a evidenția structura moleculară a diferitelor materii, făcând 
astfel posibilă identificarea diverselor combinații organice” . 

Radiațiile IR au o largă aplicare în executarea fotografiilor pe timp de noapte, 
înlocuind cu succes sursele de lumină vizibilă. 

Sursele de radiaţii IR pot fi: 

- de natură termică — razele IR sunt emise de orice corp încălzit la o 
temperatură mai mare de 0*C (în criminalistică se folosesc surse cu temperaturi 
de aproximativ 300*C. Din această categorie fac parte lămpile electrice cu 
incandescență şi lămpile cu corpuri incandescente - lămpi Nernst; 

- de natură electroluminiscentă - radiația IR se formează la trecerea 
curentului printr-un aer rarefiat (din această categorie fac parte lămpile cu vapori 
de mercur şi lămpile cu heliu ori cesiu); 

- combinate - sunt surse care folosesc atât radiația calorică, cât şi 
electroluminiscenţa: lămpile cu arc voltaic, lămpile cu filament în vapori de mercur 
la o presiune foarte ridicată. | 


11, Anghelescu și colaboratorii — Tratat practic de criminalistică, vol. IV, Ministerul Internelor 
şi Reformei Administrative, Serviciul Editorial şi Cinematografic, Bucureşti, 1982, pag. 140. 

2 idem — pag. 140. 

3 C. Suciu — op. cit., pag. 113. 

Încadrarea şi punerea la punct a aparatului fotografic se face la lumina existentă în laborator, 
înainte de montarea filtrului. Radiațiile IR au lungimi de undă mari şi focalizează într-un punct mai 
îndepărtat de centrul optic al obiectivului (comparativ cu radiațiile vizibile). De aceea se va acţiona 
inelul de claritate al obiectivului cu 2-3 mm. în sensul măririi camerei obscure a aparatului fotografic. 
În acest fel, imaginea clară va fi adusă în planul filmului. Unele aparate au pe montura obiectivului 
un reper roşu care serveşte la efectuarea clarității în IR. 

Expunerea se stabileşte prin tatonare, luându-se în considerare atât densitatea filtrului 
(înscrisă pe montură), cât şi sensibilitatea materialului fotosensibil (exprimată în lungimile de undă 
ale radiaţiilor IR). Se mai are în vedere că expunerile la radiații cu lungimi de undă mari necesită 
timpi mai îndelungați, întrucât emulsiile fotografice au sensibilitate mai redusă la aceste radiații. 

Diafragmarea accentuată a obiectivului este contraindicată deoarece imaginea va fi serios 
afectată de fenomenul de difracție (în cazul utilizării unor diafragme cu valori de 16 sau 22, 
difracția depăşeşte limitele admise). 


Aplicațiile radiațiilor IR în criminalistică. 

Radiațiile infraroşii se folosesc pe scară largă în cercetarea locului faptei în 
condiții de ceață, fum, praf etc, în examinarea de laborator a urmelor şi mijloacelor 
materiale de probă şi executarea fotografiei de supraveghere operativă. 

În practica laboratoarelor criminalistice, radiaţiile IR servesc la: 

- cercetarea falsului comis prin înlăturare, acoperire, adăugare de text', 
sau prin copiere?; 

- cercetarea materialelor din care sunt constituite documentele: hărtia?, 
cernelurile*, creioanele, haşurile executate cu hârtie carbon etc.; 

- diferenţierea haşurilor executate cu creion de grafit, de cele executate cu 
creion chimic; 

- relevarea scrisului de pe documentele arse. Scrisul poate fi evidențiat 
numai dacă a fost executat cu creion de grafit sau cu cerneluri tipografice, care 
după cum se ştie, sunt opace pentru razele IR. Rezultatele examinării sunt 


1 Comportamentul diferit al materialelor de scriere față de acţiunea radiațiilor IR facilitează 
descoperirea falsului executat prin adăugare, retuşare sau acoperire de text, chiar şi atunci când 
s-au folosit cerneluri de aceeaşi culoare şi nuanță. Condiţia care trebuie îndeplinită este ca unul 
din materialele de scriere examinate (de exemplu cel cu care s-a scris actul autentic) să fie opac 
la razele IR, (opace sunt cernelurile ferogalice pe bază de săruri de fier sau cupru), iar celălalt 
transparent (transparente sunt de exemplu, cernelurile care conțin coloranţi organici de genul 
albastrului de metilen). | 

2 Falsul executat prin folosirea hârtiei carbon ori prin trasarea scrisului mai întâi cu creionul 
şi apoi prin retrasarea lui cu cerneală, este pus în evidenţă prin examinarea în IR, un rol important 
avându-l fotografierea luminiscenţei în raze infraroşii. 

3 Hârtia este de regulă transparentă la radiaţiile IR, cu excepţia hârtiei negre şi a unor 
sorturi de hârtie colorată. Diferenţierea diferitelor sorturi de hârtie se face prin măsurători fotometrice 
în IR. l 

4 Microfotografia în IR poate evidenția existența în materialele de scriere a unor corpuri 
străine sau a unor particule de vopsea coagulată. În acest sens, Tratat practic de criminalistică, 
vol. IV, op. cit., pag. 147. 


81 


CE Scanned with OKEN Scanner 


influențate de calitatea hârtiei folosite ca suport şi de stadiul de ardere al acesteia 
(carbonizare sau scrumizare); 

- citirea textelor lipite cu hârtie, cu condiţia ca scrisul să fi fost executat cu 
un material de scriere netransparent la acest gen de radiații (creion de grafit, tuş 
negru, tuş sau cerneală tipografică, scris dactilografiat cu panglică neagră sau 
executat cu hârtie carbon). Citirea este posibilă deoarece aşa cum s-a arătat, 
majoritatea sorturilor de hârtie de scris sunt transparente la IR; 

- relevarea urmelor de funingine specifice tragerilor cu o armă de foc, 
depuse pe țesături de culoare închisă. Absorbirea diferențiată a razelor IR în 
funcţie de densitatea particulelor de funingine, oferă date prețioase cu privire la 
întinderea suprafeţei pe care s-au depus. Această suprafață serveşte la determi- 
narea distanței de la care s-a tras; 

- evidenţierea echimozelor subcutanate, a tatuajelor înlăturate, cicatricelor, 
precum şi a gloanțelor, alicelor aflate sub piele; 

- relevarea urmelor de sânge de pe ţesăturile colorate în maro, roşu sau roz 
- urmele de sânge se vor evidenția sub forma unor pete întunecate pe fond 
deschis; 

- identificarea carboxihemoglobinei în sânge — prezenţa oxidului de carbon 
în sânge determină o transparență crescută a acestuia în zona infraroşie!. 

5.3.3. Fotografia de examinare în radiații roentgen (radiații X). 

Radiațiile roentgen au fost descoperite de fizicianul german Wilhelm Conrad 
Roentgen la sfârşitul secolului XIX (1895), care neputând explica în acel moment 
natura electromagnetică a acestora, le-a denumit raze X. 

Razele X au lungimi de undă cuprinse între 6-1012m.-10'9m., şi se situează 
în imediata vecinătate a spectrului UV. Ele au frecvență şi energie foarte mari, 
şi o capacitate considerabilă de penetrare a unor corpuri care, pentru lumina 
vizibilă sau alte radiaţii electromagnetice sunt impenetrabile. Pot pătrunde prin 
obiecte destul de groase din lemn ori ebonită sau prin lamele metalice de densitate 
mică. Radiațiile X sunt absorbite de metalele grele, cum este plumbul? . Puterea 
de penetrare se află într-un raport invers proporţional cu lungimea lor de undă. 
Datorită proprietăţilor pe care le au, razele X sunt utilizate în diverse sectoare ale 
activităţii umane: medicină, chimie, metalurgie, cercetare ştiinţifică etc. 

În criminalistică, razele X sunt utilizate din următoarele considerente: 

- oferă date prețioase despre structura şi natura obiectelor cercetate; 

- permit descoperirea elementelor chimice din probele examinate (chiar şi 
atunci când acestea se găsesc în cantități mici); 

- absorbirea lor de către părțile neomogene ale unui corp se face în mod 
diferențiat. Această proprietate este folosită pentru a înregistra imaginea corpului 


1N. M. Ziuskina, B. P. Kiricinski — op. cit., partea a Il-a, pag. 340. 
2 S. Vâlceanu — op. cit., pag. 114. 

pe un ecran fluorescent (radioscopie) sau pe un filtru ori pe o placă fotografică 
(radiografie sau rântgenografie)": 

- cercetarea în raze X este o metodă nedistructivă, investigarea făcându-se 
fără ca urmele sau corpurile delicte să fie alterate în vreun fel. 

Radiaţii X sunt produse de instalaţii speciale prevăzute cu un tub de 
descărcare (denumit tub de raze X) în interiorul căruia se află un filament de 
wolfram (catodul) şi un bloc de wolfram răcit cu apă, ulei sau aer (anticatodul). 
Electronii liberi emişi de catodul încălzit până la incandescenţă sunt accelerati 
spre anticatod de o tensiune înaltă. 

Filmele radiografice sunt fabricate dintr-un suport de acetat de celuloză 
prevăzut pe ambele fețe cu emulsie radiosensibilă formată din cristale foarte fine 
de bromură de argint. 

În cercetările criminalistice rântgenografia se foloseşte pentru: 

- radiografierea obiectelor de proveniență necunoscută, atunci când prin 
desfacerea coletului, valizei, genții, plicului etc. se pot produce incidente care 
creează o stare de pericol (explozii, deteriorarea obiectului corp delict etc.); 

- radiografierea interiorului corpului uman pentru descoperirea fracturilor de 
oase, a gloanțelor, schijelor, alicelor etc.; 

- radiografierea diferitelor tipuri de încuietori (lacăte, yalle, broaşte) pentru 
a stabili construcția şi modul de funcționare a acestora; 

- radiografierea armelor şi munițiilor, în special a armelor de construcție 
artizanală, ori a celor blocate prin oxidare, pentru a stabili construcția şi prezența 
mecanismelor, starea acestora, precum şi prezența sau absența muniției; 

- radiografierea obiectelor din lemn pentru a stabili prezența nodurilor, fisurilor 
sau a particulelor metalice; 

- evidențierea urmelor secundare ale împuşcăturii: inel de metalizare, 
particule de pulbere prezente pe corpul sau îmbrăcămintea victimei; 

- examenul tehnic al documentelor, în scopul diferenţierii cernelurilor fero- 
galice de cernelurile pe bază de anilină, ori a haşurilor executate cu creion negru 
de cele executate cu tuş; 

- relevarea urmelor papilare de pe corpul uman; 

- examinarea unor opere de artă?; 

- cercetarea probelor materiale cu structură eterogenă, în scopul determinări 
numărului şi calității elementelor chimice pe care le conțin. 

5.3.4. Fotografia de examinare în radiații gamma şi în radiații beta. 

Radiațiile gamma şi beta sunt emise în procesul de dezintegrare a unor 
elemente radioactive cum sunt: cobaltul radioactiv — Co®?; iridiul radioactiv — Ir'%; 


132 S. Vâlceanu, op. cit., pag. 116-117. 
13 E. Stancu — op. cit., pag. 89. 

Cesiul radioactiv - Cs137. Cobaltul radioactiv generează radiaţii cu mare capacitate 
de penetrare, fiind utilizat în principal la radiografierea obiectelor din fier cu 
grosimi mai mari de 4 cm. Cs’? şi Ir%2 sunt recomandați pentru cercetarea 
obiectelor cu densitate mai mică. 

Radiațiile gamma sunt radiații de natură electromagnetică fără sarcini 
electrice. Ele sunt formate din fotoni cu frecvenţe ridicate şi lungimi de undă 
foarte scurte. Capacitatea lor de penetrare este foarte mare, putând străbate 
obiecte din fier cu grosimea de 30 cm. Datorită acestei însușiri, sunt utilizate cu 
succes în cercetarea interiorului unor corpuri delicte cu densități şi grosimi mari. 

Prin iradierea obiectului cu radiaţii gamma, pe filmul fotografic se obține o 
imagine (gammagrafie) care redă structura macroscopică a acestuia. Înregistrarea 
pe film a imaginii obiectului examinat se bazează pe atenuarea neuniformă a 
radiațiilor gamma care străbat obiectul cercetat, atenuare care depinde de 
omogenitatea sau neomogenitatea sa internă. 

Gammagrafiile se execută prin fixarea filmului radiografic (sau chiar a unui 
film obişnuit dar cu grad de contrast ridicat) direct pe suprafața piesei cercetate, 
şi iradierea acesteia de către sursa radioactivă. 

În cercetările criminalistice, gammagrafia se foloseşte pentru: 

- evidenţierea mecanismelor interioare ale armelor de foc a căror construcție 
sau mod de funcționare sunt necunoscute, inclusiv ale armelor puternic oxidate, 
care nu pot fi demontate; 

- examinarea radiografică a munițiilor, detonatoarelor, explozivilor etc.; 

- examinarea diverselor sisteme de încuietori, pentru a stabili modul de 
construcţie şi starea lor interioară. 

Radiațiile beta. În cercetările criminalistice se folosesc ca surse de radiații 
beta, izotopii radioactivi care emit într-o măsură foarte mică sau deloc radiații 
gamma. Astfel de izotopi sunt: carbonul radioactiv, fosforul radioactiv, tuliul şi 
calciul radioactiv etc. Radiațiile beta sunt de fapt fluxuri de electroni sau de 
pozitroni (electroni cu sarcini pozitive) care au o viteză de deplasare foarte mare 
(apropiată uneori de viteza luminii). 

Comparativ cu radiaţiile gamma, au o putere de penetrare mai redusă, dar 
prezintă avantajul că evidenţiază mai bine grosimea materialelor cercetate. 

Betagrafia se obține prin contact direct sau prin expunere de la distanță. În 
primul caz, obiectul cercetat, peste care s-a aşezat materialul fotosensibil (de 
regulă film pozitiv sau hârtie fotografică cu contrast ridicat), se pune în contact 
direct cu o placă de sticlă care are pe una din fețe un strat subțire şi uniform de 
izotopi radioactivi. În cel de al doilea caz, sursa de radiaţii beta este plasată la 
o depărtare de 5-10 cm. față de obiectul examinat. 

Dintre aplicaţiile betagrafiei, în examinările criminalistice, o răspândire mai 
mare o au: 

- măsurarea grosimii obiectelor — grosimea se stabileşte în funcție de gradul 
de absorbție a radiațiilor beta (se foloseşte betagrafierea de la distanță, deoarece 
acest procedeu nu influențează rezultatele măsurătorilor); 

- evidențierea falsului executat prin ştergere sau răzuire: 

- diferenţierea tuşurilor, ori a acestora față de cerneluri (tuşurile conțin 
uneori o cantitate mare de vâscoză şi substanţă liantă care absorb într-o măsură 
însemnată radiaţiile beta, în timp ce cernelurile pe bază de anilină sunt transparente 
la aceste radiații); 

- cercetarea structurii interne a hârtiei, filigranului şi desenului imprimat al 
acesteia, precum şi a țesăturilor textile; 

- descoperirea microparticulelor de sticlă în țesături sau piele (când s-a tras 
de exemplu cu o armă de foc prin sticlă); 

- descoperirea factorilor suplimentari ai împuşcăturii; 

- stabilirea modului de detaşare a firelor şi fibrelor textile, putându-se 
determina dacă au fost smulse, rupte sau tăiate etc. 

În afara radiațiilor invizibile amintite, în criminalistică se mai foloseşte şi 
radiografia cu neutroni, destinată cercetării elementelor grele de genul plumbului 
(pe care le penetrează), precum şi a corpurilor care conțin cantități mari de 
hidrogen. Radiografia cu neutroni se întrebuințează cu precădere în descoperirea 
stupefiantelor şi a substanţelor explozive!. 

5.4. Holografia este fotografia obținută cu ajutorul radiaţiei de tip laser, în 
care imaginea obiectului este redată tridimensional. Profunzimea imaginii 
fotografice este egală cu profunzimea obiectului şi poate fi percepută din mai 
multe unghiuri, ceea ce face posibilă studierea acestuia din orice punct al suprafeței 
sale. Schimbarea unghiului din care este examinată imaginea holografică are ca 
efect evidențierea unor detalii suplimentare, care pot prezenta interes pentru 
cercetare. Din acest considerent, se poate aprecia că „holograma este echivalentă 
cu un mare număr de fotografii convenţionale, fiecare luată dintr-un anumit unghi 
şi focalizată la o anumită profunzime”? . 

Față de proprietățile remarcabile ale acestui gen de radiații, aplicațiile 
holografiei în criminalistică sunt deocamdată relativ restrânse: înregistrarea imaginii 
tridimensionale a ambianţei în care se situează locul săvârșirii infracțiunii, a 
urmelor şi mijloacelor materiale de probă; evidenţierea unor categorii de urme 


1 F, R. Kerr — La radiographie aux neutrons, R.I.P.C. nr. 4/1984, pag. 113-114, E. Stancu 
— op. cit., pag. 90;. o 
2 |. Vlad -= Introducere în holografie, Editura Academiei, Bucureşti, 1974, pag. 12. 

(cum sunt de exemplu urmele papilare), cercetarea urmelor de metale; studierea 
traseelor grafice intersectate în vederea determinării ordinii cronologice de 
executare a acestora; efectuarea analizelor spectrale. 

Aşa cum se arată în literatura juridică de specialitate", în prezent se întreprind 
cercetări pentru utilizarea laserului în identificarea persoanei după scris, şi chiar 
în întocmirea fotoportretului după semnătură şi invers. 


1 G. Huţanu, |. Dorin - 


Hol i inti i 
Stin op. OL pala 42. ografia, Editura Ştiinţifică, Bucureşti, 1971, Pag. 91-92; E. 

CAPITOLUL IV 
CERCETAREA CRIMINALISTICĂ A URMELOR 


1. Noţiuni generale despre urme. 

Opiniile exprimate în literatura de specialitate restrâng noțiunea de urmă la 
modificările apărute în timpul săvârșirii infracțiunilor” . Urmele sunt o prezență de 
necontestat în locul în care s-a săvârşit fapta ilicită, deoarece majoritatea 
infracțiunilor presupun prezența făptuitorului la locul săvârgirii infracțiunii şi 
efectuarea de către acesta a unor acţiuni care produc modificări în ambianța 
existentă? . 

Considerăm că noțiunii de urmă trebuie să i se atribuie un sens mai larg, 
deoarece pe lângă urmele infracțiunii, criminalistica studiază şi urmele specifice 
unor evenimente care nu cad sub incidența legii penale (incendii, explozii 
accidentale, cutremure, inundaţii, sinucideri etc.), dar care necesită intervenția 
organelor judiciare pentru a clarifica împrejurările în care s-au produs. 

Atunci când iau naştere în timpul săvârşirii unei infracțiuni, în noțiunea de 
urmă trebuie incluse pe lângă modificările produse de făptuitor ori mijloacele 
folosite de acesta, şi acele modificări care sunt rezultatul acţiunilor de apărare 
ale victimei ori a contactului direct al acesteia cu făptuitorul (de exemplu firele de 
păr aparținând victimei, descoperite pe îmbrăcămintea făptuitorului). 

De asemenea, noțiunea de urmă nu trebuie restrânsă doar la modificările 
de ordin material, deoarece cercetarea criminalistică interesează în egală măsură 
şi urmele sonore şi olfactive. Astfel, dacă în cursul săvârşirii unei infracţiuni, au 
fost înregistrate dialogul dintre persoanele implicate, zgomotele produse de 
instrumentele întrebuințate la săvârşirea faptei (de exemplu urmele sonore create 


1 Orice activitate umană provoacă în locul în care se desfăşoară, o serie de modificări, cel 
mai adesea de natură materială, care atunci când iau naştere în timpul săvârşirii unei infracţiuni, 
sunt denumite urme ale infracțiunii. l 

2 Gheorghe Păşescu, Noțiunea şi clasificarea generală a urmelor, în Tratat practic de 
Criminalistică, vol. |, Ministerul Internelor şi Reformei Administrative, Serviciul Editorial şi 
Cinematografic, Bucureşti, 1976, pag. 117. 

de arma de foc), ne aflăm în prezența unui mijloc material de probă important, 
aşa cum prevăd dispozițiile art. 94 C.pr.pen., întrucât poartă o urmă evidentă a 
faptei săvârşite, deşi este o urmă sonoră şi nu de mână, de dinți sau de sânge.! 

Urmele formează principalul obiect de studiu al tehnicii criminalistice şi 
constituie elemente deosebit de prețioase — uneori unice - pentru aflarea 
adevărului. Prin cercetarea lor se identifică ființa, obiectul sau fenomenul care 
le-au creat, se stabilesc căile de acces şi de părăsire a locului faptei, acțiunile 
întreprinse de făptuitor şi succesiunea lor etc. Prin interpretarea urmelor în locul 
săvârşirii infracţiunii, pot fi elaborate în mod operativ versiuni cu privire la natura 
faptei şi timpul comiterii, făptuitori, mod de operare etc. 

Urmele se pot prezenta ca modificări în conturul unor obiecte, ca reflectări 
ale construcției exterioare ale unui obiect în masa ori la suprafața altui obiect, ca 
resturi materiale etc. şi pot fi percepute uneori cu ochiul liber, alteori numai cu 
aparatură care amplifică văzul. 

În sens larg, urma poate fi definită ca orice modificare materială sau de altă 
natură, apărută în conditiile săvârșirii unei infracțiuni sau producerii unui eveniment 
cu implicații juridice, între aceasta şi faptă sau eveniment, existând un raport de 
cauzalitate. 

În sens restrâns, urma este considerată ca fiind impresiunea construcției 
exterioare a unui obiect material, creată pe suprafața sau în masa altui obiect. 

Potrivit ultimei accepțiuni, urmele formează obiectul de studiu al unei ramuri 
distincte a tehnicii criminalistice, denumită traseologie judiciară. Aceasta studiază 
urmele care oglindesc conturul şi elementele de macro sau microrelief ale 
obiectului creator. Apariţia acestui gen de urme se poate datora unor cauze 
dintre cele mai diverse: lovire, tăiere, smulgere, frecare între două suprafețe 
aflate în contact, corodare chimică, temperaturi ridicate etc. 

Traseologia judiciară studiază marea majoritate a urmelor, cu excepția 
celor papilare, a urmelor armelor de foc, a scrisului şi a urmelor biologice? . Ea 
studiază în acelaşi timp urmele formate din resturi de obiecte, în vederea 
reconstituirii întregului după părțile componente. De exemplu cioburile de far 


1 E. Stancu, op. cit., pag. 93-94. 

2V. Manea şi colaboratorii — Curs de tehnică criminalistică, vol. |, Academia de Poliţie „A.l. 
Cuza”, op. cit., pag. 120. 

3 Urme lăsate de exemplu de levierele folosite Ia forțarea uşilor de acces în încăperi; urme 
create de cheia falsă ori cheia pontoarcă cu care s-a deschis o încuietoare; urmele mijloacelor 
de transport; urmele instrumentelor de tăiere, urmele de încălțăminte ş.a.m.d. 

4 Această ultimă categorie de urme sunt studiate de o altă ramură a tehnicii criminalistice, 
denumită biocriminalistică. 

descoperite la fața locului într-un accident de trafic rutier, pot servi la reconstituirea 
integrală a farului cu care a fost echipat autovehiculul angajat în accident. 

Premizele care stau la baza identificării traseologice: 

- crearea urmelor este rezultatul interacțiunii dintre factorii care se manifestă 
pe parcursul comiterii faptei”. 

- apariția urmelor nu poate fi evitată, indiferent de măsurile de precauție pe 
care le ia făptuitorul. Pot fi distruse în general urmele de dimensiuni mari, urmele 
materie (cu precădere urmele de sânge), urmele de încălțăminte etc., însă urmele 
de dimensiuni microscopice (microurmele), nu pot fi îndepărtate în nici un mod. 
Referitor la microurme, trebuie remarcat că inevitabilitatea apariției lor este 
consecința faptului că de cele mai multe ori făptuitorul nu cunoaşte că le lasă în 
locul faptei sau că le preia din acest loc (ele pot fi reprezentate de microorganisme 
de natură vegetală sau animală specifice locului în care s-a săvârşit fapta, particule 
de praf, funingine, praf profesional caracteristic unui domeniu sau altul de activitate 
umană etc.). 

- în traseologie identificarea este posibilă doar la obiectele a căror structură 
exterioară poate fi pusă în evidență. Această structură este caracterizată de un 
macro sau microrelief strict individual, care nu se repetă la alte obiecte. Pentru 
ca obiectul creator de urmă să poată fi identificat, trebuie ca structura sa exterioară 
să rămână neschimbată până în momentul examinării de laborator?. 

- fidelitatea cu care urma reflectă structura exterioară a obiectului creator 
depinde de proprietățile fizico-chimice ale obiectului primitor şi de mecanismul 
formării urmei. Plasticitatea obiectului în care se formează urma influențează 
exactitatea cu care se reproduc caracteristicile identificatoare ale obiectului creator. 
În unele situații, imprimarea este completă şi oferă o bază sigură pentru identificare, 
alteori este atât de redusă, încât identificarea nu mai este posibilă. Atunci când 
reflectarea are loc sub forma urmelor de adâncime, macro sau microrelieful 
obiectului creator este redat „în negativ”, în sensul că suprafeţele proeminente 
sunt reproduse sub forma unor adâncituri şi invers (exemplu urmele de rulare ale 
pneurilor în zăpadă). 


2. Clasificarea urmelor. | 
În literatura juridică de specialitate se folosesc mai multe criterii de clasificare 
a urmelor, care răspund unor necesități de ordin teoretic şi practic? . Clasificările 


14. Anghelescu şi colaboratorii — Tratat practic de criminalistică, vol. |, op. cit., pag. 118. 
2 identificarea este posibilă chiar şi atunci când această structură a suferit modificări, dacă 


acestea sunt neesențiale. 
3 Ele permit o mai bună sistematizare a urmelor. 

au în vedere trăsăturile comune care definesc o categorie sau alta de urme, 
proveniența urmelor şi explicarea mecanismului de formare a acestora. Astfel, 

a) După tipul sau natura lor, urmele se clasifică în: 

- urme formă. Acestea reflectă conturul şi construcția exterioară a obiectului 
creator. Forma şi caracteristicile exterioare ale reliefului pot fi reproduse în totalitate 
sau numai parțial, în funcție de suprafața de contact existentă în momentul 
formării urmei. Urme formă sunt de exemplu urmele de rulare ale mijloacelor de 
transport, urmele de încălțăminte sau urmele instrumentelor de spargere, ş.a.m.d. 

Această categorie de urme este examinată în laborator cu ajutorul unor 
procedee specifice traseologiei, cum ar fi: juxtapunerea, măsurarea valorilor 
unghiulare şi liniare, confruntarea, diagrama punctelor caracteristice coincidente 
etc. Metodele şi procedeele de examinare traseologică sunt relativ simple, puțin 
costisitoare şi pot fi aplicate cu maximă operativitate, deoarece nu presupun o 
pregătire prealabilă a materialelor comparate. Cerinţa esenţială care trebuie 
îndeplinită este aceea de a conserva aspectul inițial al urmelor. 

- urme materie. Acestea sunt particule macro sau microscopice de substanță 
organică sau anorganică, resturi de obiecte etc. lăsate în locul săvârșirii infracţiunii 
de făptuitor şi instrumentele folosite la comiterea faptei, ori preluate din acest loc 
în momentul contactului cu elementele din ambianța mediului înconjurător. Fac 
parte din categoria urmelor materie: firele şi fibrele textile, urmele de sânge sau 
de natură piloasă, resturile de țigări, cioburile de far sau peliculele de vopsea 
desprinse de pe autovehicul, pilitura de fier, microorganismele specifice faunei şi 

florei existente în locul săvârșirii infracţiunii etc. 

Examinarea de laborator a urmelor materie se face de regulă prin metode 
fizico-chimice, un loc important ocupându-l cromatografia, spectrografia, 
electronografia, metodele microanalitice etc. Cea mai mare parte a urmelor din 
această categorie servesc la stabilirea apartenenței de gen a obiectului creator. 
Excepţie fac fragmentele de obiecte care permit reconstituirea întregului după 
părțile componente şi urmele biologice la care prin cercetarea ADN-ului se poate 
identifica persoana. 

= urme mixte — sunt urme care oglindesc atât caracteristici ale urmelor 
formă cât şi ale urmelor materie. Aşa sunt de exemplu pelicula de vopsea 
desprinsă de pe caroseria unui autovehicul, urma de picior creată de talpa mâniită 
cu sânge ori diverși coloranți etc. Urmele mixte sunt examinate mai întâi din 
punct de vedere traseologic (contur, dimensiuni, plasament etc.). Examenul 
fizico-chimic este mai laborios, costisitor şi se efectuează numai atunci când 
cercetarea traseologică nu poate rezolva problemele privind identificarea de gen 
şi individuală a obiectului creator. 

b) După plasticitatea obiectului primitor, deosebim: 

- urme de suprafaţă. Acestea reproduc construcția exterioară a obiectului 
creator la suprafața obiectului primitor, fără ca acesta din urmă să-şi modifice 

forma. Ele iau naştere prin depunerea sau desprinderea unei anumite cantități de 
substanță de pe una din suprafețele care intră în contact. Aşadar, după mecanismul 
de formare, urmele de suprafață pot fi subclasificate în: 

- urme de stratificare — se formează atunci când o anumită cantitate din 
substanța existentă pe suprafața obiectului creator se depune pe cea a obiectului 
primitor (De exemplu urma de încălțăminte de pe linoleum sau parchet, lăsată de 
talpa murdară de noroi); 

- urme de destratificare — apar când obiectul creator preia de pe suprafața 
obiectului cu care intră în contact, diverse substanțe vâscoase sau pulverulente 
(praf, nisip, ciment, făină etc.). Ele reproduc uneori destul de fidel forma obiectului 
creator. 

- urme de adâncime — sunt urme de imprimare care se formează în cazul 
în care obiectul primitor este suficient de plastic pentru a prelua şi conserva 
construcția exterioară a obiectului creator (De exemplu urmele de muşcătură în 
produse alimentare cum sunt fructele, brânza, ciocolata etc.). 

Fidelitatea cu care urma oglindeşte elementele de construcție exterioară 
ale obiectului creator, depinde de plasticitatea şi structura materialului obiectului 
primitor. Cu cât plasticitatea este mai mare iar structura sa mai fină, cu atât 
fidelitatea reproducerilor este mai mare şi invers (urma de adâncime formată în 
argilă oglindeşte mult mai exact forma şi construcţia exterioară a obiectului creator, 
decât urma aceluiaşi obiect formată în zăpadă, nisip etc.). 

c) După starea de repaus sau relaţia de mişcare existentă între obiectele 
care concură la formarea urmelor, există: 

- urme statice — iau naştere când obiectele care interacționează se află 
într-o stare relativă de repaus. De exemplu sunt urme statice: urmele de 
încălțăminte formate în timpul staționării şi deplasării, urmele de rulare ale mijloa- 
celor de transport, urmele care se formează prin lovire, apăsare etc. 

- urme dinamice — se formează când între suprafețele care intră în contact 
are loc o mişcare de translație sau alunecare. Aşa sunt urmele produse de 
instrumentele de tăiere, urmele de frânare ale mijloacelor de transport, urmele de 
pe suprafeţele de lucru ale ştifturilor de la încuietorile deschise cu chei potrivite 
etc. 

Valoarea identificatoare a unui mare număr de urme dinamice este mai 
redusă decât cea a urmelor statice, deoarece în timpul procesului de mişcare, 
caracteristicile generale şi particulare ale obiectului creator nu se imprimă cu 
claritate. De exemplu, prin examinarea urmelor de picior formate prin alunecarea 
încălțămintei în noroi, nu se poate stabili nici măcar tipul de încălțăminte care 
le-a creat. Ele furnizează însă unele date cu privire la direcţia de deplasare, 
numărul persoanelor care le-au creat etc. În schimb, prin examinarea urmelor de 
frânare ale mijloacelor de transport, chiar dacă nu este posibilă identificarea 


91 


CE Scanned with OKEN Scanner 


individuală a autovehiculului, se poate stabili lățimea benzii de rulare şi ecarta- 
mentul, aceste elemente servind la stabilirea tipului şi modelului de autovehicul 
(identificarea generică). 

Un număr relativ mic de urme dinamice servesc la identificarea individuală 
a obiectului creator. Astfel, au valoare individualizatoare striațiile longitudinale 
produse de armele de foc pe tuburile şi gloanțele trase, striațiile create de 
instrumentele de tăiere şi chiar urmele create de dantura umană dacă s-au 
format în materiale plastice, apte să reproducă multitudinea de caracteristici ale 
aparatului dentar. Identificarea este posibilă prin cercetarea lățimii, dispunerii, 

continuității liniare şi a numărului de striații pe o anumită unitate de măsură. 

Atât urmele statice cât şi cele dinamice pot fi de suprafață sau de adâncime. 

d) După modul de percepere, urmele pot fi: 

- urme vizibile - în general sunt urme materie de dimensiuni mari 
(macrourme) sau urme formă colorate; 

- urme latente - de regulă sunt urme formă slab vizibile sau invizibile cu 
ochiul liber, care necesită aplicarea unor tehnici speciale pentru evidențiere 
(relevarea cu diverse pudre aderente, cu reactivi chimici, sub incidența radiaţiilor 
ultraviolete ş.a.); 

- microurme — sunt reprezentante de particule foarte mici de materie, sau 
de caracteristici mecanice invizibile cu ochiul liber. Căutarea, descoperirea, fixarea 
şi ridicarea lor este mai anevoioasă şi necesită aparatură specială de tipul 
aspiratoarelor prevăzute cu filtre interschimbabile; 

- urme sonore — utilizarea acestora în vederea identificării obiectului sau 
persoanei care le-a creat este posibilă numai dacă în momentul producerii lor, au 
fost captate cu un mijloc de înregistrare (casetofon, reportofon, magnetofon). 
Sunt urme sonore, urmele armării, percuției şi detunăturii unei arme de foc, 
vocea şi vorbirea etc. 

- urme olfactive — sunt urmele de miros lăsate de corpul uman, îmbrăcă- 
mintea şi obiectele portabile, de cadavre, substanțe toxice şi stupefiante etc. 

€) După modul de transmitere, deosebim: 

„_ “urme transmise unilateral - sunt urme lăsate la fața locului de către făptuitor 
și mijloacele folosite la săvârşirea infracțiunii. Din această categorie fac parte 
urmele formate prin destratificare, şi urmele materie de genul firelor şi fibrelor 
textile, urmelor biologice etc.. 

- urme transmise bilateral — iau naştere prin transferarea în totalitate sau 
în parte a caracteristicilor obiectului creator pe suprafața obiectului primitor şi 
invers. În acest caz are loc o transmitere reciprocă a caracteristicilor celor două 
suprafețe care intră în contact direct. Urme de acest gen sunt de exemplu urmele 
de destratificare, deoarece obiectul creator îşi imprimă construcţia exterioară la 
suprafața obiectului primitor, dar în acelaşi timp preia după acesta o anumită 

cantitate de substanță. Asemănător este şi procesul de transmitere bilaterală a 
urmelor de vopsea în momentul impactului dintre două autovehicule. 

Un al doilea grupaj de criterii de clasificare, pe care îl apreciem extrem de 
util mai ales din perspectiva tehnicilor de căutare, descoperire, fixare, ridicare, 
conservare şi examinare a urmelor, are în centrul atenției factorul creator şi cel 
primitor de urme, şi posibilitățile pe care le oferă urmele în procesul identificării”. 

După factorul creator de urme, deosebim urme create de om, de animale, 
urme ale vegetalelor, ale obiectelor şi urme ale unor fenomene (de genul incendiilor 
şi exploziilor). Tot aici sunt incluse şi urmele specifice catastrofelor aeriene, 
navale, feroviare etc. O clasificare asemănătoare se face după factorul primitor, 
urmele putând fi primite de om, animale, obiecte etc. 

Urmele primite de om iau naştere fie prin contactul nemijlocit cu diferite 
obiecte (articole de îmbrăcăminte, gloanțe, cuțite, mijloace de transport etc.) fie 
prin intermediul proceselor de percepție-memorare (accesul la această ultimă 
categorie de urme este indirect, deoarece elemente cum sunt culoarea, mirosul, 
forma, dimensiunile etc. sunt fixate şi conservate de memoria umană, iar redarea 
lor se face în mod diferit de la o persoană la alta). 

După valoarea identificatoare, urmele se clasifică în: 

- urme care contribuie la lămurirea unor stări de fapt şi împrejurări ale 
cauzei? . Acestea sunt de regulă urme poziționale reprezentate de obiecte răvăşite, 
uşi, ferestre, sertare deschise sau întredeschise, obiecte de mobilier răsturnate 
etc. Ele servesc la stabilirea drumului parcurs de făptuitor şi a activităților 
desfăşurate în locul săvârşirii infracțiunii, însă nu conțin nici un fel de informații 
despre identitatea făptuitorului ori a instrumentelor folosite de acesta; 

- urme indeterminante, respectiv urme care oglindesc doar caracteristici 
utile stabilirii apartenenţei de grup a obiectului creator? . Ele nu conțin nici un fel 
de caracteristici particulare şi de aceea individualizarea obiectului creator nu este 
posibilă. Urme indeterminante sunt urmele formate de fenomene, o parte din 
urmele materie, microurmele, precum şi un procent apreciabil de urme dinamice. 
De asemenea sunt incluse în această categorie urmele statice care reflectă doar 
forma şi dimensiunile obiectului creator (aşa sunt urmele lăsate de mâinile protejate 
cu mănuşi chirurgicale). 

- urme determinantet — sunt acele urme care pe lângă trăsăturile generale, 
reproduc un număr suficient de caracteristici particulare pe baza cărora se face 
identificarea individuală a obiectului creator. 


1 1. Anghelescu și colaboratorii, Tratat practic de criminalistică, vol. |, op. cit., pag. 118 şi 
urm. 

2 |. Anghelescu şi colaboratorii — Tratat practic de criminalistică, vol. |, op. cit., pag. 122. 

3 Gaston Chevet, Philippe Marano - Criminalistique - Prefectura Poliţiei din Paris, 1980, 
pag. 2; E. Stancu — op. cit., pag. 138; Tratat practic de criminalistică, vol. |, op. cit., pag. 123. 


4 idem. 
Pai! 

3. Descoperirea, fixarea, conservarea şi ridicarea urmelor. 

3.1. Descoperirea urmelor. 

Activitatea de căutare este una dintre cele mai laborioase activități 
criminalistice din locul săvârşirii infracțiunii, de ea depinzând în cele mai înalt 
grad ridicarea unor urme cu valoare probatorie pentru cauză. Ea presupune în 
primul rând reconstituirea lui „iter criminis”! , iar în al doilea rând, cunoaşterea 
situației existente în ambianța locului cercetat, înainte de săvârşirea infracțiunii. 
În acest sens de un real folos sunt explicaţiile date de partea vătămată şi uneori 
de martorii oculari cu privire la poziția şi situarea obiectelor, uşilor, ferestrelor etc. 
ori cu privire le existența unor obiecte străine, a altor probe materiale pe care 
făptuitorul este posibil să le fi uitat, pierdut sau abandonat. 

Căutarea se desfăşoară de la caz la caz, avându-se în vedere: natura şi 
urmările faptei, modul de operare folosit, particularitățile Jocului săvârşirii infracțiunii, 
natura urmelor şi mijloacelor materiale de probă şi modul de dispunere a acestora 
etc. Se acordă atenție sporită căilor de acces şi de părăsire a locului cercetat, 
obstacolelor pe care făptuitorul trebuia să le depăşească în mod obligatoriu, 
obiectelor care atestă în mod incontestabil acţiunile întreprinse de acesta etc. 
Este foarte important ca în etapa de debut a cercetării, prin observarea generală 
a locului faptei, să se stabilească itinerariul parcurs de făptuitor, obiectele pe 
care le-a atins ş.a.m.d., întrucât pe baza informaţiilor obținute cu acest prilej se 
stabilesc cele mai adecvate metode de căutare sistematică a urmelor şi corpurilor 
delicte. 

Căutarea se face prin observarea cu ochiul liber, cu aparatură optică (lupă, 
microscop de buzunar), surse de lumină albă şi de radiaţii ultraviolete sau infraroșii, 
ori cu diverse dispozitive de radiații roentgen, gamma etc. 

Urmele formă în stare latentă se caută cu ajutorul surselor de lumină orientate 
sub diverse unghiuri de incidență, sau cu ajutorul pudrelor relevante de genul 
celor utilizate în dactiloscopie. În cazul urmelor de încălțăminte aflate pe covoare 
şi mochete, căutarea şi ridicarea se efectuează cu un dispozitiv special prevăzut 
cu covor din PVC, care funcționează pe baza energiei electrostatice. 

Pentru descoperirea urmelor materie de genul firelor şi fibrelor textile, firelor 
de păr, se foloseşte un fascicul de lumină orientat paralel cu suprafaţa pe care 
se face căutarea. Rezultate bune se obțin cu sursa de lumină Polilight, capabilă 
să emită radiaţii electromagnetice atât din domeniul spectrului vizibil, cât şi invizibil. 
Polilight-ul este deosebit de eficient şi în căutarea-descoperirea urmelor biologice 
(urme de sânge, seminale, urme de salivă, spută etc.), precum şi a factorilor 
suplimentari ai împuşcăturii. 


1 jtinerariul parcurs de făptuitor. 

față de alte urme, obiecte sau repere stabile din locul faptei etc. Este de asemenea 
necesar să se precizeze cu exactitate plasamentul şi orientarea urmelor pe 
suporturile pe care au fost descoperite'54. 

Principalul mijloc procesual- penal de fixare a urmelor şi probelor materiale 
descoperite în locul faptei este procesul verbal întocmit de organul de urmărire 
penală care efectuează cercetarea la fața locului. În afara mențiunilor arătate în 
art. 91 C. Proc. pen, el mai cuprinde potrivit prevederilor art. 131 C. Proc. Pen., 
descrierea amănunțită a situației locului săvârșirii infracţiunii, a urmelor găsite, a 
obiectelor examinate şi a celor ridicate, a poziției şi stării celorlalte mijloace 
materiale de probă, astfel încât acestea să fie redate cu precizie şi pe cât posibil 
cu dimensiunile respective. La fel de riguros trebuie descrise şi urmele poziționale, 
deoarece ele contribuie uneori în mod decisiv la clarificarea stărilor de fapt şi 
împrejurărilor în care a fost săvârşită infracțiunea ori s-a produs un eveniment cu 
implicații juridice. În cazul incendiilor se vor descrie spre exemplu, starea şi 
poziția comutatoarelor, a siguranțelor de la tabloul electric (inclusiv parametrii lor 
calitativi), faptul dacă unul sau mai mulți consumatori electrici au fost găsiţi sau 
nu cuplați la rețeaua electrică, puterea acestora etc. 

O atenţie deosebită se acordă în acelaşi timp descrierii detaliate a 
împrejurărilor negative. Acestea sunt stări de fapt care exclud posibilitatea săvârșirii 
infracțiunii în condiţiile existente în locul cercetat, sau în condiţiile reclamate de 
„victimă”. Împrejurare negativă constituie de exemplu lipsa cioburilor de geam în 
interiorul încăperii, în cazul unui furt prin spargerea geamului, sau existența unei 
spărturi în zid de dimensiuni mai mici decât obiectele care au fost „scoase” prin 
aceasta. 

Bunurile sau valorile potențial purtătoare de urme a căror relevare nu se 
poate face decât în condiții de laborator, se vor descrie amănunțit în procesul 
verbal, făcându-se mențiuni exprese despre faptul că au fost ridicate în vederea 
examinării de laborator. Urmele relevate în laborator se vor fixa prin intermediul 
raportului de constatare tehnico ştiinţifică sau de expertiză criminalistică, după 
criteriile prezentate anterior. 

Raportându-ne la dispoziția imperativă a legii potrivit căreia procesul verbal 
trebuie să conţină menţiuni despre urmele, obiectele ridicate cu ocazia cercetării 
la faţa locului (art. 131 C. Proc. Pen.) rezultă implicit, obligația organului de 


1 De exemplu în infracțiunile de omor săvârşite cu arme de foc, o atenție deosebită se 
acordă descrierii regiunii anatomice în care sunt prezente orificiile de intrare şi ieşire a proiectilului. 
Un orificiu de intrare de formă circulară — care denotă o direcție perpendiculară de tragere - 
plasat între omoplații victimei, exclude posibilitatea unei sinucideri. (chiar dacă autorul a creat în 
mod artificial celelalte împrejurările specifice sinuciderii: tragere cu țeava lipită sau de la distanță 
mică, arma de foc abandonată în imediata apropiere a victimei ori aşezată în mâna acesteia etc.). 

urmărire penală de a preciza faptul că în afara celor consemnate nu au fost 
ridicate alte urme, obiecte, bunuri sau valori. Menţiunea se impune nu numai 
pentru a asigura obiectivitatea rezultatelor anchetei, ci şi ca măsură de autoapărare 
a celor învestiți prin lege să efectueze cercetarea la fața locului. 

Legea dispune ca procesul verbal să fie semnat pe fiecare pagină şi la 
sfârşit de către organul de urmărire penală, martori şi persoanele la care se 
referă acesta. Semnăturile martorilor asistenți şi ale învinuitului/inculpatului (dacă 
acesta a participat la cercetare) atestă veridicitatea, exactitatea şi obiectivitatea 
stărilor de fapt şi împrejurărilor consemnate în procesul verbal şi a probelor 
descoperite şi ridicate din locul faptei. Dacă învinuitul/inculpatul ori martorii asistenţi 
au îndoieli cu privire la modul în care s-a efectuat cercetarea ori cu privire la 
exactitatea mențiunilor înscrise în procesul verbal, ei au dreptul de a-şi exprima 
în scris obiecțiile, respectiv observaţiile pe care le au de făcut. 

Pentru fixarea rezultatelor cercetării, în toate cazurile se pot face schiţe, 
desene, fotografii, ori alte asemenea lucrări, care se vizează şi se anexează la 
procesul verbal’. Rezultă de aici necesitatea ca în procesul verbal să fie 
menționate în mod expres celelalte mijloace procesual-penale de fixare a urmelor 
şi mijloacelor materiale de probă, precum şi mijloacele tehnice utilizate. 

Schița are ca obiect reprezentarea grafică a locului săvârșirii infracțiunii, a 
urmelor şi mijloacelor materiale de probă descoperite în acest loc. Ea completează 
tabloul informațiilor oferite de procesul verbal şi planşele fotografice. Schița va 
reprezenta grafic numai acele elemente care contribuie la lămurirea stărilor de 
fapt şi împrejurărilor în care s-a săvârşit infracțiunea. 

În afara fotografiei judiciare (care a fost tratată într-un capitol anterior), 
printre tehnicile moderne de fixare a rezultatelor cercetării la fața locului se 
numără şi videofilmarea. Pe lângă fidelitatea cu care înregistrează imaginile din 
locul faptei, videofilmarea redă în succesiune logică şi în dinamismul lor, toate 
activitățile criminalistice întreprinse şi constatările făcute cu această ocazie. 
Totodată, oferă posibilitatea înregistrării concomitente a imaginii şi sunetului, ceea 
ce îi conferă un grad sporit de expresivitate faţă de fotografie. Surprinzând în 
întregime elementele existente în locul faptei, fără o selecție prealabilă a lor, 
videofilmarea înregistrează detalii ce iniţial au scăpat atenției organului de urmărire 
penală, detalii care pot fi determinante în clarificarea ulterioară a împrejurărilor 
în care s-a săvârşit infracțiunea. 

3.3. Conservarea şi ridicarea urmelor. 

Conservarea presupune asigurarea integrității urmelor sub raport calitativ şi 
cantitativ, în intervalul de timp care se scurge de la momentul descoperirii lor, 


1 Art. 131 C. pr. pen. ultimul alineat. 

până la cel al examinării de laborator. Organul judiciar ajuns primul la fața locului 
este obligat să îndepărteze curioşii şi să ia măsuri de pază a locului faptei, pentru 
a conserva aspectul exterior al acestuia şi a preveni producerea unor modificări 
în dispunerea urmelor şi mijloacelor materiale de probă, alterarea sau distrugerea 
lor voluntară ori involuntară etc. 

Operațiunile de conservare variază de la caz la caz, în raport cu natura 
urmelor şi suporturilor pe care au fost descoperite şi condițiile de mediu existente 
în locul faptei. Unele urme sunt perisabile prin natura lor şi de aceea trebuie 
ridicate imediat. Astfel, urmele de dinţi descoperite în brânză topită, unt sau alte 
asemenea produse alimentare trebuie ridicate de urgenţă, introduse în recipiente 
frigorifice şi transportate imediat la laboratorul criminalistic. În condiţii de ninsoare 
sau ploaie, urmele de încălțăminte sau ale mijloacelor de transport trebuie 
acoperite cu diverse materiale existente la îndemână, iar obiectele pe care se 
află urme de sânge, de mâini etc. se ridică şi se introduc într-o încăpere unde 
sunt lăsate să se usuce. 

Aceeaşi grijă trebuie să se acorde ambalării corespunzătoare a urmelor 
pentru a asigura integritatea lor pe timpul transportului” . 

Ridicarea urmelor. În funcţie de natura, mecanismul de formare şi starea în 
care se găsesc urmele, se folosesc mai multe procedee de ridicare: 

Fotografierea este procedeul universal valabil de ridicare a tuturor categoriilor 
de urme, indiferent de tipul sau natura acestora. În acest sens, la faţa locului se 
execută fotografii ale obiectelor principale şi ale urmelor, precum şi fotografii de 
detaliu. 

Ridicarea obiectului purtător sau a unei părți din acesta. Procedeul se 
aplică în cazul obiectelor purtătoare de urme latente care nu pot fi relevate decât 
în condiţii de laborator, precum şi în cazul obiectelor care conțin urme materie 
(sânge, spermă, salivă, vopsea), urme ale instrumentelor de spargere ori ale 
mijloacelor de transport etc. De exemplu cioburile de geam umede pe care pot 
exista urme papilare, se ridică şi se tratează în laborator, îmbrăcămintea victimei 
pe care s-au imprimat urmele pneurilor într-un accident de circulație se ridică şi 
se ambalează în saci de hârtie etc. 

Urmele materie în stare lichidă se ridică cu pipeta sau hârtie de filtru 
sterilizate, iar cele sub formă de cruste, dâre, pete, mânjituri etc. prin raclare 
(răzuire). 

Ridicarea cu benzi (folii) adezive se recomandă în cazul urmelor formă care 
din diverse motive nu pot fi ridicate prin fotografiere? . Procedeul se foloseşte şi 


1Spre exemplu, gloanțele şi tuburile se ambalează în vată şi se introduc în cutii de carton 
sau de plastic de dimensiuni corespunzătoare, pentru a preveni deteriorările mecanice întâmplătoare. 

2 Spre exemplu, datorită spaţiului restrâns dintre obiectul purtător de urmă şi un alt obstacol 
fix situat în apropierea sa. 

în cazul urmelor de suprafață create prin stratificare sau destratificare, precum 
şi pentru ridicarea anumitor categorii de urme materie, cum sunt microparticulele 
de praf sau pilitură de fier etc. 

Mulajul se foloseşte pentru ridicarea urmelor de adâncime. Ca substanțe 
pentru efectuarea mulajului se întrebuințează plastilina, ipsosul dentar, sulful 
topit, polimerii etc. Mulajul se sigilează şi etichetează, iar pe etichetă se men- 
ționează: data şi locul ridicării, natura urmei, materialul utilizat pentru mulaj, 
numele şi prenumele specialistului care l-a efectuat, semnăturile organului de 
urmărire penală, ale martorilor asistenți şi ale învinuitului/inculpatului (dacă participă 
la cercetare). 

Ambalajele în care se introduc urmele şi probele materiale se sigilează. şi 
semnează de către părţi, martori asistenţi şi organul de urmărire penală care a 
procedat la ridicarea lor. 


4. Cercetarea criminalistică a urmelor papilare. 

4.1. Noţiuni introductive. 

În marea varietate de urme ce pot fi descoperite la faţa locului, urmele de 
mâini ocupă un loc aparte. Această situație este determinată de acţiunile 
desfăşurate de făptuitor în timpul săvârşirii infracțiunii, acţiuni care implică în 
principal folosirea mâinilor. 

Urmele papilare sunt studiate de o ramură distinctă a tehnicii criminalistice, 
denumită dactiloscopie. 

Desenele papilare se formează pe suprafețele interioare ale degetelor, 
palmelor şi pe planta (talpa) piciorului. Ele prezintă o serie de proprietăţi care 
asigură identificarea certă a persoanei, practic fiind imposibilă comiterea unor 
erori cu privire la identitatea fizică a acesteia. 

„Construcţia desenelor papilare. Pielea este alcătuită după cum se ştie din 
trei straturi principale: hipoderma (stratul cel mai profund care face legătura cu 
organele interne), derma (pielea propriu-zisă) şi epiderma (stratul exterior). La 
nivelul dermei există numeroase proeminențe conice, cunoscute sub denumirea 
de papile? . Papilele sunt dispuse una lângă alta şi formează o multitudine de linii 
cu înălțimi de 0,1-0,4 mm şi lățimi de 0,2-0,7 mm. Aceste proeminențe liniare 
sunt denumite creste papilare, iar intervalele dintre ele, şanţuri papilare. 

Epiderma reproduce cu fidelitate la suprafața sa, crestele şi șanțurile papilare 
de la nivelul dermei, alcătuind un desen liniar cu o morfologie irepetabilă şi 


1R, |. Constantin, M. Rădulescu, Dactiloscopia, Editura MI, Bucureşti, 1975, pag. 31. 

? În vârful papilelor se află porii (orificii cu forme şi dimensiuni variabile) prin care se 
elimină transpirația şi grăsimile produse de glandele sudoripare şi sebacee. După cum se va 
vedea, porii au o valoare deosebită pentru identificarea persoanei care a creat urmele papilare. 

extrem de complicată. Tocmai această morfologie complicată şi irepetabilă a 
creat posibilitatea ca oamenii să poată fi individualizaţi pe baza desenelor papilare. 

Sudoarea şi grăsimile eliminate prin pori formează pe epidermă un strat 
aderent care la contactul cu diverse obiecte, se depune pe suprafața acestora, 
sub forma unor urme care oglindesc configuraţia desenelor papilare. 

Preocupări pentru folosirea urmelor papilare în identificarea făptuitorilor 
infracțiunilor rămase cu autori neidentificaţi au existat încă din a doua jumătate 
a secolului XIX, prima identificare fiind făcută în anul 1879 de Henry Faulds, 
medic scoțian la un spital din Japonia şi profesor la Universitatea din Tokio. La 
conturarea dactiloscopiei ca ramură distinctă a științei criminalistice, o contribuţie 
esențială au mai avut: funcţionarul britanic William Herschel, care în 1892 a 
publicat un manual de dactiloscopie (Fingerprints); Francis Galton şi Edward 
Henry în Anglia, Juan Vucetich în Argentina, Joseph A. Faurot în S.U.A.etc. 
Aceştia au efectuat aproape concomitent studii asupra desenelor papilare, 
ajungând la concluzia că ele oferă o bază certă pentru identificarea persoanei. 

În România, merite deosebite în introducerea dactiloscopiei pentru iden- 
tificarea infractorilor şi organizarea unui sistem ştiinţific de înregistrare a reci- 
diviştilor, revine dr. N. Minovici, dr. Andrei Ionescu (fost şef al serviciului 
antropometric) din cadrul Institutului de Medicină Legală şi dr. Valentin Sava 
(medic legist şi apoi şef al Serviciului central de identificare judiciară pe bază de 
dactiloscopie din Ministerul Justiției). 

Dactiloscopia este ramura tehnicii criminalistice care studiază desenele 
papilare digitale, palmare şi plantare în vederea identificării persoanei şi prevenirii 
săvârşirii de infracţiuni. 

Dactiloscopia are ca obiect de studiu: 

- elaborarea şi aplicarea procedeelor şi tehnicilor de căutare, descoperire, 
fixare, ridicare şi examinare a urmelor papilare; 

- elaborarea metodelor de organizare a evidenţelor dactiloscopice pentru 
constatarea recidivei, numelor false, şi pentru identificarea făptuitorilor după urmele 
papilare descoperite în locul săvârșirii infracțiunii; 

- elaborarea metodologiei de efectuare a expertizei dactiloscopice; 

- elaborarea şi aplicarea metodologiei de codificare a amprentelor şi urmelor 
papilare, pentru compararea computerizată a acestora; 

- identificarea persoanelor şi cadavrelor cu identitate necunoscută, pe baza 
impresiunilor digitale prevalate de la acestea. 

4.2. Însuşirile şi clasificarea desenelor papilare. 

Însuşirile desenelor papilare. Posibilitatea identificării persoanei cu ajutorul 
desenelor papilare este asigurată de trei însuşiri fundamentale, respectiv unicitatea, 
stabilitatea (fixitatea) şi inalterabilitatea. 

Unicitatea desenului papilar. Desenele papilare se deosebesc între ele atât 
în privința morfologiei generale, cât şi sub aspectul detaliilor de construcţie ale 
crestelor papilare (acestea din urmă diferă de la un desen la altul ca număr, 
plasament şi valoare identificatoare). Fiecare desen papilar al fiecărui deget are 
o morfologie unică, neexistând două degete cu desene identice nici măcar la 
aceeaşi persoană’. Calcule matematice au demonstrat că dacă se ia în 
considerație un număr de 4 detalii constructive ale crestelor papilare, teoretic ar 
exista posibilitatea apariţiei a două desene papilare identice la un număr de 
64 miliarde desene?. Dacă ce iau în calcul 20 de astfel de detalii (din cele 
aproximativ 150 pe care le conține un desen papilar), probabilitatea apariției a doi 
oameni cu desene papilare identice s-ar produce abia după 400 milioane de 
secole? . 

Stabilitatea desenului papilar. Desenele papilare încep să se formeze în 
luna a treia a vieții intrauterine, capătă formă definitivă în luna a şasea şi rămân 
neschimbate tot restul vieții, dispărând după decesul persoanei în cadrul procesului 
de putrefacție. Singurele modificări care intervin pe parcursul vieții sunt cele 
referitoare la dimensiunile desenelor papilare , care cresc până în momentul în 
care omul devine adult. În schimb, forma generală şi construcția specifică a 
crestelor papilare au o stabilitate absolută, morfologia acestora neînregistrând 
nici un fel de modificări (exceptând cazurile în care sunt alterate de acțiunea 
unor factori externi de natură mecanică, chimică, termică etc.). Cercetările au 
demonstrat că la compararea impresiunilor digitale prelevate de la aceeaşi 
persoană la mari intervale de timp, se observă că într-adevăr structura lor rămâne 
aceeaşi, modificate fiind doar dimensiunile lors . 

Inalterabiiitatea este acea însușire a-desenului papilar de a nu putea fi 
modificat sau înlăturat. Încercările de modificare a reliefului papilar sub acțiunea 
unor agenţi externi care afectează în mod superficial stratul dermic, se soldează 
doar cu distrugerea temporară a acestuia, desenele papilare refăcându-se odată 
Cu regenerarea pielii, în formele pe care le-au avut inițial. Leziunile care alterează 
în profunzime stratul dermic, precum şi unele afecțiuni dermatologice (de exemplu 
lepra), pot duce la deteriorarea caracteristicilor individuale ale desenului: 


1 Gh Pășescu, R.I. Constantin, Secretele amprentelor papilare, Editura Naţional, Bucureşti, 
1996, pag 42 

2 V, Balthazard, Comunicare la Academia Franceză de Științe, 26 iunie 1911; E. Locard, 
Manual de poliție ştiinţifică, Paris, 1939 

3 În acest sens, E. Locard, op. cit., pag.88; E. Stancu, op. cit., pag. 99 

1 Acestea nu afectează în nici un fel identificarea. l 

51. R. Constantin, M. Rădulescu - Dactiloscopia — Serviciul Cultural, Presă şi Editorial al 
Ministerului de Inter, Bucureşti, 1975. 

La unele categorii de persoane, datorită profesiei pe care o au — electricieni, 
zidari, sculptori în piatră etc. — desenele papilare se distrug parțial pe timpul cât 
işi desfăşoară activitatea, însă ele se refac în 10-15 zile de la încetarea acesteia. 
Deteriorarea parțială a reliefului pielii îngreunează identificarea, însă nu o fac 
imposibilă. identificarea devine mai dificilă deoarece detaliile morfologice ale 
crestelor papilare au un contur confuz, neclar, fiind mai greu de interpretat. 

Atunci când pielea este afectată în profunzime, respectiv când sunt 
deteriorate grav liniile papilare de la nivelul dermei, desenul nu se mai reface în 
forma inițial dobândită, însă după vindecarea rănii se formează cicatricile care 
accentuează într-o măsură şi mai mare caracterul individual al amprentelor. 
Cicatricile pot fi rezultatul unor tăieturi, înțepături, arsuri termice sau chimice etc. 
şi au forme, dimensiuni şi plasament specifice!. 

Desenele papilare pot fi înlocuite prin transplant însă, aşa cum se subliniază 
în literatura de specialitate, transferarea face mai uşor detectabilă încercarea de 
disimulare şi oferă indicii privitoare la autorul faptei? . 

Clasificarea desenelor papilare. 

În funcţie de regiunea anatomică, se disting trei categorii de desene papilare: 
palmare, digitale şi plantare. 

Desenele papilare palmare se subclasifică în: digito-palmare (situate la 
baza degetelor arătător, mijlociu, inelar şi mic), tenare (la baza degetului mare) 
şi hipotenare (situate spre exteriorul palmei). Configuraţia crestelor papilare din 
cele trei regiuni este foarte variată, ele putând avea aspect de arcuri, lațuri 
simple sau duble, cercuri, spirale etc. 

Desenele papilare plantare. Acestea apar pe talpa piciorului şi sunt la fel de 
' valoroase în identificarea persoanei, ca oricare alt desen papilar. Talpa piciorului 

se împarte în următoarele regiuni: metatarsofalangiană, metatarsiană, tarsiană şi 
regiunea călcâiului. În fiecare din aceste regiuni, crestele papilare au un aspect 
specific, care permite identificarea zonei din care provin chiar şi atunci când sunt 
redate fragmentar. 

Clasificarea desenelor papilare digitale. Spre deosebire de desenele papilare 
palmare şi plantare, a căror prezență în locul săvârşirii infracțiunii este sporadică, 
cele digitale au o largă răspândire. Ele pot fi descoperite în locuri şi pe obiecte 
foarte diferite: pereți vopsiți ori zugrăviți, cioburi de geam, documente, obiecte 
portabile (genţi, sacoşe, portofele) sau de îmbrăcăminte (pantofi, cămăşi), obiecte 
metalice sau din lemn, fructe, ambalaje și pungi de celofan, corpul victimei ş.a.m.d., 
enumerarea integrală a acestora fiind practic imposibilă. 


1 Natura cicatricilor poate fi determinată după deformarea specifică a crestelor papilare 
afectate şi a celor situate în imediata lor vecinătate. l 

2 Jurgen Torwald - Un secol de luptă cu delicvența, Editura Junimea, laşi, 1981; 
E. Stancu - op. cit., pag. 146. 

Desenele papilare digitale se formează pe falangetă, falangină şi falangă”, 
aceste regiuni fiind separate între ele de şanţurile flexorale. Cel mai frecvent 
întâlnite în locul faptei sunt urmele care provin din regiunea falangetei. Deşi 
structura acestora este extrem de complicată, ele oferă totuşi posibilitatea 
clasificării după criterii riguros ştiinţifice. Pentru a desemna desenele papilare 
provenite din regiunea falangetei, acestea vor fi denumite în cele ce urmează, 
„desene papilare digitale”. 

Majoritatea desenelor papilare digitale sunt alcătuite din trei regiuni distincte: 

- regiunea marginală - alcătuită din creste papilare sub forma unor arcuri 
puternic boltite, situate pe vârful şi marginile falangetei; 

- regiunea centrală (nucleul desenului) - are în componența sa creste papilare 
cu o configuraţie extrem de variată: lațuri simple sau duble, cercuri simple, punctate 
sau spiralate, ovale, rachete etc.; 

- regiunea bazală — formată din crestele papilare situate deasupra primului 
şanţ flexoral. Acestea au aspectul unor linii orizontale, ascendente sau 
descendente. 

În locul de confluență al celor trei regiuni ia naştere o formațiune de 
creste papilare denumită în mod convențional deltă? . Aceasta poate avea aspectul 
unui triunghi, caz în care este denumită deltă albă”, sau al literei „y,” - deltă 
neagră?. 

În funcţie de configuraţia generală a crestelor papilare din nucleu, prezența, 
numărul şi plasamentul deltelor, precum şi în raport cu detaliile caracteristice ale 
crestelor din regiunea centrală, desenele papilare digitale se clasifică în 
următoarele tipuri şi subtipuri: 

a) Tipul arc (adeltic). Acest tip de desen conţine în regiunea centrală 
creste care pornesc din extremitatea stângă a falangetei, se continuă spre centru 
unde se boltesc uşor şi se finalizează cu un traseu descendent spre marginea 
dreaptă. Crestele se boltesc din ce în ce mai mult, pe măsură ce se apropie de 
vârful degetelor. Caracteristic acestui tip de desen este faptul că nu conţine delte, 


1 Falangeta începe de la vârful degetului şi se întinde până la primul şanţ flexoral; falangina 
este cuprinsă între primul şi al doilea şanţ flexoral, iar falanga între cel de al doilea şanţ de 
flexiune şi baza degetului. 

2 Unele desene papilare nu conțin cele trei regiuni, suprafața loc fiind brăzdată doar de 
Creste papilare sub formă de arcuri. Acestea nu vor conține prin urmare, nici delte. | 

? Delta albă poate fi închisă complet, sau deschisă la unul, două sau la toate cele trei 
capete ale sale. În centrul său apare uneori un punct sau fragment papilar, numit punct deltic. 

€ În funcţie de dimensiunile braţelor sale, delta neagră poate fi cu braţe lungi egale sau 
inegale, ori cu brațe scurte egale sau inegale. 

de aici derivând şi cea de a doua denumire, respectiv „tip adeltic”. La rândul său, 
tipul arc se subclasifică în două subtipuri: 

- subtipul arc simplu în care crestele papilare din regiunea centrală au cel 
mai adesea forma unor arcuri de cerc aproximativ paralele şi uneori a unor laţuri 
orientate spre stânga sau spre dreapta desenului. În regiunea bazală, crestele 
papilare sunt dispuse aproape paralel cu șanțul de flexiune??! ; 

- subtipul arc pin (piniform) în care crestele papilare din nucleu au o formă 
prelungită şi ascuţită, căpătând aspectul unui pin, de unde-i vine şi denumirea“? . 

Tipul arc este mai puțin răspândit, el însumând aproximativ 7,1% din totalul 
desenelor papilare digitale'7*. 

b) Tipul lat (monodeltic). Specifică acestui tip de desen papilar este 
configuraţia de lațuri'74 pe care o au crestele papilare situate în „inima desenului”. 
Se mai numeşte monodeltic deoarece în câmpul papilar al unui asemenea desen 
există o singură deltă. 

În funcție de plasamentul deltei față de nucleul desenului papilar, tipul laț 
se divide în două subtipuri: 

- subtipul dextrodeltic la care delta este situată în dreapta față de centrul 
desenului (deschiderea laţului este orientată întotdeauna spre extremitatea stângă 
a falangetei); 

- subtipul sinistrodeltic — delta este plasată în stânga față de nucleu, iar 
deschiderea lațului este orientată spre marginea dreaptă a desenului. 

Atât subtipul dextrodeltic cât şi cel sinistrodeltic se divid la rândul lor în mai 
multe varietăți, în funcţie de detaliile caracteristice aflate în interiorul sau pe 
brațele laţului central. Sunt cunoscute astfel următoarele varietăți: 

- lat simplu — lațul nu conține în interiorul sau pe brațele sale nici un detaliu 
caracteristic; 

- laf simplu bifurcat stânga, dreapta sau bilateral — pe unul sau ambele 
brațe ale lațului se situează câte o contopire sau o bifurcaţie de creste papilare; 

- laf simplu cu inel sau butonieră — unul ori ambele braţe ale lațului au pe 
traseul lor un inel sau o butonieră; 


1 Subtipul arc simplu poate fi împărţit în cinci varietăţi, în funcţie de configuraţia generală 
a crestelor care-l alcătuiesc: arcuri paralele, arc lipit dreapta, arc lipit stânga, arc cu laț lipit 
dreapta şi arc cu laț lipit stânga. 

2 Subtipul arc pin se divide în trei varietăţi: arc pin, arc pin cu axul în dreapta şi arc pin 
Cu axul în stânga. 

3 R. I. Constantin, M. Rădulescu - op. cit., pag. 31. 

* Laţul este format din două creste papilare aproximativ paralele, unite în partea superioară 
printr-un arc de cerc. În partea inferioară a lațului, între braţele sale, se află deschizătura lațului. 
Brațele lațului pot fi lungi sau scurte, egale sau inegale. Orientarea laţului față de șanțul de 
flexiune diferă, aceste putând fi dispus vertical, înclinat dreapta sau stânga. 

- laf liniar, biliniar, triliniar sau multiliniar — între brațele laţului se găsesc una 
sau mai multe creste papilare cu aspect liniar. De asemenea, pe brațele lațului 
se pot întâlni contopiri şi bifurcări de creste papilare, inele ori butoniere; 

- laf semn de întrebare — în laţul central se află o creastă papilară cu 
aspectul general al unui semn de întrebare: 

- laf rachetă — crestele papilare din nucleu au forma unei rachete de tenis; 

- lațuri suprapuse, simple sau liniare — crestele papilare din nucleu sunt 
formate din două lațuri ale căror brațe învecinate se intersectează. În interiorul 
lor uneori există o creastă papilară cu aspect liniar; 

- laţuri comune, simple sau liniare — în regiunea centrală se formează două 
lațuri care au un braț comun, iar în interiorul acestora se poate contura sau nu 
câte o creastă papilară; 

- lațuri duble (paralele) simple sau liniare — în centrul desenului există două 
lațuri alăturate independente şi paralele, înconjurate de un lat de dimensiuni mai 
mari. Interiorul celor două lațuri poate conţine câte o creastă papilară izolată; 

- nucleu neregulat — aspectul general al nucleului nu poate fi încadrat în nici 
una din varietățile amintite. 

c) Tipul cerc (bideltic). 

Specific acestui tip de desen este aspectul circular al crestelor papilare din 
nucleu, şi prezența unui număr de două delte plasate de regulă lateral dreapta 
şi stânga față de centrul desenului. 

Tipul cerc se divide în următoarele subtipuri: 

- subtipul circular — la care nucleul este redat sub forma unui cerc. El poate 
avea mai multe varietăți, respectiv: cerc punctat; cercuri concentrice; cerc cu 
spirală care se roteşte spre stânga sau spre dreapta; cerc neregulat (aspectul 
său este diferit de cel al varietăților amintite, neputând fi încadrat în nici una 
dintre acestea); | 

- Subtipul spirală — în centrul desenului se conturează o creastă papilară 
sub forma unei spirale care se roteşte spre stânga sau spre dreapta. El are trei 
varietăți şi anume: spirală simplă, spirală dublă şi laț spiral (nucleul este reprezentat 
de un laț ale cărui brațe se rotesc spre stânga sau spre dreapta). 

- subtipul ovoidal — nucleul are aspectul unui oval orientat perpendicular 
sau oblic față de șanțul de flexiune; 

- subtipul rachetă — configurația nucleului este asemănătoare unei rachete 
de tenis, care poate fi perpendiculară sau oblică față de șanțul flexoral; | 

- subtipul lațuri gemene - nucleul are o construcţie mai complicată, fiind 
alcătuit din două lațuri, din care unul este ascendent iar celălalt descendent 
(curbura lațului ascendent este îndreptată înspre partea superioară a desenului 
iar cea a lațului descendent spre regiunea bazală); 

- subtipul buzunar — nucleul este constituit din două lațuri independente ale 
căror brațe se îndreaptă în aceeaşi direcție (spre dreapta sau spre stânga). Unul 
din lațuri îl înconjoară pe celălalt, dând regiunii centrale aspectul unui buzunar! ; 

- subtipul bideltic neregulat — aspectul general al nucleului este nedefinit şi 
nu permite încadrarea desenului în niciunul din subtipurile prezentate. 

d) Tipul polideltic (combinat). 

Tipul polideltic conține trei sau mai multe delte şi un nucleu cu structură 
complicată, format dintr-un desen de tip laț şi unul de tip cerc, ori din două 
desene de tip cerc. După numărul deltelor pe care le conține, tipul combinat se 
divide în două subtipuri: 

- subtipul trideltic care conține trei delte şi 

- subtipul quadrodeltic care conține patru delte (acest subtip este extrem de 
rar întâlnit). 

e) Tipul amorf. 

Desenele de tip amorf conţin creste papilare cu traiectorii neregulate, care 
împiedică sistematizarea lor pe regiuni. Deşi imaginea de ansamblu a desenului 
creează impresia unui desen haotic, el poate fi totuşi divizat în următoarele 
subtipuri: 

- subtipul simian, specific maimuţelor şi unor categorii de epileptici şi bolnavi 
psihic, este format din linii papilare verticale sau oblice şi dintr-o multitudine de 
puncte şi fragmente papilare care se contopesc sau se bifurcă în direcții foarte 
diferite; 

- subtipul danteliform conţine de regulă fragmente de creste papilare orientate 
perpendicular pe șanțul flexoral, între care se află numeroase puncte papilare. 
Aspectul general al desenului este cel a unei dantele, de unde derivă şi denumirea 
subtipului. Desenele danteliforme pot fi totale sau parțiale, ultimele reprezentând 
o combinație între creste papilare danteliforme și creste papilare normale? . Chiar 
dacă desenele papilare danteliforme conțin creste papilare haotice, au totuşi un 
pronunțat caracter individual, oferind la fel ca celelalte tipuri de desene, o bază 
sigură pentru identificare. Ele sunt rezultatul unor mutații cromozomice cu caracter 
ereditar, şi nu a unei cauze accidentale3. 

- subtipul nedefinit desemnează desene papilare cu regiunea centrală 
afectată de o cicatrice de mari dimensiuni, care împiedică clasificarea lor după 
configurația specifică nucleului. 


1R. |. Constantin, M. Rădulescu — op. cit., pag. 48. 

2 Gh. Păşescu, R.I. Constantin — Secretele amprentelor papilare, Editura Naţional, Bucureşti, 
1996, pag. 75. 

3 C. Ţurai, C. Panghe - Cercetări eredo-biologice şi criminalistice privind desenele palmare 
şi plantare cu zone danteliforme - Arhiva Institutului de Medicină Legală „Mina Minovici”, București, 
1969. 

4.3. Caracteristici individuale de identificare în dactiloscopie. 

Sarcina cea mai importantă pe care o are de rezolvat dactiloscopia este 
aceea de a identifica persoana pe baza urmelor papilare descoperite la locul 
faptei. Identificarea individuală se bazează pe trei categorii de particularități ale 
crestelor papilare, respectiv: detaliile caracteristice ale crestelor papilare, 
elementele de poroscopie şi elementele de crestoscopie. 

Detaliile caracteristice ale crestelor papilare. 

Detaliile caracteristice se referă la construcția specifică a crestelor papilare. 
Această construcție poate fi analizată sub aspectul formei, dimensiunilor, 
plasamentului şi valorii ei identificatoare. În câmpul papilar al unui desen se pot 
întâlni până la 150 de detalii caracteristice care particularizează în cel mai înalt 
grad degetul care a creat urma. În identificarea dactiloscopică se folosesc 
următoarele detalii caracteristice: 

a) început de creastă papilară -punctul în care se formează creasta papilară; 

b) sfârşit de creastă papilară — punctul în care creasta papilară îşi finalizează 
traseul; 

c) bifurcaţie — punctul în care o creastă papilară se desparte în două linii 
papilare distincte; 

d) trifurcație — punctul în care creasta papilară se desparte în trei linii papilare 
cu trasee separate; 

e) ramificație — este o bifurcaţie la care unul ori ambele braţe se despart 
imediat în alte două creste papilare cu trasee independente; 

f) contopire simplă — punctul în care se unesc două linii papilare: 

9) contopire triplă — punctul în care se unesc trei creste papilare; 

h) fragmentul — este o creastă papilară de dimensiuni mici; capetele 
fragmentului sunt libere; 

i) punctul papilar — poate fi plasat între două creste papilare, într-o 
întrerupere, inel, butonieră sau într-o deltă albă: 

j) butoniera — este conturată de o creastă papilară care se bifurcă şi apoi 
se reuneşte după câțiva milimetri (are aspect ovoidal); 

k) inelul — este întâlnit pe traseul unei creste papilare continue, are formă 
circulară şi este de dimensiuni reduse: 

I) inelul punctat — este un inel în interiorul căruia se află un punct papilar; 

m)anastomoza (podețul) — este alcătuită dintr-un fragment de creastă 
papilară care uneşte două creste papilare consecutive, construcţia având aspectul 
unui podeț; , 

n) creasta aderentă (cârligul) — este un fragment de creastă papilară cu 
unul din capete legat de o altă creastă, celălalt capăt fiind liber; l 

0) întreruperea de creastă papilară — punctul în care o creastă papilară îşi 
întrerupe traseul pe o porțiune de 2-3 mm; 

p) depăşirea de creste papilare — este format de două capete de creste 
papilare care se depăşesc pe o porțiune de câțiva milimetri: 

q) devierea — se formează între două creste care vin una în întimpinarea 
celeilalte, capetele acestora deviind de la traseul pe care îl aveau înainte de a 
se întâlni; 


r) creste alternative — detaliul este format dintr-o întrerupere de creastă 
papilară prin care trece o creastă papilară continuă: 

$) triunghiul capetelor de creste papilare — este alcătuit de două începuturi 
sau sfârşituri de creste între care se află un sfârşit ori un început de creastă 
papilară. Dacă se unesc cele trei capete se obține o figură geometrică 
asemănătoare unui triunghi; 

$) intersecţia de creste — punctul în care două creste se întretaie; 

t) grupul de creste papilare — este o formațiune constituită din două sau 
mai multe fragmente sau puncte papilare, dispuse liniar sau într-o altă formaţie; 

f) reîntoarcerea —detaliul constă dintr-o creastă papilară care se curbează 
brusc şi se reîntorcându-se pe un traseu aproximativ paralel cu cel iniţial. Nu 
sunt considerate reîntoarceri, curburile laţurilor din nucleul desenului papilar 
(acestea au deschideri mult mai mari); 

u) cicatricea — are o valoare identificatoare incontestabilă, deşi nu este un 
element specific morfologiei inițiale a desenului papilar. 

Practica judiciară din România a statuat că pentru identificarea certă a 
persoanei este necesară coincidența a cel puțin 12 detalii caracteristice între 
urma şi amprenta papilară cu care se compară. În literatura de specialitate se 
apreciază că pe lângă corespondenta celor 12 detalii, este necesar să se înde- 
plinească şi o altă condiție, respectiv să nu existe nici un detaliu necoincident! . 
Apreciem că este imposibilă verificarea acestei condiții, deoarece din locul fapte 
se ridică urme care redau fragmentar câmpul papilar al degetului, palmei sau 
plantei care le-au creat. Ori, chiar dacă între aceste fragmente papilare şi regiunea 
corespunzătoare din impresiunea model de comparație condiția se verifică, nu 
există nici o garanție că în restul desenului (care nu este oglindit de urmă) nu 
ar putea să apară un detaliu care să nu se regăsească în impresiunea papilară. 
Aceasta l-ar obliga pe expert sau specialist să formuleze doar concluzii cu caracter 
de probabilitate în privința identității fizice a persoanei, ceea ce desigur ar reduce 


considerabil valoarea identificatoare a urmelor papilare şi implicit forța probatorie 
a raportului de expertiză. 


Elementele de poroscopie. 


În cazul fragmentelor de urme papilare care conțin mai puțin de 12 detalii 
caracteristice, simpla coincidenţă dintre numărul mic al detaliilor este insuficientă 


1 Gh. Păşescu, R.I. Constantin, op. cit., pag. 81 

pentru a formula o concluzie cert pozitivă şi de aceea pentru finalizarea procesului 
de identificare se procedează la examinări poroscopice. Concluzia de identitate 
se bazează pe corespondenţa deplină dintre numărul, formele, dimensiunile şi 
plasamentul porilor de pe traseele crestelor papilare. Numărul porilor existenți pe 
un milimetru din lungimea crestei papilare variază între 9-18, iar forma lor poate 
fi circulară, ovală, franjurată sau cu aspect de şa, semilună etc. Dimensiunile 
porilor se apreciază atât în unități absolute, cât şi în comparație cu cei vecini 
(diametrul lor are valori de 80-250 microni)!. În ceea ce priveşte plasamentul, 
porii se pot situa pe centrul crestei papilare, caz în care se reproduc complet, 
sau pe marginea ei, când datorită reproducerii incomplete, imprimă marginilor 
crestei papilare un contur sinuos, franjurat?. 

Pentru examinarea comparativă se aleg 2-3 creste corespondente în urmă 
şi impresiune, urmărindu-se coincidența sau necoincidenţa porilor sub aspectul 
caracteristicilor amintite? . Cercetarea poroscopică necesită măriri de 10-20X care 
pot fi obținute prin macro sau microfotografiere. Rezultatele examinărilor şi 
metodele folosite se descriu în cuprinsul aceluiaşi raport de expertiză în care s-a 
stabilit coincidenţa dintre detaliile caracteristice ale crestelor papilare. 

Elementele de crestoscopie. 

Marginile crestelor papilare au, după cum s-a arătat, un aspect sinuos 
datorită plasamentului lateral al porilor care nu se reproduc complet pe creastă. 
Astfel, de-a lungul fiecărei margini se pot observa forme diverse, care alternează 
între ele: drepte, concave, convexe, cu aspect de buzunar, de dinte, masă, unghi 
etc. 

Examenul crestoscopic se efectuează concomitent cu cel poroscopic, fiind 
necesar ca pentru identificarea certă a persoanei, să se constate corespondența 
deplină în privința formei pe care o au marginile crestelor papilare comparate. 

4.4. Clasificarea urmelor papilare. 

Urmele papilare iau naştere în timpul contactului nemijlocit dintre relieful 
pielii cu diverse obiecte şi se pot forma: ` 

- prin depunerea stratului compus din transpirație, grăsimi, praf ori diverse 
materii cu care este mânjită mâna (sânge, vopsea, cerneală, praf ş.a).; 

- prin detaşarea substanțelor pulverulente aflate pe suprafața obiectelor cu 
care mâna intră în contact direct (De exemplu urmele papilare create în praf); 

- prin imprimarea reliefului crestelor papilare în diverse materii plastice. 


1 Idem, pag. 86. 


2 În aprecierea plasamentului se are în vedere inclusiv distanța dintre pori. l 
3 Compararea poroscopică nu este posibilă atunci când urmele papilare sunt neclare ori 
îmbâcsite. 

Urmele papilare pot fi vizibile sau invizibile, de suprafață sau de adâncime, 
statice sau dinamice. 

Urmele vizibile sunt formate de mâna mânjită cu diverse substanțe colorate 
şi sunt urme de stratificare. Uneori sunt mai greu de examinat deoarece substanța 
care participă la formarea lor pătrunde în șanțurile papilare, împiedicând astfel 
reproducerea exactă a reliefului papilar. Alteori, urma poate reda traseele şanțurilor, 
reflectând în “negativ” desenul papilar. De aceea examinarea lor trebuie să 
debuteze cu studierea şi înțelegerea exactă a mecanismului de formare, pentru 
a evita în acest fel formularea unor concluzii greşite (de neidentitate)'%2 . 

Urmele invizibile sunt rezultatul depunerii pe obiecte atinse, a stratului de 
sudoare şi grăsime de pe suprafaţa pielii'%. Ele pot fi observate în anumite 
situaţii fără a fi necesară relevarea, dacă spre exemplu suprafața pe care se află 
(cioburi de geam) este iluminată sub un anumit unghi de incidenţă. În marea 
majoritate a cazurilor însă, pentru evidențierea lor se utilizează diferite metode 
şi procedee fizice, chimice sau optice, care vor fi descrise într-o altă secțiune din 
acest capitol. 

Urmele de adâncime se formează în materiale plastice cum sunt: plastilina, 
chitul, argila proaspătă, ciocolata, untul, brânza topită şi chiar gheața. Acestea 
reproduc în negativ desenul papilar, în sensul că proeminenţele redau șanțurile, 
iar adânciturile, crestele papilare. 

Urmele statice se formează prin apăsare şi reproduc cu claritate un număr 
relativ mare de caracteristici individuale (atunci când suprafața obiectului purtător 
nu prezintă denivelări sau porozități accentuate), ceea ce le conferă o valoare 
identificatoare sporită. 

Urmele dinamice iau naştere atunci când mâna alunecă pe un obiect şi se 
prezintă sub forma unor dungi paralele cu lățimi variabile. Valoarea lor 
identificatoare este redusă, neputând fi utilizate pentru efectuarea examenelor 
comparative decât în măsura în care la începutul sau sfârşitul lor - când se 
instalează o stare relativă de repaos - desenul papilar este redat cu o oarecare 
fidelitate. Nu trebuie neglijat totuşi faptul că în cazul urmelor dinamice colorate, 


examinarea interesează nu doar relieful papilar, ci şi materiile care au participat 
la crearea lor. 


182 Practica de expertiză dactiloscopică recomandă ca pentru evitarea erorilor, urma să se 
compare la început aşa cum a fost descoperită şi apoi după ce a fost inversată fotografic. În acest 
fel se elimină riscul confundării şanțurilor cu crestele papilare. Totodată este bine să se efectueze 
şi o examinare microscopică a desenului în scopul evidențierii porilor, care după cum s-a văzut 
sunt prezenți doar pe traseele crestelor papilare. 

183 În categoria urmelor invizibile sunt incluse şi acelea formate de substanțe de genul 
cremelor şi vaselinei incolore, ori unsorilor preluate de pe diverse piese metalice. 

4.5. Căutarea urmelor la faţa locului, 

Urmele papilare se pot reproduce pe o mare diversitate de obiecte cu 
suprafața netedă sau relativ netedă, aptă să oglindească caracteristicile generale 
şi particulare ale reliefului pielii. 

Căutarea şi descoperirea urmelor presupune o cercetare sistematică şi 
amănunțită a locului săvârşirii infracţiunii, prin observarea nemijlocită sau cu 
ajutorul unor mijloace tehnice adecvate!. În activitatea de căutare se acordă 
atenție sporită modului în care sunt mânuite obiectele posibil purtătoare de urme. 
Acestea trebuie să fie manevrate cu penseta sau mâna înmănuşată, prinzându-le 
numai de locurile în care în mod normal nu pot rămâne urme papilare. 

Urmele se caută în primul rând în punctele de acces în locul faptei, prioritate 
având obstacolele sau obiectele cu care făptuitorul a intrat în contact direct 
pentru a le putea depăşi. De exemplu, în cazul unui furt din locuință săvârşit prin 
spargerea şi escaladarea geamului, urmele se caută pe pereți (în exterior şi 
interior), cioburi de geam, tocuri, blatul interior şi exterior al ferestrei, obiectele 
aflate în dreptul acesteia din urmă etc. Totodată, prin observarea generală a 
situației din locul săvârșirii infracţiunii, se vor stabili obiectele pe care făptuitorul 
le-a mişcat sau mutat din loc, obiectele de mobilier cu uşi şi sertare deschise şi 
răvăşite, geamurile vitrinelor etc. 

Chiar şi în cazul în care făptuitorul foloseşte mănuşi, la fața locului pot 
rămâne urmele papilare ale acestuia. Apariţia lor se poate datora deteriorării 
mănuşilor sau alunecării acestora în timpul mişcării unor obiecte grele sau 
voluminoase. Nici urmele de mănuşi nu trebuie să scape atenției cercetătorului, 
deoarece o parte din acestea pot servi la identificare (aşa cum este cazul mănuşilor 
de piele şi uneori chiar a celor confecţionate din materiale textile). Folosirea 
mânuşilor chirurgicale elimină riscul creerii unor urme care să poată fi folosite la 
identificare, însă atunci când sunt descoperite în locul faptei, se procedează la 
examinarea suprafețelor exterioare şi interioare ale acestora, întrucât ele pot 
reține fragmente de urme papilare formate în timpul introducerii sau scoaterii lor 
de pe mână. 

Căutarea trebuie să aibă în vedere toate obiectele pe care făptuitorul le 
putea atinge, chiar dacă au suprafața poroasă ori dimensiuni mai reduse (spre 
exemplu butonii de la cămașă, diverse bijuterii, etc). 

Urmele latente se caută cu ajutorul unei surse de lumină artificială dirijată 
oblic pe suprafața obiectului presupus purtător de urmă. Dacă urmele nu au putut 
fi evidenţiate în acest fel, pe suprafața cercetată se pulverizează soluție de 


11. Anghelescu şi colaboratorii - Tratat practic de criminalistic, vol. |, Editura M.I., București, 
1976, pag. 130. 

luminol. La examinarea în radiaţii ultraviolete, urmele devin vizibile datorită 
flouorescenței pe care luminolul o provoacă substanțelor care au participat lă 
formarea lor. 

Timpul de conservare a urmelor digitale diferă, el fiind mai îndelungat sau 
mai scurt, în raport cu mecanismul de formare, proprietăţile fizico-chimice ale 
obiectelor purtătoare şi condițiile de mediu din locul în care au fost descoperite. 

Urmele de adâncime formate în plastilină, vopsea proaspătă, chit etc. se 
conservă un timp foarte îndelungat (practic nelimitat). 

Urmele papilare create în substanțe pulverulente cum sunt praful, pudrele 
de toaletă, ipsos, făină etc. se distrug relativ repede datorită acțiunii unor factori 
externi ca: umiditate, curenți de aer etc. 

Urmele vizibile create cu diverse substanțe colorate (vopsea, sânge, 
cerneluri, ulei etc.) se păstrează de asemenea o perioadă de timp foarte mare. 

Obiectele din sticlă, porțelan, metal, ebonită, lemn lustruit şi lăcuit etc, 
păstrează urmele ani de zile în condiții de mediu favorabile (în spaţii închise). 
Dacă ele se află în aer liber, timpul de conservare se reduce la câteva luni, 
săptămâni sau chiar zile. 

Hârtia de calitate inferioară (poroasă) păstrează urmele numai pentru câteva 
ore, ele fiind absorbite în masa acesteia. 

Urmele papilare expuse la acțiunea directă a soarelui şi curenților de aer 
uscat şi cald dispar relativ repede. 

Acţiunea apei dacă nu este energică sau îndelungată, nu afectează în mod 
semnificativ calitatea urmelor papilare. Atunci când sunt descoperite pe obiecte 
umede, acestea trebuie mai întâi uscate la temperatura camerei, după care se 
încearcă relevarea lor. 

Stabilirea vechimii relative a urmelor papilare reprezintă o problemă delicată 
a expertizei dactiloscopice. Nu se pot face decât aprecieri cu caracter orientativ 
în această privință, deoarece la ora actuală nu există metode şi tehnici adecvate 
care să permită expertului sau specialistului dactiloscop să se pronunțe într-o 
manieră categorică asupra vechimii urmelor. Unele informații pot fi desprinse din 
analiza modului în care aderă pudrele folosite la relevarea urmelor, ori a timpului 


scurs până la evidenţierea lor, atunci când relevarea se face de exemplu cu 
soluție de ninhidrină. 


4.6. Fixarea şi ridicarea urmelor de mâini. 


Fixarea se face prin intermediul mijloacelor procesual-penale deja prezentate, 
respectiv prin proces-verbal, fotografie, film judiciar, schiță şi desen. 

La descrierea în procesul verbal se vor mai avea în vedere: menţionarea 
numărului de urme descoperite, a tipului şi subtipului de desen papilar precum 

şi a unui număr de cel puţin 2-3 detalii caracteristice pentru fiecare urmă în parte; 
obiectele pe care au fost descoperite, cu precizarea plasamentului specific şi al 
orientării urmelor pe suprafața acestora; procedeele utilizate la relevare, fixare şi 
ridicare; semnăturile specialistului criminalist, organului de urmărire penală şi 
martorilor asistenţi, depuse atât pe foliile adezive utilizate la ridicarea urmelor, 
cât şi pe ambalajele în care acestea au fost introduse; numărul sigiliului aplicat 
pe ambalaje etc. 

Sub raport tehnico - criminalistic, fixarea presupune în primul rând, fotogra- 
fierea urmelor atât în cadrul ambianţei generale a locului faptei, cât și în calitatea 
lor de obiecte principale, insistându-se asupra redării cu claritate a detaliilor 
caracteristice. 

Fotografiile judiciare, schițele şi desenele destinate fixării urmelor se 
anexează procesului verbal de cercetare la fața locului. 

Ridicarea urmelor se face prin fotografiere, iar dacă acest lucru nu este 
posibil, prin transferarea pe peliculă adezivă, prin mulaj (în cazul urmelor de 
adâncime) sau prin ridicarea obiectului purtător ori a unei părţi din acesta. 

4.7. Interpretarea urmelor papilare la fața locului. 

Prin interpretarea urmelor, specialistul criminalist oferă organului de urmărire 
penală, date şi informații cu privire la: 

- căile de acces în locul faptei şi punctele prin care făptuitorul a ieşit din 
acesta; 

- activitățile desfăşurate de făptuitor şi succesiunea lor; 

- profesia făptuitorului (în măsura în care mâinile au fost mânjite cu substanțe 
specifice unui anumit domeniu de activitate); | 

- vârsta şi înălțimea făptuitorilor. Vârsta se aproximează în funcţie de 
dimensiunile urmelor papilare, putându-se aprecia că este vorba de un minor, 
adolescent sau adult. Înălțimea la care s-au creat urmele poate furniza indicii cu 
privire la talia persoanei’. 

- degetul şi mâna probabilă de la care provine urma (în funcţie de modul 
În care a fost prins obiectul purtător, de plasamentul reciproc al urmelor constituite 
în grup, precum şi în funcţie de șanțurile de flexiune de Ia nivelul degetelor şi 
palmelor); 

- tipul şi subtipul desenului papilar. 


În 
1 E. Stancu, op. cit., pag. 160. 
? Peliculele adezive pot fi transparente, de culoare albă, ori neagră, alegerea lor făcându-se 


în funcție de culoarea pudrelor folosite la relevarea urmelor. 
3 R.I. Constantin, M. Rădulescu, op. cit., pag. pag. 156. 

4.8. Procedee de relevare a urmelor papilare. 

Relevarea urmelor papilare este operația tehnico-criminalistică prin care 
urmele invizibile sunt puse în evidență cu ajutorul unor substanțe şi procedee 
fizice, chimice şi optice”. 

Înainte de aplicarea unui procedeu sau altul, este necesar să se desfăşoare 
o serie de operațiuni pregătitoare, menite să înlăture riscul deteriorării urmelor în 
timpul relevării. Astfel, obiectele umede nu vor fi tratate în starea în care au fost 
descoperite, ci numai după ce au fost lăsate să se usuce. Obiectele înghețate 
sau aflate în medii cu temperaturi scăzute, vor fi lăsate să se dezghețe, să se 
usuce şi să ajungă la temperatura încăperii în care se face relevarea. Aplicarea 
prematură a oricărui procedeu de relevare provoacă distrugerea urmelor datorită 
apei sau condensului care apar la suprafața obiectelor. 

4.8.1. Procedee fizice de relevare. 

Pudrarea constă în aplicarea pe suprafața obiectelor a unor pulberi relevante 
cu grad mare de aderenţă şi granulaţie foarte fină. Împrăştierea pulberilor se 
poate face prin pensulare sau pulverizare. 

În cazul pensulării se foloseşte pensula cu păr de veveriță sau puf de 
struț, fibră de sticlă, ori pensula magnetică. Se recomandă a fi relevate prin 
pensulare, urmele aflate pe obiecte situate în plan orizontal sau care pot fi 
aduse în poziție orizontală. Pensula magnetică este întrebuințată în cazul urmelor 
papilare de pe hârtie atunci când relevarea se face cu pulbere de fier redus cu 
hidrogen. 

Pulverizarea se face cu ajutorul unor dispozitive speciale sau a unor sprayuri 
şi se aplică în cazul obiectelor aflate în plan vertical, care nu pot fi răsturnate în 
poziție orizontală. Excedentul de pudră apărut după pulverizare se înlătură cu 
pensula dactiloscopică. 

Pudrele relevante trebuie să prezinte aderenţă selectivă, adică să adere 
doar la crestele papilare, nu şi la suport. Se utilizează întotdeauna pudre a 
căror culoare contrastează cu cea a suportului pe care se face relevarea. În 
cazul obiectelor cu suprafața multicoloră, la relevare se folosesc pudre 
fluorescente, 

Dintre substanțele folosite la pudrare, o largă răspândire o au: ceruza 
(carbonatul bazic de plumb); negrul de fum; amestecul de negru de fum, cuarț 
şi licopodiu; pulberea de aluminiu (argentoratul); oxidul de cupru; praful de xerox, 
pudrele fluorescente; amestecul de pulbere de fier redus cu hidrogen şi negru de 
fum; Roşu de Sudan III etc. 


1 1. Anghelescu şi colaboratorii — Tratat practic de criminalistică, vol. |, op. cit., pag. 132. 

Fumizarea este un alt procedeu fizic de relevare, care se aplică pentru 
tratarea suprafețelor nichelate sau cromate. Procedeul foloseşte funinginea 
obținută prin arderea camforului, poliesterului sau chiar a unei lumânări fabricate 
pe bază de produse petroliere. Obiectul se aşează în calea fumului ce rezultă în 
momentul arderii, funinginea aderând selectiv la crestele papilare. Excedentul de 
funingine se înlătură cu pensula dactiloscopică iar urma va apărea colorată în 
negru. 

Metalizarea într-o cameră vidată. Metoda foloseşte vaporii de aur-cadmiu 
sau zinc-antimoniu-cupru, obținuți într-un spațiu vidat. Procedeul este deosebit 
de eficient pentru relevarea urmelor papilare de pe suprafețe cu asperităţi (hârtii 
de calitate inferioară, cărămizi etc.). 

Relevarea cu cianoacrilat. Această tehnică este asemănătoare metalizării 
în camera vidată. Obiectul purtător de urme se introduce împreună cu o anumită 
cantitate de cianoacrilat într-o cameră cu spaţiu de încălzire închisă ermetic, 
vaporii de cianoacrilat depunându-se selectiv la crestele papilare. 

O tehnică relativ recentă care nu necesită utilaje şi condiţii speciale de 
lucru, constă în expunerea obiectului purtător de urmă, la vaporii produşi de 
eterul de cianoacrilat (urmele se colorează în alb). Relevarea se bazează pe 
proprietatea grăsimilor secretate de glandele sebacee de a atrage moleculele 
vaporilor de cianoacrilat. În funcție de vechimea urmelor, timpul de relevare 
variază între 5-20 minute sau mai mult. Procedeul se aplică cu bune rezultate 
în cazul urmelor proaspete depuse pe obiectele cu suprafaţa lisă sau 
semiporoasă: cauciuc, piele, PV.C., metale, obiecte din lemn vopsit sau lăcuit 
etc. Eterul de cianoacrilat se livrează în plicuri închise ermetic sau în recipiente 
de sticlă” . 

Relevarea cu izotopi radioactivi? . Pentru relevare se folosesc izotopii de 
argint radioactivat, sau de carbon 14 în formă de aldehidă formică, ori soluție de 
acid stearic în benzol. Izotopii marchează proteinele din transpirație şi sunt folosiți 
cu bune rezultate la relevarea urmelor de pe suporturi textile? . 


1 Soluţia de „Super Glue” poate fi folosită la relevarea urmelor latente de pe pungi de 
plastic, benzi adezive, sticle, suporturi vegetale etc. Soluția se introduce într-un vas de sticlă 
acoperit, aşezat pe o placă din tablă deasupra unei surse de căldură. Pentru a spori umiditatea 
din interiorul vasului, se introduce un pahar cu apă, alături de obiectul presupus purtător de urme, 
după care se porneşte sursa de căldură timp de 8-10 minute. Urmele se colorează în alb. 

2 C. Suciu, op. cit., pag. 222. | 

3 Pentru marcarea urmelor, obiectele se introduc într-o instalaţie specială, după care se 
spală, se usucă şi se pun în contact direct cu emulsia unui film Roentgen, timp de 24-48 ore, 
operaţiunea desfășurându-se în condiții de obscuritate deplină. 

Relevarea urmelor cu un dispozitiv cu câmp electric de medie frecvență. 
Procedeul are la bază proprietatea energiei electrostatice de a atrage şi reține la 
Suprafața obiectelor o anumită cantitate de substanțe pulverulente. Ca pudră 
relevantă se foloseşte argentoratul. Relevarea este posibilă doar dacă urmele 
sunt depuse pe materiale izolante, rău conducătoare de electricitate. Suprafața 
pe care se află urmele se aşează înspre recipientul metalic în care se găseşte 
argentoratul. În momentul activării aparatului la rețeaua electrică, argentoratul va 
fi atras de energia electrostatică şi va adera la urmele papilare. Surplusul de 
pudră relevantă se înlătură cu un burete umezit. Procedeul este eficient pentru 
relevarea urmelor papilare cu vechime mai mare. Urmele relevate în acest mod 
au o rezistenţă atât de mare, încât devine dificilă chiar acţiunea intenționată de 
distrugere a lor!. 

4.8.2. Procedee chimice de relevare. 

Relevarea are la bază colorarea urmelor datorită reacţiilor care au loc între 
substanțele chimice utilizate ca reactivi şi componentele transpirației (săruri, 
aminoacizi etc.). 

Procedeele chimice se aplică cu preponderență în laborator, deoarece 
tehnicile de relevare sunt mai complicate şi necesită asigurarea unor condiții 
speciale de lucru, şi un timp mai îndelungat de relevare. De la această regulă, 
există totuşi o excepție, respectiv atunci când se impune evidenţierea urmelor pe 
pereți sau obiecte care nu pot fi ridicate din locul faptei. În această situație se 
foloseşte vaporizarea cu iod. 

Vaporizarea cu iod. Relevarea urmelor se face cu un dispozitiv special 
(vaporizator) format dintr-un recipient de sticlă cu aspect tubular, în care se 
introduc cristale de iod metalic. Recipientul este prevăzut la unul din capete cu 
o pară de cauciuc, cu ajutorul căreia se produce curentul de aer necesar proiectării 
vaporilor de iod pe suprafața cercetată. Celălalt capăt al recipientului are forma 
unei ventuze şi asigură împrăştierea vaporilor de iod pe obiectul purtător de 
urme. Pentru obținerea vaporilor, recipientul în care se află cristalele de iod 
metalic se încălzeşte timp de 50-60 secunde la temperatura degajată de mâna 
persoanei care-l foloseşte. La contactul cu vaporii de iod, urma se colorează în 
galben-maroniu. Stabilitatea urmei este însă foarte redusă şi de aceea se impune 
fotografierea ei imediată? În schimb, procedeul se poate repeta de mai multe ori 
dacă din diverse motive urma nu a putut fi fotografiată în timp util. 


1V. Farcaşiu - Noi metode de relevare şi ridicare a urmelor papilare şi de încălțăminte - 
în culegerea „Prezent şi perspectivă în ştiinţa criminalistică", Editura M..., București, 1979. 


2 Pentru a-i asigura o stabilitate sporită şi un grad de contrast ridicat, peste suprafața urmei 
se întinde un strat subțire de pastă dedextrină. 

Relevarea cu soluţie de ninhidrină. 

Ninhidrina reacționează cu aminoacizii din transpiraţie şi colorează urmele 
în roşu violet. Pentru relevare se prepară o soluție de 100 mi acetonă și 0,8 gr. 
ninhidrină (soluția se lasă să se omogenizeze 24 ore), care se aplică pe obiectul 
purtător de urme cu ajutorul unui tampon de vată. Se poate proceda şi la 
cufundarea obiectului în soluție, după care acesta este lăsat să se usuce la 
temperatura camerei sau în fața unui bec electric de 100 W. Timpul de relevare 
depinde de vechimea urmelor (1 — 2 ore, respectiv 3 zile sau mai mult în cazul 
urmelor vechi). Procedeul este utilizat în special la relevarea urmelor papilare 
de pe hârtie poroasă, la care nu este posibilă aplicarea metodelor fizice de 
relevare. 

Relevarea cu soluție de Roşu de Sudan III. Obiectul purtător de urme se 
introduce în soluția de Roşu de Sudan Ill, unde va fi ţinut timp de 24 de ore la 
o temperatură de 40*C, apoi se spală în apă rece şi se usucă. Urmele se 
colorează în roşu-cărămiziu. 

Relevarea cu soluție de nitrat de argint. Soluţia de nitrat de argint reacţio- 
nează cu clorurile din transpiraţie, colorând intens urmele papilare. Concentrația 
soluției de nitrat de argint trebuie să fie de 8% în apă distilată, atunci când se 
relevă urme de pe hârtie sau lemn şi de 20% pentru urmele de pe obiectele de 
sticlă şi porțelan?. 

Relevarea cu acid fluorhidric. Procedeul se foloseşte la relevarea urmelor 
papilare de pe sticlă, atunci când suprafața acesteia este acoperită cu un strat 
de grăsime. Urmele papilare se vor releva în relief, deoarece acidul fluorhidric 
corodează sticla numai în locurile în care nu întâlneşte grăsimi. 

Relevarea cu o soluție alcoolică de rodamina B. Urmele relevate prin acest 
procedeu sunt invizibile în lumină albă, însă pot fi evidenţiate în spectrul ultraviolet, 
în care dobândesc o fluorescență portocalie. 

Alte procedee chimice-de relevare constau în folosirea reactivului „DEMAC' 
(care intră în reacţie cu ureea din transpiraţie) sau a soluției de leucoverdemalachit 
(utilizată cu preponderență la urmele formate prin depuneri de sânge) . 

4.8.3. Procedeele optice de relevare. Un prim procedeu utilizează 
radiația laser, care provoacă o fluorescenţă specifică substanţelor secretate 


1 Pentru preparare se folosesc: 500 ml alcool etilic cu concentraţia de 70° şi 40 mg de 
Roșu de Sudan III. Alcoolul se fierbe, după care se adaugă cele 40 gr Roşu de Sudan II, 
amestecul rezultat fiind lăsat să se omogenizeze timp de 24 ore. Înainte de folosire soluția se 
răceşte şi se filtrează. 
© ĉ C, Suciu — op. cit., pag. 219. 

3 E. Stancu - op. cit., pag. 108. 

de glandele sebacee. Un al doilea procedeu foloseşte dispersia luminoasă a 
unei raze de lumină incidentă, imaginea urmei fiind obţinută cu ajutorul unor 
filtre electronice. Ambele procedee sunt nedistructive şi pot fi reluate de câte 
ori este necesar!. 

4.9. Tehnica amprentării (obținerea impresiunilor model pentru 
comparație). 

Amprentarea persoanelor. 

Amprentarea cu tuş tipografic. Tuşul tipografic se întinde cu ajutorul unui 
rulou pe o placă din zinc, sticlă sau material plastic cu suprafață netedă, după 
care fiecare deget se rulează pe placă şi apoi pe fişa dactiloscopică destinată 
obținerii impresiunilor papilare. Pentru obţinerea unor impresiuni de calitate, înainte 
de amprentare, mâinile persoanei se degresează cu alcool. 

Amprentarea chimică. Tehnica are la bază reacția care se produce între 
două substanțe chimice incolore care se colorează atunci când intră în contact 
direct. Degetele se rulează pe o pâslă îmbibată cu soluţia uneia din aceste 
substanțe şi apoi pe o hârtie specială impregnată pe una din suprafețe cu cea 
de a doua substanță. Impresiunile papilare se colorează instantaneu, într-o nuanță 
indigo închis spre negru. 

Amprentarea specială se face când este necesară examinarea poroscopică 
şi crestoscopică a urmelor papilare. Impresiunile pentru comparație se obțin prin 
aplicarea unor tehnici speciale de amprentare. Pentru aceasta se foloseşte un 
amestec de ceară galbenă, colofoniu, spermanțet şi seu, pe care se rulează mai 
întâi degetul, şi apoi pe o bucată de celuloid transparent care permite proiectarea 
impresiunii pe un ecran şi examinarea ei la o scară mărită?. 

Amprentarea cadavrelor. Tehnicile de amprentare diferă în raport cu starea 
în care acestea au fost descoperite. 

La cadavrele la care s-a instalat rigiditatea cadaverică, înainte de amprentare 
se acționează asupra articulaţiilor prin mişcări forțate de flexiune şi extensie, sau 
se introduc mâinile într-un vas cu apă caldă. Tuşul tipografic se întinde pe degete 
direct cu ruloul, impresiunile obținându-se apoi cu ajutorul unei spatule speciale, 
de formă semicirculară. 

Cadavrele deshidratate. Amprentarea lor este mai dificilă deoarece pielea 
prezintă multe depresiuni (zbârcituri). Pentru reconstituirea aspectului iniţial al 
degetelor se injectează sub piele unul din următoarele lichide: apă caldă, glicerină 
diluată cu alcool, ulei de parafină, sau vaselină lichidă. După injectare se 


1 E. Stancu - op. cit., pag. 108. 
2 E. Locard, Manuel de technique policiere - Ed. Payot, Paris, 1948, pag. 47-49; 
E. Stancu, op. cit., pag. 102. 

procedează la amprentarea imediată a cadavrului. Această tehnică se aplică şi 
în cazul cadavrelor care au stat în apă un timp mai îndelungat. 

Cadavrele care au intrat în putrefacție sunt dificil de amprentat datorită 
fragilității extrem de mari pe care o are pielea. De aceea se procedează la 
decuparea şi fotografierea ei prin transparență. 

Pentru amprentarea cadavrelor descoperite în apă la care a început procesul 
de putrefacție, se foloseşte procedeul numit „mănuşa morţii” (pielea se desprinde 
de pe fața şi dosul palmei, precum şi de pe degete, întocmai ca o mănuşă). 
Mănuşa se introduce într-o soluție de alcool etilic şi glicerină unde se ține câteva 
zile, după care se umple cu vată sau ceară şi se amprentează. 

Cadavrele mumificate se amprentează după ce în prealabil degetele şi 
palmele au fost tratate cu o soluție de potasiu în apă (concentraţie 3%). Se 
pot obține şi mulaje ale degetelor cu ajutorul latexului, alginatului sau 
siliconului. 

4.10. Probleme care pot fi rezolvate prin expertiza dactiloscopică. 

Obiectivul principal al expertizei dactiloscopice îl constituie identificarea 
persoanei pe baza urmelor ridicate din locul săvârșirii infracţiunii. Totodată prin 
expertiză mai pot fi rezolvate următoarele probleme: 

- dacă obiectul pus la dispoziția expertului este purtător de urme papilare 
şi care este numărul acestora; 

- regiunea anatomică a corpului care a creat urma (dacă urma este digitală, 
palmară sau plantară); 

- mâna şi degetul care au creat urma; 

- dacă urma prezintă suficiente elemente individuale de identificare; 

- tipul, subtipul şi varietatea desenului papilar; 

- mecanismul de formare a urmei; 

- vechimea relativă a urmei. 

În cazul urmelor colorate, prin expertiză se poate stabili şi substanța cu 
care a fost mânjită mâna. 

4.11. Identificarea dactiloscopică asistată de calculator. 

Utilizarea calculatorului pentru efectuarea automată a comparărilor s-a impus 
ca o cerință esențială a creşterii operativității în exploatarea bazelor de date 
dactiloscopice, al căror volum devenise atât de mare, încât compararea manuală 
era extrem de greoaie şi fără rezultate imediate. În prezent se folosesc mai multe 
sisteme de prelucrare şi comparare automată a urmelor, bazate pe recunoaşterea 
desenelor cu ajutorul ordinatorului. l 

Astfel, în Japonia, începând cu anul 1982 a fost pus la punct un sistem 
capabil să citească automat detaliile caracteristice ale crestelor papilare (capete 

şi bifurcații), să le codifice şi să le introducă în memorie. Sistemul calculează 
distanţa fiecărui detaliu față de două axe de coordonate precum şi unghiul pe 
care-l formează cu una din aceste axe. În acelaşi timp, ordinatorul înregistrează 
poziția reciprocă dintre detalii, numărând crestele care le separă. Rezultatele 
acestor operațiuni sunt transformate în date numerice care sunt introduse în 
baza de date. Ordinatorul are o viteză de comparare considerabilă, identificarea 
făcându-se într-un timp de 1,3 milisecunde dacă se compară impresiune cu 
impresiune. 

Un al doilea sistem automat de identificare a urmelor digitale şi amprentelor 
este sistemul MORFO.! Sistemul, denumit AFR (sau AFIS) compară urma digitală 
ridicată de la locul faptei cu amprentele aflate într-o bancă de date în care pot 
fi stocate mai multe milioane de amprente, iar în final selectează o scurtă listă 
de candidați.2 Concluzia de identitate sau neidentitate este formulată de specialistul 
dactiloscop, care compară urma cu fişele dactiloscopice ale persoanelor indicate 
de calculator. 

Avantajul major pe care-l prezintă acest sistem este că pot fi comparate 
automat chiar şi urme de slabă calitate, respectiv urme fragmentate sau care 
nu conțin centrul desenului papilar. Detaliile caracteristice ale crestelor papilare 
sunt stabilite şi codificate de calculator, însă operatorul are posibilitatea să 
efectueze corecturile care se impun atunci când are îndoieli cu privire la modul 
în care au fost localizate şi interpretate. În acelaşi timp, ordinatorul oferă 
posibilitatea îmbunătățirii calității urmelor îmbăâcsite sau neclare. Fiecare urmă 
sau amprentă este redată în 256 nuanţe de gri şi este stocată pe un disc optic 
digital. 

În România se foloseşte Sistemul AFIS 2000 — PRINTRAK care facilitează 
introducerea impresiunilor şi urmelor papilare prin scanare. Scannerul preia 
imaginea urmei direct de pe pelicula adezivă de folio sau de pe fotografie, pe 
care o poate vizualiza ulterior. Impresiunile papilare pot fi stocate chiar şi pe 
viu, împreună cu fotografia persoanei căreia îi aparţin. Impresiunile se stochează 
prin simpla rulare a degetului pe un dispozitiv special. Această aplicaţie se 
poate o mai ales pentru identificarea persoanelor care folosesc mai multe 
nume. 


1 Sistemul a fost pus la punct de Societatea MORFO-SYSTEMS cu sedii în Franța şi SUA 
şi are două variante: AFR (Automație Fingerprint Recognition System) şi AFIS (Automated 
Fingerprint Identification System). 

2 Gh. Păşescu, R.I. Constantin — op. cit., pag. 282. 

3 Idem. 


120 


CE Scanned with OKEN Scanner 


Regiunile desenelor papilare digitale 

Diferite tipuri de delte negre 


Clasificarea desenelor papilare digitale 

Detaliile caracteristice ale crestelor papilare 


a - început de creastă papilară; b — sfârşit de creastă papilară; c — bifurcație; 
d - trifurcaţie; e — ramificaţie; f - contopire de creste papilare; g - contopire 
simplă; h — fragment de creastă papilară; i — butonieră, j — inel; k — inel punctat; 
| - depășire de creste papilare; m - creastă aderentă; n — întrerupere de creastă 
papilară; o — punct papilar; p — grup de creste papilare; r — triunghiul capetelor 
de creste papilare; s — anastomoza (podeţul); t - devierea de creste papilare; ţ 
- creste papilare alternative; u - intersecția de creste papilare; v - reîntoarcerea 
de creastă papilară; x - cicatricea. 

Coincidenţa detaliilor caracteristice dintre urmă şi impresiune 

Diagram 


hay 


Coincidenţa elementelor de poroscopie şi crestoscopie dintre urme 
şi modelul de comparație 

Staţie de lucru „Afis 2000” 


5. Cercetarea criminalistică a urmelor de picioare. 

5.1. Urmele de picioare. Noţiune, clasificare. 

Urmele de picioare se formează în timpul deplasării (mers obişnuit, alergare, 
sărituri) sau staționării şi sunt, de regulă, urme statice, de suprafață sau de 
adâncime. Cele de suprafață iau naştere prin stratificare sau destratificare şi pot 
fi vizibile sau latente. Uneori, datorită alunecării piciorului pe diverse suprafețe, 
urmele au caracter dinamic. 

Urmele formate în timpul staționării reproduc de cele mai multe ori în 
întregime talpa piciorului sau încălțămintei, oglindind destul de fidel caracteristicile 
generale şi particulare ale tălpii. Cele formate în mers redau într-o măsură mai 
mică imaginea integrală a tălpii, cu excepția cazurilor în care s-au imprimat în 
diverse substanțe pulverulente (nisip, praf, ciment) ori în zăpadă, argilă etc. Ele 
oglindesc totuşi un număr suficient de caracteristici care pot servi la determinări 
de grup sau la identificări individuale. 

După factorul creator, urmele de picioare se clasifică în: 

- urme plantare (ale piciorului descult); 

- urme create de piciorul semiincălțat (cu ciorap); 

- urme de încălțăminte. 

Urmele plantare sunt cercetate atât din punct de vedere dactiloscopic, cât 
şi traseologic. Sub aspect traseologic, cercetarea vizează: lungimea totală a 
urmei; lungimea şi lățimea în regiunea metatarsofalangiană, tarsiană şi a călcâiului; 
forma, lungimea şi dispunerea degetelor; polidactilia; degetele lipsă; unghiul format 
între linia care uneşte vârfurile degetelor şi linia orizontală care trece pe la baza 
degetului mare; platfusul; arcuirea pronunţată a boltei; malformaţiile din diverse 

regiuni, cicatricele, bătăturile (ultimele sunt analizate după formă, dimensiuni şi 
plasament) etc. 

Urmele create de piciorul semiîncălţat oglindesc aproximativ aceleaşi 
caracteristici de ordin traseologic ca şi urma plantară şi pot fi folosite chiar pentru 
individualizare, deoarece un plus de informaţii sunt oferite de țesătura, rupturile 
sau cusăturile ciorapului. În locurile în care ciorapul este rupt, se poate imprima 
şi desenul papilar de pe planta piciorului. 

Urmele de încălțăminte. Urmele de încălțăminte sunt descoperite cu o 
frecvență mai mare comparativ cu urmele plantare sau urmele create de piciorul 
semiîncălțat. Ele conţin caracteristici care pot conduce la stabilirea tipului de 
încălțăminte (pantof, adidas, cizmă etc.) şi chiar la identificarea individuală a 
acesteia. 

Caracteristicile generale care servesc la determinări de grup, sunt 
reprezentate de: lungimea totală a urmei; lungimea şi lățimea pingelei (măsurată 
în porţiunea cea mai largă! ); lungimea şi lățimea glengului? (măsurată în zona 
cea mai îngustă); lățimea şi forma tocului; forma vârfului urmei de încălțămintes; 
desenul caracteristic al tălpii şi modul de prindere a acesteia (în cuie, cusută, 
lipită etc.) etc. 

Caracteristicile particulare care servesc la individualizare sunt generate de 
uzura specifică şi reparațiile la care a fost supusă încălțămintea. Din acest punct 
de vedere sunt reprezentative pentru identificare: rupturile tălpii (la care se 
analizează dimensiunile, forma şi plasamentul specific), peticele folosite la 
reparare, forma cuielor cu care a fost prinsă talpa şi locurile în care acestea s-au 
desprins, blacheurile aplicate pe vârfuri sau tocuri etc. 

5.2. Cărarea de urme. 

Cărarea de urme este alcătuită din urmele de picioare formate consecutiv 
în timpul deplasării (în mers sau în fugă). 

Elementele principale care se analizează la cărarea de urme sunt: 

- axa cărării de urme - este linia mediană care separă urmele lăsate de 
piciorul stâng, de urmele piciorului drept. Examinarea ei permite stabilirea direcției 
de mişcare (vârful liniei indică direcția de deplasare); 

- linia mersului - este o linie frântă care uneşte puncte de acelaşi fel ale 
urmelor consecutive create de piciorul drept şi stâng (de exemplu, linia care 
uneşte centrele vârfurilor sau tocurilor); 


1 Pentru măsurători se foloseşte un dreptunghi cu laturi tangente la punctele extreme ale 
urmei. 
2 Glengul este porţiunea cuprinsă între linia terminus a pingelei şi linia care marchează 


începutul tocului, o 
3 Cele mai răspândite vârfuri au formă rotundă, dreptunghiulară prelungită şi ascuțită. 

- lungimea pasului - se măsoară între puncte de acelaşi fel ale urmelor 
consecutive create de piciorul stâng şi drept, pe o linie paralelă cu axa cărării! . 
Ea reprezintă media aritmetică a măsurătorilor efectuate de-a lungul întregii cărări 
de urme; 

- lățimea pasului - este distanța dintre două puncte de acelaşi fel ale piciorului 
drept şi stâng, măsurată pe o linie perpendiculară pe axa cărării de urme 
(recomandat este ca măsurătorile să se efectueze între călcâie sau tocuri, 
deoarece variațiile între paşi sunt mai reduse); 

- unghiul de mers este format la întretăierea dintre mediana fiecărei urme 
şi axa cărării de urme. Valorile unghiului de mers se stabilesc la fiecare pas, 
deoarece deschiderea pasului variază pentru fiecare picior. Unghiul de mers 
diferă de la o persoană la alta, precum şi în raport cu vârsta şi sexul? . Unghiul 
de mers este pozitiv dacă vârfurile urmei sunt orientate către exterior şi negativ 

când sunt dispuse spre interior. Sunt foarte rare situațiile în care axele urmelor 
sunt paralele cu axa cărării, această împrejurare fiind o particularitate importantă 
în identificarea persoanei care le-au creat. 

5.3. Interpretarea urmelor de picioare la fața locului. 

Prin interpretarea acestei categorii de urme, specialistul criminalist oferă 
organului de urmărire penală date cu privire la: 

- drumul pe care s-a deplasat făptuitorul înspre locul faptei; 

- căile de acces folosite pentru a pătrunde în acest loc şi pentru a-l părăsi; 

- drumul parcurs şi activitățile desfăşurate în locul săvârşirii infracțiunii; 

- numărul, sexul, vârsta, talia şi greutatea aproximativă a făptuitorilor; 

- tipul de încălțăminte purtată: pantof, bocanc, cizmă, adidas ş.a.m.d.; 

- dacă persoana care a creat urmele prezintă defecte anatomice, poartă 
încălțăminte ortopedică sau a transportat o anumită greutate; 

- viteza de deplasare (dacă a mers normal sau a fugit); 

- eventualele stări psihice sau patologice (boală, beție, neliniște)? ; 

- încercările de ascundere a direcţiei de deplasare etc. 

Referitor la încercările de mascare a direcţiei de deplasare, precizăm că se 
folosesc mai multe procedee, cele mai utilizate fiind deplasarea cu spatele? sau 
deplasarea pe propriile urme lăsate în timpul mersului cu spatele etc. 


' Lungimea pasului la bărbaţi este de circa 70-90 cm, iar la femei este mai mică cu 
aproximativ 20 cm, fiind de 50-60 cm. 


2 Unghiul de mers are valori mai mici la femei, copii, bătrâni. 

3 Aceste date sunt sugerate de dispunerea dezordonată a urmelor în cadrul cărării. 

* Linia de direcţie a mişcării are un aspect frânt, iar cărarea conţine urme de alunecare-târâre 
îndreptate pe direcţia tocurilor. Lungimea pasului este mai mică, iar lățimea exagerată. Totodată, 
unghiul de mers este negativ şi are valori mici, iar urmele de adâncime sunt create în mod 
nefiresc, ele având o adâncime mai mare la vârfuri şi mai mică la tocuri. 

Conservarea urmelor de picioare la fața locului se impune ori de câte ori 
condițiile de mediu sau atmosferice sunt nefavorabile. Pentru a asigura integritatea 
fizică a urmelor, acestea se acoperă cu cutii de carton care nu emană mirosuri. 
Urmele de picioare descoperite în încăperi se acoperă cu o coală albă de hârtie, 
evitându-se folosirea obiectelor de îmbrăcăminte care degajă mirosuri puternice. 
În cazul urmelor create în zăpadă, dacă temperatura mediului ambiant creşte, se 
procedează la ridicarea urgentă a acestora, pentru a preîntâmpina topirea zăpezii. 

5.4. Ridicarea urmelor de picioare. 

Procedeele folosite la ridicare sunt următoarele: 

- ridicarea prin fotografiere. Prin fotografiere se înregistrează atât dispunerea 
individuală şi de ansamblu a urmelor în locul faptei, cât şi imaginea separată a 
fiecărei urme, pentru a reda integral caracteristicile generale şi particulare ale 
acesteia; 

- desenarea - este folosită pentru a evidenția totalitatea urmelor de paşi 
care alcătuiesc cărarea de urme, precum şi fiecare urmă privită izolat. Se 
întrebuințează hârtie de calc şi un geam de sticlă care se fixează în aşa fel încât 
să nu intre în contact direct cu urma. Prin desenare pot fi reproduse caracteristicile 
referitoare la forma şi dimensiunile urmelor, precum şi elementele cărării de 
urme; 


- ridicarea cu benzi adezive — se aplică în cazul urmelor plantare latente. 


„evidenţiate prin pudrare; 

- ridicarea obiectului purtător, 

- ridicarea prin mulaj — procedeul este utilizat în cazul urmelor de adâncime. 
În funcție de natura şi consistenţa suportului pe care s-a format urma, pentru 
confecționarea mulajului se folosesc diferite materiale, cum sunt: ipsosul, 
amestecul de ipsos - ciment, parafina, diverşi polimeri, sulful topit etc. 

Tehnica executării mulajului. 

Operaţiuni pregătitoare. Înainte de efectuarea propriu-zisă a mulajului se 
studiază cu atenţie urma pentru a stabili proprietăţile suportului pe care se află 
şi a alege procedeul şi materialele care se vor folosi. Materialele utilizate la 
prepararea mulajului trebuie să prezinte o serie de însuşiri dintre care cele mai 
importante sunt: 

- să oglindească fidel relieful urmei - în momentul turnării, materialul trebuie 
să pătrundă în cele mai fine detalii ale urmei şi să rețină configurația acestora; 

- să nu provoace deformarea urmei; 

- să poată fi desprinse cu uşurinţă de pe urmă. 

O primă operaţiune pregătitoare este fixarea fotografică a urmei În starea 
în care a fost descoperită. În acest sens se execută fotografia urmei în calitate 
de obiect principal al infracţiunii şi fotografia de detaliu. Se procedează apoi la 

toaletarea urmei, adică la îndepărtarea corpurilor străine apărute ulterior formării 
ei. Astfel, corpurile solide se scot din urmă cu mâna înmănuşată sau cu penseta, 
apa cu ajutorul hârtiei de filtru sau a unei seringi, ori cu o pară de cauciuc. 
Atenţie deosebită se acordă firelor de iarbă de pe fundul urmei, deoarece dacă 
au fost doar călcate, orice atingere a lor poate conduce la alterarea urmei. 

Executarea mulajului de ipsos. Pentru obţinerea mulajului se recomandă 
ipsosul dentar, însă poate fi folosit şi ipsosul pentru modelare. Amestecat cu apă, 
formează o pastă fluidă care după întărire reproduce forma, dimensiunile şi 
plasamentul tuturor concavităților în care a pătruns. 

Pentru preparare, ipsosul se amestecă cu apă într-un vas de cauciuc sau 
plastic, astfel încât să se obțină o pastă suficient de fluidă (de consistenţa 
smântânii) care se toarnă peste urmă cu ajutorul unui şpaclu. Dacă urma se 
situează în plan orizontal, pasta se toarnă de la mijlocul ei, astfel încât să acopere 
în întregime suprafața urmei. La urmele situate în plan înclinat, pasta de gips se 
aplică de la bază şi nu din partea superioară, întrucât ar putea distruge elementele 
de relief ale acestora. În cazul urmelor insuficient de adânci, pentru a preveni 
împrăştierea ipsosului, se procedează la împrejmuirea lor cu o bandă metalică 
sau din plastic. 

După turnarea primului strat de ipsos se face armarea şi sigilarea mulajului. 
Armarea se face cu bucăți de lemn înmuiate în apă sau cu materiale textile, 
sârmă etc. şi are rolul de a preveni crăparea mulajului. Sigilarea constă în 
confecţionarea unor etichete care se leagă cu sfoară de materialele folosite la 
armare. Capătul dinspre etichetă se sigilează cu ceară roşie. Peste armătură se 
toarnă un alt strat de gips cu o consistență mai mare, în aşa fel încât grosimea 
totală a mulajului să fie de 3-4 cm. După ce gipsul a făcut „priză”, mulajul se 
detaşează de urmă! . Dacă se desprinde greu, se sapă cu şpaclul de jur-împrejur 
şi se scoate cu sol cu tot. Mulajul se lasă să se usuce timp de 24 de ore şi apoi 
se introduce într-un vas cu apă în care solul se înmoaie şi cade. În mod 
excepțional, solul lipit de mulaj se înlătură după înmuiere cu o pensulă moale. 
Pentru a împiedica aderarea solului la mulaj se recomandă ca înainte de aplicarea 
primului strat de gips, să se pulverizeze peste urmă un strat fin de ulei?. 

La urmele formate în nisip, datorită fragilităţii, înainte de turnarea gipsului 
se procedează la întărirea lor prin pulverizarea unui strat subțire de şerlac sau 
colodion şi apoi a unui strat de ulei. 


1 Întărirea gipsului de face într-un interval de 30-60 minute, în funcție de temperatura 
mediului ambiant. 
2 Tehnica este aplicabilă urmelor descoperite în solul moale (noroi, argilă). 

Urmele formate în zăpadă pot fi ridicate cu mulaj de gips, însă este necesar 
ca mai întâi pe suprafața lor să se cearnă ipsos şi să se pulverizeze apă. 
Operațiunea se repetă de 2-3 ori pentru a obține un strat protector suficient de 
gros. Pasta de gips care se aplică peste acest strat se prepară cu apă rece, 
într-un vas care se ţine în zăpadă. 

Urmele din zăpadă pot fi ridicate şi cu diverşi polimeri sau cu sulf topit. 
Folosirea sulfului topit are la bază proprietatea acestuia de a se răci rapid fără 
a-şi pierde prea repede fluiditatea. Sulful se topeşte într-un vas de aluminiu la foc 
potrivit, agitând în permanenţă ca să nu formeze pojghiță, după care se toarnă 
într-un rezervor amenajat din zăpadă, care comunică cu urma printr-un canal de 
scurgere. În acest fel, sulful preia temperatura zăpezii şi întrucât nu-şi pierde 
fluiditatea, pătrunde în toate adânciturile urmei fără riscul ca aceasta să fie 
topită.2 După ce primul strat de sulf s-a solidificat, se aplică un al doilea strat, 
mulajul putând fi ridicat după câteva ore de la turnare (însă cu foarte multă 
atenție, deoarece este încă fragil; el dobândeşte o bună rezistență după minimum 
24 ore). 

5.5. Obținerea modelelor pentru comparație. 

În cazul urmelor de suprafaţă, pentru obținerea modelelor de comparație se 
desfăşoară următoarele activități: 

- pe o placă din sticlă sau material plastic se întinde tuş tipografic într-un 
strat subțire, uniform răspândit; | 

- se solicită persoanei să calce mai întâi pe placa astfel pregătită şi apoi 
pe o coală de hârtie albă. Se vor preleva mai multe modele de comparație, 
respectiv: stând pe loc în poziție normală, stând pe loc cu greutatea lăsată pe 
partea exterioară a tălpii, şi stând pe loc cu greutatea pe partea interioară. Se vor 
preleva de asemenea mai multe modele de comparație în poziţia de pornire în 
mers; 

- se obțin modele de comparație pentru cărarea de urme, fiind necesar ca 
persoana să se deplaseze pe o coală albă de hârtie lungă de câţiva metri şi lată 
de 1 m. Mersul va fi normal, rapid sau în fugă.? 

În cazul în care urmele au fost ridicate prin mulaj, pentru comparare se 
folosesc mulaje obținute de la persoana sau încălțămintea suspectă. Această 
cerință trebuie îndeplinită mai ales în cazul mulajului de gips, deoarece în 
momentul în care ipsosul face „priză”, îşi măreşte volumul şi deformează 
caracteristicile urmei. Pentru a preîntâmpina apariţia unor erori de interpretare, 
examinarea comparativă trebuie să se facă între obiecte de aceeaşi natură - în 


1 C. Suciu — op. cit., pag. 248. l | 
2 |. Anghelescu și colaboratorii — Tratat practic de criminalistică, vol. | — op. cit., pag. 157. 

cazul de față, între mulaje de gips. Ca material pentru obținerea mulajelor se 
foloseşte un amestec de lut şi nisip fin, iar atunci când este posibil, chiar material 
prelevat din locul în care s-a săvârşit infracţiunea. 

5.6. Probleme care pot fi rezolvate prin expertiza criminalistică a urmelor 
de picioare! . 

Urmele de picioare sunt utile atât determinărilor generice cât şi individualizării 

„persoanei sau încălțămintei, în calitatea lor de obiecte creatoare?. În funcţie de 
materialele puse la dispoziția expertului pot fi rezolvate următoarele probleme: 

Când se prezintă doar urma sau obiectul în litigiu 

- dacă pe obiectul prezentat se găsesc urme de picior şi care este numărul 
lor; 

- tipul urmei: plantară, de picior semiîncălțat sau încălțat; 

- mecanismul de formare a urmei; 

- dacă urma de picior prezintă suficiente elemente individuale de iden- 
tificare; 

- tipul de încălțăminte care a creat urma; 

- sexul, talia, greutatea aproximativă şi vârsta persoanei care a creat urma; 

- piciorul care a creat urma; 

- particularitățile anatomopatologice ale persoanei care a creat urma; 

- natura substanțelor cu care a fost creată urma; 

- vechimea relativă a urmei. 

Când se prezintă urma şi modelul pentru comparaţie, se poate stabili dacă 
urma a fost creată de persoana sau încălțămintea de la care s-au obținut modelele 
de comparație. 

O categorie aparte de examinări este cea referitoare la identificarea 
încălțămintei pe baza urmelor sonore create în timpul mersului. Examinările se 
efectuează cu ajutorul sonografului de tip 7029A, care poate evidenția şi înregistra 
grafic o serie de caracteristici generale şi individuale referitoare la puterea, 
presiunea sonoră, spectrul de frecvență şi durata urmelor sonore create de 
încălțăminte etc?, 


1 1. Vasiliniuc, V. Măcelaru — Urmele de picioare — în Tratat practic de criminalistică, vol. 
I, op. cit., pag. 157 şi 158. 

? Stabilirea tipului şi modelului de încălțăminte se face prin compararea datelor obţinute 
prin examinarea urmelor, cu datele existente în cartotecile şi colecţiile de profil care funcționează 
în laboratoarele de criminalistică. Rezultatele comparărilor servesc la restrângerea cercului de 
suspecți (E. Stancu, op. cit., pag. 121). 

3 |. Anghelescu, Examinarea urmelor sonore create de încălțăminte, în Tratat practic de 
criminalistică, vol. III, op. cit., pag. 22 şi urm., 

6. Cercetarea criminalistică a urmelor de dinți. 

Urmele de dinți au o răspândire redusă, fiind întâlnite mai frecvent în 
infracțiunile de viol, vătămări corporale şi în unele infracțiuni contra patrimoniului 
(când pot fi descoperite pe diverse produse alimentare, capace de sticlă sau de 
borcane etc.). 

Urmele sunt modificări produse în procesul săvârşirii unei infracţiuni, în 
masa sau la suprafața obiectului primitor, ca urmare a contactului nemijlocit al 
acestuia cu dinții. Ele formează obiectul de studiu al odontologiei judiciare, oferind 
posibilitatea identificării persoanei care le-a creat, datorită unor caracteristici pe 
care le dobândește aparatul dentar îndeosebi după împlinirea vârstei de 25 ani. 
Forma şi dispunerea aparatului alveolo-dentar diferă de la un individ la altul, 
constituind o bază sigură de identificare a persoanei.! 

În condiţiile unei dezvoltări normale, o persoană are 32 de dinți repartizaţi 
în mod egal pe maxilarul superior şi inferior. Dintre părţile componente ale unui 
dinte (rădăcină şi coroană), pentru cercetările criminalistice prezintă interes 
coroana (partea exterioară a dintelui). Aceasta oglindeşte o serie de particularități 
naturale cu valoare identificatoare, dintre care cele mai semnificative sunt: lățimea 
şi forma (care sunt variabile); poziţia dinților şi distanţa dintre ei; existenţa la 
nivelul premolarilor şi molarilor a unor striații în relief cunoscute sub denumirea 
de creste; dimensiunea părţii incizante (la incisivi); forma caracteristică pe care 
o are vârful caninilor etc.2. La acestea se adaugă numeroasele şi variatele 
anomalii ale aparatului dentar, care conţin o multitudine de caracteristici 
identificatoare, printre care pot fi amintite: numărul de dinți mai mare sau mai mic 
de 32; abateri de la forma şi dimensiunile obişnuite ale dinților; înclinația 
vestibularizată (în față) sau lingualizată (în spate) a dinţilor; răsucirea în jurul axei 
lor sub un anumit unghi; aşezare dezordonată (aşezarea incisivului mare în locul 
celui mic şi invers); angrenarea anormală a dinţilor în timpul muşcăturii etc.?. 

În afara caracteristicilor naturale amintite, aparatul dentar dobândeşte nume- 
roase caracteristici provocate de bolile şi leziunile la care au fost expuşi dinții. 

Din prima categorie fac parte cariile, bolile profesionale, defectele cuniforme 
şi opacitatea smalțului dentar, cel mai des întâlnite fiind cariile. Acestea au cavități 
foarte diferite şi prin urmare foarte diferite vor fi şi plombele aplicate pentru 


1 M. Minovici — Tratat complet de medicină legală, vol. Il, Bucureşti, 1930, pag. 105. 

2 De exemplu, lățimea incisivilor este mai mare decât la ceilalţi dinţi; forma caninilor este 
conică iar la molari cilindrică etc. 

3 Există mușcături prognatice, făcute de dinţii vestibularizaţi fără a se realiza contactul între 
dinții proeminenți ai maxilarului superior şi dinţii maxilarului inferior, şi muşcături deschise, la care 
contactul se face doar între premolari şi molari, iar între incisivii superiori şi cei inferiori rămâne 

tratarea lor. Plombele se pot reproduce în urmele de dinți şi prin caracteristicile 
pe care le au, facilitează procesul de identificare a persoanei. Unele boli de genul 
defectelor cuniforme şi opacitatea smalțului dentar pot fi tratate prin polizare, 
însă această operațiune conduce la apariţia unor striații care particularizează 
într-o măsură şi mai accentuată aparatul dentar. Bolile profesionale specifice 
persoanelor care lucrează în exploatările de cupru, plumb, mercur, sau lucrătorilor 
poligrafi şi suflătorilor de sticlă, provoacă de regulă căderea dinților, ceea ce 
oferă un plus de informaţii despre identitatea persoanei. 

Leziunile mecanice pot fi rezultatul unor lovituri, căderi, proiectări etc. şi se 
manifestă ca rupturi sau lipsuri a unuia sau mai multor dinți. Uzura dinţilor datorată 
masticației sau folosirii portțigaretului, tratamentele şi lucrările stomatologice, 
conduc de asemenea la apariția altor caracteristici cu valoare identificatoare. 

Relevante pentru identificare sunt şi lucrările de înfrumusețare ale aparatului 
dentar şi plăcile dentare mobile, care prezintă numeroase caracteristici dobândite 
cu ocazia confecționării sau ca urmare a uzurii. 

Urmele de muşcătură conservă de obicei doar impresiunea dinţilor din față, 
respectiv a incisivilor, caninilor şi foarte rar a premolarilor. Ele se pot forma ca 
urme de suprafață sau de adâncime, statice sau dinamice. Pe corpul uman sunt 
întâlnite ca urme statice de suprafață cu aspect liniar, care reflectă lățimea şi 
dispunerea dinţilor din faţă. 

Urmele dinamice sunt formate în special de dinții maxilarului superior. 
Valoarea lor identificatoare este foarte scăzută, deoarece nu oglindesc decât 
într-o măsură extrem de mică, unele elemente ale construcției exterioare a dinţilor. 

Căutarea urmelor se face pe corpul victimei şi al agresorului, obiectele care 
au o oarecare plasticitate (obiecte din plumb, ceară, capace metalice, materiale 
plastice etc.) şi pe diverse produse alimentare (unt, brânză topită, ciocolată, 
fructe). 

Urmele descoperite pe corpul victimei trebuie fotografiate imediat la scară 
deoarece ele conservă bine caracteristicile aparatului dentar doar în primele ore 

după muşcătură. În cazul cadavrelor, după fotografiere se procedează la prelevarea 
tegumentului purtător de urmă.! Acesta se întinde şi se fixează cu ace de gămălie 
pe o bucată de placaj, după care se introduce într-o soluție de formol şi glicerină 
(în proporție de 2/1)2. 


1 La decuparea tegumentului, se fac tăieturi la o distanță suficient de mare de urmă, pentru 
a nu afecta integritatea acesteia. 
l ? Pentru examinările comparative se vor pune la dispoziția specialistului sau expertului 
criminalist şi fotografiile executate la fața locului, deoarece tegumentul - chiar dacă a fost introdus 
în soluția de formol şi glicerină - se poate deforma. 

Urmele de dinți formate în unt, ciocolată, brânză topită, fructe ori alte 
asemenea produse alimentare trebuie conservate imediat. Alimentele se introduc 
şi se transportă în recipiente frigorifice, iar fructele într-o soluție de formol cu 
concentrația de 0,5%. 

Prin interpretarea urmelor de dinţi la fața locului se obţin date referitoare la:? 

- persoana făptuitorului, putându-se aprecia tipul constituțional şi vârsta 
acestuia (în raport cu dimensiunile şi plasamentul urmelor, lățimea arcadei 
alveolare, prezența malformațiilor dentare şi aspectul lor, distanța dintre dinți 
etc.); 

- modul de operare folosit la săvârşirea infracţiunii şi activitățile desfăşurate 
în locul faptei; 

- vechimea relativă a urmei de mușcătură? . 

Obţinerea modelelor pentru comparație. 

Datorită transformărilor pe care le poate suferi aparatul dentar, se recomandă 
ca modelele de comparație să fie obținute la o dată cât mai apropiată de cea a 
momentului în care a fost creată urma. 

Ca materiale utilizate la prelevare, cele mai indicate sunt ceara dentară, 
plastilina şi parafina înmuiată. Atunci când este posibil se folosesc obiecte de 
aceeaşi natură cu cele în care s-au format urmele. Persoanei suspecte i se 
solicită să muşte de cel puțin 3-4 ori, ținând mandibula în poziţii diferite. După 
amprentele astfel obținute se confecţionează un mulaj care se compară cu mulajul 
urmei sau direct cu dantura suspectului. | 

În cazul urmelor de pe corpul uman, modelele de comparaţie se prelevează 
pe hârtie filtru sau sugativă, deoarece aceste materiale au o plasticitate apropiată 
de cea a țesutului adipos”. 

Probleme care pot fi rezolvate prin expertiza urmelor de dinți (expertiza 
odontologică)*: 

- dacă urma este de muşcătură; 


1Urmele de adâncime se ridică prin mulaj, cu ajutorul unui amestec preparat la foc mic din 
25 grame parafină, 25 grame spermanțet, 50 grame talc şi eosină (aceasta din urmă se adaugă 
până când amestecul se colorează în roz). Rezultate foarte bune se obțin şi dacă la confecționarea 
mulajului se întrebuințează ipsosul dentar, pasta Momax, latexul, stomalgina, stiracrilul (ultimele 
două substanţe fac parte din categoria polimerilor). 

În acest sens, și C. Suciu, op. cit., pag260. 

2 V, Stanciu, „Urmele dinţilor”, în Tratat practic de criminalistică, vol. |, op. cit., pag 168 

3 În raport cu condițiile de temperatură, umiditate şi ventilaţie din locul în care a fost descoperită 
urma, se observă gradul de oxidare, topire, congelare şi deshidratare a obiectului primitor. 

4 În acest sens, hârtia se pliază în 5-6 straturi, şi se solicită persoanei să o strângă între dinți. 

5 Cercetarea criminalistică a urmelor de dinţi se face de regulă prin aplicarea unor procedee 
de natură traseologică. Uneori însă se impune şi o examinare medico-legală, pentru a stabili 
transformările produse în profunzimea țesuturilor corpului — În acest sens, E. Stancu, op. cit., 


pag.124. 

- natura umană sau animală a urmei: 

- caracteristicile generale şi particulare ale dinților a căror imagine este 
reflectată în urmă; 

- sexul, vârsta şi tipul antropologic al persoanei care a creat urma; 

- tratamentele şi lucrările stomatologice ale aparatului dentar: 

- mecanismul de formare a urmei; 

- identificarea persoanei care a creat urma. 

Examinarea comparativă apelează la procedee de lucru specifice traseologiei 
judiciare, un rol important avându-l măsurătorile liniare şi unghiulare, demonstrarea 
continuității liniare şi confruntarea. 

În cercetarea criminalistică a obiectelor purtătoare de urme de dinți se are 
în vedere că pe suprafața acestora pot fi prezente şi alte categorii de urme, cum 
sunt urmele papilare, de salivă, sânge sau alte urme de natură biologică? . 


7. Cercetarea criminalistică a urmelor de buze. 

În teoria şi practica de specialitate se consideră că pentru identificarea 
persoanei, urmele de buze sunt la fel de importante ca urmele papilare. 

Urmele de buze se prezintă de obicei ca urme latente sau colorate, depuse 
pe cești, pahare, căni, port-țigarete şi pe unele obiecte de îmbrăcăminte (gulerele 
sau manşetele cămăşilor). Ele oglindesc relieful şi forma exterioară a buzelor şi 
conțin o multitudine de caracteristici care asigură identificarea pe baze ştiinţifice 
a persoanei. 


Identificarea se face cu ajutorul papilelor coriale al căror desen se reproduce 


> în momentul în care buzele intră în contact cu diverse suprafețe. Papilele coriale 


} au aspect liniar şi se prezintă sub forma unor riduri verticale sau orizontale. Ele 
sunt unice şi relativ stabile, morfologia lor păstrându-se neschimbată o perioadă 
de timp îndelungată. 

Pe lângă elementele furnizate de papilele coriale, în procesul de identificare 
se mai analizează forma, lungimea şi grosimea buzelor, unghiurile comisurale, 
tuberculul buzei superioare şi gropița mediană şi substanţele care se depun pe 
suprafața obiectului cu care buzele au intrat în contact etc. 

Urmele de buze se formează prin depuneri de salivă, produse alimentare 


(grăsimi, sosuri, sucuri) sau cosmetice (rujuri, vaselină) şi sunt cel mai adesea 
urme de suprafață, vizibile sau latente. 


1 În cazul „Râmaru”, asasin în serie din perioada anilor 1970- 
de muşcătură descoperite pe corpul uneia din victime, s-a re 
făptuitorului cu ajutorul metodei „Gherasimov- Rişcuţia”. 


2 Fructele de genul merelor, perelor, bananelor, pot păstra în condițiuni foarte bune urmele 
papilare; capacele metalice conservă urmele de salivă care se depun în momentul muşcării etc. 


1971, prin examinarea urmelor 
uşit reconstituirea fizionomiei 

Principalul mijloc de evidențiere a urmelor latente îl reprezintă fotografierea. 
Se foloseşte fotografierea prin reflexie totală dacă suportul pe care se află este 
opac, sau fotografierea prin transparenţă dacă suportul este incolor şi transparent. 
Se pot folosi şi metodele fizice sau chimice aplicate la relevarea urmelor papilare, 
însă numai în măsura în care acest lucru este absolut necesar şi numai după ce 
au fost cercetate substanțele care au participat la formarea urmelor”. 

Interpretarea urmelor de buze la faţa locului permite formularea unor aprecieri 
referitoare la:2 

- sexul, vârsta şi tipul antropologic al persoanei? ; 

- acțiunile întreprinse de făptuitor (de exemplu dacă făptuitorul a consumat 
din alimentele existente în locul faptei, urmele de buze vor conține resturi din 
acestea); 

- vechimea relativă a urmelor de buze; 

- afecțiunile medicale de care suferă persoana, în măsura în care urmele 
conțin resturi de medicamente sau particule de sânge, puroi etc.; 

Obţinerea modelelor pentru comparaţie. 

La obținerea modelelor pentru comparație se vor respecta următoarele reguli: 

- prelevarea se face pe suporturi de sticlă plane şi sterilizate, sau pe obiecte 
de acelaşi fel cu cele pe care au fost descoperit urmele; 

- în cazul urmelor colorate, modelele de comparație se obțin pe o coală de 
hârtie albă, mai întâi prin presarea buzelor curate şi apoi machiate cu ruj; 

- se procedează la realizarea mai multor modele de comparație, persoana 
fiind solicitată să apese buzele pe suport, cu intensități diferite; 

- dacă cercetarea de laborator vizează resturile de salivă descoperite în 
urme, se foloseşte hârtia de filtru pe care persoana o va introduce în gură şi o 
va muşca. 

Probleme care pot fi rezolvate prin expertiza criminalistică a urmelor de 
buze: 

- natura umană sau animală a urmelor; 

- numărul persoanelor care au creat urmele; 


1 Aceste metode au un caracter distructiv şi împiedică obținerea unor date importante, cum 
ar fi de exemplu: caracterul secretor sau nonsecretor al persoanei de la care provin urmele, grupa 
sanguină a acesteia, natura produselor cosmetice întrebuințate etc. 

2 |. R. Constantin, Urmele buzelor, în Tratat practic de criminalistică, vol. |, op. cit, pag. 163. 

3 Sexul se apreciază după forma şi conturul urmelor de buze şi după desenul corial. La 
femei desenul este mai fin decât la bărbaţi şi conține adesea resturi de produse cosmetice. Vârsta 
este aproximată după dimensiunile buzelor (lungime, grosime), aspectul papilelor coriale şi înălțimea 
la care s-au depus urmele. Copiii au buzele mai mici şi mai subțiri decât ale adolescenților, în timp 
ce la adulți şi la vârstnici desenul corial este puternic brăzdat. Tipul antropologic se stabileşte prin 
analiza grosimii, formei şi a altor caracteristici pe care le prezintă urmele de buze. 

- sexul, vârsta aproximativă şi tipul antropologic al persoanei; 

- valoarea identificatoare a urmelor (dacă ele conțin un număr suficient de 
elemente pentru individualizarea persoanei); 

- buza (inferioară sau superioară) care a creat urma; 

- mecanismul de formare a urmei; 

- afecțiunile medicale de care suferă persoana, 

- natura substanţelor evidențiate în urmă; 

- identitatea persoanei care a creat urmele. 

Prin cercetarea urmelor de salivă descoperite în urmele de buze se poate 
stabili caracterul secretor sau nonsecretor al persoanei de la care provin urmele. 
Dacă persoana este de tip secretor se poate determina grupa sanguină. 


8. Cercetarea criminalistică a urmelor de urechi. 

Identificarea persoanei cu ajutorul acestei categorii de urme se bazează pe 
două proprietăți fundamentale pe care le prezintă pavilionul extern al urechii, 
respectiv: unicitatea şi imuabilitatea. 

Unicitatea este dată de faptul că urechile au forme, dimensiuni, mod de 
amplasare, depărtare față de cutia craniană şi elemente componente cu morfologii 
extrem de variate. Ca şi în cazul desenelor papilare, se apreciază că nu există 
două persoane cu urechi identice.! 

Forma pavilionului extern al urechii se apreciază prin încadrarea sa într-una 
din figurile geometrice cunoscute şi poate fi rotundă, ovală, triunghiulară, 
rectangulară sau neregulată. În acelaşi mod se descrie şi forma lobului urechii 
dacă acesta este oglindit în urmă. 

Ca amplasare, urechile pot fi aşezate normal, ori în plan superior sau 
inferior față de cutia craniană. Ca depărtare, acestea pot fi total depărtate, 
depărtate superior sau inferior, lipite sau semilipite etc. 

Imuabilitatea vizează forma pavilionului extem al urechii şi a părţilor principale 
care-l compun - helix, antehelix, tragus, antetragus, lob şi concă. Forma acestora 
rămâne neschimbată pe parcursul vieții, singurele modificări manifestându-se în 
privința dimensiunilor. 

Urmele de ureche sunt de regulă urme latente (mai rar vizibile) care se 
formează prin depunerea substanțelor secretate de glandele sudoripare şi a altor 
impurități, pe obiectele cu care urechea intră în contact. 

Urmele reproduc de cele mai multe ori construcția helixului şi lobului şi pot 
fi descoperite pe obiecte lustruite, îndeosebi pe uşi, parbrize, capote de 


1 La individualizarea urechilor contribuie inclusiv particularitățile congenitale și cele dobândite 
ca urmare a unor intervenții chirurgicale, accidente etc. 

autovehicule etc. Impresiunile celorlalte elemente componente - tragusul, conca 
şi antetragusul - se reproduc doar dacă urechea este apăsată cu putere pe 
suprafața de contact. Fidelitatea cu care urma redă detaliile caracteristice ale 
urechii este afectată de porozitățile sau denivelările de la suprafața obiectului 
primitor, de intensitatea apăsării, şi de cantitatea de substanță de pe suprafața 
pavilionului extern al urechii. 

Relevarea urmelor de ureche se face ca şi în cazul urmelor papilare. 

Prin interpretarea la fața locului se obțin informații în legătură cu numărul, 
vârsta şi înălțimea făptuitorilor, precum şi cu privire la acțiunile întreprinse de 
aceştia în locul faptei. 

Modelele de comparație se obțin prin presarea urechii pe suporturi plane 
din sticlă sau material plastic, ori pe obiecte de acelaşi fel cu cele pe care s-au 
format urmele. Se procedează la prelevarea mai multor modele de comparație, 
modificând progresiv intensitatea apăsării. Amprentele astfel obținute vor fi relevate 
cu acelaşi tip de prafuri ca cele folosite la evidențierea urmelor. 

Prin expertiza criminalistică a urmelor de ureche se rezolvă următoarele 
probleme: 

- dacă obiectul prezentat pentru examinare este purtător de urme de ureche 
şi numărul acestora; 

- vechimea relativă a urmelor; 

- vârsta, înălțimea şi numărul persoanelor de la care provin; 

- valoarea identificatoare a urmelor; 

- identificarea persoanei care a creat urmele. 


9. Cercetarea criminalistică a urmelor lăsate de alte părți ale corpului 


uman. 

Urmele de nas. 

Această categorie de urme poate fi folosită la identificarea persoanei, cu 
condiția ca elementele componente ale nasului să se imprime pe obiectele cu 
care intră în contact. Identificarea este posibilă deoarece elemente cum sunt 
rădăcina, vârful şi baza nasului, nările, înălțimea piramidei nazale etc. sunt diferite 
de la un individ la altul ca formă, dimensiuni şi amplasare. La acestea se adaugă 
o serie de particularități constând din nări depărtate sau lipite, contur rectiliniu, 
arcuit sau în formă de şa, deviație de sept, vârf bilobat, etc. care imprimă nasului 
un caracter unic şi irepetabil. 

Urmele iau naştere la contactul frontal sau lateral al nasului cu diverse 
obiecte şi se prezintă ca urme de suprafață formate prin depunerea grăsimilor, 
transpirației şi a altor impurități. Din păcate, datorită reliefului său proeminent, 
nasul nu se reproduce integral în urmă. Acest neajuns este amplificat de faptul 

că forma şi dimensiunile elementelor componente ale nasului nu sunt redate cu 
exactitate, datorită deformărilor pe care le suferă în momentul contactului cu 
diverse obiecte. De aceea urmele create de nas permit doar stabilirea apartenenței 
de gen a persoanei, nu şi identificarea individuală a acesteia. 

Cu o frecvență mai mare sunt descoperite urmele create de vârful, baza şi 
aripa piramidei nazale. Urma lăsată de vârful nasului se formează la contactul 
frontal cu o anumită suprafață și are un aspect circular sau oval. Dimensiunile 
ei sunt mai mari, datorită turtirii vârfului nasului. Baza nasului şi aripa piramidei 
nazale creează urme numai la contactul lateral cu obiectul primitor,! însă forma 
şi dimensiunile lor sunt diferite, datorită deformărilor provocate de intensitatea cu 
care sunt apăsate pe suprafața de contact. 

Urmele ridurilor feței. 

Figura umană este brăzdată îndeosebi la nivelul frunții, rădăcinii nasului şi 
regiunii temporale, de o serie de linii curbe, frânte, oblice sau paralele, cunoscute 
sub denumirea de riduri. Ele diferă de la o persoană la alta în privința numărului, 
formei, plasamentului, dimensiunilor şi valorii unghiurilor care se formează în 
punctele de intersecție. 

Numărul ridurilor creşte odată cu înaintarea în vârstă sau ca urmare a 
afecțiunilor medicale. Acestea din urmă provoacă unele modificări calitative, cum 
sunt: dublări sau triplări ale conturului, ramificări, curbări accentuate, segmentări, 
franjurări etc. 

Urmele create de riduri sunt urme latente care pot fi relevate la fel ca 
urmele de mâini, urechi, buze etc. 

La fața locului, urmele ridurilor sunt descoperite destul de rar, o oarecare 
răspândire având-o totuși urmele lăsate de ridurile frunții?. Uneori sunt desco- 
perite urme care redau ridurile temporale împreună cu impresiunea obrazului şi 
a piramidei nazale, această combinaţie fiind cunoscută sub denumirea de „laba 
gâştei”. 

Prin cercetarea de laborator se pot face determinări de grup şi chiar 
identificarea persoanei. 

Urmele lăsate de bărbie, coate, regiunile fesiere şi genunchi. 

Această categorie de urme oglindeşte caracteristicile generale referitoare la 
mărimea, forma şi proeminența regiunii anatomice care le-a creat şi uneori O 
serie de caracteristici particulare generate de variaţii morfologice congenitale, 
intervenții chirurgicale şi accidente. Ele sunt de obicei urme de adâncime statice 


1C. Panghe, Urmele urechilor, nasului şi ale altor părţi ale feței şi corpului uman, în Tratat 
practic de criminalistică, vol. I, op. cit., pag. 172. 


? La nivelul frunții se găsesc 2 - 4 riduri orizontale, precum şi 1-3 riduri verticale, amplasate 
în dreptul rădăcinii nasului. 

sau dinamice care se formează în materiale plastice. Ca urme de suprafață se 
întâlnesc mai rar şi iau naştere prin stratificare” . 

Prin interpretarea urmelor create de bărbie, coate, regiunile fesiere şi 
genunchi se obțin date referitoare la numărul, vârsta, sexul persoanelor şi 
activitățile desfăşurate de aceştia în locul săvârșirii infracțiunii. Ele conţin uneori 
fire de păr, fire şi fibrele textile, urme de sânge etc., care pot contribui la identi- 
ficarea făptuitorului. 

Modelele de comparație se obțin în materialele de acelaşi fel cu cele în 
care au fost descoperite urmele, apăsând cu intensităţi variabile regiunea 
corespunzătoare a corpului, după care se procedează la obținerea mulajului. 

Problemele care pot fi rezolvate prin expertiză: 

- natura umană sau animală a urmelor; 

- regiunea anatomică a corpului care a creat urmele; 

- numărul persoanelor; 

- valoarea identificatoare a urmelor; 

- mecanismul de formare şi vechimea urmelor. 


10. Cercetarea criminalistică a urmelor sonore ale vocii şi vorbirii. 

Urmele sonore ale vocii şi vorbirii sunt sunetele produse de aparatul 
fonorespirator în timpul săvârşirii unei infracţiuni sau în legătură cu aceasta, care 
conţin caracteristici generale şi individuale relativ neschimbătoare.2 

Vocea şi vorbirea diferă de la un individ la altul în raport cu anatomia, 
fiziologia şi patologia aparatului fonorespirator şi contribuie atât la stabilirea 
apartenenței de gen a vorbitorului, cât şi la identificarea individuală a acestuia?. 

Identificarea persoanei după voce şi vorbire se bazează pe următoarele 
particularități ale aparatului fonorespirator. 

- construcția specifică a elementelor aparatului fonorespirator, respectiv a 
plămânilor, bronhiilor, traheei, laringelui, corzilor vocale, faringelui şi cavității 
buco-nazale; 

- fiziologia actului respirator; 

- grosimea şi gradul diferit de elasticitate a corzilor vocale, care imprimă 
vocii şi vorbirii un timbru, intensitate şi frecvență specifice?: 

- discrepanţele dintre un aparat fonorespirator mare şi un laringe mic; 


1 Urme de suprafață sunt de exemplu urmele regiunii fesiere create pe obiecte din lemn, 


obiecte metalice etc. 
2 |. Anghelescu, „Urmele sonore ale vocii şi vorbirii, în Tratat practic de criminalistică, vol. 


l, op. cit., pag. 179. 
3 Examenul comparativ poate demonstra inclusiv falsurile în voce şi vorbire. 


4 E. Stancu, op. cit., pag. 175. 

- existența unor maladii ale aparatului fonorespirator, care provoacă sunetelor 
o serie de modificări, sau care pot conduce chiar la pierderea vocii!. 
Cercetarea criminalistică de laborator a vocii şi vorbirii se face cu un aparat 
de construcție specială denumit sonograf, care este capabil să sesizeze şi să 
redea grafic - sub forma vocogramelor - caracteristicile generale şi individuale 
ale sunetelor. Astfel, în ceea ce priveşte vocea, sonograful înregistrează inten- 
sitatea acesteia, configuraţia formanților, frecvența de rezonanţă a cavității apara- 
tului vocal şi frecvenţa specifică vocii şi sunetelor nazale?. În ceea ce priveşte 
identificarea după vorbire, sonograful examinează durata de pronunțare a unui 
cuvânt sau expresii, defecţiunile de pronunție, particularitățile lexicale de expresie 
N şi stil, şi particularitățile fonetice?. 
) Prin expertiza criminalistică a urmelor sonore ale vocii şi vorbirii se pot 
i rezolva următoarele probleme“: 
- numărul persoanelor care au participat la discuții; 
- sexul şi vârsta aproximativă a vorbitorului; 
- lexicul, dialectul, subdialectul şi graiul vorbitorului; 
- afecțiunile aparatului fonorespirator; 
- defecțiunile de vorbire şi particularitățile pronunțării unor cuvinte de 
proveniență străină; 
- dacă banda magnetică în litigiu a fost trucată prin combinarea unor 
convorbiri de pe alte benzi; 
- deghizările vocii şi vorbirii şi procedeele folosite; 
- dacă vocea şi vorbirea în litigiu au fost falsificate prin imitare, şi identificarea 
persoanei care a imitat; 
- identificarea vorbitorului. 


11. Cercetarea criminalistică a urmelor biologice. 
11.1. Noţiuni introductive. 


Urmele biologice fac parte din categoria urmelor materie şi sunt reprezentate 
de produse de secreție, excreție şi resturi de țesuturi. Datorită naturii lor perisabile, 
este necesar să fie conservate, ridicate şi examinate cu maximum de operativitate. 
Examenul de laborator al acestei categorii de urme este unul complex, care pe 


1 Cum este de exemplu, răguşeala. 


2 Formanții sunt trasee grafice care transcriu şi redau frecvența centrală a vocalelor și 
consoanelor. 


3 Accent, intonaţie, mod de pronunțare a unor cuvinte străine. 
4 |. Anghelescu, op. cit., pag. 185. 

lângă cunoştinţele de ordin criminalistic, necesită antrenarea unor specialişti din 
alte domenii de activitate: biologie, toxicologie, antropologie, medicină legală etc. 
Analiza lor conduce la obținerea unor informații cu privire la făptuitor, victimă, 
condiţiile şi împrejurările care au favorizat sau înlesnit săvârşirea infracţiunilor. 

Produsele de secreție includ: saliva, secrețiile nazale, secrețiile prostatice, 
vaginale, colostrul (secreție care precede apariția laptelui matern), laptele matern 
etc. 

Produsele de excreție sunt reprezentate de: urină, spermă, materii fecale, 
meconiu! , vomismente, spută? , lichid amniotic (lichidul din membranele în care 
se află embrionul sau fătul), vernix caseosa” ş.a.m.d. 

Din categoria urmelor de țesuturi fac parte sângele, masa cerebrală, pielea, 
țesutul muscular, oasele, cartilagiile, unghiile, urmele de natură piloasă etc. 

Urmele biologice apar cu preponderență în infracțiunile săvârşite cu violență 
(omor, tâlhărie, viol, loviri etc.), dar şi în accidente de circulație, catastrofe naturale, 
aeriene, feroviare, navale, incendii, explozii ori în infracțiunile contra-patrimoniului. 
La fața locului cel mai adesea sunt descoperite urme de sânge, spermă, salivă, 
fire de păr, resturi osoase şi urme olfactive. 

11.2. Cercetarea criminalistică a urmelor de sânge. 

Urmele de sânge sunt rezultatul acțiunilor violente voluntare sau involuntare 
îndreptate asupra sistemului vascular, ori al unor afecţiuni medicale. Ele se depun 
pe corpul şi îmbrăcămintea victimei şi agresorului, pe instrumentele folosite la 
săvârşirea infracțiunii ori produs al activității ilicite, pe diferite obiecte aflate în 
locul faptei etc. 

Urmele de sânge se pot prezenta sub formă de picături, stropi, mânjituri, 
dâre, bălți etc. 

Aspectul şi forma lor sunt influențate de mai mulţi factori, dintre care cei 
mai importanți sunt: natura suportului pe care se depun, înălțimea de cădere şi 
unghiul de incidenţă, starea de repaus sau de mişcare în care se găseşte persoana 
care sângerează, condițiile de mediu din locul în care se formează (temperatură, 
umiditate, lumină), regiunea anatomică afectată, acţiunile întreprinse pentru 
înlăturarea lor etc. 

Suporturile absorbante (obiectele de îmbrăcăminte, lenjeria de pat, pământul, 
tencuiala etc.) rețin urmele sub forma unor pete cu contur neregulat, în timp ce 
suporturile neabsorbante le rețin sub formă de cruste cu un contur precis, oferind 
posibilitatea aprecierii înălțimii de la care s-au format, şi a direcţiei de deplasare. 


1Meconiul este materia pe care o elimină ca excremente fătul, imediat după naştere (mai 
are și înțelesul de suc de mac). 

2 Sputa este o mucozitate expectorată de cineva (flegma) 

3 Grăsimea de pe corpul noului născut. 

Înălțimea de cădere influențează conturul general al urmelor, acestea având 
formă circulară dacă înălțimea este sub 1,50 m sau circulară cu margini din ce 
în ce mai zimțate pe măsură ce înălțimea creşte. 

Dacă sângele cade pe un suport înclinat şi neabsorbant, urmele au formă 
ascuţită cu vârful orientat pe direcția de cădere. Aceeaşi formă se constată şi 
dacă persoana care sângerează se află în mişcare. 

Culoarea sângelui se transformă o dată cu scurgerea timpului şi este un 
element important în aprecierea vechimii pe care o au urmele. Ea depinde de 
temperatura şi condițiile de lumină existente în locul în care s-au format urmele. 
Astfel, la temperaturi sub 0°C şi în condiții de întuneric, timpul de transformare 
a culorii de la roşu deschis la brun închis este de aproximativ 2-3 săptămâni. În 
aceleaşi condiţii de temperatură dar la lumină difuză, timpul se scurtează la 
7-8 zile. Dacă urma este expusă la acțiunea directă a razelor solare, urmele 
dobândesc culoarea brun închis în numai 1-2 zile sau chiar mai puțin. 

Sângele intrat în descompunere este de nuanță verzuie, pe suprafața urmelor 
observându-se o pojghiță care pe măsură ce se usucă se fisurează şi se trans- 
formă cu timpul într-o substanță pulverulentă. | 

Forma urmelor de sânge este puternic afectată de acţiunile întreprinse de 
persoanele interesate pentru îndepărtarea lor. 

Descoperirea urmelor de sânge. 

Căutarea se face cu ochiul liber şi cu surse de lumină artificială ori de 
radiații ultraviolete. Dacă sângele a fost îndepărtat în mod voit (prin spălare, 
răzuire, arderea ori tăierea suportului, acoperirea cu diverse substanțe etc.) se 
folosesc lupe, microscoape de buzunar şi diverşi reactivi pentru testare. 

Pentru descoperirea urmelor se vor cerceta amănunțit: 

- îmbrăcămintea şi corpul victimei şi făptuitorului. Căutarea se face pe toate 
obiectele de îmbrăcăminte, inclusiv pe lenjeria intimă, o atenție sporită fiind 
acordată cusăturilor, butonierelor, manşetelor, interiorului buzunarelor etc. La 
obiectele folosite pentru acoperirea capului se examinează ambele feţe, 
căptuşeala, marginile, borurile, ambele feţe ale panglicii exterioare, ş.a.m.d. La 
încălțăminte se insistă pe rama tălpii, găurile pentru şireturi şi cusături. Corpul 
victimei sau făptuitorului se cercetează începând de la cap şi terminând cu 
picioarele, avându-se în vedere toate regiunile păroase, orificiile naturale, zona 
submamară, regiunea ombilicală, depozitele subunghiale şi spaţiile dintre degete; 

- instrumentele folosite la săvârşirea infracţiunii, obiectele întrebuințate pentru 
îndepărtarea urmelor, şi mijloacele de transport cu care a fost deplasată victima. 
Se vor examina lamele şi mânerele cuțitelor, inclusiv zonele de îmbinare a lor, 
topoarele, instrumentele chirurgicale, şurubelniţele, vasele care au servit la 
spălarea sângelui, pungile, sacii ori alte ambalaje în care a fost împachetată 
victima, interiorul şi exteriorul autovehiculelor etc.; 

- locul în care a fost suprimată viaţa victimei şi cel în care a fost descoperită 
aceasta, precum şi obiectele aflate în ambianța înconjurătoare. Se cercetează 
covoarele, mochetele, duşumelele şi parchetele, obiectele de mobilier, instalațiile 
sanitare, zidurile, ferestrele, uşile, vegetația, solul, zăpada, apele stătătoare, ş.a. 

Căutarea şi îndeosebi ridicarea urmelor se face cu deosebită prudenţă, 
deoarece de multe ori acestea sunt asociate cu alte urme biologice (fire de păr, 
spermă, resturi de țesuturi organice ş.a.) a căror examinare de laborator poate 
fi determinantă în aflarea adevărului. 

Urmele de sânge pot fi confundate cu alte categorii de urme (cerneluri, 
diverşi coloranți, lacuri şi vopsele etc.) şi de aceea în literatura de specialitate 
unii autori recomandă folosirea chiar la fața locului a unor reacţii de orientare (de 
probabilitate sau de specificitate)! pentru a stabili dacă urmele sunt sau nu de 
sânge. În acest sens se folosesc substanțe ca: apa oxigenată, luminolul, reactivul 
Medinger, reactivul Adler pe bază de benzidină etc. 

Fixarea urmelor de sânge se face prin mijloacele procesual-penale care au 
fost deja prezentate, cu precizarea că în procesul verbal de cercetare la fața 
locului nu se fac mențiuni categorice cu privire la natura lor. 

Ridicarea urmelor. Procedeele de ridicare diferă în raport cu starea în care 
se prezintă urmele (lichidă, uscată, mânjituri, pete etc.) şi cantitatea de sânge 
care s-a scurs. 

Sângele uscat se ridică împreună cu suportul pe care se află, iar dacă nu 
este posibil, se răzuieşte. 

Sângele lichid se ridică cu o pipetă sterilizată sau cu hârtie filtru curată. 

Sângele sub formă de mânjituri se ridică cu hârtie filtru sau tampon de vată 
umezite cu ser fiziologic. 

Urmele din zăpadă se ridică cu tifon sau hârtie filtru care se introduce sub 
stratul de zăpadă? . | 

Urmele depuse pe frunze, crengi sau alte elemente specifice florei din locul 
faptei se ridică împreună cu suportul pe care se află. În mod asemănător se 
procedează dacă au fost descoperite pe pământ, nisip, substanțe pulverulente 
ş.a. 

Pentru ambalare se folosesc recipienți din sticlă atunci când urmele sunt în 
stare lichidă, sau plicuri ori saci de hârtie pentru sângele uscat. Ambalajele de 
plastic sunt contraindicate deoarece alterează destul de serios urmele, îngreunând 


1 C. Suciu — op. cit., pag. 316-317; E. Stancu — op. cit., pag. 190.. 

2 Urmele descoperite în zăpadă, precum şi cele care se găsesc în cantități mici în apă, nu 
pot servi decât la determinarea naturii umane sau animale a sângelui, nu şi a grupei sanguine, 
datorită fenomenului de hemoliză care se produce la contactul sângelui cu orice soluție apoasă 


(cu excepția serului fiziologic). 
_ 14 

şi uneori făcând imposibilă examinarea de laborator. Obiectele umede se 
ambalează numai după ce au fost uscate la temperatura camerei. 

Interpretarea urmelor de sânge la faţa locului. 

Prin interpretare se obțin date de interes operativ, referitoare la: 

- numărul făptuitorilor; 

- înălțimea şi unghiul sub care a căzut sângele; 

- poziția pe care a avut-o victima în momentul în care a fost lovită; 

- vechimea relativă a urmei (după stadiul de coagulare şi culoarea sângelui); 

- dacă persoana care a sângerat staționa sau se deplasa; 

- drumul parcurs de făptuitor pentru a transporta victima (după dârele de 
sânge); 

i a victima s-a luptat cu agresorul (după numărul, forma urmelor, obiectele 
şi întinderea suprafeței de teren pe care sunt împrăștiate acestea); 

- existența împrejurărilor negative! . 

Obţinerea modelelor pentru comparație. 

Având în vedere că prin examinarea de laborator a ADN-ului se poate 
identifica persoana de la care provin urmele, se vor preleva de două ori cel puţin 
5 ml. de sânge. În afară de aceasta se mai recoltează 5-6 picături de sânge pe 
o lamelă de sticlă pentru microscop. Aceasta este lăsată să se usuce la aer (fără 
a fi expusă la lumina solară) şi apoi peste ea se aplică o a doua lamelă de sticlă. 
Atât flaconul în care s-a recoltat sângele lichid, cât şi lamelele cu picăturile de 
sânge se sigilează pentru a evita substituirea lor ulterioară. 

Modelele de comparație se recoltează de medicul legist sau un alt cadru 
de specialitate. Cu ocazia recoltării trebuie luate toate măsurile pentru a evita 
contaminarea probelor cu diverse substanțe. 

i Probleme care pot fi rezolvate prin expertiza biocriminalistică a urmelor de 
sânge: 

- dacă urma este sau nu de sânge; 

- natura umană sau animală a sângelui (dacă este de origine animală se 
poate stabili specia); 

- grupa şi subgrupa sanguină a persoanei care a sângerat (în sistemul 
| ABO, cu subgrupele A1, A2, A3, AB, A1B, A2B); 

- regiunea anatomică sau organul din care provine urma (în cazul sângelui 
proaspăt şi lichid); 

- numărul făptuitorilor: 


| 1 Uneori se constată disproporţii evidente între leziunile vasculare provocate victimei şi 
cantitatea redusă de sânge din locul în care a fost descoperită. O asemenea stare de fapt, obligă 


ela de urmărire penală să extindă cercetarea pentru a descoperi locul în care a fost omorâtă 
ma. 

- dacă sângele este menstrual sau fetal; 

- vechimea relativă a urmei: 

- eventualele afecțiuni medicale ale persoanei care a sângerat: 

- dacă persoana de la care provine urma consumă droguri, alcool etc. 

- identificarea individuală a persoanei, prin cercetarea ADN-ului. 

11.3. Cercetarea criminalistică a urmelor seminale (de spermă). 

Urmele de spermă sunt formate de lichidul seminal secretat de glandele 
sexuale masculine, ca urmare a unor cauze fiziologice sau patologice. Ele se 
întâlnesc cu o frecvență mai mare în infracțiunile cu privire la viața sexuală, însă 
apariția lor poate fi şi întâmplătoare şi se poate datora poluțiilor nocturne, ori 
prostatoreelor!. 

Urmele de spermă se pot depune în timpul contactului sexual, al masturbării 
etc. pe diverse suporturi absorbante sau neabsorbante. Când se depun pe suporturi 
absorbante, forma lor este neregulată însă bine conturată, sunt aspre la pipăit și 
au o culoare gri-albicioasă. Pe suporturile neabsorbante se prezintă sub formă 
de crustă solzoasă ori dâre strălucitoare.2 

Petele de spermă se caută pe obiecte dintre cele mai diferite: îmbrăcămintea 
şi lenjeria de corp a victimei, lenjeria de pat, prosoape, pijamale, corpul şi orificiile 
naturale ale victimei, pământ, duşumea, parchet etc. Căutarea se face cu ochiul 
liber, lupă, microscop de buzunar sau cu surse de radiații ultraviolete (sperma 
are o fluorescență alb-albăstruie). 

Ridicarea urmelor se face cu deosebită precauție mai ales dacă se prezintă 


sub formă de crustă, pentru a nu altera integritatea fizică a spermatozoizilor. . 


Este interzisă ridicarea prin răzuire. Se procedează la ridicarea obiectului purtător 
sau a unei părți din acesta, iar dacă nu este posibil, urmele se ridică prin tamponare 
cu tifon umezit în apă distilată. 

În cazul probelor ridicate din vaginul victimei se va descrie tipul de colorare 
folosit pentru obținerea frotiurilor?. 

Firele de păr pe care se găsesc urme de spermă se taie şi se ridică 
împreună cu acestea. 

Ambalarea urmelor se face în plicuri sau saci de hârtie numai după ce 
suporturile pe care se află au fost lăsate să se usuce la temperatura camerei. 


1 Adică eliminarea din cauze neuropsihice a unei anumite cantităţi de secreție prostatică 


fără conţinut de spermatozoizi. 
2 Mihail Kernbach - Medicina judiciară, Editura Medicală, Bucureşti, 1958, pag. 786. 


3 Aceasta se poate desprinde foarte uşor de pe suportul pe care se află. 
4 Prin frotiu se înțelege conținutul vaginal întins într-un strat subțire şi omogen pe o lamelă 


de sticlă, pentru a putea fi examinat la microscop. 

Prin interpretarea urmelor de spermă la fața locului se pun la dispoziţia 
organului de urmărire penală, date de interes operativ cu privire la: 

- natura, mobilul şi modul de săvârşire a faptei; 

- vechimea urmelor; 

- starea neuropsihică şi somatică a persoanei care a creat urma (aberaţii 
sexuale, stări psihopatologice)! . 

Obţinerea modelelor de comparație. Probele de spermă necesare comparării 
cu urmele ridicate de la fața locului se recoltează în laboratoarele de expertiză 
medico-legală, iar dacă urmele conțin sânge, salivă sau alte produse biologice, 
se vor preleva modele de comparație şi pentru acestea. 

Probleme care se pot rezolva prin expertiza biocriminalistică a urmelor de 
spermă: 

- dacă obiectul trimis pentru examinare este purtător de urme de spermă; 

- natura umană sau animală a urmelor de spermă; 

- caracterul secretor? sau nesecretor al persoanei de la care provin urmele. 
Dacă persoana este de tip secretor se poate determina grupa sanguină. În legătură 
cu acest ultim aspect, trebuie precizat că atunci când sunt recoltate din vaginul 
victimei, urmele sunt amestecate cu secreții vaginale şi de aceea grupa sanguină 
nu poate fi atribuită în exclusivitate autorului? . 

- numărul de persoane de la care provin urmele de spermă; 

- vechimea relativă a urmei; 

- eventualele afecțiuni medicale de care suferă persoana. 

Ca şi în cazul urmelor de sânge, este posibilă examinarea ADN-ului şi 
identificarea persoanei care le-a creat. | 

11.4. Cercetarea criminalistică a urmelor de salivă. 

Urmele de salivă se formează prin depunerea pe diferite obiecte a lichidului 
secretat de glandele salivare. Ele iau naştere la contactul direct al cavității bucale 
) ori al buzelor, limbii sau dinţilor cu diverse obiecte cum sunt: țigări, tacâmuri, 

scobitori, instrumente de suflat, batiste, plastilina folosită la sigilare, timbrele 
aplicate pe plicuri ş.a. Apariția lor se poate datora şi hipersalivării (în cazul 


înfometaţilor, gravidelor) sau eliminării voite (scuipare), ori strănutării sau 
expectorației. 


1 În aprecierea aberaţiilor sexuale ori a 
locurile în care au fost descoperite urmele. 

2 La persoanele de tip secretor, organism 
antigene care se găsesc şi în hematiile sân 
sanguină. 

3 Este posibil ca atât victima cât 
sanguină. 


stărilor psihopatologice se au în vedere în principal, 


ul are capacitatea de a elimina în secrețiile sale 
gelui. Pe baza acestora se poate determina grupa 


şi făptuitorul să fie de tip secretor şi să aibă aceeași grupă 

Forma şi aspectul urmelor de salivă variază în raport cu natura suportului, 
distanța de la care iau naştere, cantitatea de salivă depusă, vechimea lor, vârsta 
şi prezența unor boli etc. 

Căutarea urmelor se face cu ochiul liber sau cu aparatură optică ori surse 
de radiaţii ultraviolete, avându-se în atenție şi alte obiecte care pot avea legătură 
cu infracțiunea: obiecte de cult religios, vată, căluşuri, lenjerie de corp şi de pat, 
obiecte de îmbrăcăminte şi încălțăminte, bucăți de hârtie folosite la astuparea 
vizoarelor de la uşile de acces în locuințe, coji de seminţe ş.a. 

La fixarea urmelor prin descriere în procesul verbal de cercetare la fața 
locului trebuie să se aibă în vedere că acestea se pot confunda uşor cu alte urme 
biologice (spermă, transpirație, secreție vaginală) şi de aceea este total 
contraindicată înserarea unor mențiuni categorice cu privire la natura lor”. 

Ridicarea şi ambalarea urmelor se face în mod similar cu urmele de sânge 
şi spermă. 

Interpretarea urmelor de salivă la locul faptei furnizează organului de 
urmărire penală date de interes operativ cu privire la: 

- mecanismul formării urmei; 

- vechimea relativă a urmei; 

- starea de sănătate a persoanei. 

Obţinerea modelelor pentru comparaţie. 

Modelele de comparaţie se recoltează pe hârtie de filtru sau sugativă, iar 
zona care conține probele se marchează cu creion, după care hârtia se uscă la 
temperatura camerei. 

În cazul fumătorilor se recoltează 2-3 mucuri de țigări care se ambalează 
în plicuri de hârtie precum şi 2-3 ml de salivă într-un flacon de sticlă. Flaconul 
se pune la fiert circa 30 minute într-un vas cu apă pentru a preîntâmpina 
degradarea. De asemenea, de la persoana suspectă se vor preleva 3-5 picături 
de sânge care se aplică pe o lamelă din sticlă pentru microscop. 

Probleme care pot fi rezolvate prin expertiza biocriminalistică a urmelor de 
salivă: 

- dacă obiectul trimis pentru examinare este sau nu purtător de urme de 
salivă; 

- natura umană sau animală a acestora?; 

- vechimea relativă a urmelor; 


1 Referirile la această categorie de urme vor fi făcute de exemplu sub forma „urme ce par 
a fi de salivă”, sau „urme cu aspect de salivă”. Natura urmelor şi împrejurările în care au luat 


naştere sunt clarificate în cadrul expertizei criminalistice. | 
2 Nu întotdeauna se poate stabili cu certitudine natura umană sau animală a urmelor de 


Pa 


salivă. 

- caracterul secretor sau nesecretor al persoanei de la care provin şi grupa 
sanguină (pentru persoanele de tip secretor); 

- numărul persoanelor care au creat urmele: 

- eventualele afecțiuni medicale de care suferă persoana (atunci când 
sângele conține sânge, puroi, fragmente tumorale specifice inflamațiilor sau 
tumorilor cavității bucale”): 

- dacă urma de salivă are aceeaşi grupă sanguină cu cea a persoanei de 
la care s-au obținut modelele de comparație; 

- existenţa altor indicii de asemănare între urme și probele prelevate de la 
persoanele suspecte; 

- identificarea persoanei prin examinarea ADN-ului pe care-l conțin urmele 
de salivă. 

Prin cercetarea urmelor de salivă se pot determina şi o serie de particularități 
referitoare la compoziția celulară şi flora microbiană specifice zonei bucale, sau 
particularități generate de mediul în care persoana îşi desfăşoară activitatea? . 

11.5. Cercetarea criminalistică a urmelor de natură piloasă. 

Prin urme de natură piloasă se înțeleg firele de păr desprinse de pe corpul 
făptuitorului sau victimei în timpul săvârșirii unei infracțiuni. 

Apariția urmelor este rezultatul unor acțiuni violente (smulgere, rupere, 


tăiere), căderii fiziologice a părului, ori a unor:cauze patologice. Ele pot proveni 


din diferitele regiuni ale corpului: cap, axile, regiunea pubiană, mâini, sprâncene, 
picioare etc. 

Modul în care s-au desprins firele de păr se stabileşte după configuraţia pe 
care o are extremitatea lor inferioară. Astfel, la firele de păr rupte, ea este 
despicată şi nu are rădăcină, spre deosebire de cele tăiate la care conturul este 
regulat şi foarte bine delimitat. Firele care au căzut natural au rădăcina ruptă, iar 
cele degenerate au bulbul uscat şi cheratinizat. 


La examinarea acestei categorii de urme se au în vedere şi modificările 


care pa interveni sub acțiunea unor factori externi, sau ca urmare a scurgerii 
timpului” . 


Căutarea firelor de păr se face cu lupa, microscopul de buzunar, şi cu 
surse de lumină puternică. Locurile în care pot fi descoperite sunt foarte variate, 
însă atenție deosebită se acordă corpului victimei şi agresorului (avându-se în 


n 
1 Gh. Asanache, M. Dra 
l, opere. citate., pag. 204-205. 
2 Gh. Asanache, M. Dra 
3 Temperaturile ridicate 
scurs de la tăiere, influențeaz 
aceasta este în general plan 
rotunjească. 


gomir, „Urmele de salivă”, în Tratat practic de criminalistică, vol. 


gomir, op. cit., pag. 206; E. Stancu, op. cit., pag. 144;. 

precum şi substanțele chimice schimbă culoarea părului. Timpul 
ă aspectul exterior al extremității inferioare: în primele 48 de ore 
ă, cu unghiuri bine precizate, după care unghiurile încep să se 

atenţie inclusiv depozitul subunghial), obiectelor de îmbrăcăminte şi încălțăminte, 
lenjeriei de corp şi de pat, periilor de păr şi celorlalte ustensile de coafură, 
instalațiilor sanitare, periilor de haine ş.a. Uneori firele de păr pot fi descoperite 
şi în conţinutul altor urme biologice, cum sunt: sângele, sperma, saliva etc. 

La ridicarea firelor de păr se iau toate măsurile pentru a asigura integritatea 
lor fizică, iar ambalarea se face separat, în raport cu locurile sau obiectele pe 
care au fost descoperite. Pentru a preveni ştergerea depunerilor de pe ele, firele 
se ridică cu penseta anatomică şi nu cu mâna, iar ambalarea se face în flacoane 
de plastic. Nu se recomandă ambalarea în plicuri de hârtie, deoarece pe timpul 
transportului firele de păr pot suferi deteriorări mecanice, iar de pe suprafața lor 
pot fi îndepărtate prin frecare, diversele substanțe aderente care pot prezenta 
interes pentru cercetare. 

Interpretarea urmelor la faţa locului vizează obținerea unor date referitoare 
la: 

- regiunea anatomică a corpului din care provin; 

- numărul făptuitorilor; 

- vârsta aproximativă şi sexul persoanei; 

- modul de desprindere; 

- vechimea relativă a urmei; 

- culoarea naturală sau artificială a firului de păr etc. 

Obţinerea modelelor pentru comparaţie. Pentru cercetarea comparativă cu 
urmele ridicate din locul faptei, se recoltează fire de păr din toate regiunile piloase 
ale corpului, atât de la victimă, cât şi de la făptuitor sau suspect. La recoltarea 
firelor de păr de pe cap, suprafața acestuia se împarte în opt regiuni, prelevându-se 
10-15 probe din fiecare prin smulgere şi tăiere. Ambalarea se face separat 
indicându-se regiunea din care au fost recoltate. 

Cercetarea criminalistică de laborator este destinată determinării următoarelor 
caracteristici pe care le prezintă firul de păr: lungime, grosime, rădăcină, culoare, 
ondulație, grad de deteriorare, structură internă, substanțe care au aderat pe 
suprafața sa etc. 

Problemele care pot fi rezolvate prin expertiza biocriminalistică a urmelor 
de natură piloasă: 

- natura umană sau animală a firului de păr; 

- numărul persoanelor de la care provin; 

- regiunea anatomică a corpului din care s-au desprins; 


2% Rasa umană se determină după forma secţiunii transversale a firului. Sexul se poate 
stabili doar dacă firul de păr are teaca epitelială a bulbului proaspătă (să nu fi trecut mai mult de 
8 ore de la smulgere). Comparativ cu bărbaţii, părul femeilor conţine o cantitate mai mare de 
cromatină sexuală și este lipsit de medulară. Vârsta aproximativă este apreciată după grosimea 
şi pigmentaţia părului. 

- modul de desprindere a firelor de păr; 

- rasa, sexul şi vârsta aproximativă a persoanei”; 

- dacă firele de păr sunt vopsite şi care este culoarea lor naturală; 

- natura substanţelor care au aderat pe suprafaţa firelor de păr; 

- grupa sanguină a persoanei?; 

- identificarea persoanei, prin cercetarea tipologiei genetice. 

11.6. Cercetarea criminalistică a urmelor de natură osteologică. 

În această categorie de urme sunt incluse oasele şi cartilagiile sau resturi 
din ele, a căror prezenţă la fața locului se datorează săvârșirii unei infracţiuni.262 

Cercetarea urmelor din această categorie presupune atât o examinare 
medico-legală cât şi antropologică şi este destinată stabilirii unor caracteristici 
referitoare la sex, vârstă, regiunea anatomică a scheletului din care provin, precum 
şi a caracteristicilor dobândite ca urmare a stărilor patologice, tratamentelor 
medicale, intervențiilor chirurgicale ş.a. 

Fragmente de țesut osos sunt descoperite în incendii, explozii, şi în infracţiuni 
de omor urmate de segmentarea victimei. De asemenea, ele pot fi şi consecința 
acțiunii asupra corpului uman, a unor substanțe chimice, toxico-caustice, care 
distrug părţile moi şi substanțele interosoase ale organismului”. 

Datorită rezistenței sale deosebite, țesutul osos are capacitatea de a reţine 
o serie de caracteristici ale instrumentelor care au acţionat asupra lui, facilitând 
procesul de stabilire a apartenenței genetice a obiectului vulnerant (topor, cuțit, 
bară metalică ş.a.) şi explicarea mecanismului de producere a leziunilor. 

Locurile în care se caută fragmentele de țesut osos: în pământ, ape 
stătătoare sau curgătoare, zone mlăştinoase şi fântâni, sub frunzişul căzut din 
copaci, printre ramurile arbuștilor, instalații sanitare, pe diverse instrumente etc. 


~ De la caz la caz, căutarea se face prin săpare, cernerea pământului, scufundare 


subacvatică şi vidanjarea latrinelor etc.+ 

Căutarea şi ridicarea se face cu maximum de prudență pentru a nu afecta 
integritatea fizică a fragmentelor de țesut osos. Stratul de pământ sau alte 
substanţe din locul în care au fost descoperite, se îndepărtează cu o pensulă cu 


1 Grupa sanguină poate fi stabilită doar dacă firul de păr are o lungime de cel puțin 3cm. 
Metodele de stabilire a grupei sanguine sunt distructive şi de aceea se aplică numai după ce au 
fost epuizate toate celelalte metode de cercetare. (În acest sens, Mina Dragomir, Stabilirea grupei 
pă după firul de păr, în Prezent şi perspectivă în ştiinţa criminalistică, op. cit., pag. 161 şi 
urm.). 

2 Gh. Asanache, M. Dragomir - Urmele de natură osteologică, în Tratat practic de 
Criminalistică, vol. |, op. cit., 214. 

3 În astfel de situaţii osul are un contur nedefinit, se subțiază şi devine foarte fragil. 

4 Gh. Asanache, M. Dragomir, op. cit., pag. 215-216. 

fire foarte moi. Dacă acest lucru nu este posibil, oasele se ridică în starea în care 
au fost descoperite şi se trimit la laborator unde vor fi supuse unui tratament 
special. 

Interpretarea urmelor la fața locului furnizează date cu privire la: 

- rasa, sexul, vârsta şi talia victimei; 

- stările patologice ale victimei; 

- intervențiile chirurgicale la care a fost supus sistemul osos; 

- numărul de persoane de la care provin resturile osoase; 

- vechimea relativă a urmelor - în aprecierea vechimii relative se au în 
- vedere temperatura, umiditatea, ventilația, flora şi fauna care au acţionat asupra 
țesuturilor moi, prezenţa urmelor de violență, a tuburilor pentru drenaj, substanţor 
purulente etc.; 

- instrumentele vulnerante folosite pentru agresarea victimei; 

- deprinderile făptuitorilor în acționarea instrumentelor tăietoare - în funcție 
de aceasta se apreciază şi eventuala ocupație sau profesie (chirurg, măcelar, 
autopsier etc.); 

- starea neuropsihică a făptuitorului? . 

Probleme care se pot rezolva prin expertiza criminalistică a urmelor de 
natură osteologică: | 

- natura umană sau animală a fragmentelor osoase; 

- rasa, sexul, vârsta şi înălțimea aproximativă a persoanei; 

- malformațiile congenitale sau de altă natură; 

- leziunile pe care le prezintă osul, succesiunea producerii lor şi dacă acestea 
au sau nu caracter vital; 

- poziția victimei şi agresorului în momentul agresiunii; 

- natura substanțelor care au aderat la suprafața resturilor osoase; 

- fauna şi flora specifice locului în care au fost descoperite resturile osoase 
şi timpul cât au acţionat asupra acestora; 

- numărul persoanelor de la care provin oasele; 

- dacă fragmentele de țesut osos aparţin aceluiaşi schelet uman; 

- starea generală de sănătate reflectată de țesutul osos; 

- grupa sanguină; 

- identificarea persoanei pe baza A.D.N.-ului mitocondrial? . 


1 Aceasta se apreciază după numărul, gravitatea şi succesiunea leziunilor, precum și după 
încercările de distrugere a corpului victimei. 

2 Mitocondriile sunt organite citoplasmatice alcătuite din proteine, lipide şi enzime care 
asigură celulei energia necesară. 

11.7. Cercetarea criminalistică a urmelor de miros. 

Utilizarea acestei categorii de urme în identificarea criminalistică se bazează 
pe însuşirea tuturor corpurilor care conțin substanţe volatile, de a emana un 
miros caracteristic. 

Urmele de miros uman sunt incluse în conceptul general al noțiunii de 
urmă, ele reprezentând modificări aduse în ambianța mediului înconjurător prin 
depunerea pe drumul parcurs de o persoană și pe obiectele pe care le-a atins, 
a unor microparticule purtătoare de miros. Aceste microparticule formează un 
culoar în care rămâne mirosul specific corpului, îmbrăcămintei, încălțămintei sau 
altor obiecte aflate asupra persoanei.' 

Urmele de miros (denumite şi urme olfactive) formează obiectul de studiu 
al odorologiei judiciare. Prezenţa lor în locul săvârșirii infracţiunii este inevitabilă, 
deoarece corpul uman degajă în permanență o anumită cantitate de molecule de 
miros care se depune pe obiectele atinse, indiferent de măsurile de precauție 
întreprinse de făptuitor. 

Urma de miros uman este întotdeauna invizibilă, volatilă şi are un caracter 
strict individual, ea deosebindu-se inclusiv de mirosurile asemănătoare. Numărul, 
cantitatea, concentrația şi combinația substanţelor chimice eliminate de corpul 
uman sub formă de emanații volatile diferă de la un individ la altul, neexistând 
în mod practic două persoane cu mirosuri identice. Caracterul individual al mirosului 
este accentuat de starea de sănătate a persoanei, intensitatea proceselor 
metabolice, alimentație, consum de alcool, medicamente, fumat, igienă corporală 
etc. 

Intensitatea şi persistența urmelor de miros sunt condiționate de efort, 
emotivitate sau panică, natura suporturilor pe care s-au depus? şi condițiile de 


mediu existente în locul în care s-au format. Precipitațiile reduse, vântul de 


intensitate slabă, lipsa razelor solare cu acţiune directă, temperatura moderată, 
sunt factori care conservă urma de 


miros o perioadă de timp mai îndelungată. 
Dimpotrivă, aerul uscat, temperaturile înalte, vântul puternic, ploile torențiale etc. 
reduc în mod considerabil timpul de conservare a urmelor. 

La cercetarea criminalistică a urmelor de miros se are în vedere că ele 
sunt amestecate cu mirosul suportului pe care s-au depus (sunt combinate de 
exemplu cu mirosul specific terenului călcat, al plantelor, insectelor strivite şi în 
general al tuturor microorganismelor ori altor factori generatori de miros). 


Urma de miros uman se compune din mirosul individual al corpului, mirosul 
general şi mirosul ocazional, 


i A. Greblea, |. Sandu, N. Stoica - Urmele de miros, în Tratat practic de criminalistică, vol. 
l, op. cit., pag. 221. 
2 Intensitatea mirosului este mai mare 


l tensitate de exemplu pe solurile umede, puțin călcate, acoperite 
cu iarbă şi mai mică pe terenurile asfaltate 


, Stâncoase etc. 

Mirosul individual - denumit şi miros specific sau de bază — contine aproxi- 
mativ 135 de substanțe chimice! produse de procesele metabolice ale 
organismului, care se imprimă în obiectele de îmbrăcăminte, încălțăminte şi în 
cele portabile. Ele sunt emanate totodată în respirație, transpiraţie, urină, fecale, 
gaze intestinale, celule dermice descuamate etc. O foarte mare parte din aceste 
substanțe sunt conținute de transpiraţie sub formă de emanaţii volatile. Transpiraţia 
medie pe care o elimină o persoană în timpul zilei este de aproximativ 
500-700 mi. Ea creşte considerabil în condiții de efort, emoție, teamă, temperaturi 
ridicate sau în timpul stărilor febrile prelungite când poate atinge valori de 
2000-4000 ml. Aceste emanații sunt specifice fiecărei regiuni a corpului şi dau 
naştere unui miros caracteristic, cunoscut sub denumirea de miros regional. 

Mirosul general - cunoscut şi sub denumirea de miros profesional - este 
preluat de corpul şi îmbrăcămintea persoanei din mediul în care îşi desfăşoară 
activitatea (abatoare, fabrici de produse chimice ori cosmetice, spitale, laboratoare, 
ş.a.), precum şi din încăperea în care locuieşte (De exemplu mirosul specific 
cazărmilor, căminelor studenţeşti ş.a.). 

Mirosul ocazional ia naştere în urma contactului sporadic şi repetat al corpului 
şi îmbrăcămintei cu diverse substanțe sau medii. Aşa este De exemplu mirosul 
ocazional produs de săpun, parfum? fumat etc. 

Aşa cum s-a arătat, mirosurile umane sunt amestecate de cele mai multe 
ori cu mirosul specific din atmosfera locului în care s-a comis fapta, sau cu 
mirosurile obiectelor pe care s-au depus. Uneori mirosurile suporturilor sunt atât 
de puternice (mirosuri de petrol, substanțe chimice ş.a.) încât evidențierea urmelor 
de miros uman devine practic imposibilă. 

Timpul de conservare a urmelor olfactive este mai lung sau mai scurt, 
durata lui fiind influenţată de o serie de factori de mediu cum sunt: temperatura, 
umiditatea, vântul, agenții poluanţi etc.’ 

În funcţie de persistenţa lor, urmele se clasifică în urme proaspete, cu o 
vechime de până la o oră, urme normale, cu vechime de până la trei ore şi urme 
reci, mai vechi de trei ore, limita normală de prelucrare fiind de 7-8 ore. 

Descoperirea urmelor. 

Datorită caracterului lor perisabil, urmele de miros trebuie căutate, 
descoperite şi prelucrate înaintea oricăror alte categorii de urme. Căutarea urmelor 


1R. |. Ellin şi colectiv, Un aparat pentru detectarea şi determinarea cu precizie a emanaţiilor 
umane volatile, în Journal of Chromatography nr.100/1974, pag. 137 şi urm.. 

2 În cazul produselor cosmetice acest gen de miros poate dobândi caracter permanent 
dacă se foloseşte în mod constant acelaşi tip de produs. 

3 În spații închise mirosul poate să persiste până la 20 de ore. 

4 M. Basarab - Criminalistica, Universitatea Babeş-Bolyai, Cluj, 1968, pag. 73. 

se face în punctele de acces şi părăsire a locului faptei, pe drumul parcurs de 
făptuitor, obstacolele pe care trebuia să le depăşească, precum şi pe obiectele 
care poartă urme evidenţiate ale activității infracționale. Se au în vedere şi alte 
urme descoperite în locul săvârșirii infracțiunii, cum sunt urmele plantare sau de 
încălțăminte, urmele de mâini ori cele create de alte regiuni ale corpului etc. O 
atenţie sporită trebuie acordată obiectelor de uz personal abandonate sau pierdute 
de făptuitor: încălțăminte, obiecte de acoperire a capului, batiste, lenjerie intimă, 
şervețele, acte de identitate etc. i 

Dacă urma de miros a fost alterată prin pătrunderea unor curioşi în locul 
faptei, căutarea trebuie extinsă în zonele aflate în imediata apropiere a acestuia: 
poteci, rigole, boscheţi, garduri, grădini, alte locuri unde făptuitorul sau persoana 
suspectă a fost văzută etc. 

Pentru prelucrarea urmelor se foloseşte câinele de urmărire! . Acesta are 
însuşiri olfactive remarcabile, celulele lui olfactive variind între 100-200 milioane, 
față de numai 5 milioane ale omului. Un câine poate recunoaşte de exemplu o 
urmă de amoniac, chiar dacă aceasta este diluată în proporţie de unu la 10.000 
de miliarde de părţi, ceea ce la figurat vorbind, ar putea fi asemuit cu un pahar 
de asemenea substanţă diluată în mare. Pentru câine nu contează cantitatea de 
miros rămasă în urmă, ci faptul ca mirosul să nu fi fost alterat înainte de prelucrare. 
Câinele este adus în apropierea locului faptei, lăsat să se familiarizeze cu mirosul 
general din atmosferă şi apoi condus lângă locul în care se află urma, arătându-i-se 
la comandă unde să miroasă?. Dacă în locul faptei există mirosuri puternice, 
iritante (produse petroliere, var cloros, alte substanţe chimice), obiectele despre 
care există certitudinea că aparțin făptuitorului se ridică cu penseta şi se scot 
într-un loc fără mirosuri specifice, unde sunt lăsate să se aerisească, după care 
vor fi date câinelui pentru prelucrare. Prelucrarea este mai eficientă pe timp de 
noapte, deoarece urma se conservă mult mai bine datorită temperaturilor mai 
scăzute? şi circulației rutiere şi pietonale reduse. 

Când se descoperă fragmente de cadavru, dacă timpul scurs de la deces 
este scurt iar victima nu a intrat în putrefacție, se folosesc urmele de miros de 
pe ambalajele în care acestea au fost transportate (saci, genţi, sacoşe, pungi 
etc.). În astfel de situații, câinele se ghidează după mirosul de cadavru, iar 


1 Câinele de urmărire face parte din categoria câinilor de serviciu, care mai includ: câini 
rile nisa cu g al câini pentru descoperirea materialelor explozive; câini pentru 
scai js se | aes câini folosiți de serviciul „SALVAMONT”; câini de însoţire (aflați în dotarea 

2 Pentru a nu crea urme suplimentare 
investighează locul faptei din punct de veder 
mai mică de 2-3 metri de obiectele purtăto 

3 Când particulele de miros se volat 


de natură să deruteze câinele, membri echipei care 


e criminalistic, nu trebuie să se apropie la o distanță 
are de urme de miros. 
ilizează mai lent. 

traseul pe care-l va parcurge va indica direcţia şi locul de unde au fost transportate 
fragmentele. 

După prelucrare, obiectele purtătoare de urme de miros se ambalează în 
pungi de material plastic sau recipiente de sticlă sterilizate, închise ermetic (pentru 
a-şi păstra proprietăţile inițiale) şi se sigilează. 

Traseul parcurs de câinele de urmărire, punctele principale prin care a 
trecut şi s-a oprit, precum şi reacțiile acestuia se notează în vederea întocmirii 
schiţei şi a procesului verbal de folosire, care se anexează la procesul verbal de 
cercetare la fața locului. 

Interpretarea urmelor se face în strânsă legătură cu celelalte urme desco- 
perite în locul faptei şi furnizează date în legătură cu: 

- drumul parcurs de făptuitor pentru a se apropia şi îndepărta de locul 
faptei; 

- numărul făptuitorilor; 

- punctul în care făptuitorul a urcat într-un mijloc de transport; 

- locurile în care au fost abandonate sau ascunse bunurile ori valorile 
sustrase etc. 

Examinarea de laborator a urmelor olfactive se face prin aplicarea unor 
metode specifice, cum sunt de exemplu gazcromatografia şi spectrografia de 
masă. În acest scop obiectul care poartă urma de miros se ambalează în flacoane 
sterilizate şi dezodorizate care se închid etanş. Recoltarea urmelor se poate 
face şi prin aspirare cu dispozitive speciale. 

Modelele de comparație se recoltează de pe corpul, îmbrăcămintea şi 
încălțămintea persoanelor suspecte sau ale victimei. 

Un mijloc eficient de recoltare a urmelor olfactive şi a modelelor pentru 
comparație, este aşa numita „țesătură textilă a mirosului”. Aceasta este o bucată 
de pânză specială care se aplică timp de 20-30 de minute peste urmă, după care 
se ridică cu o pensetă dezodorizată şi se introduce într-un flacon de sticlă. Urma 
şi modelele de comparaţie prelevate în acest fel pot fi păstrate în încăperi speciale, 
timp de mai mulţi ani. 

Probleme care pot fi rezolvate prin expertiza odorologică: 

- numărul persoanelor care au creat urmele; 

- mediul profesional în care făptuitorul îşi desfăşoară activitatea; 

- identificarea persoanei. 


11. Szanak - L'identification des odeurs, une nouvelle methode eficace pour la repression 
de la criminalite; l’ identification des malfaiteurs par comparasion de leurs odeurs conservs — în 
RIPC nr. 386 din 1985, pag. 58-59; E. Stancu — op. cit., pag. 158-159. 

11.8. Probleme care pot fi rezolvate prin expertiza biocriminalistică a 
altor urme create de corpul uman. 

Prin expertiza urmelor de transpiraţie se obțin răspunsuri la următoarele 
întrebări: 

- natura umană sau animală a urmei; 

- numărul persoanelor care au creat urmele; 

- caracterul secretor sau nonsecretor al persoanei de la care provine urma 
şi grupa sanguină în cazul în care aceasta este de tip secretor. 

Pentru examinare se pun la dispoziţia expertului toate obiectele purtătoare 
de urme, cum sunt: maieu, cămaşă, haină, mănuşi, ciorapi, şapcă, pălărie, fes, 
ceasuri de mână etc. Este interzisă atingerea acestor obiecte cu mâna, ridicarea 
lor făcându-se cu o pensetă sterilizată, iar ambalarea în pungi sau saci de hârtie. 
Înainte de ambalare se vor usca la temperatura camerei. 

Expertiza urmelor de piele, țesuturi moi, resturi de organe şi țesuturi comoase 
(unghiile), clarifică următoarele probleme: 

- natura umană sau animală a urmelor! : 

- numărul de persoane de la care provin; 

- grupa sanguină? . 

11.9. Identificarea genetică. 

Cercetarea tipologiei genetice reprezintă una din tehnicile de vârf de 
identificare indubitabilă a persoanei. Rezultatele analizelor ADN efectuate pe un 
mare număr de subiecţi, au arătat că erorile ce s-ar putea ivi prin confundarea 
unui profil genetic cu altul sunt practic imposibile? . 

Metoda se bazează pe structura complexă şi irepetabilă a macromoleculelor 
de acid dezoxiribonucleic care după cum se ştie este prezent în toate celulele 
corpului uman (cu excepția celulelor roşii ale sângelui“ ). Fiecare individ are o 
structură genetică unică, identică în toate celulele organismului“. Cu excepția 
gemenilor monozigoți, materialul genetic este extrem de diversificat, deoarece 
anumite părți ale genomului umanê sunt polimorfe. 

„ADN-ul uman are aspectul unui filament cu lungimea de aproximativ 3 m, 
ŞI se regăseşte în compoziția tuturor cromozomilor. El este format din două 


1 Urmele reprezentând fragmente din aceste țesuturi se ambalează numai în hârtie. 


Grupa sanguină nu poate fi determinată din fragmentele de i i i 
i esuturi carbon „ datorită 
degradării totale a sistemului imunologic. 9 di lait 


3 Gabriela Matei, Consid 


erații privind am j ; iminaliati 
2/2001, pag. 32 fii p prenta genetică (II), În revista Criminalistica, nr. 
4 Chiar dacă A.D.N.-ul nu se ăseşte în i 
di ic celul 
celulare ale sângelui gaseș ulele roşii, el este prezent în celelalte elemente 


5 
l ea celulele nucleate dintr-un organism viu posedă aceeaşi structură a ADN-ului. 
o unitate enomul uman este alcătuit dintr-un grup de cromozomi, diferiți genetic, care formează 

lanţuri care se răsucesc unul în jurul celuilalt sub forma unei spirale, alcătuind 
o bandă elicoidală dublă (denumită şi dublă elice). Lanţurile au o structură tip şi 
sunt alcătuite dintr-o succesiune de nucleotide, compuse dintr-o bază azotată 
(care conține adenină, timină, guanină, şi citozină), un zaharid (dezoxiriboza) şi 
o grupare fosfat. Zaharidul şi fosfatul formează întotdeauna o unitate invariabilă. 
În schimb, componentele bazei azotate au o dispunere extrem de variată şi 
asigură stocarea întregii informații genetice. Bazele azotate din cele două lanțuri 
ale filamentuluii de ADN sunt legate între ele întotdeauna după formula adenină 
+ timină şi guanină + citozină, prin intermediul enzimei denumită ADN-polimeraza. 
Redăm în continuare o secvență de ADN, care reflectă variabilitatea şi modul de 
legare a bazelor azotate din componenţa celor două lanțuri: 


A-C-0-T-G-G-G-A-A-G-G-T-T Laţ 1 
Yvyvv'vv'ovov "ov y 
T-G-G-A-C-C-C-T-T-C-C-A-ALanţ2 

Cunoscând succesiunea bazelor azotate din secvența unui lanț, se poate 
reconstitui cu certitudine secvența corespunzătoare a celui de al doilea lant. 
Acest lucru permite efectuarea examenelor comparative între urmele ridicate de 
la fața locului şi probele prelevate de la persoanele suspecte. Astfel, dacă după 
separarea celor două lanţuri ale unei secvenţe de ADN se introduce un fragment 
de ADN marcat radioactiv sau chimic! , acesta se va uni cu unul din cele două 
lanțuri, numai dacă va găsi o secvență complementară? . 

În mod curent, pentru analize se folosesc patru locații de ADN, consi- 
derându-se că acestea sunt suficiente pentru a face o identificare certă. Rezultatele 
examinărilor se prezintă sub formă de coduri de bare, care atunci când probele 
analizate provin de la aceeaşi persoană, sunt identice. 

Pentru examinarea ADN-ului se folosesc două tehnici de bază: analiza 
polimorfismului lungimii fragmentelor de restricție? (RFLP) şi reacţia de polime- 
rizare în lanț (amplificarea in vitro) a ADN (PCR). 

Tehnica RFLP constă în fragmentarea (Clivarea) ADN-ului cu ajutorul 
enzimelor de restricție. Se obțin astfel două sau mai multe fragmente ADN care 
sunt separate ulterior într-un gel de agaroză, sub acţiunea curentului electric. 
După separare, fragmentele de ADN sunt transferate pe o membrană de nylon 
care se introduce într-o soluție în care se află probele radioactive. Fragmentele 
ADN radioactive se unesc pe bază de complementaritate, conform schemei 
prezentate mai sus, cu fragmentele de pe membrană. Pentru vizualizarea 


1 Acesta este denumit „sondă moleculară de ADN". 

2 Legarea sondei moleculare de ADN cu secvența complementară din proba de ADN 
analizată este cunoscută sub denumirea de hibridizare. i 

3 Numărul şi lungimea fragmentelor de ADN este diferit de la o persoană la alta. 


PN 

hibridizării, membrana de nylon se pune în contact direct cu emulsia unui film 
sensibil la radiații X,! imaginea obținută fiind asemănătoare unui cod de bare. 

Această tehnică are un înalt grad de precizie, întrucât oferă posibilitatea 
examinării unui mare număr de locații ADN. Ea este însă foarte laborioasă şi 
necesită probe de ADN de înaltă calitate, şi un interval de lucru destul de lung 
(de ordinul zilelor). 

Tehnica PCR se bazează pe proprietatea celulelor de a se multiplica prin 
diviziune. Ea constă în regenerarea naturală a moleculei de ADN cu ajutorul 
enzimei ADN-polimeraza. Odată cu diviziunea celulară, fiecare moleculă de ADN 
se desface în cele două lanțuri spirale. Enzima ADN-polimeraza reface la nivelul 
noilor celule, lanțul ADN complementar matriței ADN originale, dublând astfel 
numărul moleculelor de ADN. Această constatare a permis multiplicarea artificială 
a moleculelor de ADN cu ajutorul reacției PCR. 

Reacţia PCR are loc în cicluri distincte care se repetă de aproximativ 30 de 
ori, durata uni ciclu fiind de 1-3 minute. Fiecare ciclu se desfăşoară în trei etape: 
a) denaturarea chimică sau termică la o temperatură de 90*C a ADN-ului; b) 
cuplarea bazelor azotate de adenină, timină, guanină şi citozină la capetele 
secvenței de ADN şi c) extensia (polimerizarea). După un număr de 20 de cicluri, 
se obțin aproximativ 1.000.000 de copii ale fragmentului de ADN. Benzile copiilor 
ip alla de ADN multiplicat pot fi vizualizate prin electroforeză şi reacții de 
culoare? . 

Spre deosebire de procedeul RFLP, tehnica PCR presupune un timp 
scurt de lucru (câteva ore) şi este extrem de sensibilă, pentru examinări fiind 
suficiente de regulă cantități de ADN de ordinul nanogramelor (50-100 de celule). 
Ea permite în acelaşi timp, analiza chiar şi a unor fragmente de ADN cu un înalt 
grad de degradare‘. În schimb, acest procedeu prezintă riscul contaminării probelor 
ADN-ului cercetat cu ADN-ul rezultat din reacțiile anterioare, sau cel provenit de 
la persoana care prelevează probele pentru comparaţieS. El are şi un anumit 
procent de eroare (0,257), iar amplificarea excesivă a moleculelor de ADN poate 
opri reacţiile din ultimele cicluri. 

| Probele biologice descoperite în locul faptei care pot fi utilizate în scopul 
analizării A.D.N.- ului sunt reprezentate de: sânge, spermă, salivă, secreție vaginală 


1 Procedeul este cunoscut sub denumirea de autoradiografiere. 


2 Colorarea se poate face de exemplu cu ethidium bromide care se depune între bazele 


azotate (ea devine fluorescentă în spectrul ultraviolet). Se mai foloseşte electroforeza în geluri de 
acrilamidă și colorarea cu săruri de argint 


3 Multiplicarea se poate face chiar 

* Eficiența amplificării este invers p 

5 De aceea, recoltarea probelor bi 
calificat. 


şi numai pe baza ADN-ului dintr-o singură moleculă. 
roporțională cu lungimea fragmentelor de ADN. 
ologice trebuie să se facă numai de personal special 

şi nazală, țesuturi şi celule, oase şi organe interne, fire de păr cu foliculi, urină, 
bucăţi de carne etc. Pot fi examinate de asemenea, orice alte probe care se 
pretează la analize A.D.N. mitocondriale. Materialele care sunt lipsite de celule 
nucleate, cum este de exemplu serul, nu pot fi supuse analizei A.D.N.1 

La căutarea, ridicarea şi conservarea materialului purtător de informaţii 
genetice, se vor respecta aceleaşi reguli ca cele prezentate la urmele de sânge, 
spermă, salivă, etc. 

În funcție de starea în care se găsesc urmele, la ridicare se foloseşte 
instrumentar sterilizat, constând din pensete anatomice, seringi, pipete, spatule, 
mănuşi chirurgicale etc. Sângele lichid se recoltează cu seringa sau pipeta, iar 
cel sub formă de cheag, cu spatula şi se transferă într-o eprubetă sterilizată. 
Atunci când sângele se află în zăpadă sau apă, trebuie ridicat imediat, pentru a 
preveni diluarea sa şi mai accentuată. 

La colectarea firelor de păr se are în vedere că acestea trebuie să-şi 
păstreze intactă tija şi rădăcina, fără de care identificarea genetică nu este posibilă. 

Pentru a elimina riscul contaminării, la ridicarea fiecărei urme biologice se 
va folosi alt instrumentar. Ambalarea se face separat, în funcție de locurile în 
care au fost descoperite. Fiecare ambalaj se sigilează şi etichetează, 
menționându-se numărul şi natura probei, locul din care a fost ridicată şi persoana 
care a recoltat-o. Pentru o cât mai bună conservare a probelor, acestea se 
introduc în frigidere (fără a le îngheţa). 

Prelevarea modelelor pentru comparație de la persoanele suspecte se face 
de personal medical calificat, cu asigurarea condiţiilor necesare eliminării riscului 
de contaminare. În cazul sângelui, se recoltează în eprubete sterilizate în care 
se află un anticoagulant denumit EDTA., de două ori câte 5 ml. de sânge. După 
sigilare şi etichetare, eprubetele se introduc în frigider şi se transportă imediat la 
laborator. 

Organizarea bazelor de date genetice face necesară luarea unor măsuri 
adecvate pentru a preveni pe de o parte pierderea datelor, iar pe de altă parte 
pentru a controla şi restricționa accesul la acest gen de informații, a persoanelor 
juridice şi fizice care nu au atribuțiuni pe linia urmăririi şi judecării infracțiunilor? . 


1 |, Lulu, N. Văduva, Recoltarea şi conservarea probelor A.D.N. în Revista Criminalistica 
nr. 6/2001, pag. 8. 

2 În SUA de exemplu, societățile de asigurări au intrat în posesia unor astfel de informaţii 
genetice, refuzând încheierea în condiţii avantajoase a poliţelor de asigurare, pe motiv că solicitanții 
sunt predispuşi la boli sau accidente datorită profilului lor temperamental. În mod asemănător, 
angajatorii de forță de muncă refuzau persoanelor ale căror date genetice le deţineau, angajarea 
pe funcţiile solicitate, pe motiv că sunt predispuşi la boli care le-ar reduce simțitor randamentul 


profesional. 

Potrivit Recomandării nr. (92)1 adoptată la Strasbourg în 1992 de către 
Consiliul Europei, probele colectate pentru analizele A.D.N. şi informațiile derivate 
din astfel de analize în scopul investigării şi sancționării infracțiunilor, nu trebuie 
să fie folosite pentru alte scopuri. Orice formă de discriminare împotriva unei 
persoane pe motivul patrimoniului său genetic este interzisă”. 


12. Cercetarea criminalistică a urmelor mijloacelor de transport. 

12.1. Noţiuni introductive. 

Urmele mijloacelor de transport sunt reprezentate de totalitatea transfor- 
mărilor materiale produse de mijloacele de transport ori de părţile lor componente 
care apar pe obiecte, corpuri sau în mediul înconjurător în timpul săvârşirii unei 
infracțiuni sau în legătură cu aceasta.2 În această categorie sunt incluse şi urmele 
create de animalele utilizate la tracțiune, precum şi produsele biologice ale 
acestora. 

Urmele mijloacelor de transport sunt descoperite cu preponderență în 
accidentele de trafic rutier, în infracțiunile de furt în care făptuitorul a folosit un 
asemenea mijloc pentru a ajunge şi pleca din locul faptei ori pentru a transporta 
bunurile, valorile sustrase etc. 

Mijloacele de transport pot fi clasificate în: 

- mijloace de transport cu tracţiune mecanică: autoturisme, autocamioane, 
autobuze, tractoare, motociclete, etc; 

- mijloace de transport cu tracțiune animală: căruță, sanie, trăsură ş.a.; 

- mijloace de transport acționate de om cu mâna sau cu piciorul: cărucioare, 
roabe, biciclete, schiuri etc. 

Urmele se formează în timpul rulării, frânării, derapării, răsturnării şi 
tamponării, ori prin frecarea mijlocului de transport de suprafața obiectelor aflate 
pe căile de rulare. 

Fidelitatea cu care urma reproduce caracteristicile generale şi particulare 
ale mijlocului de transport şi ale animalului folosit la tracţiune, este influențată de 
mai mulți factori, dintre care cei mai importanți sunt: 

- plasticitatea şi starea suprafeței pe care se rulează: sol uscat sau moale, 
iarbă, piatră cubică, asfalt uscat, umed sau acoperit cu mâzgă, zăpadă etc. 

- starea de repaus sau de mișcare a mijlocului de transport - urmele 
formate în timpul staționării şi rulării sunt urme statice care oglindesc o multitudine 
de caracteristici identificatoare, în timp ce urmele dinamice de frânare, derapare 


293 Art. 11 din Convenţia Europeană pentru Protecţia Drepturilor Omului și a Demnității 
Umane, faţă de aplicaţiile biologiei și medicinii, adoptată la Ovideo la 4.04.1997. Această Convenţie 
a fost ratificată şi de Parlamentul României, la 22.02.2001, căpătând putere de lege. 


ng Lupu Coman - Urmele mijloacelor de transport — în Tratat practic de criminalistică, vol. 
I, op. cit., pag. 258. 

etc. reproduc caracteristici care servesc doar la determinarea generică a mijlocului 
de transport; 

- tipul de bandaj sau şină cu care sunt prevăzute roțile.” Mijloacele de 
transport cu tracțiune mecanică precum şi majoritatea celor acționate de om au 
roțile prevăzute cu bandaj de cauciuc (anvelope). Cele tractate de animale au 
roțile echipate cu bandaj metalic şi mai rar de cauciuc, sau cu şină din lemn ori 
metalică (De exemplu săniile). 

Urmele create de părțile de rulare sunt urme de adâncime sau de suprafață 
şi pot fi statice sau dinamice, de stratificare ori destratificare. 

Urmele formate de ansamblele sau subansamblele mijlocului de transport 
şi cele ale sistemelor de iluminare-semnalizare sunt urme materie, unele dintre 
ele servind chiar la identificarea individuală a autovehiculului. Aşa sunt De exemplu 
fragmentele de far sau de oglinzi descoperite la fața locului, care permit 
identificarea mijlocului de transport prin reconstituirea întregului după părțile 
componente. 

Urmele mijloacelor de transport sunt asociate uneori cu diverse urme 
biologice, urme de târâre, fragmente ori fire şi fibre textile desprinse din 
îmbrăcămintea victimei, această situație fiind specifică accidentelor de circulație. 


12.2. Cercetarea criminalistică a urmelor create de vehiculele cu 
tracțiune mecanică. 

Urmele create de anvelope. 

Anvelopele se diferențiază între ele după profilul antiderapant, lățimea benzii 
de rulare şi circumferință? , aceste caracteristici fiind specifice fiecărui tip de 
autovehicul. În afara caracteristicilor amintite, pentru identificarea generică a 
autovehiculului se mai au în vedere: 

- ecartamentul - distanţa dintre roțile situate pe acelaşi ax. În urmele de 
rulare sau frânare, această distanță se măsoară luând ca puncte de reper centrele 
urmelor create de anvelopele din stânga şi din dreapta. În cazul roților duble, 
ecartamentul se măsoară între medianele roților perechi situate pe aceeaşi osie”; 

- ampatamentul - distanţa dintre osia din față şi cea din spatele auto- 
vehiculului. 

Urmele care oglindesc caracteristicile generale ale anvelopei sunt create de 
regulă de roțile din spate, întrucât urmele roților din față sunt acoperite de acestea, 


1 C. Suciu, op. cit., pag. 288; E. Stancu, opere citate, pag. 206. 

2 Circumferința se stabileşte prin măsurarea distanţei dintre două elemente individuale care 
se repetă cu regularitate în urmă. 

3 Identificarea tipului şi modelului de autovehicul se face comparând valorile numerice ale 
măsurătorilor efectuate la fața locului cu datele din tabelele care conțin tipurile de autovehicule 


clasificate după ecartament. 

cu excepția virajelor când se pot reproduce distinct. În stabilirea tipului de auto- 
vehicul, date importante pot fi obținute şi prin măsurarea distanțelor dintre petele 
de ulei, valvolină sau scurgerile de apă. 

Identificarea individuală a autovehiculului se face prin cercetarea particu- 
larităților apărute ca urmare a uzurii specifice ori a reparațiilor la care au fost 
supuse anvelopele. Dintre elementele individuale folosite pentru identificare, cele 
mai importante sunt! 

- urmele tăieturilor, înțepăturilor şi exploziilor; 

- urmele de vulcanizare; 

- defectele anvelopei; 

- uzura inegală a pneurilor, provocată de montarea defectuoasă a roților 
sau de defectiunile sistemului de direcție; 

- peticele ori corpurile străine fixate între frizurile anvelopei; 

- urmele lanțurilor antiderapante. 

Fixarea urmelor prin descriere în procesul verbal de cercetare la fața locului 
trebuie să evidențieze în mod obligatoriu, următoarele stări de fapt: 

- condițiile de lumină şi meteorologice în care s-a efectuat cercetarea; 

- natura şi starea carosabilului: asfaltat, pavat, lucios, nisipos, uscat, umed, 
acoperit cu mâzgă sau zăpadă etc.; 

- natura, numărul şi aspectul urmelor - de suprafață, de adâncime, statice 
sau dinamice, de stratificare ori destratificare; 

- situarea urmelor în raport cu axul drumului şi alte elemente ale suprafeței 
de rulare; 

- direcția de deplasare a autovehiculului; 

- modelul desenului antiderapant; 

- lățimea benzii de rulare şi când este posibil, circumferința roților; 

- caracteristicile particulare care individualizează urmele: 

- lungimea urmei de frânare şi forma acesteia. 

Ridicarea urmelor de rulare se face prin fotografie metrică în cazul urmelor 
de suprafață şi prin mulaj când urmele sunt de adâncime. Se selectează şi se 
ridică urmele mai clar imprimate, care oglindesc un număr mai mare de elemente. 

Urmele create de ansamblele şi subansamblele autovehiculului. 

Această categorie de urme se formează la impactul autovehiculului cu diverse 
obstacole, apariția lor fiind rezultatul unor loviri, loviri-proiectări, tamponări, 
frecări-infundări etc. Ele sunt reprezentate pe de o parte de resturile materiale 
desprinse din parbriz, faruri, semnalizatoare, capotă, radiator, bară de protecție 
sau alte elemente de caroserie, iar pe de altă parte de deteriorările de la suprafața 
obiectului lovit şi leziunile de pe corpul victimei. De asemenea trebuie avute în 


1V. Manea şi colaboratorii, op. cit. pag. 169. 

vedere urmele de vopsea şi de ulei care pot fi descoperite pe suprafața de 
impact, întrucât ele facilitează identificarea de grup a autovehiculelor şi contribuie 
totodată la explicarea mecanismului de producere a coliziunilor. 

Urmele se caută pe carosabil şi în afara lui, pe corpul şi îmbrăcămintea 
victimei, în blocurile optice ale autovehiculului etc., avându-se în vedere pelicule 
de vopsea, cioburi de faruri, becuri, parbrize, geamuri, lunete etc. În suprafața de 
teren în care s-a produs accidentul se caută părți din caroserie, garnituri, diverse 
piese, resturi din materialele transportate, pete, scurgeri sau mânjituri de ulei, 
benzină, vaselină ş.a. Îmbrăcămintea şi obiectele portabile ale victimei se 
cercetează cu atenție întrucât pe ele se imprimă de multe ori urmele pneurilor 
care aşa cum s-a văzut servesc la identificarea de gen şi individuală a auto- 
vehiculului antrenat în accident. 

Interpretarea urmelor la faţa locului are drept scop obținerea unor date şi 
indicii cu privire la: 

- tipul, modelul, marca şi culoarea autovehiculului; 

- viteza de deplasare; 

- direcția de deplasare. 

Viteza de circulaţie se determină după lungimea urmei de frânare, raportată 
la natura şi starea suprafeţei de rulare, uzura pneurilor, eficiența sistemului de 
frânare şi gradul de aderenţă a pneurilor. Ea se calculează după formula: 


V = St x 254 x Q în care 
K 

V = viteza în km/oră; 

St = lungimea totală a urmei de frânare; 

254 = coeficient invariabil; 

Q = coeficient de aderență; 

K = coeficient de exploatare a frânelor. 

Direcția de deplasare se stabileşte avându-se în vedere: orientarea urmelor 
create de desenul antiderapant; elementele suprafeței pe care s-a rulat; forma 
stropilor de apă, noroi sau ulei aruncați de roți; forma şi intensitatea urmelor de 
frânare etc. Astfel: urmele de adâncime create în solul moale sau nisip reflectă 
o serie de cute care formează cu solul un unghi ascuţit îndreptat pe direcţia de 
deplasare; stropii de apă, ulei sau noroi au formă alungită, cu partea ascuțită 
înspre direcţia de rulare; paiele, iarba ori celelalte elemente de vegetaţie formează 
un unghi a cărui deschidere indică direcția de deplasare; urmele de frânare sunt 
mai puternic imprimate înspre direcția de deplasare, iar pe marginea lor vegetaţia 
este culcată în acelaşi sens etc. 

Obţinerea modelelor pentru comparaţie. 

La prelevarea impresiunilor model pentru comparație se procedează în 
mod diferit, după cum urma de rulare este de suprafaţă sau de adâncime. 

În cazul urmelor de suprafață se întinde tuş tipografic pe profilul anvelopei, 
după care se rulează toată circumferința pe o coală albă de hârtie. Dacă 
examinarea interesează părţile laterale ale anvelopei, rularea se face sub un 
anumit unghi de înclinaţie, evitându-se mișcările bruște sau alunecările care pot 
conduce la obținerea unor impresiuni dinamice, neclare. 

Dacă urmele sunt de adâncime, modelele de comparație se realizează mai 
întâi într-un suport similar cu cel al urmei (de exemplu, pământ, zăpadă), după 
care se procedează la ridicarea progresivă prin mulaj, până când se obține 
profilul integral al pneului!. Mulajele astfel obținute se compară cu mulajele 
urmelor descoperite în locul săvârşirii infracţiunii. 

Probleme care pot fi lămurite prin expertiza criminalistică a urmelor mijloacelor 
de transport cu tracțiune mecanică: 

- numărul autovehiculelor care au creat urmele; 

- direcția şi viteza de deplasare; 

- tipul, marca şi modelul autovehiculului: 

- mecanismul de formare a urmelor; 

- dacă în momentul în care s-a produs coliziunea, autovehiculul avea sau 
nu luminile aprinse (filamentul becurilor aprinse se comprimă pe direcția de 
înaintare; dacă becul era stins filamentul se grupează sau se desprinde de pe 
electrozi, ruptura având un aspect fibros, cu marginile ascuțite)? . 

- starea sistemelor de frânare, iluminare şi semnalizare; 

- identificarea individuală a autovehiculului. 

12.3. Cercetarea criminalistică a urmelor create de vehiculele cu 
tracțiune animală. 

În această categorie sun incluse urmele formate de căruțe, trăsuri, sănii ori 
alte asemenea mijloace, şi urmele animalelor folosite la tracțiune. 

Urmele vehiculelor sunt urme de rulare sub forma unor linii paralele şerpui- 
toare, în care deseori se reproduce profilul tuturor roților cu care este echipat 
vehiculul. În cazul roților din lemn cu bandaj metalic, pe lângă caracteristicile 
generale şi individuale descrise la vehiculele cu tracțiune mecanică, mai pot fi 


1 Mulajele fragmentare nu trebuie să aibă o lungime mai mare de 40-50 cm, deoarece se 
pot deteriora în timpul manipulării - vezi Lupu Coman, op. cit., pag.268. 


2 V, Matache, St. Lungan - Expertiza urmelor lăsate de mijloacele de transport, în Tratat 
practic de criminalistică, vol. III, Editura M.I., Buc. 1980, pag.104. 

analizate: numărul bucăţilor din care este confecţionat bandajul, numărul şi poziția 
capetelor care leagă segmentele bandajului şi a cuielor folosite la prinderea 
acestuia, defectele de uzură de pe suprafața de rulare ş.a. 

Urmele săniilor se formează în timpul alunecării şi au un aspect liniar, 
regulat. Ele oglindesc lăţimea tălpicilor şi relieful proeminent de la suprafața 
acestora, sub forma unor striaţii cu caracter dinamic. 

Urmele animalelor folosite la tracțiune pot fi biologice, de potcoave şi de 
copite. Când sunt bine imprimate, urmele de potcoave şi de copite pot servi la 
aprecierea direcției şi vitezei de deplasare, la stabilirea speciei şi chiar la 
identificarea individuală a animalului. Astfel, urmele de potcoave prezintă 
numeroase caracteristici cu valoare identificatoare, cele mai semnificative fiind : 
lungimea, lățimea, forma şi deschiderea potcoavei, numărul, forma şi uzura 
caielelor folosite la prindere (inclusiv distanța dintre ele), mărimea şi uzura colților 
etc. Copita poate prezenta unele fisuri produse de mersul pe suprafețe dure, 
precum şi urme ale unor potcoave purtate şi căzute. 

Cărarea de urme creată de animalul folosit la tracțiune serveşte la stabilirea 
speciei şi conţine informaţii cu privire la lungimea pasului, unghiul de mers şi 
aşezarea picioarelor. Pentru a determina valorile acestora se folosesc aceleaşi 
criterii ca şi în cazul urmelor de picioare create de om, cu precizarea că lungimea 
pasului se stabileşte între urmele formate de acelaşi picior. 

Uneori la locul faptei sunt descoperite şi urme formă sau materie create de 
harnaşamentul, lesa, zgarda, lanţul sau îmbrăcămintea purtată de animale în 
sezonul rece. 

Prin expertiză se obțin date cu privire la: 

- direcţia de deplasare?; 

- numărul animalelor folosite la tracțiune; 

- numărul vehiculelor care au creat urmele; 

- viteza de deplasare (la pas, în alergare); 

- identificarea vehiculelor şi a animalelor de tracțiune. 


13. Cercetarea criminalistică a urmelor instrumentelor de spargere. 
13.1. Aspecte introductive. 

Prin instrumente de spargere se înțeleg toate dispozitivele, instalațiile, 
obiectele, instrumentele sau alte asemenea mijloace folosite sau destinate să 
folosească la pătrunderea forțată în încăperi, mijloace de transport etc. sau la 
deschiderea obiectelor de mobilier, caselor de bani, încuietorilor etc. 


1L. Coman - op. cit., pag. 263. 
2 Direcţia de deplasare se stabileşte ca şi în cazul autovehiculelor. În plus, se mai are în 


vedere deschiderea potcoavelor sau copitelor, care este orientată întotdeauna în direcție opusă 


direcției de deplasare. 

În categoria instrumentelor de spargere sunt incluse: răngi, leviere, târnă- 
coape, şurubelnițe, cleşti, burghie, fierăstraie, chei fixe şi mobile etc. precum şi 
scule, instrumente adaptate sau special confecţionate. 

După natura instrumentelor şi modul de acţionare a acestora, urmele se 
formează prin tăiere, frecare, apăsare, lovire, înțepare, topire, ardere etc. şi pot 
fi statice, dinamice, de adâncime şi de suprafaţă. 

Valoarea identificatoare a urmelor depinde de fidelitatea cu care obiectul 
primitor reproduce macro sau microrelieful părții active a instrumentului utilizat. 
Suprafeţele plastice îl reproduc mai exact şi oferă un număr sporit de caracteristici 
utile procesului de identificare. Cercetarea criminalistică a acestor urme permite 
uneori doar stabilirea apartenenței de gen a obiectului creator iar alteori 
identificarea sa individuală. 

Deşi la prima vedere s-ar părea că numai urmele statice oglindesc 
caracteristici cu valoare individualizatoare! , activitatea de expertiză criminalistică 
demonstrează că şi anumite categorii de urme dinamice servesc la identificarea 
individuală a obiectului creator. Aşa sunt de exemplu striațiile formate în timpul 
acțiunii de tăiere cu cuțite, topoare, clești etc. La cercetarea striațiilor se are în 
vedere că ele nu reproduc decât rareori în totalitate relieful părții active a 
instrumentului tăietor, aspect care trebuie avut în vedere la obținerea modelelor 
pentru comparație. Pe lângă aceasta, pe instrumente pot adera diverse particule 
materiale desprinse de pe obiectele asupra cărora au acționat, această împrejurare 
contribuind la identificare atunci când numărul şi calitatea striațiilor sunt insuficiente 
pentru formularea unor concluzii certe. 

Urmele de tăiere reproduc neregularitățile tăişului sub forma unor dungi 
paralele cu caracter dinamic. Uneori striațiile sunt atât de fine, încât evidenţierea 
lor este posibilă doar prin examinări microscopice. Procedeul cel mai răspândit 
pentru demonstrarea faptului că urma şi modelul pentru comparaţie au fost create 
de acelaşi instrument, este cel al juxtapunerii (al demonstrării continuității liniare). 

Urmele formate prin frecare-alunecare au caracter dinamic şi pot fi de 
suprafață sau de adâncime. Ele constau din deformări sau distrugeri parţiale ale 
obiectului asupra căruia s-a acționat, care pot contribui la identificarea generică 
şi chiar la individualizarea obiectului creator. Aşa sunt urmele formate de fierăstraie, 
bomfaiere, pile etc. la care individualizarea se face pe baza striațiilor existente 
la începutul şi sfârşitul urmei. În aceste puncte, obiectele care interacționează se 
află într-o stare relativă de repaos, care favorizează reproducerea unor caracte- 
ristici cu valoare identificatoare. 

i Urmele de apăsare se întâlnesc în cazul forțării punctelor de acces în 
încăperi, obiectelor de mobilier etc. şi sunt create de leviere, răngi, şurubelniţe 


10 parte relativ însemnată de urme statice nu sunt apte pentru individualizări, ele fiind utile 
doar pentru determinări generice. 

sau dispozitive special confecționate. Ele sunt urme statice de adâncime şi pot 
fi folosite doar la identificarea de grup a obiectului creator. Pe lângă acestea, la 
fața locului pot fi descoperite şi resturi de instrumente care se rup în timpul 
forțării. Cercetarea lor permite identificarea obiectului din care provin, prin 
reconstituirea întregului după părțile componente. 

Urmele de lovire sunt caracteristice unor instrumente de genul ciocanelor, 
topoarelor, răngilor etc. şi pot fi statice sau dinamice, de suprafață sau de 
adâncime. Ele oglindesc caracteristici care servesc de regulă la identificări de 
grup. Atunci când acțiunea de lovire a fost continuată de alunecarea instrumentului 
pe suprafața obiectului primitor, urmele pot conţine striații dinamice cu ajutorul 
cărora se poate individualiza obiectul creator. 

Urmele formate prin înțepare sunt descoperite mai rar în locul săvârşirii 
infracțiunii, cu excepția infracțiunilor de omor. Datorită suprafeței de contact foarte 
mici dintre instrumentul înțepător (ace, vârfuri de şurubelniţă, andrele etc.) şi 
obiectul primitor, urmele nu oglindesc caracteristici cu valoare individualizatoare 
şi de aceea pot fi folosite doar la identificări de grup. 

Urmele de ardere şi topire indică modul de operare folosit la săvârşirea 
infracțiunii. Atunci când se depun pe corpul, îmbrăcămintea şi încălțămintea 
făptuitorului, pot servi la identificarea individuală a acestuia. 

13.2. Particularităţile căutării, descoperirii, fixării şi ridicării urmelor 
instrumentelor de spargere. 

13.2.1. Forțarea căilor de acces în încăperi. 

Procedeele utilizate sunt oglindite în felul urmelor lăsate de instrumentele 
de spargere, acestea indicând gradul de specializare a spărgătorului” . Se forțează 
de regulă uşile, ferestrele, pereții şi tavanele. 

Forţarea uşilor se face prin distrugerea tăbliei, smulgerea sau deschiderea 
sistemelor de încuiere cu diverse dispozitive, ori prin apăsare cu diferite instru- 
mente folosite ca pârghii. În momentul forţării, pe uşi şi pe canaturi se formează 
urme de adâncime datorită comprimării materialului lemnos sub presiunea 
exercitată de instrumentele folosite de spărgător. Uneori pot fi descoperite şi 
urme de tăiere atunci când din tăblia uşii a fost decupată porţiunea care conţine 
încuietoarea. 

În cazul încuietorilor, urmele care rămân se diversifică în raport cu procedeele 
utilizate. De exemplu când se încearcă deschiderea siguranțelor interioare de 
genul zăvoarelor şi cârligelor, făptuitorul practică cu burghiul un orificiu în tăblia 
uşii, prin care introduce o sârmă îndoită pentru a prinde şi trage zăvorul. Dacă 
asupra încuietorii se acționează cu buldozerul, acesta va crea urme de adâncime 
atât pe canaturi cât şi pe tăblia uşii în dreptul yallei forțate. 


1C. Suciu, op. cit., pag. 266. 

Pentru forțarea încuietorilor, în ultima perioadă de timp se folosesc dispozitive 
special amenajate, cele mai răspândite fiind cheia pontoarcă, ruptorul, extractoruj 
cipometrul şi buldozerul. | 

Cheia pontoarcă este un şperaclu sub formă de pieptene prevăzut cu cinci 
dinți flexibili din oțel, care se introduce în butucul yallelor îngropate. Pentru a 
presa ştifturile de contact ale încuietorii, în butuc se introduce şi o jumătate de 
cheie prevăzută cu un canal longitudinal, care îmbracă cheia pontoarcă. Acest 
instrument creează pe capetele ştifturilor de contact, urme striații care pot fi puse 
în evidenţă la cercetarea microscopică. Dispunerea, dimensiunile și gradul de 
strălucire diferit al striațiilor, comparativ cu cele create de cheia originală, atestă 
acţiunea de forțare a încuietorii. 

Ruptorul este un instrument cu mâner folosit la ruperea yallelor îngropate 
cu doi cilindri. La capătul opus mânerului, ruptorul este prevăzut cu un decupaj 
care are profilul şi dimensiunile cilindrului. Prin introducerea acestui instrument 
peste butucul exterior şi efectuarea unor mişcări laterale, se rupe puntea de 
legătură dintre cei doi butuci în dreptul şurubului de prindere. În acest fel cilindrul 
exterior poate fi extras, iar prin spațiul rămas liber se introduce o sârmă din oțel 
în formă de „L” cu care se eliberează zăvorul. Acest mod de operare creează pe 
suprafața cilindrului şi pe zăvorul încuietorii, urme striații care servesc la 
identificarea de gen şi chiar la individualizarea dispozitivului de forțare. Pe lângă 
striaţii, pot fi descoperite şi urme de fortare pe șildul exterior al încuietori, pe 
care de regulă făptuitorul îl îndepărtează pentru ca ruptorul să pătrundă cât mai 
adânc pe cilindru. Uneori, în locul ruptorului se foloseşte cu aceleași rezultate 
cheia franceză. 

Extractorul are o construcție şi funcționare relativ simple. El este format din 
două sau trei “ghiare” care se fixează pe rebordul butucului, iar prin acţionarea 
unei pârghii pe bază de filet acesta este smuls din locașul său. Prin spațiul 
rămas liber se introduce ca și în cazul ruptorului, o sârmă oțelită în formă de „L” 
pentru eliberarea zăvorului. 

Cipometrul este un dispozitiv prevăzut cu dinamometru şi o tijă cu palpator 
care serveşte la stabilirea profilului cheii originale. Odată cu înaintarea progresivă 
a palpatorului în interiorul butucului, pe ecranul dinamometrului sunt afişate date 
despre plasamentul fiecăruia din ştifturile de contact ale încuietorii şi despre 
rezistența întâmpinată la contactul cu acestea. În acest fel cheia originală poate 
fi „citită” şi confecţionată în scurt timp chiar la fața locului, cu ajutorul unui 
ministrung special confecţionat. 

Buldozerul serveşte la dizlocarea prin presare a încuietorilor şi chiar a 
întregii uşi. El este format dintr-un sistem telescopic de trei pârghii care pot fi 
reglate prin înfiletare. Două pârghii servesc la fixarea dispozitivului în canaturile 
uşii, iar cea de a treia pentru a forța încuietoarea prin presare. Procedeul este 

silențios (zgomotul produs în momentul în care cedează zăvorul constă dintr-o 
bufnitură de slabă intensitate) şi în acelaşi timp foarte rapid, întreaga operațiune 
durând 2-3 minute. 

Urmele care se formează pe suprafețele de lucru ale mecanismelor interioare 
ale încuietorilor, au caracter dinamic, ele fiind utile pentru identificări de grup şi 
mai rar pentru individualizarea instrumentului de forţare. În timpul cercetării la 
fața locului este interzisă introducerea în interiorul butucului a cheii originale sau 
a altor chei care pot deteriora urmele care atestă acțiunea de forțare. Pentru a 
preîntâmpina oxidarea striaţilor de pe capetele ştifturilor, se impune transportarea 
şi examinarea urgentă a butucului la laboratorul de criminalistică. 

Încuietorile pot fi forțate de asemenea prin lovire cu diferite instrumente 
grele de tipul topoarelor, însă procedeul este mai puțin întrebuințat datorită 
zgomotului mare care se produce în timpul forțării. 

Pentru deschiderea broaştelor care au cheia introdusă pe dinăuntru, se 
foloseşte un cleşte special numit elefant, sau un tub de metal care se fixează 
etanş pe vârful cheii. Prinsă în acest fel, cheia poate fi răsucită fără dificultate, 
iar broasca deblocată într-un timp relativ scurt. Pe vârful cheii rămân urme statice 
şi dinamice create de ridurile transversale care se găsesc pe vârful cleştelui” . 

Lacătele sunt forțate prin tăierea sau smulgerea toartei, distrugerea cutiei, 
sau prin folosirea unor chei potrivite. Dacă toarta a fost tăiată cu bomfaier se va 
recolta şi pilitură de fier, care poate fi descoperită pe îmbrăcămintea şi 
încălțămintea făptuitorului. 

În timpul cercetării la fața locului trebuie descoperite şi ridicate şi alte categorii 
de urme, cum sunt urmele papilare, de ureche, particulele de vopsea lăsate la 
fața locului ori preluate din acest loc de instrumentele folosite, urmele de sânge, 
firele şi fibrele textile ori alte resturi materiale de genul rumeguşului, piliturii de 
fier etc. 

13.2.2. Forțarea ferestrelor şi geamurilor. 

Forţarea se face prin dislocarea ramei şi tăierea ori spargerea geamului. 
Pentru îndepărtarea ramei se utilizează un levier cu vârf subțire şi îndoit, cu care 
se acționează asupra canatului şi cadrului ferestrei. Urmele care rămân sunt în 
general urme de adâncime sau de rupere, care servesc la determinări generice? . 

Geamul poate fi îndepărtat prin dislocarea chitului sau a şipcii care-l fixează 
- dacă acestea au fost aplicate pe dinafară - cu un cuțit sau daltă. Pe ramă şi 
Chit rămân urme ale instrumentului de forțare, iar pe suprafața interioară şi 
exterioară a geamului, urme papilare. Un alt procedeu constă în folosirea unui 
diamant cu care se practică un orificiu suficient de mare pentru a introduce mâna 


1 C. Suciu, op. cit., pag. 271. 
2 Idem, pag. 273. 

şi a deszăvori fereastra. Porțiunea decupată se scoate fără a produce zgomot, 
cu ajutorul unei ventuze. Spargerea geamului cu diverse obiecte provoacă zgomote 
care ar putea atrage atenţia persoanelor aflate în apropiere şi de aceea pentru 
amortizarea lor se foloseşte procedeul „plasturelui”, care constă în lipirea pe 
suprafața geamului a unor materiale textile, hârtie, cartoane etc. În asemenea 
cazuri se impune cercetarea atentă a tuturor cioburilor de geam pentru a descoperi 
urmele papilare care se formează în timpul operațiunilor pregătitoare. 

Examinarea cioburilor de sticlă la fața locului permite evidenţierea unor 
împrejurări negative, caracteristice înscenărilor. Pentru aceasta este necesar să 
se stabilească mai întâi direcția din care s-a acţionat pentru spargerea geamului, 
şi apoi să se urmărească dacă cioburile de sticlă se situează pe aceeaşi direcţie. 
De exemplu, în cazul în care geamul a fost spart cu o piatră, crăpăturile avansează 
mai repede pe suprafața opusă celei de impact!, iar cioburile trebuie să fie 
descoperite pe aceeaşi parte cu suprafața care prezintă crăpături mai ample. 

13.2.3. Spargerea pereților, plafoanelor şi planşeelor. 

Pentru spargerea pereților, plafoanelor şi planşeelor se folosesc târnăcoape, 
dălți, pick-hammere, diverse substanţe corozive şi chiar materiale explozive. 

În cazul pereţilor se utilizează o soluție de acid acetic concentrat care 
înmoaie tencuiala şi mortarul, şi o rangă sau târnăcop cu care se dislocă elemen- 
tele de zidărie. Prin spărtura creată se pătrunde în încăpere şi apoi se scot 
bunurilor vizate prin săvârşirea infracțiunii. Cercetarea trebuie să aibă în atenție 
inclusiv stările de fapt şi împrejurările negative care pot conduce la versiunea 
unei înscenări. De multe ori orificiile create în zid au dimensiuni mai mici decât 
ale bunurilor reclamate ca furate, aspect care contrazice săvârşirea infracțiunii în 
condițiile date. 

Planşeele şi plafoanele sunt forțate prin smulgerea scândurilor şi grinzilor 
slab fixate, cu ajutorul unei răngi, sau prin găurirea acestora cu un burghiu şi 
apoi tăierea cu fierăstrăul? . Pentru a înlătura zgomotul produs de căderea tencuielii 
se introduce o umbrelă printr-un orificiu de dimensiuni corespunzătoare practicat 
în tavan, după care aceasta se desface pentru a reține materialele desprinse în 
timpul forțării. 

În afara urmelor specifice instrumentelor de spargere se vor căuta şi ridica 
şi alte categorii de urme, respectiv urme de încălțăminte, urme biologice (îndeosebi 
sânge), fire şi fibre textile etc. 


1 În cazul geamurilor laminate, crăpăturile au aspectul unor spirale care sunt mai ample pe 
suprafața de impact decât pe suprafața opusă. 


2 Acest mod de operare devine inoperant în situațiile în care tavanul este din beton. 

13.2.4. Forțarea obiectelor de mobilier. 

Sunt forțate acele obiecte în care se păstrează bunuri sau valori, cum sunt 
casele de bani, dulapurile, lăzile, comodele, valizele, geamantanele, gentile ş.a. 
De obicei se acționează asupra încuietorilor iar dacă acestea nu pot fi deschise, 
se folosesc răngi, leviere, cuțite, topoare etc. Urmele care iau naştere în momentul 
forțării se găsesc în imediata apropiere a încuietorilor. 

Casele de bani sunt forțate fie în locul săvârșirii infracțiunii, fie după 
transportarea lor într-un loc considerat sigur de către infractori. Casele de bani 
moderne au un blindaj de grosimi diferite şi sunt prevăzute cu diverse sisteme 
de protecție, cum sunt de exemplu, dispozitive speciale de alarmă sau gaze 
toxice depozitate între pereţi!. Procedeele utilizate la spargere presupun un 
anumit nivel de “profesionalizare” a făptuitorului, ele diversificându-se în funcţie 
de tipul, modelul şi gradul de siguranţă al casei de bani. Forţarea cu ajutorul 
cheilor potrivite este tot mai rar întâlnită, deoarece marea majoritate a caselor de 
bani sunt fabricate cu mai multe încuietori sofisticate. 

Pentru tăierea caselor de bani se întrebuințează instrumente special 
confecţionate, cum sunt “gura de lup”, “cleştele homar”, şi dispozitivul tip “coroană” 
(denumit şi „punte belgiană”). 

Gura de lup este un dispozitiv cu braț lung la capătul căruia se află două 
fălci fixe, dintre care una are lama şi vârful ascuţite iar cealaltă este plată şi cu 
canale transversale care asigură prinderea de peretele metalic al casei de bani. 
Acţiunea de tăiere este precedată de practicarea unei găuri suficient de largi care 
să permită introducerea şi acționarea fălcii ascuţite a dispozitivului. De regulă se 
taie peretele din spatele casei de bani şi mai rar cel din față. Gura de lup poate 
fi folosită doar în cazul caselor de bani care nu sunt prevăzute cu blindaj. 

Puntea belgiană este confecţionată din mai multe discuri suprapuse, 
prevăzute cu cuțite de oțel „vidia”, cu care se poate tăia un blindaj de oţel gros 
de 2 cm, într-un timp relativ scurt - circa 30 minute. 

În cazul caselor de bani suprablindate se foloseşte tăierea la cald, sau forța 
distructivă a explozivilor. Tăierea la cald se face cu aparate de sudură, însă 
procedeul prezintă un anumit grad de risc deoarece casele de bani moderne sunt 
echipate cu dispozitive care în momentul în care sesizează creşterea temperaturii 
peste o anumită valoare, declanşează sistemul de alarmă. Când se folosesc 
explozivi, aceştia se introduc direct în broască sau în orificiile care se practică 
în imediata ei apropiere, pentru a o smulge din lăcaşul în care este fixată. 

La deschiderea caselor de bani se folosesc inclusiv tehnicile de calcul, cu 
ajutorul cărora se descoperă cifrul încuietorii. 


1E. Stancu, op. cit., pag. 196. 

În toate cazurile, pe langă urmele specifice instrumentelor de spargere, la 
fața locului, precum şi pe corpul sau îmbrăcămintea făptuitorilor rămân numeroase 
urme materie provenite din obiectele forțate (rumeguș, tencuială, pilitură de fier, 
stropi de material topit etc.) care servesc la formarea operativă a cercului de 
suspecți şi la probarea vinovăției făptuitorului 

13.2.5. Descoperirea, fixarea, ridicarea şi interpretarea urmelor. 

Urmele se caută pe obiectele forțate, în suprafața de teren în care se află 
acestea, pe corpul, îmbrăcămintea persoanei suspecte şi pe instrumentele folosite 
la forțare, dacă acestea au fost uitate sau abandonate în locul faptei. Căutarea 
se face cu ochiul liber, surse de lumină artificială, lupe sau microscop de buzunar, 
magneti, electromagneți etc. 

Cercetarea debutează cu examinarea atentă a pereților, uşilor, ferestrelor 
sau tavanelor sparte şi se continuă cu toate celelalte obstacole care îl puteau 
împiedica pe făptuitor să ajungă la bunurile sau valorile care-l interesau. 

Instrumentele de spargere sunt mijloace materiale de probă deosebit de 
valoroase şi de aceea trebuie depuse toate diligențele pentru descoperirea şi 
ridicarea lor. Cercetarea nu se va limita doar la suprafața de teren în care sunt 
evidente urmele activității infracționale, ci se va extinde şi asupra împrejurimilor 
locului faptei, în care uneori făptuitorii abandonează sau aruncă din diverse motive, 
instrumentele folosite (de exemplu când au fost surprinşi şi nevoiţi să fugă). 

Fixarea urmelor se face prin descriere în procesul verbal de cercetare la 
fața locului, fotografiere, schiță și desen, un accent deosebit fiind pus pe modul 
de dispunere a urmelor şi pe împrejurările negative. 

În funcție de modul de operare şi instrumentele întrebuințate, în procesul 
verbal de cercetare la fața locului se înscriu obligatoriu, mențiuni cu privire la: 

- denumirea obiectului forțat: încuietoare, zid, tavan, plafon, casă de bani 
etc.; 

- materialul din care este confecționat obiectul forțat: lemn, metal, plastic 
etc.; 

- plasamentul individual şi de ansamblu al obiectului în ambianța locului 
faptei; 

- natura, tipul, numărul şi aspectul exterior al urmelor descoperite, dimen- 
siunile şi situarea acestora; 

- forma, dimensiunile şi plasamentul spărturii pe suprafața obiectului forțat; 

- tipul instrumentelor de spargere descoperite, cu precizarea formei, 
dimensiunilor şi a materialului din care sunt confecţionate: 

- urmele materie sau de altă natură existente pe suprafaţa instrumentelor 
de spargere. 

Ridicarea urmelor. Urmele materie se ridică şi se ambalează separat, În 
funcție de locurile în care au fost descoperite. Urmele formă, în special cele 
reprezentate de striații, se ridică prin fotografii de detaliu şi fotografii la scară, iar 

cele de adâncime prin mulaj. Obiectele purtătoare de urme papilare şi urme 
biologice se ambalează în aşa fel încât să nu fie afectate particulele de materie 
rămase pe suprafața lor. 

Prin interpretare se pot desprinde date cu privire la: 

- natura instrumentului folosit.; 

- modul de operare utilizat; 

- acțiunile desfăşurate în locul faptei; 

- persoana făptuitorului; deprinderi, profesie”; 

- existența înscenărilor; 

- timpul cât infractorul a acţionat în locul faptei (aspect extrem de important 
pentru administrarea probelor, dacă se are în vedere posibilitatea identificării 
eventualilor martori oculari). 

13.2.6. Obținerea modelelor pentru comparație. 

Modelele de comparaţie se realizează cu instrumentele de spargere desco- 
perite în locul faptei, ori cu cele ridicate de la persoanele suspecte cu prilejul 
perchezițiilor corporale sau domiciliare. Prelevarea se face într-un timp cât mai 
scurt de la momentul săvârșirii infracțiunii, deoarece instrumentele suspectate 
pot suferi transformări esenţiale datorită folosirii lor ulterioare. 

La obținerea modelelor de comparație, într-o primă etapă se utilizează 
materiale moi (ceară, plastelină, săpun, plumb etc.) pentru a evita producerea 
A unor modificări la nivelul părții active a instrumentului și apoi a unor materiale de 
f aceeaşi natură cu cea a obiectului forțat. 

13.2.7. Probleme care pot fi rezolvate prin expertiza criminalistică a 
urmelor instrumentelor de spargere: 

- modul de operare folosit la săvârşirea infracțiunii; 

- direcția din care s-a acționat pentru spargerea geamului sau zidului; 

- natura instrumentului folosit la forțare; 

- numărul de instrumente care au creat urmele; 

- mecanismul de formare a urmelor şi ordinea cronologică în care au fost 
create acestea; 

- numărul urmelor create de acelaşi instrument de spargere; 

- numărul şi natura urmelor materie descoperite la fața locului (inclusiv cele 
de pe instrumentele de spargere); 


i 


1De multe ori se folosesc instrumente pe care făptuitorii sunt obişnuiţi profesional sau ca 
amatori să le mânuiască. Lăcătuşul va prefera să acționeze asupra părţii metalice a unei uşi, 
tâmplarul asupra părţii de lemn, însă aceasta nu poate constitui un criteriu absolut şi faptul se 
confirmă mai mult la spărgătorii începători ( C. Suciu, op. cit., pag. 264, Gh. Popa, Identificarea 
instrumentelor de spargere pe baza urmelor/microurmelor descoperite la locul faptei”, în lucrarea 
Metode şi tehnici de identificare criminalistică, pag. 32, București 2006) 

- dacă urmele ridicate cu prilejul cercetării mai multor infracțiuni, au fost 
create de acelaşi instrument; 

- identificarea instrumentului de spargere pe baza urmelor din locul faptei, 
sau prin reconstituirea întregului după părțile sale componente. 


14. Cercetarea criminalistică a urmelor de metale. 

Urmele de metale apar în special în infracțiunile contra patrimoniului, infrac- 
țiunile de distrugere, în incendii, explozii şi catastrofe feroviare sau aeriene. Ele 
sunt de natură anorganică şi sunt reprezentate de regulă de microparticule 
materiale create prin acțiuni mecanice ori termice, sau de fragmente macroscopice 
rezultate din ruperea unor obiecte metalice. 

Urmele metalice pot fi de natură feroasă sau neferoasă, cel mai frecvent 
întâlnite fiind urmele aliajelor de aluminiu şi cupru. 

Căutarea urmelor se face cu ochiul liber, surse de lumină artificială, lupă, 
microscop de buzunar, şi magneți sau electromagneți (în cazul urmelor de natură 
feroasă). Pentru descoperirea lor se cercetează atât obiectele forțate şi suprafața 
de teren de sub acestea, cât şi corpul sau îmbrăcămintea persoanelor suspecte, 
insistându-se pe manşetele pantalonilor, rama încălțămintei, gulerul hainei ş.a.m d. 

Interpretarea urmelor la fața locului se face pentru a obține informaţii cu 
privire la: 

- natura instrumentului care le-a format: pilă, bomfaier, aparat de sudură; 

- numărul instrumentelor folosite; 

- vechimea relativă a urmelor (după gradul diferit de oxidare). 

Modelele de comparație constau din microparticule metalice recoltate de pe 
corpul şi îmbrăcămintea persoanei suspecte ori de pe instrumentele de spargere, 
precum şi din microparticule metalice prelevate din obiectele metalice ridicate cu 
ocazia perchezițiilor. 

Probleme care se pot rezolva prin expertiza criminalistică a urmelor de 
metale: 

- dacă urmele sunt de natură feroasă sau neferoasă; 

- natura instrumentului cu care au fost create urmele; 

- dacă urma metalică are aceeaşi compoziție fizico-chimică cu modelele de 
comparație; 

- dacă obiectele metalice ori piesele prezintă defecte de fabricaţie (situație 
care trebuie clarificată mai ales în explozii, pentru a stabili împrejurările în care 
s-au produs); 

- în cazul obiectelor din aur, se poate stabili caratajul acestora. 

Printre metodele de analiză utilizate în expertiza criminalistică a urmelor de 
metale, o largă răspândire o au cercetarea microscopică, spectrografia, 

microanaliza spectrală, defectoscopia, difracţia în raze „X” şi spectrofotometria 
de absorbție atomică. 

Cercetarea microscopică pune în evidenţă o serie de caracteristici privitoare 
la dimensiunea, forma, culoarea şi structura cristalină metalului, precum şi cu 
privire la particulele de oxid existente pe suprafața urmei. 

Spectrografia este o metodă practic de neînlocuit în stabilirea compoziţiei 
chimice a metalelor. Prin intermediul ei se obțin sub forma liniilor spectrale, date 
cu privire la elementele constituente şi impuritățile pe care le conțin metalele. 
Natura elementelor chimice din compoziția probei se stabileşte prin examinarea 
comparativă a liniilor spectrale ale acesteia, cu spectrele aflate în diverse cataloage 
sau în baza de date a calculatorului. 

Microanaliza spectrală utilizează spectrograful cu microlaser care permite 
obținerea spectrelor chiar şi în cazul în care expertului îi sunt puse la dispoziție 
cantități foarte mici de urme metalice. 

Defectoscopia face posibilă descoperirea în interiorul pieselor metalice a 
unor defecte din timpul procesului de fabricație (fisuri, crăpături etc.) sau a 
defectelor provocate de explozii şi catastrofe. Pot fi evidențiate defecte cu 
dimensiuni de până la 0,5 mm. Cele mai răspândite metode de examinare 
defectoscopică sunt gamadefectoscopia şi radiografia de raze “X”. 

Difracţia în raze „X” se utilizează în cercetarea aliajelor şi substanțelor 
policristaline, fiind destinată pentru determinări cantitative şi calitative ale 
elementelor componente. 

Spectrofotometria de absorbție atomică pune în evidenţă caracteristici de 
ordin calitativ şi cantitativ ale elementelor de fier, aluminiu, crom, cobalt, cupru, 
plumb etc. 


15. Cercetarea criminalistică a urmelor de material plastic. 

Un număr însemnat de materiale plastice au proprietatea de a păstra 
nealterate forma şi conţinutul urmelor, făcând posibilă examinarea fizico-chimică 
şi traseologică a acestora. Un alt avantaj pe care îl prezintă această categorie 
de urme constă în aceea că pentru analize sunt suficiente cantități infime de 
substanță, chiar de ordinul a 10 g. 

Urmele de material plastic sunt de regulă urme materie care apar ca 
fragmente, particule, granule etc. dar pot fi descoperite şi ca urme formă, caz în 
care oglindesc construcţia exterioară a obiectului de material plastic creator. ! 

Urmele de material plastic au o răspândire mai mare în accidentele de 
trafic rutier, fiind descoperite de regulă sub forma unor fragmente desprinse din 


10. Savin - Urme de material plastic - în Tratat practic de criminalistică, vol. |, op. cit., 
pag. 311. 

barele de protecție ale autovehiculelor, sistemele de iluminare, semnalizare etc. 
Folosirea pe scară largă a unei game variate de obiecte din material plastic, 
creează însă posibilitatea apariției lor în marea majoritate a infracțiunilor. 

Urmele din această categorie trebuie protejate de acțiunea unor agenți 
chimici şi de temperaturile ridicate care le pot altera sau distruge în totalitate. 

Căutarea se face pe suprafața de teren şi obiectele din locul faptei, iar 
atunci când urmele se prezintă sub forma particulelor sau granulelor, pe corpul 
şi îmbrăcămintea făptuitorului ori suspectului, şi pe instrumentele folosite la tăierea 
obiectelor plastice. Căutarea se face cu ochiul liber, lanterne, lupe sau microscoape 
de buzunar, fiind necesar ca cercetarea să se extindă pe o suprafață de teren 
cât mai mare. 

Interpretarea urmelor la fața locului permite obținerea unor date cu privire 
la: 

- natura materialului plastic; 

- obiectul din care s-a desprins urma; 

- mecanismul de formare a urmei; 

- activitățile desfăşurate în locul faptei; 

- tipul autovehiculului angajat în accident (prin examinarea resturilor de 
plastic de la instalațiile de semnalizare). 

Pentru efectuarea examenelor comparative este necesar să se pună la 
dispoziția expertului o cantitate minimă de 5-10 grame de material plastic, iar 
atunci când este posibil, chiar obiectul din care se presupune că s-au desprins 
urmele. Dacă modelele de comparație se recoltează din substanțe aflate în vrac, 


se vor preleva mai multe probe (de la suprafață, din mijloc şi din partea inferioară) 


care se vor ambala separat în plicuri sau pungi de hârtie. 

Problemele pe care le rezolvă expertiza criminalistică a urmelor de material 
plastic: 

- natura şi denumirea materialului plastic: 

- mecanismul de formare a urmei (tăiere, rupere, topire etc.); 

- dacă două sau mai multe urme au compoziţie chimică asemănătoare; 

- dacă urma are compoziţie chimică asemănătoare cu cea a modelului 
pentru comparație; 

- modificările pe care le-a suferit urma sub acțiunea unor agenţi chimici ori 
a temperaturilor înalte: 


- identificarea obiectului creator - prin reconstituirea întregului după părţile 
sale componente. 


Fragmentele de material plastic suficient de groase au capacitatea să 
reproducă fidel urme striații cu caracter dinamic, pe baza cărora se poate indivi- 
dualiza oblectul creator. Un număr apreciabil de materiale plastice, cum sunt de 

exemplu foliile pentru ambalaje, oglindesc cu multă exactitate urmele papilare 
sau alte categorii de urme formă, a căror cercetare de laborator poate fi hotărâtoare 
în identificarea persoanei implicate în săvârşirea infracțiunii. 

Dintre metodele aplicate în cercetarea de laborator a urmelor de material 
plastic, cele mai importante sunt: : 

Examinarea traseologică — vizează conturul fragmentelor macroscopice, 
permițând identificarea obiectului din care s-au desprins. 

Examinarea în lumină vizibilă şi în spectrul ultraviolet — are drept scop 
stabilirea asemănărilor sau deosebirilor dintre culoarea, luciul şi fluorescenta 
specifică a probelor comparate. 

Determinarea punctului de topire — permite stabilirea apartenenței de gen 
a materialului plastic. Datorită ingredientelor folosite la fabricare, punctul de topire 
variază foarte mult de la un tip de material plastic la altul. 

Determinarea solubilităţii în diverşi solvenți. Unele plastice sunt solubile 
numai în anumiți solvenți, iar altele sunt total neutre Ia toți solvenții de testare. 
Datele obținute prin această metodă, coroborate cu cele obținute prin aplicarea 
altor procedee de examinare, indică natura materialului plastic din care provin 
urmele. 

Spectrofotometria în infraroşu. Metoda necesită cantităţi foarte mici de 


„ Substanţă şi contribuie la stabilirea asemănărilor și deosebirilor pe baza spectrelor 


7 


specifice probelor comparate. 


16. Cercetarea criminalistică a urmelor de sticlă. 

În prezent există o mare varietate de sorturi de sticlă cu destinații multiple: 
pentru ambalaje şi articole de menaj, pentru laborator, construcții, articole 
electrotehnice, pentru industria optică etc.!. Diferitele sorturi de sticlă pot fi 
deosebite după materiile prime şi ingredientele folosite în procesul de fabricaţie. 

Urmele de sticlă sunt descoperite cu o frecvență mai mare în accidentele 
de circulație, furturi prin spargere, incendii şi explozii. Examinarea de laborator 
contribuie la lămurirea unor probleme referitoare la natura şi proveniența urmelor, 
şi la stabilirea asemănărilor şi deosebirilor dintre urme şi modelele de comparație. 
În plus, trebuie avut în vedere că pe suprafața sticlei pot fi prezente urme papilare 
sau diverse urme materie, a căror importanţă a fost deja subliniată. 

În locul faptei, urmele de sticlă se formează prin spargere, tăiere, decupare 
sau topire şi pot fi descoperite sub forma unor cioburi mai mari sau mai mici 
(uneori de dimensiuni microscopice) ori ca masă topită. Foarte rar sticla se 
sparge singură, datorită forțelor tensionare induse de procesul de fabricaţie. 


1 Sticla optică are un grad ridicat de omogenitate și transparență. Aceste caracteristici 
permit utilizarea ei în construcția microscoapelor, aparatelor fotografice, camerelor video, ș.a 

Împrejurările în care s-a spart geamul pot fi stabilite prin cercetarea conturului 
pe care îl au fragmentele de sticlă şi a suprafeţei de teren pe care s-au împrăștiat. 
Astfel: 

- în cazul în care sticla este spartă prin lovire cu diverse obiecte, cioburile 
de geam au contur neregulat, iar marginile lor prezintă numeroase așchii. Întinderea 
suprafeței de teren pe care sunt descoperite cioburile depinde de natura şi 
grosimea geamului şi intensitatea loviturii; 

- dacă sticla este tăiată-decupată, atât urma cât şi orificiul practicat au 
contur regulat, cu margini fără aşchii, iar din sticlă se desprind microparticule 
care se pot depune pe corpul şi îmbrăcămintea făptuitorului. Uneori conturul 
decupajelor nu urmărește linia tăieturii, datorită imperfecțiunii instrumentelor 
utilizate şi de aceea geamurile se sparg în forme neregulate. Pe suprafața 
fragmentelor de geam sunt însă prezente numeroase zgârieturi, care atestă 
folosirea unui instrument de tăiere; 

- dacă geamul s-a spart sub acţiunea flăcării, el prezintă mici linii paralele 
drepte, sau un orificiu cu marginile ondulate; 

- geamurile sparte de proiectilele armelor de foc prezintă un orificiu sub 
forma unui trunchi de con cu baza mare situată pe direcția de înaintare a 
proiectilului, şi numeroase fisuri radiale şi circulare; 

- în cazul în care geamul a fost spart cu bile metalice sau pietre proiectate 
de la mică distanță cu diverse dispozitive de azvârlire, iar forța cu care au 
acționat acestea este mare, se formează spărturi asemănătoare celor produse 
de armele de foc. În schimb, dacă distanța de azvâriire este mare, forța de 
penetrație a acestui tip de proiectile scade, iar geamul se sparge, cioburile fiind 
aruncate pe o direcție opusă celei din care s-a tras. Tot pe această direcţie sau 
la baza ferestrei trebuie căutate şi bilele, pietrele care au provocat spargerea. 

Căutarea urmelor se face cu ochiul liber, surse de lumină!, lupe sau 
microscoape de buzunar, începând cu locul în care s-a produs acţiunea de lovire 
sau tăiere şi continuând cu suprafețele de teren situate în apropierea acestuia. 
Se cercetează cu atenție pământul, duşumeaua, instrumentele folosite, proiectilele, 
corpul şi îmbrăcămintea făptuitorului etc. În accidentele de circulaţie se cercetează 
şi traseul pe care s-a deplasat autovehiculul pentru a se îndepărta de locul faptei. 

Interpretarea urmelor la faţa locului. Prin interpretare se obțin date cu privire 
la: 

- natura mecanică sau termică a agentului care a cauzat spargerea; 

- direcția din care a acţionat forța de spargere; 


1 Lanterna se foloseşte de exemplu pentru descoperirea cioburilor de sticlă din locurile 


umbroase sau întunecoase. Datorită capacității lor sporite de reflectare cioburile devin strălucitoare 
chiar şi atunci când sunt de mici dimensiuni. 

- numărul loviturilor şi ordinea cronologică în care au fost aplicate. De 
exemplu, dacă asupra unui geam s-a tras cu o armă de foc, orificiul creat de 
primul proiectil, prezintă fisuri radiale care pornesc chiar din acesta. Dacă un al 
doilea proiectil a lovit geamul în imediata apropiere, fisurile radiale vor avea 
terminaţiile sprijinite pe fisurile create de primul proiectil" ; 

- persoana făptuitorului. Făptuitorul poate fi identificat în rândul persoanelor 
aflate în apropierea locului faptei, pe baza cioburilor de sticlă care se depun pe 
obiectele sale de îmbrăcăminte sau pe instrumentele folosite la săvârşirea 
infracțiunii; 

- existența împrejurărilor negative. 

Obţinerea modelelor pentru comparaţie. Ca modele pentru comparație se 
folosesc urmele de sticlă descoperite pe corpul sau îmbrăcămintea persoanelor 
suspecte, ori pe instrumentele folosite la spargere. Dacă urmele se prezintă sub 
forma unor granule de mici dimensiuni, pentru comparație se vor recolta cel puțin 
5-10 grame. Atunci când expertiza are ca obiect reconstituirea întregului după 
părțile componente, se vor pune la dispoziţia specialistului ori expertului, obiectele 


~ de sticlă din care se presupune că s-au desprins fragmentele descoperite în locul 


, faptei. 
Probleme care se pot rezolva prin expertiza criminalistică a urmelor de 


A sticlă: 


- natura şi compoziția chimică a sticlei; 

- natura obiectului din care s-au desprins urmele; 

- tipul de obiect cu care s-a spart geamul. De exemplu, proiectilele armelor 
de foc lasă de jur-împrejurul orificiului de intrare, pe lângă particule metalice 
desprinse din cămaşa glonțului, şi particule de unsoare, funingine etc., care 
atestă că spargerea s-a produs prin folosirea unei arme de foc; 

- asemănările sau deosebirile dintre caracteristicile fizico-chimice ale urmelor 
şi modelelor pentru comparație; 

- stabilirea faptului dacă fragmentele de sticlă ridicate din locul faptei au 
făcut corp comun şi dacă provin din obiectul trimis pentru examinare; 

Metode utilizate în examinarea de laborator a urmelor de sticlă. 

Examinarea traseologică. Aşa cum s-a mai arătat, acest gen de examinare 
are drept scop identificarea obiectului spart, prin reconstituirea sa cu ajutorul 
fragmentelor de sticlă descoperite în locul faptei. 

Examinarea microscopică. Dintre procedeele microscopice întrebuințate la 
examinarea urmelor de sticlă, o largă aplicabilitate o are microscopia optică. 
Aceasta pune în evidență o serie de caracteristici generale referitoare la 


1 Al. Radu, |. Vicol - Urme de sticlă - în Tratat practic de criminalistică, vol. |, op. cit, 
pag. 326. 

transparență, grad de omogenitate şi eroziunile provocate la suprafața sticlei sub 
acțiunea unor factori externi (aer, praf, lumină, temperatură ş.a.). 

Spectrografia şi microanaliza spectrală. Metodele sunt folosite pentru 
stabilirea tipului de sticlă cu ajutorul liniilor spectrale care redau elementele chimice 
din compoziția probei examinate: siliciu, sodiu, potasiu, calciu, plumb, magneziu 
etc. 


17. Cercetarea criminalistică a urmelor de vopsea. 

Urmele de vopsea constau din pelicule cu contur şi dimensiuni variabile, ori 
dungi sau ştersături cu caracter dinamic care se formează la frecarea dintre 
două obiecte, din care cel puţin unul este vopsit. Ele pot lua naştere de asemenea 
prin scurgerea vopselei lichide, ori atingerea unor obiecte proaspăt vopsite. 
Examinarea vopselei se face şi atunci când aceasta a servit ca material de 
scriere pentru săvârşirea unei infracţiuni. Urmele de vopsea au o frecvență mai 
mare în accidentele de circulație şi în infracțiunile de furt prin spargere”. 

Căutarea urmelor se face pe obiectele la care stratul de vopsea este 
deteriorat, pe suprafața de teren din apropierea acestora, pe corpul şi îmbră- 
cămintea victimei şi făptuitorului şi pe instrumentele de spargere. Ca şi în cazul 
celorlalte categorii de urme, la căutare se folosesc lanterna, lupa, microscopul de 
buzunar şi sursele de radiații ultraviolete. 

Peliculele de vopsea se ridică şi se ambalează cu deosebită atenție, pentru 
a nu le afecta integritatea fizică. Pentru aceasta se folosesc recipiente din plastic 
de dimensiuni adecvate prevăzute cu un strat de vată, pe care se aşează pelicula 
împachetată în hârtie. În cazul urmelor sub formă de dâre, ştersături, scurgeri 
etc., ambalarea se face în plicuri de hârtie. 

Vopseaua se examinează atât din punct de vedere traseologic dacă din 
locul faptei s-au ridicat urme sub formă de pelicule, cât şi din punct de vedere 
fizico-chimic. 

Examinarea traseologică permite identificarea obiectului din care s-a desprins 
pelicula de vopsea, prin compararea datelor referitoare la forma, conturul și 
dimensiunile acesteia, cu cele ale suprafeței în care vopseaua s-a exfoliat de pe 
obiectul în litigiu. 


Examenul fizico-chimic servește la stabilirea apartenenţei de gen a urmelor, - 


prin studierea şi compararea datelor privind numărul, grosimea, culoarea şi 
succesiunea straturilor de vopsea, dispunerea atomilor în structura cristalină, și 
cantitatea şi calitatea compușilor organici și anorganici ori a altor ingrediente 


1 Sunt asimilate vopselei, lacurile, emailurile, grundurile, chiturile etc. Acestea sunt substanțe 
peliculogene de acoperire, finisare sau de protecţie, care se aplică pe suprafața unor obiecte din 
lemn, metal, plastic ş.a.m.d. 

introduse în procesul de producţie. Printre metodele folosite se numără microscopia 
optică, spectrografia, testarea cu diverşi reactivi, difracția în raze X, microscopia 
electronică de scaning, spectrofotometria de absorbție atomică, ş.a. 

Prin microscopia optică devine posibilă determinarea numărului, culorii şi 
succesiunii straturilor de vopsea şi a uniformității sau neuniformității acestora. 
Pot fi de asemenea evidențiate eventualele urme de ştergere cu diverşi diluanți, 
stropii de altă culoare sau nuanţă şi diversele impurități (nisip, pământ etc.) ş.a. 

Analiza spectrochimică în infraroşu şi analiza spectrală servesc la stabilirea 
elementelor de natură organică sau anorganică aflate în componenţa vopselei. 

Testarea cu diverşi reactivi se foloseşte pentru determinări generice. 
Comportamentul vopselei față de acțiunea unor acizi, baze sau solvenți organici, 
depinde de compoziţia ei chimică. Astfel, unele vopsele sunt insolubile la toți 
reactivii sau numai la o parte din ei, în timp ce altele îşi schimbă culoarea sau 
devin gonflabile. 

Difracţia în raze X este destinată cercetării structurii cristaline şi evidențierii 
materialelor de umplutură şi pigmenților aflați în compoziția vopselei. 

Spectrofotometria de absorbţie atomică permite identificarea componentelor 
metalice ale vopselei şi determinarea cantității acestora sub forma rapoartelor de 
greutate Determinările cantitative obținute prin intermediul acestei metode, 
împreună cu cele de ordin calitativ obținute prin aplicarea metodelor spectrografice 
servesc la stabilirea tipului de vopsea şi a domeniilor de utilizare.! 

Microscopia electronică de scaning se foloseşte pentru cercetarea structurii 
straturilor de vopsea, a granițelor dintre straturi şi a structurii granulare a vopselei. 

Prin interpretarea urmelor la fața locului se obțin date cu privire la: 

- natura obiectului creator — aceasta se apreciază după culoarea, forma şi 
înălțimea la care s-au format urmele; 

- mecanismul de formare a urmelor: tamponare, frecare, stropire etc.; 

- vechimea relativă a urmei - se stabileşte în raport cu gradul de strălucire 
sau opacitatea vopselei, deteriorările mecanice de pe suprafața vopsită, amploarea 
exfolierilor etc. 

Obținerea modelelor pentru comparaţie. 

Modelele de comparaţie se recoltează de pe obiectele presupuse că au 
creat urmele în locul faptei sau din vopseaua originală. În momentul recoltării se 
execută fotografii, indicându-se locul din care s-au ridicat probele. 

Dacă cercetarea se efectuează asupra unor urme cu caracter dinamic sau 
a unor pelicule de vopsea care permit examinarea traseologică, specialistului sau 
expertului i se vor pune la dispoziție obiectele suspecte ridicate de la învinuit/ 


1M. Moldovan, „Expertiza urmelor de vopsea”, în Tratat practic de criminalistică, vol. III, 
Editura M.I., Bucureşti, 1980, pag. 414. 

inculpat. În cazul accidentelor de circulație, pe lângă planşele fotografice se 
trimite pentru examinare chiar autovehiculul care se presupune că a fost angajat 
în accident. 

Modelele de comparație se recoltează prin exfolierea vopselei şi nu prin 
răzuire. În cazul autovehiculelor se ridică probe de vopsea atât din locul în care 
caroseria prezintă urme evidente de tamponare cât şi din locurile situate în 
imediata vecinătate. Exfolierea se face până la tabla metalică, iar pe ambalaje 
se precizează locurile din care au fost prelevate”. 

Probleme care pot fi clarificate prin expertiza criminalistică a urmelor de 
vopsea: 

- culoarea, numărul şi succesiunea straturilor de vopsea; 

- compoziția chimică a vopselei; 

- asemănările şi deosebirile dintre urme şi modelele de comparație; 

- modul de fabricare a vopselei — industrial sau artizanal; 

- identificarea obiectului de la care provin urmele; 

- natura substanţelor fluorescente înglobate în vopsea (în cazul marcărilor 
criminalistice). 


18. Cercetarea criminalistică a urmelor de soluri şi cenuşă. 

18.1. Cercetarea criminalistică a urmelor de sol. 

Urmele de sol pot fi aduse în locul faptei sau preluate din acest loc, de 
obiectele de îmbrăcăminte sau încălțăminte ale făptuitorului, ori de instrumentele 
şi mijloacele de transport utilizate la săvârşirea infracţiunii. Ele au o compoziţie 
eterogenă, puțin reprezentativă, fiind formate atât din particule de sol desprinse 
din locul faptei, cât şi din solul specific drumului parcurs de făptuitor pentru a 
ajunge în acest loc. În acelaşi timp, ele conțin elemente ale microflorei şi 
microfaunei specifice anumitor locuri şi chiar particule materie care aderă în mod 
accidental la îmbrăcămintea făptuitorului, cum ar fi de exemplu cele provenite de 
la escaladarea unui zid. De cele mai multe ori, urmele de sol conţin cernoziom, 
nisip, argilă, zgură, substanțe animale şi vegetale ş.a. 

Formarea urmelor este influențată de natura solului, gradul de umiditate al 
acestuia şi impuritățile pe care le conține. În cazul urmelor de sol lăsate de 
încălțămintea făptuitorului, culoarea, aspectul şi gradul lor de omogenitate, sunt 
diferite de ale solului caracteristic locului săvârșirii infracţiunii. 

Urmele de sol pot fi descoperite sub formă de pete, praf, dâre, mâniituri 
etc. Aspectul lor este influențat de condițiile atmosferice şi activitățile desfăşurate 
de făptuitor anterior săvârșirii infracţiunii. 


1 |. Geambaşu, „Urmele de vopsea”, în Tratat practic de criminalistică, vol. |, op. cit., 
pag. 317. 

Prin cercetarea criminalistică a acestei categorii de urme se obțin date 
despre prezența unei persoane sau obiect într-un anumit loc, însă datorită 
caracterului lor eterogen, acestea trebuie interpretate cu prudență. 

Urmele de sol se caută cu ochiul liber, surse de lumină, lupă şi microscop 
de buzunar, având în atenţie drumul parcurs de făptuitor, zidurile escaladate, 
parchetul, linoleumul, duşumea şi orice alte obiecte călcate sau atinse. Se 
cercetează de asemenea îmbrăcămintea şi încălțămintea făptuitorului şi a victimei, 
inclusiv depozitul subunghial, în care se pot fixa urme de sol în timpul luptei 
dintre agresor şi victimă. 

Ridicarea urmelor. În cazul urmelor de picioare şi de autovehicule formate 
prin depuneri de sol, se procedează mai întâi la ridicarea prin fotografiere pentru 
a înregistra caracteristicile de formă, culoare, dimensiuni etc. şi apoi la recoltarea 
lor prin răzuire. Obiectele de îmbrăcăminte se scutură pe o coală de hârtie albă 
care se pliază şi se introduce într-o pungă sau plic de hârtie 

Interpretarea urmelor la fața locului urmăreşte obținerea unor date de interes 
operativ cu privire la: 

- regiunea (zona) din care provin urmele; 

- drumul parcurs de făptuitor pentru a ajunge în locul faptei şi activitățile 
„ desfăşurate în interiorul acestuia; 

- profesia făptuitorului (zidar, zugrav etc.); 

- vechimea relativă a urmelor. 

Obţinerea modelelor pentru comparație. 

Pentru efectuarea examenelor comparative se recoltează probe din solul 
existent pe hainele, încălțămintea şi corpul făptuitorului, mijloacele de transport, 
instrumentele de spargere utilizate ş.a.m.d. Din locul faptei se vor ridica şi ambala 
în pungi de hârtie sau plastic, cel puţin 50-100 grame de sol, fără a-l curăța de 
impurități. 

Probleme care pot fi rezolvate prin expertiza criminalistică a urmelor de sol: 

- natura solului (cernoziom, argilă, nisipos sau combinat); 

- impuritățile pe care le conţine solul; 

- caracteristicile fizico-chimice comune pe care le prezintă două sau mai 
multe probe de sol; 

- dacă solul ridicat din locul faptei are aceleaşi caracteristici fizico-chimice 
cu solul recoltat ca model de comparaţie. 

În cercetarea criminalistică se foloseşte o gamă diversificată de metode şi 
procedee pentru a stabili tipul de sol, culoarea, starea de agregare, omogenitatea, 
şi gradul de impurificare a acestuia. Cele mai răspândite sunt microscopia optică, 
examinarea microbiană şi bacteriană, examinarea chimică, difracția în raze x, 
spectrografia şi spectrofotometria de absorbție atomică. Specifice cercetării de 
laborator a urmelor de sol sunt însă examinările microbiologice şi bacteriane care 

pun în evidență caracteristicile ce particularizează microflora şi microfauna 
specifică unui anumit loc. 

Concluziile care se pot formula prin expertiza criminalistică a urmelor de sol 
sunt: 

- cert negative (atestă proveniența diferită a urmelor şi modelelor de 
comparație); 

- de probabilitate (stabilesc existența unor caracteristici de asemănare între 
urme şi modelele de comparație, fiind posibil ca acestea să aibă origine comună); 

- de imposibilitate a rezolvării problemei (nu se poate determina proveniența 
probelor examinate). 

18.2. Cercetarea urmelor de cenuşă. 

Urmele de cenuşă sunt rezultatul arderii unor bunuri sau valori în infracțiuni 
săvârşite prin incendiere sau prin folosirea explozivilor. Conţinutul şi aspectul 
urmelor este diferit, după cum arderea a fost completă sau incompletă. Când 
arderea este incompletă, urmele conservă de multe ori resturi din materialele 
arse (țesături, cioburi de sticlă, metal, lemn, cauciuc, material plastic etc.).1 Prin 
examinarea urmelor de cenuşă se determină natura organică a substanțelor 
arse. 

Căutarea urmelor se face pe orizontală şi verticală, pornind din focarul 
| (focarele) incendiului şi continuând cu suprafața de teren situată pe direcţia de 

propagare a arderii. Dacă prin ardere s-a urmărit distrugerea unor documente, 
obiecte de îmbrăcăminte etc. urmele de cenuşă vor fi căutate şi în scrumiere, 
sobe, maşini de gătit, crematorii ş.a.m.d. 

La ridicarea urmelor se manifestă multă prudență, deoarece ele au o 
coeziune foarte scăzută. Urmele se ridică împreună cu suportul pe care se află, 
iar la ambalare se folosesc recipiente de sticlă sau pungi de hârtie ori material 
plastic? . Înainte de ridicare se execută în mod obligatoriu fotografia la scară, 
pentru a conserva aspectul iniţial al urmelor. 

Interpretarea urmelor la fața locului furnizează date cu privire la natura 
materialului care a ars (lemn, plastic, cauciuc etc.), modul în care s-a produs 
arderea (foc deschis sau ardere mocnită), temperatura dezvoltată în timpul arderii 
etc. 

Modele pentru comparație se recoltează de pe corpul, îmbrăcămintea sau 
încălțămintea făptuitorului sau persoanei suspecte şi de pe instrumentele folosite 
la săvârşirea infracțiunii. Uneori este necesar să se facă arderea experimentală 


a unor materiale din categoria celor care au putut crea urmele de cenuşă 
descoperite3. 


1 Al. Radu - op. cit., pag. 322. 
2 Exceptând documentele carbonizate. 
3 Al. Radu, op. cit., pag. 322. 

Probleme care se pot rezolva prin expertiza criminalistică a urmelor de 
cenuşă: 

- natura urmei (dacă este de cenuşă ori altă substanță pulverulentă); 

- natura organică sau anorganică a materialelor arse; 

- gradul de omogenitate şi de ardere; 

- compoziția chimică a urmei (elementele chimice care intră în alcătuirea 
ei); 

- asemănările şi deosebirile dintre urmele de cenuşă şi modelele de 
comparație. | 

Dintre metodele de examinare destinate cercetării de laborator a urmelor 
de cenuşă, mai des întrebuințate sunt examinarea microscopică şi spectrografică, 
microanaliza spectrală şi microscopia electronică de scaning. 

Concluziile care se pot formula în cadrul expertizei pot fi cert negative sau 
de probabilitate, ultimile putându-se formula numai atunci când urmele şi modelele 
de comparație prezintă asemănări în privința caracteristicilor fizico-chimice. 


19. Cercetarea criminalistică a urmelor de produse petroliere. 

Urmele iau naştere prin scurgerea sau arderea unor substanțe petroliere 
lichide, solide sau gazoase, şi sunt întâlnite în accidentele de trafic rutier, incendii 
şi explozii, sub formă de scurgeri, dâre, mânjituri, picături etc. Datorită caracterului 
volatil al substanțelor componente, aspectul lor este supus unui permanent proces 
de transformare ca urmare a scurgerii timpului. 

Atunci când la inițierea incendiilor se folosesc produse petroliere lichide, în 
focar rămân urme consistente de funingine, iar când se întrebuințează substanțe 
solide, focarul conţine adevărate „depozite de cenuşă”. Aceste urme au un miros 
specific, care poate servi la determinarea naturii produsului petrolier folosit, şi la 
identificarea locurilor din care a fost declanşat incendiul. La căutarea urmelor se 
are în vedere că produsele petroliere solide şi semisolide au aspect, culoare şi 
luciu specific, în timp ce urmele de uleiuri şi vaselină au un aspect unsuros. 
Descoperirea urmelor este uşurată dacă la căutare se foloseşte o sursă de 
radiații ultraviolete, deoarece sub incidența acestora produsele petroliere au o 
fluorescențţă specifică. La incendii se va reţine şi nota culoarea şi intensitatea 
flăcării şi a fumului din locurile cu arderea cea mai intensă, întrucât acestea oferă 
indicii despre natura produselor petroliere utilizate pentru declanşarea arderii. 

Prin interpretarea urmelor la fața locului se obțin date în legătură cu: natura 
substanţelor petroliere; timpul scurs de la formarea lor; numărul şi dispunerea 
focarelor; eventualele defecţiuni ale recipientului în care au fost depozitate 
produsele lichide (spărturi, fisuri) etc. 

Modelele de comparaţie. În cazul produselor petroliere în stare lichidă se 
recoltează o cantitate minimă de 500 ml., iar din cele solide 10-15 grame. Probele 
se ambalează în recipiente de sticlă închise etanş. Produsele gazoase se 
recoltează cu ajutorul unor flacoane care se lasă în atmosfera specifică locului 
în care a avut loc incendiul sau explozia, după care se închid ermetic şi se 
transportă de urgenţă la laborator. 

Probleme care pot fi rezolvate prin expertiza urmelor de produse petroliere: 

- tipul produsului petrolier; 

- vechimea relativă a urmelor; 

- dacă urma este contaminată cu alte produse petroliere şi în ce proporție; 

- asemănările şi deosebirile dintre urmele ridicate din locul faptei şi modelele 
de comparație. 

Pentru cercetarea de laborator a urmelor de produse petroliere se folosesc 
spectrofotometria în infraroşu şi gazcromatografia. Aceste metode pot evidenția 
asemănările şi deosebirile dintre hidrocarburi precum şi numărul şi concentrația 
constituenților aflați într-un amestec complex. 

Concluziile pe care le formulează expertul pot fi: 

- cert pozitive — acestea fac referire la natura produsului petrolier, adică 
dacă este vorba de petrol lampant, benzină, motorină etc.; 

- cert negative - se formulează atunci când produsele petroliere sunt de 
natură diferită; 

- de probabilitate - formularea lor este posibilă în cazul în care mostrele 
examinate au caracteristici fizico-chimice asemănătoare; 

- de imposibilitate a rezolvării problemei — când în cenuşa examinată nu se 
poate determina dacă există urme de produse petroliere. 


20. Cercetarea criminalistică a urmelor de fire şi fibre textile. 

Firele şi fibrele textile sunt urme materie de origine naturală sau chimică, 
desprinse din îmbrăcămintea făptuitorului sau victimei în timpul săvârşirii unei 
infracţiuni! . Ele se pot prezenta şi ca urme formă, atunci când iau naştere prin 
apăsarea obiectelor de îmbrăcăminte pe diverse suprafeţe. Fac parte din această 
categorie de urme, fragmentele de material şi firele şi fibrele izolate, detaşate din 
îmbrăcăminte prin tăiere, rupere sau smulgere. 

| Căutarea urmelor se face pe corpul şi îmbrăcămintea victimei şi făptuitorului, 
pe instrumentele folosite la săvârşirea infracțiunii (inclusiv pe autovehiculele 


NI y Firele şi fibrele textile naturale pot fi din lână, mătase, bumbac, in sau cânepă, iar cele 
isa artificiale (obținute din polimeri naturali) sau sintetice (din polimeri obținuți prin sinteză 

angajate în accident), pe drumul parcurs de făptuitor şi obiectele ascuţite aflate 
pe acest traseu etc. Pentru descoperirea firelor şi fibrelor textile izolate, se 
utilizează lupa, microscopul de buzunar, lanterna şi sursele de radiaţii ultraviolete. 

Prin interpretarea urmelor la fața locului se obţin date c u privire la: 

- natura produsului textil din care provine urma: natural, sintetic sau artificial; 

- culoarea materialului din care s-au desprins firele şi fibrele; 

- modul de detaşare: ardere, smulgere, rupere, tăiere. 

Modele pentru comparaţie se recoltează din îmbrăcămintea victimei şi 
făptuitorului, iar atunci când acest lucru nu este posibil, se folosesc mostrele 
etalon existente în laboratoarele criminalistice.! 

Probleme care se pot rezolva prin expertiza urmelor de fire şi fibre textile: 

- dacă urmele sunt de produse textile şi în caz afirmativ, originea naturală 
sau chimică a acestora; 

- modul de detaşare a firelor şi fibrelor textile; 

- grosimea, culoarea, tipul de țesătură şi torsiune specifice materialului 
textil; l 

- tipul coloranților folosiți la vopsirea materialelor textile din care provin 
urmele; 

- natura impurităților pe care le conțin; 

- asemănările şi deosebirile dintre urme şi modelele de comparatie; 

- identificarea obiectului creator (în cazul urmelor formă). 

În examinarea de laborator se foloseşte cercetarea microscopică, spectro- 
fotometriă în infraroşu şi în U.V., spectrofotometria de absorbție atomică şi 
gazcromatografia. Pentru cercetare prezintă importanță caracteristicile fizice, 
mecanice, termice şi cele tehnologice pe de o parte?, iar pe de altă parte, 
caracteristicile chimice ale probelor examinate. 

Expertiza criminalistică a urmelor materie de fire şi fibre textile permite 
formularea următoarelor categorii de concluzii: 

- cert pozitive — acestea conțin referiri cu privire la natura produsului textil 
(bumbac, mătase, polimeri naturali etc.); 

- cert negative — se formulează când proveniența urmelor este diferită de 
cea a materialului din care s-au recoltat modelele de comparație; 


1 |. Geambașu — Urme de produse textile — în Tratat practic de criminalistică, vol. |, op. cit., 
pag. 340. l 

2 Se determină o serie de proprietăți fizice, cum sunt: gradul de umiditate, lungimea, 
greutatea specifică, luciul, netezimea, culoarea, gradul de şifonabilitate, de conductibilitate şi 
dilatare termică, rezistența la rupere sau frecări mecanice ş.a. 

3 Pentru stabilirea caracteristicilor chimice ale unor amestecuri de fibre necunoscute, se 
aplică testul de solubilitate. Procedeul se foloseşte la identificarea materialelor textile obținute din 
polimeri sintetici şi are la bază comportamentul pe care îl au fibrele față de diverşi agenţi chimici. 

- de probabilitate — când urmele şi modelele de comparație au aceeaşi 
compoziție, grosime, culoare şi mod de torsiune; 

- de imposibilitate — când nu se poate stabili proveniența firelor şi fibrelor 
textile. 


21. Cercetarea criminalistică a urmelor de substanţe toxice. 

Sunt considerate toxice toate substanțele care indiferent de modul în care 
au ajuns în organism, induc o stare patologică sau moartea. Substanțele toxice 
pot fi de natură organică, anorganică, vegetală, minerală, animală, sintetică etc. 
Pot deveni toxice şi uneori letale, inclusiv medicamentele, dacă sunt administrate 
într-o doză mai mare decât doza prescrisă de medic. 

Pentru a preveni pericolul pe care o serie de substanţe cu grad de toxicitate 
ridicat îl prezintă pentru membri echipei de cercetare, şi riscul distrugerii acestora 
în timpul activității de căutare, se recomandă ca cercetarea la fața locului să se 
desfăşoare numai în prezența unor specialişti în toxicologie. 

Toxicele pot fi descoperite ca substanțe de sine stătătoare, ori în amestec 
cu diverse produse alimentare, băuturi alcoolice şi răcoritoare etc. Aspectul, 
omogenitatea şi culoarea urmelor diferă în raport cu natura toxicului. Astfel, 
toxicele lichide sunt lăptoase, sau pot prezenta două straturi dacă nu se combină 
cu lichidul folosit la diluare. Toxicele solide au aspectul unor granule sau pulberi, 
iar cele gazoase se prezintă sub forma unor vapori cu aspect de fum ori ceaţă 
(aşa sunt de exemplu vaporii de acid azotic sau clorhidric). 

În categoria toxicelor sunt incluse atât urmele ridicate din locul săvârșirii 
infracțiunii, cât şi urmele din corpul victimei descoperite cu prilejul examinării 
produselor biologice recoltate la necropsie. În legătură cu acestea din urmă 
trebuie precizat că unele toxice, după pătrunderea în organism, suferă prin 
metabolizare o serie de transformări din care pot rezulta compuşi netoxici. 
Evidenţierea lor în produsele biologice poate constitui o dovadă a existenței 
inițiale în organism, a toxicului de la care provin.! 

Căutarea urmelor se face pe corpul şi îmbrăcămintea victimei şi în recipiente 
sau flacoane de orice fel, propice pentru păstrarea produselor toxice (pahare, 
vase, fiole, seringi, borcane etc.). În mod obligatoriu se cercetează produsele 
alimentare, fructele şi viscerele? victimei, în care pot fi descoperite diverse produse 
toxice. 


11. Grigorescu — Expertiza urmelor de substanțe toxice — în Tratat practic de criminalistică, 
vol. III, op. cit., pag. 516. 


2 Viscerele (măruntaiele) sunt reprezentate de totalitatea organelor care se află în marile 
cavități ale organismului (la oameni şi la animale). 

Pentru căutarea urmelor, se folosesc surse de radiaţii ultraviolete, aparatură 
optică şi hârtii ori tuburi indicatoare care se colorează în prezenţa gazelor toxice. 
În cazul stupefiantelor căutarea se face cu reactivi speciali care pot identifica 
categoria de substanțe din care fac parte acestea, sau câini special dresați. 
Bioxidul de carbon din spaţiile închise este pus în evidență cu o soluţie de 
hidroxid de calciu sau acetat de plumb care atunci când concentrația gazului este 
mai mare de 1%, formează un precipitat alb. 

Pentru efectuarea examenelor comparative, expertului i se pun la dispoziție 
toate obiectele suspectate că poartă urme de substanțe toxice, şi resturile de 
produse alimentare, băuturi alcoolice, răcoritoare etc. descoperite în locul faptei. 
Substanțele toxice lichide se ridică şi se ambalează în recipiente de sticlă închise 
etanş, iar cele solide în pungi de plastic. 

Probleme care pot fi rezolvate prin expertiza criminalistică a urmelor de 
substanțe toxice şi stupefiante: 

- dacă urmele conţin substanțe toxice ori stupefiante; 

- natura substanțelor toxice şi stupefiante; 


N - cantitatea şi concentrația toxicelor sau stupefiantelor existente în urme; 
- doza minimă letală şi doza letală a toxicului; 
- dacă probele biologice recoltate de la victimă şi modelele de comparație 
J conțin aceeași substanță toxică. 


22. Cercetarea criminalistică a urmelor formate din resturi de fumat. 

Resturile de fumat sunt descoperite în marea majoritate a infracțiunilor, în 
această categorie fiind incluse mucuri de țigări, țigări întregi, cenuşă ori scrum 
rezultat din arderea tutunului, bețe de chibrit şi brichete folosite la aprinderea 
tigării ş.a. Prin interpretarea lor se obțin date despre activitățile pe care le-a 
desfăşurat făptuitorul şi timpul petrecut în locul faptei, tutunul pe care-l preferă 
şi deprinderile de a fuma etc. În acelaşi timp ele sunt purtătoare ale unor urme 
biologice, produse cosmetice şi alimentare, care conțin un plus de informații 
despre identitatea făptuitorului. Pe ambalajele pachetelor de ţigări pot fi descoperite 
urme papilare, însemnări şi numere de telefon, urme biologice, fire şi fibre textile 
provenite din îmbrăcămintea făptuitorului. 

Expertiza criminalistică rezolvă următoarele probleme: 

- tipul, calitatea şi regiunea de provenienţă a tutunului; 

- dacă scrumul provine de la un tutun de ţigară sau pipă; 

- numărul făptuitorilor şi sexul acestora; 


1 Doza minimă letală reprezintă cantitatea minimă de substanţă toxică ce poate cauza 
moartea unui adult. Doza letală este definită de cantitatea de substanță toxică ce provoacă în mod 
Sigur moartea unui adult. 

- grupa sanguină a fumătorului (prin examinarea urmelor de salivă); 

- natura produselor cosmetice şi alimentare aflate pe resturile de țigări; 

- dacă restul de țigară sau scrumul provenit din arderea tutunului conține 
substanțe stupefiante și natura acestora. 


23. Cercetarea criminalistică a urmelor de alimente. 

Urmele de alimente conțin resturi provenite din materiile prime şi condi- 
mentele utilizate la prepararea hranei sau din semipreparatele și preparatele 
finite. Ele pot fi de origine animală - carne şi preparate din carne, produse lactate 
etc. - sau vegetală - fructe, uleiuri şi grăsimi vegetale, băuturi răcoritoare ş.a. 

Forma şi aspectul urmelor depind de mecanismul de formare şi de natura, 
structura şi consistenţa produsului alimentar. Astfel, urmele pot fi descoperite 
sub formă de resturi solide, lichide şi vâscoase sau sub formă de granule ori 
pulberi fine (zahăr tos, făină, cacao, ş.a.). În cazul produselor lichide, în funcţie 
de cantitatea de lichid scursă şi proprietățile absorbante ale obiectului primitor, 
urmele se găsesc sub formă de stropi, pete, dâre, mânjituri sau bălți. 

Urmele se caută pe corpul şi îmbrăcămintea victimei şi făptuitorului, pe 
ambalajele sau recipientele folosite la depozitare, precum şi pe farfurii, cuțite, 
furculițe, linguri, pahare, batiste, obiecte de mobilier etc. Resturile de produse 
alimentare în stare pulverulentă au proprietăți fluorescente şi se caută cu sursa 
de radiații ultraviolete. În caz de morţi suspecte sau ale căror cauze nu se 
cunosc, manipularea resturilor alimentare se face cu precauție, deoarece pot 
conține diverse substanțe toxice sau stupefiante. Resturile alimentare se 
ambalează separat, în funcție de locurile în care au fost descoperite, evitându-se 
amestecarea lor cu alte categorii de urme. 

Prin interpretarea urmelor la faţa locului se obţin date în legătură cu:! 

- natura şi proveniența produsului alimentar; 

- împrejurările şi mecanismul de formare a urmelor; 

- factorii de mediu care au favorizat alterarea sau deteriorarea urmelor; 

- vechimea relativă a urmelor ş.a. | 

Probleme care pot fi rezolvate prin expertiza criminalistică a urmelor de 
produse alimentare: 

- natura şi felul produsului alimentar; 

- concentrația băuturilor alcoolice; 

- dacă băuturilor alcoolice au fost falsificate; 

- dacă băuturile răcoritoare sunt diluate şi în ce proporții; 

- dacă produsele alimentare sunt preparate conform rețetarului; 


1W, Crăciun — Urme de produse alimentare — în Tratat practic de criminalistică, vol. |, op. 
cit., pag. 342. 

- dacă produsele alimentare conţin substanțe toxice sau stupefiante şi care 
este natura acestora; 

- vechimea relativă a urmelor; 

- asemănările sau deosebirile dintre urmele şi modelele de comparație. 


24. Cercetarea criminalistică a nodurilor şi legăturilor. 

Examinarea criminalistică a nodurilor şi legăturilor contribuie la lămurirea 
unor stări de fapt şi împrejurări specifice sinuciderilor şi infracțiunilor de omor, 
tâlhărie, privare ilegală de libertate, furt etc. 

În cercetarea acestei categorii de urme se au în vedere modul în care au 
fost realizate, materialele din care au fost făcute şi urmele specifice pe care le 
creează pe corpul victimei. 

Materialele folosite la executarea nodurilor şi legăturilor se compară cu 
materialele descoperite asupra învinuitului sau suspectului, pentru a constata 
asemănările dintre ele în privința compoziţiei chimice şi direcţiei de răsucire a 
firelor. Examinarea comparativă permite totodată să se stabilească originea 
comună a acestora, respectiv dacă provin din aceiaşi bucată de frânghie, sârmă, 
cordon, cablu etc. Atunci când capetele libere ale nodurilor sau legăturilor conservă 
urme striații se poate identifica chiar instrumentul de tăiere cu care au fost 
' secţionate materialele folosite de făptuitor. 

Prin cercetarea modului în care au fost executate, se pot face aprecieri cu 
privire la profesia sau îndeletnicirile făptuitorului, deoarece unele noduri şi legături 
sunt uşor de recunoscut ca fiind făcute de marinari, pescari profesionişti sau 
amatori, vânzători, persoane care se ocupă cu mutări de mobilier, lucrători din 
țesătorii etc. 

În anumite genuri de infracțiuni, cum sunt de exemplu tâlhăriile, examinarea 
atentă a nodurilor şi legăturilor contribuie la descoperirea eventualelor înscenări, 
în care legăturile sunt lejere iar nodurile strânse foarte puțin. În astfel de situații, 
pentru a elucida împrejurările în care s-a săvârşit fapta, se solicită „victimei” să 
execute mai multe feluri de noduri şi legături, care se vor compara cu nodurile 
şi legăturile folosite la imobilizare. | 

În spânzurări, ştrangulări şi imobilizări se cercetează șanțurile create de 
legături, urmărindu-se continuitatea, conturul şi lăţimea lor, locul în care prezintă 
discontinuitate (aceasta trebuie să coincidă cu locul în care se află nodul), precum 
şi existența sau lipsa infiltratului sanguin. 

Pentru ridicarea acestei categorii de urme, materialul din care au fost făcute 
se taie în partea opusă nodului, iar capetele se leagă şi se sigilează pentru a 
evita destrămarea şi distrugerea nodurilor. 

Prin expertiza a nodurilor şi legăturilor se rezolvă următoarele categorii de 
probleme: 


- natura, compoziţia, lungimea şi diametrul materialului din care au fost 
executate; 

- direcţia şi numărul răsucirilor pe unitate de lungime; 

- greutatea specifică a materialului pe unitatea de lungime şi rezistența la 
solicitări mecanice; 

- modul de secționare (tăiere cu foarfece, topor, cuțit, sau rupere) 

- natura impurităților care au aderat la suprafața materialului; 

- felul nodului (marinăresc, pescăresc etc.). 


? 


25. Cercetarea criminalistică a microurmelor. 

Din punct de vedere criminalistic, „microurmele reprezintă părți mici sau 
foarte mici ale urmelor formă şi materie care poartă unele din caracteristicile 
generale şi individuale relativ neschimbătoare ale acestora, sau ale acțiunilor 
fizice care le-au creat.! 

Microurmele sunt descoperite sub forma unor particule materiale lichide 
sau solide, ori sub forma unor caracteristici mecanice slab vizibile sau invizibile 
cu ochiul liber. Nu sunt incluse în conceptul general de microurme, urmele latente 
care pot fi evidențiate prin diverse procedee fizice şi chimice şi urmele în care 
materia se prezintă în stare gazoasă. 

Apariția microurmelor în locul săvârșirii infracțiunii este inevitabilă, ele 
depunându-se pe tot traseul parcurs de autor, pe obiectele cu care a intrat în 
contact, pe victimă, instrumentele folosite la comiterea faptei, bunurile produs al 
infracţiunii etc. Datorită faptului că sunt slab perceptibile sau invizibile cu ochiul 
liber, ele sunt imposibil de înlăturat, indiferent de măsurile de siguranţă pe care 
le ia făptuitorul. Un alt avantaj este reprezentat de faptul că pentru analizele de 
laborator sunt suficiente cantități foarte mici de substanțe (de ordinul fracțiunilor 
de miligram sau nonagram). 

Informațiile obținute prin cercetarea de laborator a microurmelor, constituie 
elemente prețioase în descoperirea infracţiunilor şi făptuitorilor, în probarea 
vinovăţiei acestora şi clarificarea împrejurărilor în care au fost săvârşite faptele?. 

Microurmele sunt supuse unui proces rapid de degradare datorită feno- 
menelor de oxidare, reducere, hidroliză ori saponificare şi de aceea valorificarea 
lor trebuie să se facă cu maximum de operativitate. 


10. Pop, Unele consideraţii în legătură cu microurmele, în Tratat practic de criminalistică, 


-vol. |, pag. 416. 


1 De exemplu, prin analiza microurmelor de polen, se poate stabili cu aproximaţie timpul 
săvârșirii infracțiunii. 

Clasificarea microurmelor. 

După natura şi proveniența lor, microurmele se clasifică în: 

- particule secundare ale unei macrourme; 

- particule microscopice desprinse dintr-un obiect; 

- microobiecte naturale. 

După modul de transmitere, deosebim: 

- microurme transmise unilateral. Aici sunt incluse microurmele provenite 
din atmosfera impurificată care pot fi aduse sau preluate din locul faptei de 
corpul, îmbrăcămintea făptuitorului şi obiectele folosite la săvârşirea infracțiunii; 

- microurme transmise bilateral. Acestea se transmit de la infractor la locul 
faptei şi invers, datorită contactului nemijlocit cu victima şi obiectele din ambianța 
mediului înconjurător. Din această categorie fac parte: prafurile profesionale; 
praful şi particulele de sticlă care se formează la spargerea geamurilor şi obiectelor 
de sticlă; impuritățile mărunte de pe îmbrăcăminte; depunerile de pe suprafața 
firelor de păr şi firelor şi fibrelor textile; particulele de pământ, tencuială, frunziş, 
semințe sau alte particule de natură vegetală etc. 

După factorul primitor, există patru categorii de microurme: 

- microurme ale omului: particule de fire de păr, pete de sânge, de spută, 
„spermă; fragmente de piele, cantități mici de secreţii organice, particule de grăsime 
etc. 

- microurme ale animalelor. Pe lângă microurmele de genul celor enumerate 
mai sus, în această categorie mai sunt incluse particulele de pene, solzi de peşte 
şi de reptile, microorganisme animale specifice microfaunei dintr-un anumit loc 
etc.; 

- microurme vegetale: particule de alge, licheni, ciuperci, muşchi, ferigi, 
flori, fructe, semințe, microorganisme vegetale specifice microflorei etc. 

- microurme ale obiectelor: particule de vopsea, lac sau coloranți; particule 
de materiale plastice şi sintetice; particule de pulbere arsă şi nearsă specifice 
tragerilor cu armele de foc etc. 

Datorită caracterului lor perisabil, microurmele se caută cu prioritate față de 
toate celelalte categorii de urme. Căutarea se face cu lupa, dispozitivul tip binoclu 
cu putere de mărire de minimum 10x, microscopul şi stereomicroscopul de 
buzunar, surse reglabile de iluminare, lămpi cu halogen portabile, surse de radiații 
ultraviolete şi infraroşii etc. Activitatea debutează cu suporturile orizontale care 
prezintă indicii evidente ale activităţilor desfăşurate de făptuitor! şi se continuă cu 
corpul victimei şi făptuitorului, instrumentele folosite la săvârşirea infracțiunii sau 
produs al activității ilicite etc. 


1 Se insistă asupra locurilor în care au fost descoperite alte categorii de urme. 

În cazul persoanelor, microurmele se caută sub unghii, în nas, urechi, 
cusăturile îmbrăcămintei, butonierele de la haină şi vestă, buzunarele şi manşetele 
pantalonilor, talpa încălțămintei, orificiile pentru şireturi etc. 

La instrumentele folosite la săvârşirea infracțiunii se cercetează îndeosebi 
pe părțile active, cavitățile şi locurile de îmbinare cu mânerul. 

În încăperi, o atenție sporită se acordă spațiilor dintre duşumele sau lamelele 
parchetului, obiectelor de mobilier sau de uz gospodăresc, iar în câmp deschis, 
spaţiilor recent curățate şi denivelărilor de orice fel!. 

Ridicarea microurmelor se face cu aspiratoare de praf prevăzute cu 
dispozitive de recoltare pe hârtie filtru, sau cu benzi adezive incolore? , ori 
magneți în cazul pulberilor metalice. Când este posibil, se ridică obiectul purtător, 
Pentru ambalare se folosesc plicuri sau coli de hârtie de bună calitate. Dacă 
urmele se ridică cu bandă adezivă, pentru conservarea lor se foloseşte o altă 
bandă sau folie de plastic care se aplică peste banda care conține urmele. 

Probleme care pot fi rezolvate prin expertiză. 

De regulă prin expertiză se realizează identificarea de gen a microurmelor, 
prin care se stabileşte natura, originea şi categoria de substanţe din care provin. 
Identificarea individuală nu este posibilă decât în cazul în care se descoperă 
microurme de natură biologică. 

Expertiza clarifică două categorii de probleme: de ordin tehnic şi de ordin 
operativ. Printre problemele de ordin tehnic pot fi amintite natura şi caracteristicile 


e- . P . . © s . [i 
>, microurmei, şi existența eventualelor asemănări dintre microurme şi cele ale 


modelelor de comparație. 

Din categoria problemelor de interes operativ, cele mai importante sunt: 

- Stabilirea aproximativă a locului în care s-a comis fapta (prin examinarea 
microflorei şi microfaunei pe care le conțin microurmele); 

- stabilirea legăturii dintre făptuitor, instrumentele folosite de acesta şi locul 
faptei; 

- stabilirea aproximativă a timpului când s-a săvârşit fapta (de exemplu prin 
analiza evoluţiei microorganismelor de sub cadavru); 

- stabilirea profesiei făptuitorului (pe baza prafului profesional descoperit în 
locul faptei). 

În cercetarea de laborator a microurmelor se folosesc diverse metode, cele 
mai răspândite fiind: analiza termală diferenţială (specifică cercetării solului); 
analiza prin activare cu neutroni; determinarea greutății specifice şi a indicelui de 


1 A. Ciopraga, |. lacobuţă, op. cit., pag. 139. 

2 După fiecare recoltare, filtrul se scoate şi se ambalează în plicuri de celofan sau polietilenă. 

3 Banda adezivă incoloră se foloseşte pentru recoltarea firelor şi fibrelor textile şi a cioburilor 
mărunte de sticlă. Nu se recomandă utilizarea ei pentru ridicarea microurmelor de cauciuc ori a 
microurmelor depuse pe suporturi cu porozități.. 

refracție (aplicate în cazul microurmelor de sticlă); microscopia electronică sau 
în lumină polarizată, spectrofotometria de absorbție atomică în U.V. şi în I.R., 
cromatografia, difracția în raze „X” etc. 


26. Cercetarea criminalistică a urmelor de incendii şi explozii. 

incendiile şi exploziile constituie o reală amenințare atât pentru viața, 
integritatea corporală şi sănătatea oamenilor, cât şi pentru proprietatea publică şi 
privată. Multe incendii şi explozii se transformă în adevărate catastrofe, pricinuind 
oamenilor mari necazuri şi suferințe. Incendiile şi exploziile nu sunt incriminate 
ca infracţiuni de sine stătătoare în legislaţia penală românească, dar sunt reținute 
ca mijloace de săvârşire a altor infracțiuni, cum ar fi de exemplu infracțiunea de 
distrugere în forma ei agravată. 

Cercetarea criminalistică a acestor urme este extrem dificilă, deoarece atât 
incendiul cât şi explozia „în timp ce-şi formează urmele, le şi distrug prin 
consumarea suportului acestora?”. Dificultatea este sporită de acțiunile. de 
localizare şi stingere a incendiilor, care se soldează cu distrugerea inerentă a 
unui mare număr de urme. 

26.1. Cercetarea urmelor de incendii. 

Incendiul este o combustie (ardere) violentă, vie, care se propagă în principal 
sub forma flăcărilor pe care le produce, distrugând toate materialele combustibile 
care se găsesc în calea sa.? 

incendiile pot fi clasificate după mai multe criterii, însă cel mai important 
este cel al cauzelor care le generează“ . Din acest punct de vedere, incendiile se 
împart în: incendii provocate de cauze naturale, incendii provocate accidental şi 
incendii premeditate. 

A. incendiile provocate de cauze naturale. La originea acestora se situează 
trăsnetul (descărcările electrice atmosferice), acţiunea razelor solare, combustiile 
spontane (autoaprinderile) şi electricitatea statică. 

a) Trăsnetul este o descărcare electrică atmosferică generată de sarcinile 
electrostatice care iau naştere în timpul formării şi deplasării norilor. El loveşte 
de regulă cele mai înalte puncte din teren, cum ar fi de exemplu clădirile, copacii, 
rețelele electrice etc. dar şi oameni sau animale aflate în câmp deschis. 


1 Art. 217, alin. 4 Cod Penal — „Distrugerea, degradarea sau aducerea în stare de 
neintrebuințare a unui bun prin incendiere, explozie sau alte asemenea mijloace..." 

2 C. Suciu, op. cit., pag. 322. 

3V. Manea, C. Dumirescu, Urmele provenite din incendii şi explozii, în Curs de tehnică 
Criminalistică, vol. |, op. cit., pag. 177. 

4 A. Ciopraga, |. lacobuţă, op. cit., pag. 103. 

Puterea şi temperatura trăsnetului sunt uriaşe, ele atingând valori de 10.000 
KW, respectiv 6.000-10.000*C. Acţiunea sa se soldează cu o serie de modificări 
mecanice şi termice constând din urme de zdrobire, despicare, rupere, ardere, 
topire sau volatilizare. Acţiunea trăsnetului poate fi principală, atunci când atinge 
direct un obiect, sau secundară, când trăsnetul pătrunde în interiorul clădirii prin 
rețeaua de iluminare, apă etc. 

Atunci când acţionează asupra metalelor, trăsnetul le topeşte, magnetizează 
sau demagnetizează şi chiar le volatilizează, depunându-le apoi pe diverse 
suprafeţe reci sub forma unor picături sau a unei fine pelicule metalizate. Urme 
de metalizare pot fi descoperite chiar şi pe corpul persoanelor care ținând în 
mână obiecte metalice, au fost lovite de trăsnet.! 

Dacă fulgerul a lovit o clădire, poate provoca dislocarea cărămizilor care, 
datorită temperaturii foarte ridicate, devin sticloase.2 

Fulgerul are o traiectorie neregulată şi imprevizibilă, iar în drumul său poate 
lovi şi incendia mai multe obiecte, creând impresia unui incendiu premeditat. În 
astfel de cazuri, locurile aprinderilor simultane trebuie examinate din punctul de 
vedere al inflamabilității lor, deoarece descărcările electrice atmosferice nu le 
întocmai ca o mână criminală.’ 

Pe îmbrăcămintea şi corpul uman, trăsnetul lasă urme caracteristice sub 
formă de arsuri, distrugeri de țesături, orificii cu borduri carbonizate sau excoriații 
sub formă de ferigă, cunoscute sub denumirea de „figură de trăsnet". 

b) Acţiunea razelor solare. Acest gen de incendii se produce datorită 
focalizării şi reflectării razelor de către obiecte transparente, cum sunt cioburile 
de sticlă, ochelarii, vasele pline cu apă etc. 

c) Combustia spontană (autoaprinderea) constă în declanşarea arderii fără 
intervenția unei surse exterioare de aprindere. Ea se datorează autoîncălzirii 
provocate de procesele chimice, fizico-chimice sau biologice care au loc în însăşi 
masa unor categorii de substanțe. 

Autoaprinderile chimice sunt specifice substanțelor cu proprietăți oxidante, 
care în absența aerului se încălzesc şi degajă o anumită cantitate de căldură. 
Aşa sunt de exemplu uleiurile de in, cânepă, bumbac, măsline şi arahide, seminţele 
oleaginoase (arahidele, muştarul, inul, bumbacul, ricinul etc.), cărbunele, bumbacul 
neprelucrat depozitat în baloturi etc. Autoaprinderea se produce numai atunci 
când cantități mari dintr-o astfel de substanță sunt depozitate în spații lipsite de 
ventilație sau cu ventilație insuficientă. 


1V. Manea, C. Dumitrescu, op. cit., pag. 178. 
2 C. Suciu, op. cit., pag. 323. 

3 Idem, pag. 324. 

4 A. Ciopraga, |. lacobuţă, op. cit., pag. 104. 

Autoaprinderile biologice se produc în cazul substanțelor vegetale care 
atunci când sunt depozitate în stare umedă, favorizează procesul de fermentație 
sub acțiunea bacteriilor, fenomenul fiind însoțit de degajarea unei mari cantități 
de căldură. Se autoaprind ca urmare a proceselor biologice, fânul, lucerna, uleiurile 
neoleaginoase, tutunul, frunzele moarte şi chiar hârtia. | 

Unele substanțe printre care pot fi amintite fosforul alb şi pulberile de 
aluminiu, magneziu sau zinc, se autoaprind la simplul contact cu aerul şi pot 
cauza incendii de mari proporţii. Un anumit număr de incendii poate fi provocat 
de descompunerea spontană a unor substanţe de genul superfosfaților, nitro- 
lacurilor şi nitrocelulozelor (o parte din acestea). De exemplu, superfosfații se 
autoaprind la o temperatură mai mare de 30°C dacă sunt depozitați în cantități 
mare în spații fără ventilaţie care favorizează creşterea temperaturii. 

d) Electricitatea statică poate genera în mod întâmplător scântei care atunci 
când se produc într-un mediu carburant (un spaţiu închis în care s-a acumulat 
o mare cantitate de gaze uşor inflamabile) au capacitatea de a declanşa 
aprinderea. Electricitatea statică se acumulează în principal prin frecarea a două 
corpuri izolate electric, sau prin scurgerea unor lichide slab conducătoare de 
electricitate pe conducte sau în diverse recipiente. 

B. Incendiile provocate accidental. Cauzele care le generează sunt extrem 
de diverse, cele mai frecvente fiind: 

- manipularea ori depozitarea necorespunzătoare a substanțelor inflamabile; 

- suprasolicitarea instalaţiilor electrice coroborată cu supradimensionarea 
siguranțelor de la tablourile electrice; 

- folosirea unor instalaţii improvizate de încălzit; 

- neglijenţe în utilizarea surselor de foc sau de iluminare; 

- manipularea neglijentă unor solvenţi petrolieri folosiți pentru curățirea 
hainelor; 

- viciile de construcţie sau întreținerea necorespunzătoare a sobelor şi 
coşurilor; 

- îmbătrânirea conductorilor din rețeaua electrică etc?. 

Scurtcircuitul este una din cauzele care generează un mare număr de 
incendii. El se produce la atingerea dintre doi conductori electrici aflați sub tensiune, 
şi este atestat de aşa numitele „urme de perlare” care de fapt sunt urme de 


1 A. Ciopraga |. lacobuță, op. cit., pag. 105; E. Stancu, op. cit., pag. 210-211. 

2 Consecința imediată a îmbătrânirii instalaţiilor electrice (îndeosebi a celor de forţă) este 
supraîncălzirea conductorilor, topirea izolației acestora şi producerea scurtcircuitelor care, de cele 
mai multe ori sunt generatoare de incendii. Conductorii instalaţiilor electrice vechi se supraîncălzesc 
uneori doar la simpla folosire a unui fier de călcat, ori a unui reşou electric, radiator etc. 

topire a celor doi conductori. Existența scurtcircuitului este atestată totodată de 
urmele de afumare şi de modificările din structura cristalină a conductorilor, care 
pot fi puse în evidență prin analize metalografice! . În afară de acestea scurtcircuitul 
provoacă topirea siguranțelor? sau declanşarea automată a aparaturii de protecție. 

Faptul că în timpul cercetării la fața locului s-a constatat producerea unui 
scurtcircuit, nu înseamnă în mod obligatoriu că acesta a stat la baza declanşării 
incendiului. El poate fi chiar rezultatul incendiului care, distrugând izolația, a 
favorizat atingerea conductorilor. De exemplu, la instalațiile de cupru, caracteristice 
scurtcircuitului care nu are nici o legătură cu cauza incendiului, sunt apariția unor 
straturi de oxizi pe suprafața conductorilor şi nedegradarea izolaţiei din apropierea 
punctului de scurtcircuitare. 

C. Incendiile premeditate*. Acest gen de incendii este pus pe seama 
condiţiilor socio-economice şi politice din fiecare țară, o pondere însemnată 
având-o creşterea şomajului şi a numărului de persoane fără adăpost, conflictele 
interetnice, acțiunile împotriva imigranților şi străinilor, tendința tot mai evidentă 
a tineretului spre acte de violență şi vandalism etc. Ca mobil, pot fi amintite 
intimidarea, răzbunarea, ura, favorizarea şi ascunderea altor infracţiuni“ . Pericolul 

_ social al incendiilor provocate este deosebit de mare. Statisticile demonstrează 
- A că un incendiu intenționat se soldează cu pagube de două ori mai mari decât un 
incendiu obişnuit, iar probabilitatea ca el să se transforme într-un incendiu de 
proporții este de patru ori mai mare. 
incendiile intenționate pot fi cu aprindere imediată sau cu întârziere. Cele 
cu aprindere imediată sunt mai rar întâlnite în practica judiciară, deoarece 
incendiatorul nu are timp suficient pentru a părăsi locul faptei fără a fi văzut? . În 
cazul acestui gen de incendii, persoanele care au sesizat evenimentul vor fi 
incluse în mod obligatoriu în cercul de suspecți. 
incendiile cu aprindere întârziată sunt incendii în care de la aprinderea 
sursei de foc până la declanşare, se scurge un anumit interval de timp care dă 
făptuitorului posibilitatea să se depărteze de locul faptei şi să-şi creeze un alibi. 
Pentru inițierea lor se folosesc diverse materiale şi substanțe, cum sunt: lumânări 
fixate într-un vas cu lichid inflamabil sau în materiale îmbibate cu produse 
petroliere; fosfor dizolvat în sulfură de carbon (după evaporarea sulfurii, fosforul 


1E. Stancu, op. cit., pag. 211. 


2 Siguranțele supradimensionate pot genera scurtcircuite urmate de incendiu şi la 
autovehicule. 


3 În literatura de specialitate străină, pentru desemnarea incendiilor intenţionate se folosește 
termenul de fenomen „Arson”. 


4 incendierea este de exemplu unul din mijloacele des întrebuințate pentru ascunderea 
infracțiunilor de delapidare şi de acoperire a lipsurilor din gestiune. 
5 Ele se întâlnesc în special în locuri izolate. 

se aprinde în contact cu oxigenul din aer); dispozitive cu fitile ş.a. incendiile cu 
întârziere creează numeroase urme care atestă caracterul lor premeditat, cel mai 
des întâlnite fiind: urme de cenuşă în care se găsesc substanțe grase provenite 
din lumânarea topită (uneori chiar resturi din aceasta, dacă s-a stins înainte de 
a arde în întregime); dâre de benzină, petrol lampant! ; resturi din fitilul folosit la 
aprindere ori de fire şi fibre textile etc. 

La incendiile premeditate se descoperă de regulă două sau mai multe 
focare care facilitează inițierea şi propagarea rapidă a arderii. Cercetarea focarelor 
trebuie făcută cu deosebită atenție deoarece ele conservă în bune condițiuni 
urmele substanţelor şi materialelor folosite Ia inițierea focului. Chiar dacă acestea 
au ars, o parte din ele pot fi recunoscute la fața locului, iar altele pot fi identificate 
în cadrul examinării de laborator. 

Investigarea locului incendiului este o activitate complexă, desfăşurată de 
o echipă formată după caz din procuror, specialist criminalist, poliţişti, pompieri, 
experți sau specialişti din diferite domenii de activitate şi medici legişti (când 
incendiul s-a soldat cu victime omeneşti). Cercetarea se desfăşoară în prezența 
reprezentanților firmei în care s-a produs incendiul şi ai societăților de asigurări 
interesate pentru vieţile şi bunurile afectate de incendiu. 

În partea de debut a cercetării, dacă incendiul nu a fost stins, activitățile de 
ordin criminalistic se desfăşoară concomitent cu acţiunile de localizare - lichidare 
a urmărilor acestuia şi de înlăturare a pericolelor iminente (cum ar fi cel al 
producerii unor explozii). Prioritare sunt măsurile de salvare a victimelor, chiar 
dacă prin acțiunile întreprinse se distrug urme care ar putea clarifica împrejurările 
în care s-a produs incendiul. Primele date care se culeg în această etapă sunt 
cele referitoare la culoarea şi mirosul fumului şi la viteza şi direcţia de propagare 
a arderii. Se recomandă ca cercetarea să înceapă din locurile în care se găsesc 
focarele, şi apoi să fie extinsă pe direcția de propagare a arderii. O atenţie 
sporită se acordă locurilor în care s-au prăbuşit tavanele, pereții ori alte obiecte 
voluminoase, deoarece în aceste locuri arderea este mult mai lentă sau se poate 
opri, conservând în condiţii mult mai bune urmele. Îndepărtarea materialelor sau 
obiectelor prăbuşite se face după metoda „strat după strat”, până când se ajunge 
la suprafața pe care s-a produs prăbuşirea.? 

Căutarea nu trebuie să se limiteze doar la locurile în care s-au produs 
pagube materiale ci trebuie extinsă şi în suprafeţele de teren sau încăperile 
apropiate, unde pot fi descoperite şi alte categorii de urme create de făptuitor şi 


1 Când produsele petroliere au fost folosite în exces, pot fi descoperite urme sub parchet 
ori duşumea. Datorită cantității prea mari de benzină și a insuficienței oxigenului necesar întreținerii 
arderii, este posibil ca sub parchet să se conserve o anumită cantitate din aceasta. 


2 C. Suciu, op. cit., pag. 331. 

mijloacele întrebuințate la incendiere. Aşa este de exemplu dâră lăsată de fitilul 
întrebuințat la dirijarea focului înspre un anumit punct. 
Locul în care se situează focarul corespunde cu locul în care arderea are 
intensitate maximă. Astfel, locurile în care se găsesc metale topite sau în care 
lemnul are un grad de calcinare mai mare! coincid cu focarele incendiului. 
Suprafeţele calcinate de formă circulară identificate la nivelul parchetului sau 
duşumelei, atestă folosirea unui lichid inflamabil. 
Urmele specifice incendiilor sunt reprezentate de: urme de perlare caracte- 
ristice scurtcircuitului: urme de topire a metalului care se pot depune sub forma 
unei pelicule metalice pe suprafața unor obiecte (în cazul trăsnetului), urme de 
cenuşă şi fum; urme de lichide, vapori şi gaze combustibile; urme de produse 
chimice incendiare; resturi de obiecte care nu au ars în întregime*?.; microurme 
constând din microparticule de vopsea, sticlă, resturi de lichide sau materiale 
combustibile arse etc. 
Urmele se ridică separat, în funcţie de locurile în care au fost descoperite 
şi se ambalează în recipiente de sticlă închise etanş pentru a preveni evaporarea 
produselor incendiare. 
În afara acestor categorii de urme, la fața locului pot fi descoperite urme 
de mâini, încălțăminte, ale mijloacelor de transport, urme de vegetale carbonizate, 
urme ale instrumentelor de spargere ş.a.m.d. 
Examinarea de laborator a urmelor de incendii. În cercetarea urmelor şi 
probelor materiale ridicate din locul faptei se aplică o serie de metode specifice, 
printre care se numără analiza spectrală, microscopia electronică, gazcroma- 
tografia, metalografia, polarimetria şi electroforeza. 
Analiza spectrală este destinată descoperirii substanțelor care au servit la 
iniţierea incendiului, a materialelor care au ars şi a celor folosite la stingere. 
Microscopia electronică serveşte la cercetarea funinginei în vederea 
identificării urmelor de benzină cu plumb şi a urmelor de lumânare existente în 
funingine. 
Gazcromatografia se foloseşte la identificarea urmelor de lichide inflamabile 
şi a agenților de inițiere sau accelerare a arderii (benzină, petrol etc.). 
Metalografia este întrebuințată pentru determinarea modificărilor apărute în 
structura şi compoziția metalelor şi aliajelor standardizate. 

Polarimetria este aplicată pentru determinarea substanţelor grase, zaharoase, 
a uleiurilor etc. 

Problemele pe care le rezolvă expertiza urmelor de incendii: 

- natura dispozitivului întrebuințat la declanşarea incendiului şi modul de 
funcționare a acestuia; 


1 Gradul de calcinare se apreciază după aspectul crăpăturilor. 
2 Hârtie semiarsă, bucăţi de stofă sau lemne, resturi de conductori electrici etc. 

- timpul scurs de la activarea dispozitivului până la declanşarea incendiului; 

- eventuala profesie a persoanei care a construit dispozitivul de declanşare 
a incendiului; 

- dacă cenuşa, scrumul funinginea sau resturile de obiecte arse conțin 
urme de substanţe inflamabile şi care sunt natura şi caracteristicile acestora: 

- dacă au fost respectate condiţiile de depozitare a materialului incendiar: 

- împrejurările şi condiţiile în care se poate aprinde materialul incendiar; 

- culoarea fumului şi flăcării materialului incendiar 

- cauza incendiului (aspect care se rezolvă în cadrul expertizei tehnice); 

- materialele şi substanţele care au ars; 

- condițiile favorabile declanşării autoaprinderii. 

În raport cu celelalte categorii de urme descoperite în locul faptei, expertiza 
rezolvă şi alte categorii de probleme referitoare la persoana făptuitorului, metodele 
şi mijloacele întrebuințate etc. 

26.2. Cercetarea criminalistică a urmelor de explozii. 

Explozia este o reacţie fizică sau chimică foarte rapidă, violentă, însoţită de 
efecte mecanice, termice, sonore, luminoase etc. şi de degajarea unei cantități 
foarte mari de gaze, cu efecte distrugătoare asupra obiectelor şi persoanelor 
aflate în raza sa de acțiune”. 

Explozia este însoțită şi de un proces de ardere care se desfăşoară într-un 
interval de timp foarte scurt precum şi de o undă de şoc generată de eliberarea 
spontană a gazelor, cu acțiune distrugătoare asupra tuturor obiectelor aflate în 
raza sa de acțiune. Din acest punct de vedere, exploziile se clasifică în explozii 
lente (deflagrante), la care arderea se propagă cu viteză redusă (câțiva metri 
pe secundă) şi explozii detonante, la care arderea are o viteză de până la 
10.000 m/secundă. 

În raport cu natura materialelor explozive, condiţiile şi împrejurările în care 
se produc şi urmările lor, exploziile se pot clasifica în: explozii de substanțe 
explozive sau de atmosferă explozivă, explozii fizice şi explozii difuze ori con- 
centrate. 

Exploziile de substanțe explozivă sau de atmosferă explozivă se produc ca 
urmare a unor procese de descompunere rapidă şi ardere a unor substanțe. Ele 
sunt caracterizate de degajarea unei mari cantități de gaze, căldură şi lucru 
mecanic.? Acest gen de explozii este specific amestecului de aer cu gaze 


1 Dicţionarul Explicativ al Limbii Române, supracit. pag. 359; Jean Gayet, „ABC de Police 
Scientifique, Editura Payot, Paris 19873, pag. 58-61; |. Sima, Urme create de explozii, în Tratat 
practic de criminalistică, vol. |, op. cit., pag. 365; E. Stancu, op. cit., pag. 213. 

2 Vezi V. Manea, C Dumitrescu, op. cit., pag. 190 

inflamabile! sau cu prafuri combustibile?. Explozia are loc numai dacă sunt 
îndeplinite două condiții: a) gazele sau prafurile să aibă o anumită concentrație? ; 
b) să existe un factor declanşator, cum ar fi de exemplu o flacără sau o scânteie 
electrică. La cercetarea locului faptei este foarte important să se stabilească 
starea instalațiilor de ventilație şi condiționare a aerului, şi a instalațiilor care 
puteau provoca scurtcircuite, la care se verifică dacă erau sau nu împământate 
etc. 

Exploziile de substanțe sau de atmosferă explozivă se produc şi ca urmare 
a reacțiilor chimice de combinare a unor produse care nu au această destinație 
prin natura lor“ (de exemplu amestecul dintre substanțe bogate în hidrocarburi şi 
substanțe puternic oxidante). Aceste explozii sunt însoțite de regulă de incendii 
şi sunt deosebit de periculoase deoarece pe lângă pagube materiale se soldează 
şi cu un mare număr de victime omeneşti. Cu o frecvență mai mare, ele se 
produc în halele din industria chimică, petrolieră şi petrochimică, în laboratoare 
şi încăperi unde se degajă gaze ori vapori de diverse materiale inflamabile, în 
mine etc." 

Exploziile fizice sunt generate de presiunea foarte mare a unor gaze 
depozitate în diverse recipiente, sau de defectele de fabricație a recipientelor 
(fisuri, crăpături ale pereților etc.). Creşterea presiunii peste valorile admise se 
poate datora defectării regulatoarelor de presiune şi temperatură ori reglării lor 
necorespunzătoare, precum şi expunerii accidentale sau intenționate a recipientelor 
aflate sub presiune, la temperaturi mari. 

În timpul cercetării la faţa locului trebuie să se stabilească inclusiv starea 
tehnică a instalațiilor de comandă, a aparatelor de înregistrare a temperaturii şi 
presiunii, a celor de siguranță, precum şi starea şi poziția unor robinete, vane şi 
manete etc. Constatările făcute cu această ocazie servesc la verificarea faptului 
dacă s-a respectat regimul de exploatare, ori dacă în momentul producerii exploziei 
se aflau în poziția normală de lucru etc. 


1 Gaz metan, propan, butan, hidrogen, vapori de benzină, amoniac etc. 

2 Acestea se produc în locurile în care se formează „straturi detonante”, adică suspensii 
de scame, praf de textile, făină, zahăr, pulberi ale unor metale etc. 

3 Pentru ca explozia să se poată produce, concentrația gazelor trebuie să se situeze între 
o limită inferioară şi una superioară. Intervalul dintre cele două limite este cunoscut sub denumirea 
de „interval de explozie”. În afara acestui interval, explozia nu se mai produce. Când concentraţia 
este prea mică, aerul aflat într-o cantitate prea mare, stopează arderea dintre particulele 
combustibile. Dimpotrivă atunci când concentraţia este prea mare, arderea nu are loc din cauza 
lipsei de oxigen. 

4 |. Sima, op. cit., pag. 366. 

5 În mine de exemplu se formează un amestec de praf de cărbune şi aer, cunoscut sub 
denumirea de „gaz Grizu" Atunci când concentraţia prafului de cărbune este de cel puţin 2%, 
atmosfera din mină devine explozivă. 

| Exploziile difuze sunt explozii de atmosferă explozivă produse în mod 
accidental ori ca urmare a neglijenței sau nerespectării normelor de protecția 
muncii. Ele nu prezintă un focar principal sau un crater central, dar sunt însoțite 
de dislocări, distrugeri, afumări abundente ale obiectelor, pereților, tavanelor, 
uşilor, ferestrelor etc. Atunci când în locul faptei, victimele sau obiectele dislocate 
sau distruse sunt „culcate” pe direcții diferite, se poate concluziona că explozia 
principală a fost urmată de o serie de explozii secundare care au generat unde 
de şoc diferite. 

O atenție deosebită trebuie acordată cercetării locurilor şi instalațiilor în 
care se găsesc substanţe inflamabile, pentru a constata eventualele scurgeri de 
gaze sau lichide combustibile, şi defecţiunile de fabricație ale conductelor ori cele 
apărute ca urmare a unei presiuni mult prea mari. 

Atunci când explozia s-a produs în obiective din industria chimică (în special 
în petrochimie, industria cauciucului, maselor plastice etc.), în delimitarea 
perimetrului în care se face cercetarea, se ţine cont de faptul că în jurul instalațiilor 
de fabricație, transport şi depozitare precum şi în locurile în care se manipulează 
lichide inflamabile, se creează o zonă periculoasă a cărei întindere depinde de 
densitatea lichidelor, cantitatea de substanță depozitată, manipulată şi prelucrată, 
eficacitatea sistemului de ventilaţie, temperatura şi presiunea la care se lucrează! . 

Exploziile concentrate sunt explozii fizice sau chimice, ori explozii provocate 
de substanțe explozive.2 Ele prezintă un focar central (crater) în care de regulă 
sunt cele mai mari distrugeri (rupturi şi arsuri). Pe raza de acțiune a suflului 
exploziei pot fi descoperite resturi din materialul exploziv, schije, capse, detonatoare 
etc. Schijele sunt aruncate după direcția de propagare a undei de şoc, fiind 
dispuse într-un plan radial circular sau oval față de epicentrul exploziei. Distrugerile 
sunt mai accentuate atunci când în apropierea craterului au existat obstacole mai 
rezistente. 

Alte urme specifice acestui gen de explozii sunt reprezentate de: particule 
de substanță explozivă, urme de fitil, mirosul caracteristic lăsat de anumite 
substanțe explozive, dislocarea pereţilor spre interior dacă explozia s-a produs 
într-o încăpere (ca urmare a fenomenului de absorbție), resturi de obiecte sau 
materiale sfărâmate care în raport cu forța undei de şoc sunt situate la diferite 
distanţe etc. 


1 P, Bălulescu, op. cit., pag. 130; V. Manea, C. Dumitrescu, op. cit., pag. 196. | 

2 Substanțele explozive pot fi: antigrizutoase - se folosesc în minele în care pot exista gaze 
„grizu”; de iniţiere sau de amorsaj - sunt folosite ca încărcătură de aprindere a celorialte substanțe 
explozive şi sunt foarte sensibile la şocuri mecanice, căldură, scântei etc.; explozivi brizanți care 
dezvoltă un lucru mecanic de mare intensitate - aşa sunt de exemplu dinamita, trotilul etc. 

În afara urmelor descrise, exploziile creează numeroase modificări pe 
îmbrăcămintea şi corpul uman. Acestea sunt atestate de arsuri, rupturi, țesuturi 
zdrobite, rupturi ale unor organe interne (îndeosebi plămâni), fragmente de corpuri 
străine pătrunse în corp ca urmare a antrenării lor de forța cinetică a gazelor, 
gaze toxice pătrunse în corp pe căile naturale etc. 

Cercetarea la faţa locului este o activitate cu grad sporit de complexitate 
datorită distrugerilor de amploare, întinderii relativ mari a suprafeței de teren în 
care a acţionat sufiul exploziei şi caracterului fragmentar al urmelor. La aceasta 
se adaugă faptul că de obicei exploziile sunt urmate de incendii. Descoperirea 
urmelor presupune o activitate de căutare sistematică, pornind de regulă din 
focar (în cazul exploziilor concentrate) şi continuând cu suprafața de teren - pe 
verticală şi orizontală - în care sunt prezente urmele lăsate de acțiunea undei de 
şoc. Se ridică atât urmele specifice exploziei (inclusiv urmele de funingine şi 
reziduurile materialelor care au ars), cât şi celelalte urme de natură să conducă 
la identificarea făptuitorului. Pentru descoperirea tuturor categoriilor de urme, pe 
lângă instalaţiile, conductele, rezervoarele cu potențial exploziv etc. o atenție 

= deosebită se acordă cercetării locului de sub dărâmături, eventualelor urme ale 

mecanismelor de detonare, fragmentelor materiale ce se pot afla în pământ ori 
înfipte pe obiecte situate la o anumită înălțime, precum şi probelor de aer din 
atmosfera impurificată (acestea se ridică în recipiente de sticlă sterilizate, care 
se sigilează şi se închid etanş). 

Probleme care pot fi rezolvate prin expertiza urmelor de explozii: 

- natura urmei prezentate şi dacă aceasta a fost creată în timpul unei 
explozii; 

- natura şi cauzele exploziei; 

- natura şi tipul materialului exploziv; 

- tipul mecanismului de detonare; 

- asemănările dintre urmele de substanțe explozive descoperite în locul 
faptei şi substanțele explozive folosite ca model de comparație, sub aspectul 
compoziției chimice. 

- starea tehnică a aparatelor de înregistrare a presiunii şi temperaturii 
rezervoarelor în care se găseau substanțe cu proprietăți explozive. 

Detaliu al striaţiilor create de instrumentul de tăiere pe toarta lacătului. 

Urme striații produse pe capetele ştifturilor de cheia pontoarcă 

CAPITOLUL V 
CERCETAREA CRIMINALISTICĂ A DOCUMENTELOR 


În vorbirea curentă, noțiunea de „act” desemnează, fie o manifestare a 
activității umane (acțiune, fapt), fie un document eliberat de o autoritate, prin care 
se atestă un fapt, o obligație, identitatea cuiva etc.! 

Din punct de vedere juridic, termenul „act” are o dublă semnificație, 
exprimând pe de o parte înțelegerile, convențiile intervenite între părţi, iar pe de 
altă parte, instrumentul scris destinat să constate şi să probeze existența lor2. 
În această ultimă calitate, actele scrise sunt supuse în mod frecvent unor acțiuni 
de falsificare şi contrafacere, pentru a căror constatare este necesar să se apeleze 
la cunoştinţele unor experţi în domeniu. 

În problematica cercetării criminalistice a actelor scrise, pe lângă înscrisurile 
oficiale sau sub semnătură privată sunt incluse biletele, tichetele sau orice alte 
imprimate producătoare de consecințe juridice, monedele, timbrele sau alte valori, 
instrumentele de autentificare (sigiliile), desenele, schiţele şi în general majoritatea 
obiectelor purtătoare de semne grafice3 care pot constitui însăşi obiectul material 
al infracțiunilor de fals. De aceea este de preferat ca în locul sintagmei de „acte 
scrise” să se folosească cea de „documente scrise” care este mult mai cuprin- 
zătoare. 

Cercetarea criminalistică a documentelor se desfăşoară pe două coordonate 
principale: 

- examenul tehnic al documentelor; 

- identificarea persoanei după scrisul de mână. 

1. Examenul tehnic al documentelor. 

Principalele obiective ale examenului tehnic al documentelor sunt: 

- stabilirea autenticității documentelor; 


1 Dicţionarul Limbii Române Moderne, Editura Academiei,1958, pag. 7. 
2 La Grande Enciclopedie Francaise, vol. |, pag 458 şi urm. 


3 Cercetarea criminalistică a acestora se face prin aplicarea aceloraşi metodologii de lucru 


şi procedee de examinare, ca și în cazul actelor scrise. 

- refacerea documentelor rupte, arse, putrezite sau distruse în alt mod; 

- Citirea documentelor redactate cu materiale de scriere invizibile şi a celor 
şterse, greu lizibile sau lipite: 

- stabilirea vechimii documentelor: 

- identificarea materialelor din care sunt constituite documentele (hârtia şi 
materialele de scriere); 

- cercetarea falsului în manuscrise! ; 

- cercetarea textelor dactilografiate pentru constatarea falsului, identificarea 
maşinii de scris şi a dactilografului; 

- cercetarea documentelor realizate cu ajutorul copiatoarelor şi a tehnicilor 
de calcul, în scopul descoperirii falsului și identificării mijlocului tehnic utilizat; 

- cercetarea impresiunilor de ştampilă. 

1.1. Examinarea prealabilă şi stabilirea autenticităţii documentelor. 

Practica de expertiză criminalistică evidenţiază faptul că falsul şi contra- 
facerea înregistrează în prezent o răspândire fără precedent, fiind apreciate ca 
un adevărat flagel al societății contemporane. Se folosesc pe scară largă atât 
procedeele clasice de falsificare, cât şi tehnicile cele mai performante din domeniul 
informaticii, cu care se obțin falsuri şi contrafaceri care ating uneori perfecțiunea. 
În aceste condiţii apare evidentă necesitatea însuşirii unor cunoştinţe minime de 
specialitate în domeniul examinării preliminare a documentelor de către orice 
persoană fizică, în calitatea sa de persoană particulară sau reprezentantă a unor 
instituții publice, firme, societăți comerciale etc. 

Documentele a căror autenticitate trebuie stabilită sunt dintre cele mai variate, 
ele fiind reprezentate de acte de identitate, instrumente de plată, permise de 
conducere auto, contracte de vânzare-cumpărare, documente de călătorie ori de 
transport, acte de stare civilă sau de studii, acte de evidență contabilă, adeverințe, 
chitanțe, testamente, înscrisuri sub semnătură privată etc. 

Operațiunile din timpul examenului preliminar se desfăşoară cu respectarea 
unor cerințe minime de precauţie, menite să conserve nu numai starea în care 
au fost găsite sau ridicate documentele, ci şi eventualele urme latente sau vizibile 
existente pe suprafaţa lor. În acest sens, ele se mânuiesc cu penseta, cleştele 
de plastic, sau cu mâna înmănușată. Pe documentele examinate se interzice 
efectuarea de însemnări în legătură cu problemele care trebuie lămurite prin 
expertiză sau care urmează a fi avute în vedere la audierea învinuitului, inculpatului. 
Astfel de precizări menite să individualizeze documentele care prezintă interes 
pentru cauză, se fac pe coli de hârtie separate şi trebuie să se rezume la 


E Acest gen de cercetare este complex şi presupune utilizarea inclusiv a unor tehnici din 


domeniul grafoscopiei. 

constatările desprinse din examinarea prealabilă, fără să conțină concluzii care 
sunt de competența expertului. 

Potrivit dispoziţiilor legale, înscrisurile-probe materiale se păstrează la dosar 
până la soluţionarea definitivă a cauzei. Ele se introduc în mape de plastic sau 
în plicuri de dimensiuni corespunzătoare fără a le împături, această operațiune 
făcându-se doar când este absolut necesară și numai în limita pliurilor deja 
existente. Ambalate în acest fel, documentele se păstrează în locuri special 
amenajate, ferite de acțiunea luminii, umezelii, temperaturilor ridicate, sau a altor 
agenţi externi. Se interzice coaserea, lipirea sau capsarea lor la dosar’ . 

În cadrul examinărilor preliminare sunt total contraindicate acţiunile mecanice 
sau chimice destinate evidențierii scrisului acoperit sau şters, expunerea prelungită 
a documentelor la acţiunea luminii puternice, a radiațiilor ultraviolete, precum şi 
orice alte metode de natură să afecteze integritatea fizică a documentelor. 

Examinarea prealabilă se face în vederea descoperirii eventualelor indicii 
de neautenticitate, în baza cărora se poate solicita ulterior verificarea documentului 
pe calea unei expertize criminalistice. Acest gen de examinare se desfăşoară în 
două etape distincte, respectiv examinarea generală şi examinarea specială?. 

Examinarea generală debutează cu verificarea condițiilor de fond şi formă 
pe care trebuie să le îndeplinească documentele (mai ales dacă fac parte din 
categoria înscrisurilor oficiale) şi continuă cu studierea aspectului de ansamblu 
al acestora. 

Se verifică dacă documentul este datat, ştampilat, semnat şi eventual 
înregistrat, precum şi dacă se află înăuntrul termenului de valabilitate menționat 
în conținutul său. Se are de asemenea în vedere dacă instituția care a emis 
documentul există în mod real şi dacă era competentă să-l emită. În cazul actelor 
de identitate se va verifica şi corespondența dintre semnalmentele persoanei şi 
fotografia de pe documentul pe care şi-l atribuie”. 

La înscrisurile sub semnătură privată se va observa dacă sunt datate şi 
semnate de părți, inclusiv de martori şi dacă din conţinutul lor rezultă că aceştia 
au asistat la înțelegerea dintre ele. 

După cercetarea condițiilor de fond şi formă se studiază prin observare 
directă, aspectul de ansamblu al documentului, pentru a stabili: 

- integritatea fizică a suportului (hârtiei); 

- existența unor materiale de scriere de natură şi nuanţe diferite“; 


1 E. Stancu, op. cit., pag. 316. 

2 D. Sandu — op. cit., pag. 21. 

3 idem, pag. 263, 264 
4 Apariţia unor mențiuni mai închise sau mai deschise, ori de altă nuanță reprezintă un 
indiciu că documentul a fost scris în două perioade de timp diferite. 

- apariția unor trasee duble ori subiacentet: 

- dispariţia luciului hârtiei şi deteriorarea elementelor de siguranță destinate 
să prevină falsul sau contrafacerea: 

- apariția unor nepotriviri sau anacronisme sub aspectul dimensiunilor 
documentului; 

- dispunerea nefirească a semnăturilor şi impresiunilor de ştampilă față de 
text? şi lipsa de continuitate liniară a traseelor care le compun (mai ales dacă ele 
acoperă o parte din fotografie); 

- apariția unor ştersături, haşurări, suprapuneri sau acoperiri de text, 
modificări de litere sau cifre, ezitări şi sinuozităţi ale traseelor grafice etc. 

Examinarea specială presupune cercetarea amănunțită a documentului cu 
lupa şi surse de lumină artificială din spectrul vizibil şi invizibil. 

Documentul se examinează prin transparență, în lumină incidentă, şi în 
radiații ultraviolete. 

Examinarea prin transparență (lumină transmisă) permite detectarea grosimii 
variabile a hârtiei, a scămoşărilor şi petelor de altă culoare, a unor resturi din 
traseele grafice înlăturate fraudulos, precum şi a deteriorării elementelor de 
siguranţă ale hârtiei. 

Cercetarea în lumină incidentă pune în evidență scămoşarea hârtiei în cazul 
falsului comis prin copiere, ori urmele de presiune ale instrumentului de scris în 
cazul falsului comis prin adăugare, acoperire de text, şi retuşarea literelor sau 
cifrelor. 

Expunerea documentului la radiații ultraviolete facilitează descoperirea unor 
elemente de natură să ateste falsul, cum ar fi de exemplu apariția unor zone sau 
trasee grafice care au altă fluorescență:?. 

Îndoiturile documentului se cercetează cu lupa, o atenție deosebită acor- 
dându-se locurilor în care se intersectează cu scrisul. La documentele vechi, 
de-a lungul liniei de demarcaţie a îndoiturilor se produc deteriorări destul de 
accentuate ale hârtiei. Difuzia prea mare a cernelii la nivelul îndoiturilor atestă 
executarea ulterioară a unor mențiuni, fiind posibil ca documentul să fie falsificat. 


1 Traseele subiacente sunt executate de regulă cu creionul şi sunt specifice falsului comis 
prin copiere sau imitare servilă, când plastograful le repasează cu cerneală, pastă pix etc. 

2 Când sunt foarte aproape sau se intersectează cu un text al cărui final conține rânduri 
comprimate, se impune cercetarea documentului de către un expert în domeniu. În spaţiul în care 
este aplicată ştampila trebuie să fie vizibile liniatura, desenul imprimat ori alte elemente de 
siguranță specifice documentului respectiv. Lipsa acestora, comparativ cu restul documentului, 
constituie un indiciu cert de neautenticitate, specific falsului comis cu ajutorul tehnicilor de 
Xerocopiere. S 

3 Existența unor trasee grafice cu altă fluorescenţă este specifică adăugirilor efectuate cu 
materiale de scriere de natură diferită față de cele folosite la redactarea documentului. 

La textele dactilografiate se verifică culoarea tuşului, pentru a stabili utilizarea 
unor panglici de culori diferite. Chiar şi atunci când adăugarea s-a efectuat cu o 
panglică de aceeaşi culoare, noul scris va avea străluciri şi nuanțe mai accentuate. 
De asemenea, se cercetează şi se rețin dezalinierile pe orizontală şi pe verticală, 
apariția unor litere care au alte caractere etc. 

La impresiunile de ştampilă se urmăreşte ca toate grafismele să fie realizate 
după acelaşi standard, observându-se în acelaşi timp existența dezalinierilor 
accentuate, a omisiunilor, prescurtărilor ş.a. 

Efectuând examenul preliminar, organul judiciar are posibilitatea să 
stabilească totodată materialele care urmează să facă obiectul expertizei şi să 
formuleze corect întrebările pe care le va adresa specialistului sau expertului. 

1.2. Cercetarea documentelor arse, putrezite, rupte, sau deteriorate în 
alt mod. 

Reconstituirea documentelor pe baza metodelor criminalistice, are în vedere 
documentele degradate sau distruse parţial, cu alte cuvinte, numai pe cele la 
care este posibilă refacerea.! 

Documente deteriorate pot fi descoperite în locul faptei, dar şi cu prilejul 
desfăşurării altor activități de urmărire penală, cum sunt de exemplu, percheziția 
corporală, domiciliară şi la locul de muncă, ridicarea de obiecte şi înscrisuri, 
arestarea etc. 

Căutarea documentelor se face de obicei în locurile care prin natura lor 
sunt adecvate păstrării sau ascunderii, cum ar fi: sertare, rafturi, serviete, mape 
etc., dar ea trebuie extinsă şi asupra coşurilor de hârtii sau de gunoi, a sobelor, 
crematoriilor, W.C.-urilor etc. 

1.2.1. Documentele arse. Dacă în momentul sosirii la fața locului 
documentele continuă să ardă, se impune oprirea imediată a arderii în primul 
rând prin întreruperea alimentării cu gaz sau prin îndepărtarea materialelor 
combustibile, iar în al doilea rând, prin închiderea uşilor, ferestrelor şi acoperirea 
documentelor cu diverse recipiente, pentru a împiedica alimentarea cu oxigen? . 
Se interzice oprirea arderii cu apă sau alte substanţe destinate stingerii focului. 

Fixarea documentelor arse se face prin descriere în procesul verbal, ori 
prin intermediul schițelor, desenelor etc. În mod obligatoriu se execută fotografii 
color, deoarece pe lângă locurile în care au fost descoperite şi dispunerea lor în 


11. Neagu — op. cit., pag. 320-321. 

2 La incendierile de arhive se are în vedere că de obicei, documentele voluminoase nu ard 
în întregime, ele conservându-se mult mai bine la mijloc, unde arderea de regulă nu are loc sau 
este incompletă, datorită presiunii şi lipsei de oxigen. Cu ocazia cercetării încăperilor în care se 
află arhiva, se pot găsi de multe ori urme ale materialelor folosite la incendiere: chibrituri, benzină 
sau alte substanța de inițiere a focului. 

raport cu alte urme şi mijloace materiale de probă, ele evidențiază în mod fidel 
starea şi stadiul la care a ajuns arderea. Dacă textul în cerneală al hârtiei arse 
prezintă prin oxidare o colorare (o strălucire) diferită de a fondului hârtiei, înainte 
de a se încerca ridicarea hârtiei se execută fotografii separatoare de culori, 
fotografii de detaliu, şi în spectrul ultraviolet’. 

Ridicarea se face cu deosebită atenție, deoarece documentele au rezistență 
şi coeziune foarte reduse. Înainte de ridicare se recomandă ca suprafața lor să 
fie întărită prin pulverizarea unei soluţii de şerlac diluat, sau a unei soluții apă de 
caldă şi ulei de ricin?. 

În cazul documentelor carbonizate la ridicare se folosesc două plăci de 
sticlă, material plastic, carton etc. Cu una din plăci se formează un curent de aer 
până când se reuşeşte transferarea documentului pe cea de-a doua placă. 

Documentele scrumizate sunt deosebit de fragile şi de aceea atunci când 
este posibil se ridică împreună cu suportul (de exemplu scrumiera în care au fost 
găsite) sau se transferă pe o bucată de geam, carton, tablă etc., împreună cu 
stratul de cenuşă pe care se află. 

Ambalarea se face în cutii de carton de dimensiuni corespunzătoare, pe 
fundul cărora s-a aşezat în prealabil un strat de vată şi o coală de hârtie albă’. 

Reconstituirea scrisului de pe documentele arse. 

Scrisul poate fi relevat de regulă atunci când a fost executat cu cerneluri 
ferogalice, tipografice, creion de grafit, tuşuri de desen şi tuşuri pentru panglicile 
maşinilor de scris. Evidenţierea scrisului este mult mai dificilă şi uneori imposibilă 
dacă a fost executat cu cerneluri pe bază de anilină sau coloranți sintetici, deoarece 
acestea au o rezistență termică redusă, iar acțiunea de ardere le deteriorează 
într-o măsură accentuată. | 

Activitățile de reconstituire a scrisului sunt precedate de o serie de operațiuni 
de recondiționare a hârtiei, menite să le netezească şi să le confere o oarecare 
oarecare elasticitate”. 

Recondiţionarea documentelor de arhivă, cu semnificații istorice, culturale, 
economice etc. trebuie făcută în aşa fel încât să se asigure conservarea lor pe 
o perioadă de timp cât mai îndelungată. Se recomandă tratarea cu: soluții de 


1C. Suciu — op. cit., pag. 458. 


2 Pulverizarea se face sub un unghi de 700 de la o distanţă suficient de mare pentru ca 
nici o picătură de soluţie să nu cadă pe hârtia arsă. Se vor face 3-4 pulverizări succesive cu 
pauze scurte între ele, pentru întărirea fiecărui strat. 

3 E, Locard — Manuel de technique policitre, Paris, 1934, pag. 242. 

4 În acest sens se poate utiliza o soluţie de apă şi gelatină care se încălzeşte într-un vas 
cu fundul plat, la o temperatură de 40°C. În soluția astfel preparată, se cufundă documentul pe 
o placă de sticlă, până când este acoperit de o cantitate mică de lichid şi se execută uşoare 
pensulări asupra lui, pentru a-l netezi. Înainte ca soluția să se întărească, se ridică placa cu 
documentul şi se acoperă cu o altă placă, după care se presează puternic pentru eliminarea 
bulelor de aer (Reiss). 

polimeri de genul poliacetatului de vinil; soluții alcoolice de polivinilpirolidin, ultramid 
etc. sau cu soluții de celuloid în acetonă. 


Pentru evidenţierea scrisului de pe documentele carbonizate se folosesc 
următoarele procedee : 


- fotografia de contrast, de umbre şi de reflexie, fotografia separatoare de 
culori, fotografia în spectrul UV sau IR şi, fotografia în lumină polarizată; 

- tratarea chimică - documentele se tratează mai întâi cu apă oxigenată ori 
soluție de permanganat de potasiu şi apoi cu un amestec de ferocianură de 
potasiu şi acid clorhidric diluat; la relevare se poate folosi şi o soluție de nitrat 
de argint care se aplică direct pe suprafața documentului; 

- calcinarea hârtiei” ; 

- utilizarea metodelor difuzo-copiative? ; 

- tratarea cu carbonat bazic de plumb sau cu uleiuri minerale şi examinarea 
în UV. 

1.2.2. Documentele putrezite. Acţiunea apei alterează atât suportul cât şi 
scrisul documentului, pe care îl poate deteriora uneori parțial, alteori în totalitate, 
întreaga masă transformându-se în pulbere (dacă putrezirea a fost urmată de 
uscare). 

Documentele distruse de acţiunea apei sunt găsite de regulă îngropate, dar 
pot fi descoperite şi în diverse alte medii care favorizează putrezirea. Datorită 
fragilității foarte mari, ridicarea, ambalarea şi transportarea lor se face cu mare 
atenție (respectându-se regulile prezentate la documentele arse), întrucât se 
sfărâmă foarte uşor. Dacă documentul este descoperit în stare umedă, se va 
asigura mai întâi uscarea sa într-un loc ferit de curenți de aer şi variații mari de 
temperatură şi apoi se va trece la ridicarea lui. 

Reconstituirea se face într-un loc ferit de acțiunea luminii solare şi presupune 
mai întâi dezlipirea foilor de hârtie şi uscarea lor separată la o temperatură medie 


1 „Calcinarea” constă în continuarea procesului de ardere la o temperatură de 300-400*C. 
Mai întâi, documentul se hidratează și se aşează între două bucăți de sticlă termorezistentă, după 
care se introduce într-o etuvă unde este ținut deasupra unei flăcări ori a unei plite electrice, până 
când se scrumizează. În acest fel, oxidarea constituenților minerali din materialele de scriere se 
accentuează, creând un contrast satisfăcător faţă de suportul hârtiei arse. Scrisul va deveni mai 
închis la culoare, pe un fond gri-cenuşiu Ceea ce a fost astfel evidenţiat trebuie fotografiat 
imediat, întrucât pe măsura continuării arderii, totul se transformă într-o masă amorfă de cenuşă. 
Calcinarea nu dă rezultate în cazul substanțelor de scris pe bază de coloranţi organici, întrucât 
aceştia dispar încă de la prima fază a arderii - carbonizarea. 

2 Una din aceste metode constă în punerea actului în contact direct cu diverse materiale 
fotosensibile. Materialul de scriere care în timpul contactului migrează în stratul de gelatină, apare 
în culoare gri-deschis pe un fond negru. 

3 Radiațiile ultraviolete vor provoca materialelor de scriere o fluorescență specifică. 

constantă. După uscare se procedează la îndreptarea lor prin fixarea şi presarea 
între două bucăţi de sticlă. Relevarea scrisului este posibilă doar atunci când în 
masa hârtiei au rămas urme din substanțele de scriere. 

Pentru reconstituirea şi examinarea scrisului de pe documentele putrezite 
se aplică următoarele metode: 

- examinarea cu ochiul liber; 

- examinarea prin transparenţă sau în lumină reflectată; 

- examinarea sub incidența radiațiilor UV sau IR; 

- tratarea chimică prin aplicarea unor reactivi”. 

1.2.3. Documentele rupte sau tăiate. Cercetarea criminalistică a 
documentelor distruse în acest mod, se impune în special în cazurile în care 
infractorii caută să-şi ascundă activitatea ilicită prin distrugerea actelor care ar 
putea constitui probe în demonstrarea vinovăției lor. 

Fragmentele de hârtie pot fi descoperite formând unul sau mai multe teancuri, 
pe o suprafață restrânsă, ori ascunse într-unul sau mai multe locuri. Ridicarea 
şi ambalarea lor se face separat, în funcție de locurile în care au fost descoperite, 
avându-se în vedere toate bucăţile de hârtie (inclusiv cele izolate), indiferent 
dacă sunt sau nu acoperite cu scris. Ridicarea se face cu penseta sau cu mâna 
înmănuşată, pentru a nu aduce atingere eventualelor urme papilare sau de altă 
natură care ar putea avea un rol determinant în identificarea făptuitorului. 

Refacerea actului în vederea examinării este o operaţiune care poate fi 
făcută atât de organul judiciar cât şi de specialistul sau expertul criminalist. Este 
bine ca reconstituirea să se facă totuşi de specialist, mai ales dacă acesta este 
chemat totodată să-l examineze. 

Refacerea propriu-zisă debutează cu fragmentele care provin din colțurile 
şi marginile actului şi se continuă cu celelalte bucăţi, ținând seama de conturul 
acestora, direcţia rândurilor şi a urmelor de pliere, caracteristicile liniaturii şi 
desenelor imprimate, tipul scrisului (de mână, dactilografiat, executat cu tehnică 
poligrafică sau de calcul etc.), dominantele grafice ale acestuia, culoarea 
materialelor de scriere, prezenţa şi plasamentul semnăturilor, datei şi ştampilelor, 
înțelesul frazelor, cuvintele separate prin ruptură, petele de cerneală ori de altă 
natură etc. l 


1 Tratamentele chimice sunt precedate de o serie de operațiuni menite să separare şi să 
regenereze parţial straturile compacte de hârtie mucegăită. Ca reactiv chimic se foloseşte în mod 
curent 8-hidroxiqinolina (pentru cernelurile ferogalice) care reacționează în prezența metalelor sau 
substanțelor organice aflate în compoziția cernelii, formând cu aceştia compuşi colorați sau 
fiuorescenți. În acest mod, la un text scris cu cerneală, se relevă urmele de fier şi de substanță 
tanantă. Tratarea cu acest reactiv se aplică cu bune rezultate şi la relevarea textelor falsificate 
prin spălare. Folosirea reactivilor chimici se recomandă numai după epuizarea celorialte metode 


de relevare (E. Stancu, op. cit., pag. 320). 

După reconstituire, documentul se aşează între două plăci de sticlă sau 
plastic transparent care se lipesc pe margini cu o bandă adezivă. Este interzisă 
lipirea foilor de hârtie ori fixarea lor cu bandă adezivă direct pe suporturile care 
servesc la refacere. 

Uneori, pentru a demonstra că toate fragmentele de hârtie au constituit un 
întreg, sau că actul a fost redactat pe un anumit sort de hârtie, pe lângă criteriile 
grafice şi traseologice amintite, se fac o serie de examinări fizico-chimice, cum 
sunt cele referitoare la culoarea, grosimea și greutatea specifică a bucăților de 
hârtie, luminiscența provocată de radiațiile UV, comportamentul în spectrul 
infraroşu, macrostructura suprafeţei hârtiei, natura fibrelor de hârtie şi a materialelor 
de încleiere, elasticitatea şi rezistența la solicitări mecanice, conductibilitatea 
electrică etc. | 

Pentru conservarea mai îndelungată a actului reconstituit, în literatura de 
specialitate se recomandă tratarea lui cu diverşi polimeri. Aşa este de exemplu 
poliacetatul de vinil care se dizolvă în solvenți organici şi se aplică apoi pe 
ambele fețe ale documentului prin pensulări uşoare, până când se obține un strat 
subțire, incolor” . 


1.2.4. Citirea documentelor redactate cu materiale de scriere invizibile. - 


Scrisurile invizibile se depun de regulă în spațiile dintre rânduri, pe marginile 
albe ale documentului, în porțiunile de la începutul şi finalul textului, sau alte 
locuri în care cercetarea documentului se face de regulă sumar, cum ar fi de 
exemplu suprafața pe care sunt aplicate timbrele, ori de-a lungul suprafețelor 
care conțin adezivii folosiţi la lipirea plicului. 

Scrisurile invizibile se execută cu un lichid incolor sau care are o culoare 
apropiată de cea a suportului pe care se scrie. În acest sens se folosesc: apă 
simplă sau distilată, sucuri vegetale (zeama de lămâie sau de ceapă), lichide 
organice (lapte, salivă, urină), soluție de aspirină, acid sulfuric diluat, sulfat de 
chinină? , precum şi combinații ale altor substanțe chimice? . 

Relevarea scrisului se face prin metode fizico-chimice, dintre care cele mai 
importante sunt: 

- cercetarea în lumină incidentă. Această metodă este destinată evidențierii 
diferențelor de strălucire de la suprafața hârtiei precum şi a urmelor de presiune 
create de elementul scriptural; 

- cercetarea în lumină transmisă - face posibilă relevarea scrisului prin 
observarea zonelor opace, specifice locurilor în care este depus; 


1W. Crăciun - Probleme de medicină judiciară şi criminalistică, vol. 111/1965, pag. 286. 

2 Soluţia sulfatului de chinină este fluorescentă. 

3 Cu bune rezultate mai sunt utilizate: soluţia de nitrat de bismut în acid nitric diluat, 
soluțiile din săruri de cobalt, soluțiile unor metale grele de genul plumbului, zincului, fierului ş.a. 

- executarea fotografiei de contrast: 

- examinarea în radiaţii ultraviolete, infraroşii, roentgen etc. De exemplu, la 
observarea actului în spectrul UV se observă existența unor menţiuni suplimentare, 
ca urmare a fluorescenței specifice pe care o are materialul de scriere invizibil. 
Atunci când fluorescența lipseşte, se pot executa fotografii prin reflexie. 
Roentgenografia este eficientă în cazul cernelurilor fabricate pe bază de mercur, 
plumb, staniu, bismut, fier, zinc, cadmiu etc.; 

- tratarea termică a înscrisului prin menţinerea lui în fața unei surse de 
căldură, sau chiar prin presarea cu un fier de călcat încins"; 

- hidratarea hârtiei prin cufundarea ei într-un vas cu apă, urmată de 
fotografierea prin transparență. Metoda dă rezultate numai dacă scrisul a fost 
executat cu diverse instrumente ascuțite (cioburi de sticlă, tije metalice, bețe de 
chibrit etc.) pe hârtii umezite; 

- relevarea prin intermediul metodei difuzo-copiative?; 

- tratarea chimică cu diverse substanțe, cum sunt: prusiatul de potasiu 
pentru azotatul de cupru; acidul oxalic pentru azotatul de cobalt şi invers; 
cianhidratul de fier pentru soluția de sulfat de fier etc. O altă metodă chimică 
constă în tratarea cu vapori de iod ori cu soluții pe bază de iod, însă trebuie 
manifestată prudență deosebită întrucât există riscul pătării masive a actului, 
ceea ce ar face imposibilă aplicarea altor procedee de evidențiere. 

- tratarea actului cu pudre aderente de genul celor folosite la relevarea 
urmelor papilare. Metoda este eficientă doar dacă cerneala simpatică este uşor 
aderentă, ori dacă după uscare, sporeşte porozitatea hârtiei. 

Unul din mijloacele fizice moderne de evidenţiere a textelor invizibile îl 
reprezintă bombardarea nucleară cu izotopi radioactivi“ . 


1 La o temperatură nu prea ridicată, toate lichidele organice cu excepția salivei, „se 
carbonizează” fără ca hârtia să fie alterată. Scrisul devine vizibil datorită culorii brune pe care o 
dobândeşte prin încălzire. În funcție de compoziția cernelei simpatice, scrisul se colorează în 
negru (în cazul soluției de acid sulfuric diluat), albastru-verzui (la cernelurile pe bază de clorură 
de cobalt) sau roz (la scrisul executat cu azotat de potasiu) 

2 Actul suspect se presează pe stratul gelatinos al unei hârtii fotografice înmuiate în 
prealabil în apă distilată, la lumină inactinică. După scurgerea timpului de contact, calculat prin 
tatonări experimentale, hârtia fotografică se desprinde şi se developează, relevându-se îndeosebi 
scrisul secret executat cu unii produşi organici care reacţionează la bromura de argint din emulsia 
fotografică (D. Sandu, op. cit., pag. 110). 

3 Unii reactivi (cum este de exemplu „iglicalul”) sunt universali şi reacționează cu majoritatea 
cernelurilor invizibile. Reactivul se aplică pe locul în care se presupune că există textul invizibil, 
cu un tampon de vată, iar la apariția imaginii trebuie să se execute imediat fotografierea, deoarece 
imaginea textului durează numai un timp foarte scurt (C. Suciu, op. cit., pag. 460). 

4 C. Suciu, op. cit., pag. 460. 

1.2.5. Citirea scrisurilor şterse, greu lizibile sau lipite. 
În practica de expertiză criminalistică se impune adesea citirea unor scrisuri 


care au devenit greu lizibile ori care s-au şters datorită acţiunii accidentale a unor 
factori de mediu. 


Una din metodele de relevare a unor astfel de scrisuri este examinarea în 
radiații infraroşii. Pot fi relevate scrisurile executate cu materiale de scriere fabricate 
dintr-o combinație de constituenți, dintre care unii absorb radiaţiile infraroşii iar 
alții sunt transparenți la acest gen de radiații. De exemplu, atunci când un text 
executat cu creion copiativ de grafit a fost spălat cu apă, citirea lui în spectrul 
vizibil este imposibilă, deoarece colorantul s-a dizolvat în apă, iar întregul scris 
s-a transformat într-o pată. În schimb, sub incidența radiațiilor infraroşii, textul se 
citeşte relativ uşor, întrucât radiaţiile infraroşii străbat pata produsă de colorant, 
însă sunt absorbite de grafitul care persistă în traseele grafice şterse. 

Scrisurile executate cu cerneală pe bază de galatonat de pot fi citite în 
radiații ultraviolete. Relevarea este posibilă datorită schimbării fluorescenţei hârtiei 
ca urmare a prezenței urmelor de compuși feroşi!. 

Relevarea scrisurilor decolorate sau şterse se poate face şi prin tratarea 
chimică a actului. Una dintre cele mai simple metode constă în aplicarea unei 
soluții de acid citric (sare de lămâie dizolvată în apă) pe porțiunea care conţine 
textul decolorat. La observarea sub incidența radiaţiilor ultraviolete, scrisul va fi 
evidențiat ca urmare a fluorescenței specifice pe care o dobândesc materialele 
de scriere. 

În cazul actelor lipite, metoda specifică de cercetare este examinarea în 
radiații infraroşii. Aceasta deoarece radiaţiile I.R. au pe de o parte capacitatea de 
a străbate o mare parte din sorturile de hârtie folosite la scris, iar pe de altă 
parte, proprietatea de a fi absorbite de o serie de materiale de scriere cum sunt: 
creionul de grafit sau copiativ, tuşul negru, tuşul sau cerneala tipografică, hârtia 

carbon etc.2 


1.3. Cercetarea criminalistică a materialelor din care sunt constituite 
documentele 

1.3.1. Stabilirea vechimii documentelor. 

Un număr apreciabil de documente sunt pregătite fraudulos, fiind redactate 
în totalitate sau parțial la o dată ulterioară celei înscrise în conţinutul lor. Data la 
care a fost întocmit documentul are importanță majoră în privinţa consecințelor 


1C. Bălteanu - Examinarea actelor alterate prin ştersături - în Tratat practic de criminalistică, 
vol. III, Editura Ministerului de Interne, București, 1980, pag. 280. 


2 Pentru fixarea fotografică a scrisului se recomandă copierea prin contact pe materiale 
infracromatice. 

juridice pe care le produce. De aceea este necesar să se determine fie vechimea 
documentului în totalitatea sa, fie a diverselor mențiuni din cuprinsul acestuia. 
Stabilirea datei reale este uneori singura modalitate de demonstrare a falsului, 
mai ales atunci când nu pot fi examinate alte elemente materiale! pe baza 
cărora să se poată concluziona asupra autenticității documentului. Majoritatea 
problemelor de datare sunt dificil, dacă nu chiar imposibil de rezolvat într-o 
manieră complet satisfăcătoare? . 

Stabilirea vechimii maxime a actului nu este întotdeauna posibilă. Dar nu 
în toate situațiile este necesară o asemenea determinare, fiind suficient să se 
demonstreze că actul nu a fost întocmit la o anumită dată, sau să se stabilească 
un anumit interval de timp în limitele căruia el putea fi întocmit. Relevanta juridică 
a unei atare determinări relative este adesea egală cu aceea a unei determinări 
absolute? . 

Vechimea trebuie stabilită şi atunci când documentele sunt nedatate, ori 
când data este ştearsă sau greu lizibilă. În cazul documentelor la care data nu 
poate fi citită, cercetările sunt îndreptate în direcţia reconstituirii cifrelor inițiale. 

Pentru determinarea vechimii relative, se studiază: 

- caracteristicile de ordin grafic şi a vocabularul folosit (se urmăreşte apariția 
unor anacronisme ortografice, modul în care sunt scrise unele cuvinte, folosirea 
unor neologisme care la acea dată nu intraseră în uz, utilizarea necorespunzătoare 
a denumirii unor localități, străzi, întreprinderi, societăți etc.); 

- antetele, timbrele, mărcile, impresiunile de ştampilă şi parafele; 

- cronologia executării traseelor grafice intersectate — pentru a constata 
diferențele de vechime în cadrul aceluiaşi text; 

- tipul şi modelul maşinii de scris - pentru a stabili dacă se foloseau la acea 
dată; 

- uzura specifică a caracterelor pe care le conţine claviatura maşinii de 
Scris; 

- materialele de scriere folosite (instrumentele de scris şi sorturile de hârtie) 
- pentru a stabili dacă la acea dată fuseseră inventate; 

Textele redactate cu diverse instrumentele de scris sunt analizate atât prin 
prisma transformărilor pe care le suferă odată cu trecerea timpului, cât şi sub 
aspectul ingredientelor folosite la fabricarea lor. 


1 Aşa cum se întâmplă în cazul xerocopiilor. 

2 H. J. Wels — op. cit., pag. 335. 

3D. Sandu - op. cit., pag. 179. 

4 În funcţie de data emiterii şi perioada de timp cât s-au aflat în circulație, ele furnizează 
prețioase indicii despre posibilitatea sau imposibilitatea întocmirii actului la data înserată în el. 
Existenţa pe act a unor timbre sau mărci ce încă nu fuseseră emise la data pe care o poartă acel 
act, constituie o dovadă peremptorie a fictivităţii sale. (D. Sandu - op. cit., pag. 189). 


223 


CE Scanned with OKEN Scanner 


În cazul actelor scrise cu creionul, transformările pe care le suferă trăsăturile 
de creion! nu sunt suficiente pentru a stabili de o manieră categorică data 
maximă la care au fost redactate. Ele servesc însă la stabilirea diferențelor de 
vechime în cadrul aceluiaşi text, deoarece mențiunile de dată mai recentă au un 
grad de strălucire mai accentuat, sunt mai clare şi mai precis conturate. Pentru 
a determina vechimea maximă a documentului se va stabili data la care au fost 
fabricate şi utilizate diversele tipuri de creioane? (copiativ, cu mină lichidă, creioane 
colorate etc.) precum şi data la care în compoziția minei de creion s-a introdus 
un tip sau altul de colorant. 

La datarea actelor scrise cu cerneală se au în vedere următoarele elemente : 

- data fabricării şi introducerii în uz a unui anumit sort de cerneală (cerneluri 
carbon, cerneluri pe bază de galatonat de fier, cerneluri alcaline, cerneluri colorate 
etc.). În stabilirea sortului de cerneală se au în vedere deosebirile care apar sub 
aspectul lianţilor şi coloranților utilizați la corectarea nuanţei cernelei*; 

- gradul de oxidare, de solubilitate şi de copiabilitate a cernelii; 

- viteza de reacţie a cernelii la tratarea cu diverşi reactivi; 

- transformările pe care le suferă culoarea şi nuanța cernelii o dată cu 
trecerea timpului; 

- gradul de migrare în masa hârtiei a componentelor de clor şi sulf. 

Datarea scrisurilor executate cu stiloul cu bilă* (pix) este extrem de dificilă 
atât în cazul actelor redactate cu primele tipuri de cerneală de acest fel, cât şi 
în cazul celor redactate cu cerneluri actuale. În primul caz, dificultatea examinărilor 
este generată de faptul că cernelurile se decolorau sub acţiunea luminii solare 
directe (îndeosebi cernelurile verzi şi roşii) iar unele dintre ele se ştergeau complet 


1 Singurele transformări marcante se rezumă la aspectul confuz al trăsăturilor provocat de 
frecările la care sunt supuse şi de migrarea carbonului în pagină. 

2 Textele scrise cu creion copiativ sunt de dată mai recentă decât cele executate cu creion 
obişnuit. Creionul copiativ a fost comercializat pentru prima dată în ultimul sfert al secolului al 
XIX-lea. Identificarea colorantului din traseele grafice executate cu creionul copiativ permite limitarea 
şi mai mare a perioadei de timp în care au fost redactate actele. În acest sens, de un real folos 
sunt informaţiile obținute cu privire la data introducerii în procesul de fabricație a unui tip sau altul 
de colorant. După aceleaşi criterii pot fi datate (în mod relativ) şi scrisurile realizate cu diverse 
creioane colorate. 

3 De exemplu, cernelurile pe bază de carbon suferă puține modificări odată cu trecerea 
timpului, întrucât carbonul este una din substanțele cele mai stabile. De aceea examinarea acestor 
modificări nu este concludentă pentru a stabili vechimea maximă a documentului. Stabilirea limitei 
maxime de vechime devine însă posibilă prin cercetarea lianților şi coloranților folosiți pentru 
corectarea nuanței cafenii a carbonului, întrucât diversele tipuri de coloranţi au fost folosiți în 
procesul de fabricaţie a cernelii la date diferite care pot fi precis stabilite. 

4 Expertul criminalist, dar și organul judiciar trebuie să cunoască faptul că documentele 
redactate cu stilou cu bilă nu pot avea o vechime anterioară anului 1946, an în care a fost produs 
şi comercializat pentru prima dată un asemenea instrument de scris. 

(de exemplu, cernelurile care conţineau albastru „Victoria”). Cernelurile actuale 
au o calitate net superioară şi o rezistență foarte mare la decolorare. De aceea, 
stabilirea vechimii relative a paragrafelor dintr-un act scris este de cele mai multe 
ori imposibilă. Excepţie fac cazurile în care la scriere s-au folosit cerneluri de 
aceeaşi culoare, dar diferite ca nuanţă. 

Un procedeu orientativ folosit în stabilirea vechimii relative a scrisurilor 
executate cu stilou cu bilă constă în aplicarea peste trăsăturile de pastă a unui 
strat de grafit şi apoi ridicarea acestuia cu o peliculă adezivă de folio. Pasta 
proaspătă reține mai mult grafit decât cea veche. Acest procedeu ajută să se 
SR Daca dacă scrisul cu pastă este foarte recent (de o zi-două) sau mai 
vechi! . 

În ceea ce priveşte datarea actelor scrise cu hârtie copiativă (hârtie carbon), 
încă de la început trebuie precizat că examinarea lor se face rareori şi numai cu 
titlu de excepție, respectiv atunci când nu este posibilă procurarea originalelor. 
Vechimea unor asemenea acte nu este prea mare, deoarece hârtia copiativă a 
fost larg întrebuințată abia în cea de-a doua jumătate a secolului al XIX-lea, 
odată cu inventarea maşinii de scris. Cercetarea se face asupra carbonului? şi 
urmăreşte identificarea nuanţei de fond care se adaugă pentru a îmbunătăți 
culoarea hârtiei copiative?. 

Date deosebit de valoroase pentru stabilirea vechimii maxime a unui 
document sunt obținute prin identificarea sortului de hârtie pe care s-a executat 
Scrierea. 

1.3.2. Identificarea hârtiei“ . 

În afara problemelor de datare, identificarea criminalistică a hârtiei contribuie 
în acelaşi timp la demonstrarea contrafacerilor şi la stabilirea sortului de hârtie 
din care face parte proba examinată. 

Printre caracteristicile care prezintă interes în procesul de identificare a 
hârtiei, cele mai importante sunt : 

- masa exprimată în g/m? (greutatea specifică) — se determină prin cântărirea 
unor eşantioane egale, care au acelaşi grad de umiditate; 

- grosimea în mm., măsurată între cele două feţe ale hârtiei; 


17. Barbuc, Examinarea actelor nedatate sau cu datare falsă, în Tratat practic de 
criminalistică, vol. III, Editura Ministerului de Interne, Bucureşti, 1980, pag. 272. 

2 Numai după ce actul a fost examinat prin intermediul altor metode nedistructive. l 

3 De exemplu, în cazul hârtiei copiative de culoare albastră, identificarea se face prin 
tratarea cu clorură de metil sau cloroform. Dacă hârtia copiativă conține ftalocianine de cupru, se 
poate concluziona că ea a fost făcută cel mai devreme la sfârşitul secolului al XIX-lea. l 

4 Hârtia a fost inventată în China cu mai bine de 2000 de ani în urmă, însă cunoștințele 
despre procesul de fabricare s-au răspândit abia în jurul anilor 1600. În Europa ea a fost folosită 


pentru prima dată de către francezi. 

- raportul dintre grosimea şi greutatea specifică a hârtiei (denumit densitate 
aparentă sau masa hârtiei) ; 

- culoarea hârtiei — această caracteristică este influențată de natura 
coloranților, gomajului şi a celorlalți constituienți, precum şi de condiţiile de 
depozitare (lumină, umiditate, temperatură) ; 

- gradul de impurificare, încleiere! , netezime şi umiditate ; 

- filigranarea? , elasticitatea, rezistența şi transparența hârtiei ; 

- procentul de cenuşă rezultat din arderea unei cantităţi determinate de 
hârtie ; | 

- lungimea, lăţimea şi conturul probelor de hârtie. 

Dintre metodele moderne de cercetare destinate identificării hârtiei, o largă 
aplicabilitate o au spectrografia, microscopia electronică şi examinarea chimică. 

Spectrografia? pune în evidență cu ajutorul liniilor spectrale, constituenții 
minerali aflați în masa hârtiei (sodiul, potasiul, calciul şi magneziul). Numărul şi 
natura lor se stabilesc după lungimea de undă şi intensitatea liniilor spectrale. 
Intensitățile liniilor spectrale şi modul de dispunere a acestora pe spectrogramă 
sunt caracteristice pentru fiecare sort de hârtie?. 

Microscopia electronică. Cercetările la microscopul electronics se efectuează 
pentru stabilirea următoarelor caracteristici: 

- natura fibrelor de la suprafața hârtiei (celulozică, animală, sintetică, 
minerală) şi modul în care sunt distribuite şi orientate; 

- natura pigmenților folosiți, dimensiunile, forma şi dispunerea lor la suprafața 
hârtiei; 

- Structura hârtiei în zonele în care aceasta a fost răzuită, ruptă sau tăiată; 


1 Gradul de încleiere se apreciază după modul în care cerneala folosită la scriere aderă 
şi difuzează în masa hârtiei. 

2 La identificarea filigranelor unor opere de artă, trebuie avute în vedere inclusiv perioadele 
istorice în care acestea au fost create. Este cunoscut cazul unor pictori celebri ale căror lucrări 
erau executate pe hârtii cu filigran confecționat la comandă, cu scopul de a micşora posibilitățile 
de falsificare. De asemenea, fiecare breaslă de producţie sau prelucrare a hârtiei avea filigranul 
său. 

3 Metoda are un caracter distructiv, deoarece presupune folosirea unei anumite cantități din 
proba examinată. Pentru efectuarea examenelor comparative, mostrele din hârtia în litigiu şi cea 
martor (egale în greutate) se calcinează separat. Cenuşa rezultată este spectrografiată cu ajutorul 
unui arc electric de curent continuu neîntrerupt, iar spectrele se înregistrează pe o placă spectrală. 
Spectrogramele obținute permit atât identificarea elementelor chimice aflate în compoziţia fiecărei 
mostre, cât şi stabilirea coincidenţei sau necoincidenței liniilor spectrale, sub aspectul continuității 
şi gradului lor de înnegrire. 

* A. Radu — Expertiza urmelor de hârtie - în Tratat practic de criminalistică, vol. III, op. cit., 
pag. 480. 

5 Probele de hârtie se examinează în vid, în camera microscopului electronic. Uneori este 
necesar să se asigure conductibilitatea electrică a probelor cu un strat subțire de aur. 

- transformările de la suprafața hârtiei, cauzate de acțiunea unor agenți 
chimici, mecanici, ori datorită presării cu un obiect ascuțit; 

- prezența unor substanţe străine etc. 

Examinările chimice vizează atât identificarea naturii fibrelor de celuloză şi 
a substanțelor de încleiere (amidonul, gelatina şi gomajul) cât şi determinarea 
modului de prelucrare a pastei de celuloză. Analizele de laborator se fac asupra 
unor probe de hârtie dezintegrate, prin tratarea suspensiei de fibre cu reactivi de 
culoare“ , urmată de examinarea la microscop. Examinarea microscopică face 
posibilă pe de o parte evidenţierea morfologiei specifice a materiilor prime utilizate 
în procesul de fabricaţie, iar pe de altă parte identificarea speciilor de lemn sau 
plantelor textile din care s-au obținut fibrele. 

1.3.3. Identificarea cernelurilor. 

Primul tip de cerneală a fost inventat de chinezi cu câteva mii de ani în 
urmă. De-a lungul timpului au fost produse numeroase sorturi, a căror compoziție 
a fost mereu îmbunătățită. 

Diversele sorturi de cerneală conţin materii prime diferite, a căror examinare 
face posibilă identificarea tipului de cerneală. Astfel, cernelurile mai vechi, cum 
sunt cele obținute pe bază de carbon, sau cernelurile tanino-feroase pot fi delimitate 
de cernelurile alcaline moderne, deoarece acestea din urmă conțin substanțe 
coloidale de genul amidonului, bentonitei, sărurilor de metavanadat de amoniu 
sau ftalocianin de cupru? . 

În ceea ce priveşte cerneala pentru stiloul cu bilă“, la început a fost fabricată 
din oleină simplă sau amestecată cu ulei de ricin ori alt ulei, la care se adăuga 


1 Ca reactivi se folosesc: amestecul de verde malachit şi fuxină (Lofton-Merrit); amestecul 
de clorură de calciu, clorură de zinc şi clorură de aluminiu în soluţie de iod — iodură de potasiu 
(reactivul Graff „C”) ; amestecul iod-clorură de zinc; reactivul fluoroglucinol. 

2 Lungimea şi lățimea fibrelor de răşinoase sunt de dimensiuni mai mari, iar pe pereți se 
observă puncte aureolate, al căror număr şi mod de dispunere servesc la identificarea speciei de 
răşinoase (molid, pin). Molidul prezintă numeroase puncie de dimensiuni mici, de formă circulară 
sau ovală, dispuse pe unul sau două rânduri. Pinul are pe fibrele sale puncte mari, rotunde sau 
ovale, dispuse în şir, care la cercetarea sub microscop, devin luminoase. Fibrele din stuf şi 
păioase au pereții îngroșaţi şi o lățime mai mică decăt la foioase. Pe traseul lor se observă diferite 
ornamentații, iar atunci când pereții vaselor se distrug prin fierbere, se pot distinge îngroşări sub 
forma unor inele izolate. La măriri corespunzătoare se constată existența unor celule mici, zimțate, 
dispuse izolat sau în pachete. Acestea servesc la deosebirea fibrelor de stuf de cele de paie (la 
ultimele, celulele sunt mai scurte şi mai subțiri. g T 

3 Aceste substanțe au rolul de a elimina tendința de revărsare a cernelii peste marginile 

trăsăturii. 
4 Funcționarea unui stilou cu bilă are la bază un principiu foarte simplu: o bilă rotativă de 
dimensiuni reduse culege o cantitate mică de cerneală aflată într-un rezervor, pe care o transferă 
pe hârtie. Curgerea cernelii este controlată de spaţiul liber dintre bilă şi carcasa în care aceasta se 
află, spaţiu care este foarte îngust (aproximativ 1/100 mm.) Cerneala trebuie să fie suficient de 
consistentă, dar în același timp să aibă şi o fluiditate corespunzătoare, astfel încât să asigure o 
depunere optimă pe hârtie, iar atunci când tocul nu este folosit să poată fi reţinută în spațiul liber 
dintre bilă şi carcasa acesteia. Au fost concepute şi fabricate stilouri cu bilă introdusă într-o carcasă 
de platină, care folosesc cerneala obişnuită (În acest sens, W. R. Harrison, op. cit., pag. 38). 

sacâz pentru mărirea vâscozității, şi substanțe colorante în proporţie de 15%. 
Ulterior ea a fost fabricată din carbon coloidal şi apoi din soluţii ale unor substanțe 
colorante rezistente la acţiunea luminii. Cernelurile moderne conţin glicoli de 
polietilenă cu vâscozitate medie şi substanțe colorante cu un mare grad de 
aderență la fibrele de celuloză. 

Deşi cerneala, tuşul sau pasta de scris depuse sub formă de trasee grafice 
sau pete uscate prezintă numai o parte din caracteristicile materialelor folosite 
iniţial la fabricarea lor, identificarea criminalistică a acestora este totuşi posibilă! . 
Pentru aceasta se cercetează caracteristicile morfologice ale trăsăturilor de 
cerneală şi coloranții pe care îi conţin materialele de scriere. În acest scop se 
folosesc următoarele tehnici: examinarea în spectrul vizibil, ultraviolet şi infraroşu, 
examinarea microscopică şi stereomicroscopică, cromatografia în strat subțire 
sau pe hârtie, bombardarea nucleară cu izotopi radioactivi, spectroscopia în radiații 


gamma, reacțiile prin picurare, microscopia electronică, spectrofotometria în 
ultraviolet şi infraroşu etc. 


Examinarea în spectrul vizibil este destinată stabilirii caracteristicilor de culoare şi nuanță 
a materialului de scriere, şi a aspectului morfologic al traseelor grafice (lăţime, strălucire, mod de 
formare în zonele de curbură și terminale). 


Examinarea În spectrul ultraviolet permite diferenţierea materialelor de scriere prin observarea 
comportamentului diferit pe care îl au sub incidenţa acestui gen de radiații. Astfel, unele materiale 
de scriere sunt fluorescente, în timp ce altele devin fluorescente numai dacă sunt diluate cu apă. 

Examinarea microscopică şi stereomicroscopică urmăreşte evidenţierea formei şi structurii 
traseelor grafice, a nuanţei şi. omogenității colorantului, şi a gradului de migrare în straturile 
inferioare ale hârtiei, precum şi a reliefului trăsăturilor în zonele de curbură şi terminale. 

Cromatografia în strat subțire permite diferenţierea scrisurilor executate cu cerneală, tuş 
sau pastă de scris, şi stabilirea mărcii respectivului produs. 


Bombardarea nucleară cu izotopi radioactivi serveşte la diferențierea cernelurilor după 
compoziţia şi vechimea lor. 

Spectroscopia în radiaţii gamma se foloseşte pentru identificarea impurităților sau a altor 
substanțe aflate în materialele de scriere, chiar şi atunci când sunt într-o cantitate foarte mică?. 


1.3.4. Identificarea creioanelor. 

Mina creioanelor moderne este formată dintr-un amestec de grafit şi argilă 
frământate în stare umedă, la care se adaugă negru de carbon pentru creioanele 
destinate artiştilor plastici sau violet de metil pentru creioanele copiative. După 
frământare, acest amestec se usucă şi se coace, iar în final se fierbe şi se 
introduce într-un înveliş (de regulă de lemn). 


1 Ilona Buta - Expertiza urmelor de cerneală, tuş sau pastă de scris — în Tratat practic de 
criminalistică, vol. III, Editura Ministerului de Interne, Bucureşti, 1980, pag. 486. 
2 C. Suciu — op. cit., pag. 468. 

Trăsăturile de creion se formează prin dislocarea şi depunerea pe suprafața 
hârtiei a unei anumite cantități din componentele minei. Particulele de grafit se 
depun într-o măsură mai mare pe fibrele de hârtie dispuse perpendicular pe 
direcția mişcărilor. Nivelul depunerilor depinde însă şi de proporţia de grafit şi de 
presiunea cu care se execută scrierea. Când acestea sunt mari, trăsăturile au o 
culoare mai închisă. 

Pentru identificarea de grup a creioanelor se folosesc mai multe metode, 
printre care o pondere mare o dețin: microscopia, examinarea în UV şi IR, 
tratarea cu reactivi chimici, ş.a. 

La cercetarea microscopică a trăsăturilor executate de exemplu cu creion 
ceramic (de grafit) se observă - pe un fond deschis la culoare - mai multe striații 
argintii! specifice silicaților din masa argilei (caolinului). 

În spectrul ultraviolet, diferenţierea creioanelor se face după fluorescența 
diferită a trăsăturilor, iar în radiaţii infraroşii, după gradul de absorbție a acestora. 

Metodele chimice se aplică pentru identificarea substanțelor minerale şi a 
coloranților organici ori anorganici care intră în compoziţia probei analizate, servind 
în acest fel la diferențierea diferitelor sorturi de creioane. Astfel, minele de creioane 
care conțin fier, aluminiu sau titan, imprimă trasee grafice ale căror margini se 
colorează în albastru-închis sau albastru-verzui atunci când sunt tratate mai întâi 
cu acid azotic sau acid acetic şi apoi cu fericianură de potasiu. Alţi compuşi 
minerali, cum este de exemplu titanul, se colorează în galben când este tratat cu 
acid clorhidric şi perhidrol. În cazul minelor care conțin resturi de aluminiu, la 
tratarea cu morin se observă că marginile traseelor grafice se colorează în 


verde-murdar. 


2. Cercetarea criminalistică a falsului în înscrisuri. 

În limbajul curent prin fals se înțelege tot ceea ce este contrar adevărului. 
Privitor la înscrisuri, falsul constă în contrafacerea materială sau alterarea lor în 
orice mod, comisă în scopul de a obține un profit ilicit. 

Din punct de vedere criminalistic, având în vedere întinderea acțiunii 
falsificatorului, falsul poate fi de două feluri: parțial şi total (contrafacerea). 

Cercetarea criminalistică a falsului parțial. 

Acest gen de fals este incriminat de legea penală, care arată că „falsificarea 
unui înscris oficial prin contrafacerea scrierii ori a subscrierii sau prin alterarea 
lui în orice mod, de natură să producă consecinţe juridice, se pedepseşte..." 


1 Numărul striaţiilor depinde de duritatea minei, față de care se află într-un raport invers 


proporțional. 

Falsul parţial constă în alterarea uneia sau mai multor părți din conținutul 
actului, în scopul modificării consecințelor pe care le produce. Pentru comiterea 
falsului se folosesc diverse procedee, cele mai frecvente fiind: înlăturarea textului 
pe cale mecanică sau chimică; adăugarea, intercalarea de text şi retuşarea unor 
semne grafice; acoperirea de text; decuparea şi reconstituirea; imitarea scrisului 
sau semnăturii; aplicarea unor ştampile şi sigilii false etc. După scopul pe care 
îl urmăreşte falsificatorul, falsul parțial este comis doar printr-unul din procedeele 
amintite, iar uneori prin combinarea a două sau mai multe procedee. 

2.1. Falsul comis prin înlăturare de text. Înlăturarea de text se poate face 
pe cale mecanică sau chimică. 

2.1.1. Înlăturarea mecanică a scrisului se realizează printr-o acțiune de 
ştergere (răzuire, radiere) cu o gumă, lamă de ras, obiect ascuțit, miez de pâine 
etc. şi poate fi sau nu urmată de înscrierea unor noi mențiuni în locul răzuit. Din 
punct de vedere criminalistic, trebuie să se stabilească pentru început porțiunea 
de text alterată, iar apoi să se reconstituie scrisul îndepărtat. 

Pentru stabilirea locurilor în care acţionat falsificatorul se foloseşte o gamă 
largă de metode şi procedee, cum sunt: examinarea prin transparenţă, în lumină 
incidentă, în radiaţii ultraviolete! şi infraroşii, cercetarea microscopică, tratarea 
porțiunilor suspecte cu pudre relevante de tipul celor folosite în dactiloscopie sau 
cu diverşi solvenți?, betagrafia etc. 

Cele mai importante elemente care atestă falsul comis prin înlăturarea 
mecanică a textului sunt: 

- deteriorarea fibrelor de hârtie din stratul superior al acesteia (scămoşarea); 

- subțierea hârtiei, însoţită de creşterea porozității şi transparenţei în locurile 
alterate; 

- deteriorarea filigranului, desenului, liniaturii imprimate, ori a altor elemente 
de siguranţă; 


1 Orice ştersătură va modifica atât capacitatea de reflexie, cât şi de fluorescenţă a suprafeței 
afectate. Radiațiile ultraviolete evidenţiază locul răzuit sub forma unei pete cu o fluorescență mai 
accentuată şi uneori, chiar diferită de cea a actului. Când în locurile şterse s-a scris un anumit 
text, chiar şi atunci când s-au folosit materiale de scriere de acelaşi tip, culoare şi nuanţă, 
examinarea în radiații ultraviolete poate evidenția o fluorescenţă diferită a scrisului, datorită naturii 
diferite a colorantului, sau a gradului său variabil de oxidare. Examinarea este utilă în cazul 
scrisului executat cu cerneluri pe bază de galatonat de fier, deoarece urmele compușilor feroşi 
schimbă fluorescența hârtiei în locurile acoperite de scris. 

1 Procedeul constă în aplicarea unei picături de benzină, tetraclorură de carbon sau alt 
solvent, în apropierea locurilor în care se presupune că s-a produs ştersătura şi urmărirea la 
microscop a modului în care difuzează în masa hârtiei. La început, solventul se propagă cu 0 
viteză relativ mare, iar în momentul în care întâlneşte suprafața scămoşată îşi încetineşte migrarea, 
o înconjură şi apoi difuzează în masa hârtiei în cercuri concentrice, conturând în acest fel locul 
alterat. 

- difuzia mare a cernelii cu care s-a scris ulterior în locurile răzuite; 


- apariția unor zone mate sau de altă culoare în locurile în care s-a încercat 
refacerea satinajului; 


- alterarea traseelor grafice învecinate; 

- apariția unor resturi de trasee grafice care nu au putut fi înlăturate complet; 

- fluorescența mai accentuată sau de altă culoare ori nuanţă a zonei alterate, 
comparativ cu fluorescența generală a actului ş.a. 

Refacerea textului înlăturat se face după urmele materialului de scriere 
care se mai păstrează în hârtie, după urmele elementului scriptural’ şi după aşa 
numitele urme de transfer. Calitatea rezultatelor obținute depinde de natura şi 
vechimea materialelor de scriere, precum şi de calitatea hârtiei. Pentru refacerea 
scrisului îndepărtat se folosesc diverse metode fizice şi chimice, cele fizice având 
întâietate datorită caracterului lor nedistructiv. Metodele fizice se bazează pe 
fenomenul de stingere a fluorescenței iar cele chimice pe reacția dintre resturile 
invizibile de cerneală şi reactivii folosiți pentru examinare. 

În mod curent se folosesc următoarele metode de relevare : fotografia de 
contrast şi cea separatoare de culori, contratiparea, ozobromarea, examinarea în 
spectrul UV şi IR, întărirea electronică a contrastului, metoda difuzo-copiativă, 
tratarea cu o soluție de azotat de argint etc. 


În continuare sunt detaliate două din metodele enumerate: 

Metoda difuzo-copiativă este eficientă în cazul actelor redactate cu materiale de scriere 
fabricate pe bază de coloranți organici solubili în apă (cerneală de anilină, creioane chimice 
preparate cu albastru sau violet de metil etc.) sau pe bază de anumiţi coloranţi anorganici. Metoda 
este relativ simplă şi constă în sensibilizarea sau desensibilizarea materialelor fotografice aflate 
în contact cu suprafața unui act alterat prin răzuire. Urmele materialului de scriere provoacă un 
proces fotochimic de natură să modifice starea halogenurii de argint din emulsia unei plăci sau 
hârtii fotografice şi să releve astfel imaginea scrisului. Practic, suprafața actului se pune în 
contact direct timp de 2-10 minute, cu o hârtie fotografică (de preferat, hârtie pe bază de bromură 
de argint cu contrast normal sau ridicat) care a fost anterior tratată circa 1-5 minute într-o baie 
de apă distilată şi amoniac sau într-o soluție de alcool etilic uşor acidulat, pentru a înmuia gelatina 
şi a asigura dizolvarea coloranților organici. În continuare, hârtia se desprinde de pe act şi se lasă 
2-3 minute să se usuce, după care se developează în revelator, contrast, la o lumină produsă de 
un bec cu puterea de 100-150 W, în fața căruia s-a aşezat un filtru oranj sau roşu. În felul acesta, 
scrisul se va evidenția în culori închise pe un fond deschis. El poate fi evidenţiat şi cu trăsături 
albe pe fond negru, însă procedeul presupune efectuarea unor manopere suplimentare. Astfel, 
după desprinderea hârtiei fotografice de pe actul în litigiu, aceasta va fi tratată timp de 5-10 
minute într-o soluție de amoniac diluat şi apoi developată în revelator la o sursă de lumină mai 
slabă, prevăzută cu un filtru violet sau albastru. Developarea se face sub supraveghere permanentă, 
fiind necesar ca după începerea procesului de revelare a scrisului să se stingă lumina timp de 
1-3 minute şi apoi să se reaprindă pentru 10-20 secunde, alternându-se acest mod de prelucrare 
(la lumină şi întuneric) până când trăsăturile scrisului devin suficient de albe şi clare. Timpul total 


aee 


1D. Sandu - op. cit., pag. 76. 

de prelucrare în relevator nu trebuie să depăşească 10 minute. În final, hârtia fotografică se 
introduce din nou în soluția de amoniac diluat şi apoi se fixează, se spală şi se usucă. Prin 
developare, densitatea optică a imaginii creşte datorită desensibilizării sărurilor de argint aflate în 
profunzimea hârtiei fotografice. În locul hârtiei se poate folosi un film sau o placă fotografică. 
Acestea prezintă avantajul obținerii unor imagini la o scară corespunzătoare, precum şi al întăririi 
contrastului printr-unul din procedeele optice sau chimice cunoscute. 

Scrisul executat cu materiale care conțin coloranţi anorganici se evidenţiază prin același 
procedeu, cu deosebirea că după separarea hârtiei de actul în litigiu, aceasta trebuie expusă un 
timp foarte scurt la lumină artificială sau naturală şi apoi developată la întuneric. 

Metoda difuzo-copiativă are un înalt grad de sensibilitate, făcând posibilă relevarea scrisului 
răzuit chiar şi atunci când în masa hârtiei a rămas doar 0,00001% din concentrația normală a 
colorantului. 

Tratarea cu soluție de azotat de argint. Prin aplicarea acestei metode, scrisul poate fi 
relevat deoarece după scurgerea unui anumit timp de la executarea lui, clorurile aflate în 
componența materialelor de scriere pătrund în straturile inferioare ale hârtiei şi nu mai pot fi 
înlăturate complet prin răzuire. La tratarea porțiunii alterate, azotatul de argint întră în reacție cu 
aceste săruri, formând clorura de argint. Aceasta este pusă în evidență cu o soluție alcalină 
(revelator fotografic sau formalină), iar scrisul va dobândi o culoare neagră sau gri închis, pe fond 
mai deschis. 


Evidenţierea scrisului după urmele de presiune lăsate de elementul scriptural. 
Metoda se dovedeşte utilă la cercetarea actelor redactate cu creion sau stilou cu 
bilă. Aceste instrumente creează pe versoul hârtiei urme de apăsare, care pot fi 
relevate prin intermediul fotografiei de umbre. Se mai poate proceda şi la fricțio- 
narea uşoară a versoului actului cu hârtie carbon, pentru a colora proeminenţele 
specifice traseelor grafice. Atunci când urmele de presiune ale elementului 
scriptural sunt slabe, se procedează la tratarea actului cu o soluție pe bază de 
iod, care se aplică prin vaporizare sau tamponare. lodul se condensează într-o 
măsură mai mare în locurile în care instrumentul scriptural a fost apăsat pe 
hârtie, colorând astfel porțiunile acoperite cu scris. Imaginea relevată în acest fel 
trebuie fotografiată imediat, deoarece după cum se ştie, iodul sublimează într-o 
perioadă de timp relativ scurtă. Eventualele pete se îndepărtează prin tratare cu 
soluție de hiposulfit de sodiu. 

Relevarea scrisului pe baza aşa-numitelor urme de transfer! . Procedeul se 
foloseşte la relevarea scrisului executat cu cerneală. Atunci când un act scris se 
află în contact direct cu o coală albă de hârtie, acizii pe care-i conţine cerneala 
(îndeosebi cel oxalic şi sulfuric), migrează în masa acesteia, formând o imagine 
invizibilă şi inversată a scrisului. Asemenea urme pot fi descoperite pe părțile 

albe ale documentului dacă acesta a fost împăturit, sau chiar în interiorul plicului 
în care a fost păstrat. Pentru citirea textului, foaia care conține transferul latent 
se pune în contact direct cu o coală albă de hârtie, sub presă, timp de cel puțin 


421 E. Locard, op. cit., pag. 140. 

12 ore. Într-un recipient cu apă, se așează o bucată de fosfor alb, în aşa fel încât 
să fie acoperit complet de apă, iar peste vaporii care se degajă, se trece hârtia 
care a stat presată pe imaginea latentă a scrisului. Textul se va releva într-o 
nuanță închisă pe fond mai deschis şi poate fi fixat cu hiposulfit de sodiu. 

Atunci când scrisul răzuit a fost executat cu cerneală sau tuş, el poate fi 
reconstituit şi prin cercetarea sugativei sau a altor coli de hârtie cu care 
documentele suspectate de fals ar fi putut intra în contact direct, imediat după 
întocmire. Citirea scrisului se face «în oglindă» sau cu ajutorul unui pozitiv fotografic 
obținut prin copiere prin proiecție. 

În cazul actelor redactate în mai multe exemplare, textul poate fi reconstituit 
şi prin examinarea hârtiei copiative, dacă aceasta a fost folosită pentru multiplicare. 
La cercetarea prin transparenţă, porțiunile acoperite cu scris au o opacitate mai 
scăzută, ceea ce face posibilă refacerea întregului scris, inclusiv a celui răzuit. 
Refacerea este foarte dificilă dacă hârtia copiativă a fost folosită de mai multe 
ori. În astfel de situaţii este necesar ca mai întâi să se separe textele pe baza 
dominantelor grafice şi speciale, şi apoi să se repaseze traseele grafice care 
particularizează fiecare tip de scris. 

2.1.2. Măsuri de siguranță destinate prevenirii falsului prin alterarea 
mecanică a textului. 

În prevenirea acestui gen de fals trebuie avute în vedere atât procedeele 
clasice de falsificare cât şi cele „moderme”, oferite de mijloacele electronice actuale. 

O primă măsură constă în producerea unor sorturi de hârtie cu grad de 
încleiere scăzut! şi integrarea în masa acestora a unor substanțe cromogene şi 
reactivi de culoare, care în momentul radierii lasă o urmă caracteristică, foarte 
vizibilă. De exemplu, anumite sorturi de hârtie albă au pe suprafața lor un strat 
colorat, foarte sensibil la acţiunile mecanice, care dacă este îndepărtat, lasă să 
se vadă suportul alb al hârtiei, ceea ce atestă acțiunile frauduloase de ştergere 
a scrisului. Există de asemenea hârtii colorate, prevăzute cu strat alb, care 
reacționează în acelaşi mod. 

Pentru anumite categorii de documente sunt fabricate hârtii speciale, care 
în locurile rezervate înscrierii unor menţiuni importante, sunt mai subțiri şi mai 
sensibile la frecare sau dezlipire, astfel că orice tentativă mecanică îndreptată 
asupra lor se soldează cu deteriorări evidente. Aşa este de exemplu hârtia 
autoadezivă folosită la confecționarea vizelor de paşapoarte, care se rupe foarte 
uşor în momentul dezlipirii. 

O altă măsură de siguranță destinată să prevină falsificarea actelor de 
identitate prin modificarea datelor personale ori prin înlocuirea fotografiei, este 
laminarea. Laminarea constă în acoperirea paginilor - la rece sau la cald - cu folii 


1 Hârtia cu grad de încleiere scăzut permite cernelii să difuzeze în profunzimea ei, astfel 
că răzuirea creează urme evidente de alterare, care sunt foarte greu de mascat. 

plastice transparente. Adezivii cu care se face laminarea la rece sunt astfel aleşi 
încât să nu genereze reacţii de culoare cu componenții chimici introduşi în hârtie 
pentru a preveni alterarea chimică a acesteia, şi în acelaşi timp să nu împiedice 
producerea reacţiilor atunci când asupra hârtiei se acţionează cu diverşi solvenți 
de corodare. Pentru a crea o relație cât mai strânsă cu folia laminată, hârtia se 
fabrică după rețete speciale, care sporesc gradul de aderenţă a laminatei.! 

Încercările de contrafacere sau falsificare a foliilor laminate, sunt evitate 
prin aplicarea pe suprafața acestora a unor desene, texte etc. realizate cu cerneluri 
vizibile în lumină obişnuită ori evidenţiabile în ultraviolet, sau cu cerneluri 
transferabile.2 Unele tipuri de laminate sunt prevăzute cu strat retroreflectiv, care 
poate fi controlat cu o lanternă specială de buzunar.? 

2.1.3. Înlăturarea scrisului pe cale chimică (corodarea şi spălarea). 

Corodarea şi spălarea constă în înlăturarea textului cu un agent chimic 
care dizolvă coloranții materialului de scriere, ori reacționează cu aceştia, formând 
săruri incolore. Uneori, acţiunea chimică de corodare este urmată de spălarea 
temeinică a suprafeței alterate cu apă distilată, pentru a preveni reapariția scrisului 
(acesta ar putea să apară cu un contur galben vag, datorită compuşilor solubili 
de metal difuzați în masa hârtiei)“. 

Substanțele utilizate pentru corodare sunt numeroase, însă efectul lor este 
întotdeauna acelaşi — înlăturarea scrisului. Corodarea se face cu una din 
următoarele substanţe: soluții apoase de praf de “Pic”, sulfit de sodiu anhidru, 
hiposulfit, sau pirosulfit de potasiu; soluții de hipoclorit sau hipermanganat de 
potasiu; acetonă şi apă amestecate în părți egale (acesta se foloseşte pentru 
înlăturarea textului executat cu pastă de pix) etc.5 

La fel ca în cazul falsului comis prin înlăturarea mecanică a textului, este 
necesar ca mai întâi să se stabilească locul alterării şi apoi să se încerce 
evidențierea scrisului corodat. 


1 Se utilizează două tipuri de folii laminate: unele subțiri, care după aplicare au o grosime 
sub 30 milimicroni, altele groase, care după aplicare pot atinge peste 50-60 milimicroni. Primele 
sunt de preferat, deoarece au o rezistență foarte scăzută la solicitări mecanice, întinzându-se sau 
rupându-se la cea mai mică încercare de dezlipire. Chiar dacă se reuşeşte dezlipirea, ele se 
deteriorează atât de tare, încât refolosirea lor este practic imposibilă. În acest sens, I.Hurdubaie, 
„Documentele de securitate şi protecția lor împotriva falsificării”, traducere şi adaptare după 
„International Criminal Police Review”, în revista „Criminalistica”, nr.2 din 2003, pag. 29-31. 

2 Cernelurile transferabile rămân pe hârtie sau pe fotografie chiar dacă s-a reuşit dezlipirea 
foliei. Astfel, dacă într-un paşaport fotografia titularului a fost înlocuită, noua fotografie nu mai 
conţine inscripțiile cu cerneală transferabilă, ceea ce constituie un element preţios în dovedirea 
falsului. 

31. Hurdubaie, op. cit., pag. 29-31. 

4 C. Suciu — op. cit., pag. 475. o 

5C. Bălteanu - Examinarea actelor alterate prin ştersături — în Tratat practic de criminalistică, 
vol. Ill, pag. 280, 282. 

Pentru descoperirea locului alterat, se procedează la examinarea docu- 
mentului în spectrul ultraviolet şi infraroșu şi la tratarea acestuia cu diverşi reactivi 
chimici care pot indica inclusiv substanțele întrebuințate la corodare. O largă 
răspândire o are tratarea cu următorii reactivi: nitratul de argint! , acidul citric, 
soluția diluată de hipermanganat de sodiu, vaporii de sulfat de amoniu sau cei 
de iodină, testarea cu hârtia de turnesol etc. 

O altă metodă de descoperire a porţiunilor alterate chimic, constă în măsu- 
rarea conductibilității electrice a hârtiei. În locurile corodate, conductibilitatea 
electrică are alte valori, deoarece agenții chimici afectează atât omogenitatea, 
cât şi componența minerală a hârtiei. Pentru efectuarea măsurătorilor se folosesc 
aparate de construcție specială prevăzute cu receptori de înaltă sensibilitate. 

Cele mai importante elemente care atestă falsul comis prin alterare chimică, 
sunt următoarele : 

- pete galbene sau albicioase provocate de dizolvarea materialelor de 
încleiere, ori de reacţiile ce au loc cu ceilalți constituenți ai hârtiei; 

- pierderea luciului hârtiei şi apariţia unor zone mate; 

- creşterea porozității şi fragilității hârtiei; 

- decolorarea traseelor grafice situate în imediata vecinătate a locului corodat, 
„precum şi a mențiunilor executate ulterior acțiunii de ştergere; 

- resturi din traseele grafice ale scrisului îndepărtat; 

- deteriorarea elementelor de siguranţă ale hârtiei; 

- fluorescența diferită a locurilor alterate, comparativ cu fluorescența generală 
a actului. 

Reconstituirea scrisului şters cu agenți chimici nu este întotdeauna posibilă, 
deoarece de obicei, materialele de scriere sunt îndepărtate complet din masa 
hârtiei. Sunt însă şi situații în care se produce doar o decolorare, hârtia păstrând 
aproape în întregime ingredientele folosite la fabricarea materialelor de scriere. 
Chiar şi în astfel de cazuri, resturile materialelor de scriere sunt greu de pus în 
evidență întrucât sunt slab vizibile sau invizibile. 

În cazul scrisurilor executate cu cerneală pe bază de galatonat de fier, 
relevarea se face cu ajutorul fotografiei de contrast şi a fotografiei separatoare 
de culori, precum şi prin examinarea în radiații ultraviolete sau infraroşii?. 


1 Nitratul de argint serveşte de exemplu la identificarea substanţelor clorice de genul 
hipocloritului sau acidului clorhidric, utilizați ca agenţi de ştergere, formând la suprafaţa hârtiei un 
precipitat alb, a cărui culoare se transformă progresiv în prezența aerului, până când devine 
negru. 

= 2 La cercetarea în spectrul ultraviolet, compușii feroşi ai materialelor de scriere vor schimba 
fiuorescenţa hârtiei în locurile acoperite cu scris, relevând în acest fel textul îndepărtat. În spectrul 
infraroșu, compușii feroşi vor schimba reflectivitatea hârtiei în zonele scrise, făcând posibilă 
descifrarea scrisului cu ajutorul unui traductor de radiații IR. 

Scrisurile executate cu cerneluri care au un conținut redus de fier pot fi 
relevate prin intermediul metodelor chimice. Acestea trebuie aplicate însă cu 
deosebită prudenţă şi numai după consultarea prealabilă a organului judiciar care 
a dispus expertiza, deoarece prezintă riscul deteriorării grave a documentului. 
Pentru relevarea scrisului se folosesc diverşi reactivi care schimbă reziduurile 
compuşilor de fier aflați în cerneală sub formă de impurități sau constituenți 
principali, în compuşi puternic colorați. În acest sens se întrebuințează tratarea 
cu eosină, vapori de acid tiocianic şi fumigarea cu hidrogen sulfurat. 

Scrisurile executate cu cerneluri pe bază de coloranți organici (albastru, 
violet, verzui) pot fi relevate prin tratarea cu substanțe chimice care conțin izotopi 
radioactivi!. După iradiere, peste zonele care conțin scrisul decolorat, se aplică 
o hârtie fotografică, pe care se va înregistra imaginea radiografică a scrisului 
şters2 . 

Relevarea scrisului şters pe cale chimică, se poate face de la caz la caz 
şi prin aplicarea celorlalte metode descrise la reconstituirea textelor înlăturate pe 
cale mecanică, aşa cum ar fi de exemplu evidențierea după urmele de presiune. 

Pentru determinarea substanței folosite la spălat, locul suspect se tratează 
cu nitrat de argint*. Dacă după tratare se obține un precipitat alb, închegat, care 
oxidează în aer, dar care este solubil în amoniac, înseamnă că spălarea s-a 
făcut cu clor sau cu o soluţie pe bază de clor. Dacă rezultatul este negativ, se 
încearcă o soluţie de permanganat de potasiu. Pentru identificarea clorurii de 
staniu ori a bioozolatului, locul suspect se tratează cu un jet de gaze de acid 
sulfuric, sau cu sulfat feros?. 

Metodele chimice folosite la descoperirea locurilor alterate şi la refacerea 
scrisului îndepărtat, alterează actul suspect de fals şi de aceea se folosesc doar 

în caz de necesitate. Substanțele utilizate ca reactivi pentru testare se aplică pe 
suprafețe cât mai mici. 


1 Se foloseşte o soluție apoasă în care se introduc izotopi radioactivi (Ca45 Cly; Sr% Ch; 
Na?S,;) sau o soluție de acetonă în care s-au adăugat câteva picături din soluția preparată pe 
baza sării unui metal greu (0,5%), cum este de exemplu azotatul de bismut. Aceste soluții se 
recomandă pentru scrisurile depuse pe hârtie de bună calitate. Pentru scrisurile aflate pe hârtie 
de calitate inferioară, indicată este soluția de ferocianură de potasiu (0,001%). (În acest sens, a 
se vedea D. Sandu - op. cit., pag. 96-97) 

#1 Metoda trebuie aplicată cu precauție, deoarece provoacă o pătare accentuată a 
documentului. 

432 E. Locard — op. cit., pag. 141. 

433 În cazul vaporilor de acid sulfuric, se va forma un precipitat galben, dacă spălarea s-a 
făcut cu clorură de staniu, în timp ce sulfatul feros colorează suportul actului în ruginiu-pal, dacă 
spălarea s-a făcut cu acid oxalic sau bioozolat. 

Corodare chimică — examinare în ultraviolet 


2.1.4. Măsuri de protecție împotriva alterării chimice a documentelor, 

Procedeul cel mai răspândit pentru prevenirea falsului comis prin corodare 
chimică constă în introducerea în structura hârtiei a unor reactivi chimici. Aceştia, 
în contact cu agenții corozivi provoacă la suprafața hârtiei o serie de modificări 
cromatice evidente. Se folosesc în acest sens următorii reactivi” : 

~ reactivi incolori pe bază de componenți manganoşi, care la contactul cu 
soda ori cu agenți alcalini oxidanți, formează un produs colorat de precipitare; 

- reactivi incolori pe bază de precipitaţi de ferocianură de mangan şi hidroxid 
de fier, care în prezența unei soluții acide se transformă în ferocianură de fier 
colorată (reacția este cunoscută şi sub denumirea de „albastru de Prusia”); 

- reactivi incolori pe bază de clorură ferică şi un agent donator de ioni de 
fier, care sub acțiunea agenților de ştergere procurați din comerţ, produc o colorație 
roz. 

Toţi aceşti reactivi au fluorescența lor proprie, dar în acelaşi timp, dacă 
asupra lor se încearcă o alterare chimică, au capacitatea de a provoca o 
componentă fluorescentă specifică. 

Pentru protejarea hârtiei fluorescente? , în masa acesteia se încorporează 
reactivi incolori de tipul fenolului, iar pentru hârtia nefluorescentă?, derivați 
pireno-sulfonici. Dacă asupra hârtiei se acţionează cu solvenţi acizi sau cu baze, 
aceasta se colorează în roz, respectiv albastru. 


11. Hurdubaie, op. cit., pag. 30. 

2 Hârtia fluorescentă este utilizată pentru imprimarea unei game mai mari de documente. 
În structura ei sunt introduşi derivați ai benzotiazolului cu fluorescenţă bleu, care dacă sunt atacați 
cu agenţi corozivi de natură acidă sau cu oxidanţi ori combinaţii oxidanți-reducători, formează pe 
Suprafața hârtiei o pată galbenă foarte vizibilă. 

3 Hârtia nefluorescentă este destinată pentru imprimarea titlurilor de valoare de genul 
cecurilor şi biletelor de bancă, sau pentru documentele de identitate, şi este asigurată cu un 
tratament chimic special, nefluorescent. Ea nu poate fi procurată din comerţ şi asigură o bună 
protecție împotriva falsificărilor de orice natură, fiind considerată nefalsificabilă. 

Pentru a preveni ştergerea scrisului executat cu pastă de pix, în masa 
hârtiei se introduc anumiţi coloranți sub formă de particule microscopice! care 
rămân invizibile până în momentul în care iau contact cu solvenți organici 
întrebuințați la ştergere. În prezența acestora, coloranți se dizolvă şi difuzează 
în masa hârtiei, provocând pătarea ei accentuată.? 

2.2. Falsul comis prin imitarea scrisului. 

Imitarea scrisului constă în esenţă, în memorarea şi reproducerea caracte- 
risticilor grafice specifice scrisului altei persoane. Imitarea poate viza textul în 
ansamblul său, o parte din acesta, sau numai semnătura. În marea majoritate a 
cazurilor se falsifică semnături, contrafacerea textelor având o răspândire mai 
mică. 

Persoanele care au un scris de evoluție superioară pot imita în bune 
condițiuni scrisurile de evoluție medie sau inferioară, în timp ce persoanelor cu 
scris neevoluat le este imposibil să imite într-un mod satisfăcător scrisurile sau 
semnăturile evoluate. 

Sub aspectul modalităților faptice de săvârşire, acest gen de fals poate fi 
comis în două feluri: 

- prin imitare liberă şi 

- prin imitare servilă. 

Imitarea liberă se execută după un model pe care plastograful nu îl are la 
dispoziție în momentul imitării, dar pe care l-a văzut anterior şi i-a memorat 
principalele caracteristici grafice. 

Imitarea servilă presupune urmărirea strictă de către plastograf a modelului 
scrierii originale, pe care acesta îl are în față? . 

Atât la imitarea liberă cât şi la cea servilă, falsificatorul face numeroase 
încercări de reproducere a scrisului din documentul original, până când consideră 
că a ajuns la o formă apropiată de autentic. Aceste încercări pot fi descoperite 
cu ocazia percheziţiilor şi ele contribuie la dovedirea falsului, în special în cazul 
contrafacerii de semnături. Deşi face numeroase încercări, falsificatorul nu se 

poate transpune în totalitate în situația persoanei de la care emană scrisul autentic, 
astfel că în textul imitat se vor regăsi elemente specifice atât propriului scris, cât 
şi scrisului imitat’. 


1 Se utilizează un număr mare de coloranți, deoarece nici unul dintre ei nu reacționează 
la toți solvenții de ştergere. 

2 |. Hurdubaie, op. cit., pag. 30. 

3 E. Stancu - op. cit., pag. 347. 

4 Trebuie menționat însă că unele persoane cu înclinații grafice deosebite, reuşesc după 
exerciții îndelungate, să imite scrisul atât de bine, încât falsul este foarte greu de stabilit. 

Elemente comune care atestă falsul comis prin imitarea scrierii! : 

- apariția în scrisul imitat, a caracteristicilor proprii scrisului plastografului, 
datorită imposibilității de a-şi controla deprinderile grafice generale şi mai ales 
speciale; 

- ignorarea modului de executare şi dispunere a semnelor diacritice şi de 
punctuație, inclusiv a modului de dispunere a textului în pagină, atenţia 
plastografului fiind concentrată asupra executării literelor sau cifrelor; 

- lipsa unor caracteristici particulare ale scrisului autentic. Astfel, orientarea 
mişcărilor, modul de legare a literelor, presiunea scrisului şi viteza de execuție 
mai reduse, sunt practic imposibil de redat în scrierea contrafăcută. 

Pe lângă aceste elemente comune, apar şi o serie de elemente care 
particularizează falsul prin imitare servilă, diferențiindu-l de cel realizat prin imitare 
liberă. 

În cazul imitării servile, existența falsului este atestată şi de următoarele 
elemente: 

- lipsa spontaneității şi naturaleții scrisului; 

- presiunea uniformă, în general crescută a scrierii şi viteza mică a execuției; 

- sinuozități ale traseelor grafice; 

- întreruperi şi reluări de trasee grafice din puncte nejustificate, produse ca 
urmare a nesiguranţei din timpul imitării: 

- grosimea uniformă a trăsăturilor; 

- îngroşarea părţilor incipiente şi finale ale trăsăturilor; 

- retuşări de litere sau cifre. 

Apariția acestor elemente este consecinţa firească a imposibilității adaptării 
stereotipului dinamic al plastografului la cel al persoanei care a executat scrisul 
autentic. „Încercând să imite cât mai fidel modelul pe care îl are la dispoziție, 
falsificatorul este nevoit să iasă din stereotipul grafic propriu şi atunci falsul va 
fi trădat de defectele trăsăturilor realizate. Deşi traseele grafice prezintă o oarecare 
cursivitate, ele se vor asemăna mai puțin cu scrisul imitat? ”. 

Pentru a imprima scrisului o anumită naturaleţe şi spontaneitate, uneori 
imitarea servilă se execută mai întâi prin trasarea literelor cu creionul şi apoi prin 
repasarea lor cu alt material de scriere. Existenţa trăsăturilor de creion primare 
poate fi pusă în evidenţă cu ajutorul fotografiei în infraroşu (dacă materialul de 
scriere este transparent la acest gen de radiații) sau în lumină polarizată (cristalele 

de grafit devin strălucitoare ca oglinda). | 
| În cazul imitării libere, spre deosebire de imitaţia servilă, scrisul prezintă o) 
oarecare spontaneitate, deoarece ritmul de execuție este mai mare, iar intensitatea 
apăsării mai mică şi mai uniformă. Traseele grafice au un aspect mai regulat, iar 


1 E. Stancu, pag. 347. 
2 D. Sandu - op. cit., pag. 28. 

tremurăturile, întreruperile şi retuşările o frecvență mai redusă. De asemenea, 
scrisul conține mai multe grafisme executate după stereotipul dinamic propriu 
falsificatorului! , acestea permițând chiar identificarea plastografului. Pentru 
identificare este însă necesar ca de la persoanele suspecte să se obțină un 
număr suficient de probe de scris. În schimb la imitarea servilă, chiar dacă 
scrisul contrafăcut conține şi construcții grafice proprii falsificatorului, identificarea 
acestuia este foarte dificilă, dacă nu chiar imposibilă. Expertul se limitează de 
regulă la concluzii de genul „scrisul a fost executat prin imitație servilă”. 

Cercetarea de laborator a falsului comis prin imitare este orientată cu 
preponderență asupra caracteristicilor grafice ale scrisului. Metodele de analiză 
fizico-chimică sunt aplicate în cazul contrafacerii de documente oficiale care se 
completează cu cerneluri speciale. 

2.3. Falsul comis prin deghizarea scrisului. 

Deghizarea constă în modificarea conştientă a scrisului, în scopul contestării 
ulterioare a acestuia. Ea este mai frecvent întâlnită în cazul semnăturilor depuse, 
de exemplu, pe state de plată, chitanțe sau alte documente care consfințesc 
drepturi şi obligații. 

Deghizarea este îndreaptă cel mai adesea asupra caracteristicilor generale 
ale scrisului şi mai puțin asupra celor speciale. Practica de expertiză criminalistică 
evidențiază folosirea mai frecventă a următoarelor procedee de deghizare : 

a) Modificarea dominantelor grafice ale scrisului. Procedeul constă în 
schimbarea înclinației, dimensiunii, formei şi dilatării scrisului, ori a altor caracte- 
ristici mai evidente ale acestuia. Uneori se recurge la desenarea primitivă a 
literelor, încercându-se in acest fel să se creeze aparența unui scris neevoluat. 
Alteori, falsificatorul procedează la ornamentări, adică la adăugarea de trasee 
parazitare. Datorită acestor manopere suplimentare, scrisul îşi pierde din sponta- 
neitate şi ritm natural de desfăşurare. Cu toate acestea, în el se oglindesc multe 
din stereotipurile grafice ale plastografului, în special la nivelul ovalelor, arcadelor 
şi semnelor diacritice. 

Modificarea dimensiunilor scrisului este un procedeu de deghizare frecvent 
întâlnit, cel mai adesea fiind alterată înălțimea acestuia, căreia de regulă i se 
imprimă valori mai mari decât în mod obişnuit şi rareori mai mici. 

Identificarea scriptorului, deşi dificilă, este totuşi posibilă dacă se dispune 
de o cantitate mare de scris, deoarece în el se regăsesc o serie de execuţii 
specifice scrisului propriu, ca urmare a scăderii atenției în timpul manoperelor de 
deghizare. 


1 Este imposibil să se reţină în totalitate construcțiile specifice scrisului care trebuie imitat. 
Acest aspect trebuie avut în vedere mai ales în cercetarea semnelor diacritice, sedilelor, ductelor, 
semnelor de punctuație, etc. 

b) Imitaţia tipografică. Un tip special de deghizare este scrierea cu caractere 
tipografice majuscule sau minuscule. Acest gen de deghizare îngreunează în 
mod considerabil identificarea scriptorului, deoarece scrisul de tipar are o 
construcție simplă, care se poate obține prin desenare. 

c) Scrierea cu mâna stângă. Scrisul executat cu mâna stângă diferă foarte 
mult ca formă de cel executat cu mâna dreaptă, datorită rigidității şi lipsei de 
suplețe a mâinii, precum şi datorită greutății deosebit de mari cu care se realizează 
coordonarea mişcărilor. 

Scrisul efectuat cu mâna stângă este greoi, conține trasee grafice neregulate, 
unghiulări frecvente şi inversări ale direcției de trasare a cercurilor şi ovalelor. 
Ovalele literelor şi bastonaşele sunt executate fără trasee de legătură între ele?. 

Pentru identificarea plastografului este necesară o cantitate mare de scris 
în litigiu şi de scris model pentru comparație. Dacă textul deghizat este destul de 
lung, scrisul dobândeşte un aspect mai cursiv, apropiindu-se treptat de cel natural. 
Aceasta deoarece coordonarea mişcărilor grafice ale mâinii stângi se face sub 
influența deprinderilor specifice scrisului cu mâna dreaptă şi în consecinţă scrisul 
va oglindi o serie de caracteristici grafice proprii. 

În ceea ce priveşte obținerea probelor de scris pentru comparație, se 
recomandă ca acestea să fie luate atât prin folosirea mâinii drepte, cât şi a mâinii 
stângi. Dacă modelele se iau numai prin scriere cu mâna stângă, există riscul ca 
expertul să fie indus în eroare de persoanele care în mod obişnuit folosesc 
această mână în procesul scrierii. 

d) Scrierea cu ambele mâini. Când plastograful foloseşte ambele mâini, 
scrisul care rezultă are un aspect neregulat şi colțuros, însă este mai cursiv şi 
mai natural decât cel executat cu mâna stângă. El conține numeroase construcții 
specifice scrisului executat cu mâna dreaptă şi permite identificarea scriptorului, 
cu condiția ca materialele care se compară să fie suficiente din punct de vedere 
cantitativ. 

Printre procedeele de deghizare care vizează caracteristicile speciale ale 
scrisului, mai frecvent întâlnite sunt: modificarea buclelor (acestea sunt de obicei 
ovale, însă prin deghizare li se imprimă în mod voit un aspect rotund, triunghiular, 
liniar sau chiar virtual), ridicarea repetată a instrumentului de scris de pe hârtie?, 


1 Dacă textul este destul de lung, scrisul dobândeşte un aspect mai cursiv, apropiindu-se 
treptat de cel natural şi reflectă atât automatismele mâinii obişnuite, cât şi cele dobândite de 
cealaltă mână. Cu cât scrisul este mai lung, cu atât coordonarea mișcărilor grafice ale acestei 
mâini se va face sub influența deprinderilor specifice scrisului cu mâna dreaptă şi în consecință 
va oglindi o serie de caracteristici grafice proprii. (C. Suciu, op. cit., pag. 480). 

2 Multiplicarea acestor ridicări reprezintă o modalitate curentă de deghizare, având ca efect 
izolarea aproape completă a literelor şi chiar a gramelor din fiecare literă („a” tăiat în două, „m” 
în trei, etc.), Foarte rar vor exista legături între grame sau între literele unui cuvânt. 

utilizarea unor grafisme străine (în special gotice şi greceşti) şi modificarea curburii 
generale a grafismelor (baza literelor „|” şi „b” este executată după un model 
unghiular, iar ductele de la minusculele „m” „n” Şi „u” sunt construite în stil gotic). 

Indiferent de modalitatea de deghizare utilizată, în identificarea scriptorului 
o atenție deosebită trebuie să se acorde şi caracteristicilor de conținut ale textului, 
respectiv modului în care se respectă regulile gramaticale şi se folosesc semnele 
de punctuație, modului în care sunt utilizați anumiţi termeni de specialitate etc. 

Deşi mai rar, există şi falsuri realizate „din fantezie”, în care plastograful 
execută scrisul aşa cum îşi imaginează că îl execută titularul. În marea majoritate 
a cazurilor, falsul din fantezie este întâlnit la contrafacerea semnăturilor. Falsul 
executat din fantezie nu pune probleme deosebite de identificare, deoarece 
scrisul reflectă aproape în totalitate deprinderile de scriere ale scriptorului. Este 
însă necesar ca expertului să-i fie puse la dispoziție suficiente modele de 
comparație. 

2.4. Falsul comis prin adăugare de text, 

Adăugarea de text constă în înscrierea între cuvintele, rândurile, ori la 
începutul sau sfârşitul textului inițial, a unor cuvinte, cifre, propoziții sau fraze. Ea 
poate consta însă şi în retuşarea unor cifre sau litere. 

Adăugarea de text constituie deseori o continuare firească a acțiunii de 
falsificare, atunci când în locul textului îndepărtat prin ştergere mecanică sau 
chimică, se scriu alte mențiuni, în acord cu scopurile urmărite de falsificator. 

Cercetarea de laborator se face asupra caracteristicilor grafice ale scrisului, 
materialelor de scriere şi ordinii cronologice în care au fost executate traseele 
intersectate. 

Cercetarea caracteristicilor grafice. 

Prin studierea caracteristicilor grafice, pot fi constatate următoarele elemente 
care atestă adăugarea: 

- lipsa de continuitate logică a textului, datorită intercalării în conținutul său 
a unor mențiuni care schimbă sensul frazelor ori propoziţiilor; 

- neconcordanțe între caracteristicile generale şi speciale ale scrisului, atunci 
când adăugirile au fost executate de o altă persoană : 

- apariția unor trasee grafice diferite ca aspect (mai ales la scrierea cu 
creionul şi pixul), datorită aşezării actului în momentul adăugării, pe un alt tip de 
suport; 

- neîncadrarea adăugirilor în coordonatele topografice fireşti ale scrisului 
inițial, acest aspect fiind demonstrat de: poziția nefirească a textului şi antetului, 
plasamentul nefiresc al semnăturilor şi impresiunilor de ştampilă față de finalul 

textului, distanțe diferite între rânduri şi cuvinte; modificarea liniei de bază a 
rândurilor, deosebiri în privința modului de începere şi finalizare a paginilor etc.; 

- comprimări nejustificate ale scrisului şi prescurtări frecvente apărute ca 
urmare a necesității executării unei mari cantități de scris într-un spaţiu restrâns; 

- dilatări exagerate ale scrisului, impuse de nevoia acoperirii unor spații 
libere mult prea mari; 

- apariția unor fire grafice executate cu un alt tip de element scriptural"; 

- neconcordante între conținutul textului de pe primul exemplar şi celelalte 
copii, atunci când înscrisul a fost redactat în mai multe exemplare?; 

- gradul diferit de oxidare al materialelor de scris. 

Determinarea ordinii cronologice de executare a trăsăturilor intersectate. 

În cazul adăugirilor, la cercetarea macro sau microscopică a punctelor în 
care se intersectează traseele grafice din rândurile superioare şi inferioare, se 
constată inversarea cronologiei de executare a acestora, în sensul că traseele 
aflate în rândurile superioare ale textului se suprapun peste cele din rândurile 
inferioare. Cronologia execuțiilor trebuie urmărită atât în cadrul textului cât şi la 
nivelul semnăturilor şi impresiunilor de ştampilă care se intersectează cu textul. 
Schimbarea ordinii de executare reprezintă dovada certă a faptului că actul a fost 
modificat prin adăugare, sau că înscrisul a fost redactat pe o hârtie semnată în alb. 

Studierea atentă a punctului de intersecţie evidențiază o serie de modificări 
provocate de acțiunea mecanică a instrumentului de scris şi de materialele de 
scriere care interacționează între ele. Astfel, în punctul de intersecție se constată 
că fibrele de hârtie sunt deranjate şi orientate pe direcția de mişcare a 
instrumentului cu care s-a făcut adăugarea, iar prima şi cea de a doua trăsătură 
înregistrează abateri de la aspectul normal. De asemenea, în punctul de intersecție 
se produce o absorbție diferită a materialelor de scriere. 

Transformările apărute în punctele de intersecție depind de gradul de 
încleiere a hârtiei, modul de finisare (satinare) şi starea suprafeţei acesteia. 
Astfel, la hârtia de calitate inferioară, difuzia cernelei şi deranjarea fibrelor acesteia 
sunt mai accentuate decât la cea de calitate superioară. Această stare de fapt 
se întâlneşte însă şi la hârtia cu finisaj superior dacă este uzată sau depozitată 
în condiții necorespunzătoare. 

Posibilitatea evidențierii acestor modificări depinde de: 

- timpul scurs până la efectuarea adăugirilor - cronologia este mult mai uşor 
de stabilit atunci când adăugarea a avut loc după un timp mai îndelungat; 

- numărul intersecțiilor* de pe acelaşi act şi întinderea suprafețelor care se 
intersectează. Cu cât numărul interferărilor este mai mare, iar suprafeţele din 


1 Chiar şi atunci când s-a scris cu instrumente de acelaşi fel, se constată deosebiri de ordin 
morfologic ale traseelor grafice, acestea diferenţiindu-se după grosime, cantitatea de material de 
scris depusă, eventualele zgârieturi produse pe hârtie (mai ales în cazul creioanelor); | 

2 În cazul în care adăugarea s-a făcut separat pe fiecare exemplar, la examinarea prin 
suprapunere se va constata că mențiunile în cauză nu se suprapun, aşa cum ar fi normal. 

3 intersecțiile se pot produce între: trăsături executate cu cerneală; trăsături de cerneală 
şi trăsături de creion; trăsături de cerneală şi trăsături executate cu alte materiale de scriere, 
inclusiv cu cele provenite de la maşinile de scris ori de la impresiunile de ştampilă. 

aceste puncte mai întinse, cu atât examinatorul are posibilitatea să-şi formeze o 
imagine mai exactă în legătură cu succesiunea în care au fost executate traseele 
grafice. 
Indiferent de natura materialelor de scriere care se intersectează, un prim 
element care atestă existența adăugirilor, este dat de faptul că traseele executate 
ulterior au un aspect liniar continuu, în timp ce trăsăturile preexistente sunt 
întrerupte. 
Un alt element de stabilire a adăugirilor îl reprezintă schimbarea direcţiei de 
depunere a materialului de scriere care, ca şi în cazul fibrelor de hârtie, este 
orientată pe sensul de mişcare a elementului scriptural cu care s-au executat 
adăugirile. Schimbarea este cu atât mai evidentă, cu cât presiunea cu care au 
fost scrise trăsăturile ulterioare, este mai mare. 
Edificatoare pentru constatarea adăugirilor, este uneori difuzia anormală a 
cernelii în punctele de intersecție. Ea se produce îndeosebi atunci când trasele 
care se intersectează au fost executate cu cerneală, iar aceasta nu a avut timpul 
necesar să se usuce?. 
Utilizarea tehnicilor laser în stabilirea ordinii cronologice de executare a 
trăsăturilor intersectate. 
Laserul reprezintă una din tehnicile nedistructive utilizate în cercetarea 
documentelor, în prezent fiind cunoscute două aplicaţii fundamentale ale acestuia: 
- pentru stabilirea caracteristicilor termofizice ale hârtiei, respectiv pentru 
studierea proprietăților optice, termice şi morfologice, comparativ cu parametri de 
calitate definiți de producător; 
- pentru determinarea modului de depunere a cernelii pe hârtie în vederea 
stabilirii ordinii în care au fost executate trăsăturile de cerneală intersectate. 
Folosirea laserului în cercetarea succesiunii în care au fost executate două 
trasee care interferează, se bazează pe posibilitatea relevării şi studierii geometriei 
şanțurilor create de instrumentele de scris. Configuraţia punctelor de intersecție 
reflectă întotdeauna geometria ultimei trăsături, chiar şi atunci când traseele care 
se intersectează au fost executate aproape simultan. Această geometrie este 
specifică fiecărui element scriptural şi este influențată de intensitatea cu care se 
apasă asupra lui, şi de diferențele de relief de la suprafața hârtiei. 

În reliefarea geometriei cu ajutorul laserului se foloseşte efectul de „miraj 
în deşert”. Diferenţele mari existente în deşert pe timp de zi între temperatura 
nisipului şi cea a aerului, fac ca lumina să nu se mai propage după o traiectorie 


1 Continuitatea este mai evidentă pe laturile trăsăturilor. 

2 În punctele de intersecţie are loc o revărsare a cemelii peste traseul preexistent. Revărsarea 
este mai pronunțată atunci când actul a fost întocmit pe o hârtie de calitate inferioară (cu grad 
de încleiere scăzut) iar la scriere s-a folosit o cerneală cu fluiditate mare şi un instrument cu debit 
mare. D.Sandu - op. cit., pag. 141-142. 

rectilinie, ci după una curbă, ea fiind deviată pe direcţia mediului cu temperatură 
mai scăzută (aerul). Datorită acestui efect, obiecte situate la distanțe mari - 
aproximativ 100 km. - par a se afla în imediata apropiere. 

Proprietatea luminii de a se curba cu atât mai mult cu cât diferența de 
temperatură dintre două medii este mai mare, este preluată de tehnicile laser în 
cercetarea traseelor intersectate. Pentru a releva geometria şanțurilor din punctul 
de intersecție, se folosesc două fascicule laser în: proiecţie spațială. Unul din 
fascicule este proiectat pe zona de intersecție, iar celălalt este folosit pentru a 
măsura temperatura indusă de primul în stratul de aer aflat la o distanță de cel 
mult o zecime de micron față de suprafața cercetată. În punctul în care se 
măsoară temperatura, devierea razelor de lumină prin efectul de „miraj” este 
foarte mică - de ordinul unei milionimi de grad - şi nu poate fi percepută cu ochiul 
liber. Ea poate fi pusă în evidență cu un dispozitiv electronic! care o transmite 
apoi pe monitorul unui computer. Imaginea șanțului specific traseului preexistent 
apare întotdeauna sub forma unui semnal cu profil plan, în timp ce șanțul trăsături 
ulterioare generează un semnal cu profil total diferit. 

Cercetarea materialelor de scriere cu care au fost efectuate adăugirile. 

Atunci când metodele descrise anterior sunt insuficiente pentru a demonstra 
falsul comis prin adăugare, se procedează la cercetarea însuşirilor fizico-chimice 
ale materialelor de scriere, în scopul evidenţierii unor diferențe de culoare, 
compoziție şi vechime. Dintre procedeele utilizate la examinare, amintim: 

Diferenţierea cromatică. Deosebirile de culoare sau nuanţă sunt uneori 
evidente la examinarea cu ochiul liber (în cazul falsurilor grosolane) şi nu necesită 
procedee speciale de examinare. În marea majoritate a cazurilor însă, adăugirile 
sunt efectuate cu materiale de scris a căror diferență de nuanţă este practic 
imposibil de sesizat cu ochiul liber. În astfel de situaţii se recurge la examinări 
microscopice, la analize cromatografice şi la studierea comportamentului pe care 
îl au materialele de scriere față de radiațiile din spectrul vizibil şi invizibil sau față 
de diverşi reactivi chimici. 

Examinarea microscopică permite diferenţierea dintre trăsăturile executate 
cu cerneală, tuş sau creion. Pentru aceasta se studiază constituenţii materialelor 
de scriere şi modul în care acestea s-au depus pe suport. 

În ceea ce priveşte cernelurile și tuşurile, examenul microscopic poate 
evidenția existența unor particule străine sau a unor amestecuri întâmplătoare, 
ori un grad diferit de coagulare a coloranților, datorită executării adăugirilor la 
intervale de timp relativ mari. Din acest motiv, traseele grafice se deosebesc între 
ele prin nuanța mai închisă sau mai deschisă pe care o dobândesc, în raport cu 
momentul mai îndepărtat sau mai apropiat în care au fost executate? . 


1 O fotodiodă de poziţionare şi amplificare. 
2 W. R. Harrisson - op. cit., pag. 36. 

În cazul trăsăturilor de creion, cercetarea microscopică evidenţiază o serie 
de diferențe generate de cantitatea de grafit care se depune în timpul scrierii. 
Aceasta variază în raport cu calitatea hârtiei, intensitatea apăsării şi tăria minei 
de creion şi conduce la apariția unor trasee cu densități optice diferite. 

Microscopia electronică are o largă aplicabilitate în cercetarea falsului prin 
adăugare, în special atunci când adăugarea s-a făcut cu cerneală. Prin intermediul 
acestei metode se determină natura şi caracterul diverselor amestecuri, precum 
şi al corpurilor străine, pe baza formelor şi dimensiunilor particulelor materialului 
de scriere examinat şi a deosebirilor care apar între particulele cristaline şi cele 
amorfe. 

Microscopia electronică este aplicabilă şi în diferențierea traseelor grafice 
executate cu creioane de grafit. Ea pune în evidență corelația dintre grafitul şi 
caolinul care intră în compoziția minelor şi gradul diferit de măcinare a acestora. 
Metoda permite de asemenea, determinarea volumului relativ al particulelor, şi 
evidențierea acelor particule care au structură cristalină (acestea din urmă se 
cercetează şi electronografic, pentru determinarea indicelui de difracție)! . 

Examinarea în spectrul vizibil. Acest procedeu este relativ simplu, puţin 
costisitor şi are o largă răspândire în cercetarea falsului comis prin adăugare de 
text. Procedeul are la bază studierea comportamentului diferit pe care îl au 
materialele de scriere față de radiațiile colorate din spectrul luminii vizibile. Pentru 
aceasta, se măsoară gradul de absorbție, reflexie şi permeabilitate al materialului 
de scriere, sub incidența unor radiații cu lungimi de undă precis determinate. 
Lungimea de undă a radiațiilor luminoase se selectează cu ajutorul surselor de 
lumină monocromă sau al filtrelor colorate. 

Deosebirile de nuanţă dintre materialele de scriere pot fi accentuate în 
timpul fotografierii, prin utilizarea unor filme cu sensibilitate cromatică adecvată 
(adică filme care prezintă o sensibilitate mărită la lumina cromatică a materialelor 
de scriere). Diferenţele de nuanță vor fi redate în tonuri de gri sau în grade 
diferite de înnegrire a emulsiei fotografice. 

Alte metode folosite pentru determinarea diferenţelor de nuanţă ale materia- 
lelor de scriere sunt cele colorimetrice şi spectrofotometrice. 

Metodele colorimetrice se bazează pe examinarea comparativă a rezultatelor 
obținute prin măsurarea optică a culorii materialelor de scriere şi cele ale unei 
soluții etalon, sau pe măsurarea gradului diferit de disorbție a luminii. Măsurarea 
culorii se face cu ajutorul unor aparate de construcție specială, denumite 
colorimetre. Principiul de funcţionare al colorimetrelor constă în egalizarea culorilor 
materialelor de scriere prin iluminarea unuia dintre ele cu radiaţii albastre, verzi 
şi roşii (combinate în diferite proporții), iar a celuilalt cu lumină albă. De exemplu, 


1 D. Sandu - op. cit., pag. 129. 

scrisul depus inițial pe document va fi expus la lumina albă produsă de un bec 
cu incandescenţă, în timp ce scrisul care se presupune că a fost adăugit se 
iluminează cu trei fascicule de radiații albastre, verzi şi roşii, obținute cu ajutorul 
a trei becuri incandescente, în fața cărora se aşează filtre de lumină adecvate. 
Egalizarea culorii materialului de scriere adăugit se face prin schimbarea densităţii 
filtrelor, până când acesta va avea aceeaşi nuanţă ca cea a scrisului de referință. 
Indicii scării de gradație a colorimetrului vor reflecta coeficienții de culoare care 
diferențiază materialele de scriere comparate”. 

În practica de expertiză criminalistică se foloseşte colorimetrul bazat pe 
egalizarea vizuală a culorii, sau colorimetrul fotoelectric fizic. Colorimetrul foto- 
electric fizic este format din trei fotoelemente prevăzute cu filtre optice corectoare, 
aflate în legătură directă cu trei galvanometre foarte sensibile. Fluxul de lumină 
a cărui culoare urmează să fie măsurată, trece prin filtrul optic şi ajunge pe 
suprafața activă a fotoelementelor, provocând deviația acelor galvanometrelor, 
deviație care este proporțională cu încărcătura de radiații albastre, verzi şi roşii?. 
Pentru acelaşi material de scriere se fac mai multe măsurători colorimetrice în 
aceleaşi condiții, rezultatele finale fiind stabilite prin calcularea mediei aritmetice. 

Metodele spectrofotometrice permit măsurarea coeficienţilor spectrali de 
claritate, prin iluminarea materialelor de scriere cu radiații monocromatice. 
Spectrofotometrele sunt prevăzute cu un ocular care asigură vizualizarea conco- 
mitentă a materialelor de scriere comparate, fiecare imagine fiind redată în câte 
o jumătate din planul ocularului. Diferenţierea materialelor de scriere examinate 
comparativ, se face prin determinarea raportului în care trebuie schimbată claritatea 
uneia din jumătăţile ocularului* . Spectrofotometrele prezintă avantajul unei mai 
mari precizii în stabilirea rezultatelor şi oferă posibilitatea ca alături de radiațiile 
spectrului vizibil să se utilizeze şi radiațiile ultraviolete sau infraroşii* . 

Pentru a accentua diferențele de nuanţă dintre materialele de scriere, se 
mai folosesc alte două metode, respectiv mărirea saturaţiei culorilor, şi transfor- 
marea culorilor. Metodele se aplică atunci când cercetarea coeficienţilor spectrali 
de claritate este neconcludentă, datorită suprafeței foarte mici pe care sunt depuse 
materialele de scriere suspectate (situație specifică retuşărilor). 


Accentuarea contrastelor prin mărirea saturaţiei culorilor” . Fiecare material de scriere se 
fotografiază succesiv pe trei filme alb-negru cu sensibilități cromatice diferite, prin folosirea unor 


1 N.M. Ziuskina, B.P. Kiricinskii - Metode fotografice şi fizice de cercetare a corpurilor 
delicte, partea |, traducere din limba rusă, Moscova, 1962, pag. 138. 

2 idem 

3 N.M. Ziuskina, B.PKiricinskii, op. cit., pag. 138. 

4 C. Suciu - op. cit., pag. 143. 

5 N.M. Ziuskina, B.P.Kiricinsckii - op. cit., pag. 181-184. 

fitre colorate. După developare, cele trei negative se copiază pe rând pe aceeaşi hârtie fotografică 
sau pe peliculă pozitivă color, în scopul obținerii unei imagini policrome. În timpul copierii se 
folosesc filtre care să asigure obținerea unei imagini parţial-colorate în fiecare din cele trei straturi 
ale hârtiei fotografice color. Atât la fotografierea, cât şi la copierea negativelor se utilizează filtre 
albastre, verzi şi roşii. Pentru ca imaginea materialelor de scriere să fie redată în culori relativ 
exacte însă cu un contrast accentuat, negativul obținut la fotografierea cu filtrul albastru, se 
copiază prin același filtru. După aceeaşi regulă se copiază și celelalte două negative. Exactitatea 
redării culorilor se stabileşte folosind o scară de control neutră - cenușie care se fotografiază 
odată cu scrisul. 

Accentuarea diferențelor de culoare prin transformare. Transformarea culorilor poate fi 
obținută prin fotografierea directă pe hârtie color. Metoda se bazează pe însuşirea straturilor 
emulsiei fotografice! de a reda imaginea obiectului în culori complementare (de exemplu, trăsăturile 
violete vor fi redate în verde, iar cele albastre în galben). Pentru fotografiere, în locul filmului sau 
plăcii fotografice se foloseşte hârtie color care se introduce în caseta aparatului de fotografiat. 
Pentru ca imaginea să fie directă şi nu inversată, în faţa obiectivului ori în spatele său se aşează 


o prismă de convertire? . 


Examinarea în spectrul invizibil. 

Examinarea în spectrul ultraviolet. Utilizarea radiațiilor U.V. se bazează pe 
proprietatea acestora de a provoca o luminiscenţă specifică, ori de a fi absorbite 
şi reflectate în mod diferit de către materialele de scriere comparate. Atunci când 
cerneala sau tuşul de pe un act prezintă mențiuni cu luminiscenţe de intensități 
diferite, sau atunci când o parte din mențiuni nu au luminiscență, suntem în 
prezența unui indiciu care atestă modificarea actului prin adăugare. Apariţia unor 
luminiscențe cu intensități diferite trebuie însă privită cu prudenţă, deoarece ea 
poate fi provocată şi de grosimea variabilă a traseelor grafice (cele cu grosime 
şi densitate mare au o luminiscență mai redusă decât trăsăturile subțiri). La 
aceasta se adaugă faptul că, uneori luminiscența materialelor de scriere se reduce 
datorită aşa-numitului fenomen de “cristalizare” care se produce la suprafața 
hârtiei. De asemenea, trebuie avut în vedere că intensitatea luminiscenței mai 
este influențată de durata expunerii la radiații UV şi de puterea sursei folosite. 

Utilizarea radiaţiilor IR în diferenţierea materialelor de scriere cu care s-au 
efectuat adăugirile. Sub incidenţa radiațiilor I.R., materialele de scriere au un 
comportament diferit, care este determinat de compoziţia lor chimică. Astfel, 
unele sunt opace sau transparente, iar altele au un grad diferit de absorbție 
radiaţiilor I.R. Demonstrarea adăugirilor este facilă dacă unul din materialele de 
scriere este opac, iar celălalt transparent. Nu sunt transparente la radiaţiile I.R., 
cernelurile ferogalice care conțin săruri de fier, cernelurile şi tuşurile speciale pe 
bază de săruri de fier sau cupru, precum şi majoritatea cernelurilor care conțin 


1 Acestea sunt sensibile la câte o treime din spectrul luminii albe. 
2 D.Sandu - op. cit., pag. 123. 

coloranți organici sintetici (albastru de metil, violet bazic etc.). Diferenţierea 
materialelor de scriere de acelaşi fel, după gradul diferit de absorbție a radiaţiilor 
I.R. este posibilă doar atunci când conțin coloranţi cu concentrații diferite! sau 
substanțe care au capacitatea de a absorbi acest gen de radiații. 


La diferenţierea coloranților de aceeaşi culoare dar cu compoziție chimică diferită, se 
recomandă utilizarea radiațiilor din zona îndepărtată a roșului, limitrofă cu zona infraroşie a 
spectrului. Cu prilejul examinării se va constata o diferență substanţială în mișcarea curbei de 
absorbţie a radiaţiilor din acest domeniu?. Examinarea în infraroșul apropiat se recomandă şi 
pentru diferențierea materialelor de scriere cu un anumit conținut de substanțe capabile să absoarbă 
radiaţiile infraroșii. Se pot distinge de exemplu, două sorturi de cerneală violetă, vizual similare, 
dintre care unul este o soluție apoasă de colorant violet bazic, iar celălalt o soluţie obținută prin 
dizolvarea în apă a unei mine de creion de grafit de copiat, care conține același colorant. Grafitul 


din compoziția ultimului sort de cerneală va absorbi într-o măsură mai mare radiațiile |.R. 


Pentru diferențierea trăsăturilor de cerneală care vizual au culori similare, 
dar care în realitate se deosebesc după colorantul întrebuințat, se folosesc radiații 
I.R. cu lungimi de undă precis determinate. Tuşul pe bază de negru de fum 
(inclusiv cel tipografic) absoarbe în totalitate radiațiile I.R., fiind prin urmare, 
netransparent la acestea. Tuşurile de producţie meşteşugărească care conțin 
coloranți organici în loc de negru de fum, sunt transparente doar la radiaţiile I.R. 
cu lungimi de undă de 800-900 milimicroni. De asemenea, sunt transparente în 
spectrul I.R. toate sorturile de tuş roşu. 

Absorbția radiațiilor I.R. de către haşurile executate cu hârtie carbon depinde 
de natura colorantului introdus în masa hârtiei. Astfel, hârtia carbon pe bază de 
negru de fum sau grafit, absoarbe puternic radiațiile I.R., în timp ce hârtiile 
carbon colorate (roşii, violete, verzi etc.) pe bază de coloranți organici, sunt 
transparente. Transparente sunt şi tuşurile folosite pentru panglicile maşinilor de 
scris, cu excepția celor de culoare neagră şi a tuşurilor pentru ştampile care de 
regulă, nu sunt penetrate de radiațiile I.R. 

Haşurile executate cu creioane cu mină pe bază de grafit sunt netransparente 
la radiaţiile I.R., însă au un grad de absorbție diferit al acestor radiații. Gradul de 
absorbție se stabileşte prin măsurători fotometrice în lumină reflectată sau de 
trecere. 

Radiațiile Roentgen se folosesc în diferenţierea haşurilor de cerneală de 
cele de creion de culori apropiate, cu condiția ca unul din materialele de scriere 
să fie opac la acest gen de radiaţii”. | 


1 Colorantul influențează absorbţia doar dacă are o concentrație de cel puţin 1-1,5% (caz 
în care începe să se cristalizeze pe suprafața hârtiei). La început se stabileşte gradul de concentraţie 
a colorantului, pentru a nu interpreta traseele grafice executate cu apăsări diferite, drept adăugiri 
sau retuşări. 

2 N.M.Ziuskina, B.P. Kiricinskii — op. cit., pag. 323. a 

3 Sunt opace toate materialele de scriere care conțin elemente cu număr atomic mai mare 
de 25 

Betagrafia este o altă metodă de diferențiere a materialelor de scriere bazată 
pe absorbția radiațiilor. Absorbţia acestui gen de radiații este influențată de 
cantitatea de elemente complementare care intră în compoziția materialelor de 
scriere. Cele care conțin un număr sporit de elemente complementare, absorb 
într-o măsură mai mare radiaţiile beta, comparativ cu cele care sunt mai sărace 
din acest punct de vedere. Aşa de exemplu pot fi deosebite tuşurile cu conținut 
mare de vâscoză şi substanțe liante (care absorb radiaţiile beta), de cernelurile 
pe bază de anilină (care sunt de regulă transparente). 

Metode chimice. Tratarea cu reactivi chimici este o metodă care poate fi 
aplicată numai atunci când adăugarea s-a făcut cu un material de scriere diferit 
de cel folosit la redactarea inițială a textului, deoarece solvenții utilizaţi ca reactivi 
vor decolora sau schimba în mod diferit nuanța de culoare a trăsăturilor de 
proveniență diferită. Dacă adăugirile au fost făcute cu acelaşi material de scriere, 
ele vor reacționa în acelaşi fel cu reactivii şi prin urmare nu se va constata un 
comportament diferit, de natură să demonstreze existența adăugirilor. Numărul 
reactivilor utilizați este destul de mare, cei mai răspândiți fiind acidul clorhidric, 
sulfuric, azotic, oxalic, tartric şi citric (în concentraţie de 5% - 10%), hidroxidul de 
sodiu sau de potasiu, hipocloritul de sodiu sau de potasiu şi clorura stanoasă sau 
de titan. 


Procedeul presupune pentru început, extragerea materialelor de scriere de pe suport. În 
acest scop, pe support se aplică cu o pipetă, câteva picături de dizolvant - de regulă un amestec 
de apă distilată şi spirt. După ce dizolvantul capătă culoarea materialelor de scriere cercetate, se 
absoarbe cu un capilar de sticlă şi se depune pe lamele de microscop. Lamelele cu cerneala 
astfel extrasă sunt menținute apoi la temperatura camerei până când se evaporă dizolvantul, după 
care peste ele se picură reactivul ales şi se observă la microscop reacţiile care au loc. 

În cazul în care scrisul este depus pe hârtii de calitate inferioară, cu grad de încleiere 
redus, extracția cu dizolvant nu este eficientă, deoarece dizolvantul va fi absorbit în masa hârtiei, 
înainte ca cerneala să se solubilizeze. De aceea se procedează la răzuirea materialului de scriere 
şi transferarea lui pe lamele de microscop, ori la aplicarea peste traseele grafice examinate 
comparativ, a unei bucăți de hârtie filtru îmbibată cu reactiv, urmărindu-se apoi la microscop 

comportamentul lor. 


Electroforeza este un procedeu de separare a coloranților pe hârtie de 
filtru, care se aplică în cazul cernelurilor și creioanelor. Procedeul se bazează pe 
migrarea diferită a coloranților bazici şi a celor acizi aflaţi în soluţie, la o tensiune 
continuă de 100-150 volti. 

Pentru separarea coloranților se foloseşte un dispozitiv prevăzut cu anod şi 
catod. Pe anod se fixează o hârtie filtru îmbibată în soluție de alcool etilic 50%, 
acidulată cu acid acetic 5%. Peste aceasta se aşează documentul cu haşurile în 
sus, o hârtie filtru pentru cromatografie şi apoi electrodul care serveşte drept 
catod. Hârtia filtru se umezeşte prin picurarea unei soluții de alcool-apă în locurile 

în care urmează să se extragă colorantul, după care pe electrozi se aplică o 
tensiune de 150 volţi. Coloranții bazici (albastru de metilen, violet bazic, verde 
strălucitor bazic) trec prin stratul superior al hârtiei filtru îndreptându-se spre 
catog, în timp ce coloranții acizi migrează în stratul inferior al acesteia înspre 
anod! . 

Cromatografia este o metodă de separare a constituenţilor materialelor de 
scriere în vederea examinării caracteristicilor pe care le au. Metoda se aplică în 
diferenţierea cernelurilor cu coloranți şi compoziții diferite. Pentru examinări se 
folosesc în mod curent, cromatografia pe hârtie şi cromatografia în strat subțire. 

De exemplu, cromatografia pe hârtie permite diferenţierea dintre două 
cerneluri, prin urmărirea modului în care migrează constituenții acestora în vasele 
capilare ale unei bucăți de hârtie filtru? . 

Cromatografia în strat subțire utilizează în locul hârtiei filtru, o serie de 
absorbanţi de genul silicagelului, celulozei sau oxidului de aluminiu. Ea prezintă 
avantajul că necesită cantități infime de material, iar separarea constituenților 
este mai netă. Se utilizează cu rezultate bune atât la diferențierea cernelurilor, 
cât şi a petelor pentru stilourile cu bilă?. 

Metode de cercetare prin contact — difuziune. Acest gen de metode pune 


, în evidență gradul de copiabilitate diferit pe care îl au materialele de scriere, în 


funcție de natura, compoziția chimică şi timpul scurs de la aplicarea lor pe hârtie. 
Principiul metodelor constă în transferarea materialelor de scriere de pe suportul 
pe care se află, pe un alt suport şi urmărirea capacităţii lor de copiere. 


Practica de expertiză criminalistică recomandă întrebuințarea următoarelor procedee: 

Copierea pe hârtie albă, subțire, din celuloză curată (hârtia de țigară). Procedeul este 
folosit în stabilirea adăugirilor efectuate cu cerneluri ferogalice, creioane chimice ori creioane cu 
mină de grafit. În cazul cernelurilor ferogalice adăugarea poate fi stabilită doar dacă traseele 
grafice au o vechime relativ mică, deoarece acest tip de cerneală îşi pierde capacitatea de a se 
copia odată cu scurgerea timpului. 

Procedura de lucru. Documentul suspect de fals se acoperă cu o foaie de țigară, după care 
se introduce între două bucăţi de hârtie filtru umezite cu apă distilată iar peste ele se fixează 
hârtie parafinată. Întregul preparat se presează timp de 5 minute, urmărindu-se periodic nivelul 
transferării materialului de scriere. Dacă se constată că acesta este foarte scăzut, hârtia filtru se 
umezeşte cu apă acidulată. 


1 N.M.Ziuskina, B.P.Kiricinskii - op. cit., vol. II, pag. 286. 

2 Pentru detalii, T. Năşcuţiu — Cromatografia pe hârtie a substanțelor anorganice, Editura 
Academiei, Bucureşti, 1961, pag. 167; Z. Molester — Contribution a l'identifications des colorants 
par chromatographie sur papier, Differents applications (Thse, Faculte des Sciences de l'Universite de 
Paris, 1957; J. Mathyer — Comparaison d'encres par chromatographie sur papier, în Revue intemationale 
de criminologie et de police technique, nr. 184, mai 1961; D. Sandu — op. cit., pag. 133. 

3 1. Vicol — Examinarea actelor falsificate prin contrafacerea scrisului sau semnăturii — în 
Tratat practic de criminalistică, vol. III, pag. 296. 


251 


CE Scanned with OKEN Scanner 


Un alt procedeu de lucru care permite stabilirea adăugirilor efectuate cu hârtie carbon ori 
cu tuşuri tipografice, este copierea la cald'. Partea scrisă a documentului se acoperă cu o foaie 
de țigară şi se presează la cald cu fierul de călcat, după care se examinează în radiații UV, pentru 
a verifica luminiscența substanțelor transferate. 

Copierea pe straturile gelatinoase ale materialelor fotosensibile. Procedeul este recomandat 
pentru descoperirea adăugirilor efectuate cu cerneluri şi creioane care conțin coloranți solubili. Ca 
materiale de copiere se folosesc hârtia sau filmul fotografic din a căror emulsie se îndepărtează 
sărurile de argint. Pentru aceasta, materialul fotografic se fixează, se spală, se usucă și apoi se 
introduce în apă distilată la o temperatură de 20 grade C, pentru a înmula stratul de gelatină. 
După 3-4 minute se scoate din această baie, se îndepărtează picăturile de apă distilată cu o 
hârtie filtru şi apoi gelatina materialului fotografic se pune în contact direct cu suprafața scrisă a 
documentului, presând-o ușor. După cel mult 1 minut, materialul fotosensibil se separă de document 
și se usucă. În timpul contactului, coloranți solubili aflați în haşurile care trebuie diferențiate, 


difuzează în stratul de gelatină, făcând astfel posibilă aprecierea gradului lor de copiabilitate. 


Detecţia electronică a falsului comis prin adăugare. Metoda are caracter 
nedistructiv şi poate fi aplicată cu bune rezultate chiar şi în cazul în care adăugirile 
au fost făcute cu aceeaşi cerneală cu care a fost scris actul autentic. Aparatul 
folosit, denumit ESDA (Electro Static Detection Apparatus), este capabil să pună 
în evidență adâncimea variabilă pe care o au șanțurile firelor grafice, ca urmare 
a intensității diferite cu care s-a apăsat asupra instrumentelor de scris, ori ca 
urmare a modificării condițiilor de scris (de exemplu datorită aşezării unor folii de 
plastic sub act în timpul falsificării)? . 

2.5. Falsul comis prin copiere. 

Copierea constă în reproducerea scrisului sau semnăturii olografe, prin 
folosirea unor mijloace auxiliare. Copierea reproduce nu numai aspectul general 
al grafismelor, ci şi înclinația, plasamentul reciproc, dimensiunile acestora etc. În 
mod curent se folosesc următoarele procedee de copiere: copierea prin apăsare, 
copierea prin transparenţă, copierea cu ajutorul hârtiei copiative şi copierea cu 
ajutorul sistemelor optice de proiecție. 

a) Copierea prin apăsare se execută cu un instrument ascuțit, cu care se 
urmăreşte conturul grafismelor din scrisul original. Şanţurile obținute pe hârtia 
aşezată sub actul autentic, sunt retrasate apoi cu creion, cerneală sau pastă de 
pix. Urmele de presiune ale scrisului ce urmează a fi reprodus pot să ajungă în 
posesia plastografului şi în mod ocazional, dacă imaginea scrisului se imprimă 
pe colile de hârtie aflate sub suportul pe care s-a întocmit un anumit document. 
Aceste urme sunt folosite la redactarea unui act nereal, dar atestat de scrierea 
„autentică” realizată prin simpla reapasare a şanţurilor de presiune? . 


1 Acestea se copiază diferit, în funcţie de calitatea şi vechimea lor. 

2 A. lonaş — Detecţia electronică și identificarea documentelor, în Revista de criminalistică 
nr. 3/2000, pag. 3-5. | 

3 A. Frăţilă, Gh. Păşescu — Expertiza criminalistică a semnăturii, Editura Naţional, București 
1997, pag. 54. 

Elementele care atestă falsul prin copiere sunt numeroase, cele mai 
importante fiind următoarele: 

- lipsa de fermitate şi cursivitatea scăzută a scrisului; 

- discontinuități ale traseelor grafice; 

- grosimea variabilă a haşurilor; 

- lipsa legăturilor dintre unele grafisme; 

- urme accentuate de presare a hârtiei; 

- îngroşarea incipienţei şi finalului trăsăturilor; 

- prezența în masa hârtiei, a înțepăturilor folosite drept coordonate pentru 
reproducerea cât mai fidelă a firelor grafice; 

- corespondența aproape identică între dimensiunile, forma, înclinația şi 
spațierea scrisului copiat şi cele ale scrisului autentic etc. 

Demonstrarea falsului se face prin aplicarea unor procedee specifice, dintre 
care o răspândire mai mare au: 

- cercetarea documentului în lumină incidentă - se utilizează o sursă de 
lumină dirijată sub un unghi ascuțit, iar uneori paralel cu suprafața cercetată, 
pentru a evidenția urmele accentuate de presiune existente atât pe aversul, cât 
şi pe reversul actului; 

- efectuarea de măsurători liniare, unghiulare şi grafometrice, pentru a 


„ sublinia identitatea dimensiunilor, plasamentului şi formelor semnelor grafice; 


- suprapunerea imaginilor scrisului în litigiu şi a celui autentic — scrisurile 
examinate comparativ se fotografiază la aceeaşi scară; imaginea unuia din scrisuri 
se copiază pe hârtie fotografică obişnuită, iar cealaltă pe un suport transparent, 
după care se suprapun, urmărindu-se dacă între traseele grafice există coincidență 
deplină. Suprapunerea imaginilor se poate face şi prin proiectarea simultană pe 
o singură hârtie fotografică, a peliculei negative realizată după unul din înscrisuri 
şi a celei pozitive obținută după celălalt scris. Pentru realizarea unei imagini 
scală cu efect de umbră, cele două clişee se vor decala uşor în plan vertical sau 
orizontal în timpul expunerii; 

- juxtapunerea (îmbucşarea) copiilor pozitive ale scrisurilor examinate 
comparativ, în scopul demonstrării continuității liniare a haşurilor; 

- aplicarea unor grile transparente peste imaginile scrisurilor comparate, în 
vederea ilustrării plasamentului identic pe care îl au elementele componente ale 
grafismelor (acestea vor avea aceeaşi încadrare în pătratele din rețeaua grilei). 

b) Copierea prin transparență se poate realiza în două moduri : 

- aplicarea unei coli albe de hârtie direct pe scrisul autentic şi trasarea 
grafismelor cu un instrument de scris; 

- copierea scrisului pe hârtie de calc şi transferarea acestuia pe actul în 
litigiu, prin folosirea tehnicilor specifice copierii prin apăsare. 

Şi într-un caz și în celălalt, copierea se face, de regulă, pe o sticlă de geam 
aşezată în plan vertical (de exemplu, pe o fereastră). Verticalitatea suportului, 

precum şi poziția incomodă a plastografului în timpul copierii, vor genera o mare 
neregularitate a scrierii, care trădează fără echivoc manopera frauduloasă a 
contrafacerii! . Unii plastografi folosesc aparate destinate retuşării clişeelor 
fotografice, care oferă condiții mult mai bune pentru copiere şi reduc riscul apariției 
unor elemente evidente de contrafacere. 

De multe ori, falsificatorul nu are la dispoziţie un text autentic în care să 
regăsească toate expresiile literale sau cifrice de care are nevoie. În astfel de 
situații el este obligat să „fabrice” în prealabil un model alcătuit din decupaje. 

Copierea prin transparență este decelabilă. Se procedează, mai întâi, la 
examinarea cu ochiul liber şi apoi cu lupa sau un microscop cu putere de mărire 
reglabilă. 

Elementele care probează falsul sunt generate de dificultățile pe care le 
întâmpină plastograful la urmărirea, segment cu segment, a traseelor grafice, 
ceea ce îi impune un ritm de execuţie lent, o manieră picturală în trasarea liniilor. 
Presiunea de execuţie va fi uniformă, lipsind traseul grafic de nuanțările specifice 
scrisului autentic? . 

Cele mai reprezentative elemente care atestă copierea prin transparență 
sunt : 

- apariția frecventă a repasărilor efectuate pentru a reda continuitatea 
haşurilor - în momentul copierii, acestea sunt executate cu numeroase întreruperi, 
întrucât falsificatorul este obligat să ridice instrumentul de scris pentru a urmări 
fidelitatea reproducerii; 

- retuşări executate pentru redresarea traseelor care se abat de la modelul 
original, ori pentru completarea legăturilor dintre litere, atunci când falsificatorul 
recurge la alcătuirea cuvintelor din colaje; 

- plasamentul diferit al punctelor din care se încep sau în care se finalizează 
literele. Acest amănunt scapă de obicei din atenția plastografului care este 
preocupat să urmărească cât mai exact conturul, dimensiunile şi înclinația literelor 
din scrisul autentic; 

- sinuozități ale traseelor grafice, care contrastează cu siguranța şi fermitatea 
hașurilor autentice. Ele sunt generate de conflictul care apare între deprinderile 
de scriere ale falsificatorului şi cele ale persoanei al cărui scris îl copiază. Chiar 
şi după un antrenament îndelungat, haşurile trasate de falsificator au foarte rar 
fermitatea traseului autentic; 

- variațiuni nefireşti apărute în construcţia unor litere. Acest element apare 
atunci când copierea s-a făcut după litere decupate din texte diferite. Dacă în 
scrisul autentic literele se află la începutul cuvintelor iar plastograful a fost obligat 


1 E. Locard — Manuel de technique policier, Editura Payot, Paris, 1948, pag. 143. 
2 A Frăţilă, Gh Păşescu — op. cit., pag. 127. 

ca în scrisul contrafăcut să le introducă în interior, acestea vor avea dimensiuni, 
înclinație şi un contur general total necorespunzător locului pe care îl ocupă; 

- excese de identitate. Coincidența deplină sub aspectul mărimii, conturului 
şi valorilor unghiulare a haşurilor din scrisul copiat şi cel autentic, constituie 
dovada certă a falsului. Ea poate fi demonstrată prin copierea simultană - pe 
aceeaşi hârtie fotografică - a negativelor care conțin imaginile scrisurilor comparate; 

- apariția frecventă a prizelor de cerneală. Prizele de cerneală se formează 
datorită reproducerii lente şi secvențiale a haşurilor. Ele se găsesc în punctele în 
care traseele grafice prezintă mici discontinuități. În locurile în care se reia traseul 
grafic, comparativ cu cele în care acesta a fost întrerupt, cerneala îşi pierde 
nuanța, datorită presiunii reduse cu care se apasă pe instrumentul de scris, ori 
proastei calități a acestuia; 

- omiterea unor fragmente de trasee şi chiar a unor semne grafice din 
scrisul autentic; 

- existența unor trăsături de creion - acest element apare atunci când 
haşurile au fost trasate mai întâi cu creionul, iar repasarea cu stiloul sau pixul nu 
le-a putut acoperi în totalitate. Chiar şi atunci când haşurile de creion au fost 
acoperite în întregime cu cerneală, ele pot fi evidenţiate la examinarea 
microscopică în lumină polarizată (traseele de grafit devin strălucitoare ca oglinda) 
ori la examinarea în IR. Disocierea optică a trăsăturilor de creion de cele de 
cerneală suprapuse, prin cercetarea în radiații IR (cu lungimi de undă de 750- 
1500 milimicroni) se bazează pe proprietatea acestor radiații de a penetra selectiv 
diferite materiale. După cum s-a văzut, o parte a cernelurilor de scris sunt 
transparente la asemenea radiații, în timp ce haşurile de creion sunt opace. 
Practic, dacă un scris este copiat în prealabil cu creionul şi apoi repasat cu 
cerneală, imaginea obținută la examinarea cu ajutorul radiațiilor infraroşii va 
prezenta numai trăsăturile de creion‘. 

c) Copierea cu ajutorul hârtiei copiative (plombagină, indigo etc.). 

La acest procedeu de falsificare, plastograful introduce între actul autentic 
şi coala de hârtie pe care face copierea, o hârtie copiativă şi apoi urmăreşte 
traseul scrisului original cu un instrument cu vârful ascuţit, cu creionul sau pixul. 
În acest fel, pe coala de hârtie se imprimă haşurile scrisului în culoarea specifică 
hârtiei copiative, pe care le repasează ulterior cu cerneală sau pix. 

Şi în acest caz, indicii de fals sunt numeroşi, textul prezentând pe lângă 
elementele descrise la celelalte modalități de copiere, trăsături de plombagină 
subiacente sau paralele cu cele de cerneală (datorită unei repasări nereuşite) şi 
urme de ştersături efectuate pentru înlăturarea haşurilor de carbon neacoperite 
cu cerneală. 


SS a 


1 D. Sandu - op. cit., pag. 39. 

Diferenţierea trăsăturilor de carbon subiacente se face prin examinări 
microscopice (la care se recomandă o iluminare verticală) sau prin utilizarea 
filtrelor de lumină după regulile fotografiei separatoare de culori. Examinarea în 
IR se foloseşte cu rezultate bune doar dacă hârtia copiativă are în componență 
materiale opace la aceste radiaţii (de exemplu, carbonul). 

d) Copierea cu ajutorul sistemelor optice de proiecţie. Procedeul constă în 
realizarea unui clişeu fotografic după scrisul autentic şi repasarea cu un instrument 
de scris, a imaginii luminoase obținute cu ajutorul unui dispozitiv de proiecție. La 
prima vedere, folosirea sistemelor optice de proiecţie pare să reducă posibilitățile 
de descoperire a falsului, deoarece se pot modifica — prin mărirea sau micşorarea 
imaginii — dimensiunile scrisului. Această stare de fapt nu constituie însă un 
impediment pentru specialistul sau expertul criminalist, întrucât proporţiile dintre 
semnele grafice se păstrează indiferent de scara la care s-a realizat scrisul 
copiat. Este suficient să se execute două imagini fotografice la aceeaşi scară, 
pentru a obține o suprapunere perfectă între scrisurile examinate comparativ. În 
plus, ca şi în cazul celorialte modalități de copiere, pot fi identificate haşuri de 
creion cu care au fost urmărite traseele grafice ale imaginii luminoase, tremurături 
şi reluări ale trăsăturilor etc. Descoperirea clişeelor fotografice care poartă imaginea 
scrisului copiat, precum şi a aparaturii utilizate este relevantă pentru demonstrarea 
falsului. Pe clişee există, de regulă, urme dinamice produse de sistemul de 
antrenare a filmului, care servesc la identificarea aparatului fotografic utilizat la 
reproducerea scrisului autentic. De asemenea, clişeele fixează şi o serie de 
particularități ale actului original, cum ar fi: stropi de cerneală, pete, pliuri etc. 
care au valoare deosebită pentru dovedirea falsului. 

2.6. Falsul comis prin acoperire de text. Acoperirea de text este 
considerată o formă a falsului prin înlăturare şi constă în ascunderea unei părți 
din text cu haşuri de cerneală sau creion, ori cu pete formate din alte substanțe 
decât cele folosite pentru scris? . Prin acoperire se urmăreşte eliminarea unor 
mențiuni referitoare la datele de stare civilă ale părților, data ori termenul de 
valabilitate, sumele de bani, bunurile ori alte valori precizate în conţinutul său etc. 

Când acoperirea s-a făcut prin haşurarea cu o cerneală diferită de cea cu 
care s-a scris, pentru relevarea scrisului acoperit se recurge la fotografierea 
directă sau prin filtre colorate. În acest fel, poate fi citit, de exemplu, un text scris 
cu cerneală neagră şi acoperit cu bare violete?. În toate celelalte cazuri, se 
recomandă îmbibarea hârtiei cu vaselină sau cu tetraclorură de staniu și 
fotografierea versoului documentului prin transparenţă, în fața unei surse de 
lumină puternice. 


1C. Suciu = op. cit., pag. 475. 
2 E. Locard = op. cit., pag. 142. 

La copierea negativului pe hârtie fotografică, se foloseşte un timp de 
expunere scurt. Pentru a estompa trăsăturile prea negre de pe copia pozitivă, 
aceasta se spală cu un tampon de vată, îmbibat cu următorul amestec: 


- apă — 1000 ml. 
- fericianură de potasiu - 100 g. 

- bromură de potasiu - 1g. 

- hiposulfit de sodiu - 50 g. 


Pentru relevarea scrisului acoperit pot fi utilizate şi radiațiile infraroşii, însă 
ele sunt eficiente numai în măsura în care substanța acoperitoare este transparentă 
la aceste radiații, iar materialul de scriere, opac. De exemplu, pot fi evidenţiate 
în acest fel, scrisurile executate cu tuş, hârtie carbon, creion grafit, cerneluri care 
conțin săruri metalice etc., acoperite cu materiale care conțin anilină, substanțe 
organice sau ceară. 

În cazul în care scrisul acoperit a fost executat cu creion, evidenţierea este 
mai dificilă, deoarece grafitul şi caolina, nu se fixează suficient de bine în masa 
hârtiei. De aceea se recomandă să se procedeze la relevarea urmelor de presiune 
de pe versoul documentului. Pentru aceasta se foloseşte iluminarea sub un 
anumit unghi de incidenţă şi înregistrarea fotografică a diferențelor de relief. O 
altă metodă de relevare constă în aplicarea direct pe documentul litigios a unor 
materiale termoplastice, peste care se fixează o bucată de geam gros de sticlă, 
care se încălzeşte cu un bec electric. Se obține, în acest fel, un mulaj care se 
fotografiază în lumină laterală”. 

Atunci când acoperirea s-a făcut cu materiale de scriere de acelaşi fel ca 
cele cu care s-a scris textul, pentru evidențierea acestuia se foloseşte 
roentgennografia. Metoda este eficientă doar dacă materialul acoperitor conține 
substanțe cu număr atomic mai mare de 24-25. Relevarea este posibilă datorită 
grosimii mai mari a stratului care acoperă scrisul. Examinarea roentgennografică 
este indicată şi pentru reconstituirea haşurilor de creioane colorate acoperite cu 
creion de grafit, care este transparent la aceste raze?. 

O altă metodă utilizată pe scară largă pentru descifrarea textelor acoperite, 
este metoda difuzo-copiativă cu ajutorul hârtiei fotografice. Ea este aplicată cu 
rezultate optime la evidenţierea haşurilor trasate cu creion chimic sau cu cerneluri 
pe bază de violet şi albastru de metil, acoperite cu tuş negru sau creioane de 
grafit. Aceste materiale au capacitatea de a difuza în emulsia hârtiei fotografice, 
spre deosebire de cele acoperitoare care rămân inerte. 


1 C. Suciu — op. cit., pag. 476. l -a 
2 Acestea conțin coloranți minerali şi talc, care absorb razele X moi. D. Sandu - op. cit., 


pag. 104. 

Pentru citirea scrisului executat cu creion de grafit, pastă pix, hârtie copiativă 
şi a scrisului dactilografiat acoperit cu tuş negru, se foloseşte tratamentul cu 
ultrasunete cu o frecvență de cel puţin 20.000 Hz.!. 

Substanțele care acoperă scrisul pot fi îndepărtate şi prin aplicarea unor 
procedee chimice sau mecanice. 

Procedeele chimice folosesc reactivi care au capacitatea să dizolve materialul 
acoperitor şi de a fi neutri față de materialul de scriere (nu provoacă solubilizarea 
lui). Ca reactivi se folosesc: permanganatul de potasiu, hipocloritul de sodiu, 
acizii diluați, alcoolul etilic, piridina, soluția de amoniac 10%, dietilformiamida etc. 

Scrisurile acoperite cu pastă pix sunt tratate, de regulă, cu o soluție din 
două părți alcool butilic şi o parte alcool etilic. Aceasta îndepărtează majoritatea 
tipurilor de pastă, fiind în acelaşi timp inactivă față de materialele de scriere 
obişnuite? . 

Îndepărtarea stratului acoperitor prin aplicarea unor procedee mecanice 
depinde de calitatea şi starea hârtiei şi de natura materialului de acoperire. 
Astfel, în cazul hârtiilor care au un satinaj superior (care sunt bine încleiate şi 
finisate la suprafață), se foloseşte hârtie fotografică nedevelopată şi nefixată, 
umezită în prealabil cu apă, pentru ca stratul de gelatină să dobândească o 
aderență corespunzătoare. Hârtia se aplică peste scrisul acoperit în mod repetat 
(de circa 10-15 ori), până când stratul de deasupra va fi înlăturat. Ultimele bucăți 
de hârtie vor fi studiate cu atenţie, întrucât este posibil ca pe ele să se transfere 
scrisul acoperit. Dacă scrisul acoperit este depus pe hârtie de calitate inferioară, 
degajarea petei se poate face, de exemplu, cu albuş de ou fiert, plastilină albă, 
sau cauciuc brut? . 

2.7. Falsul comis prin decupare şi reconstituire (colajul). 

Decuparea şi reconstituirea reprezintă un fals grosolan, uşor detectabil chiar 
la observarea cu ochiul liber. Pentru executarea lui se parcurg două etape: 
constituirea textului şi transferul. 


1 Ca mediu de propagare a ultrasunetelor se întrebuințează un lichid pe bază de borax sau 
clorură de amoniu, clorhidrină, alcool etilic, tetrametafosfat de sodiu trisubstituit, mercur etc. 
Porţiunile cu scris acoperit se decupează, se introduc în recipientul în care se află una din soluțiile 
amintite şi se pune în funcțiune sursa de ultrasunete. Datorită acţiunii bulelor de aer care se 
formează în timpul propagării ultrasunetelor, stratul acoperitor va fi simțitor atenuat sau chiar 
înlăturat într-un interval de aproximativ 3 minute de la începerea tratamentului. În acest sens, W. 
Hofmann - Der Ultraschall in der Urkundenunterronchung — în „Kriminalistik”, Juli 1958; C. Suciu 
- op. cit., pag. 476; D. Sandu - op. cit., pag. 107. 

2 L. Mocsy — Metodă chimică pentru relevarea mențiunilor modificate sau acoperite cu 
pastă de scris, în Materialele celui de al VII-lea simpozion internaţional de criminalistică, Bucureşti. 
1970; D. Sandu -— op. cit., pag. 105. 

3 De exemplu, pentru îndepărtarea hașurilor de creion de grafit se foloseşte cauciucul brut. 
Se taie o bucată plană de cauciuc care se aplică de mai multe ori pe porţiunea acoperită din act, 
presându-se uşor. După curățirea cauciucului de grafitul prelevat, operaţiunea se repetă până la 
obținerea rezultatului optim. D. Sandu - op. cit., p. 107. : 

La constituirea textului, falsificatorul este nevoit să procure mai întâi, în 
cantități suficiente, modele din scrisul pe care urmăreşte să-l reproducă, astfel 
încât acestea să aibă legătură, ori să conțină idei şi fapte cu textul pe care 
doreşte să îl alcătuiască. Urmează decuparea frazelor, propozițiilor sau cuvintelor 
de care are nevoie şi lipirea lor pe o foaie albă. Marea dificultate a operației 
constă în echilibrarea frazelor, cuvintelor sau literelor de proveniență diversă, 
deoarece unele dintre ele pot fi scrise cu instrumente total diferite, ori pot avea 
înclinații diferite. De aceea falsificatorul este nevoit să redreseze axele literelor, 
pentru ca acestea să aibă o înclinație firească’ . 

Transferarea textului alcătuit din colaje se face prin litografiere, calchiere, 
sau prin folosirea unor substanțe adezive?, cu care în primă fază se obţin 
reproduceri inversate, iar în următoarele directe. În prezent, transferul se face cu 
tehnici computerizate, care elimină multe din neajunsurile specifice acestui 
procedeu de falsificare. 

Elementele care atestă falsul comis prin colaj pot fi grupate în două mari 
categorii: elemente ale decupajului şi elemente ale transferului. 

a) Elemente ale decupajului. Acestea vizează în special iregularitatea textului 
şi se referă la: 


- apariția în scrisul falsificat a unor disproporții între calibrul grafismelor, 


cuvintelor şi grupurilor de cuvinte, ca urmare a procurării lor din texte diferite?: 


- înclinația scrisului - scrisurile provenite din texte diferite au înclinații diferite, 
deoarece de la o piesă la alta, acelaşi scriptor nu execută literele cu o înclinație 
constantă, ea variind în funcţie de condiţiile de moment în care scrie. De aceea, 
actul constituit din colaje va prezenta alternanţe ale înclinaţiei. Aceste alternante 
sunt evidente şi nu pot fi confundate în nici un caz cu scrisurile în evantai, la care 
literele au înclinaţie variabilă chiar în interiorul cuvintelor, în timp ce la falsurile 
prin decupaj, predominantă este înclinația diferită a cuvintelor; 

- forma grafismelor. La un scris autentic, aceeaşi literă are forme diferite, 
în raport cu locul pe care-l ocupă în cadrul cuvântului: la începutul, în interiorul 
sau sfârşitul său. Această caracteristică este practic imposibil de reprodus de 


1E. Locard — op. cit., pag. 147 şi urm. 

2 Cum este, de exemplu, parafina saponată. ȘI 

3 Diferenţele sunt uneori mari, alteori foarte mici. Dacă diferențele sunt mici, deosebirile pot 
fi scoase în evidență prin realizarea unei fotografii la o scară mare înscrisului în litiugiu. Trebuie 
avut totuși în vedere că acelaşi scriptor nu păstrează - în afara cazurilor de caligrafie şcolară- 
O mărime constantă a literelor, aspect ce pare să-l avantajeze pe falsificator. Chiar şi în această 
situație plastograful trebuie să ţină cont de ceea ce se cheamă gladiolaj şi ingladiolaj, adică de 
scrierea literelor cu o înălțime progresiv descrescătoare, respectiv crescătoare, pe măsură ce 
scrisul înaintează spre finalul rândului. Niciodată el nu va reuşi să respecte cu strictețe aceste 
raporturi de mărime, fiind nevoit să le modifice. De aceea, în textul său vor apărea litere sau 
cuvinte cu dimensiuni nefireşti de mari sau de mici în raport cu cele învecinate. 

către plastograf, deoarece el trebuie să folosească doar literele pe care le-a putut 
procura, chiar dacă forma lor nu este corespunzătoare locurilor pe care trebuie 
să le ocupe în cadrul cuvintelor; 

- direcția scrisului - scrisul autentic conține rânduri şi cuvinte cu o direcție 
generală strict personală, de regulă constantă. Această direcţie variază însă de 
la un text la altul, datorită unor factori de moment de natură fizică ori psihică. În 
schimb, actele falsificate prin decupare şi reconstituire conțin rânduri şi cuvinte 
cu direcții diferite, care nu se întâlnesc niciodată în modelele de comparație; 

- topografia textului. O serie de elemente care privesc aşezarea textului pe 
hârtie, cum sunt de exemplu, cele referitoare la spațiile dintre cuvinte sau rânduri, 
modul de terminare a rândurilor, lățimea marginii albe a colii de hârtie şi direcția 
ei, locul în care începe şi se finalizează textul etc. sunt neglijate de regulă de 
falsificator când reproduce modelul. 

b) Elemente ale transferului. Cele mai semnificative elemente ale transferului 
sunt: 

- existența unor trasee suplimentare de legătură, pe care falsificatorul este 
obligat să le execute pentru a îmbina anumite părți din text. Prezența acestor 
trasee este mai evidentă la cuvintele alcătuite din silabe şi poate fi uşor observată 
la cercetarea microscopică; 

- repasări, retuşări, tremurături, discontinuități, prize de cerneală, erori în 
atacul literelor demonstrează transferul efectuat prin calchiere; 

- luciul special al hârtiei în locurile suspecte de fals, atestă transferul efectuat 
cu ajutorul unor substanțe precum parafina saponificată; 

- prezența cernelei litografice demonstrează transferul prin litografiere 
(cerneala litografică nu conține coloranți utilizați la fabricarea cernelurilor obişnuite, 
fapt care se poate constata prin analize fizico-chimice). 

2.8. Falsul comis prin conducerea mâinii de către altă persoană. 

Existența acestui gen de fals este greu de probat, chiar şi atunci când 
expertul concluzionează că scrisul a fost executat prin conducerea mâinii de 
către altă persoană, deoarece de multe ori nu se poate stabili dacă a fost exprimat 
sau nu un acord în acest sens. Există trei feluri de mână condusă: mâna inertă, 
ajutată şi forțată! : 

a) Scrisul executat de mâna inertă condusă de altă persoană se întâlneşte 
la persoanele care suferă de paralizie, pareză sau la cele aflate în agonie, care 

acceptă sau doresc să scrie în acest fel. Datorită faptului că mâna inertă se 
abandonează complet în mâna care o conduce, rezultă un scris care conservă 
parțial deprinderile grafice ale ghidului, însă cu deformări caracteristice în privinţa 


1E. Locard — op. cit., pag. 152 şi urm.. 

dilatării, formei semnelor diacritice şi barelor, modului de legare a literelor, valorilor 
unghiulare ale traseelor grafice etc. Scrisul oglindeşte un mare număr de 
întreruperi, datorită rezistenței involuntare pe care o întâmpină ghidul în efectuarea 
propriilor sale mişcări descriptorii. Aceste deformări modifică aspectul general al 
scrisului specific ghidului şi îngreunează activitatea de expertiză. Cu toate acestea, 
este posibilă formularea unor concluzii potrivit cărora scrisul a fost executat de 
mâna inertă condusă de altă persoană. 

b) Scrisul executat de mâna ajutată este mai frecvent şi se întâlneşte 
atunci când scriptorul nu stăpâneşte bine tehnica scrierii sau când prezintă o 
indisponibilitate funcțională (senilitate, reumatism, leziuni nervoase centrale sau 
periferice, răniri ale brațelor etc.). Spre deosebire de mâna inertă, de această 
dată scriptorul nu se mai abandonează în mâna ghidului, ci colaborează cu 
acesta. Din combinaţia celor două forțe consensuale, rezultă un scris caracteristic, 
cu o structură complexă. Astfel, deşi mâna ghid şi cea ghidată încearcă să-şi 
sincronizeze mişcările pe aceeaşi direcţie, nu va exista niciodată o concordanță 
deplină a gesturilor, deoarece prima în mod obiectiv are tendința să scrie cuvinte 
descendente, în timp ce cealaltă le va scrie pe un traseu ascendent, pentru a 
redresa aliniamentul rândurilor. Datorită acestei împrejurări, scrisul va reflecta 
caracteristici grafice proprii atât persoanei a cărei mână a fost condusă, cât şi 
persoanei care a condus mâna. Examenul de laborator permite stabilirea faptului 
că scrisul a fost executat de mâna ajutată, uneori fiind posibilă chiar identificarea 
persoanelor care l-au efectuat. 

c) Mâna forțată. Sunt situații în care mâna este „sechestrată” şi condusă în 
mod forțat de altă persoană, pentru a o obliga să scrie un text pe care victima 
nu-l acceptă. Aşadar, în timp ce una din mâini se opune scrierii, cealaltă îşi 
canalizează eforturile înspre obținerea scrisului dorit. Rezultatul confruntării dintre 
cele două forțe se materializează într-o scriere puţin lizibilă, dezorganizată, în 
care abundă unghiulări accentuate, litere cu forme şi dimensiuni foarte variate, 
rânduri cu aliniamente total diferite etc. 

3. Cercetarea criminalistică a textelor dactilografiate. 

Deşi în prezent maşinile de scris sunt folosite mai rar în redactarea 
înscrisurilor, deseori expertiza criminalistică are ca obiect examinarea unor texte 
dactilografiate, multe dintre acestea fiind executate înaintea răspândirii pe scară 
largă a tehnicilor de calcul. Prin expertiză, organul judiciar solicită specialistului 
să identifice maşina de scris la care a fost bătut textul, sau persoana dactilografului. 
Pe lângă problemele amintite, cercetarea de laborator a textelor dactilografiate 
rezolvă şi alte aspecte care pot prezenta interes pentru cauză, cum sunt: vechimea 
relativă a documentului; dacă textul a fost redactat într-o singură etapă sau în 
perioade de timp diferite; stabilirea falsului şi a contrafacerilor etc. 

3.1. Identificarea de gen şi individuală a maşinii de scris. 

Încă de la examinarea primelor texte dactilografiate a apărut nevoia delimitării 
maşinilor de scris după marcă, model, claviatură etc.!. Stabilirea apartenenței 
scrisului la un anumit gen de maşină constituie faza ce precede în mod obişnuit 
procesul de identificare a maşinii la care s-a scris actul incriminat. Ea are mare 
importanță pentru investigațiile judiciare, întrucât ajută la restrângerea cercului 
de bănuiţi, la orientarea cercetărilor într-o anumită direcție? . 

Identificarea de gen a maşinii de scris 

Pentru stabilirea tipului şi modelului maşinii de scris, în textul dactilografiat 
vor fi examinate următoarele caracteristici: complexul semnelor de pe claviatură, 
pasul mecanismului principal al maşinii de scris, lungimea rândului, distanța dintre 
rânduri şi simbolul de fabricație al maşinii. 

Complexul semnelor de pe claviatură. Marea majoritate a maşinilor de scris 
au claviatura formată din patru rânduri de taste, pe care sunt imprimate semnele 
grafice (câte două pe fiecare tastă). De-a lungul timpului s-au folosit însă şi 
maşini care conţineau trei rânduri de taste (câte trei caractere pe fiecare tastă), 
ori maşini cu claviatura formată din 6-8 rânduri de taste (aveau câte un singur 
semn pe tastă). 

Complexul semnelor de pe claviatură este dat de numărul caracterelor de 
pe taste*.. Atunci când un anumit semn se regăseşte în textul dactilografiat, dar 
lipseşte de pe claviatura maşinii de scris, este suficient pentru a exclude respectiva 
maşină din sfera cercetărilor. Nu acelaşi lucru se poate afirma în privinţa literelor 
ă, â, î, ş, f din alfabetul român, dacă ele nu apar în textul examinat, deoarece 
este posibil ca din diverse motive, dactilograful să fi renunțat la folosirea lor. 

Un element important în stabilirea apartenenţei de gen îl reprezintă modul 
în care sunt aşezate semnele grafice pe fiecare tastă, însă acest lucru poate fi 
determinat doar dacă textul oglindeşte devieri de aceeaşi natură ale anumitor 

caractere. 

Tipul caracterelor din complexul claviaturii este dat de configurația şi 
dimensiunile literelor, cifrelor şi a celorlalte semne. 

Configurația se stabileşte după curbura literelor, modul de dispunere a 
trăsăturilor constitutive și prezența sau absența unor detalii (ghirlande, picioare 
la majuscule). Din acest punct de vedere, tipul caracterelor poate fi: pica (tipul 
obişnuit de litere), elite (de dimensiuni mai mici decât pica), roman (mai mari 


11. Anghelescu, V. Stanciu — Expertiza scrisului dactilografiat şi a celui de tipar, în Tratat 
practic de criminalistică, vol. III, pag. 329. 

2 D. Sandu - op. cit., pag. 149. 

3 Acest număr diferă în funcţie de prezenţa sau absența unor semne suplimentare, cum 
sunt, de exemplu %, =, +, /, â, î şi altele. 

decăt pica), italice (cursive) şi gotic. Unele maşini apărute ulterior conțineau 
modificări parţiale (doar la anumite litere) ale caracterelor de tip pica şi elite. 

Dimensiunea caracterelor este dată de înălțimea şi lățimea grafismelor, 
fiecare semn având o înălțime specifică pentru minuscule şi majuscule. În schimb, 
lățimea variază de la caracter la caracter, în funcţie de numărul elementelor care 
îl compun. Dimensiunile se calculează prin măsurători efectuate asupra unor 
litere de acelaşi fel situate în rânduri diferite, valorile lor finale fiind stabilite prin 
calcularea mediei aritmetice a măsurătorilor! . Pe lângă caracteristicile descrise, 
fiecare tip de literă mai prezintă şi un anumit unghi de înclinare a unora dintre 
părțile ei componente?. 

Pasul mecanismului principal este reprezentat de distanța pe care o parcurge 
carul maşinii de scris spre stânga, la o apăsare pe una din taste sau pe bara de 
spaţiere. În textul dactilografiat el este dat de distanţa dintre axele medii a două 
semne alăturate aflate în acelaşi cuvânt, bătute fără interval?. Pentru a stabili 
valoarea pasului mecanismului principal, se măsoară distanța dintre medianele 
unor litere omonime (de preferat i, t, I) între care se găsesc cel puțin 20-30 de 
semne graficef. Distanţa în mm. astfel obținută, se împarte apoi la numărul de 
semne aflate între punctele folosite ca reper pentru efectuarea măsurătorilor. 
Mărimea pasului mecanismului principal va fi reprezentată de media aritmetică a 
măsurătorilor efectuate pe mai multe rânduri. Trebuie să se aibă în vedere că 


1 Determinarea exactă a dimensiunii semnelor nu este o operațiune simplă, deoarece ea 
este influențată de calitatea panglicii maşinii de scris (inclusiv de cantitatea tuşului cu care este 
îmbibată), de forța de lovire a tastelor, de starea tamburului maşinii, precum şi de faptul dacă 
actul examinat reprezintă primul exemplar sau un exemplar obținut prin intermediul hârtiei copiative” 
- D. Sandu - op. cit., pag. 150. 

2 C. Suciu - op. cit., pag. 485. 

3 |. Anghelescu, V. Stanciu - op. cit., pag. 332. 

4 La stabilirea numărului de semne se socotesc şi spaţiile libere dintre cuvinte, egale cu 
unul sau mai multe semne. 

5 În literatura de specialitate mai sunt descrise şi alte modalități de calculare a pasului 
maşinii de scris. Prima constă în măsurarea a 51 „bătăi” între medianele a două litere şi înmulţirea 
distanței rezultate cu 2. Se despart apoi două zecimale şi se obține astfel pasul maşinii la care 
s-a dactilografiat textul (de exemplu, dacă la măsurătoare au rezultat 130 mm, aceştia se înmulțesc 
Cu 2, iar prin despărțirea a două zecimale, se obține valoarea de 2,60 mm). Pasul mecanismului 
principal se măsoară mult mai simplu prin aplicarea deasupra textului, a unei grile transparente, 


2,54 . 
spațiată în pasuri de diferite mărimi. Se mai foloseşte şi următoarea formulă: P == În care 


2,54 reprezintă un inch în mm, iar N, numărul de bătăi pe distanţa de un inch. | 

Maşinile cu caractere de tip pica şi roman au pasul cu valori de 2,54 mm., 2,50 mm. şi 2,60 
mm. La cele cu caractere romane pasul poate să înregistreze valori de până la 1,82 mm. Maşinile 
de tip elite au pasul cu valori de 2,12 mm.-2,25 mm. La mașinile de fabricaţie americană şi la 
unele maşini englezeşti, literele şi spațiile libere dintre ele se bazează pe sistemul inch. Maşinile 
fabricate în alte tări, inclusiv cele europene, au spațierea bazată pe sistemul metric. 

spațierea literelor în timpul dactilografierii, este controlată de un regulator care 
dacă se defectează, provoacă o îngrămădire a semnelor, de care se va ține 
seama în timpul măsurătorilor. 

Distanţa dintre rânduri este definită ca fiind intervalul dintre două rânduri 
consecutive, măsurată între bazele a două litere aflate unele sub altele. Ea poate 
fi modificată cu ajutorul unui „dispozitiv cu clinchet”, care permite dactilografierea 
la un rând, un rând şi jumătate, două rânduri, două rânduri şi jumătate sau trei 
rânduri. 

Măsurarea distanţei se face de preferință între litere omonime, iar dacă 
acest lucru nu este posibil, se folosesc două litere diferite, evitându-se însă 
literele cu depasante. Pentru exactitatea rezultatelor se efectuează cel puțin 
3 măsurători, distanța dintre rânduri fiind dată de media aritmetică a acestora”. 

Lungimea rândului se calculează prin măsurarea distanței dintre începutul 
primului semn şi sfârşitul ultimului semn din rând. Ea depinde de lungimea carului 
maşinii de scris şi reprezintă un element important în stabilirea tipului maşinii de 
scris. 

Simbolul de fabricație a maşinii de scris. Acest element este plasat între 
semnele de pe fiecare tastă a maşinii de scris şi are un relief mai puțin pronunţat 
decât acestea. El prezintă importanţă deosebită în stabilirea apartenens: de gen, 
deoarece oferă informații utile despre emblema fabricii producătoare. 


O parte din caracteristicile generale descrise sunt folosite pentru întocmirea unor formule 
de triere a maşinilor. Una din aceste formule ia în considerație următoarele caracteristici? : 

- mărimea pasului mecanismului principal al maşinii de scris, exprimată în mm şi calculată 
între o sută de “bătăi”; 

- simetria sau asimetria barei minusculei “t” faţă de corpul literei (asimetria se notează cu 
1, simetria cu 2); 

- forma cifrelor: cele clasice se notează cu “a”, cele moderne şi variantele lor cu “b”; 

- poziția simetrică sau asimetrică a barei minusculei “f' (se notează cu “|” în caz de 
asimetrie şi “Il” pentru simetrie). 

Formula poate fi îmbunătățită prin notarea formelor specifice pe care le au cifrele “3” şi "4". 
În cazul cifrei “3" se folosesc următoarele simboluri: 1 — când ambele părți sunt rotunjite; 2 — când 
partea superioară dreaptă este precedată de o linioară; 3 — când partea superioară este dreaptă 
şi simplă. Pentru cifra “4” se notează cu 1 când este închisă, cu 2 când este deschisă şi cu 3 
când este deschisă dar are pinteni la bază“. 


1 intervalele dintre rânduri sunt uneori neregulate, aspect care poate fi sesizabil chiar şi cu 
ochiul liber. Neregularități se datorează eliberării tamburului maşinii de scris şi de aceea, în 
aceste cazuri, distanța dintre rânduri este total arbitrară. 

2 Simbolul este reprezentat de diferite litere, cifre sau semne (“b', “AR”, "M,", "58", “100”, 
„+”) şi apare în două situații distincte: când actul a fost dactilografiat într-un mare număr de 
exemplare; când semnele între care se află, se tocesc. În ultimul caz el constituie, alături de alte 
caracteristici, un element important de individualizare a maşinii de scris. 

3 W.Schneeberger — L'examen preliminaire des ecriturâs a la machine, în RIPC nr. 24/1949. 

4 D. Sandu - op. cit. pag. 155. 

Este suficient ca formula maşinii de scris de la care s-au prelevat modelele 
de comparație să conţină un singur element diferit față de formula întocmită 
pentru maşina la care s-a dactilografiat textul în litigiu, pentru a o exclude din 
sfera cercetărilor. 


Identificarea individuală a maşinii de scris. 

Identificarea se face prin comparări între textul în litigiu şi probele de scris 
prelevate de la maşinile suspecte, ori modelele de comparație aflate în cartotecile 
criminalistice. Caracteristicile particulare pe baza cărora se face individualizarea 
sunt generate de unele defecte de fabricație! , uzuri apărute în corpul literelor şi 
la nivelul semnelor diacritice, şi devieri ale literelor în plan orizontal sau vertical? . 
Valoarea identificatoare a caracteristicilor particulare este cu atât mai mare cu 
cât uzura maşinii este mai accentuată. 

Identificarea maşinilor noi este foarte dificilă, mai ales dacă ele au fost 
utilizate pentru redactarea unui număr mic de documente. 

Din categoria caracteristicilor individuale apărute ca urmare a uzurii specifice 
a maşinilor de scris fac parte: 

- devierea axelor longitudinale ale unor litere sau cifre față de verticală; 

- dezalinierea pe orizontală a semnelor grafice - se manifestă prin 
poziționarea unuia sau mai multor semne grafice, în plan superior sau inferior 
liniei de bază a rândului. 

Imperfecțiunile de aliniament în plan vertical ori orizontal vor fi apreciate 
drept caracteristici individualizatoare numai în măsura în care ele se repetă în 
mod constant, deoarece sunt şi situații în care apariția lor este pur întâmplătoare. 
Aşa sunt de exemplu dezalinierile cauzate de modul în care se dactilografiază, 
forța cu care se apasă pe taste, viteza şi ritmicitatea dactilografierii etc.; 

- distanțe neregulate dintre semnele grafice - textul prezintă îngrămădiri 
sau spațieri exagerate între literele aceluiaşi cuvânt, ca urmare a dereglării 
regulatorului care asigură deplasarea constantă de la dreapta la stânga a carului 
maşinii de scris. După cum s-a mai precizat, această caracteristică trebuie luată 
în considerare atunci când se calculează pasul mecanismului principal, deoarece 
în locurile în care există îngrămădiri sau aerisiri de litere, nu se pot face măsurători 
concludente; 

- intervale neregulate între rânduri‘; 


1 Care nu sunt însă specifice pentru un întreg lot de maşini. 

2 E. Stancu - op. cit. pag. 350. 

3 Acest element este provocat de deformarea pârghiei pe care se află semnul grafic, sau 
de poziționarea greşită a trunchiului acestuia, : a | 

* Distanţa variabilă dintre rânduri se datorează slăbirii sau uzurii dispozitivului de spaţiere 
ori a celui de rulare a tamburului maşinii de scris, precum şi faptului că mecanismele de presare 
a hârtiei pe sul nu exercită o apăsare constantă şi suficient de puternică asupra ei. - |. Anghelescu, 


V. Stanciu - op. cit., pag. 336. 

- lipsa paralelismului dintre rânduri; 

- neregularități marginale — marginile albe ale colii de hârtie şi alineatele au 
dimensiuni variabile; aceste neregularități pot fi generate atât de cauze tehnice, 
cât şi de cauze subiective?; 

- colorarea inegală şi îmbâcsirea semnelor grafice, îndeosebi a buclelor şi 
ovalelor. Această particularitate apare pe de o parte ca urmare a fixării de-a 
lungul timpului a unor impurități în părţile scobite ale semnelor grafice, iar pe de 
altă parte, ca urmare a blocării panglicii maşinii de scris. Un astfel de element 
are valoare individualizatoare mai scăzută datorită inconstanţei cu care se repetă. 
El nu va putea fi folosit la identificarea maşinii de scris, decât dacă se compară 
texte dactilografiate. în acelaşi timp cu textul în litigiu? ; 

- dubla impresionare a conturului literelor. Dublarea conturului semnelor 
grafice este provocată de regulă de defecțiunile mecanice ale maşinii, dar ea 
poate fi şi consecinţa lipsei de experienţă a dactilografului, care efectuează mai 
multe tatonări înainte de a apăsa decisiv pe tastă. Această caracteristică are o 
valoare individualizatoare ridicată în cazul în care frecvența cu care se întâlneşte 
în textele dactilografiate este mare; 

- particularități în redarea semnelor grafice. Conturul semnelor grafice poate 
conține numeroase şi variate imperfecţiuni, constând din : îngroşarea trăsăturilor, 
amputarea (lipsa) unor părți din conturul literelor şi cifrelor (care nu vor mai fi 
descrise în mod complet), deplasarea unor detalii ale semnelor grafice, etc. Ele 
sunt cauzate de unele defecte de fabricaţie, dar de cele mai multe ori sunt 
consecința uzurii accentuate a maşinii de scris. De exemplu, îngroşarea corpului 
semnelor grafice (îndeosebi la puncte şi virgule, care sunt folosite mai des) este 
produsă de aplatizarea părții metalice a caracterelor. Neregularitățile de imprimare 
pot fi provocate şi de utilizarea unor panglici defecte (uzate, perforate), de 

denivelările tamburului maşinii de scris (adâncituri, rupturi), precum şi de lipsa de 
ritmicitate din timpul dactilografierii. 

O altă categorie de caracteristici individuale de identificare este generată 
de reparațiile efectuate la maşina de scris. Ele pot consta în dezalinierea pe 
verticală sau orizontală a semnelor grafice (datorită montării greşite), sau în 


1 Se datorează uzurii mai accentuate a capetelor tamburului maşinii de scris Din această 
cauză hârtia nu este suficient de presată pe una dintre extremitățile laterale; 

2 De exemplu atunci când textul a fost redactat în mai multe etape, la reintroducerea colii 
În maşina de scris, aceasta nu mai poate fi fixată exact în coordonatele anterioare. Textul va 
prezenta atât iregularități marginale, cât şi dezalinieri de rânduri concretizate prin lipsa paralelismului 
dintre ele. Caracteristica trebuie apreciată cu prudență, deoarece ea este specifică şi falsului 
comis prin adăugare de text. 

3 D. Sandu - op. cit. pag. 157. 

apariția unui alt tip de caractere decât cele care fac parte din complexul semnelor 
de pe claviatură. 

La formularea concluziilor de identitate sau neidentitate este necesar să se 
constate dacă aceste caracteristici individualizatoare se repetă în mod constant 
în textul dactilografiat, pentru că, aşa cum s-a arătat, o serie de “particularități” 
se datorează unor cauze absolut întâmplătoare. De aceea, concluziile trebuie să 
se sprijine pe ansamblul caracteristicilor comune, constant repetabile şi nu pe 
elemente izolate. 

În literatura de specialitate s-au exprimat păreri contradictorii cu privire la 
posibilitățile de identificare a maşinilor de scris noi. Potrivit unor opinii, identificarea 
propriu-zisă nu este posibilă, deoarece maşina nu prezintă caracteristici cu valoare 
individualizatoare. Dimpotrivă, alţi autori consideră că se poate face identificarea 
chiar şi în cazul maşinilor care nu au fost date încă în exploatare, pe baza unor 
particularități reprezentate de dezalinierea şi diferențele de imprimare a unor 
semne ori părți ale aceluiaşi semn grafic. Aceste particularități apar datorită 
faptului că asamblarea maşinilor se face manual şi prin urmare piesele nu pot fi 
fixate absolut identic la toate exemplarele aceluiaşi model. De asemenea, 
„ caracteristici individualizatoare apar şi datorită matrițelor în care se toarnă semnele 
grafice. Acest ultim punct de vedere este pe deplin justificat, dacă se are în 
vedere principiul potrivit căruia “un obiect nu poate fi identic decât cu el însuşi”. 

Obţinerea modelelor de scris pentru comparație. 

Ca şi în cazul identificării persoanei după scrisul de mână, expertiza care 
are ca obiect identificarea maşinii de scris, foloseşte două categorii de probe de 
scris: preconstituite şi experimentale. 

Probele preconstituite trebuie obținute cu respectarea aceloraşi cerințe 
impuse de expertiza grafoseopică. Valoarea lor este incontestabilă, deoarece 
reflectă mult mai fidel caracteristicile maşinii de scris suspecte, mai ales dacă au 
fost dactilografiate la o dată apropiată de cea a redactării textului în litigiu. 

Probele experimentale se obțin pe o coală de hârtie pe care se menționează 
tipul, modelul, seria maşinii de scris şi data la care au fost luate. Aceste date 
sunt necesare pentru stabilirea elementelor nou apărute ca urmare a uzurii sau 
reparațiilor. Se bat apoi în ordinea de pe claviatură, caracterele de pe fiecare 
rând, mai întâi minusculele şi apoi majusculele. În continuare se “bate” textul 
existent pe documentul în litigiu, precum şi un alt text care conţine cuvinte din 
textul în litigiu. Este bine ca textul să fie “bătut” de 2-3 ori pentru a urmări 
constanța în imprimarea unor caractere. Dacă documentul în litigiu a fost realizat 


503 D, Sandu - op. cit. pag. 159. 

prin intermediul hârtiei copiative, se vor lua probe de scris în mai multe exemplare, 
în acelaşi mod5% . 

Se recomandă ca probele să fie scrise de un dactilograf de profesie care 
să respecte întocmai coordonatele topografice ale textului în litigiu şi ortografia 
acestuia (inclusiv greşelile pe care le conține). Se dactilografiază şi câteva fraze 
cu intervale diferite între rânduri, reglându-se distanța dintre ele cu ajutorul 
dispozitivului cu clinchet. Primele probe de scris se iau de la maşină în starea 
în care a fost pusă la dispoziția expertului, iar următoarele după curățarea 
impurităților de pe caractere. 

3.2. Identificarea dactilografului. 

Identificarea propriu-zisă a dactilografului nu este întotdeauna posibilă, ea 


oprindu-se de multe ori la etapa identificării generice, adică la stabilirea faptului 
că textul a fost redactat de un profesionist sau un începător. Dificultatea identificării 
apare atunci când materialul trimis spre examinare conţine un număr mic de 
rânduri. Cu cât cantitatea de text este mai mare, cu atât sporesc şansele de 
identificare a dactilografului. Se apreciază că este mai uşoară identificarea unei 
persoane neiniţiate decât a unui dactilograf de profesie. 

Există două categorii de elemente care se folosesc în procesul identificării: 
elemente de conţinut şi elemente dactilografice. 

Prima categorie se referă la particularitățile lexical-gramaticale ale 
dactilografului: vocabularul folosit, morfologia frazelor şi modul de respectare a 
regulilor gramaticale (îndeosebi a celor ortografice şi de punctuație). 

Elementele care fac parte din cea de a doua categorie sunt reprezentate 
de: 

- modul de dispunere a textului în pagină; 

- amplasarea antetului, titlului, datei, semnăturii şi numărului de înregistrare; 

- modul de începere, continuare, finalizare şi numerotare a paginilor; 

- mărimea marginilor albe existente pe laturile colii de hârtie, precum şi în 
partea superioară şi inferioară a acesteia; 

- adâncimea aliniatelor; 

- modul de terminare a rândurilor şi de despărțire a cuvintelor; 

- forța și regularitatea cu care se acţionează asupra tastelor; 

- respectarea intervalelor dintre cuvinte, semne de punctuație şi mărimea 
acestor intervale; 

- modul de scriere a expresiilor cifrice, îndeosebi a celor sub formă de 
fracție; 

- modul de îndreptare a greșelilor, inclusiv a celor de dactilografiere (un 
indiciu prețios dar nu suficient îl reprezintă corectarea prin barare). 


11. Vochescu - Curs de criminalistică, vol. |, Tehnică criminalistică, partea a Iil-a, Academia 
de Poliţie "A. |. Cuza”, Bucureşti, 1975, pag. 195. 

Nu trebuie exclusă nici posibilitatea identificării pe baza amprentelor existente 
pe coala de hârtie, formate în momentul manipulării hârtiei de către dactilograf! . 

Identificarea se face prin examinarea comparativă a textului în litigiu cu 
probele de scris prelevate de la persoana suspectă. Pot fi folosite probe de scris 
anterior, precum şi probe experimentale. Ultimele se vor lua prin dictare, fără să 
se facă precizări cu privire la modul de dactilografiere şi de respectare a regulilor 
gramaticale. 

Evident că pot exista numeroase alte criterii de identificare a dactilografului, 
cele enumerate mai sus fiind mai des întâlnite în practica de expertiză. 

3.3. Stabilirea vechimii relative a textelor dactilografiate. 

Vechimea se poate stabili numai cu o anumită aproximaţie şi între anumite 
limite? . De cele mai multe ori actele scrise sunt prevăzute cu data întocmirii lor, 
însă nu puține sunt cazurile când cu ocazia examinării se nasc suspiciuni cu 
privire la realitatea ei. Se pune atunci problema stabilirii vechimii documentului 
dactilografiat, vechime ce se poate referi la întregul act sau numai la o parte a 
acestuia (care este posibil să fi fost adăugată ulterior). În practică, această 
problemă se pune nu numai în vederea soluționării unei cauze judiciare, ci şi cu 
privire la rezolvarea altor situații, cum ar fi de exemplu adeverințele de serviciu 
prin care părțile tind să dovedească vechimea în câmpul muncii în vederea 
stabilirii drepturilor la pensie?. 

Pentru a stabili data la care a fost dactilografiat un document, se cercetează: 
tipul şi modelul maşinii de scris, anul fabricaţiei, tipul caracterelor cu care era 
echipată maşina, gradul de uzură al mecanismelor şi literelor, panglica şi tuşul 
folosit etc. Aceste elemente - reflectate de textul litigios - permit atât deosebirea 
textelor redactate cu maşini de scris diferite, cât şi a textelor bătute la aceeaşi 
maşină, dar în perioade de timp diferite. La acestea se adaugă şi alte elemente 
cum sunt: existenţa pe act a unor timbre fiscale care nu fuseseră puse în circulație 
la acea dată; folosirea unui tip de hârtie care nu se fabrica la data înscrisă în act; 
folosirea unor denumiri de instituții publice, firme sau societăți comerciale nu 
existau la momentul respectiv etc. 

Se pot întâlni două situații: 

a) maşina de scris la care s-a dactilografiat actul nu este cunoscută; 

b) maşina de scris a fost identificată. 


1 1. Vochescu, op. cit., pag.195. 


2 C. Suciu — op. cit., pag. 487. o 
3 L. Ionescu - Despre stabilirea vechimii actelor dactilografiate — în revista “Probleme de 


medicină judiciară şi de criminalistică”, vol. V, Editura Medicală, Bucureşti, 1966, pag. 129. 
* L. lonescu, op. cit., pag. 129 

a) Când maşina de scris nu este cunoscută, este suficient să se demonstreze 
că s-a folosit o maşină de scris care nu fusese fabricată la acea dată” , sau că 
aceasta a fost echipată cu un tip de caractere care nu erau în uz, ceea ce 
constituie dovada certă a redactării ulterioare a actului şi deci a datării lui false. 
Ca modele de comparație se folosesc documente despre care există certitudinea 
că au fost redactate în aceeaşi perioadă de timp ca şi actul în litigiu. 

b) Când maşina de scris la care s-a dactilografiat textul a fost identificată, 
stabilirea datei reale se face prin examinarea modificărilor suferite de caracterele 
maşinii, precum şi a altor defecte provocate de uzura acesteia. Ca urmare a 
modificărilor intervenite se poate ajunge la: transformarea desenului literei dintr-un 
desen tip într-un desen particular, imprimarea simbolului de fabricație a maşinii 
de scris; dezalinieri pe orizontală şi verticală; inegalităţi în imprimarea literelor. 
Aceste transformări se produc lent şi treptat, putând să apară la un moment dat 
în totalitatea lor sau numai în parte. Ele dispar însă dintr-o dată, cu ocazia 
reparării maşinii de scris. Toate aceste modificări apar în perioade de timp diferite, 
mai lungi sau mai scurte, şi ele sunt extrem de importante în datarea actelor 
dactilografiate, cu condiţia ca expertul să dispună de probe de scris executate cu 
aceeaşi maşină dar la intervale de timp succesive. 

Aşadar, data dactilografierii actului nu se poate stabili cu o precizie absolută, 
dar cunoscându-se perioada relativ scurtă în care caracterele maşinii au avut 
anumite particularități, se poate demonstra, pe baza coincidenţei cu particularitățile 
reflectate de probele de scris, că actul a fost dactilografiat într-o anumită perioadă. 
Deci, prin expertiza criminalistică este posibil să se constate fie că un text a fost 
dactilografiat la o anumită maşină într-o perioadă care cuprinde şi data menţionată 
în actul respectiv, fie într-o altă perioadă?. 

Cercetarea falsului în actele dactilografiate. 

Textele dactilografiate pot fi falsificate în totalitate sau parţial. Probleme mai 
dificile pentru expertiza criminalistică le ridică falsul parţial comis prin adăugiri de 
text, aspect pe care îl vom detalia în cele ce urmează. 

Adăugarea poate fi comisă cu aceeaşi maşină de scris sau cu o maşină de 
scris diferită. Pentru stabilirea falsului se cercetează comparativ pasul meca- 
nismului principal al maşinii, spaţierea rândurilor şi cuvintelor, alinierea literelor 
pe verticală, ordinea cronologică de executare a traseelor interferate, tuşul panglicii 
maşinii de scris etc. 

La falsul comis prin adăugare, falsificatorul este obligat să reintroducă actul 
În maşina de scris. Această operaţiune se soldează cu o serie de neconcordanțe 


1 Se va ţine cont de posibilitatea existenței mai multor modele de maşini ce aparţin aceleiași 
mărci. 
2 L. lonescu, op. cit., pag. 132. 

între textul inițial şi cel adăugat, chiar şi atunci când adăugarea s-a făcut cu 
aceeaşi maşină. Apar deosebiri de spaţiere şi aliniere, ori de încadrare a noului 
text în coordonatele celui inițial. Astfel, uneori cuvinte provenind din textul adăugat 
sunt scrise între rânduri, ori în afara textului, iar alteori, se folosesc prescurtări 
nefireşti, ori cuvinte scrise unele sub altele, fără spațiu între ele. Pentru stabilirea 
acestor neconcordanțe, specialistului sau expertului trebuie să i se pună la 
dispoziție atât originalul, cât şi copiile directe (dacă actul a fost redactat în mai 
multe exemplare). Deseori adăugirile se fac în spațiul alb existent între finalul 
textului şi semnături ori mențiunile aflate deasupra acestora (“Am predat”, “Am 
primit” etc.). Spaţiul dintre ultimul caracter al scrisului autentic şi primul caracter 
al celui adăugat, poate fi mai mare sau mai mic decât în restul textului, ceea ce 
constituie un alt element al adăugiri. 

Când adăugarea se face la sfârşitul unei fraze sau propoziţii, falsificatorul 
trebuie să radieze ori să transforme punctul în virgulă, fapt ce poate fi constatat 
prin examinarea documentului cu ochiul liber sub diferite unghiuri de incidenţă a 
luminii, sau la microscop. Dacă punctul nu este înlăturat, iar fraza sau propoziția 
nouă începe cu o minusculă, suntem în prezența unui indiciu al adăugiri 
(exceptând greşelile de dactilografiere, întâlnite frecvent la neinițiați). 

Un alt element edificator al adăugiri îl constituie “tatonarea”, care constă în 
apăsări repetate pe tastele mașinii de scris pentru a verifica corespondența 
caracterelor pe orizontală, ocazie cu care au loc imprimări multiple ale caracterelor. 

Sunt situaţii în care scrisul adăugat se intersectează cu impresiunea ştampilei 
sau cu semnăturile de pe act. Adăugarea poate fi demonstrată, prin examinarea 
ordinii cronologice a executării trăsăturilor, deoarece mai întâi actul se 
dactilografiază şi după aceea se semnează şi ştampilează. Deci, imprimarea 
scrisului peste impresiunea ştampilei sau peste semnătură, conduce la ideea 
completării actului după semnarea şi ştampilarea lui. 

Atunci când adăugarea s-a făcut cu o maşină de scris diferită, pe lângă 
mărimea inconstantă a intervalelor dintre rânduri, cuvinte sau litere, cercetarea 
va mai evidenția: apariția mai multor tipuri de caractere ; valori inconstante ale 
pasului mecanismului principal al maşinii ; uzura variabilă a semnelor grafice de 
acelaşi fel etc. La examinarea comparativă, expertul trebuie să aibă la dispoziție 
scripte de comparație care să conțină toate semnele aflate în claviatura maşinii 
de scris la care s-a redactat documentul autentic, întrucât nu este exclus ca în 
textul adăugat să apară caractere care nu se regăsesc în complexul acesteia, 
ceea ce în mod categoric conduce la concluzia că s-au folosit maşini de scris 
diferite. 

Dacă actul a fost dactilografiat în întregime şi într-o singură etapă cu aceeaşi 
maşină de scris, toate literele din text aflate unele sub altele îşi situează 
începuturile pe aceeaşi linie verticală. Abaterile de la această regulă, coroborate 

cu celelalte constatări (în special cele care se referă la deosebirile dintre 
caracteristicile individuale generate de uzura specifică a maşinilor de scris), pot 
demonstra existența adăugirilor. Acest element trebuie apreciat însă cu prudență 
deoarece el poate fi şi consecința faptului că actul, fără a fi modificat, a fost 
dactilografiat la intervale de timp diferite, prin scoaterea şi reintroducerea lui în 
maşina de scris. 

Analiza chimică a tuşului cu care a fost impregnată panglica maşinii de 
scris, poate duce la identificarea unor tuşuri diferite, cu rezerva că această analiză 
nu este întotdeauna edificatoare, deoarece majoritatea tuşurilor şi cernelurilor 
sunt fabricate după aproximativ aceleaşi standarde. 

Nuanţa diferită a caracterelor din cuprinsul unui act, apărută fie ca urmare 
a folosirii unei maşini de scris care are panglica uzată ori îmbibată cu alt tuş! , 
fie ca urmare a unei apăsări diferite pe taste, constituie un alt element de stabilire 
a adăugirii. 

Când actul a fost dactilografiat în mai multe exemplare, din care unul se 
află în păstrare la o terță persoană (fizică sau juridică), adăugarea poate fi uşor 
demonstrată prin compararea textului litigios cu cel aflat în păstrare. Examinarea 
comparativă poate evidenția uneori nuanţe şi intensități diferite ale scrisului chiar 
şi atunci când la adăugare s-a folosit aceiaşi maşină? , iar alteori, utilizarea unor 
hârtii copiative diferite. Un element auxiliar în stabilirea adăugirii îl constituie 
urmele lăsate de corpurile străine fixate în scobiturile unor litere (a, o, p, e, c 
etc.). Acestea îmbâcsesc ovalele grafismelor şi pot fi sesizate fie în conţinutul 
textului inițial, fie în cel adăugat. 

Concluzia la care ajunge organul judiciar, potrivit căreia un act a fost falsificat 
prin adăugare, nu poate fi întemeiată decât dacă examinarea criminalistică se 
desfăşoară asupra întregii game de elemente descrise. 


4. Cercetarea criminalistică a impresiunilor de ştampilă. 

Un mare număr de documente sunt prevăzute cu ştampilă, pentru a dovedi 
autenticitatea lor. Ştampila este o placă de lemn, ceramică, metal, cauciuc etc. 
montată pe un mâner având un desen în relief, care se aplică pe înscrisuri ori 
pe mărfuri, spre a le atesta validitatea sau proveniența? . 

Ştampilele pot fi aplicate pe hârtie şi derivatele ei ori pe alte suporturi 
asemănătoare, cu ajutorul unor cerneluri speciale, sau prin imprimarea desenului 


1 Panglicile mașinilor de scris pot fi monocolore sau bicolore. Când textul iniţial a fost 
dactilografiat folosindu-se o panglică monocoloră, iar adăugarea s-a făcut cu o panglică bicoloră, 
la aceasta din urmă se vor evidenția urmele celei de a doua culori, fapt ce uşurează demonstrarea 
adăugiri. 

2 Datorită uzării panglicii, ori a intensității diferite cu care s-a apăsat pe taste. 

3 Mic Dicţionar Enciclopedic, Editura Ştiinţifică şi Enciclopedică, Bucureşti, 1978, pag. 947. 

caracteristic în materiale plastice de genul plastilinei, plumbului, hârtiei (în acest 
caz ele formează o impresiune în relief cunoscută sub denumirea de sigiliu ori 
timbru sec). 

Pentru documentele la care legea cere în mod expres să fie ştampilate, 
existența ştampilei reprezintă o condiție esenţială a validității lor şi de aceea în 
cazul falsului total sau parțial, plastograful este obligat să-şi finalizeze manoperele 
frauduloase prin aplicarea pe actul litigios a unor impresiuni de ştampilă false. În 
practica formațiunilor de criminalistică, falsificarea impresiunilor de ştampilă este 
întâlnită cu o frecvență mai mare în cazul actelor de identitate, a înscrisurilor 
oficiale, în general a tuturor documentelor administrative. 

Când falsificarea are loc prin înlocuirea fotografiei într-un document de 
identitate, falsificatorul este obligat să refacă parţial timbrul sec pe noua fotografie. 
Pentru aceasta, el presează cu un instrument traseele de adâncime existente pe 
pagina de pe care a fost extrasă fotografia titularului, astfel încât ele să se 
imprime pe noua fotografie. Fragmentul reconstituit va prezenta o profunzime 
mai mică, fiind lipsit de claritate şi fermitate. 


Timbru sec fals Timbru sec autentic 


Pentru descoperirea falsului se cercetează caracteristicile generale ale 
ştampilei referitoare la formă! , dimensiuni, facsimil şi elementele particulare 
apărute ca urmare a uzurii specifice a clişeului, ori a utilizării unor tuşuri diferite. 
Deşi ştampilele sunt confecţionate în unităţi specializate, unele caracteristici cu 
valoare individualizatoare pot să apară încă din cursul procesului de fabricaţie. 
Astfel de caracteristici pot consta din deformări ale unor litere sau chiar ale 
clişeului în timpul presării şi uscării, neregularități reprezentate de fisuri formate 
de bule de aer ori corpuri străine etc.2. Identificarea ştampilei este dificilă, deoarece 
caracteristicile individualizatoare se păstrează numai pentru o perioadă de timp, 
iar reproducerea lor exactă este influențată de condițiile concrete în care a fost 
aplicată ştampila, adică de intensitatea apăsării, cantitatea de tuş existentă la 
suprafaţa clişeului şi capacitatea suportului de a reda fidel facsimilul acesteia. De 
exemplu, în cazul ştampilelor de cauciuc, datorită forței cu care este aplicată, se 


1 Aceasta poate fi rotundă, dreptunghiulară, ovală, triunghiulară etc. 
2 D. Sandu - op. cit., pag. 167. 

poate produce aplatizarea firelor grafice ale chenarului sau facsimilului, modificarea 
aspectului general al unor detalii ş.a.m.d. 

Procedee de falsificare a ştampilelor. Ştampila poate fi falsificată prin: 

- contrafacere,; 

- copiere; 

- desenare directă, parţială sau totală. 

Contrafacerea constă în confecționarea unei copii după clişeul original cu 
ajutorul tehnicilor tipografice, prin gravare în diverse materiale (cauciuc, metal), 
sau prin folosirea unor litere şi semne de şpalt ori a unor fragmente de ştampile 
vechi, scoase din uz. Indiferent de modalitatea de contrafacere, ceea ce intere- 
sează în ultimă instanţă cercetarea, este impresiunea ştampilei lăsate pe docu- 
ment! . 

Examinarea comparativă cu impresiunea unei ştampile autentice va pune 
în lumină următorii indici de fals: 

- imprimarea neuniformă a ştampilei pe toată suprafața sa; 

- existența unor litere şi cifre cu forme nestandardizate; 

- lipsa de simetrie a elementelor, neuniformitatea acestora şi a intervalelor 
dintre ele; 

- variațiuni în grosimea traseelor grafice care redau desenul ştampilei (mai 
ales dacă ea a fost confecţionată din materiale plastice); 

- neregularități constând din ondulări şi întreruperi ale traseelor; 

- greşeli gramaticale, prescurtări nejustificate de cuvinte, denumiri greşite 
ale unor instituții, firme sau societăţi; 

- redarea defectuoasă a stemei ori a altor semne din grafica ştampilei; 

- imagini negative ale unor litere sau cifre, urme care indică structura mate- 
rialului folosit la confecţionarea clişeului etc.? . 


A (nterhat: nnal. 

Impresiune falsă Impresiune autentică 


Confecţionarea ştampilelor cu ajutorul tehnicilor tipografice reprezintă forma 
cea mai reuşită de falsificare, impresiunile acestora nedeosebindu-se prea mult 


11. Vochescu, op. cit. pag. 214. 
2 D. Sandu - op. cit., pag. 175. 

de cele ale ştampilei originale. Aşa cum se arată în literatura de specialitate, 
însăşi perfecțiunea ştampilei poate crea suspiciuni cu privire la autenticitatea ei, 
ştiut fiind că prin folosire, la o ştampilă originală apar uzuri specifice ori încărcări 
cu scame de hârtie, astfel încât impresiunea ei capătă elemente de specificitate 
evidente! . Pe de altă parte, dacă ştampila a fost confecționată dintr-un clişeu 
metalic, este posibil ca desenul impresiunii să fie inegal colorat, iar centrul ei să 
prezinte spații albe. 

În marea majoritate a cazurilor, pentru a masca defectele ce pot trezi 
bănuieli cu privire la autenticitate, de regulă, infractorii aplică ştampila de o manieră 
„tremurată”, sau răsucind-o în aşa fel încât impresiunea să dobândească un 
aspect îmbâcsit, care îngreunează descifrarea facsimilului şi examinarea 
traseologică a componentelor sale. 

Determinarea dimensiunilor pe care le au literele, a distanțelor dintre ele, 
dintre cuvinte ori rânduri se face cu ajutorul tipometrului (rigla gradată tipografică). 
Măsurătorile se efectuează între punctele tipografice de pe tipometru (1 mm. = 
2,66 puncte). Pentru stabilirea dimensiunilor exterioare ale ştampilei? se foloseşte 
un dispozitiv prevăzut cu caroiaje riguros cotate. Trebuie avut însă în vedere că 
dimensiunile impresiunii de ştampilă şi a elementelor din structura ei, sunt 
influențate de cantitatea de tuş lăsată pe suport şi de intensitatea apăsării (mai 
ales dacă ştampila a fost confecţionată din materiale plastice). De aceea se va 
acorda atenție deosebită modului de obținere a impresiunilor de comparaţie. În 
acest sens, ştampila în litigiu trebuie bine înmuiată în tuş, după care se vor face 
ştampilări succesive cu intensități diferite, alegându-se pentru comparație 
impresiunea cea mai clară. 

Atunci când cercetările traseologice sunt insuficiente, pentru demonstrarea 
falsului se efectuează şi analiza fizico-chimică a tuşului. De asemenea, se 
desfăşoară şi alte activități de urmărire penală, printre care şi percheziţia. 
Percheziția domiciliară sau la locul de muncă, se poate solda cu descoperirea 
ştampilei false, ceea ce constituie un element extrem de prețios în cauză. 
Percheziția se impune cu atât mai mult în situațiile în care ştampila falsă a fost 
executată de persoane specializate în acest domeniu, deoarece aşa după cum 
s-a văzut, ea nu prezintă deosebiri marcante față de ştampila autentică?. 

Copierea constă în transferarea impresiunii de pe actul autentic pe actul 
fals prin folosirea unui intermediar adeziv (ou fiert, cartof tăiat, placă gelatinată, 


1 D. Sandu - op. cit., pag. 353. | Lc 
2 D. Percium - Examinarea urmelor de ştampilă, în Tratat practic de criminalistică, vol. III, 


pag. 296. 
3 |. Vochescu - op. cit., pag. 214. 

hârtie sau film fotografic umezite etc.). Se mai practică de asemenea copierea 
prin transparență, prin apăsare, sau cu ajutorul hârtiei copiative. 

La copierea cu unul din materialele adezive amintite, datorită dublei transferări 
a tuşului, falsa impresiune are un aspect general deformat, cu contururi şterse 
şi difuze, slab imprimate. Uneori se constată urme de retuşare a imaginii finale, 
ori o densitate sporită a tuşului în anumite secvenţe ale impresiunii, ca urmare 
a îmbibării suplimentare a materialului folosit la transferare. În același timp, pe 
suprafața actului fals pot fi descoperite şi alte urme cum sunt: resturi de gelatină: 
pierderea luciului hârtiei; fragmente din semnătura sau scrisul de pe actul original 
situate în vecinătatea impresiunii de ştampilă, care au fost absorbite de clişeul 
intermediar etc. 

Examinarea traseologică este principala metodă de descoperire a acestui 
gen de fals. Rezultate bune se obțin însă şi prin cercetarea impresiunii în radiații 
ultraviolete, care pot evidenția pata formată de resturile materialului folosit ca 
intermediar. 

La copierea prin transparență, apăsare sau prin intermediul hârtiei copiative, 
apar elemente tipice falsului comis prin imitare servilă. Pe lângă acestea pot fi 
descoperite şi urme de creion, plombagină sau alt material folosit pentru copierea. 

Desenarea directă se execută în două etape distincte. Mai întâi, conturul 
ştampilei şi facsimilul ei sunt desenate cu creionul direct pe actul litigios, după 
care se procedează la retrasarea lor cu tuş. Dacă ştampila are formă circulară, 
la desenare se foloseşte pentru început compasul şi apoi se completează interiorul 
prin înscrierea textului şi însemnelor corespunzătoare facsimilului” . 

Comparativ cu copierea, care conservă atât aspectul tipografic al literelor, 
cât şi scara impresiunii autentice, în cazul desenării directe se înregistrează 
abateri de la această regulă, constând din: apariţia unor litere nestandardizate 
care variază ca formă, dimensiuni şi spaţiere; sinuozităţi ale liniei de bază a 
rândurilor; asimetria axelor longitudinale ale literelor; erori în reproducerea stemei 
ori emblemei; existența în centrul impresiunii a unui orificiu provocat de vârful 
compasului folosit la desenare. Pot fi descoperite, de asemenea, urme de ştergere 
ale trăsăturilor de creion provenite de la desenarea primară a impresiunii, ori 
fragmente ale acestor trăsături. Prezenţa lor poate fi evidenţiată la cercetarea În 
radiații infraroşii ori în lumină polarizată. 

În unele situații, falsificatorul este obligat să deseneze doar parţial impre- 
siunea de ştampilă. În activitatea de expertiză criminalistică, asemenea falsuri se 


1 Pentru trasarea conturului ştampilelor de format circular se folosesc câteodată monede 
metalice de dimensiuni corespunzătoare. Acest fals este însă destul de grosolan şi este ușor de 
depistat chiar la cercetarea cu ochiul liber sau cu lupa. 

întâlnesc mai ales în cazul actelor de identitate, când înlocuirea fotografiei titularului 
este urmată de reconstituirea imaginii integrale a impresiunii de ştampilă. Prin 
desenarea pe fotografie a porțiunii care lipseşte, între cele două jumătăți ale 
desenului vor apărea mai multe neconcordanțe, dintre care mai semnificative 
sunt: apariția unor litere cu caractere diferite; lipsa paralelismului dintre contururile 
duble ale impresiunii; lipsa continuității liniare dintre fragmentul de ştampilă 
nealterat şi cel desenat etc. 

Unii falsificatori desenează mai întâi ştampila pe un suport intermediar, pe 
care îl aplică apoi pe actul fals. În acest caz se constată că actul în litigiu prezintă 
urme de umectare, iar tuşul are o intensitate slabă și o întindere nefirească. 
Pentru stabilirea falsului, impresiunea de ştampilă se cercetează atât sub aspectul 
mărimii, formei, destinaţiei, conținutului şi semnificației în raport cu actul pe care 
se află, cât şi sub aspectul tuşurilor folosite la imprimare. Ca şi la desenarea 
directă, dimensiunile generale ale ştampilei se determină cu ajutorul tipometrului 
ori a dispozitivului cu caroiaj! . Suprafaţa pe care se află ştampila şi spaţiile din 
imediata ei vecinătate se cercetează cu ochiul liber, lupa, microscopul şi sub 
incidența radiațiilor ultraviolete şi infraroşii, pentru a descoperi eventualele urme 
ale materialelor utilizate la desenare - transferare, sau folosirea unor tuşuri diferite? . 

Existența falsului poate fi demonstrată uneori doar prin examinarea intrinsecă 
a impresiunii de ştampilă în litigiu, alteori numai prin cercetare comparativă. Dacă 
se impune cercetarea comparativă, pentru efectuarea demonstrațiilor se apelează 
la diverse procedee cum sunt confruntarea prin alăturare, juxtapunerea, proiecția 
punctelor comune, sau supraproiecția. 

Identificarea ştampilei. În toate cazurile, identificarea se face după criterii 
de ordin traseologic. Formularea unor concluzii de identitate sau neidentitate 
trebuie să se sprijine inclusiv pe caracteristicile accidentale apărute ca urmare a 


1 Dispozitivul cu caroiaj, conţine de exemplu cercuri, frânturi de cerc, unghiuri etc. care pot 
servi la cercetarea comparativă a ştampilei în litigiu şi a celei model de comparație. 

2 Pentru identificarea resturilor din materialul întrebuințat la transferarea impresiunii ori la 
confecționarea clişeului plat, se întrebuințează următorii reactivi: a) vapori de iod sau o soluție de 
iod în iodură de potasiu - hârtia se va colora în albastru-violet în locul în care se află impresiunea, 
punând în evidență amidonul provenit de la folosirea unui cartof crud ca material intermediar; b) 
acid azotic - acesta colorează în galben albumina provenită de la un ou fiert; c) soluţie de 
ninhidrină 1% în acetonă, care într-un interval de timp de aproximativ 2 zile, colorează în roz 
urmele de gelatină ale hârtiei fotografice folosite la transplantare; d) soluție de mercur şi acid 
azotic concentrat (1:1) în amestec cu o cantitate dublă de apă - aceasta colorează în roşu 
particulele de gelatină ale emulsiilor fotografice folosite la transferare; revelatorul fotografic, care 
Innegreşte sărurile de argint desprinse din emulsiile materialelor fotosensibile cu care s-a făcut 
transplantarea. În afara reactivilor prezentaţi, pentru descoperirea sărurilor de argint se mai 
întrebuințează şi analiza spectrală prin emisie (D. Sandu - opere citate pag. 177.) 

condițiilor diferite în care se face imprimarea. O concluzie cert pozitivă se justifică 
numai în măsura în care există corespondență deplină în privința caracteristicilor 
generale, precum şi în privința unui anumit număr de caracteristici particulare 
relativ-stabile, analizate în interdependenţa dintre ele. 

Ca modele pentru comparaţie se folosesc impresiuni obținute de Ia toate 
ştampilele confecționate după aceeaşi matriță. Suportul pe care se iau modelele 
de comparație trebuie să aibă aceleaşi proprietăți fizico-chimice ca cele ale actului 
incriminat, iar tuşul să fie de aceeaşi culoare. Pe lângă acestea se procedează 
şi la prelevarea unor impresiuni pe hârtie de calitate superioară. Dacă ştampila 
este murdară, se fac mai multe imprimări atât înainte, cât şi după curăţarea ei. 
Intensitatea cu care se apasă asupra ştampilei va fi la început mai mare, apoi 
medie şi în final uşoară. 

Ținând cont de caracterul relativ stabil al elementelor individualizatoare, 
pentru evitarea unor erori, în cazul documentelor vechi se vor folosi ca modele 
de comparație, acte întocmite la o dată cât mai apropiată de cea a redactării 
actului în litigiu, în cuprinsul cărora să existe impresiuni aplicate cu aceeaşi 
ştampilă (cum ar fi de exemplu, certificatele de naştere ori de căsătorie eliberate 
în aceeaşi zi de oficiul de stare civilă, diplome de studii, adeverințe care atestă 
vechimea în câmpul muncii etc.). 

Concluziile care se formulează în raportul de expertiză pot fi certe (negative 
sau pozitive) de probabilitate şi de imposibilitate a rezolvării problemei. 


5. Falsuri comise prin intermediul copiatoarelor şi a tehnicilor de calcul. 

5.1. Aspecte introductive. 

Fotocopiatoarele sunt dispozitive de reproducere a unor documente, a căror 
funcţionare se bazează pe fenomenul electrostatic şi cel al fotoconductibilității. 

Componentele principale ale unui copiator sunt: o sursă puternică de lumină 
(de regulă, radiația laser), un corotron!, un tambur cu proprietăți electrostatice, 
un sistem optic şi unul sau mai multe depozite cu toner?. 

Copierea unui document se face în şase etape distincte? : 

- încărcarea tamburului cu energie electrostatică. În această etapă tamburul 
cu proprietăți fotoconductoare este trecut la întuneric, pe lângă un electrod fix cu 
potențial pozitiv de curent continuu, moment în care are loc încărcarea uniformă 
a acestuia cu energie electrostatică ; 

- expunerea tamburului la lumina pe care o reflectă documentul ce urmează 
a fi copiat. În această etapă, documentul este baleiat linie cu linie de un fascicul 


1 Corotronul este un dispozitiv cu fir metalic cu polaritate negativă, care generează un 
câmp electric. l 

2 Tonerul este o substanță uscată, care se prezintă sub formă de pulbere cu granulaţie 
foarte fină; serveşte la reproducerea imaginii monocrome sau policrome a unui document. , 

3 N. Buzatu - Mijloace şi modalități de depistare a valorilor monetar false (IV) — în revista 
“Criminalistica” nr. 5/1999, pag. 14. 

de lumină foarte puternică şi va reflecta razele de lumină cu o intensitate mai 
mare sau mai mică, în raport cu repartiția punctelor albe, negre sau colorate 
existente pe suprafața sa. Imaginea luminoasă astfel reflectată, cade pe suprafața 
tamburului, provocând descărcarea sau atenuarea încărcăturii electrostatice a 
acestuia. Descărcarea este completă în zonele corespunzătoare porţiunilor albe 
ale documentului şi parţială în dreptul punctelor divers colorate. În schimb, zonele 
corespondente punctelor negre rămân în continuare încărcate cu potenţial 
electrostatic maxim. În felul acesta, pe tambur ia naştere o imagine negativă 
latentă, care poate fi developată; 

- depunerea tonerului pe tambur. În această etapă are loc transformarea 
imaginii latente negative în imagine vizibilă, pozitivă. Tonerul care are şi el un 
potenţial electrostatic, dar de polaritate opusă, va fi atras şi depus în cantități 
diferite pe suprafața tamburului, corespunzător cu variațiile din încărcătura 
electrostatică a acestuia ; 

- transferarea tonerului de pe suprafața tamburului pe hârtia de copiat - 
hârtia căreia i s-a indus un potențial electric opus, atrage tonerul pe suprafaţa ei, 
formând o imagine pozitivă similară celei originale; 

- fixarea imaginii pe hârtie - pentru fixarea ei, hârtia este trecută pe sub 
elementele de încălzire ale copiatorului ; 

- îndepărtarea imaginii reziduale de pe cilindru — este etapa finală, rezervată 
curățării tamburului de impuritățile reziduale ale primei imagini, în vederea efectuării 
unei noi copii. 

Spre deosebire de copiatoarele monocrome, cele color folosesc sisteme 
optice de descompunere în mai multe culori a imaginii ce urmează a fi multiplicată, 
după care prin combinarea unor pulberi de toner de culori diferite, o recompun 
în nuanțele cromatice inițiale. 

La fel ca la fotografia color, pentru a obține copia pozitivă a unei imagini 
policrome, se folosesc două procedee: aditiv şi substractiv. Procedeul aditiv 
foloseşte culorile fundamentale (albastru, verde, roşu), iar cel substractiv, culori 
compozite (azuriu, galben şi magenta). Pentru a reda structura cromatică a 
imaginii, copiatoarele sunt prevăzute cu trei cartuşe de toner, fiecare având câte 
una din culorile amintite (corespunzător procedeului utilizat). Prin amestecarea 
acestor pulberi în proporții şi densități diferite, se obține orice culoare din spectrul 
luminii vizibile, inclusiv “albul”. Copiatoarele care utilizează procedeul aditiv au şi 
un al patrulea cartuş cu toner negru, necesar pentru a asigura fidelitatea 
reproducerii acestei culori. 

Calitatea copiilor obţinute cu copiatoarele color este deosebit de bună, ele 
redând aproape perfect imaginea documentului reprodus. Unele copiatoare sunt 
prevăzute cu sisteme de achiziţionare, stocare şi procesare a imaginii, care le 
fac apte să execute funcții de copiere selectivă. 

La observarea cu ochiul liber, copiile obținute cu tehnologiile descrise asigură 
traseelor care descriu grafica documentului, un aspect continuu, foarte apropiat 
de cel al traseelor naturale, creându-le astfel o pronunțată aparenţă de 
autenticitate. Această stare de fapt nu a întârziat să fie “valorificată” în interesul 
falsificării unei mari varietăți de documente, printre cele mai vizate fiind înscrisurile 
oficiale, cele sub semnătură privată şi mijloacele de plată. 

5.2. Procedee de falsificare parțială prin xerocopiere. 

În ultima perioadă de timp, practica de expertiză criminalistică înregistrează 
numeroase situații în care se solicită examinarea unor documente sub formă de 
copii realizate cu ajutorul copiatoarelor, în vederea stabilirii autenticității lor. Faptul 
de a nu pune la dispoziția specialistului originalul documentului, trebuie să 
constituie pentru acesta un prim semn de întrebare vis-a-vis de problematica pe 
care trebuie să o rezolve. În al doilea rând trebuie avut în vedere că prezentarea 
unei xerocopii face imposibilă cercetarea materialelor de scriere prin metode 
fizico-chimice — aspect care de multe ori este determinant în stabilirea autenticității 
— reducând investigațiile criminalistice în principal la cele de ordin traseologic. 
Considerăm că acestea sunt argumente solide, care trebuie să-l determine pe 
expert ca pe lângă actul incriminat, să ceară să i se pună la dispoziţie şi originalul. 

În raport cu natura, caracteristicile de fond şi formă ale documentului şi 
scopul urmărit de făptuitor, falsul poate fi comis printr-unul din următoarele 
procedee: 

a) Modificarea datei prin radiere, adăugare ori retuşarea cifrelor de pe 
original sau un alt exemplar autentic, urmată de realizarea unei noi xerocopii. 

Descoperirea falsului este dificilă deoarece xerocopia nu reține o însemnată 
parte din elementele esențiale ale acestui gen de fals, cum ar fi cele oferite de: 
Scămoșarea hârtiei (mai ales dacă plastograful a reparat satinajul pe original 
înainte de reproducere, prin presări uşoare); fluorescența provocată la cercetarea 
în spectrul ultraviolet; culoarea sau nuanța diferită a materialelor de scriere etc. 
La aceasta se adaugă faptul că un astfel de fals împiedică aplicarea procedeelor 
chimice destinate descoperirii locurilor alterate şi cercetării materialelor cu care 
s-au făcut adăugirile sau retuşările. Este imprudent să se formuleze o concluzie 
categorică doar pe baza rezultatelor obținute prin examinarea intrinsecă a 
xerocopiei. Riscul este cu atât mai mare, cu cât întinderea acțiunii de alterare 


este mai mică5?7 , În astfel de situaţii, cercetarea comparativă a copiei cu originalul, 
devine absolut obligatorie. 


527 Aşa sunt cazurile în care modificarea unor cifre sau litere se reduce doar la adăugarea 
unor trăsături: “1" — "4", +4» — +7", “3” = «g» ap" _ "B", “P” -"R”, etc. 

Certificat autentic. În colțul din dreapta sus se observă data reală. 
| Y 
Mi 


Detaliu al datei de pe certificatul autentic. 
179 nog. COL 
GUI LIUIII ULUI 110 LUAU UL LUI UI 


Aceiași dată, înscrisă pe xerocopia litigioasă a certificatului, după transformarea cifrei „1” în 
„4”. Săgețile marchează cele trei puncte amplasate identic, ca pe certificatul original. 


177...n& 


b. Înlocuirea integrală sau parțială a textului din documentul autentic. 

Procedeul este asemănător falsului comis prin acoperire de text. Falsificatorul 
acoperă textul pe care doreşte să-l elimine cu o bandă de hârtie albă de format 
şi dimensiuni corespunzătoare, pe care înscrie mențiunile necesare atingerii 
scopului urmărit și apoi îl xerocopiază, copia obținută prezentând-o drept autentică. 

Şi în acest caz, descoperirea falsului este dificilă dacă examinarea se face 
doar asupra copiei. Spre deosebire de primul procedeu de falsificare, expertul 
dispune însă de o gamă mai largă de metode de examinare. De exemplu, în 
cazul manuscriselor, el are posibilitatea să efectueze o analiză grafică comparativă 
între scrisul nou integrat şi cel depus inițial pe document. Pe de altă parte, 
xerocopia falsificată conservă de multe ori conturul ştraifului utilizat pentru 
acoperirea textului, în special atunci când albul acestuia are o strălucire diferită 
de cea a actului pe care s-a făcut colajul. Totodată, copia falsă păstrează, în 

majoritatea cazurilor, fragmente din scrisul actului original care nu a putut fi 
acoperit decât parțial. Existenţa acestor fragmente se datorează faptului că 
falsificatorul nu poate utiliza un ştraif de dimensiuni prea mari, deoarece ar 
masca o parte din traseele grafice din rândurile superioare sau inferioare ale 
textului ori liniatura şi desenele imprimate, ceea ce ar conduce la apariția unor 
indicii de fals mult mai evidente. 

c. Transferarea semnăturilor sau impresiunilor de ştampilă de pe actul 
autentic, pe actul fals. Sunt cunoscute două procedee de transferare. Primul 
foloseşte colajul şi constă în decuparea de pe actul autentic a suprafeţei care 
poartă semnătura sau impresiunea de ştampilă şi lipirea ei pe actul fals. Colajul 
obținut este apoi xerocopiat. Dacă transferul se face prin colaj şi xerocopiere pe 
un formular tipizat, este posibil ca imaginea liniaturii imprimate, a desenelor sau 
altor elemente de protecţie din porţiunea de pe formular ocupată de semnătură 
sau impresiunea de ştampilă, să fie acoperită, ceea ce constituie un evident 
indiciu de falsificare. În plus, se cercetează atent conturul impresiunii de ştampilă, 
care de multe ori are un aspect neregulat, dobândit cu ocazia decupării. 

Demonstrarea falsului prin examinarea intrinsecă a actului litigios este foarte 
dificilă şi uneori imposibilă, dacă odată cu semnătura sau impresiunea de ştampilă 
nu s-au transferat şi unele fragmente ale scrisului sau alte caracteristici ale 
actului autentic. 

Examinarea comparativă a actului litigios cu cel autentic ori cel folosit la 
realizarea colajului, este esențială în dovedirea falsului. Suprapunerea perfectă 
a semnăturilor ori a impresiunilor de ştampilă, constituie un indiciu suficient pentru 
a proba existența falsului. 

Imaginea chitanței pe care s-a aplicat semnătura decupată de pe un alt document, fotografiată 
prin transparență. 

Semnătura decupată şi lipită pe chitanță (stânga). Aceiaşi semnătură după xerocopiere 

Impresiune de ştampilă transferată pe un 
document xerocopiat. 


Detaliu al spaţiului din dreptul ştampilei. Se observă dispariția punctelor 
care desenează linia din dreptul rubricii “Semnătura”, precum şi conturul neregulat 
al ştampilei 

Cel de al doilea procedeu constă în acoperirea textului original cu o coală 
albă de hârtie în care s-a practicat anterior o fereastră de format şi dimensiuni 
corespunzătoare. Rămasă în acest fel neacoperită, semnătura sau impresiunea 
de ştampilă poate fi uşor xerocopiată pe o altă coală de hârtie care se completează 
ulterior cu scris de mână sau dactilografiat. 

5.3. Contrafaceri executate prin tehnicile de xerocopiere. 

Copiatoarele monocrome şi mai ales cele color sunt frecvent folosite pentru 
contrafacerea unor documente, în special a actelor de studii şi mijloacelor de 
plată. Falsul este deosebit de periculos, deoarece la observarea cu ochiul liber, 
imaginile documentelor contrafăcute au un evident aspect de naturalețe. 

Cercetarea microscopică este însă edificatoare în descoperirea unui mare 
număr de falsuri, întrucât ele prezintă numeroase elemente de diferențiere față 
de documentele autentice. Spre deosebire de documentele autentice în care 
traseele grafice au un contur ferm, bine definit, iar spațiile albe nu conțin elemente 

parazite, contrafacerilor le sunt specifice o serie de caracteristici, dintre care cele 
mai importante sunt: 

- imaginea de ansamblu a contrafacerii, inclusiv a unor elemente care pe 
documentul autentic sunt greu vizibile cu ochiul liber, au un contrast mult mai 
accentuat; 

- desenele au o expresivitate scăzută şi sunt redate fragmentat, fiind formate 
din granule de toner inegale ca dimensiuni şi variate ca formă; totodată, aceste 
granule sunt depuse la suprafața şi nu în profunzimea hârtiei, imaginea fiind 
redată în relief; 

- microparticulele de toner sunt dispuse dezordonat, sau după un aranjament 
specific (de regulă, liniar) tipului şi modelului de copiator utilizat; 

- culorile diverselor elemente din grafica desenului nu sunt pure, ele fiind 
rezultanta combinării pulberilor de toner divers colorate, ale căror granule se pot 
observa la microscop; 

- traseele de culoare neagră conțin şi particule cu altă nuanță cromatică”; 

- delimitarea dintre suprafețele divers colorate nu este fermă?; 

- spațiile albe prezintă uneori depuneri accidentale de toner, această stare 
de fapt fiind generată de imperfecțiunile de la suprafața tamburului; 

- laturile liniare ale trăsăturilor au un aspect zimțat, cauzat de particulele de 
toner dispuse pe margini”; 

- defectele de pe suprafața documentului autentic vor fi redate şi pe copie. 

Detaliu al unei contrafaceri realizate cu un copiator “CANON C L C 10". 
Particulele de toner au o dispunere dezordonată. 
Detaliu al unei contrafaceri cu copiator “XEROX 5765 EDIT PAD MAJESTIC". 


1 N. Buzatu - op. cit., pag. 14. 
2 idem, pag. 15. 


3 Dimensiunile de doar câțiva microni ale acestora nu pot asigura continuitatea perfectă 
a marginilor. 

Particulele de toner sunt dispuse sub formă de bare. Imaginea are un aspect confuz. 


Pentru prevenirea contrafacerii - în special a mijloacelor de plată - începând 
cu anul 1990 unele copiatoare au fost prevăzute cu microcipuri apte să recunoască 
anumite bancnote şi să refuze executarea comenzilor de copiere. 

Alte copiatoare depun în mod repetat, pe întreaga suprafață a hârtiei, o 
“amprentă” sub forma unei matrice alcătuită din puncte de culoare galbenă, 
vizibile doar la examinarea microscopică sau în radiații ultraviolete. Această matrice 
punctată reprezintă de fapt un cod, a cărui decriptare permite stabilirea tipului, 
mărcii şi seriei copiatorului folosit la contrafacere. Cheia pentru descifrarea codului 
este confidențială, fiind cunoscută doar de producător. Identificarea copiatorului 
se poate face chiar şi în lipsa acesteia, după criterii geometrice, cu condiția să 
se dispună de modele de comparaţie obținute de la copiatoarele suspectate că 


au fost folosite la contrafacere. În acest sens, imaginile matricelor, constituite din. 


şiruri şi coloane punctate se examinează prin suprapunere, urmărindu-se pe de 
o parte, corespondenţa deplină a punctelor din interiorul lor, iar pe de altă parte, 
coincidența dintre dispunerea reciprocă a matricelor. 


sht 
EE 


Imaginea unei matrice depusă pe coala de hârtie la trecerea acesteia printr-un copiator. 


5,4. Identificarea coplatoarelor alb-negru. Identificarea se face prin 
examinarea copiilor xerografiate care pe lângă imperfecţiunile de pe original, 

oglindesc o serie de elemente noi, generate de anumite componente ale 
copiatorului, cum sunt: tamburul, corotronul, rola caldă şi cea presoare, sistemul 
optic" , rezervorul de toner etc. Impurităţile şi defectiunile de pe suprafața acestora 
conduc la apariția pe documentul xerografiat, a unor urme mai mult sau mai puţin 
evidente care servesc la identificarea copiatorului. Printre aceste se numără? : 

- puncte de culoare neagră, amplasate identic pe toate exemplarele 
documentului. Ele sunt cauzate în principal de depunerile accidentale de toner pe 
componentele ansamblului optic al copiatorului, sau pe tambur; 

- benzi verticale negre mai mult sau mai puțin înguste, apărute datorită 
murdăririi cu toner a uneia din oglinzi, a geamurilor, teleobiectivului, ori ca urmare 
a uzării tamburului sau lămpii de baleiaj; 

- benzi verticale punctate, produse de îmbâcsirea corotronului; 

- linii verticale de dimensiuni variabile (care se reproduc însă identic pe 
toate copiile), cauzate de zgârieturile de pe suprafața tamburului, lamelei de 
ştergere etc., ori de prezența unor impurități pe rola magnetică a rezervorului de 
toner; 

- dungi orizontale înguste, cauzate de depunerile accidentale de toner pe 
suprafața interioară a platanului de sticlă pe care se fixează originalul în vederea 
multiplicării, ori de expunerea îndelungată la lumină a tamburului şi uzării acestuia; 

- pete de toner pe reversul copiilor, provocate de murdărirea sau defectarea 
rolei presoare ; 

- redarea incompletă a corpului literelor. Acest defect este cauzat de corpurile 
străine aflate pe corotronul de transfer sau de insuficiența tonerului din rezervorul 
de alimentare. 

Deşi o parte din aceste caracteristici pot fi înlăturate prin curățirea 
componentelor copiatorului, un anumit procent din ele, în special cele datorate 
uzurii sau defecțiunilor, au un caracter ireversibil şi nu mai pot fi eliminate decât 
prin înlocuirea unei piese sau alta. 

Expertiza criminalistică a documentelor Xerografiate. 

Expertiza are ca obiect stabilirea falsului şi contrafacerii şi identificarea 
copiatorului, a titularului unei semnături ori a persoanei care a executat scrisul pe 
documentul litigios. 

După cum se arată în literatura de specialitate, s-au conturat două opinii 
ale experţilor: refuzul categoric de a primi asemenea documente la expertiză pe 


1 La care interesează în mod deosebit oglinzile, platanul din sticlă, geamul intermediar și 
teleobiectivul. 


2 Gh. Popa, Posibilităţi şi limite de identificare a copiatorului alb-negru pe baza urmelor 
create pe materialul xerografiat, în revista „Criminalistica” nr.5 din 2000, pag. 31, 32. 

motiv că actele redate prin mijloace copiatoare pot fi ele însele rezultatul unor 
falsificări anterioare şi astfel vor conduce la concluzii neconforme cu realitatea; 
acceptarea cu uşurinţă, fără o apreciere detaliată a situației concrete în care se 
află documentul în cauză!. Problema este dacă expertiza se poate efectua, în 
condiții pe deplin ştiinţifice, atunci cănd expertului nu i se pune la dispoziţie 
originalul după care a fost xerografiat documentul în litigiu. Nu este justificat 
întotdeauna refuzul categoric de a examina actele xerografiate în absenţa 
originalului, după cum nu este justificată nici acceptarea oarbă a expertizei atunci 
când pentru a răspunde la întrebările adresate expertului este necesară cercetarea 
comparativă a originalului cu copia. 

Dacă expertul este chemat să identifice scriptorul sau semnatarul, ori să 
stabilească dacă scrisul, respectiv semnătura, au fost falsificate prin imitare sau 
deghizare, nu se impune să se pună la dispoziţie originalul, atunci când copia 
este de bună calitate şi este certificată de notar, judecător, ori de instituția emitentă, 
ca fiind conformă cu originalul. Aceasta deoarece copia redă la fel de fidel ca şi 
originalul, caracteristicile generale şi particulare ale manuscrisului ori semnăturii, 
precum şi simptomele specifice modalităților de falsificare amintite. Se apreciază 
că şi xerocopiile efectuate după exemplare obținute prin intermediul hârtiei 
copiative, dacă sunt de bună calitate şi certificate, pot fi folosite pentru a soluţiona 
aspectele precizate anterior? . 

Nu este fondată opinia potrivit căreia actele xerocopiate necertificate pot fi 
folosite ca modele de comparaţie dacă cel ce le prezintă înscrie pe ele menţiunea 
„Conform cu originalul”, deoarece ea poate fi făcută în mod mincinos, chiar dacă 
fapta cade sub incidenţa legii penale. Efectuarea expertizei în astfel de condiții 
ar putea conduce la formularea unor concluzii care nu exprimă adevărul, întrucât 
se sprijină pe o afirmaţie mincinoasă. Aceasta ar avea consecinţe grave pentru 
procesul penal sau civil în care s-a prezentat un asemenea act, soluționarea lui 
depinzând de soluționarea procesului penal declanşat pentru infracţiunea de fals 
în declaraţii. Ori aflarea adevărului în acest din urmă proces, presupune 
expertizarea aceluiaşi document, pentru a stabili dacă el este sau nu autentic, 
aspect care putea fi rezolvat încă de la început. Cu alte cuvinte, ar trebui să se 
dispună două expertize, în două procese diferite, prin care să se clarifice situația 
aceluiaşi document. | 

Atunci când actul xerocopiat este de proastă calitate, precum şi în cazul 
semnăturilor indescifrabile, simplificate sau reduse cantitativ, care pot fi imitate 
în condițiuni foarte bune, identificarea persoanei care le-a executat, ori stabilirea 


1 A. Frăţilă - Abordarea expertizei documentelor redate prin mijloace copiatoare, în revista 
„Criminalistica”, nr. 6 din 2001, pag. 26. 
2 Idem, pag. 126. 

imitării sau deghizării este de neconceput în lipsa actului original. Este nevoie de 
original şi atunci când se solicită ca prin examinarea xerocopiei să se stabilească 
dacă originalul a fost falsificat prin ştergere mecanică sau chimică, adăugare 
etc., deoarece problema nu se poate rezolva decât prin analiza materialelor de 
scriere, a deteriorărilor produse pe suprafața actului ş.a.m.d. 

Dacă expertiza nu poate fi efectuată decât în prezenţa actului original care 
însă nu poate fi procurat, expertul are la dispoziţie două posibilități: să restituie 
motivat lucrarea, sau să o efectueze, formulând concluzii de imposibilitate a 
rezolvării problemei. Prima soluție este de preferat, deoarece concluziile de 
imposibilitate a rezolvării problemei sunt nerelevante pentru organul judiciar. 

5.5. Falsuri realizate cu ajutorul tehnicilor de calcul. 

La reproducerea documentelor cu ajutorul tehnicii de calcul se utilizează în 
principiu un dispozitiv de achiziționare a imaginii (scanner), un calculator şi o 
imprimantă. 

Scannerul este un dispozitiv electronooptic care achiziționează şi introduce 
imaginea în calculator! . Traseele grafice obținute prin scanare sunt formate din 
puncte, numărul acestora fiind dependent de rezoluția cu care s-a făcut scanarea. 
Indiferent cât de bună ar fi această rezoluție, aspectul punctat şi conturul zimțat 
al marginilor firelor grafice se păstrează şi pot fi evidenţiate la cercetarea 
microscopică. În funcţie de întrebările la care trebuie să răspundă expertul, acestea 
pot fi apreciate ca elemente certe de contrafacere. 

Imprimanta transformă impulsurile electronice primite de la computer, într-un 
text sau reprezentare grafică pe care o tipăreşte pe hârtie. De la apariţia lor şi 
până în prezent, s-au folosit mai multe tipuri de imprimante: cu roată margaretă, 
matriceale, cu jet de cerneală, cu laser şi cu transfer termic. 

Imprimantele cu roată margaretă sunt destinate pentru tipărituri alb-negru, 
fiind utilizate doar la editarea textelor. 

Imprimantele matriceale folosesc la tipărire 9 sau 24 de ace (pini) dispuse 
în linie, care acționează asupra unei benzi cu tuş aflată în contact direct cu hârtia 
pe care se face imprimarea. La cercetarea microscopică se observă că grafica 
obținută cu acest tip de imprimante are un aspect punctat, discontinuu Şi cu 
margini zimțate. Unele modele de imprimante mai performante folosesc la 


1 Scannerele folosesc un flux luminos cu intensitate foarte mare care, ca şi în cazul 
copiatoarelor, baleiază linie cu linie suprafața documentului care trebuie reprodus. Razele de 
lumină reflectate, având intensități variabile şi lungimi de undă diferite, sunt proiectate pe un 
element fotosensibil, care înregistrează imaginea documentului sub forma unei “hărți” alcătuită din 
puncte distincte, a căror culoare este foarte apropiată de cea a punctelor pe care le conține 
imaginea inițială. Imaginea este transferată în calculator şi convertită în impulsuri electronice care 
sunt transmise ulterior dispozitivului de tipărire (imprimantei). 

imprimare puncte suprapuse care conferă firelor grafice un aspect “plin”, însă cu 

margini neregulate. Această caracteristică permite diferențierea de tipăriturile 

pi gl prin tehnici tipografice, la care traseele grafice sunt pline, iar marginile 
repte. 

Imprimantele matriceale sunt folosite la transferarea semnăturilor sau 
impresiunilor de ştampilă de pe un act autentic pe unul fals. Pentru a obţine 
aspectul uneori neclar al impresiunilor autentice, precum şi culoarea specifică 
tuşului, în locul benzii cu tuş, făptuitorul foloseşte o hârtie copiativă violet sau 
indigo pe care o interpune între capul de imprimare şi actul fals. Aceasta ascunde 
totodată aspectul punctat al chenarului şi facsimilului ştampilei. Uneori, în locul 
hârtiei copiative se utilizează benzi prevăzute cu patru regiuni de culori diferite 
(negru, albastru, verde şi roşu). Falsul este trădat de marginile zimțate ale traseelor 
grafice şi de punctele divers colorate aflate între acestea. 

Imprimantele cu jet de cerneală pot fi monocrome sau color! . Ele folosesc 
ca material de scriere cerneala încălzită, pe care o proiectează pe hârtie sub 
formă de picături, prin intermediul unor canale de mici dimensiuni, la capătul 
cărora se află câte o duză care intră în contact cu hârtia folosită la tipărire? . 
Acest tip de imprimante are o rezoluție superioară celor matriceale. 

Comparativ cu copiatoarele, la care se obține o imagine în relief, la 
imprimantele cu jet de cerneală, textul nu prezintă un relief sesizabil, întrucât 
cerneala este depusă în plan, o parte din ea difuzând în masa hârtiei. 
Reproducerile au un aspect aparent natural la observarea cu ochiul liber şi de 
aceea falsurile sunt greu de sesizat. Dintre caracteristicile care le apropie foarte 
mult de documentele autentice, cele mai importante sunt: grosimea variabilă a 
traseelor grafice (la fel ca la scrisurile executate cu pastă pix sau cu cerneală); 
redarea diferențelor de nuanță a trăsăturilor? , întocmai ca în înscrisurile autentice; 
reproducerea corespunzătoare a unghiurilor etc. 

Elementele care probează existenţa falsului, pot fi constatate prin cercetare 
microscopică şi sunt reprezentate de: 

- aspectul punctat al traseelor grafice, de-a lungul cărora se observă puncte 
de cerneală divers colorate. Astfel, spre deosebire de scrisul executat cu cerneală 
albastru-închis, în care firele grafice sunt curate, pe traseele grafice obținute la 
imprimantă se observă puncte alăturate de culoare albastru-deschis, roşie şi 


neagră; 


1 imprimantele color au patru rezervoare cu cerneală: neagră, azurie, galbenă şi purpurie. 
2 Pentru proiectarea cernelii se folosesc în principal două metode: a) jetul cu bule, în care 
cerneala se încălzeşte până la formarea unor bule care explodează la ieşirea din canale; b) jetul 
continuu, în care cerneala încălzită este împinsă şi proiectată pe hârtie prin mijloace 


electromecanice. i Pa 
3 În scrisurile autentice diferențele de nuanță sunt generate de presiunea diferită cu care 


se apasă asupra elementului scriptural. 

- discontinuități pe marginile firelor grafice (care au un contur franjurat) şi 
în spațiul dintre ele; 

- depuneri accidentale de stropi de cerneală sub forma unor puncte divers 
colorate care sunt mai evidente în spațiile albe ; în zonele din imediata vecinătate 
a firelor grafice se depun stropi de culoare negru intens. 

Imprimantele cu laser folosesc la tipărire pudră de toner pe care o depun 
pe hârtie sub forma unor puncte microscopice. 

Principiul de funcţionare este asemănător celui descris la copiatoare”, întreaga 
pagină fiind alcătuită mai întâi în memoria imprimantei şi apoi transferată 
mecanismului de imprimare? . Unele tipuri de imprimante au o rezoluție mai mare 
pe orizontală decât pe verticală şi din acest motiv, textul tipărit pare a fi alcătuit din 
linii. Sunt şi imprimante la care liniile nu sunt clar distanțate, imaginea finală având 
un aspect asemănător celor obținute cu imprimantele cu jet de cerneală?. 

Grafică reprodusă cu imprimantă laser. 


i Hârtia se încarcă în punctele în care urmează să alcătuiască imaginea, cu sarcină 
electrică pozitivă, atrăgând în acest fel tonerul aflat în cantităţi variabile pe suprafața unui tambur 
fotosensibil. La unele imprimante hârtia trece pe lângă patru tambururi încărcate cu toner, fiecare 
de altă culoare, astfel încât culorile se depun succesiv pe hârtie. Alte imprimante folosesc un 
tambur colector, aflat în contact cu celelalte tambururi primare, de pe care culege imaginile 
colorate. În final, acest tambur intră în contact cu hârtia şi depune toate cele patru culori deodată. 

2 Modul de alcătuire a paginii în memoria imprimantei are la bază tehnologia rasterului, 
fiecare element grafic fiind alcătuit dintr-o serie de puncte care umple o grilă sau o matrice. 
3 Reproduceri după N. Buzatu, op. cit., pag. 16. 

Imprimantele cu transfer termic. Funcționarea lor se bazează pe impactul 
dintre un corp încălzit şi o peliculă-ribon prevăzută cu un strat de cerneală 
termo-fuzibilă" . Traseele grafice obținute cu acest tip de imprimantă au o structură 
cromatică specifică, în care culorile sunt imprimate fie sub forma unor linii 
orizontale sau oblice (cu diferite unghiuri de înclinare), fie sub forma unor puncte 
(necesare obținerii unor nuanţe diferite)?. 

Reproducere grafică executată cu o imprimantă cu transfer termic. 


Deşi la cercetarea cu ochiul liber fidelitatea reproducerilor este foarte bună, 
examinarea microscopică scoate în evidență următoarele elemente care atestă 
falsul: 

- marginile traseelor au aspect de scară (acesta este mai pronuntat la 
nivelul unghiurilor şi curbelor); 

- spațiile dintre semnele grafice ale textului nu conţin depuneri parazite - 
această caracteristică permite deosebirea textelor tipărite cu imprimante cu transfer 
termic, de cele obținute cu celelalte tipuri de imprimante. 

Exactitatea reproducerilor este influențată de puterea de rezoluție a impri- 
mantei, scannerului şi de placa video a calculatorului? . 

Descoperirea falsului comis cu ajutorul tehnicilor de calcul. 

Utilizarea computerelor personale în viața de zi cu zi a favorizat realizarea 
unor contrafaceri sau falsuri parţiale de o calitate aproape ireproşabilă. Ca şi în 


1 Picăturile de cerneală sunt transferate pe hârtie în zonele indicate de controller, în urma 
acțiunii termo-dinamice a capului de tipărire. Controller-ul este un dispozitiv prevăzut cu unul sau 
mai multe microcipuri care furnizează instrucțiuni imprimantei, interceptând semnalele electronice 
primite de la computer şi transformându-le în semne de tipărire. 


2 Reproducere după N. Buzatu, op. cit., pag. 17 | | | 
3 Aceasta din urmă poate regla rezoluția imprimantei în limitele valorice conferite de 


constructor. În aprecierea puterii rezolutive trebuie să se ţină cont de faptul că atunci când se 
impune reproducerea cât mai exactă a unor imagini, ea va fi reglată înspre valorile maxime, în 
timp ce pentru editarea unor texte, valorile acesteia sunt mult mai mici. 

cazul xerocopiatoarelor, falsul parțial vizează îndeosebi transferarea semnăturilor 
şi a impresiunilor de ştampilă de pe actul autentic, pe actul fals. Descoperirea 
contrafacerilor îndreptate asupra manuscriselor şi textelor dactilografiate sau 
tipărite, este dificilă la observarea cu ochiul liber, deoarece documentul litigios 
conservă marea majoritate a elementelor specifice documentului autentic, cum 
ar fi dezinvoltura scrierii şi aspectul dinamic al acesteia, variațiile de calibru ale 
firelor grafice, culoarea specifică graficii originale etc. Falsul este însă trădat de 
structura specifică a traseelor grafice, care poate fi pusă în evidenţă prin cercetare 
microscopică cu o putere de mărire de cel mult 20 de ori. Această structură este 
complet diferită de cea a textelor manuscrise, dactilografiate sau tipărite. Astfel, 
la documentele autentice, examenul microscopic va evidenția: 

- existența urmelor de adâncime produse de instrumentul scriptural în masa 
hârtiei, precum şi a fulajului specific de pe versoul documentului; 

- materialul de scriere este uniform răspândit de-a lungul traseelor grafice 
şi colorează complet atât fibrele din stratul superior, cât şi cele din profunzimea 
hârtiei; 

- marginile traseelor grafice sunt netede, continue şi liniare; 

- culorile firelor grafice sunt pure şi nu conţin elemente parazite. 

Spre deosebire de acestea, la documentele falsificate, se constată: 

- lipsa urmelor de adâncime, respectiv a fulajului instrumentului de scris; 

- materialul de imprimare (tuşul, cerneala, tonerul) nu este uniform răspândit 
pe întreaga suprafață a firelor grafice; 

- traseele grafice au o structură policromă; 

- marginile traseelor grafice au aspect neregulat, zimţat sau în scară, în 
funcție de tipul de imprimantă utilizat la reproducere; 

- suprafața traseelor grafice oferă o imagine punctată în cazul imprimantelor 
matriceale şi a celor cu jet de cerneală; dispunerea punctelor este bine definită 

în cazul imprimantelor matriceale şi haotică la imprimantele cu jet de cerneală. 
La imprimantele laser, trăsăturile sunt constituite din linii punctate orizontale şi 
verticale, iar la cele cu transfer termic din linii punctate oblice: 

- existența unor puncte izolate, de culori diferite, între spaţiile albe care 
separă firele grafice, şi chiar pe toată suprafața hârtiei dacă imprimanta a fost 
greşit programată ori s-a folosit o cantitate prea mare de cerneală: 

- la imprimantele laser, imaginea de ansamblu a graficii este parţial redată 
în relief, deoarece tonerul se depune doar la suprafața hârtiei. 


6. Elemente de siguranță destinate prevenirii falsului şi contrafacerii 
în documente. 

Hârtia prevăzută cu elemente de siguranţă este folosită la confecționarea 
unor documente cum sunt biletele de bancă, paşapoartele sau alte acte de 

identitate, diplomele de studii, timbrele ori alte titluri de valoare etc. Elementele 
de siguranță permit verificarea operativă a autenticității unui tip sau altul de 
documente şi preîntâmpină totodată contrafacerea sau falsificarea lor. Hârtia pe 
care se aplică acestea este fabricată din pastă de cea mai bună calitate (pastă 
de bumbac, cânepă şi in). 

Filigranul este o componentă integrată în structura hârtiei, practic imposibil 
de reprodus. El nu modifică grosimea hârtiei (doar densitatea ei) şi nici alte 
caracteristici ale acesteia. Filigranarea constă în imprimarea unor desene, prin 
aplicarea succesivă a unor straturi de pastă de hârtie cu densități diferite, în 
scopul modificării consistenței hârtiei5%5 . În mod curent, se folosesc următoarele 
tipuri de filigran: 

- filigranul liniar — este format din linii subțiri care datorită transparenţei mai 
mari pe care o au comparativ cu fondul hârtiei, devin vizibile la cercetarea în 
lumină transmisă; 

- filigranul liniar în dublu ton — conţine în proporții egale, suprafețe lucioase 
şi suprafețe mai închise; 


- filigranul în relief (haşurat, umbrit) — este reprezentat de diverse desene - 


proeminente, detectabile la palparea hârtiei şi la cercetarea prin transparență 
(desenul conține o combinație de elemente cu nuanţă mai deschisă şi mai închisă 
care devin vizibile la examinarea în lumină transmisă); 

- filigranul tip masă plată este o variantă a filigranului în relief. Diferenţele 
de nivel ale reliefului sunt însă atât de mici (circa 5 microni), încât nu sunt 
sesizate la palpare. Acest tip de filigran poate fi observat numai la cercetarea în 
lumină transmisă; 

- filigranul formă rotundă este o variantă a filigranului înalt, cu relief 
imperceptibil la atingerea hârtiei. La cercetarea în lumină de trecere, acest tip de 
filigran evidenţiază diverse desene circulare; 

- filigranul combinat este obținut prin folosirea unor cilindri filigranori care 
îmbină procedeele de realizare a filigranului liniar şi a celui înalt. 

Planşetele sunt elemente de protecție confecționate din diverse materiale 
care imită una sau mai multe figuri geometrice (de cele mai multe ori rotunde). 
Ele sunt introduse în cursul procesului de fabricaţie când hârtia este încă umedă, 
în locuri cu coordonate precis determinate. Se folosesc mai multe feluri de 
planşete: irizante, ultraviolete şi cu reacție chimică. 


545 Se realizează prin intermediul unor cilindri filigranori a căror suprafață prezintă un relief 
ce imită desenul care urmează să fie imprimat. Părțile proeminente ale reliefului micşorează 
densitatea pastei de hârtie, iar adânciturile o sporesc. În acest fel, la examinarea prin transparenţă, 
lumina va străbate în mod diferit zonele cu densitate variabilă, relevând desenul caracteristic 
filigranului. 

Planşetele irizante au aspectul unor solzi colorați şi lucioşi. Ele nu pot fi 
falsificate prin xerocopiere sau scanare. Dacă se încearcă reproducerea lor cu 
un copiator sau scanner, se obține doar o urmă colorată, luciul neputând fi redat. 
Se folosesc două tipuri de planşete irizante: vizibile în lumină albă (caz în care 
pe suprafața lor se observă toate culorile curcubeului) sau achiziționate în culori 
fluorescente. 

Planşetele ultraviolete. Unele dintre acestea sunt colorate şi sunt vizibile 
atât în lumină albă, cât şi în spectrul ultraviolet, în care dobândesc o fluorescență 
intensă. Altele sunt vizibile doar sub incidenţa radiaţiilor ultraviolete. 

Planşetele cu reacție chimică sunt formate dintr-o serie de straturi de 
protecție ascunsă integrate în masa hârtiei, care devin vizibile atunci când se 
încearcă falsificarea prin spălare cu diverşi agenţi chimici. Astfel, unele hârtii se 
decolorează sau devin lucioase în porțiunile corodate chimic, iar altele relevă 
diferite menţiuni, cum ar fi de exemplu „fals”, „nul” etc. 

Fibrele speciale sunt fibre cu lungimi şi culori prestabilite, confecționate de 
obicei din materiale plastice vizibile numai în radiații ultraviolete. Deşi la prima 
vedere par a avea o dispunere haotică, ele sunt introduse în hârtie în locuri 
dinainte stabilite. 

Firele de siguranță sunt fire foarte subțiri integrate în structura hârtiei în 
timpul procesului de fabricație, cu ajutorul unui cilindru sită. Pentru a face 
falsificarea cât mai dificilă, ele sunt prevăzute de regulă cu microtexte. Se utilizează 
mai multe tipuri de fire de siguranță: fire transparente din poliester cu microtexte 
sau cu imagini policrome; fire metalizate, magnetice sau nemagnetice; fire 
fluorescente; fire în culorile curcubeului, fluorescente; fire fereastră (stardust) 
etc. 

În afara procedeelor de securizare descrise, la unele categorii de documente 
(cum sunt cele înseriate şi numerotate), se utilizează diverse tehnici de tipărire, 
care urmăresc obținerea unor efecte speciale? . Printre acestea pot fi amintite: 

- imprimarea textului cu ajutorul tehnicilor laser, 


1 Astfel, la tiparul înalt, tuşul de pe crestele de imprimare ale clişeului este presat atât de 
tare pe hârtie, încât marginile traseelor grafice devin în mod voit neclare (margini perlate). La 
tiparul sită, acestea au o formă caracteristică, de „dinţi de ferăstrău”. Prin tipărirea offset (variantă 
a litografierii) se obţin imagini în plan, extrem de uniforme, iar la tipărirea intaglio (asemănătoare 
tiparului înalt), ele prezintă un relief ce poate fi sesizat prin palpare. În cazul serigrafiei, imaginea 
colorată a desenelor ori liniaturii imprimate are un aspect punctat (vizibil la cercetarea cu lupa sau 
la microscop), acest efect fiind obținut la introducerea colorantului în pasta de hârtie şi presarea 
acesteia printr-o bucată de țesătură foarte fină. 

- imprimarea curcubeu - la acest gen de imprimare, culorile care compun 
spectrul luminii vizibile se întrepătrund, fără a exista o linie de demarcare între 
ele; 

- tipărirea de fond — pe hârtie se imprimă un desen geometric deosebit de 
fin dar vizibil, peste care se depune textul ce urmează a fi tipărit; 

- microtipărirea — o parte din liniile sau desenele existente pe hârtie, sunt 
compuse din litere de dimensiuni foarte mici, care nu sunt vizibile decât la 
cercetarea cu lupa sau la microscop; 

- imprimarea simultană — aversul şi reversul colii de hârtie sunt imprimate 
cu aceleaşi desene, care dacă sunt examinate prin transparență, se suprapun 
perfect; 

- imprimări cu cerneluri variabile optic — acestea au proprietatea de a reda 
toate culorile spectrale şi de a-şi schimba culoarea în funcţie de unghiul sub care 
sunt privite; 

- imprimări cu cerneluri fluorescente — menţiunile realizate cu astfel de 
cerneluri nu sunt vizibile decât sub incidența radiaţiilor ultraviolete; 

- perforarea mecanică sau cu ajutorul radiaţiilor laser. Perforaţiile obținute 
cu laserul sunt extrem de fine, au formă tronconică cu baza mică în punctul de 
ieşire a radiației, iar marginile lor prezintă urme de arsuri; 

- imagini ascunse (scrambled indicia) — acestea devin vizibile numai la 
observarea printr-un dispozitiv cu lamelă din sticlă sau plastic, de construcție 
specială; 

- imagini latente — sunt imagini care devin clare numai atunci când sunt 
privite sub un anumit unghi de incidenţă a luminii; 

- imagini decorative (Guilloche) — sunt imagini formate din linii curbe foarte 
fine, care se intersectează între ele; 

- imagini retro-reflective — sunt imagini invizibile la cercetarea cu ochiul 
liber, dar care pot fi observate cu un dispozitiv special care foloseşte un fascicul 
de lumină focalizată,; 

- holograme - acestea sunt imagini plate, obținute prin intermediul tehnicilor 
laser, care atunci când documentul este înclinat sub diferite unghiuri, creează 
iluzia unor imagini tridimensionale; 

- kinegrame - sunt imagini care la observarea sub diferite unghiuri de 
incidență a luminii, îşi schimbă culoarea şi forma. 


7. Tehnici moderne de protejare a valorilor monetare împotriva falsului 


şi contrafacerii. | | 
Amploarea fără precedent pe care o înregistrează falsul şi contrafacerea 


valorilor monetare, a condus la intensificarea cercetărilor pentru găsirea unor noi 
soluții de protejare. Printre soluțiile identificate, se numără şi imprimarea pe 

sana 


suporţi de polimeri”, care permite integrarea celor mai eficace şi durabile elemente 
de siguranță? . Folosirea suporților de polimeri prezintă următoarele avantaje: 

- comparativ cu hârtia, transparenţa lor poate fi reglată în procesul de 
fabricaţie de la transparent absolut la opac, asigurând obținerea unor ferestre 
sau semiferestre transparente în care pot fi introduse numeroase elemente de 
securitate. Astfel, unele ferestre pot fi prevăzute cu imagini intermediare care la 
examinarea prin transparență devin vizibile pe una din fețele bancnotei. Altele pot 
conţine o anumită grafică (un anumit motiv) a cărei imagine diferă în funcție de 
unghiul sub care este privită. Efectele optice specifice acestei imagini nu pot fi 
reproduse prin contrafacere? ; 

- oferă posibilitatea integrării unui dispozitiv special care facilitează verificarea 
unor elemente secundare de „autentificare” ; 

- împiedică reproducerea cu ajutorul fotocopiatoarelor color sau imprimantelor 
laser. De aceea falsificatori sunt obligați ca la contrafacere să folosească materiale 
plastice înlocuitoare cu un grad de transparență asemănător suportului de polimeri. 
Acestea nu pot fi opacizate fără a diminua transparența ferestrei ori capacitatea 
de aderare a cernelei. În plus, sonoritatea şi fineţea la pipăit a plasticului înlocuitor 
sunt foarte diferite de ale plasticului folosit de producător“, ceea ce facilitează 


Z> N descoperirea contrafacerii. 


1 Durata de viață a biletelor din polimeri este de aproximativ 4 ori mai mare decât în cazul 
biletelor din hârtie. Ea prelungeşte perioada de timp dintre prima punere în circulaţie a biletelor 
şi emisiunea unei noi serii, conducând astfel la importante economii de ordin financiar. Uzura este 
încetinită deoarece substratul din polimeri împiedică absorbția umidității, acumularea de praf sau 


“ alte impurități, difuzia în masa lui a cernelurilor întrebuințate pentru imprimarea graficii etc. În 


acelaşi timp, biletele din polimeri au o mare rezistenţă la solicitări mecanice, suportând mai bine 
acţiunile de frecare sau pliere repetată. Caracteristicile ce pot fi stabilite prin palpare rămân 
neschimbate pe toată durata de viaţă a biletelor. 

2 Australia a fost una dintre primele țări care a folosit suportul de polimeri pentru fabricarea 
biletelor sale de bancă. În 1988 ea a introdus primul bilet de bancă din polimeri nefibroşi. Între 
1992-1996,toate biletele din hârtie care circulau în Australia au fost înlocuite progresiv cu acest 
tip de bilete. În acest sens, Les Coventrz — director de emisiune de bilete la Reserve Bank of 
Australia — Bilete de bancă: hârtie sau polimeri, în R.I.P.C. nr. 483/2000, pag. 2. 

3Un procedeu de securizare mai sofisticată a ferestrelor constă în introducerea unui element 
optic de difracție (DOE - Diffractive Optical Element), reprezentat de o „hologramă virtuală”, dificil 
de imitat. Holograma poate fi ştanțată sau gravată şi apare sub forma unei mici pete translucide 
cu a a de maximum 5 mm?. Atunci când este privită prin transparență, evidențiază un motiv 
specific. 

De exemplu, dacă se plasează fereastra în dreptul ochiului şi se priveşte prin transparență, 
devine vizibilă o imagine multicoloră. Această imagine poate fi vizualizată şi pe o suprafață 
(ecran, perete), dacă fereastra este expusă la un fascicul de raze laser sau la o sursă de lumină 
specifică scannerelor de citire a codurilor clasice de bare. 

4 Les Coventrz - op. cit., pag. 2 

Ferestre transparente care conțin ca elemente specifice, 
imagini intermediare (.20”) 


Ecranul din fereastra transparentă relevă mentiunea „y2K" (invizibilă în alte conditii) atunci 
când biletul este pliat în aşa fel încât ecranul să fie plasat pe harta Noii Zeelande. 


8. Grafoscopia judiciară. Identificarea persoanei după scrisul de mână. 

8.1. Consideraţii introductive. 

Scrisul ca urmă în înțeles criminalistic, este o deprindere intelectuală care 
se manifestă în construcția semnelor grafice convenționale folosite pentru 
reprezentarea sunetelor şi cuvintelor dintr-o limbă. El oglindeşte o serie de 

caracteristici generale şi individuale specifice tipului de activitate cerebrală, 
nervoasă şi musculară proprie fiecărui individ. Chiar dacă aceste caracteristici 
suferă modificări sub acţiunea unor factori obiectivi sau subiectivi, rămân 
neschimbate în esenţa lor o lungă perioadă de timp şi oferă posibilitatea identificării 
scriptorului. 

Scrisul se formează progresiv, printr-un îndelungat proces de învăţare şi 
constă dintr-un complex de mişcări executate în plan orizontal şi vertical! care 
repetate îndelung, se automatizează şi se transformă în stereotipuri dinamice. 

Încercările de utilizare a acestui gen de urmă în identificarea scriptorului 
sunt foarte vechi, însă ele erau folosite în mod sporadic şi nu aveau un suport 
ştiinţific adecvat. În prezent, cercetarea criminalistică a scrisului de mână ocupă 
o pondere însemnată în activitatea de instrumentare a cauzelor penale şi civile, 
ea desfăşurându-se pe baza celor mai noi cuceriri din domeniul tehnic şi ştiinţific. 

În noţiunea de scris ca obiect al cercetării criminalistice, sunt incluse toate 
formele de manifestare grafică ale unei persoane : texte mai lungi sau mai 
scurte, mențiuni care se rezumă la două - trei cuvinte sau la un singur cuvânt, 
semnături, inclusiv cele indescifrabile, semne de punctuație şi orice alte semne 
considerate neliterale care sunt folosite la executarea unui manuscris, urmele de 
presiune formate de intensitatea cu care se apasă pe instrumentul de scris etc. 

Suportul pe care se execută scrierea nu prezintă relevanţă pentru identifi- 
carea persoanei după scrisul de mână decât în măsura în care generează 
modificări pe care specialistul sau expertul trebuie să le analizeze pentru explicarea 
deosebirilor care apar cu prilejul examenelor comparative. Scrisul se execută de 
regulă pe hârtie, însă el poate fi depus şi pe alte materiale sau obiecte, cum sunt: 
ambalaje de plastic, obiecte metalice sau din lemn, geamuri, oglinzi, uşi, pereți, 
garduri etc. 

În ceea ce priveşte instrumentul de scris, de obicei se utilizează stiloul, 
pixul sau creionul şi într-o măsură mai mică creta, sprayurile, instrumentele de 
scrijelit sau ale obiecte care servesc la încrustarea unor mențiuni în suporturi 

dure. 

Domeniul tehnic al criminalisticii care studiază scrisul de mână în vederea 
identificării persoanei se numeşte grafoscopie judiciară, iar expertiza prin care se 
realizează acest gen de identificare, expertiză grafoscopică (sau grafică). 

Expertiza grafoscopică nu trebuie confundată cu expertiza grafologică? . 
Grafologia este o altă ştiinţă care cercetează scrisul de mână, însă finalitatea 


1 Mişcările efectuate în plan vertical sunt reprezentate de flexiune şi extensiune, iar cele 
în plan orizontal, de abducţie și aducţie. În acest sens, L. Ionescu. Expertiza criminalistică a 
scrisului, Editura Junimea, lași 1973, pag. 37. 

2 Confuzia este des întâlnită în mass media şi din păcate şi în practica organelor judiciare. 

examinărilor este total diferită de cea a grafoscopiei. În timp ce grafologia îşi 
propune să stabilească trăsăturile psihologice, personalitatea şi caracterul 
scriptorului, grafoscopia are un obiectiv mult mai concret, care constă în 
identificarea efectivă a scriptorului. 

8.2. Fundamentul ştiinţific al identificării persoanei după scrisul de 
mână. 

Utilizarea scrisului în identificarea criminalistică a persoanei are la bază 
două proprietăți fundamentale pe care acesta le prezintă, respectiv individualitatea 
şi stabilitatea relativă. 

Individualitatea este dată de ansamblul caracteristicilor generale şi particulare 
ale scrisului, a căror combinație este unică şi irepetabilă. Această combinație îl 
deosebeşte de toate celelalte scrisuri, inclusiv de cele asemănătoare. Analizate 
izolat, în afara tabloului grafic general în care sunt integrate, fiecare din aceste 
caracteristici se poate regăsi în forme mai mult sau mai puțin asemănătoare în 
scrisurile altor persoane. Această împrejurare creează pericolul producerii unor 
grave erori de identificare dacă examinarea se face de un nespecialist, şi de 
aceea este necesar să se apeleze la serviciile experţilor în domeniu. 

Caracterul individual al scrisului este imprimat de intensitatea, echilibrul şi 


+] mobilitatea proceselor nervoase superioare ale fiecărui individ, de particularitățile 


anatomice şi funcţionale ale sistemului nervos şi muscular al mâinii, precum şi 
de numeroasele şi variatele influențe de ordin pedagogic, profesional, tehnic sau 
de altă natură. 

Individualitatea scrisului se manifestă atât la nivelul elementelor sale de 
formă şi structură, cât şi al celor de conținut şi este consecinţa formării şi dezvoltării 
intelectuale a.persoanei*53. În ceea ce priveşte forma şi structura sa, trebuie 
remarcat că scrisul se individualizează în mai multe etape, dintre care cele mai 
importante sunt: scrierea elementară, specifică desenării primelor elemente 
componente ale literelor; construirea individuală a literelor, în care configurația de 
ansamblu a acestora este bine învățată şi memorată şi urmează de regulă modelul 
oferit de pedagog; scrierea cursivă, în care se învaţă legarea semnelor grafice 
între ele. Specific ultimei etape este că deprinderile dobândite în primele două 
etape devin gesturi reflexe cu un anumit grad de automatizare, iar literele 
înregistrează numeroase abateri de la scrierea după modelul caligrafic. Forme 
mai mult sau mai puţin evidente de individualizare a scrisului apar încă din prima 
etapă, însă ele se accentuează ulterior, odată cu folosirea cotidiană a scrisului 
pentru fixarea cunoştinţelor, ori ca modalitate de transmitere a gândurilor şi ideilor. 


1 E. Stancu - op. cit., pag. 269. 

Folosirea cotidiană a scrisului, corelată cu creşterea progresivă a vitezei de 
scriere, determină simplificări pregnante atât în aspectul de ansamblu al scrisului 
cât şi în construcția literelor! , ceea ce îl individualizează într-o măsură din ce în 
ce mai mare. | 

Stabilitatea relativă a scrisului este acea proprietate potrivit căreia odată 
format, scrisul îşi păstrează principalele sale caracteristici generale și individuale, 
O lungă perioadă de timp (de regulă toată viața). Se consideră că scrisul capătă 
formă definitivă în jurul vârstei de 25-30 de ani, cu precizarea că momentul 
formării acestei deprinderi se finalizează în perioade de timp diferite, în funcţie 
de fiecare individ. 

Stabilitatea scrisului este relativă, deoarece el suferă o serie de transformări 
naturale sub acțiunea unor factori foarte diverşi. Aceste transformări nu se 
repercutează de regulă asupra posibilităților de identificare a scriptorului. Tocmai 
această variabilitate este cea care permite decelarea falsului de autentic, deoarece 
coincidența perfectă dintre două scrisuri, constituie dovada de necontestat a 
faptului că cel puțin unul din ele este fals, dacă nu chiar amândouă (când au fost 
executate după un al treilea scris). 

Dintre factorii care pot genera modificări ale scrisului format, cei mai 
importanți sunt : intenția persoanei de a-şi modifica scrisul; condițiile de mediu în 
j care se execută scrierea (în special temperaturile scăzute); schimbarea suportului, 
a instrumentului de scris, ori a poziției de scriere (în picioare, stând jos, rezemat 
sau nerezemat ş.a.); profesia scriptorului (care implică sau nu o activitate de 
scriere cu repercursiuni în privința evoluției scrisului, a folosirii unor trasee 
suplimentare de înfrumusețare sau chiar în privința caracterului lizibil sau ilizibil 
al scrisului - aşa cum se întâmplă în cazul medicilor, farmaciştilor etc.); afecțiunile 
medicale ale organelor care participă la actul scrierii (îndeosebi mâna şi ochii); 
tulburările nervoase temporare sau cronice?; bătrâneţea, starea de ebrietate 
intoxicațiile ş.a. 

O atenție deosebită trebuie acordată aşa numitelor scrisuri variabile, specifice 
persoanelor care folosesc mai multe variante de scris, care nu trebuie confundate 
cu variabilitatea cauzată de acțiunea unor factori de moment. Precizarea se 
impune, deoarece în cazul scrisului variabil, diferitele variante ale acestuia sunt 
uneori atât de diferite, încât pot crea dificultăți de identificare 


1 Unele scrisuri sunt atât de simplificate, încât, chiar dacă sunt de evoluție superioară, 
devin ilizibile. 

2 Unele afecţiuni mintale provoacă modificări majore ale scrisului, cum sunt de exemplu 
paragrafia (pierderea parțială a capacității de scriere, materializată prin scrierea repetată a unor 
litere sau cuvinte) şi agrafia (pierderea definitivă a deprinderii de scriere). 

Pe lângă factorii amintiţi, practica judiciară înregistrează şi situații în care 
modificările scrisului sunt rezultatul conducerii voluntare sau involuntare a mâinii 
de către o altă persoană!. 

8.3. Caracteristici generale de identificare a scrisului de mână. 

În grafoscopie, identificarea persoanei parcurge - ca de alt fel orice gen de 
identificare criminalistică - două etape: identificarea de gen şi identificarea 
individuală. 

Identificarea de gen se face pe baza a două categorii de caracteristici 
generale : 

- caracteristici de conținut; 

- caracteristici de formă ale scrisului (cunoscute şi sub denumirea de 
dominante grafice). 

8.3.1. Caracteristicile de conținut sunt reprezentate de limbajul scris şi 
elementele de topografie a textului. 

Prin examinarea limbajului scris se pot face aprecieri cu privire la nivelul de 
pregătire şi cultură generală, profesia scriptorului, ori mediul şi zona geografică 
din care provine. În acest sens se analizează morfologia frazelor şi propoziţiilor, 
modul de respectare a regulilor gramaticale şi de folosire a semnelor de punctuație, 
utilizarea unor neologisme, arhaisme, jargoane, argouri ori termeni de specialitate 
etc. În aprecierea vocabularului, mai ales atunci când între aspectul general al 
scrisului şi limbajul pretenţios pe care îl conține există o deosebire evidentă, 
trebuie să se ţină cont de faptul că uneori textul poate fi conceput de o altă 
persoană decât cea care l-a scris. 

Elementele de topografie se referă la modul de aşezare a textului pe coala 
de hârtie în raport cu marginile ei. Ele reflectă pe de o parte deprinderile scriptorului 
În organizarea spațiului pe care-l are la dispoziție, iar pe de altă parte, automa- 
tismele dobândite în amplasarea construcțiilor grafice. În analiza elementelor de 
topografie a textului se au în vedere : 

- existența sau inexistența marginii albe a colii de hârtie, mărimea, forma 
(dreaptă, curbată spre stânga sau dreapta, sinuoasă) şi orientarea acesteia 
(verticală, înclinată stânga sau dreapta)? ; 


1 Aşa se întâmplă în cazul persoanelor grav bolnave, al bătrânilor care şi-au pierdut 
capacitatea de a scrie, al persoanelor a căror mână este condusă în mod forțat etc. 

2 Majoritatea persoanelor obişnuiesc să lase marginea albă în partea stângă, iar un număr 
relativ restrâns în dreapta documentului şi uneori chiar în ambele părţi. De asemenea, unii scriptori 
obişnuiesc să scrie fără a lăsa margine albă, rândurile acoperind coala de scris de la un capăt 
la altul. 

- prezența alineatelor, frecvența şi adâncimea lor; 

- spațierea (repartizarea) scrisului — aceasta vizează atât distanța dintre 
rânduri, cât şi dintre cuvinte şi litere, imprimând scrisului un aspect normal sau 
dimpotrivă înghesuit ori risipit ; 

- direcția! şi forma liniei de bază a rândurilor (linia imaginară care trece pe 
la baza tuturor literelor din cadrul unui rând). După direcție rândurile pot fi 
orizontale, ascendente sau descendente, iar după formă, drepte, concave, 
convexe, sinuoase sau scaliforme (cuvintele şi literele sunt dispuse la fel ca 
treptele unei scări, de aici derivând şi denumirea de scrisuri scaliforme sau 
etajate) ; 

- locurile în care sunt plasate antetul, titlul, data, semnătura? , semnele de 
începere şi finalizare a paginilor. 

8.3.2. Caracteristicile de formă ale scrisului (dominantele grafice). 

Dominantele grafice imprimă scrisului aspecte şi forme specifice care depind 
de măsura în care fiecare persoană şi-a apropiat deprinderea de a scrie. 
Examinarea lor contribuie la definirea generală a scrisului, la încadrarea lui într-o 
anumită clasă, care restrânge sfera cercetărilor comparative. 

Cele mai reprezentative dominante grafice sunt : 

a) evoluția scrisului - reflectă stadiul până la care o persoană şi-a însuşit 
deprinderea de a scrie. Ea se apreciază după cursivitatea şi siguranța scrisului, 
gradul de coordonare şi automatizare a mişcărilor, viteza de scriere şi intensitatea 
apăsării şi după constanța cu care sunt executate construcțiile grafice de acelaşi 
fel. După gradul de evoluţie scrisurile se clasifică în: 

- scrisuri evoluate — sunt scrisuri cursive, deseori simplificate, executate cu 
viteză în general crescută şi cu mare siguranță. Ele oglindesc un nivel ridicat de 
coordonare a mişcărilor descriptorii, evidenţiat de spontaneitatea, dezinvoltura şi 
naturalețea executiei’; 

- scrisuri de evoluție medie - sunt executate cu viteză şi grad de coordonare 
a mişcărilor relativ bune, fiind în general scrisuri îngrijite, citeţe, însă în care se 


1 Direcţia este influențată în principal de mişcările mâinii care asigură avansarea progresivă 
a scrisului pe hârtie, precum şi de poziţia colii dë hârtie. 

2 O deprindere cu pronunţată valoare identificatoare (dar care poate atesta în acelaşi timp 
existența unor indicii de falsificare) este generată de plasamentul reciproc al datei şi semnăturii, 
precum şi de poziționarea acestora atât față de margini, cât şi față de finalul textului. 

3 Scrisurile de evoluție superioară se întâlnesc de obicei la persoanele a căror profesie 
sau ocupație cotidiană presupune folosirea scrisului pentru îndeplinirea sarcinilor de serviciu. 


Aceste scrisuri sunt supuse unui continuu proces de perfecţionare care poate afecta chiar lizibilitatea 
lor. 

regăsesc deseori corecturi şi chiar ornări. Ele pot conţine greşeli gramaticale, iar 


limbajul folosit şi morfologia frazelor pot atesta un nivel mediocru de pregătire şi 


cultură generală; 

- scrisuri neevoluate (inferioare)! — sunt caracteristice persoanelor cu un 
grad scăzut de pregătire şi cultură generală, care folosesc scrierea în mod 
sporadic, la mari intervale de timp. Sunt scrisuri lipsite de spontaneitate, greoaie, 
de dimensiuni mari şi cu aspect neregulat, care trădează dificultăţile pe care le 
întâmpină scriptorul în trasarea şi legarea literelor. Literele sunt uneori incomplete, 
iar alteori conțin trăsături suplimentare, ceea ce evidenţiază fie imposibilitatea 
scriptorului de a-şi coordona mişcările, fie cunoaşterea insuficientă a semnelor 
grafice. Coordonarea mişcărilor şi viteza de scriere sunt extrem de scăzute, iar 
intensitatea apăsării mare, toate acestea atestând un nivel foarte scăzut al 
deprinderilor şi automatismelor grafice. Scrisurile neevoluate conțin fraze cu o 
morfologie de multe ori curioasă, în care abundă greşelile gramaticale. Ideile 
sunt redate incomplet, sau se amestecă, ceea ce demonstrează incapacitatea 
scriptorului de a-şi prezenta în mod logic mesajul său. 

Atât în practica de expertiză criminalistică, cât şi în literatura de specialitate, 
se subliniază faptul că nu trebuie să se confunde scrisurile inferioare cu cele în 
curs de formare, căci scrisurile inferioare sunt deja formate, în sensul că s-au 
stabilizat şi nu se mai dezvoltă sau se dezvoltă foarte lent şi fără modificări de 
natură să le schimbe gradul de evoluție? . 

Persoanele cu un scris evoluat pot imita scrisurile de evoluție medie sau 
inferioară? , însă niciodată persoanele cu un scris inferior, oricât s-ar strădui nu 
vor putea imita cu rezultate acceptabile, un scris evoluat“, întrucât capacitatea 
lor scripturală este foarte scăzută şi nu poate fi adusă în mod spontan la un nivel 
atât de ridicat, încât să imprime scrisului acea naturaleţe, dezinvoltură şi cursivitate 
specifice scrisurilor de evoluție superioară. 

b) forma (structura) scrisului se apreciază după modelul semnelor grafice, 
configurația generală a acestora şi gradul lor de simplificare. 

După modelul utilizat scrisurile pot fi cursive şi tipografice. Scrisurile cursive 
sunt scrisuri executate după modelul caligrafic. Ele au o coeziune relativ mare, 
întrucât semnele grafice sunt legate prin trăsături de unire. Scrisurile tipografice 


1 Spre deosebire de scrisurile neevoluate, scrisurile de evoluție medie prezintă o anumită 
naturalețe, cursivitate şi regularitate. 

2 L. lonescu - op. cit., pag. 78 

3 Imitaţia nu poate atinge perfecțiunea, deoarece scriptorul nu-şi poate controla în totalitate 
deprinderile perfecţionate de scriere, ceea ce conduce la apariția unor elemente specifice propriului 
scris, cum sunt traseele grafice eterate (subțiate) de la începutul sau finalul cuvintelor, construcția 
simplificată a unuia sau mai multor semne grafice etc. 

* L. Ionescu - op. cit., pag. 81. 

folosesc semnele de tipar. Acestea pot prezenta o anumită cursivitate, însă gradul 
de legare este redus. Chiar şi la acest tip de scris se manifestă devien de la 
modelul utilizat, datorită vitezei crescute de scriere. Aceste devieri imprimă 
scrisului un caracter strict individual, corespunzător disponibilităților grafice ale 
fiecărui scriptor. 

După configurația generală a semnelor grafice, scrisurile pot fi: 

- arcadate -— la acest tip de scris, traseele superioare ale literelor şi îndeosebi 
cele de legare a gramelorz, au aspectul arcadelor întâlnite la minusculele m şi n; 

- ghirlandate - sunt scrisurile în care traseele inferioare ale literelor şi 
ductelor* sunt concave, această formă imprimând scrisului aspectul general al 
unei ghirlande. Din acest motiv, minusculele m, n, v şi uneori chiar a sunt executate 
după forma generală a minusculei u. 

- unghiulare — traseele superioare şi inferioare ale literelor, precum şi ductele 
sunt ascuțite, având aspectul unor unghiuri. Această construcție le-a atras şi 
denumirea de scrisuri colțuroase; 

- rotunjite - ovalele literelor au o formă predominant circulară“. 

După gradul de simplificare, scrisurile pot fi simple, simplificate şi com- 
plicate” . 

c) dimensiunea scrisului se apreciază după înălțimea şi lățimea literelor. 

După înălțime, scrisurile pot fi de dimensiune mică (sub 2 mm), mijlocie 
(2-3 mm) şi mare (peste 3 mm). Unele scrisuri conțin semne grafice a căror 
înălțime creşte sau descreşte progresiv, pe măsură ce rândul avansează spre 
extremitatea dreaptă a paginii. Primele sunt denumite scrisuri ingladiolate, iar 
celelalte gladiolate. O categorie aparte de scrisuri, sunt cele filiforme, la care 
înălțimea literelor este atât de mică, încât scrisul capătă aspectul general al unui 
fir (de aici şi denumirea de scrisuri filiforme). După raportul dintre literele 
depasante şi cele nedepasante, scrisurile pot fi supraînălțate sau subiînălțate. 


1 Aceste devieri sunt mai pregnante la literele minuscule. 

2 Gramele sunt părţi componente ale unei litere. După numărul gramelor pe care îl conțin, 
literele pot avea una, două sau trei grame. 

3 Ductele sunt traseele de legătură dintre gramele aceleiaşi litere. 

4 După configurația lor, unele scrisuri pot conţine una sau mai multe combinaţii de grafisme: 
arcadate, rotunjite sau unghiulare. 

5 Scrisurile simple sunt executate de regulă, după modelul caligrafic; scrisurile simplificate 
au o evoluție superioară şi conțin abateri majore de la modelul caligrafic, literele tinzând să se 
transforme în semne ilizibile şi uneori chiar în simboluri; scrisurile complicate sunt scrisuri de 
evoluție medie, care conțin multe înflorituri și trasere suplimentare inutile. Ele sunt întâlnite, în 
opinia autorilor din literatura de specialitate, la persoanele cu disponibilităţi grafice modeste 
(L. lonescu, op. cit., pag. 84). 

6 Litere depasante sunt p, b, d, f (ultima cu depasantă superioară şi inferioară), etc. 

În primul caz, depasantele au înălțimi exagerate față de literele nedepasante, iar 
în cel de al doilea caz, sunt de dimensiuni foarte mici. 

După lățimea literelor se disting scrisuri dilatate şi scrisuri comprimate. 

d) înclinația scrisului se apreciază după orientarea axelor longitudinale 
ale literelor față de linia de bază a rândului. Astfel, scrisurile pot fi verticale, 
înclinate dreapta sau stânga! şi scrisuri cu înclinație variabilă (denumite şi scrisuri 
în evantai). Atunci când înclinația este foarte pronunțată şi imprimă scrisului un 
aspect aproape culcat, ea dobândeşte valoarea unei caracteristici individua- 
lizatoare? . 

e) continuitatea scrisului desemnează numărul semnelor grafice construite 
dintr-o singură aşezare a elementului scriptural pe suportul de scris. Continuitatea 
este mare? când toate literele din cadrul unui cuvânt sau cel puţin 5-6 sunt legate 
între ele, medie dacă sunt unite 3-4 litere şi mică în cazul în care sunt legate mai 
puţin de 3 semne grafice. Există şi scrisuri tocate (sacadate), în care literele sunt 
trasate fără legături între ele. 

Continuitatea scrisului poate deveni o importantă caracteristică specială de 
individualizare a scriptorului, atunci când ea reflectă o deprindere constantă în 
modul de legare a semnelor grafice. 

f) viteza scrisului reflectă numărul semnelor grafice executate într-o unitate 
de timp şi depinde de ritmul de mişcare a mâinii în timpul scrierii. Ea se apreciază 
în raport cu gradul de simplificare, legare şi spaţiere a literelor, intensitatea 
apăsării, poziționarea semnelor diacritice ori a altor elemente faţă de corpul de 
bază al literelor, folosirea prescurtărilor* etc. Viteza de execuţie poate fi schimbată 
de persoanele cu scris evoluat (în sensul micșorării ei), în timp ce persoanele cu 
scris de evoluție medie sau inferioară nu vor reuşi niciodată să mărească ritmul 
mişcărilor, astfel încât să creeze aparența unui scris spontan, dezinvolt? . 


1 Cele mai multe scrisuri sunt înclinate dreapta. Scrisurile înclinate spre stânga sunt 
specifice de regulă persoanelor care scriu cu mâna stângă. 

2 Dacă în cazul textelor înclinația scrisului poate fi deghizată cu uşurinţă, contribuind într-o 
măsură foarte mică la individualizarea scriptorului, la semnături ea este redată în mod constant, şi 
reprezintă una din deprinderile cu cel mai ridicat grad de automatizare a gestului de a semna. 

3 Scrisurile de mare continuitate sunt specifice persoanelor care au o mare viteză de scriere. 

4 Scrierea rapidă se caracterizează printr-o mare spontaneitate, dezinvoltură, continuitate, 
intensitate mică a apăsării, apariția constantă a firelor grafice eterate, alungirea şi deplasarea 
spre dreapta a semnelor diacritice, utlilzarea frecventă a prescurtărilor etc. Spre deosebire de ele, 
scrisurile cu un ritm scăzut de execuție conțin fire grafice îngroșate (specifice unei intensităţi mari 
a apăsării), cu numeroase întreruperi, începuturi şi finaluri de trasee grafice estompate; literele 
sunt foarte apropiate de modelul caligrafic şi uneori prezintă trăsături ori înflorituri inutile, 


nefuncţionale etc. | 
5 Unii autori (vezi L. Ionescu, op. cit., pag. 90-91) consideră pe bună dreptate că viteza 


mare a unui scris constituie o garanţie a autenticității acestuia. 

9) presiunea scrisului este dată de intensitatea cu care se apasă pe 
instrumentul de scris. Ea se apreciază după grosimea firelor grafice, profunzimea 
şanțurilor de pe avers şi proeminența urmelor de pe versoul manuscrisului. 
Intensitatea apăsării variază în funcţie de tipul instrumentului de scris, fiind mai 
mare la stiloul cu bilă şi creioane! şi mai mică la scrierea cu stiloul. La scrisurile 
lente, intensitatea apăsării este mare, iar la cele rapide, mică sau foarte mică 
(în ultimul caz, uneori vârful instrumentului de scris abia atinge coala de hârtie, 
fiind posibil ca unele trasee grafice să fie construite fragmentar sau chiar 
virtual). 

Chiar şi la acelaşi scris, intensitatea cu care se apasă asupra elementului 
scriptural este de regulă variabilă, ea fiind influențată de tipul mişcărilor pe care 
le efectuează mâna. De regulă presiunea este mai mare pe traseele descendente 
şi pe cele executate cu mişcări ale mâinii de la dreapta la stânga şi mai mică pe 
cele ascendente ori executate de la stânga la dreapta. Fac excepţie aşa numitele 
scrisuri cilindrice la care grosimea traseelor este uniformă datorită constanței cu 
care se apasă pe instrumentul de scris. 

Presiunea scrisului are şi o pronunțată valoare individualizatoare, deoarece 
intensitatea apăsării este un reflex condiţionat aproape imposibil de controlat 
(chiar şi în cazul deghizării). Prin examinarea profunzimii şi lățimii şanţurilor de 
presiune cu ajutorul tehnicilor computerizate, se poate identifica scriptorul cu un 
procent de eroare foarte mic. 

8.4. Caracteristicile speciale ale scrisului de mână. 

Caracteristicile speciale, denumite şi indicii de grafotehnică, sunt reprezentate 
de abaterile de la scrierea caligrafică sau de la scrierea tipografică, dacă în 
timpul învățării tehnicii de scriere a fost folosit un asemenea model. Ele reflectă 
modul particular în care este construită fiecare literă sau un grupaj de litere 
privite ca entitate grafică de sine stătătoare? . Aceste abateri au un caracter strict 
individual, formele lor de manifestare fiind extrem de diversificate. Specificul 

abaterilor este determinat în cel mai înalt grad de disponibilitățile psihomotorii ale 
scriptorului. De regulă ele sunt expresia gradului mai mult sau mai puţin accentuat 
de simplificare a scrisului, ori de complicare a acestuia. Cu cât abaterile sunt mai 
accentuate, cu atât valoarea lor identificatoare este mai mare şi invers. 


1 La stilourile cu bilă, presiunea variază în funcţie de modul de funcționare a bilei şi 
calitatea cernelurilor folosite. În cazul creioanelor, apăsarea se apreciază mai greu după grosimea 
traseelor grafice, deoarece aceasta este de regulă uniformă (grosimea depinde inclusiv de felul 
în care este ascuțit creionul). | 

2 Toate formele scripturale dintr-un scris, detaliile de execuţie, combinaţiile de trăsături, 
sunt irepetabile într-un alt scris şi ireproductibile în totalitatea lor de către altă persoană decât 
titularul scrisului respectiv. — L. Ionescu, op. cit., pag. 104. 

Sunt considerate caracteristici speciale cu valoare identificatoare, doar 
construcțiile grafice executate în aceleaşi forme sau în forme apropiate în tot 
„textul examinat. În aprecierea constanței cu care sunt executate acestea, trebuie 
să se țină seama de variațiunile care pot să apară în construcția fiecărei litere 
sau a unui grupaj de litere, în funcție de locul pe care-l ocupă în cadrul cuvintelor. 
Nu pot fi incluse în această categorie, acele execuţii singulare care deşi au o 
anumită specificitate, se datorează unor cauze accidentale, precum condiţiile 
improprii de scriere. 

Procedeul utilizat în studierea şi evaluarea modului particular de construire 
a semnelor grafice este cunoscut în criminalistică sub denumirea de grafotehnică. 

Principalele caracteristici speciale avute în vedere la identificarea scriptorului 
sunt: 

a) plasamentul punctului din care se atacă traseul grafic, față de linia de 
bază a rândului sau față de corpul de bază al literei. Raportat la linia de bază a 
rândului, punctul de atac se poate situa în același plan, ori într-un plan superior 
sau inferior. Față de corpul literei el poate ocupa o poziție mediană stânga - 
dreapta, superioară, inferioară sau centrală, pe corpul literei, în afara sau interiorul 
ei etc.; 

b) trăsătura incipientă a semnului grafic (cum este de exemplu, liniuța de 
atac la minusculele a, b, o, i etc.). Aceasta poate lipsi, dar atunci când este 
prezentă se analizează sub aspectul dimensiunilor, formei, punctului de legare cu 
corpul de bază al literei ori al depărtării față de acesta etc.; 

c) finalul traseului grafic reflectă deprinderi cu un mare grad de automatizare. 
El este examinat din punct de vedere al formei (drept, concav, convex, sinuos, 
eterat sau estompat etc), dimensiunilor, poziției pe care o are față de linia de 
bază a rândului şi orientării (traseu cu final orizontal, ascendent, sau descendent); 

d) sensul mişcărilor descriptorii. Majoritatea scriptorilor construiesc literele 
cu mişcări de la dreapta la stânga (scris sinistrogir), însă un anumit număr de 
persoane folosesc mişcări orientate în sensul de rotire a acelor de ceasornic 
(scris dextrogir)!. Indiferent de sensul scrierii, direcția de mişcare a mâinii este 
aceeiaşi pentru toate semnele grafice şi nu doar pentru literele cu ovale. O altă 
particularitate asemănătoare este cea referitoare la modul de construire a traseelor 
verticale. În raport cu disponibilitățile şi deprinderile grafice ale fiecărui individ, 
acestea pot fi descrise cu mişcări orientate de sus în jos sau de jos în sus?. 
Pentru a descifra sensul mişcărilor efectuate în construirea literelor, se recomandă 


1 Scrisul executat cu mişcări dextrogire, reprezintă o caracteristică utilă micşorării numărului 


de modele de scris cu care se face compararea. , B 
2 Sensul mişcărilor descriptorii este o caracteristică definitorie pentru semnături, inversarea 


constituind un indiciu esențial de contrafacere. 

ca acestea să fie analizate sec 
literelor prezintă puncte de înt 
e) numărul gramelor ca 


venţial (analiza este uşurată atunci când conturul 
rerupere sau de reluare a mişcărilor); 


| r Care compun semnele grafice. În funcție de numărul 
şi configurația gramelor, literele se clasifică în: litere cu o gramă (b, c, e, i), cu 


două grame (a,d,n,u) sau mai multe (m, N, A, M,W); litere cu cercuri sau 
semicercuri; litere cu trăsături unghiulare, concave, convexe, ovoidale, buclate 
etc. Pentru identificarea scriptorului prezintă importanță nu atât numărul gramelor, 
ci continuitatea lor, respectiv dacă sunt executate sau nu cu întreruperi. Atunci 
când gramele sunt construite prin trasee grafice continue, se analizează inclusiv 
ductele, avându-se în vedere forma ascuţită, arcadată, concavă sau convexă a 
acestora. Studierea atentă a modului particular în care sunt construite elementele 
componente ale literelor contribuie nu numai la individualizarea scriptorului, ci şi 
la descoperirea falsurilor, întrucât plastograful neglijează de obicei aceste detalii 
de grafotehnică; 

f) construirea cu regularitate a unor semne grafice de dimensiuni mai mari 
sau mai mici decât restul literelor din manuscris (se au în vedere inclusiv 
disproporțiile dintre dimensiunile gramelor din cadrul aceluiaşi semn grafic); 

- apariția polimorfismului literal, caracterizat prin folosirea concomitentă a 
mai multor variante pentru acelaşi semn grafic (de exemplu, minuscula d poate 
fi executată atât după modelul latin, cât şi după cel gotic); 

- forma, dimensiunile şi plasamentul semnelor diacritice față de corpul literei; 

- modul particular în care este construită liniuța de barare a minusculelor 
f, t, f, z. La aceasta se vor studia forma, dimensiunile, orientarea şi plasamentul 
față de depasantă; 

- construcția specifică a unui număr de două sau mai multe semne grafice. 
De exemplu, la grupul de litere ti apar variate modalități de legare între linia de 
barare a minusculei t şi corpul ori semnul diacritic al minusculei i. 

8.5. Obținerea modelelor de scris pentru comparaţie. 

Modelele de scris pentru comparație utilizate în expertiza grafoscopică se 
clasifică în două mari caregorii: 

a) Modele de scris preconstituite - sunt reprezentate de scrisuri executate 
de regulă, la o dată anterioară săvârșirii infracţiunii (şi deci la o dată anterioară 
executării scrisului în litigiu). Ele constau în scrisori, cereri de încadrare în muncă, 
note explicative, declaraţii de martori date în alte dosare decât cel care interesează 


1 Faţă de modelul caligrafic, în scrisul fiecărui individ pot apărea litere care conțin un 
număr mai mare sau mai mic de grame, corespunzător deprinderilor formate odată cu simplificarea 
sau complicarea scrisului (sunt semnificative în acest sens, dedublarea și repasarea traseelor 
grafice). 

cauza etc. Au o valoare prioritară pentru identificarea persoanei, întrucât conțin 
un scris liber, nedeghizat, sincer exprimat, în care se oglindesc totalitatea 
automatismelor şi deprinderilor grafice ale scriptorului. Pentru a fi utilizate în 
expertiza grafoscopică, ele trebuie să îndeplinească următoarele cerințe: 

- să fie obținute în condițiile legii, adică pe bază de proces-verbal sau 
dovadă de ridicare de obiecte şi înscrisuri; 

- să fie de proveniență şi dată certă. Verificarea acestei cerințe este absolut 
obligatorie, deoarece este posibil ca scrisul care serveşte ca model de comparație 
să fi fost executat de altă persoană în numele celui care interesează cercetările. 
Pentru a evita apariția unor modificări care ar putea îngreuna identificarea, se 
recomandă ca modelul de scris preconstituit să fi fost executat la o dată cât mai 
apropiată de cea a scrisului în litigiu; 

- să fie suficiente din punct de vedere cantitativ şi calitativ. Mai ales când 
textul în litigiu este redus cantitativ, specialistului sau expertului criminalist trebuie 
să i se pună la dispoziție un număr cât mai mare de modele de scris, astfel încât 
acesta să-şi formeze o convingere fermă cu privire la valoarea individualizatoare 
a caracteristicilor grafice de identificare. În privința calității, practica de expertiză 
recomandă ca ele să conțină acelaşi tip de scris (cursiv sau tipografic) şi să fie 
scrise cu instrumente de acelaşi tip şi pe acelaşi fel de suport ca scrisul în litigiu. 

b) Modele de scris experimentale. Acestea se iau la cererea şi în prezența 
organului de urmărire penală care dispune efectuarea expertizei grafoscopice. 
Ele pot fi obținute prin scriere liberă sau prin dictare. 

La scrierea liberă, organul judiciar trebuie să ia o serie de măsuri pentru a 
preveni încercările de deghizare, solicitându-i învinuitului să prezinte în scris 
atribuțiile sale de serviciu, sau orice alte aspecte care nu au legătură cu cauza 
aflată în curs de instrumentare. 

Dacă modelele de scris se obțin prin dictare, organul judiciar trebuie să 
întocmească un text în care să introducă expresii literale şi cifrice care se regăsesc 
în scrisul în litigiu, Textul astfel conceput se dictează fără intonaţii, crescând 
progresiv ritmul dictării atunci când se observă că scriptorul încearcă să-şi 
deghizeze scrisul. Când învinuitul stăruie în încercările sale de deghizare, se 
procedează la prelevarea unui număr mai mare de probe de scris. Dacă este 
cazul, se solicită acestuia să execute o cantitate mare de scris într-un interval de 
timp scurt şi într-un spaţiu de aceleaşi dimensiuni cu cel în care a fost redactat 
Scrisul în litigiu. Prin aceasta se urmăreşte instalarea stării de oboseală, care 
limitează considerabil posibilitățile de controlare conştientă a deprinderilor de 
scriere, favorizând apariția acestora în piesele de comparație. Uneori este permisă 
chiar dictarea integrală a textului în litigiu, fiind însă interzis să se solicite învinuitului 
să-l copieze (aceasta ar conduce la producerea unor grave erori de identificare). 


309 


CE Scanned with OKEN Scanner 


Dacă scrisul în litigiu este executat cu alt tip de caractere decât scrisul cursiv, se 
cere învinuitului să redacteze modelele de scris folosind acelaşi tip de caractere 
Sub aspect cantitativ, se consideră că atunci când scrisul în litigiu este cursiv şi 
are o întindere mai mare, sunt suficiente 3-4 probe de scris. 

8.6. Probleme care pot fi rezolvate prin expertiza grafoscopică. 

Specialistul sau expertul grafoscop poate oferi răspuns la următoarele 
categorii de probleme: 

a) dacă scrisul este sau nu autentic; 

b) dacă scrisul în litigiu a fost executat prin imitare, copiere sau în alt mod; 

c) dacă scrisul trimis pentru examinare este deghizat şi care este procedeul 
folosit; 

d) dacă scrisul a fost executat prin conducerea mâinii de către o altă 
persoană; 

e) dacă scrisul a fost executat în întregime de o singură persoană (în cazul 
falsului comis prin adăugare de text); 

f) identificarea persoanei care a executat scrisul. 

În funcţie de întrebările adresate, calitatea materialelor puse la dispoziție şi 
performanțele tehnice ale aparaturii folosite în examinările de laborator, expertul 
poate formula concluzii certe, de probabilitate sau de imposibilitate a rezolvării 
problemei. 

8.7. Cercetarea criminalistică a semnăturilor. 

8.7.1. Considerații introductive. 

Semnătura redă numele unei persoane, scris cu propria mână sub textul 
unui act oficial, al unei scrisori etc.!. Potrivit opiniilor exprimate în literatura de 
specialitate, semnătura este imaginea grafică a numelui, executată personal de 
către titularul respectiv, prin care se atestă că este autorul actului în cauză sau 
că aprobă conținutul acestuia?. Ea reprezintă aşadar un mijloc de certificare a 
identității unei persoane şi a actelor sale de voință. Din acest punct de vedere, 
semnătura are o importanță aparte în desfăşurarea relațiilor sociale, fapt atestat 
şi de prevederile codului penal, care arată că falsificarea unui înscris oficial prin 
contrafacerea scrierii sau subscrierii, se pedepseşte. În mod asemănător este 
incriminată şi falsificarea unui înscris sub semnătură privată (prin contrafacerea 
subscrierii). În înțelesul legii penale „subscrierea” înseamnă nu numai impresiunea 
de ştampilă ci şi semnătura depusă pe un înscris oficial sau pe un înscris care 


le Dicţionar Enciclopedic, Editura Ştiinţifică şi Enciclopedică Bucureşti, 1975, 
pag. 878. 


2 L. Ionescu - op. cit., pag. 226 

fixează acorduri de voință între persoane particulare, în vederea identificării 
acestora şi atestării acordului lor de voință. Semnătura reprezintă un instrument 
de stabilire a adevărului, atunci când între părţile care au încheiat un înscris 
apare un conflict cu privire la împrejurările şi faptele juridice pe care acesta le 
atestă. Legiuitorul a înțeles să incrimineze contrafacerea semnăturii, deoarece 
printr-o simplă semnătură, o persoană poate dispune de bunurile sale materiale, 
se consfințesc tranzacții economice, înțelegeri politice între state etc.!. De 
altfel, semnătura este consacrată în mod expres ca mijloc de probă, atât de 
codul de procedură penală, cât şi de codul de procedură civilă. Pentru aceasta 
este necesar ca ea să fie depusă pe acte scrise care consfințesc diverse 
raporturi juridice. 

Semnăturile executate „manu propria” constituie mijlocul cel mai important 
de protecție a actelor sub semnătură privată, deoarece oferă posibilitatea 
identificării autorului, şanse pe care celelalte categorii de semnături nu le conferă? . 
Aşadar pentru ca un înscris sub semnătură privată să fie valabil, este suficient 
ca el să fie prevăzut cu semnături emanate chiar de la părţile care au încheiat 
acordul de voință, modul în care este redactat textul neavând nici o relevanță, cu 
excepția testamentului olograff . 

Prin expertiza criminalistică a semnăturii se clarifică următoarele probleme: 

- identificarea persoanei care a executat-o; 

- dacă semnătura a fost executată de o altă persoană decât titularul acesteia: 

- dacă semnătura este autentică sau prezintă elemente de falsificare; 

- procedeele de falsificare a semnăturii. 

În raport cu întrebările adresate specialistului sau expertului criminalist, 
precum şi în funcţie de cantitatea şi calitatea materialelor puse la dispoziția 
acestuia, se pot formula următoarele concluzii: 

- cert pozitive: de exemplu, „semnătura a fost executată de ....”; „semnătura 
prezintă elemente de falsificare prin ...”; 

- cert negative: de exemplu, „semnătura nu a fost executată de ....”; 

- de probabilitate: de exemplu, „semnătura a fost executată probabil de 


- de imposibilitate a rezolvării problemei: de exemplu „nu se poate stabili 
dacă semnătura a fost executată de ...”. 


a 
1 A. Frăţilă, Gh. Păşescu — op. cit., pag. 11. 


2 Idem, pag. 13. | | 
3 Acesta nu este valabil decât când este scris în întregime, datat şi semnat de mâna testatorului 


~ Codul civil — art. 859. 

8.7.2. Bazele ştiinţifice ale identificării persoanei după semnătură. 
Semnătura este rezultatul deprinderilor dobândite în urma unui exercițiu 
îndelung repetat. Procesul de formare a unei semnături debutează după învățarea 
tehnicii de scriere, de regulă după împlinirea vârstei de 14 ani!. În prima fază, 
aspectul ei este influențat de automatismele scrierii cursive şi de o serie de 
factori, dintre care cei mai importanți sunt: fantezia scriptorului; semnăturile altor 
persoane pe care încearcă să le imite; frecvenţa actului de a semna; fiziologia 
şi starea psihologică a persoanei din perioada de formare a semnăturii etc. Toţi 
aceşti factori determină semnături cu execuţii variabile, până în momentul în care 
scriptorul ajunge la o anumită constanţă a construcţiei grafice, pe care o consideră 
satisfăcătoare şi reprezentativă. Repetată îndelung, această construcţie începe 
să se particularizeze din ce în ce mai mult, devenind în cele din urmă un stereotip 
dinamic complex şi foarte bine conturat, care individualizează persoana uneori 
mai bine decât scrierea cursivă? . Odată definitivat, acest stereotip oglindește o 
serie de caracteristici care se mențin neschimbate o lungă perioadă de timp. 
Principalele proprietăți ale semnăturii care permit identificarea scriptorului, 
sunt individualitatea şi stabilitatea relativă. 
individualitatea semnăturii. Caracterul individual al semnăturii este imprimat 
de tipul de activitate psihomotorie şi nervoasă care particularizează fiecare individ 
în parte, de o serie de execuții grafice originale pe care titularul le introduce în 
tabloul general al semnăturii, precum şi de unele modificări care se produc în 
timpul repetării gestului de a semna. Ca şi în cazul scrierii, semnătura unei 
persoane se deosebeşte de toate celelalte semnături, inclusiv de construcţiile 
grafice asemănătoare. Se poate afirma că niciodată nu există două semnături 
identice. Chiar şi atunci când au fost făcute de aceeaşi persoană, nu există 
identitate deplină între ele, unele diferențe manifestându-se în special în privinţa 
amplitudinii, înclinaţiei şi dispunerii semnelor grafice. Coincidenţa perfectă dintre 
două semnături, constituie un argument suficient pentru demonstrarea falsului. 
Stabilitatea relativă a semnăturii. După formare, semnătura îşi păstrează 
principalele sale caracteristici generale şi particulare o lungă perioadă de timp, 
făcând posibilă identificarea autorului chiar şi atunci când a fost executată la 
intervale de timp îndepărtate. Semnătura are o stabilitate relativă deoarece 


1 Marea majoritate a scriptorilor manifestă interes în formarea unei semnături proprii. Există 
însă şi persoane care nu sunt preocupate de propria semnătură, acestea mulțumindu-se să-şi 
scrie numele în chip de semnătură. Aceste grafisme nu sunt cu nimic deosebite de scrisul curent 
(obişnuit) — A. Frăţilă, Gh. Păşescu - op. cit. pag. 19. l 

2 O serie de persoane posedă semnături cu un grad de evoluție superior scrisului cursiv. 
Aşa sunt, de exemplu, funcționarii poştali și a magazionerii care prin natura atribuțiunilor de 
serviciu sunt obligați să semneze mult. În acest sens, L Ionescu, op. cit., pag. 229, 230. 

înregistrează unele fluctuații de execuţie, care însă nu împiedică procesul de 
identificare a titularului. Fluctuaţiile sunt determinate de afecțiunile unor organe 
care participă la scriere, tipul de element scriptural și suportul pe care se 
semnează, poziția scriptorului din timpul execuției, frigul, oboseala, viteza de 
execuție, bătrânețea etc.! . Dar tocmai aceste fluctuații permit decelarea falsului 
de autentic, deoarece aşa cum s-a văzut, coincidența perfectă dintre două 
semnături constituie dovada de necontestat a faptului că cel puțin una din ele 
este falsă. 

8.7.3. Procedee de falsificare a semnăturilor - examinarea de laborator, 

Falsificarea presupune efectuarea unor manopere grafice frauduloase, cu 
scopul de a reproduce fidel caracteristicile unei semnături autentice. Privită în 
materialitatea ei, semnătura poate fi falsificată în principal prin copiere şi imitare. 
Sunt însă şi situații în care pentru a-şi contesta propria semnătură, plastograful 
procedează în mod voit la deghizarea ei, prin executarea unor construcții grafice 
total diferite față de stereotipul dinamic al semnăturii obişnuite. Alteori, semnătura 
este falsificată prin execuții din fantezie, caz în care construcțiile grafice sunt 
realizate absolut la întâmplare. 

Deşi sub aspectul reglementărilor legale în vigoare nu are relevanță modul 
în care s-a produs falsificarea, precizăm totuşi că sub raport criminalistic, trebuie 
făcută distincție între falsul comis prin contrafacerea semnăturii şi falsul comis 
prin depunerea pe un înscris a unei semnături autentice care a fost însă procurată 
în mod fraudulos. În cel din urmă caz, falsul este comis prin valorificarea unor 
semnături date în alb, prin furtul ori transferarea pe actul litigios a unor semnături 
autentice. Diferenţierea între cele două modalități faptice de comitere a falsului 
prezintă interes atât prin prisma categoriilor de examinări la care este supus 
documentul, cât mai ales sub aspectul probaţiunii. Demonstrarea falsului comis 
prin folosirea unei semnături autentice procurate fraudulos, este practic imposibilă 
prin intermediul expertizei criminalistice. Aceasta deoarece în realitate, nu se 
contestă semnătura - aceasta fiind autentică - ci modul în care a ajuns pe actul 
litigios, precum şi conţinutul mincinos al acestuia (el nu exprimă acordul de 
voință al titularului semnăturii). Acest gen de fals este deosebit de periculos, 
întrucât nu prezintă elemente susceptibile de contrafacere, aparenţa de 
autenticitate a înscrisului fiind întărită tocmai de existența semnăturii originale. 
Sarcina probaţiunii este extrem de dificilă şi revine în exclusivitate organului de 
urmărire penală. l 

Imitarea semnăturii. Ca şi la scrierea cursivă, falsul poate fi comis prin 
imitare liberă sau imitare servilă. Şi într-un caz şi în celălalt, demonstrarea falsului 


1 Unele afecţiuni psihice provoacă alterări majore ale semnăturii, imprimându-i un aspect 
şi structură total diferite, care o fac de nerecunoscut, şi îngreunează sau chiar împiedică identificarea 
autorului. 

este posibilă. Unele dificultăți de examinare apar atunci când plastograful are un 
scris evoluat şi imită semnături simple, reduse cantitativ, pe care le exersează 
până când dobândeşte deprinderi apropiate de cele ale titularului. Demonstrarea 
falsului comis în astfel de împrejurări, este uneori imposibilă. Când se încearcă 
însă imitarea unei semnături cu o structură complicată, chiar dacă se ajunge la 
un anumit nivel de fidelitate, se constată că semnătura falsă conține detalii grafice 
care se deosebesc sub aspectul dimensiunii, proporționalității şi plasamentului 
lor reciproc. Deşi semnătura falsă prezintă o anumită spontaneitate şi naturalețe, 
imaginea ei de ansamblu este eterogenă, fiind lipsită de cursivitatea execuției. 
Astfel, un element important care contribuie la stabilirea acestui gen de fals - cu 
precădere a imitaţiei libere - este omisiunea trasării unor detalii grafice cu mare 
valoare identificatoare, pe care falsificatorul nu le-a observat sau cărora nu le-a 
acordat importanța cuvenită. Astfel de detalii se referă la puncte, linioare care 
preced semnătura, abrevieri referitoare la profesiune, grad militar (dr. ing., It., mr. 
etc.). Atunci când totuşi sunt construite, nu se sesizează particularitățile de execuție 
şi plasament ale acestora! . 

La imitaţia liberă, semnăturile contrafăcute conțin numeroase deosebiri față 
de cele originale, mai ales dacă de la momentul memorării până la cel al 
reproducerii s-a scurs o perioadă mai lungă de timp. De regulă, plastograful 
reține doar configurația generală a semnăturii, elementele mai predominante sau 
parafa, şi foarte rar particularitățile semnăturii autentice. Dar datorită faptului că 
semnătura prezintă cursivitate şi spontaneitate, examinarea intrinsecă a acesteia 
nu poate evidenția elemente de natură să ateste falsul, şi de aceea se impune 
întotdeauna compararea ei cu semnătura autentică. 

La imitarea servilă, semnătura contrafăcută are aspect, structură şi particu- 
larităţi de execuție apropiate de cele ale semnăturii originale. Cu toate acestea, 
falsul nu redă în totalitate deprinderile grafice ale titularului, plastograful scăpând 
din vedere, particularități referitoare la sensul mişcărilor descriptorii, plasamentul 
punctelor în care se atacă şi se finalizează semnătura; punctele în care interferează 
traseele grafice ale semnăturii şi corelația dintre ele; maniera în care sunt construite 
şi plasate semnele diacritice, sedilele etc. 


E iat e ara Sati aaa SEAN It A E a ce 


Semnătură falsificată prin imitație servilă 


Semnătură autentică 
1 D. Sandu - op. cit., pag. 33. 

Semnăturile executate din fantezie prezintă deosebiri evidente față de 


semnăturile autentice, întrucât falsificatorului îi sunt indiferente caracteristicile 
acestora. Un astfel de fals se întâlneşte în special, în cazul documentelor de 
plată în care sunt înscrise numele unor persoane fictive. Pentru identificarea 
autorului se examinează comparativ semnăturile false cu semnăturile sau scrisul 
provenit de la persoanele suspecte. Este posibil ca semnăturile false — mai ales 
când numărul lor este mare - să conțină stereotipuri dinamice care se regăsesc 
în modelele de comparaţie prelevate de la suspect, împrejurare care permite 
identificarea plastografului. 

Falsul comis prin decupare. Procedeul este folosit atunci când pe un act 
original semnătura titularului este depusă la o distanţă relativ mare față de sfârşitul 
textului. El constă în tăierea porțiunii care conţine atât semnătura autentică, cât 
şi suprafața nescrisă, pe aceasta din urmă înscriindu-se apoi textul conceput de 
falsificator. Cele mai importante elemente care atestă falsul suntt: 

- dimensiuni şi forme anormale ale actului. Dimensiunile actului sunt mai 
mici decât în mod obişnuit şi ele trebuie să atragă atenţia examinatorului, mai 
ales în cazul documentelor care trebuie să corespundă anumitor standarde de 
mărime. Forma este uneori neregulată datorită faptului că falsificatorul a fost 
constrâns să facă decuparea în limita conturului pe care-l are spațiul alb de pe 
actul autentic; 

- spaţierea, comprimarea scrisului şi plasamentul nefiresc al semnăturii. 
Scrisul este înghesuit, executat cu caractere mici, iar distanțele dintre rânduri, 
cuvinte şi uneori chiar dintre litere sunt neregulate. Rândurile finale sunt de obicei 
mult mai apropiate, deoarece scriptorul încearcă să evite suprapunerea lor peste 
semnătură. Semnătura se va situa foarte aproape de ultimul rând şi va fi tangentă 
sau se va intersecta cu acesta. Deşi mai rar, se poate întâmpla ca semnătura 
să fie răsturnată, deoarece spațiul alb pe documentul original se situează sub 
semnătură, iar falsificatorul este obligat ca după decupare, să însereze textul 
numai după ce roteşte bucata de hârtie, astfel încât semnătura să ajungă în 
partea inferioară. Din motive asemănătoare, semnătura poate fi plasată în 
extremitatea stângă sau dreaptă a actului; 

- existența unor fragmente de trasee grafice provenite din scrisul actului 
autentic, din impresiunile de ştampilă sau chenarul care se află pe acest act. 

O altă variantă a acestui gen de fals constă în decuparea semnăturii de pe 
actul original şi aplicarea ei direct pe actul litigios. Colajul astfel obținut se 
fotografiază pentru a ascunde urmele evidente ale acțiunii frauduloase, iar copia 
pozitivă este prezentată apoi ca fiind imaginea actului original. Depistarea falsului 
se face după aceleaşi criterii cu cele prezentate mai sus. În plus, vor fi observate 


1 A. Frăţilă, G. Păşescu — op. cit., pag. 74-77. 

umbrele care conturează spațiul în care se află semnătura, precum şi tonalitatea 
diferită a acestui spațiu, comparativ cu fondul general al reproducerii fotografice. 
În lipsa acestor elemente se va studia cu atenție semnătura, deoarece imaginea 
ei apare în relief față de restul textului. 

Falsul comis cu ajutorul semnăturilor date „în alb”. Semnăturile „în alb” sunt 
depuse uneori în mod conştient pe înscrisuri oficiale, în scopul de a facilita o 
serie de operațiuni administrative, financiare etc., iar alteori în mod involuntar, pe 
coli de hârtie de format obișnuit. 

După cum am precizat, acest gen de fals este foarte greu şi uneori imposibil 
de depistat prin cercetările de ordin criminalistic. Sunt însă şi situații în care el 
prezintă elemente specifice de contrafacere, asemănătoare falsului prin decupare, 
mai ales dacă plastograful a trebuit să înscrie o cantitate mare de text şi nu a 
apreciat corect limitele spațiului pe care l-a avut la dispoziție. Alteori, dimpotrivă, 
scrisul prezintă o dilatare mare, impusă de necesitatea micşorării distanței dintre 
finalul textului şi semnătură, distanță care dacă ar fi exagerat de mare, ar trezi 
suspiciuni cu privire la autenticitatea actului. 

Furtul de semnătură. Procedeul constă în obținerea unei semnături autentice 
cu ajutorul hârtiei copiative, cu prilejul întocmirii unui act în mai multe exemplare, 
prin introducerea între acestea, fără ştirea semnatarului, a unei coli albe de 
hârtie. Textul actului fals va fi apoi înserat prin folosirea unei hârtii copiative de 
aceeaşi culoare cu cea a semnăturii. 

Demonstrarea falsului este aproape imposibilă doar prin examinarea 
intrinsecă a actului litigios, deoarece acesta nu evidenţiază decât rareori unele 
discrepanțe privitoare la amplasarea semnăturii față de text, iar acestea sunt 
insuficiente pentru a concluziona că actul este fals. Celelalte categorii de examinări, 
cum sunt cele de stabilire a vechimii materialelor de scriere ori a cronologiei 
traseelor intersectate se dovedesc, de asemenea, ineficiente. De aceea, organul 
de urmărire penală care dispune expertiza trebuie să pună la dispoziția 
specialistului toate exemplarele actului din momentul în care s-a furat semnătura. 
Suprapunerea perfectă dintre semnătura în litigiu şi cele aflate pe exemplarele 
actelor autentice, coroborată cu deosebirile de ordin grafic ori de topografie şi 
conținut, constituie dovada incontestabilă a falsului comis prin furt de semnătură. 

Falsul comis prin repasarea urmelor de presiune a unei semnături autentice. 
Falsul presupune într-o primă etapă, procurarea urmelor de presiune ale unei 
semnături autentice executate cu creion sau pastă pix (foarte rar stiloul lasă 
urme de adâncime ce pot fi valorificate în scop ilicit, datorită presiunii mici cu 
care acesta este apăsat în timpul semnării). Astfel de urme pot rămâne întâmplător 
pe colile de hârtie aflate sub actul autentic în momentul semnării. În cea de-a 
doua etapă se repasează şanțurile trăsăturilor fie direct, fie după întărirea lor cu 
creionul. Elementele care atestă falsul sunt cele specifice copierii, la care se 

imună 


adaugă posibilitatea evidențierii pe actul fraudulos, a şanțurilor de presiune 
specifice scrisului din actul autentic. Coincidenţa deplină dintre semnătura autentică 
şi cea falsă este suficientă în acest caz pentru demonstrarea falsului. 

Deghizarea. Procedeul presupune modificarea intenţionată a propriei 
semnături, în scopul de a o face de nerecunoscut şi de a o contesta ulterior. 

Deghizarea este frecvent întâlnită în statele de plată, în chitante, scrisori anonime 
etc. 

Modalitățile de deghizare se diversifică în raport cu nivelul de pregătire şi 
cultură al semnatarului, inteligența şi fantezia acestuia. Cele mai frecvente 
procedee de deghizare sunt: 

- scăderea ritmului de execuţie şi amplificarea aspectului confuz al 
semnăturii, prin folosirea unor grafisme neevoluate sau cu o construcţie simpli- 
ficată; 

- înlocuirea semnelor literale cu forme semiliterale, neliterale, ori de tipar; 

- modificarea sau eliminarea unor caracteristici uşor de observat la prima 
vedere ; 

- schimbarea sensului de executare a mişcărilor descriptorii 

- modificarea plasamentului punctelor de atac şi de finalizare a trăsăturilor; 

- folosirea unei maniere caligrafice de a semna; 

- repasarea unor trasee cu scopul de a simula falsul prin copiere; 

- executarea unor semnături la întâmplare. 

Semnătura deghizată conservă caracteristicile semnăturii obişnuite şi pe 
cele ale scrisului cursiv, oferind astfel suficiente argumente ştiinţifice pentru 
identificarea persoanei care a executat-o. Expertul trebuie să dispună de un 
mare număr de semnături pentru a-şi forma o imagine completă asupra 
procedeului de deghizare utilizat şi asupra caracteristicilor care reflectă deprinderile 
scriptorului. Deosebirile constatate cu prilejul examinării unor semnături izolate, 
nu trebuie să conducă neapărat la concluzia că acestea au fost deghizate, 

deoarece deosebiri asemănătoare apar şi în cazul semnăturilor falsificate sau 
neevoluate. Când deghizarea se realizează prin scăderea ritmului de execuţie, 
are ca efect ascunderea clarității şi spontaneității semnăturii, însă aceste elemente 
sunt caracteristice şi semnăturilor imitate sau neevoluate. Există totuşi şi elemente 
de distincţie între ele, cele mai semnificative fiind reflectate de semnătura 
deghizată, care conţine o serie de particularități generate de alternarea ritmului 
de execuţie. În structura semnăturii deghizate se întâlnesc atât secvențe care 
conţin construcţii grafice stângace, cât şi secvențe în care trăsăturile sunt executate 
cu fermitate şi siguranță. Acestea din urmă lipsesc de obicei, din conţinutul unei 
semnături imitate. | 

De foarte puţine ori deghizarea reuşeşte să ascundă în întregime caracte- 
risticile individuale ale semnăturii autentice. La o examinarea atentă, se observă 

că partea mediană a semnăturii conservă o serie de caracteristici de autenticitate, 
care apar ca urmare a manifestării spontane a deprinderii de a semna. Apariția 
acestora este independentă de voința semnatarului şi se datorează stereotipului 
dinamic pe care acesta şi l-a format, stereotip care scapă de sub control şi este 
prin urmare, foarte greu de anihilat în întregime. În mod involuntar, în momentul 
semnării, un anumit număr de mişcări vor urma traseele obişnuite şi vor imprima 
semnăturii o imagine eterogenă. 

Dificultăţi de examinare se întâmpină şi în cazul semnăturilor care la prima 
vedere par a fi deghizate, dar care în realitate sunt semnături autentice, executate 
de membrii aceleiaşi familii. De multe ori acestea se aseamănă între ele şi 
creează aparenţa de deghizare! . În astfel de situații, expertul trebuie să dispună 
de semnături model de comparație prelevate de la toți membrii familiei. 

8.7.4. Particularităţile obţinerii pieselor pentru comparaţie. 

Ca şi în cazul scrisului cursiv, pentru compararea semnăturilor se folosesc 
modele de semnături preconstituite şi modele obținute pe cale experimentală. 

Modelele preconstituite sunt depuse pe o mare diversitate de înscrisuri 
redactate anterior declanşării procesului penal. O atenţie deosebită se va acorda 
cerinței potrivit căreia organul de urmărire penală trebuie să aibă certitudinea că 
ele emană de la persoana titularului. Din acest punct de vedere, o garanție în 
plus prezintă semnăturile depuse pe actele oficiale, adică pe acele acte întocmite 
şi semnate în fața unei autorități de stat şi certificate de aceasta. 

Semnăturile aflate pe înscrisuri sub semnătură privată, precum şi pe scrisori 
sau orice alt document care nu a fost redactat în fața unei autorităţi de stat, ori 
care nu emană de la aceasta, vor fi minuţios cercetate de organul judiciar pentru 
a stabili paternitatea lor. Expertul criminalist le va examina comparativ, pentru a 
stabili dacă au fost executate de aceeaşi persoană. O astfel de cercetare se 
impune cu atât mai mult dacă se are în vedere că aceste semnături pot fi uneori 
falsificate. 

Modelele de scris preconstituite trebuie să fie puse la dispoziția expertului 
sau specialistului, în original. Doar în situații excepţionale, când nu este posibilă 
procurarea semnăturilor originale, se vor utiliza reproduceri ale acestora. Repro- 
ducerile pot fi folosite ca model numai după ce sunt comparate cu semnături 
depuse pe alte acte autentice (de preferință oficiale), pentru a stabili cu certitudine 
că au fost executate de titular. 

Modelele de semnături preconstituite trebuie să fie corespunzătoare din 
punct de vedere calitativ şi cantitativ. Este necesar ca probele de comparaţie să 
aibă aceeaşi construcție grafică cu cea a semnăturilor în litigiu, adică să aibă 


1 Se aseamănă mai ales semnăturile soților şi copiilor. 


318 


CE Scanned with OKEN Scanner 


aceeaşi structură literală, sau neliterală. Nu pot fi examinate comparativ semnături 
neliterale cu semnături literale şi invers. Având în vedere că semnăturile nu pot 
fi executate niciodată în mod identic, se impune ca expertului să i se pună la 
dispoziție un număr suficient de mare de modele de comparație. La procurarea 
lor se are de asemenea în vedere că în funcţie de importanța pe care o acordă 
unui act sau altul, unele persoane utilizează mai multe tipuri de semnături care 
se deosebesc între ele. De exemplu, dacă titularul consideră actul ca fiind 
important, semnătura lui va avea un aspect mult mai îngrijit, uneori cu o construcţie 
literală. Pentru alte documente, care nu prezintă interes deosebit pentru el, va 
folosi o semnătură neglijentă, cu forme prescurtate, simplificate etc. Cu prilejul 
procurării modelelor de comparație, organul judiciar va avea în atenție şi faptul 
că semnăturile pot avea execuţii variabile datorită spațiului mai restrâns sau mai 
întins pe care semnatarul l-a avut la dispoziție. De aceea se impune ca probele 
de semnături să fie executate într-un spaţiu cât mai apropiat ca întindere, de cel 
în care a fost dată semnătura în litigiu. 

Modelele obținute pe cale experimentală (la cerere). 

Aceste semnături sunt folosite ca modelele de comparație doar atunci când 
nu este posibilă obținerea unor specimene preconstituite, precum şi atunci când 
semnăturile în litigiu prezintă elemente de deghizare, falsificare etc. În cauzele 
privind infracțiuni de fals în înscrisuri, organul de urmărire penală sau instanța de 
judecată, poate dispune ca învinuitul sau inculpatul să scrie după dictarea care 
i se face. 

Se recomandă ca această categorie de scripte să fie procurată de organul 
judiciar sub coordonarea unui specialist sau expert în probleme de grafoscopie, 
care dispune de cunoştinţele necesare pentru a crea condiții cât mai apropiate 
de cele existente în momentul executării semnăturii în litigiu. 

Într-o primă etapă se încearcă obținerea unor semnături prin scriere liberă. 
În acest sens se solicită învinuitului sau inculpatului să dea o declaraţie scrisă 
şi semnată, cu privire la fapte şi împrejurări care nu au legătură cu infracțiunea 
pentru care este cercetat. Dacă se constată că acesta încearcă să-şi deghizeze 
semnătura, i se cere să execute circa 5-6 foi de semnături în nume propriu, sau 
după caz în numele titularului a cărui semnătură a fost falsificată. Atunci când 
semnătura contestată are un conținut literal şi redă în clar numele şi prenumele 
titularului, se solicită învinuitului să scrie un anumit text şi să-l semneze prin 
folosirea aceluiaşi tip de caractere grafice (scris cursiv cu minuscule sau 
majuscule, ori cu caractere tipografice etc.). 

Atunci când identificarea semnatarului nu este posibilă prin cercetarea 
caracteristicilor grafice ale semnăturii datorită numărului redus al acestora, se 


T 


1 Art. 127 alin. penultim, Cod procedură penală. 

recurge la cercetarea intensității urmelor de adâncime create de elementul 
scriptural. Presiunea care se exercită asupra instrumentului de scris este un 
reflex condiționat care variază de la un grafism la altul, imprimând semnăturii un 
pronunțat caracter individual. Una din tehnicile de vârf folosite în acest scop este 
metoda rugozimetriei de suprafață în 2 D. Metoda măsoară profunzimea şi lățimea 
şanţurilor care însoțesc traseele grafice ale semnăturii, făcând posibilă identificarea 
semnatarului, chiar şi în cazul celor mai reuşite deghizări!.. Apăsarea mâinii, 
transmisă pe coala de hârtie de instrumentul cu care se semnează, se traduce 
printr-o structură în relief a traseelor grafice (şanţuri, adâncituri)?. Această structură 
este mai evidentă şi poate fi observată cu ochiul liber la semnăturile executate 
cu o intensitate mare a apăsării sau când s-a folosit creionul, pixul. În schimb, 
în cazul semnăturilor făcute cu tocul sau stiloul, ea este cel mai adesea 
imperceptibilă. Rugozimetria de suprafață în 2 D este atât de sensibilă, încât 
facilitează identificarea scriptorului, chiar şi în cazul semnăturilor executate cu 
stiloul. Tehnica de examinare este computerizată şi foloseşte un aparat pentru 
controlul rugozității suprafețelor, de tip „Hommel Testor T 20 DC Digital 
Computer”? . Pentru ca rezultatele comparărilor să fie cât mai edificatoare, se fac 
măsurători, în mai multe planuri, ale semnăturilorf. La fiecare dintre ele, palpatorul 
trebuie să intersecteze un număr cât mai mare de trasee grafice. Erorile de 
măsurare sunt extrem de mici, ele înregistrând valori de ordinul a câtorva microni. 
Profilul transversal al trăsăturilor de cerneală apare pe monitorul computerului 
sub forma unor diagrame care conțin o serie de vârfuri superioare şi inferioare, 
corespunzătoare adâncimii variabile a şanţurilor verificate de palpator. Pe diagramă 
se măsoară adâncimea şi înălțimea maximă, precum şi lățimea fiecărui şanţ, 
valorile obținute exprimând rugozitatea individuală a trăsăturilor grafice privite 
separat. Media aritmetică a rugozităților individuale reflectă rugozitatea generală 
a profilului transversal al semnăturii. 

Tehnica este folosită cu succes nu numai pentru cercetarea semnăturilor, 
ci şi pentru identificarea persoanei care a executat un manuscris, în special a 
autorilor unor scrisori anonime. 


1 Procentul de eroare este de 1%. 


2 N. Văduva, C. Gâdea - Identificarea autorilor de înscrisuri pe baza apăsării mâinii asupra 
hârtiei — în revista Criminalistica, nr. 1/2001, pag. 20. 

3 Acesta are în alcătuirea sa mai multe subansamble, printre care se numără: un palpator 
electric cu inducție prevăzut cu vârf din diamant; o unitate centrală de comandă şi evaluare; un 
trasor de curbe; o masă de marmură pentru măsurare şi o scală etalon de rigurozitate pentru 
reglarea aparatului. 


4 Planurile de măsurare trebuie determinate în mod similar în semnăturile care se compară, 
folosindu-se în acest sens un reper cu cifre. 

CAPITOLUL VI 
CERCETAREA CRIMINALISTICĂ A ARMELOR DE FOC 


1. Noţiuni introductive. 

Conceptul general de armă este definit ca fiind orice dispozitiv a cărui 
funcționare determină aruncarea unuia sau mai multor proiectile, substanțe 
explozive, aprinse sau luminoase, amestecuri incendiare ori împrăştierea de gaze 
nocive, iritante sau de neutralizare, în măsura în care se regăseşte în una dintre 
categoriile prevăzute în mod expres de lege’. 

Potrivit dispozițiilor legale, armele de foc sunt reprezentate de armele al 
căror principiu de funcționare are la bază forța de expansiune dirijată a gazelor 
provenite din detonarea unei capse ori prin arderea unei încărcături. Sunt asimilate 
armelor de foc, ansamblurile, subansamblurile şi dispozitivele care se pot constitui 
şi pot funcționa ca arme de foc?. 

În înțelesul legii, muniţia aferentă armelor de foc constă din ansamblul 
format din proiectil şi, după caz, încărcătură de azvârlire, capsa de aprindere, 
precum şi celelalte elemente de asamblare care îi asigură funcționarea şi realizarea 
scopului urmărit. 


În raport cu destinaţia lor, instituțiile abilitate să le deţină şi efectul pe care-l produc, legea 
stabileşte următoarele categorii de arme şi muniții: 

a) arme şi muniții interzise - arme şi muniții a căror procurare, deținere, port şi folosire 
sunt interzise persoanelor fizice şi juridice, cu excepția instituţiilor care au competențe în domeniul 
apărării, ordinii publice şi siguranței naționale. Din această categorie fac parte: instrumente şi 
lansatoare militare cu efect exploziv sau incendiar, precum şi muniţia corespunzătoare; armele de 
foc automate, precum şi muniţia corespunzătoare; armele de foc camufiate sub forma unui alt 
obiect; muniţiile cu proiectile perforante, explozive sau incendiare, la fel ca şi proiectilele pentru 
aceste muniții, muniţiile pentru pistolete şi revolvere cu proiectile expansive, ca şi aceste proiectile, 
mai puţin în ceea ce priveşte armele de vânătoare sau de tir cu ţintă, pentru persoanele care au 
dreptul de a folosi aceste arme; armele cu aer comprimat sau gaze sub presiune care pentru 
aruncarea proiectilului folosesc forța de expansiune a aerului comprimat sau a gazelor sub presiune 
aflate într-un recipient şi care dezvoltă o viteză a proiectilului mai mare decât cea admisă în 
Uniunea Europeană; armele care prezintă caracteristicile tehnice ale armelor letale sau, după caz, 


1 Art. 2 pct.1 din Legea nr.295/2004 cu modificările privind regimul armelor şi munițiilor. 
2 idem, art art. 2, pct.2 din Legea nr. 295/2004. 

ale armelor neletale, dar care nu corespund normelor de omologare specifice destinaţiei şi categoriei 
din care fac parte; 

b) arme şi muniții letale supuse autorizării - arme şi muniții prin a căror utilizare se 
poate cauza moartea ori rănirea gravă a persoanelor. Aici sunt incluse: arme de foc scurte, 
semiautomate sau cu repetiție (pistoale sau revolvere), precum şi muniţia corespunzătoare; armele 
de foc lungi semiautomate ale căror încărcătoare şi camere conțin mai mult de trei cartuşe, 
precum şi muniția corespunzătoare; armele de foc lungi semiautomate ale căror încărcătoare și 
camere ale cartuşului nu pot ține mai mult de trei cartuşe, la care mecanismul încărcătorului este 
mobil sau pentru care nu există garanţia că nu pot fi transformate cu ajutorul unui utilaj obișnuit 
într-o altă armă ale cărei încărcător şi cameră a cartuşului pot ține mai mult de trei cartușe, 
precum şi muniţia corespunzătoare; arme de foc lungi cu repetiție şi semiautomate cu țeavă lisă, 
care nu depăşeşte 60 cm, precum şi muniţia corespunzătoare; armele de foc lungi semiautomate 
care au aparența unei arme de foc automate, precum şi muniția corespunzătoare; arme de foc 
scurte, cu tragere foc cu foc, cu percuție centrală, precum şi muniția corespunzătoare; arme de 
foc scurte, cu tragere foc cu foc, cu percuție pe ramă, cu o lungime totală sub 28 cm, precum 
şi muniţia corespunzătoare; arme de foc scurte semiautomate sau cu repetiție, cu percuție pe 
ramă, precum şi munitia corespunzătoare; arme de foc scurte cu o lovitură cu percuție centrală 
sau pe ramă, precum şi muniția corespunzătoare; arme de foc lungi semiautomate sau cu repetiţie, 
precum şi muniția corespunzătoare; armele de foc lungi cu o singură lovitură cu percuție pe ramă, 
precum muniția corespunzătoare; arme de foc lungi cu repetiţie, altele decât cele menţionate 
anterior, precum şi muniția corespunzătoare; arme de foc lungi cu tragere foc cu foc prin țeava 
ghintuită lovitură cu percuție centrală sau laterală, precum şi muniţia corespunzătoare; arme de 
foc lungi semiautomate, altele decât cele deja enumerate, precum şi muniţia corespunzătoare; 
arme de foc scurte cu tragere foc cu foc cu percuție pe ramă de o lungime totală mai mare sau 
egală cu 28 cm, precum şi muniţia corespunzătoare; arme de foc lungi cu tragere foc cu foc prin 
țeava lisă, precum şi muniția corespunzătoare; 

c) arme şi muniții neletale supuse declaraţiei - arme şi muniții destinate pentru un scop 
utilitar sau pentru agrement, confecționate astfel încât, prin utilizarea lor, să nu se cauzeze 
moartea persoanelor, sunt asimilate acestei categorii şi armele vechi. Din această categorie fac 
parte: arme scurte (pistol sau revolver) confecţionate special pentru a împrăştia gaze nocive, 
iritante sau de neutralizare şi proiectile din cauciuc, precum și muniţia corespunzătoare; arme 
scurte sau lungi (cu aer comprimat) care pentru aruncarea proiectilului folosesc forța de expansiune 
a aerului comprimat sau a gazelor sub presiune aflate într-un recipient şi care dezvoltă o viteză 
a proiectilului admisă în Uniunea Europeană, precum şi muniţia corespunzătoare; arme cu destinație 
industrială, precum şi muniţia corespunzătoare; arme de asomare, precum şi muniţia corespun- 
zătoare, arme cu tranchilizante, precum şi muniţia corespunzătoare; harpoane destinate pescuitului, 
precum şi muniţia corespunzătoare; arbalete şi arcurile destinate tirului sportiv, precum şi muniția 
corespunzătoare; pistoale de alarmă şi semnalizare, precum şi muniţia corespunzătoare; pistoale 
de start folosite în competiţiile sportive, precum şi muniţia corespunzătoare: arme de panoplie, 
precum şi muniţia corespunzătoare; arme de recuzită, precum şi muniţia corespunzătoare; arme 
vechi, precum şi muniția corespunzătoare. 

Legea clasifică armele în funcție de două criterii esențiale, respectiv: 

I. După destinația lor 

1. arme militare - arme destinate uzului militar; 

2. arme de apărare şi pază - arme de foc scurte, omologate sau recunoscute în condiţiile 
prevăzute de lege, destinate să asigure apărarea vieţii, integrității şi libertăţii persoanelor fizice, 
precum şi bunurilor aparținând persoanelor fizice sau juridice; 

ale armelor neletale, dar care nu corespund normelor de omologare specifice destinaţiei şi categoriei 
din care fac parte; 

b) arme și muniții letale supuse autorizării - arme și muniții prin a căror utilizare se 
poate cauza moartea ori rănirea gravă a persoanelor. Aici sunt incluse: arme de foc scurte, 
semiautomate sau cu repetiție (pistoale sau revolvere), precum şi muniţia corespunzătoare; armele 
de foc lungi semiautomate ale căror încărcătoare și camere conțin mai mult de trei cartuşe, 
precum şi muniţia corespunzătoare; armele de foc lungi semiautomate ale căror încărcătoare și 
camere ale cartuşului nu pot ține mai mult de trei cartușe, la care mecanismul încărcătorului este 
mobil sau pentru care nu există garanția că nu pot fi transformate cu ajutorul unui utilaj obişnuit 
într-o altă armă ale cărei încărcător şi cameră a cartușului pot ține mai mult de trei cartușe, 
precum şi muniția corespunzătoare; arme de foc lungi cu repetiţie şi semiautomate cu țeavă lisă, 
care nu depăşeşte 60 cm, precum şi muniţia corespunzătoare; armele de foc lungi semiautomate 
care au aparenţa unei arme de foc automate, precum şi muniţia corespunzătoare; arme de foc 
scurte, cu tragere foc cu foc, cu percuție centrală, precum şi muniția corespunzătoare; arme de 
foc scurte, cu tragere foc cu foc, cu percuție pe ramă, cu o lungime totală sub 28 cm, precum 
şi muniția corespunzătoare; arme de foc scurte semiautomate sau cu repetiție, cu percuție pe 
ramă, precum şi munitia corespunzătoare; arme de foc scurte cu o lovitură cu percuție centrală 
sau pe ramă, precum şi muniția corespunzătoare; arme de foc lungi semiautomate sau cu repetiţie, 
precum şi muniția corespunzătoare; armele de foc lungi cu o singură lovitură cu percuție pe ramă, 
precum muniția corespunzătoare; arme de foc lungi cu repetiţie, altele decât cele menţionate 
anterior, precum şi muniţia corespunzătoare; arme de foc lungi cu tragere foc cu foc prin țeava 
ghintuită lovitură cu percuție centrală sau laterală, precum şi muniţia corespunzătoare; arme de 
foc lungi semiautomate, altele decât cele deja enumerate, precum şi muniţia corespunzătoare; 
arme de foc scurte cu tragere foc cu foc cu percuție pe ramă de o lungime totală mai mare sau 
egală cu 28 cm, precum şi muniţia corespunzătoare; arme de foc lungi cu tragere foc cu foc prin 
țeava lisă, precum şi muniţia corespunzătoare; 

c) arme şi muniții neletale supuse declaraţiei - arme şi muniții destinate pentru un scop 
utilitar sau pentru agrement, confecţionate astfel încât, prin utilizarea lor, să nu se cauzeze 
moartea persoanelor, sunt asimilate acestei categorii şi armele vechi. Din această categorie fac 
parte: arme scurte (pistol sau revolver) confecţionate special pentru a împrăştia gaze nocive, 
iritante sau de neutralizare şi proiectile din cauciuc, precum şi muniţia corespunzătoare; arme 
scurte sau lungi (cu aer comprimat) care pentru aruncarea proiectilului folosesc forța de expansiune 
a aerului comprimat sau a gazelor sub presiune aflate într-un recipient şi care dezvoltă o viteză 
a proiectilului admisă în Uniunea Europeană, precum şi muniţia corespunzătoare; arme cu destinație 
industrială, precum şi muniţia corespunzătoare; arme de asomare, precum şi muniția corespun- 
Zătoare; arme cu tranchilizante, precum şi muniţia corespunzătoare; harpoane destinate pescuitului, 
precum şi muniţia corespunzătoare; arbalete şi arcurile destinate tirului sportiv, precum şi muniția 
corespunzătoare; pistoale de alarmă și semnalizare, precum şi muniţia corespunzătoare; pistoale 
de start folosite în competiţiile sportive, precum şi muniția corespunzătoare; arme de panoplie, 
precum şi muniția corespunzătoare; arme de recuzită, precum şi muniţia corespunzătoare; arme 
vechi, precum şi muniția corespunzătoare. 

Legea clasifică armele în funcţie de două criterii esențiale, respectiv: 

I. După destinaţia lor 

1. arme militare - arme destinate uzului militar; 


2. arme de apărare şi pază - arme de foc scurte, omologate sau recunoscute în condiţiile 
prevăzute de lege, destinate să asigure apărarea vieţii, integrității şi libertăţii persoanelor fizice, 
precum şi bunurilor aparținând persoanelor fizice sau juridice; 

3. arme de autoapărare - arme neletale scurte, special confecționate pentru a împrâştia 
gaze nocive, iritante, de neutralizare și proiectile din cauciuc, în scop de autoapărare; 

4. arme de tir - arme destinate practicării tirului sportiv, omologate sau recunoscute în 
condițiile prevăzute de lege; 

5. arme de vânătoare - arme destinate practicării vânătorii, cu una sau mai multe țevi, care 
folosesc muniţie cu glonţ sau/şi cu alice, omologate sau recunoscute în condițiile prevăzute de lege; 

6. arme utilitare - arme destinate să asigure desfăşurarea corespunzătoare a unor activități 
din domeniile industrial, agricol, piscicol, medico-veterinar, al protecției mediului şi protecţiei impotriva 
dăunătorilor, precum și desfăşurarea de către societățile specializate de pază a activităților de 
pază a obiectivelor, bunurilor şi valorilor sau a transporturilor unor valori importante; 

7. arme de asomare - arme utilitare, folosite pentru imobilizarea animalelor, prin supunerea 
acestora' la un şoc mecanic, în scopul sacrificării ulterioare; 

8. arme cu destinaţie industrială - arme de foc utilitare, semiautomate, destinate unui scop 
industrial de uz civil şi care au aparenţa unei arme de foc automate; 

9. arme cu tranchilizante - arme utilitare destinate imobilizării animalelor prin injectarea de 
substanțe tranchilizante; 

10. arme de panoplie - arme de foc devenite nefuncţionale ca urmare a transformării lor 
de către un armurier autorizat; 

11. arme de colecție - armele destinate a fi piese de muzeu, precum şi armele aflate sau 
nu în stare de funcționare, care constituie rarități sau care au valoare istorică, artistică, ştiinţifică, 
documentară sau sentimentală deosebită; 

12. arme vechi - arme letale produse înainte de anul 1877 sau reproduceri ale acestora, 
destinate să fie păstrate în colecții; 

13. arme de recuzită - arme special confecţionate, fabricate sau devenite inofensive ca 
urmare a modificării lor de către un armurier autorizat, necesare activității instituțiilor specializate 
în domeniul artistic. 

II. După modul de construcție şi funcționare 

1. arme cu aer comprimat sau gaze sub presiune - arme care, pentru aruncarea proiectilului, 
folosesc forța de expansiune a aerului comprimat sau a gazelor sub presiune aflate într-o butelie 
recipient; 

2. arme de foc scurte - arme de foc a căror țeavă nu depăşeşte 30 cm sau a căror lungime 
totală nu depăşeşte 60 cm; 

3. arme de foc lungi - arme de foc a căror lungime a ţevii sau lungime totală depăşesc 
dimensiunile armelor de foc scurte; 

4. arme de foc automate - arme de foc care, după fiecare cartuș tras, se reincarcă automat 
şi trag o serie de mai multe cartuşe prin apăsarea continuă pe trăgaci; 

5. arme de foc semiautomate - arme de foc care, după fiecare cartuş tras, se reîncarcă 
automat, dar nu pot trage o serie de mai multe cartuşe prin apăsarea continuă pe trăgaci; 

6. arme de foc cu repetiție - arme de foc care, după fiecare foc tras, se reincarcă manual, 
prin introducerea pe țeavă a unui cartuş preluat din încărcător prin intermediul unui mecanism; 

7. arme de foc cu o singură lovitură - armă de foc fără încărcător, care este încărcată după 
fiecare tragere prin introducerea manuală a cartuşului în camera de încărcare sau într-un lăcaş 


special prevăzut la intrarea în țeavă. 


Ramura tehnicii criminalistice care studiază construcția, funcţionarea armelor 
de foc, muniţia aferentă şi urmele create de acestea, poartă denumirea de balistică 
judiciară. 

Din punct de vedere balistic, armele de foc sunt clasificate după mai multe 
criterii, respectiv: 

- după destinaţie: arme militare, de vânătoare, sportive, speciale!, şi 
deghizate (pistol stilou, pix, cuțit etc.); 

- după construcția canalului țevii: arme cu țeava lisă şi arme cu țeava 
ghintuită; 

- după lungimea țevii: arme cu ţeava lungă de 50-80 cm de genul puștilor 
mitralieră sau armelor de vânătoare; arme cu ţeava mijlocie de 20-50 cm de tipul 
pistoalelor mitralieră; arme cu țeava scurtă de 3-20 cm, cum sunt pistoalele şi 
revolverele; 

- după modul de funcţionare: arme simple, cu repetiție, semiautomate, 
automate; 

- după calibru: armele cu țeava ghintuită pot fi de calibru mic (până la 
6,35mm), mijlociu (între 6,35mm-9mm) şi mare (peste 9mm); 

- după muniția folosită: arme cu glonţ, cu alice sau mixte; 

- după numărul cartuşelor înmagazinate: arme cu un cartuş şi arme cu mai 


| multe cartuşe; 


- după modul de fabricaţie: industriale şi artizanale. 

Balistica judiciară s-a desprins ca ramură de sine stătătoare din balistica 
generală având un obiect de studiu şi metode de cercetare proprii. Adaptând 
cerințelor sale rezultatele cercetărilor din balistica generală, balistica judiciară 
studiază armele de foc şi urmele acestora prin metode şi mijloace tehnico-ştiinţifice 
moderne, în scopul determinării împrejurărilor în care a fost folosită o armă de 
foc la săvârşirea faptei şi a identificării sale, apoi a trăgătorului? . În rezolvarea 
sarcinilor sale, balistica judiciară foloseşte o parte din datele balisticii generale, 
dar în acelaşi timp îşi creează propriile sale metode de studiu, precum examinările 
în radiaţii ultraviolete, infraroşii, gamma şi roentgen, striagrafia, analizele spectrale, 
examinările chimice, microscopia comparatoare şi cea electronică etc. Ea studiază 
doar o parte din armele de foc existente, în general pe cele portative, respectiv 
pe cele folosite mai frecvent de infractori, dar metodele elaborate se pot extinde 
la orice formă de armă de foc folosită la săvârşirea unei infracţiuni?. 


1 În această categorie intră, pistoalele de semnalizare şi cele de start. 

2 Balistica generală studiază fenomenele care au loc în țeava armei după percutare (balistica 
interioară), cele care se manifestă pe parcursul traiectoriei glonțului după ce acesta a părăsit 
țeava armei (balistica exterioară), precum şi modificările care se produc la suprafața țintei în 
momentul impactului cu glonțul sau proiectilul (balistica țintei). Pentru detalii suplimentare, Vasile 
Măcelaru „Balistica judiciară”, Editura MI, C. P.C. S. Bucureşti 1972. 

3 A. Ciopraga, |. lacobuţă - Criminalistica, Editura Chemarea, laşi, 1997, pag. 141. 

4 C. Suciu - op. cit., pag. 335. 

Cele mai importante sarcini ale balisticii judiciare sunt: 

- descoperirea armelor de foc, a munițiilor şi urmelor create de acestea ; 

- identificarea de gen şi individuală a armei, prin examinarea gloanţelor şi 
tuburilor trase şi a urmelor sonore ale armării, percuției şi detunăturii; 

- identificarea persoanei care a tras, prin cercetarea factorilor suplimentari 
ai împuşcăturii existenți pe corpul şi îmbrăcămintea acesteia; 

- determinarea distanţei de la care s-a tras, a direcției şi unghiului de 
tragere, pe baza factorilor suplimentari ai împușcăturii şi a altor modificări produse 
la suprafața țintei (de exemplu urmele produse la impactul proiectilului cu obiectul 
asupra căruia s-a tras); 

- stabilirea ordinii împuşcăturilor; 

- stabilirea stării tehnice a armei, dacă arma este în stare de funcționare 
şi conţine piese străine de prima ei formă de fabricaţie; 

- stabilirea posibilităților de efectuare a unor trageri cu o armă defectă; 

- explicarea mecanismului de producere a unor trageri accidentale; 

- determinarea vechimii relative a ultimei împuşcături, prin examinarea 
reziduurilor tragerii recoltate din țeava armei; 

- studierea factorilor suplimentari ai împuşcăturii, a gloanţelor, tuburilor, 
alicelor şi burelor, în vederea stabilirii tipului de muniţie folosită la tragere; 

- deosebirea omorului de sinucidere, prin studierea factorilor suplimentari ai 
împuşcăturii, a orificiilor de intrare-ieşire a glonţului şi a poziției mecanismului de 
blocare-deblocare a armei; 

- studierea armelor de foc atipice, a armelor de construcție artizanală şi a 
celor improvizate pentru a constata modul lor de fabricație şi funcționare (în 
cazul pistoalelor de implantat bolțuri se impune a se stabili dacă prin modificările 
aduse, ele întrunesc caracteristicile unei arme de foc). 


2. Date tehnice generale privind armele de foc şi muniţia aferentă. 

Arma de foc. Din punct de vedere balistico-judiciar, cele mai importante 
elemente componente ale armelor de foc portative sunt : țeava şi anexele ei, 
mecanismul de dare a focului, mecanismul de azvârlire a tuburilor trase, 
închizătorul şi mecanismul de alimentare cu muniţie. Aceste elemente creează 
pe gloanţele şi tuburile trase, o multitudine de urme cu caracter dinamic sau 
static, cunoscute sub denumirea generică de „amprenta armei”, care servesc la 
identificarea de gen şi individuală a armei. Arma mai cuprinde o parte de asamblare 
(patul) şi o serie de accesorii pe care pot fi descoperite urme papilare, biologice, 
fire şi fibre textile etc. | o. 

Teava armei este un tub de oțel special proiectat să reziste unor presiuni 
şi temperaturi foarte ridicate, care are rolul de a asigura arderea încărcăturii 
explozive şi de a imprima glonțului o mişcare de rotație în jurul axei sale, necesară 

menținerii stabilității pe parcursul traiectoriei. Ţeava este compusă din camera de 
explozie! (camera de ardere), conul de racordare? şi canalul țevii. 

După construcția lor, tevile pot fi ghintuite sau lise” . Armele cu ţeava ghintuită 
creează pe glonț o serie de dungi longitudinale cu caracter dinamic, cunoscute 
sub denumirea de striaţii. Acestea au o importanţă prioritară în identificarea de 
gen şi individuală a armelor de foc. 

` Ghinturile sunt şanţuri longitudinale elicoidale practicate în canalul țevii, în 
scopul de a imprima glonțului mişcarea de rotaţie în jurul axei sale. Pereții laterali 
ai ghinturilor poartă denumirea de flancuri“ , iar spaţiile libere dintre ghinturi, de 
plinuri. Ghinturile pot fi dextrogire (când se răsucesc spre dreapta) sau sinistrogire 
(când se răsucesc spre stânga). Numărul lor diferă în funcție de tipul şi modelul 
armei . 

Pentru obținerea ghinturilor se folosesc diferite procedee, printre care pot 
fi amintite: alezarea$ , ghintuirea cu un tub de oțel dur care se introduce forțat în 
țeavă, şi “forjarea liberă”. 


Prin “forjare liberă” se obțin ghinturi de tip poligonal, cu ajutorul unui dorn din oțel, pe a 
cărui suprafață este imprimată forma ghinturilor. Dornul se introduce în țeavă, după care se 
procedează la forjarea suprafeţei exterioare a acesteia. În timpul forjării, materialul țevii este 
presat pe dorn, iar canalul ţevii preia forma acestuia. Ghintuirea poligonală este întâlnită la 
pistoalele Glock, Steyr şi IMI. Acest tip de ghintuire îngreunează procesul de identificare, deoarece 
nu permite măsurarea elementelor individuale ale ghinturilor. 


O caracteristică importantă a țevii armei, este calibrul. În principiu, acesta 
este egal cu diametrul interior al țevii şi se măsoară între două plinuri diametral 
opuse’. 


1 Camera de explozie este locaşul în care se introduce cartuşul în momentul armării. 

2 Conul de racordare, situat în prelungirea camerei cartuşului, serveşte la angajarea 
progresivă a glonțului în canalul țevii, odată cu arderea încărcăturii explozive. Ţevile armelor 
automate mai prezintă un orificiu de trecerea gazelor, care permite reîncărcarea armei prin folosirea 
unei părți din energia gazelor. 

3 Armele de vânătoare cu alice, armele de tir redus, pistoalele rachetă etc. au țeava lisă. 
În categoria armelor cu țeava ghintuită sunt incluse puştile mitralieră, armele de vânătoare cu 
glonț, pistoalele, revolverele etc. 

* Unul din flancuri, denumit flanc de atac este mai înalt şi imprimă glonțului mişcarea de 
rotație în jurul axei sale. 

5 În ceea ce priveşte numărul şi direcția de răsucire a ghinturilor, cele mai răspândite 
modele sunt: 4/dextrogir, 5/dextrogir, 6/dextrogir, 6/sisnistrogir, 8/dextrogir şi 16/dextrogir. 

ê Se foloseşte un alezor de oțel dur cu poansoane inelare, al căror diametru creşte progresiv, 
astfel încât atunci când ultimul poanson trece prin țeavă, ghinturile dobândesc adâncimea dorită. 

7 În țările europene, calibrul armelor de vânătoare cu glonţ se stabileşte prin măsurarea - 
între ghinturi - a diametrului interior al țevii. Pe continentul american, calibrul este dat de o valoare 
nominală specifică fiecărui model, care nu corespunde diametrului interior al țevii sau diametrului 
glonțului. 

La armele de vânătoare cu alice (cu țeava lisă), calibrul este dat de o 
valoare numerică abstractă, care se află într-un raport invers proporţional cu 
diametrul interior al țevii. Pentru a stabili calibrul, se fabrică sfere de oțel al căror 
diametru este egal cu diametrul canalului țevii şi apoi se numără câte sfere sunt 
cuprinse într-un pfund (unitate de măsură egală cu aproximativ 0,5 Kg). Numărul 
sferelor de oțel astfel stabilite, va arăta calibrul armei. 

Mecanismul de dare a focului. Acesta se compune în principal din trăgaci, 
arc recuperator şi cui percutor. Pentru cercetările criminalistice destinate identificării 
de gen şi individuale a armei, prezintă interes urmele lăsate de vârful cuiului 
percutor pe fundul tubului cartuş. Acestea au forme, dimensiuni şi plasament 
diferite, în funcție de tipul şi modelul armei de foc. 

Mecanismul de azvârlire a tuburilor asigură extragerea tubului cartuş din 
camera de ardere, cu ajutorul ghiarei extractoare şi pragului aruncător (dinte 
opritor). După arderea încărcăturii explozive, în momentul în care închizătorul 
face cursa înapoi, ghiara extractoare prinde tubul de rebordul rozetei, scoțându-l 
din camera de ardere. Când închizătorul ajunge la capătul cursei, tubul se loveşte 
de pragul aruncător, fiind aruncat afară printr-o fereastră practicată în închizător. 
Datorită acestei lovituri pe gulerul tubului se formează urma pragului, care apare 
pe partea opusă urmei produse de ghiara extractoare! . Urmele formate de ghiara 
extractoare şi pragul aruncător au aspectul unor striații care se imprimă întotdeauna 
în acelaşi fel, ceea ce le conferă o valoare identificatoare deosebită. Ca şi în 
cazul urmelor create de ghinturi şi cuiul percutor, examinarea lor conduce la 
identificarea de gen şi individuală a armei de foc. 

Modul de azvârlire a tuburilor trase reprezintă o caracteristică importantă a 
armelor de foc, care trebuie avută în vedere în timpul cercetării la fața locului. 
Dacă a fost descoperit locul în care a stat trăgătorul, precum şi cel în care sunt 
prezente tuburile arse, se poate stabili tipul armei cu care s-a tras, în funcție de 
direcția şi distanța la care au fost aruncate tuburile. De exemplu, pistolul Browning 
calibru 7,65mm, aruncă tuburile la dreapta, pistoalele Parabellum 1908 calibru 
9mm şi Beretta model 1941 calibru 9mm, aruncă tuburile pe direcția liniei de 
tragere, dar în spate, în timp ce pistolul Walther 1938 calibru 9mm le aruncă la 
stânga. Cunoaşterea acestei caracteristici este utilă şi în stabilirea împrejurărilor 
negative care trebuie stabilite cu prilejul cercetării la fața locului, în cazul disimulării 
omorului în sinucidere. Dacă se cunoaşte modul de azvâriire a tuburilor de către 
arma găsită în mâna sau imediata apropiere a «sinucigaşului», se pot face aprecieri 
destul de exacte cu privire la locul din care s-a tras, în raport de locul în care 
au fost descoperite tuburile. Clarificarea acestei stări de fapt este uneori 


hotărâtoare în calificarea corectă a faptei. 


1V. Măcelaru - op. cit., pag. 151. 

| Închizătorul asigură blocarea-deblocarea armei. El prezintă o serie de 
particularități care servesc la stabilirea tipului și modelului armei de foc şi la | 
individualizarea acesteia. Cele mai semnificative particularități sunt oglindite în 
urmele create de peretele frontal al închizătorului (acest aspect va fi tratat în 
secțiunea referitoare la urmele principale ale împuşcăturii). 

Mecanismul de alimentare cu muniție (încărcătorul) diferă de la un tip de 
armă la altul, după cum aceasta este cu repetiţie, semiautomată sau automată” . 
Capacitatea de înmagazinare cu cartuşe a încărcătorului este diferită. Din acest 
punct de vedere, armele se clasifică în arme cu un cartuş şi arme cu mai multe 
cartuşe. Unele tipuri de arme sunt prevăzute cu magazii (puştile Z.B.) sau cu 
butoiaşe (revolverele). Aceste tipuri de încărcătoare împiedică de cele mai multe 
ori apariția tuburilor trase în locul săvârşirii infracțiunii, întrucât după executarea 
focului, ele nu sunt azvârlite afară. Lipsa tuburilor trase din locul săvârşirii 
infracțiunii, nu trebuie să conducă în exclusivitate la concluzia că s-a folosit o 
armă de acest tip, deoarece ea se poate datora şi măsurilor luate de făptuitor, 
care conştient fiind de importanța pe care o au în identificarea armei, le distruge, 
abandonează ori ascunde. 

Încărcătorul crează pe gloanţele, tuburile trase şi pe cartuşe, urme dinamice 
cu valoare identificatoare, rezultat al acţiunilor mecanice din timpul introducerii 
cartuşelor în încărcător. 

Muniția. Cartuşele armelor de foc sunt alcătuite din: tub, proiectil, încărcătură 
de inițiere şi încărcătură explozivă. 

Tubul este confecționat de regulă din metal, iar în cazul armelor de vânătoare 
cu alice, din carton ori material plastic (în acest caz doar baza tuburilor este 
metalică). Este de remarcat că în prezent se confecționează tuburi din material 
plastic chiar şi pentru armele de foc cu glonț, însă producerea şi comercializarea 
lor se află sub control. Aceste tuburi se autodistrug odată cu arderea încărcăturii 
explozive, iar resturile lor nu mai păstrează urmele specifice mecanismului de 
dare a focului, de extragere şi de alimentare. 

Tubul asigură depozitarea încărcăturii explozive şi a încărcăturii de inițiere. 
În partea superioară este prevăzut cu un gât pentru sertizarea glonţului şi o parte 
conică, care face trecerea la corpul propriu-zis al tubului. În partea inferioară se 
află rozeta, care are un rebord sau şanţ inelar care serveşte la extragerea tubului 


1 Armele cu repetiţie necesită acționarea portinchizătorului pentru fiecare descărcare- 
reîncărcare. Cele automate şi semiautomate folosesc o parte din energia gazelor rezultate din 
arderea încărcăturii explozive. Armele automate asigură executarea focului, atât în regim de „lovitură 
cu lovitură (foc cu foc)”, cât şi în serii scurte sau lungi, printr-o singură apăsare a trăgaciului. Spre 
deosebire de ele, cele semiautomate permit executarea focului doar în regim „foc cu foc”. 


328 


CE Scanned with OKEN Scanner 


din camera de ardere. La baza tubului se mai găsesc capsa cu încărcătura de 
inițiere a arderii, nicovala şi orificiile de aprindere”. 

Armele de vânătoare cu țeava lisă folosesc cartuşe la care alicele sunt 
introduse chiar în interiorul tubului, între două straturi de bure?. Din această 
cauză, tuburile armelor de vânătoare nu au gât. Apariţia burelor în locul săvârşirii 
infracţiunii atestă faptul că împuşcătura s-a produs cu o armă de vânătoare. 

Proiectilele sunt reprezentate de gloanțe, alice, mitralii sau poşe*. După 
destinaţie ele pot fi obişnuite sau speciale“. Glonţul obişnuit este compus, de 
regulă, din cămașă şi miez. Atunci când miezul este din oțel, sub cămaşă se 
adaugă un strat de plumb. 

Vârful glonțului cu miez de oțel este argintiu, iar gloanțele cu miez de 
plumb nu au nici un semn distinctiv. Pentru armele de vânătoare şi cele de tir se 
fabrică şi gloanțe din metal masiv, precum plumbul. 

Glonţul are din construcție un diametru mai mare decât diametrul canalului 
țevii, însă este confecționat dintr-un metal mai moale decât țeava armei, pentru 
a permite antrenarea lui progresivă între ghinturi, sub forța de expansiune a 
gazelor. Diferența dintre diametrul glonţului şi cel al canalului țevii este cu atât 
mai mare, cu cât calibrul armei este mai mare. 

Vârful glonțului poate fi alungit şi ascuțit, rotunjit, sau retezat? , iar fundul lui 
scobit sau alungit şi teşit. Geometria vârfului şi fundului glonțului variază în 
funcție de viteza şi distanța de zbor preconizată de constructor. 

Alicele sunt confecționate de regulă, din plumb, însă în prezent o mare 
răspândire o au şi cele din oțel. Alicele de oțel sunt de dimensiuni mai mari, 
deoarece oţelul are o densitate mai mică decât plumbul. Numărul alicelor introduse 
în tubul unui cartuş de vânătoare poate ajunge la câteva sute. 

Încărcătura explozivă. La confecţionarea cartuşelor se folosesc două feluri 


de substanțe explozive: de inițiere şi pulberi explozive. 


1 Sub acţiunea mecanică a cuiului percutor, capsa se sparge de nicovală, provocând 
aprinderea încărcăturii de iniţiere, după care flăcările pătrund prin orificii şi ajung la pulberea 


explozivă pe care o aprind. | | | 
2 Burele sunt rondele de carton, hârtie, material plastic, câlți, pâslă etc. Ele nu ard în timpul 


exploziei şi sunt aruncate la distanțe de 5-10m pe direcţia alicelor. l l 
3 Mitraliile sunt alice cu diametru mai mare de 5,5mm. Poşele sunt alice confecționate 


artizanal din diferite materiale. În acest sens, V. Măcelaru, op. cit., pag. 40. ki 
4 Construcția gloanțelor speciale diferă în raport cu destinația lor. Din această categorie fac 


idi i i rforante, gloanțele 
parte de exemplu gloanțele cu cap vidia, gloanțele incendiare, trasoare, pe 
„dum dum” etc. (Caracteristic pentru ultimul tip de gloanțe este faptul că explodează în momentul 


în care ating tinta. Folosirea lor este total interzisă). l 
; Oka is cu vårful retezat sunt de exemplu cele de tip breneke folosite de vânători, 


precum şi cele de construcție artizanală. 

Explozivii de inițiere! se aprind sub acțiunea mecanică a cuiului percutor, | 
provocând combustia substanțelor de azvâriire. | 
Pulberile, denumite şi explozivi de azvârlire, au proprietatea de a exploda 
sub acțiunea unui detonator puternic (substanța de iniţiere) şi de a arunca 

proiectilele. Ele pot fi de două feluri: negre şi albe. 

Pulberea neagră (sau cu fum) se compune dintr-un amestec de azotat de 
amoniu, sulf şi cărbune. Ea se prezintă sub formă de granule de formă neregulată 
care ard cu flacără mare, degajă mult fum şi formează o mare cantitate de 
reziduuri. 

Pulberea albă (coloidală, sau fără fum) se obține din nitrați de celuloză 
plastifiați cu diverşi solvenți, în amestec cu alți compuşi de importanţă secun- 
dară? . 

Gazele care rezultă din arderea pulberii explozive ating o presiune foarte 
mare şi au un dublu rol: asigură glonțului viteza de zbor şi forța de pătrundere 
necesare; asigură bătaia eficace şi bătaia maximă a armei‘. 


3. Urmele principale şi secundare ale împuşcăturii. Importanța cercetării 
criminalistice a acestora. 

Urmele create de armele de foc constau din modificările materiale apărute 
ca rezultat al arderii încărcăturii explozive şi al acţiunii proiectilului asupra țintei. 
Ele sunt descoperite pe unele elemente componente ale armei, pe gloanţele şi 
tuburile trase şi pe obiectele lovite de proiectil. 

3.1. Urmele principale. Identificarea de gen şi individuală a armei de 


foc. 

Urmele principale sunt reprezentate de modificările mecanice pe care le 
suportă glonțul şi tubul în interiorul canalului țevii în timpul arderii încărcăturii 
explozive şi de deteriorările care se produc la suprafaţa țintei în timpul impactului 
cu glonțul. Din această categorie fac parte: arma de foc şi muniţia (atunci când 
sunt descoperite la fața locului), gloanţele şi tuburile trase, perforările, canalele 
oarbe şi urmele de suprafață ale ricoşeurilor. În mod convenţional, în categoria 
urmelor principale sunt incluse şi urmele sonore ale armării, percuției şi 
detunăturii. 


1 Din această categorie fac parte fulminatul de mercur sau de argint, azotura de plumb sau 
de argint etc. 

2 Ca pulbere albă se foloseşte pulberea piroxilinică, balistita, cordita etc. 

31 Kg de pulbere piroxilinică degajă în timpul arderii 7651 gaze care ating o presiune ce 
depăşeşte 2500 Kg f/cm pătrat 

+ Bătaia eficace desemnează distanța până la care proiectilul îşi păstrează precizia și forța 
distructivă. Bătaia maximă este distanța maximă pe care o poate parcurge proiectilul. 

a) Gloanţele reprezintă urme de sine stătătoare, dar în acelaşi timp sunt 
purtătoare ale unor striații cu caracter dinamic, deosebit de valoroase pentru 
identificarea de gen şi individuală a armei cu care au fost trase. 

Majoritatea armelor de foc utilizează cartuşe standardizate, însă unele 
modele folosesc cartuşe de construcție specială şi prin urmare în acest caz, 
odată cu stabilirea tipului de cartuş căruia aparține glonțul, se poate stabili şi 
modelul armei cu care a fost tras. 

Diametrul glonțului măsurat în partea sa cea mai groasă, corespunde de 
obicei cu diametrul interior al canalului țevii, ceea ce face posibilă stabilirea 
calibrului armei de foc. 

După tragere, cămaşa glonțului prezintă o serie de câmpuri cu dungi regulate, 
care se formează în momentul în care glonțul este împins cu putere de presiunea 
gazelor înspre partea dinainte a țevii armei (retezătura ţevii). Având un diametru 
mai mare decât canalul țevii, dar fiind construit dintr-un material mai moale, 
glonțul se comprimă şi se angajează aproape perfect între pereţii țevii. Datorită 
frecării de ghinturile şi plinurile țevii armei, cămaşa glonțului se zgârie şi preia 
sub forma unor striaţii longitudinale şi paralele, toate caracteristicile de microrelief 
ale canalului țevii! , oglindind construcția interioară a acestuia. Plinurile formează 
striații sub formă de adâncituri, iar ghinturile sub formă de proeminențe. 

Numărul plinurilor şi ghinturilor din câmpurile cu striații de pe cămaşa 
glonțului, lățimea, direcţia, unghiul de răsucire şi pasul lor, coroborate cu forma, 
diametrul, lungimea, greutatea şi materialul din care este confecționat glontul? , 
oferă date importante pentru identificarea de grup a armei de foc, adică pentru 
stabilirea calibrului, tipului şi modelului acesteia (puşcă, pistol etc.). 

Pentru a stabili numărul ghinturilor şi direcția lor de răsucire, se determină 
numărul câmpurilor cu striații de pe circumferința glonţului. La fața locului pot fi 
descoperite gloanțe deteriorate care din diferite motive, nu conservă decât parţial 
urmele ghinturilor şi plinurilor. Pentru a stabili numărul aproximativ al acestora se 
poate aplica următoarea formulă: 


Numărul ghinturilor = dimensiunea calibrului glonţului , 3 44 


lățimea şanțului+lățimea plinului ` 


Alteori, este posibil ca glonţul să oglindească un singur câmp cu striații 
oblice, ceea ce denotă faptul că s-a folosit fie o armă cu țeava puternic ruginită 


1 La armele vechi şi uzate, este posibil ca pe glonț să nu se imprime urmele ghinturilor. 
Acestea nu se imprimă nici atunci când s-au folosit gloanțe cu diametru mai mic decât cel al 
canalului țevii. l 

? De exemplu, glonțul de formă alungită în greutate de circa 30 de grame, cu o lungime 
de aproximativ 28 mm și cu vârful ascuţit, indică folosirea unei puşti cu țeava lungă. Gloanţele 
de revolver sunt cilindrice şi au vârful bont, iar cele de pistol au vârful rotunjit. 

care nu a putut asigura înşurubarea glonțului între ghinturi, fie o muniţie atipică, 
cu un calibru neadecvat. 

Armele de foc care au același număr de ghinturi dar care sunt diferite ca 
model sau tip, pot fi diferenţiate după lățimea ghinturilor (valorile acesteia se 
măsoară cu un micrometru). 

O altă caracteristică importantă a ginturilor, care serveşte la identificarea 
generică a armei de foc, este lungimea pasului. Ea depinde de unghiul de răsucire 
a ghinturilor față de axa longitudinală a țevii armei, fiind egală cu distanța pe care 
o parcurge un ghint la o rotație completă” . 

Pentru identificarea de gen a armei de foc, un plus de informații sunt 
obținute prin cercetarea părții posterioare a glonțului (fundul glonţului), pe care 
se află semnul fabricantului. 

În cazul în care se descoperă gloanțe deformate sau sfărâmate, anchetatorul 
şi mai ales expertul criminalist trebuie să aibă în vedere că apariția lor poate fi 
şi rezultatul folosirii unor arme cu țeava retezată?. Datorită scurtării țevii prin 
tăiere, la ieşirea din aceasta glonţul se poate deforma sau sfărâma, atingând în 
această formă ținta. Însă nu întotdeauna gloanţele deformate provin de la trageri 
cu o armă cu țeava retezată. Deformarea se poate produce şi în urma lovirii 
glonţului de diverse obstacole, care după ricoşare pătrunde în corpul victimei. 
Alteori deformarea se produce chiar în momentul în care glonţul atinge un țesut 
dur sau dens, cum ar fi de exemplu, țesutul osos sau ficatul. 

Striaţiile de pe cămaşa glonțului au o importanță covârșitoare în identificarea 
individuală a armei, ele constituind aşa cum s-a mai arătat, o adevărată “amprentă” 
a armei de foc. Identificarea se face prin evidenţierea continuității liniare a striațiilor 
de pe gloanţele descoperite la locul faptei şi a celor aflate pe gloanţele trase 
experimental cu arme ridicate de la învinuit/inculpat ori de la persoana suspectă. 

Pentru obținerea gloanțelor model de comparație, tragerile experimentale 
se efectuează în captatoare de construcție specială*, sau în ţinte speciale din 
vată ori parafină, care nu alterează detaliile microscopice ale striațiilort . 

Pentru cercetarea comparativă a striațiilor se folosesc: examinarea micro- 
scopică, metoda rulării, metoda mulajului, fotografia panoramică sau circulară, 
profilografia etc. 


1 De exemplu, la puşca mitralieră Z. B. lungimea pasului este de 240mm. 

2 De obicei, țeava se taie pentru a permite portul şi ascunderea armei sub haină. 

3 Cele mai folosite sunt captatoarele cu apă, alcătuite dintr-un rezervor de apă cu lungime 
de aproximativ 3 m şi lățime de 90 cm. 

4 În cazul armelor defecte, adaptate sau de construcție artizanală, precum şi atunci când 
trebuie să se stabilească puterea de pătrundere a glonţului în diferite materiale, tragerile se 
efectuează în poligon, iar acţionarea trăgaciului se face de la distanţă, cu ajutorul unei sfori, după 
ce arma a fost bine fixată pe un suport. 

Examinarea striațiilor la microscopul comparator permite cercetarea 
concomitentă a gloanţelor în litigiu şi a celor experimentale. Microscopul este 
prevăzut cu două sisteme optice independente, care transmit imaginile gloanțelor 
comparate într-un singur ocular. Continuitatea perfectă dintre striațiile longitudinale 
demonstrează în mod indubitabil că glonțul în litigiu a fost tras cu arma de la care 
s-au obținut gloanțele experimentale. În caz contrar se formulează o concluzie 
de neidentitate. 

Metoda rulării constă în rularea gloanțelor pe suporturi plastice, capabile să 
preia în mod fidel toate caracteristicile de microrelief de pe cămaşa glonţului. Se 
obține astfel o imagine desfăşurată a suprafeței exterioare a glonțului, care 
serveşte la studierea poziției reciproce dintre câmpurile cu striații precum şi la 
cercetarea acestora prin juxtapunere. Pentru rulare se folosesc diverse materiale 
cum sunt: ceara, tuşul tipografic întins pe o placă de plexiglas, celuloid sau pe 
o coală de hârtie etc?. 

Metoda mulajelor constă în realizarea unor mulaje din diverse soluții 
gelatinoase, polimeri sau prin galvanoplastie. Mulajele se cercetează la microscopul 
comparator sau la stereomicroscop, avându-se în vedere mai întâi caracteristicile 
de gen referitoare la numărul câmpurilor cu striații, lățimea şi distanţa dintre ele 
etc. În caz de coincidență se urmăreşte apoi existența sau lipsa continuității 
liniare a striațiilor. Constatările făcute cu acest prilej se fixează fotografic. 

Fotografia panoramică presupune înregistrarea succesivă a câmpurilor cu 
striații, prin rotirea treptată a glonțului, până când acesta descrie 360 de grade. 

Fotografia circulară fixează imaginea integrală a circumferinței glonţului 
dintr-o singură fotografiere, cu ajutorul unui aparat special care sincronizează 
mişcarea obiectivului sau materialului fotosensibil, cu rotirea glonțului. 

Profilografia constă în reproducerea grafică a diferențelor de relief ale 
striațiilor, cu ajutorul unui palpator prevăzut cu ac foarte fin de diamant, ale cărui 
oscilații sunt transmise la dispozitivul de înregistrare. Unele aparate din această 
clasă, denumite profilometre, indică direct valoarea numerică a înălțimii striațiilor. 

b) Tuburile trase sunt urme de sine stătătoare, dar care oglindesc totodată 
numeroase caracteristici de ordin general şi individual, deosebit de utile pentru 
identificarea armei şi muniției folosite la tragere. 

Pentru identificarea de gen şi individuală a armei şi muniției se cercetează 

Sertizarea (fixarea) glonțului în tub. Sertizarea se face prin presare şi uneori 
prin cherneruire. Cherneruirea dă naştere unui număr de trei adâncituri semisferice 
pe gâtul tubului şi pe partea inferioară a glonţului. Examinarea acestor urme 


liile foarte fine, uneori existând 


1 i reproduce suficient de clar deta 
cake digi niciodată ca metodă unică de 


fiscul ca acestea să nu fie redate. De aceea, ea nu se foloseşte 
examinare. 

permite să se stabilească da 
au format un cartuş). Modul 
importante despre locul de fabricație a muniției 
făptuitorului atunci când la percheziția domiciliară se d 
calibru, sertizate în acelaşi fel!. 

Diametrul tubului şi gâtul său. Acestea oferă date orientative cu privire la 
calibrul armei. Aprecierea calibrului trebuie făcută cu prudență, deoarece datorită 
presiunii gazelor, atât tubul, cât şi gâtul se dilată puțin, mărindu-şi diametrul, 
Dacă dilatarea tubului este pronunțată, sau gâtul tubului este crăpat, înseamnă 
că la tragere s-a folosit un cartuş de calibru mai mic decât cel al armei, 

Inscripțiile de pe fundul tubului. Acest gen de menţiuni conţine informații 
despre proveniența şi locul de fabricație a muniției. Astfel, pe fundul tubului este 
înscrisă denumirea dată de producător şi un număr care indică diametrul 
aproximativ al glonțului. Unele tipuri de cartuşe sunt fabricate în mai multe variante, 
prin modificarea lungimii şi greutății glonțului. Atunci când se modifică lungimea, 
pe fundul tubului se află mențiuni de genul “Scurt”, “Lung” sau “Magnum”. Cartuşele 
fabricate pentru pistoalele automate conțin inscripția AUTO (de exemplu 8,12mm 
AUTO, 11,4mm AUTO). Unele cartuşe au inscripționat semnul «+P» care desem- 
nează faptul că au o putere mărită. Chiar dacă sub aspect fizic nu diferă de 
celelalte, încărcătura lor explozivă este capabilă să imprime glonţului o viteză şi 
putere distructivă mai mari. 

Deşi marea majoritate a armelor sunt proiectate să tragă cu un anumit tip 
de muniţie, există şi arme care folosesc mai multe tipuri de cartușe. Aşa sunt de 
exemplu, revolverele concepute pentru a trage cu cartuşe 9mm Magnum, care 
pot folosi cartuşe speciale de 9,65mm. 

Reziduurile tragerii. Tubul conservă întotdeauna o anumită cantitate din 
produşii de ardere a încărcăturii de azvârlire. Prin cercetarea lor se stabileşte 
natura substanțelor explozive cu care a fost încărcat tubul (pulbere albă sau 
neagră). 

Pe lângă aspectele analizate, tubul poartă pe suprafața sa numeroase 
urme create de unele părți componente ale armei de foc. Ele servesc atât la 
stabilirea tipului şi modelului armei, cât şi la identificarea individuală a acesteia. 
Din această categorie fac parte: 

Urmele create de cuiul percutor. Odată cu acționarea trăgaciului, cuiul 
percutor loveşte capsa cartuşului, formând o urmă de adâncime care, în funcție 
de tipul şi modelul armei, variază ca formă, dimensiune, profunzime şi plasament. 
La cercetarea microscopică, pe fundul acestei urme se observă o serie de 
caracteristici cu un pronunțat caracter individual, imprimate de neregularitățile de 


! Pentru detalii, V. Măcelaru, op. cit., pag.142, 

la suprafața vârfului cuiului percutor. De multe ori, urmele cuiului percutor pot 
conduce singure la identificarea armei. 

Urmele peretelui frontal al închizătorului şi ale pereților camerei de explozie. 
Acestea se imprimă pe tubul tras datorită forței de expansiune a gazelor rezultate 
din arderea încărcăturii explozive. Sub presiunea foarte mare a gazelor, tubul se 
dilată, fiind totodată împins înapoi. Datorită acestei împrejurări, capsa şi fundul 
tubului sunt presate puternic de peretele frontal al închizătorului, iar suprafeţele 
laterale, de pereții camerei de explozie, neregularitățile acestora fiind preluate de 
tub sub forma unor urme statice de imprimare. 

Urmele ghearei extractoare şi ale pragului aruncător. Aceste urme iau naştere 
în timpul extragerii tubului din camera de ardere, imprimându-se pe șanțul inelar 
al acestuia, pe marginea anterioară a rozetei, sau pe fundul său. Ele se formează 
întotdeauna în acelaşi fel, şi prezintă importanță în stabilirea tipului şi modelului 
armei de foc. 

Urmele cuiului percutor, peretelui frontal al închizătorului, camerei de 
explozie, ghearei extractoare şi pragului aruncător oglindesc numeroase 
caracteristici dobândite în cursul procesului de fabricație a armei, sau ca urmare 
a uzurii specifice. Ele au un pronunțat caracter individualizator şi servesc la 
identificarea individuală a armei de foc. 

Pentru identificarea armei prezintă importanţă şi urmele longitudinale create 
de fereastra închizătorului pe pereții exteriori ai tubului, în timpul azvâriirii acestuia 
afară. Examinarea de laborator a acestor categorii de urme se face cu precădere 
prin juxtapunere. 

În cazul armelor de foc cu țeava lisă - care folosesc cartuşe cu alice - 
identificarea se face prin examinarea urmelor pe care le conservă tuburile trase. 
Alicele nu pot fi folosite la identificare deoarece au dimensiuni reduse şi nu au 
capacitatea de a reproduce şi conserva construcţia canalului interior al țevii. 

c) Perforările sunt urme care fac parte din categoria modificărilor mecanice 
apărute la suprafața țintei în momentul impactului cu proiectilul. Ele iau naştere 
atunci când proiectilul reuşeşte să învingă rezistența pe care o opune tinta, 
străbătând-o sub forma unui canal care prezintă un orificiu de intrare şi unul de 
ieşire. Apariția perforărilor este condiționată de distanța, unghiul de tragere, viteza 
inițială şi forța de penetrație a proiectilului, şi de grosimea şi duritatea materialului 
țintei. Dacă grosimea țintei este foarte mică, perforarea conţine doar două 
elemente, respectiv orificiul de intrare şi de ieşire. 

Caracteristic pentru perforări este faptul că datorită forței mari de penetrație 
a glonțului, materialul țintei se îndoaie, iar particule din acesta sunt proiectate pe 
direcția de înaintare a glonţului. Această împrejurare generează o serie de 
deosebiri între orificiul de intrare şi cel de ieşire, pe baza cărora se poate determina 
direcţia din care s-a tras. În majoritatea cazurilor orificiul de intrare este dimensiuni 

mai mici şi are marginile regulate, circulare sau ovale. În cazuri particulare, când 
tragerea s-a efectuat cu țeava lipită ori de la o distanță foarte mică, sau când 
glonțul a lovit un obstacol intermediar, orificiul de intrare are marginile neregulate. 
Spre deosebire de el, orificiul de ieşire este de dimensiuni mai mari, cu margini 
neregulate, zdrențuite, iar de jur-împrejurul său se observă rupturi de material. 

Forma şi dimensiunile orificiilor de intrare şi de ieşire depind în mare măsură 
de proprietățile fizico-chimice ale materialului țintei. Astfel, în materiale cu o 
oarecare plasticitate cum sunt de exemplu lemnul' şi unele metale, orificiul de 
intrare are o formă circulară, iar dimensiunile sale sunt apropriate de cele ale 
calibrului glonţului. Dimpotrivă, dacă glonțul a perforat materiale elastice de genul 
obiectelor de îmbrăcăminte, obiectelor din cauciuc? sau piele, orificiul de intrare 
are dimensiuni mai mici decât ale glonţului, deoarece în momentul impactului, 
materialul se întinde, permițându-i să treacă prin el, după care se contractă din 
nou. În obiectele friabile (sticlă, cărămidă), dimensiunile orificiului de intrare sunt 
de obicei mai mari decât calibrul glonțului, din cauza dislocării unei anumite 
cantități de material. 

Atunci când glonţul loveşte ținta sub un ungi de incidență mic, orificiul de 
intrare capătă o formă alungită, iar când tragerea s-a efectuat perpendicular pe 
țintă, o formă rotundă. 

În sticla unui geam, glonțul creează o perforare tronconică cu baza mică 
situată pe direcţia din care s-a tras, spărtura fiind înconjurată de o serie de 
crăpături radiale şi concentrice. Dacă geamul a fost distrus, iar perforarea nu mai 
poate fi studiată, direcția din care s-a tras se stabileşte după cioburile de geam, 
care se situează întotdeauna pe direcția de înaintare a glonțului. 

La pătrunderea glonţului în corpul uman prin îmbrăcăminte, se creează o 
succesiune de orificii de intrare, al căror număr depinde de numărul obiectelor de 
vestimentație aflate asupra victimei. Cercetarea lor se face de la exterior spre 
interior, avându-se în vedere fiecare strat de îmbrăcăminte şi cutele pe care le 
prezintă (acestea pot crea imaginea falsă a unui număr mai mare de orificii de 
intrare, care ar conduce la concluzia greşită că asupra victimei s-au tras mai 
multe focuri de armă). 

În corpul uman, orificiul de intrare se caracterizează prin lipsă de tesut, 
marginile lui fiind îndreptate spre interior. Cu toate acestea dimensiunile lui sunt 
de obicei mai mici decât calibrul glonţului, deoarece părțile moi şi elastice ale 


iii a a 
1 La obiectele din lemn, diametrele celor două orificii sunt de dimensiuni apropriate, 


diferențierea lor făcându-se după orientarea fibrelor lemnoase, care sunt deviate pe direcţia de 
înaintare a glonţului. 


2 În obiectele de Cauciuc, orificiile de intrare sunt uneori atât de mici, încât descoperirea 
lor cu ochiul liber este foarte dificilă. 

corpului (îndeosebi pielea) au tendinţa de a reveni la poziția inițială. Dacă tragerea 
s-a făcut însă cu țeava lipită ori de la o distanță foarte mică, diametrul orificiului 
de intrare este mai mare decât cel al glonțului, iar dacă pielea se află direct pe 
os, diametrele lor corespund. Pe marginile orificiului de intrare pot fi descoperite 
fire şi fibre textile antrenate de glonț pe direcția sa de înaintare, precum şi o 
bandă lată de 1-5 mm, cunoscută sub denumirea de inel de contuzie (culoarea 
sa virează de la roşu deschis imediat după producere, la maron cu aspect de 
crustă în orele şi zilele următoare pentru persoanele în viață; la cadavre inelul de 
contuzie se pergamentează şi dobândeşte o culoare brun-roşcat).! 

Prin examinarea leziunilor create de proiectil în corpul uman, se poate 
stabili calibrul armei de foc, cu ajutorul metodei denumite „profilul leziunilor”. 
Metoda constă în efectuarea de trageri experimentale în gelatină balistică 
calibrată? , cu arme de foc de diferite calibre şi compararea deteriorărilor produse 
în aceasta, cu leziunile din corpul uman. Profilul deteriorărilor din gelatina balistică 
calibrată are o marjă de eroare de cel mult 2% față de profilul leziunilor create 
de glonț în corpul uman. 

Canalul traiect pe care îl crează glonţul în corpul uman este foarte greu de 
stabilit, deoarece glonțul traversează succesiv medii (țesuturi) cu plasticitate, 
elasticitate şi densitate extrem de diferite, care îi schimbă în mod repetat direcţia 
de înaintare. Uneori, canalul poate prezenta o discontinuitate (care este însă 
aparentă) datorită trecerii glonțului prin cavități sau prin organe care îşi modifică 
CU uşurinţă forma. În mod frecvent, glontul este găsit în interiorul corpului, întrucât 
el nu mai are energia necesară pentru a străpunge pielea. Atunci când iese totuşi 
din corp, glonţul crează unul sau mai multe orificii de ieşire dacă se fragmentează 
la impactul cu unul din elementele sistemului osos. 

Prin examinarea plasamentului reciproc dintre orificiul de intrare şi cel de 
ieşire atunci când glonţul a străbătut un singur obiect, ori a perforărilor succesive 
din diverse obiecte, se poate stabili unghiul şi direcția din care s-a tras, cu 
ajutorul unei linii care străbate centrele celor două orificii, sau centrele perforărilor. 

Armele de vânătoare cu alice produc perforări multiple, cu excepția situațiilor 
în care tragerea s-a făcut de la distanţe foarte mici, deoarece alicele acționează 
grupat, întocmai ca un proiectil unic. Examinând întinderea suprafeței pe care 
sunt împrăştiate alicele se poate determina distanța de tragere. Raza de 
Îîmprăştiere depinde de numărul, mărimea şi greutatea alicelor, calibrul armei şi 
lungimea țevii, tipul de încărcătură explozivă, intensitatea vântului etc. Pentru 


1 |. Quai, M. Terbancea, V. Mărgineanu, Introducere în teoria şi practica medico-legală, 
Editura Dacia, Cluj Napoca, 1978, pag.143 

2 Gelatina balistică calibrată se obține prin amestecarea gelatinei balistice cu apă încălzită 
la maximum 40*C. După preparare, amestecul se păstrează la o temperatură de 4 grade Celsius. 

stabilirea acestei distanțe se efectuează trageri experimentale în panouri mari de 
hârtie albă, cu arma corp delict, sau dacă nu este posibil, cu o armă de acelaşi 
gen cu cea folosită la săvârşirea faptei. Distanţa de tragere se determină prin 
cercetarea comparativă a suprafeţei pe care se află urmele în litigiu, cu cea 
obținută prin tragere experimentală. 

d) Canalele oarbe (înfundate) se formează atunci când glonţul a pierdut 
o parte din forța de penetrație datorită distanței mari de tragere, când a străbătut 
unul sau mai multe obstacole, ori când ţinta are grosime şi densitate foarte mari. 
Canalele oarbe sunt formate dintr-un orificiu de intrare şi un canal înfundat, la 
capătul căruia se găseşte întotdeauna glonțul. Recuperarea glonţului este obliga- 
torie, întrucât aşa cum s-a văzut el oglindeşte numeroase urme care folosesc la 
identificarea armei. Canalele oarbe servesc la determinarea direcției de tragere, 
însă pentru aceasta este nevoie să se stabilească poziția pe care a avut-o ținta 
în momentul în care a fost lovită. Capătul canalului va indica direcția de înaintare 
a glonțului, care este diametral opusă direcţiei din care s-a tras. 

e) Urmele ricoşeurilor sunt urme de adâncime cu caracter dinamic create 
la suprafața obiectelor lovite de glonţ, care se prezintă sub formă de striații sau 
crăpături. De obicei au aspectul unor şănțulețe deschise şi puțin adânci, întoarse 
spre dreapta sau spre stânga, în funcţie de direcția de răsucire a ghinturilor 
armei. Ele apar atunci când tragerea s-a efectuat de la o distanță mare sau sub 
un unghi de incidenţă mic, ori când ținta are duritate şi densitate foarte mari. Cu 
cât unghiul de incidență şi duritatea obstacolului sunt mai mici, lungimea urmei 
de ricoşeu este mai mare!. Dacă obiectul lovit are duritate mare iar lungimea 
urmei este mică, înseamnă că s-a tras sub un unghi de incidență mare, iar 
glonțul trebuie să fie găsit chiar la baza obiectului, ori în imediata sa apropiere. 

Datorită ricoşeurilor, glonţul îşi modifică direcţia de zbor şi poate lovi obiecte 
sau persoane care nu se aflau pe traiectoria sa iniţială. De asemenea, este 
posibil ca în momentul în care loveşte ţinta, glonțul să se deformeze sau să se 
spargă, formând una sau mai multe schije care se găsesc la diferite distanţe de 
obiectul din care a ricoşat. Dacă s-a deformat, datorită mişcării dezordonate, 
glonțul creează ulterior un orificiu de pătrundere atipic, iar dacă s-a spart, formează 
una sau mai multe urme de suprafață. 

În urmele de ricoşare este posibil să se descopere microparticule metalice 
provenite din cămaşa glonţului, sau alte microparticule caracteristice obiectelor 
pe care le-a străpuns, ori din care a mai ricoşat. 


n cazul ricoşeurilor consecutive produse în spații închise, prin cercetarea 


1 V. Manea, Examinarea urmelor de ricoşeu, în Tratat practic de criminalistică, vol. III, 
Editura M.I. Bucureşti 1980, pag. 200. 


338 


CE Scanned with OKEN Scanner 


atentă a tuturor obiectelor atinse de glonţ, este posibilă determinarea direcției din 
care s-a tras, pornind de la locul în care a fost descoperit glonţul. Se au în 
vedere devierile succesive ale traiectoriei, indicate de cercetarea din aproape în 
aproape a deteriorărilor existente la suprafața obiectelor. Abaterea repetată a 
glonţului de la traiectoria iniţială se apreciază în raport cu dispunerea reciprocă 
a obiectelor lovite şi caracteristicile ricoşeurilor de la suprafața lor. Stabilirea 
direcţiei de tragere este facilitată atunci când pe lângă urmele ricoşeurilor se 
descoperă şi urme de perforare. | 

Examinarea de laborator a urmelor de ricoşeuri oferă răspuns la întrebarea 
dacă ele au fost sau nu create de glonţ. Striaţiile urmelor de ricoşeu nu pot fi 
comparate cu modele create experimental, deoarece asemenea experimente, pe 
lângă faptul că sunt greu de realizat, sunt şi foarte periculoase, glonțul putând 
lua traiectorii imposibil de prevăzut! . Se efectuează totuşi examene comparative 
între microparticulele descoperite în urma de ricoşeu şi probele de materie recoltate 
din cămaşa glonțului în litigiu, ori din alte obiectele atinse de glonț, pentru a 
stabili dacă ele sunt sau nu de aceeaşi natură. 

f) Urmele sonore ale armării, percuţiei şi detunăturii. Acest gen de urme 
serveşte la identificarea de gen şi individuală a armei, pe baza caracteristicilor 
acustice din timpul operaţiunilor de încărcare, percutare şi ardere a încărcăturii 
explozive? . Examinarea se face cu ajutorul unui aparat de tip sonograf, care 
înregistrează grafic caracteristicile generale şi particulare ale zgomotelor produse 
de manevrarea armei de foc?. Examinarea comparativă se face între sonogra- 
mele urmelor în litigiu şi sonogramele model de comparație obținute de la armele 
ridicate de la învinuit/inculpat. Concluziile care pot fi formulate sunt cert pozitive 
sau negative, de probabilitate ori de imposibilitate a rezolvării problemei. 

Reprezentarea sonoră a împuşcăturii 
în litigiu 


1 V. Manea, op cit., pag. 202. | aa ATAN 
2 Tehnica identificării a fost pusă la punct de specia i 
3 Pentru detalii, |. Anghelescu (autorul invenției), Examinarea urmelor sonore ale Împuşcături, 


armării și percuţiei, în Tratat practic de criminalistică, vol.II, op. cit., pag. 259-264. 

3.2. Urmele secundare ale împuşcăturii. 

Urmele secundare, denumite şi factori suplimentari ai tragerii, reprezintă o 
categorie distinctă de urme care se formează ca rezultat al arderii încărcăturii 
explozive, al acţiunii reziduurilor tragerii asupra obiectelor situate pe direcţia de 
înaintare a glonţului şi al antrenării de către cămaşa glonțului a unei anumite 
cantități de substanțe sau impurități din canalul țevii şi din mediile pe care le 
străbate. Ele se formează întotdeauna, însă pe suprafața țintei, apariția, cantitatea 
şi intensitatea depunerilor depind de distanța de tragere. Atunci când sunt prezente 
pe suprafața țintei, însoțesc urmele de pătrundere ale proiectului, contribuind la 
clarificarea împrejurărilor în care s-a efectuat tragerea. Urmele secundare sunt 
descoperite întotdeauna în interiorul țevii armei, pe suprafața şi în interiorul tubului 
tras, pe cămaşa glonțului şi mâna sau îmbrăcămintea trăgătorului. 

Urmele secundare sunt reprezentate de: urme ale acţiunii flăcării şi presiunii 
gazelor, urme de funingine, particule de pulbere nearsă sau arsă incomplet, 
particule de unsoare, urme formate de gura țevii, inelul de ştergere (de frecare) 
şi inelul de metalizare. Inelul de ştergere şi cel de metalizare apar indiferent de 
distanţa de tragere, iar celelalte numai atunci când tragerea s-a efectuat cu țeava 
lipită sau de la distanțe mici. 

a) Urmele acțiunii flăcării se formează la tragerile cu țeava lipită, sau la 
tragerile de la distanțe mici. La ieşirea din canalul țevii, gazele supraîncălzite! 
provenite din arderea încărcăturii explozive se autoaprind la contactul cu oxigenul 
din aer, dând naştere unei flăcări care provoacă arsuri împrejurul orificiului de 
intrare? . Intensitatea arsurilor şi întinderea lor? depind de tipul şi vechimea pulberii 
explozive, şi de calibrul şi lungimea țevii armei. Uneori acțiunea flăcării modifică 
dimensiunile şi forma orificiului de intrare, care devine mai mare, cu marginile 
arse şi neregulate (aşa se întâmplă de exemplu în cazul țesăturilor de bumbac). 

Pe obiectele din lemn, flacăra creează o urmă sub formă de pară de culoare 
brun-maronie, iar unele porozități ale materialului lemnos se carbonizează şi se 
spiralează€. 

Urmele flăcării pot fi descoperite chiar şi pe obiectele folosite pentru sprijinirea 
sau ascunderea armei în momentul tragerii, caz în care cercetarea lor contribuie 
la stabilirea poziţiei pe care a avut-o trăgătorul. 

b) Urmele acțiunii gazelor constau din deteriorări mecanice şi chiar dislocări 


1 Temperatura este de circa 2500 grde Clesius. 


2 La armele de vânătoare care folosesc cartuşe cu pulbere neagră, lungimea flăcării poate 
fi de 30-50 mm şi chiar mai mare. 


3 Acestea sunt mai mari la pulberea cu fum şi mai mici, ori greu de sesizat la pulberea fără 
fum. 


4 |. Vasiliniuc, Examinarea urmelor de intrare şi ieşire lăsate pe obiecte, în Tratat practic 
de criminalistică, vol.Ill, op. cit., pag. 194. 

de material provocate la suprafața țintei de forța de expansiune a gazelor, care 
la ieşirea din țeava armei, continuă să aibă o presiune foarte ridicată. Limita de 
acţiune a presiunii gazelor depinde de categoria de armament folosită la tragere. 
Astfel, puştile mitralieră şi carabinele provoacă rupturi până la o distanță de 
10-12 cm, pistoalele mitralieră până la 3-7 cm, iar armele de putere mică până 
la 1-3 cm. 

Forma deteriorărilor depinde de natura materialului asupra căruia acţionează 
gazele. În cazul țesăturilor textile de exemplu, dacă tragerea s-a efectuat cu 
țeava lipită ori de la distanțe de 5-10cm, ele dobândesc aspectul unor rupturi 
stelare, „în cruce” sau unghiulare. Dacă tragerea s-a efectuat cu țeava lipită, 
canalul creat de glonţ se prezintă ca o prelungire a canalului țevii şi primeşte pe 
pereți, presiunea unei mari cantități de gaze! , care acţionează până la orificiul 
de ieşire. Datorită acestei împrejurări, în canalul format de glonț în corpul uman 
pot fi descoperite fire şi fibre textile din îmbrăcăminte, fire de păr etc. De asemenea, 
când tragerea s-a făcut sub un unghi ascuțit, este posibil ca părul să fie smuls 
de presiunea gazelor, marginile rănilor părând a fi tunse?. Pielea vie şi cea 
prelucrată se rup în formă stelară în jurul orificiului de intrare a glonţului?. La 
obiectele de metal sau de lemn acțiunea mecanică a gazelor nu se observă, iar 
obiectele de cauciuc prezintă rupturi punctiforme.+ 

c) Urmele de funingine (de afumare) sunt rezultatul arderii pulberii 
explozive, a celei de inițiere, şi a substanțelor grase folosite la întreținerea armei. 
O mare parte din acestea sunt transformate în microparticule de funingine care 
sunt antrenate de gaze şi depuse radial pe suprafața obiectelor, sub forma unui 
strat fin care înconjoară orificiul de intrare. De asemenea ele rămân în interiorul 
canalului țevii, în şi pe tubul tras, pe glonţ, precum şi pe mâna trăgătorului. 

Distanţa până la care pot fi evidențiate urmele de funingine depinde de tipul 
şi modelul armei, lungimea țevii, cantitatea şi calitatea încărcăturii explozive, 
gradul de uzură a canalului țevii şi cantitatea de unsoare pe care o conține etc. 

Întinderea suprafeței pe care se depune funinginea, dispunerea, intensitatea 
depunerilor şi culoarea lor oferă date prețioase pentru stabilirea distanţei de la 
care s-a tras, a vechimii relative a împuşcăturii, tipului de muniție folosită şi 
calibrului armei . 


1V. Măcelaru, op. cit., pag. 86. 


2 idem, pag. 87 | | 
3 În unele situaţii, la tragerile cu țeava lipită, pielea nu se rupe, ci doar se umflă şi se 
presează pe gura ţevii, preluând conturul acesteia sub forma unui inel asemănător celui de 
contuzie. 
C. Suciu, op. cit., pag. 353. l | | l 
5 În ceea ce priveşte calibrul armei, trebuie să se țină cont de faptul că pe obiectul atins 
nu se depune toată cantitatea de funingine rezultată în urma tragerii, o parte din ea rămânând pe 


canalul țevii. În acest sens, Ilie Vasiliniuc, op. cit., pag.196 

Cantitatea şi intensitatea depunerilor de funingine depinde de distanța de 
tragere. Dacă se trage cu țeava lipită, urmele se depun uneori sub forma unui 
inel care înconjoară orificiul de intrare a glonțului, intensitatea depunerilor fiind 
foarte mare. Este posibil însă ca inelul să lipsească. În acest caz, funinginea se 
găseşte în cantitate mare în interiorul canalului creat de glonț. Pe măsură ce 
țeava armei se depărtează de țintă, funinginea se depune pe o suprafață mai 
mare, însă într-o cantitate din ce în ce mai mică, până când dispare complet. Ea 
capătă forma unei pete alungite, ovale, neregulate sau cu aspect de evantai, şi 
are o concentraţie mai mare în zona centrală (datorită jetului de gaze care 
conţine o cantitate sporită de negru de fum) şi mai scăzută spre margini. 

Intensitatea urmelor de funingine scade după executarea fiecărui foc, odată 
cu curățirea canalului țevii de reziduuri. Această împrejurare contribuie la stabilirea 
ordinii în care au fost trase gloanţele. 

Culoarea şi gradul de solubilitate a particulelor de funingine furnizează date 
importante pentru stabilirea tipului de încărcătură explozivă a muniției. Astfel, 
pulberea fără fum creează urme de culoare cenuşie, greu solubile în apă, în timp 
ce pulberea cu fum creează urme de culoare neagră, uşor solubile în apă. Uneori 
urmele de funingine conțin pete maron, care apar datorită resturilor din încărcătura 
de inițiere a capsei, sau datorită ruginii de pe țeavă. În eventualitatea în care s-a 
tras cu cartuşe de calibru mai mare decât cel al armei, urmele de funingine pot 
conține microparticule metalice desprinse din cămaşa glonţului ori din canalul 
țevii. Cercetarea acestor urme se impune în toate cazurile, îndeosebi atunci când 
glonțul nu este descoperit în locul faptei. 

Evidenţierea urmelor de funingine nu creează dificultăți, cu excepția cazurilor 
în care sunt depuse pe suporturi de culoare închisă. Pentru relevarea lor se 
folosesc fotografierea în radiații infraroşii, tratarea chimică, examinarea 
microscopică, roentgenografia, analiza prin activare cu neutroni etc! . O parte din 
aceste procedee permit nu numai evidențierea urmelor de funingine ci şi 
descoperirea altor urme prezente în stratul de funingine, cum sunt cele de plumb, 
antimoniu, cupru, nichel etc. 

d) Particulele de pulbere nearsă sau arsă incomplet. Această categorie 
de urme se formează datorită arderii incomplete a unei anumite cantităţi de 
încărcătură explozivă. Arderea incompletă se produce atunci când cantitatea de 
pulbere explozivă este prea mică?, veche sau umedă, când capsa nu poate 


1 După cum se arată în literatura de specialitate (vezi C. Suciu, op. cit., pag. 355), urmele 
proaspete de funingine pot fi relevate relativ simplu, prin folosirea unei hârtii fotografice care a 
fost fixată în prealabil. Hârtia se umezeşte şi apoi se presează cel puțin 10 minute peste suportul 
examinat, iar după desprindere, urmele de funingine vor apărea într-o culoare închisă pe un fond 
deschis. 


2 Datorită acestui lucru, arderea este mai lentă, iar o parte din particulele de pulbere nu 
au timp să ardă complet în canalul țevii. 

aprinde întreaga cantitate de încărcătură sau când țeava armei este prea scurtă 
sau retezată. Particulele de pulbere nearsă sunt antrenate de jetul de gaze pe 
direcţia de zbor a proiectilului şi se depun atât pe obiectele întâlnite în cale, cât 
şi pe mâna trăgătorului. 

Distanța maximă până la care se depun fragmentele de pulbere nearsă 
depinde de tipul de încărcătură explozivă (cu fum sau fără fum), mărimea, forma! 
şi greutatea granulelor, distanța de tragere şi aşa cum s-a mai arătat, de lungimea 
țevii armei. Datorită greutăţii sporite, ele înving mai uşor forța de rezistență a 
aerului şi se depun la distanțe mai mari comparativ cu celelalte categorii de urme 
secundare. Dacă tragerea se efectuează de la distanțe până la care se situează 
limita de acțiune a celorlalte urme secundare, particulele de pulbere nearsă se 
combină cu acestea, iar dacă distanța este mai mare, sunt singurele urme din 
această categorie care mai pot fi descoperite. 

Granulele de pulbere nearsă şi cele incandescente se depun pe suprafața 
țintei în jurul orificiului de intrare, formând un tatuaj de dimensiuni şi densități 
variabile, în funcţie de distanța de la care s-a tras?. În tragerile de Ia distanțe 
| relativ mici, ele acționează ca nişte adevărate microproiectile, perforând suprafața 
„țintei. Asemenea perforări sunt întâlnite de obicei pe obiectele de îmbrăcăminte 
şi pielea umană. În obiectele din lemn de esență moale, granulele de pulbere 
supraîncălzite sau incandescente, îşi imprimă forma şi dimensiunile, creând la 
suprafața lor nişte adâncituri punctiforme. Uneori, pe lângă particulele de pulbere, 
tatuajul conține şi microparticule metalice dislocate din cămaşa glonţului. 

Granulele de pulbere nearsă sau arsă incomplet, se ridică cu ajutorul hârtiei 
fotografice fixate şi umezite, sau a testului cu parafină? . 

Prin cercetarea particulelor de pulbere nearsă se poate stabili: 

- distanţa de la care s-a tras; 

- dacă arma avea țeava scurtă sau retezată; 

- tipul de muniţie folosită la tragere; 

- dacă s-a folosit un cartuș atipic, ori cu încărcătură veche sau umezită?. 

e) Particulele de unsoare apar pe suprafața țintei doar în cazul tragerilor 
cu arme de foc bine întreţinute, care au pe canalul țevii o anumită cantitate de 
ulei sau vaselină. O parte din unsoare este preluată de glonț pe cămaşa sa şi 


1 Granulele de pulbere de formă cilindrică sunt proiectate la distanţa cea mai mare. 
2 În funcţie de felul pulberii explozive, tatuajul poate fi descoperit la distanțe chiar mai mari 


de 1m (în cazul pulberii negre). i | 
3 Testul cu parafină constă în aplicarea pe suprafața țintei a unui strat de parafină, care 


se tratează ulterior cu o soluție de difenilamină în acid sulfuric diluat. Soluţia are proprietatea de 


a colora şi evidenția nitriții pe care îi conţine încărcătura explozivă. : 
i iai pă arme cu țeava scurtă sau retezată, ori a unui cartuş atipic, este atestată 


de existența în apropierea orificiului de intrare, a unei cantități mari de pulbere nearsă. 

depusă în jurul orificiului de intrare, iar o altă parte este antrenată de gaze Şi 
proiectată sub formă de stropi pe suprafața țintei, pe o zonă mai întinsă sau mai 
restrânsă, în funcție de distanța de la care se trage. Numărul stropilor de ulei 
scade odată cu numărul focurilor, până când dispar complet. 

În literatura de specialitate sunt enumerate o serie de cazuri particulare, în 
care stropii de unsoare de la suprafața țintei iau naştere şi în cazul folosirii unor 
arme sportive de calibru mic, care utilizează cartuşe acoperite cu strat de parafină. 
Datorită temperaturii ridicate a gazelor, parafina se topeşte, fiind proiectată pe 
țintă sub formă de stropi similari uleiului sau vaselinei”. 

Pentru descoperirea urmelor de unsoare se foloseşte cercetarea în radiații 
ultraviolete, sub acţiunea cărora dobândesc o fluorescentă bleu-albăstruie. Atunci 
când fluorescența suportului este apropiată de cea a urmelor, se poate folosi o 
coală albă de hârtie care se presează pe suprafața țintei timp de mai multe ore 
(aproximativ 24h). Locurile în care sunt prezenți stropii de unsoare, sunt evidențiați 
de transparența hârtiei precum şi de fluorescenţa albăstruie provocată sub 
incidența radiațiilor ultraviolete. 

Prin examinarea de laborator a urmelor de unsoare se determină distanța 
de tragere şi în coroborare cu alți factori suplimentari, succesiunea împuşcăturilor. 
Ele pot fi examinate totodată din punct de vedere fizic, în vederea stabilirii 
asemănărilor sau deosebirilor față de probele de unsoare folosite ca model de 
comparație. 

f) Urmele formate de gura țevii se întâlnesc numai la tragerile cu țeava 
lipită, apariţia lor fiind condiționată de intensitatea cu care se apasă arma şi de 
forța de recul a acesteia. Ele pot reproduce integral sau doar parțial gura țevii, 
iar atunci când intensitatea apăsării este foarte mică, în locul lor se formează un 
inel cu o mare încărcătură de negru de fum. Sub aspectul valorii identificatoare, 
urmele gurii țevii servesc la aprecierea aproximativă a calibrului armei şi eventual 
a modelului acesteia? . 

9) Inelul de frecare (de ştergere) însoţeşte întotdeauna orificiul de intrare 
a glonțului, indiferent de distanța de tragere. El se compune din: particule de 
unsoare arsă, oxizi sau microparticule metalice preluate de cămaşa glonțului din 

țeava armei, particule de funingine, praf sau alte impurități care aderă la glonţ în 
timp ce traversează diverse medii etc. În momentul pătrunderii glonțului în țintă, 
datorită mişcării de rotaţie în jurul axei sale şi a forţei mari de penetraţie, toate 
aceste substanțe se depun de jur-împrejurul orificiului de intrare, dând naştere 
unui inel care preia forma acestuia (circulară sau ovală - în funcţie de unghiul de 


1.1. Vasiliniuc, op. cit., pag. 197; C. Suciu, op. cit., pag. 357. l 
2 De exemplu se poate stabili că la tragere s-a folosit o armă de vânătoare cu două țevi. 

tragere). Intensitatea depunerilor este cu atât mai mare cu cât uzura țevii armei 

este mai mare şi invers. 

Dacă glonțul străbate mai multe obiecte, inelul de frecare se formează o 
singură dată, la nivelul primului orificiu de intrare. Uneori el se continuă pe o mică 
distanță pe pereții interiori ai canalului creat de glonţ. 

Cantitatea particulelor de unsoare arsă de pe cămaşa glonțului depinde de 
modul în care este întreținută arma. Dacă pe țeava armei cantitatea de unsoare 
este mare, culoarea inelului de ştergere este neagră, iar dacă este mică, cenuşiu 
închis ori cenuşiu deschis. 

Pentru relevarea inelului de ştergere se folosesc examinarea în radiații 
ultraviolete sau infraroşii, microscopia electronică şi cea spectrală, spectro- 
fotometria de absorbție atomică, microanaliza spectrală etc. 

Prin cercetarea de laborator a inelului de ştergere, pot fi clarificate 

4 următoarele probleme: 
| - stabilirea orificiului de intrare a glonțului (în special în cazul perforațiilor 
{J create în obiecte subțiri, termoplastice, sau în obiecte textile şi corpul uman, 
când forma şi dimensiunile orificiului de intrare şi a celui de ieşire sunt apropiate 
şi nu pot fi diferențiate la observarea cu ochiul liber). Acest lucru prezintă o 
„ însemnătate aparte în deosebirea sinuciderilor de omorul premeditat, deoarece 
ori de câte ori orificiile de intrare au un plasament nefiresc (de exemplu între 
omoplați), trebuie să se ia în calcul în mod obligatoriu, ipoteza omorului. 

- tipul de încărcătură explozivă pe care o conține cartuşul; 

- gradul de uzură a armei — cu cât uzura este mai mare, cu atât încărcătura 
de funingine este mai mare, iar inelul mai intens colorat; 

- ordinea împuşcăturilor — cantitatea de unsoare pe care o conține inelul de 
ştergere scade după fiecare împuşcătură, până când dispare complet; 

- dacă deteriorarea de la suprafața unui anumit obiect a fost sau nu produsă 
cu o armă de foc. 

h) Inelul de metalizare este cea de a doua urmă secundară care apare 
indiferent de distanța de tragere. Spre deosebire de inelul de ştergere care se 
formează întotdeauna, inelul de metalizare ia naştere numai atunci când glonțul 
străbate obstacole dure (de exemplu scheletul osos). El este alcătuit din 
microparticule metalice desprinse din cămaşa glonţului, care se depun de 
jur-împrejurul orificiului de intrare. Dacă pe parcursul traiectoriei glonțul întâlneşte 
pentru prima dată un obstacol dur, inelul de metalizare se suprapune peste cel 
de ştergere, confundându-se cu acesta. În toate celelalte cazuri inelul de metalizare 
se formează separat de inelul de ştergere. Atunci când perforează două sau mai 


1 Atunci când glonțul atinge cu viteză foarte mare un os, acesta se poate sparge, iar 
fragmentele sale pot avea efecte distructive mai mari decât ale glonțului. 

multe obiecte dure, 
situații, glonțul preia pe cămașa sa o anumită cantita 


Evidenţierea inelului de metalizare se face cu ajutorul radiațiilor infraroşii 
sau roentgen. Pentru determinarea substanțelor care intră în compoziția sa se 
folosesc analiza spectrală prin activare cu neutroni, spectrografia şi analiza 


Prin examinarea acestei categorii de urme se obțin date referitoare la orificiul 
de intrare a glonțului, direcţia de tragere şi natura obiectului care a lovit ținta. 


4. Particularităţile cercetării la fața locului în infracțiunile săvârşite cu 
arme de foc. 

Cercetarea la fața locului vizează descoperirea urmelor specifice împuşcăturii 
şi a celorlalte categorii de urme, cum sunt urmele mijloacelor de transport, urmele 
de picioare, papilare, biologice, firele şi fibrele textile etc. 

În funcţie de specificul şi urmările faptei, în echipa desemnată să efectueze 
cercetarea, trebuie cooptați în afara specialistului criminalist, un specialist armurier, 
un pirotehnist şi medicul legist. 

Pentru descoperirea tuturor urmelor împuşcăturii şi clarificarea încă de la 
fața locului a împrejurărilor în care s-a săvârşit infracțiunea, pe lângă utilajul 
existent în trusa criminalistică universală de cercetare la fața locului, se mai 
folosesc următoarele mijloace tehnice: detectoare de metale, electromagneți, 
surse de radiații infraroşii, aparatură roentgen portabilă, diverşi reactivi chimici 
cum sunt de exemplu alfa-naftilamina, difenilamina sau brucina în acid sulfuric, 
dispozitivul pentru stabilirea direcției şi unghiului de tragere etc. 

Sub aspectul metodelor aplicate în cercetarea locului faptei, trebuie precizat 
că se pot folosi atât metodele obiective, cât şi cele subiective sau mixte. Însă o 
cercetare completă şi sistematică, de natură să asigure descoperirea tuturor 
urmelor legate de faptul infracțional, presupune ca în faza de debut a acestei 
activități, să se stabilească locul în care a stat trăgătorul şi cel în care s-a aflat 
victima. Acestea reprezintă punctele din care cercetarea se va extinde atât spre 
interiorul cât şi exteriorul locului faptei. 

Locurile în care se caută armele de foc, muniția, celelalte urme principale 
şi secundare ale tragerii, diferă de la caz la caz, în funcţie de natura faptei, 
particularitățile topografice ale suprafeței de teren, elementele de vegetaţie din 

acest loc, prezenţa unor construcții, surse de apă, precum şi în funcţie de obiectele 
de mobilier din interiorul încăperilor etc. În cazul infracțiunilor săvârşite la regimul 

armelor şi munițiilor, cercetarea se va extinde şi asupra atelierelor de reparat 
arme şi a mijloacelor de transport folosite. 

4.1. Descoperirea armei de foc. În marea majoritate a cazurilor, arma de 
foc nu este găsită la fața locului, cu excepția sinuciderilor, disimulării omorului în 
sinucidere, ori când făptuitorul a fost surprins şi nevoit să o abandoneze în locul 
în care şi-a desfăşurat activitatea ilicită. Ca atare, ea trebuie căutată la domiciliul 
sau locul de muncă al învinuitului ori suspectului, la rudele, cunoştinţele sale 
apropriate, ori în diverse locuri în care putea să o ascundă după folosire, cum 
ar fi: fântâni, W.C.-uri, căpițe de fân, cărți, ape curgătoare sau stătătoare, scorburi 
de copaci, în curtea sau grădina casei, în pământ, etc. 

În cazul sinuciderilor, arma de foc trebuie descoperită în mâna victimei sau 
în apropierea sa. Este posibil însă ca arma să fie găsită în locuri care la prima 
vedere nu pot fi explicate: diverse obiecte de mobilier, la distanţe relativ mari față 
de locul în care a fost găsită victima etc!. Asemenea stări de fapt necesită o 
analiză complexă şi nu trebuie să călăuzească ancheta doar pe direcția omorului. 
Este obligatoriu în astfel de situații, ca în raport cu poziția victimei, plasamentul 
orificiului de intrare, gravitatea leziunilor de împuşcare, prezenţa altor categorii 
de urme etc., să se stabilească dacă după tragere, arma putea să ajungă 
accidental în acele locuri?. O concluzie definitivă privind calificarea faptei ca 
omor sau sinucidere, nu se poate formula în nici un caz la fața locului ci numai 
după cercetarea în laborator a corpului şi îmbrăcămintei victimei, după efectuarea 
unor experimente şi desfăşurarea altor activități de urmărire penală. 

Atunci când arma este descoperită în mâna victimei sau lângă ea, se 
cercetează poziţia în care se află pârghia de siguranță: „asigurat” sau „neasigurat”, 
deoarece este absurd să se presupună că după ce se împușcă, sinucigaşul îşi 
asigură arma. De asemenea este foarte important să se constate poziția 
închizătorului la pistolul găsit fără cartuş pe țeavă şi în încărcător. Fiind o armă 
semiautomată, după tragerea ultimului cartuş, odată cu extragerea tubului din 
camera de ardere, închizătorul nu mai face cursa înainte pentru a ajunge în 
poziția inițială de tragere, ci rămâne blocat în poziția „înapoi”. Faptul că pistolul 


1 În acest sens, a se vedea, E. Stancu, op. cit., pag. 228, care citează un caz de sinucidere 
în care pistolul a căzut din mâna victimei în sertarul biroului la care lucra, dar care s-a închis în 


momentul în care corpul acesteia a căzut peste birou. T 
? Este posibil ca arma să fie descoperită în alte locuri, atunci când după împușcare victima 
s-a prăbuşit, sau când după ce arma i-a căzut din mână, datorită suferințelor, aceasta s-ar fi putut 


mișca din locul în care s-a împuşcat. | o l 
3 Este posibil ca în cazul disimulării omorului în sinucidere, în cazul militarilor de carieră, 


datorită gestului reflex pe care și l-au format de-a lungul activității, aceştia să asigure arma 
imediat după tragere. 

descărcat al 


„Sinucigaşului” este descoperit cu închizătorul în poziție de tragere, 
reprezintă o 


împrejurare negativă care obligă organul judiciar să ia în calcul şi 
varianta omorului. Atragem atenția şi cu această ocazie că aceste constatări nu 
sunt suficiente pentru a canaliza cercetarea numai spre omor. Este necesar ca 
mai întâi să se stabilească dacă înainte de sosirea echipei de cercetare la fața 
locului, au fost aduse modificări în starea inițială a armei. Totodată se impune şi 
verificarea ulterioară a stării tehnice a armei, pentru a constata şi explica în mod 
ştiinţific, dacă datorită unor defecte de fabricație sau uzură, ori datorită eventualelor 
şocuri mecanice pe care le putea primi după ce a căzut din mâna victimei, 
pârghia de siguranță, respectiv închizătorul, puteau să ajungă în acele poziţii 
nefireşti. 

Înainte de ridicarea şi examinarea preliminară a armei, aceasta se fixează 


fotografic, prin videofilmare, schiţă şi descriere în procesul verbal de cercetare 
la fața locului. 


La descrierea în procesul verbal se au în vedere: tipul, modelul, seria, 
numărul, calibrul şi greutatea armei! (când sunt inscripționate pe elementele ei 
componente); dacă la examinarea externă, arma cuprinde toate piesele 
componente; dacă arma a fost găsită demontată?: dacă arma este improvizată, 
adaptată sau de construcție artizanală; direcţia pe care este orientată gura țevii; 
distanța armei față de victimă şi alte obiecte înconjurătoare; mirosul caracteristic 
pe care-l degajă țeava la examinarea organoleptică; poziția siguranţei, cocoşului 
şi închizătorului; dacă arma a fost găsită încărcată sau descărcată; existenţa şi 
numărul cartuşelor din încărcător; urmele papilare sau de altă natură existente 
pe suprafața acesteia. 


1 Cântărirea armei este obligatorie, întrucât fumizează un element Suplimentar pentru 
identificare, prin compararea cu datele din cartotecile sau colecțiile balistice. 

2 La subsolul unui bloc a fost găsit un subofițer împuşcat, iar lângă el, un pistol „Carpaţi 
1974" demontat, manşonul fiind descoperit separat de corpul pistolului, dar în imediata lui apropiere. 
S-a presupus, cum era şi firesc la prima vedere, că este vorba de un omor. Verificările şi activitățile 
de urmărire penală desfășurate în cauză nu au putut conduce la stabilirea unui cerc de suspecți 
şi nici a unui scop sau mobil plauzibil care să justifice omorul. S-a stabilit însă că în ultima 
perioadă de timp, victima avea un comportament ciudat, în vădit contrast cu firea sa sociabilă, 
veselă şi comunicativă, cauzat se pare de o serie de neînțelegeri cu soția. În baza acestor 
informații, a fost luată în calcul şi varianta sinuciderii, chiar dacă pistolul demontat descoperit la 
fața locului, excludea o astfel de eventualitate. S-a dispus o expertiză balistico-judiciară, care să 
stabilească dacă pistolul se poate demonta accidental în timpul tragerilor, iar în caz afirmativ, să 
explice În ce condiții se produce demontarea. În timpul tragerilor experimentale, s-a stabilit că 
datorită unor defecte de fabricaţie, pistolul „Carpaţi model 1974" se demontează la tragerile cu 
țeava lipită. Acest lucru, coroborat cu urmele secundare ale împuşcăturii descoperite pe mâna 
victimei, au fost suficiente pentru a demonstra că în speța analizată a fost vorba de o sinucidere. 

După fixarea armei, se face examenul preliminar al acesteia. Operațiunile 
din timpul examenului preliminar se desfăşoară în faza dinamică a cercetării, cu 
luarea tuturor măsurilor care se impun pentru a nu șterge sau deteriora eventualele 
urme de pe suprafața armei. Cu acest prilej, arma se ridică şi se examinează 
amănunțit, urmărindu-se: 

- dacă este sau nu încărcată. În cazul în care este încărcată, se procedează 
la descărcarea ei - cartuşele din încărcător şi din camera de explozie se scot şi 
se ambalează separat. Aceste operațiuni se fac prinzând arma cu mâna înmă- 
nuşată, de acele părţi în care în mod firesc nu pot exista urme papilare sau de 
altă natură; 

- existența urmelor papilare şi a altor urme materie (sânge, fire de păr, fire 
şi fibre textile etc.) pe patul şi țeava armei, pe manşonul închizătorului, trăgaci 
şi garda trăgaciului, încărcător şi cartuşele aflate în acesta: 

- dacă la examinarea exterioară a armei, aceasta cuprinde toate piesele 
componente; se notează piesele lipsă sau deteriorate, precum şi poziția 
mecanismelor de dare a focului şi a pârghiei de siguranţă; 

- existența mirosului înțepător de pucioasă arsă, caracteristic tragerilor 
recente (examinarea se face organoleptic); 

- culoarea reziduurilor existente în canalul țevii (odată cu trecerea timpului, 


ił reziduurile produse de pulberea neagră îşi modifică culoarea de la brun închis în 


primele 3 zile după tragere, la cenuşiu albicios după 4-6 zile, şi maron roşcat 
după mai mult de 6 zile). 

- conservarea factorilor suplimentari ai împuşcăturii existenţi în canalul țevii. 
În acest scop canalul țevii se astupă cu un degetar de cauciuc, folie de plastic, 
bandă adezivă sau hârtie. Se interzice introducerea dopurilor de orice fel sau a 
tampoanelor de vată pentru a asigura țeava armei. 

În timpul examenului preliminar sunt interzise percutarea armei şi curățirea 
În orice mod a impurităților de pe suprafața sa. 

Arma se ambalează într-o cutie de carton pe fundul căreia s-a aşezat un 
strat de vată şi o coală albă de hârtie, şi se fixează în aşa fel încât să nu se mişte 
În timpul transportului. 

4.2. Descoperirea tuburilor trase. Tuburile se caută începând cu locurile 
în care a stat trăgătorul. Acestea pot fi stabilite uneori destul de precis, alteori 
cu aproximație, prin examinarea la fața locului a perforărilor produse de glonţ în 
diverse obiecte. Locurile posibile din care s-a tras se situează pe direcția liniei 
care prelungeşte axul sau axele perforărilor (dacă glonţul a străbătut mai multe 
obstacole). Suprafața de teren astfel identificată se cercetează sistematic, prioritate 
având locurile în care sunt prezente şi alte categorii de urme (de regulă 
macroscopice) care atestă prezența făptuitorului. Căutarea se face cu ochiul liber 

şi surse de lumină artificială, iar dacă solul este acoperit de vegetație abundentă, 
zăpadă, bălți de apă etc., cu căutătoare de mine! şi electromagneţi. Date orien- 
tative despre numărul tuburilor care trebuie descoperite sunt obținute prin 
examinarea deteriorărilor de la suprafața obiectelor de vestimentație, a leziunilor 
de pe corpul victimei, şi urmelor de pătrundere a glonțului în obiectele situate în 
vecinătatea victimei? . 

De regulă pe tuburile trase nu sunt descoperite urme papilare, ele 
distrugându-se datorită temperaturilor foarte ridicate din timpul arderii încărcăturii 
explozive. Apariția lor este totuşi posibilă, dacă tuburile au fost atinse după 
executarea tragerii. Tuburile arse pot fi însă purtătoare a altor categorii de urme 
şi de aceea cercetarea lor trebuie să se facă cu aceeaşi atenție ca şi în cazul 
armelor de foc. Se impune de asemenea examinarea organoleptică a tuburilor şi 
conservarea reziduurilor tragerii. 

Fixarea tuburilor se face conform regulilor descrise la arma de foc, avându-se 
în plus în vedere: diametrul de la gura tubului, luciul proaspăt al metalului în 
locurile în care au acţionat piesele mecanismului de dare a focului şi ale 
încărcătorului, ori oxidarea accentuată a acestuia. 

Tuburile se ridică cu mâna înmănuşată sau cu o pensetă anatomică ale 
cărei brațe sunt protejate cu manşoane de cauciuc, şi se ambalează în cutii de 
carton, după ce au fost împachetate în vată. 

La armele de vânătoare cu alice, în afara tuburilor arse trebuie descoperite 
şi burele. Dacă tubul tras nu a fost găsit la fața locului din diverse motive (a fost 
recuperat pentru a fi refolosit, nu a fost extras din camera de ardere, ori a fost 
luat şi aruncat la distanță mare față de locul faptei) burele constituie uneori 
singurul mijloc material de probă prin care făptuitorul poate fi identificat”. La 
împuşcăturile de la mică distanță (3-5m), bure sau fragmente din ele sunt 
descoperite în apropierea țintei, în obiectele de îmbrăcăminte sau chiar în corpul 
victimei. În tragerile de la distanțe mari, burele se caută până la 10-15m de locul 

în care a stat trăgătorul“. 

4.3 Descoperirea gloanţelor şi a altor tipuri de proiectile. Căutarea 
gloanțelor şi a celorlalte tipuri de proiectile se face începând cu corpul şi 


1 Acestea pot detecta obiectele din metale neferoase. 

2 Lipsa tuburilor trase din locul faptei se poate datora folosirii unei arme cu repetiție sau 
revolver, ori măsurilor de precauţie luate de făptuitor. 

3 În cazul cartuşelor artizanale, făptuitorul poate fi identificat prin examinarea eventualelor 
mențiuni scrise pe hârtia sau cartonul folosit ca material pentru confecţionarea burelor. 

4 Pentru descoperirea acestui loc se recomandă ca mai întâi să se determine suprafața 
de împrăștiere a alicelor pe țintă, în raport cu care se stabileşte cu aproximaţie distanța de 
tragere. 

îmbrăcămintea victimei şi continuând cu suprafața de teren situată pe direcţia de 
tragere, eventual de ricoşare. Se au în vedere toate obiectele existente în locul 
faptei: obiecte de mobilier, lenjerie de pat, saltele, uşi, ferestre, geamuri, pereți, 
planşeul şi plafonul încăperii etc. În teren deschis căutarea se face pe sol şi în 
pământ, zăpadă; ochiuri de apă, garduri, elementele de vegetaţie ale solului 
ş.a.m.d. Alicele pot fi descoperite înfipte în diverse obiecte sau la baza lor, dacă 
dacă duritatea acestora este mare. 

Gloanțele şi alicele înfipte în diverse obiecte, se ridică împreună cu acestea, 
iar dacă nu este posibil, prin decuparea fragmentului purtător. Când se ridică 
fragmentul purtător, decuparea se face în aşa fel încât să nu altereze orificiul de 
intrare a proiectilului. În toate celelalte situații ridicarea se face cu batista, mâna 
înmănuşată sau penseta anatomică cu brațele protejate cu vată ori cauciuc. Se 
vor ridica toate gloanţele, inclusiv cele care s-au deformat în momentul impactului 
cu diverse obiecte dure. Dacă glonţul este sfărâmat, căutarea trebuie continuată 
pentru a descoperi schijele desprinse din acesta. 

Pentru ambalare se folosesc cutii de carton sau plastic, în care se introduc 
proiectilele împachetate în vată. 

La descrierea în procesul verbal de cercetare la fața locului, se fac precizări 
inclusiv despre diametrul glonţului şi gradul de oxidare a striaţiilor de pe cămaşa 
acestuia. 

Descoperirea gloanțelor şi tuburilor trase reprezintă una din sarcinile cele 
mai importante ale cercetării la faţa locului, deoarece ele sunt singurele elemente 
materiale prin a căror examinare se poate realiza identificarea de gen şi individuală 
a armei de foc. 

4.4. Descoperirea urmelor secundare ale împuşcăturii. După cum s-a 
văzut, urmele secundare se depun pe ţintă numai când tragerea se face cu țeava 
lipită sau de la distanțe mici. Ele se caută pe corpul şi îmbrăcămintea victimei, 
pe obiectele situate pe direcția de tragere, precum şi pe mâna", corpul şi 
îmbrăcămintea trăgătorului. 

În ceea ce priveşte trăgătorul, apariţia urmelor secundare are o dublă 
explicație: | l 

- imediat după executarea focului, o anumită cantitate din funinginea şi 
pulberea nearsă care au lovit ţinta, este aruncată înapoi, depunându-se pe mâna 
trăgătorului; l . 

- odată cu deplasarea închizătorului spre partea din spate a armei, sub 
acțiunea forței de recul a gazelor, o altă cantitate de funingine şi pulbere nearsă 


1 Urmele secundare de pe mâna trăgătorului pot fi îndepărtate relativ greu, prin spălare cu 
apă şi săpun. 

este împinsă înapoi, depunându-se pe mâna şi chiar pe obrazul, sau umărul 
trăgătorului (în cazul armelor cu țeava lungă fixate în umăr). 

Urmele secundare se ridică prin fotografiere în spectrul ultraviolet sau 
infraroşu, împreună cu obiectul purtător, ori cu ajutorul unor procedee fizice sau 
chimice. Pentru recoltarea urmelor secundare de pe îmbrăcămintea victimei sau 
trăgătorului, se procedează la scuturarea acesteia pe o coală albă de hârtie. 
Dacă îmbrăcămintea este umedă, se foloseşte ridicarea la cald. Procedeul constă 
în aplicarea unui strat de parafină caldă, peste suprafața pe care se găsesc 
urmele. 

Procedeele chimice de relevare a urmelor secundare constau în tratarea 
zonelor posibil purtătoare de urme secundare cu reactivi chimici de genul 
alfa-naftilaminei, difenilaminei sau brucinei. 

La fixarea prin intermediul procesului verbal de cercetare la fața locului, pe 
lângă obiectele pe care au fost descoperite urmele şi plasamentul pe care îl au 
pe suprafața acestora, se vor mai descrie întinderea suprafeţei pe care s-au 
depus, forma, culoarea, mirosul şi intensitatea depunerilor. 

4.5. Interpretarea urmelor la faţa locului. Interpretarea vizează obținerea 
unor informații logice care să explice apariţia, mecanismul de formare şi legătura 
cu fapta ilicită a urmelor şi mijloacelor materiale de probă descoperite în locul 
săvârşirii infracţiunii. Datele obţinute cu acest prilej servesc la clarificarea încă 
din timpul cercetării la faţa locului, a unor stări de fapt şi împrejurări referitoare 
la condiţiile tragerii, victimă şi persoana care a tras! . 

Prin interpretarea gloanțelor şi tuburilor trase, a orificiilor de pătrundere şi 
a factorilor suplimentari ai împuşcăturii, se obțin date referitoare la: direcția, 
unghiul şi distanța de tragere, locul şi poziția victimei în momentul împuşcăturii, 
tipul, marca, modelul şi calibrul armei cu care s-a tras, tipul muniției utilizate. 

Direcţia din care s-a tras estre indicată întotdeauna de orificiul de intrare, 
cu condiția ca traiectoria glonţului să nu fi fost modificată prin ricoşeu. Pentru a 
determina această direcție, este necesar: | 

- să se stabilească poziţia pe care a avut-o ţinta în momentul împuşcăturii; 

- să se identifice orificiul de intrare a glonţului cu ajutorul factorilor 
suplimentari ai tragerii (particule de funingine, pulbere nearsă, inel de ştergere şi/ 
sau de metalizare etc.) şi a deosebirilor pe care le prezintă față de orificiului de 
ieşire (sub aspectul formei şi dimensiunilor); 

- să se examineze canalul creat de glonț, pentru a descoperi eventuale 
ideia desprinse din obiectele pe care glonţul le-a străbătut înainte de a 
ovi ținta; 


10 parte din aceste date au doar caracter orientativ, ele urmând a fi precis determinate 
în cadrul examinărilor de laborator. 

- să se examineze perforările succesive produse de glonț pe parcursul 
traiectoriei sale ; 

- să se descopere locul din care s-a tras, după tuburile arse sau alte 
categorii de urme care atestă prezența făptuitorului în acel loc. 

Direcţia din care s-a tras se stabileşte cu ajutorul unui dispozitiv optic cu 
raze compacte de lumină. Fascicolul luminos este dirijat dinspre orificiul de ieşire 
spre orificiul de intrare, astfel încât razele de lumină să se situeze în prelungirea 
canalului perforării. 

Pentru determinarea unghiului de tragere se impune mai întâi examinarea 
atentă a formei pe care o are orificiul de intrare. Acesta este circular în cazul 
tragerilor efectuate perpendicular pe țintă, sau oval lat sus, jos, stânga ori dreapta 
dacă tragerea s-a efectuat sub un unghi mai mare sau mai mic de 90°. Date 
orientative sunt furnizate inclusiv de forma pe care o au petele de funingine ori 
alte urme secundare aflate în jurul orificiului de intrare. 

Dacă obiectul perforat are o grosime mai mare, se stabilesc direct pe țintă, 
centrele orificiilor de intrare şi de ieşire a glonțului. Unghiul de tragere este 
indicat de intersecţia dintre linia care uneşte centrele celor două orificii şi linia 
orizontală de la baza solului. Acest unghi indică totodată distanța maximă de la 
~; care se putea efectua tragerea, precum şi direcţia pe care trebuie căutate locurile 
gJ posibile în care a stat trăgătorul. 

Stabilirea distanței de tragere. Distanţa de tragere se apreciază cu o anumită 
marjă de eroare, prin studierea factorilor suplimentari ai împuşcăturii existenți pe 
suprafața țintei. Numărul urmelor secundare şi intensitatea depunerilor scad până 
la dispariţia lor completă, pe măsură ce distanța de tragere creşte. În schimb, 
întinderea suprafeţei pe care se depun, creşte proporțional cu această distanță. 

Distanţa de tragere este nulă (cu țeava lipită) dacă pe suprafața țintei s-au 
descoperit toate categoriile de urme secundare (inclusiv cele ale acţiunii flăcării, 
presiunii gazelor şi urmele gurii țevii). 

Distanța de tragere este mică atunci când tragerea s-a efectuat de la 
1-2 cm până la 1,5 m. Valorile aproximative ale acestei distanțe se apreciază 
după deteriorările de la suprafața țintei, provocate de acțiunea presiunii gazelor, 
şi după întinderea suprafeţei pe care sa-u depus urme de ulei, funingine şi 
particule de pulbere nearsă sau arsă incomplet. 

De regulă, în situația în care pe suprafața țintei nu se descoperă urme 
secundare (cu excepția inelului de ştergere şi a celui de metalizare), tragerea s-a 
efectuat de la o distanță mare, de peste 1,5 m. Lipsa urmelor secundare nu 
trebuie însă interpretată doar ca rezultat al efectuării tragerii de la mare distanţă, 


1 Stabilirea direcţiei de tragere este facilitată de împrejurarea în care glonţul a perforat 
două sau mai multe obstacole fixe, care nu şi-au modificat poziția la impactul cu acesta. 

deoarece este posibil ca între arma de foc și ţintă să se fi interpus un obstacol 
(de exemplu un paravan de pânză) care a împiedicat depunerea lor pe țintă. Prin 
urmare, în timpul cercetării la fața locului trebuie să se descopere şi eventualele 
obiecte care poartă urmele secundare ale împuşcăturii, pentru ca în raport de 
locurile în care au fost descoperite, să se poată aprecia distanța aproximativă de 
tragere. 

Date pentru stabilirea distanţei de tragere sunt furnizate şi de locurile în 
care au fost descoperite tuburile trase. De asemenea, informații cu caracter 
orientativ, sunt obținute şi prin interpretarea urmelor de pătrundere a proiectilului 
în țintă. Astfel: 

- existența unor canale înfundate, cu profunzime mică, în obiecte cu duritate 
scăzută, denotă o distanță mare de tragere. Dimpotrivă, apariția unor canale 
oarbe de mare profunzime, în obstacole dure, indică chiar şi în absenţa factorilor 
suplimentari ai împuşcăturii, o distanță de tragere mică; 

- perforarea mai multor obiecte înainte ca glonțul să atingă ţinta, este 
specifică de regulă tragerilor de la distanțe mari; 

- împrăştierea alicelor în cazul armelor de vânătoare, permite uneori stabilirea 
destul de exactă a distanței de tragere. Întinderea acestei suprafețe depinde de 
tipul, modelul, calibrul şi uzura armei, de tipul, cantitatea şi starea încărcăturii 
j explozive etc. Dacă s-a tras de exemplu cu o armă de calibru 16, de la distanțe 
mici, cuprinse între 0,25 m - 1m, alicele acţionează ca un proiectil unic, creând 
un orificiu de intrare cu un diametru de 1,5 cm-4 cm. Pe măsură ce distanța 
creşte, diametrul suprafeței pe care se împrăștie alicele este mai mare, având 
valori de 5-6 cm la tragerea de la 2 m, de 6-8 cm la tragerea de la 3 m ş.a.m.d!. 

Stabilirea locului şi poziţiei pe care a avut-o victima în momentul în care a 
fost împuşcată. Dacă înainte de a lovi victima, glonţul a perforat unul sau mai 
multe obiecte, poziția acesteia se stabileşte relativ uşor. Linia obținută prin 
prelungirea axului perforării (sau perforărilor) intersectează în mod obligatoriu 
corpul victimei. În funcţie de înălțimea şi plasamentul orificiului de intrare în 
corpul victimei, se poate stabili dacă aceasta se afla în picioare, stând jos, cu 
fața sau cu spatele spre trăgător etc. Atunci când glonţul nu a creat astfel de 
perforări sau când a fost deviat de la traiectoria iniţială, poziţia victimei se stabileşte 
prin cercetarea deteriorărilor produse de glonț după ieşirea din corpul acesteia, 
în obiectele situate pe direcția sa de înaintare. Orificiul de ieşire din corpul 
victimei se situează cu certitudine pe linia de deplasare ulterioară a glonțului?, 


1 Valori mult mai apropiate de realitate se obțin prin compararea cu rezultatele tragerilor 
experimentale efectuate cu arma ridicată de la învinuit sau suspect. Se recomandă ca tragerile 
să se efectueze din 5 în 5 cm, pentru fiecare distanță trăgându-se 2-3 cartuşe. Dacă diametrul 
suprafeței de împrăştiere a alicelor de pe țintă este mare, se efectuaeză trageri din 50 în 50 m 
şi chiar din100 în 100 m. 

2 Spre deosebire de el, orificiul de intrare nu se situează de obicei pe acestă linie, deoarece 
în corpul uman, glonțul capătă o altă traiectorie. 


354 


CE Scanned with OKEN Scanner 


linie pe care se află în mod obligatoriu şi obiectele care prezintă urme ale impactului 
cu acesta. Este necesar să se determine mai întâi înălțimea la care se află 
orificiul de ieşire din corpul victimei. Aceasta serveşte ca punct de reper pentru 
construirea şi calcularea unghiului pe care îl formează cu punctele de la suprafața 
obiectelor care prezintă urme ale impactului cu glonţul. 


5. Examenul tehnic al armei şi muniției. 

5.1. Examenul tehnic al armei este destinat stabilirii stării de funcţionare 
a acesteia şi verificării posibilităților de tragere cu o armă defectă, ori de producere 
a unor trageri accidentale. 

a) Stabilirea stării de funcţionare a armei. Verificarea stării de funcţionare 
a armei este obligatorie în toate cazurile, chiar şi atunci când expertului nu i-au 
fost adresate întrebări în acest sens. În cazul în care nu se cunoaşte principiul 
de funcționare a armei (arme improvizate, de construcție artizanală, transformate 
etc.) ori atunci când arma este blocată sau puternic oxidată, se recomandă ca 
înainte de examinare să se efectueze o roentgenografie sau gammagrafie! . 

O primă serie de verificări se face asupra armei în starea în care a fost 
pusă la dispoziția expertului, fără a se proceda la demontarea ei. Se cercetează 
dacă pe armă există urme papilare sau de altă natură, luându-se toate măsurile 
pentru ridicarea, conservarea şi cercetarea lor de laborator. Înainte de examinarea 
exterioară a armei, se recoltează reziduurile tragerii ori alte impurități existente 
în canalul țevii. Se verifică apoi starea, integritatea şi poziția pieselor componente 
situate în exteriorul armei, notându-se piesele lipsă ori deteriorate, poziția 
cocoşului, pârghiei de siguranță, închizătorului şi încărcătorului etc. În continuare, 
arma se manevrează „la rece” cu şi fără încărcător, observându-se modul de 
funcționare a mecanismelor de dare a focului, închizătorului şi pârghiei de siguranță 
(dacă aceasta din urmă blochează sau deblochează arma)? . După manevrarea 
„a rece” se introduce încărcătorul cu cartuşe de manevră” şi se armează, 
verificându-se dacă încărcătorul reuşeşte să împingă cartuşul în camera de 
explozie. În acest stadiu al verificărilor, chiar dacă se folosesc cartuşe de exercițiu, 


se interzice percutarea. 


1 Procedeul, cunoscut şi sub denumirea de defectoscopie, prezintă următoarele avantaje: 
previne producerea unor accidente în timpul manevrării şi demontării armei; permite să se 
stabilească dacă arma este sau nu încărcată; ilustrează starea şi poziţia pieselor componente ale 
armei: facilitează stabilirea tipului şi modelului armei încă înainte de demontare, prin compararea 
imaginilor radiografice cu cele ale armelor existente în colecțiile balistice. 

2 Cu ajutorul unui dinamometru se stabileşte inclusiv gradul de efort necesar pentru 


acționarea trăgaciului. | | 
3 Care conţin doar încărcătură explozivă, nu şi gloanțe. 

A doua serie de verificări se efectuează după demontarea armei şi vizează 
cercetarea separată şi amănunțită a tuturor pieselor care o compun. Se verifică 
pentru început, dacă pe diversele părţi componente ale armei este înscrisă aceeaşi 
serie şi acelaşi număr. După aceea se examinează canalul țevii, închizătorul şi 
dispozitivul de blocare a acestuia, cuiul percutor, gheara extractoare şi pragul 
aruncător, starea arcului recuperator, a cuiului percutor şi al trăgaciului, etc. Cu 
această ocazie se notează deteriorările care pot influența funcționarea corectă a 
armei, precizându-se incidentele pe care le pot genera. Se cercetează de 
asemenea camera de explozie, urmărindu-se eventualele modificări care i-au 
fost aduse pentru a permite folosirea altui tip de muniție. Totodată se verifică 
dacă arma conţine piese străine de prima ei formă de fabricație, ori dacă au fost 
ataşate diverse dispozitive de amortizare a zgomotului. 

Ultima etapă pe care o parcurge stabilirea stării de funcţionare a armei 
constă în efectuarea de trageri experimentale, mai întâi cu cartuşe de exerciţiu 
şi apoi cu cartuşe cu gloanțe sau alice. Tragerile experimentale se efectuează în 
poligoane special amenajate şi necesită măsuri speciale de precauţie, pentru 
prevenirea accidentelor! . 

b) Stabilirea posibilităţilor de tragere cu o armă defectă. Acest gen de 
verificări se efectuează de regulă asupra armelor uzate, pentru a stabili dacă pot 
fi declanşate fără acționarea trăgaciului. Pentru aceasta se cercetează starea 
pieselor care compun mecanismul de dare a focului. Practica de expertiză 
criminalistică evidenţiază că printre cauzele care pot avea ca efect declanşarea 
armei fără acţionarea trăgaciului, mai frecvent întâlnite sunt: uzura accentuată a 
pieselor care mențin percutorul în poziția „armat”; decalibrarea ori deformarea 
arcului trăgaciului şi cuiului percutor; uzura circumferinței peretelui frontal al 
închizătorului şi lărgirea locaşului acestuia; montarea greşită a închizătorului etc. 

c) Stabilirea posibilităţilor de producere a unor împuşcături accidentale (din 
întâmplare). Verificările se efectuează asupra tuturor categoriilor de arme, inclusiv 
a celor care sunt în stare bună de funcționare. Ele vizează stabilirea cauzelor 
care pot conduce la producerea tragerilor întâmplătoare. Cauzele sunt diverse şi 
pot consta în: agățarea accidentală a trăgaciului de diverse obiecte ca urmare a 
manevrării neatente a armei; lovirea cocoşului la unele tipuri de pistoale, iar la 
altele dezasigurarea şi eliberarea percutorului în urma unor lovituri puternice 
datorate manevrării imprudente a armei; lovirea de pământ sau de diferite obiecte, 

a patului armelor automate care nu sunt asigurate?; acţionarea intenţionată a 


1Nu se efectuează trageri experimentale atunci când datorită degradării accentuate a țevii 
armei, ori datorită modificărilor care i-au fgost aduse, există pericol iminent ca aceasta să explodeze. 

2 Datorită greutății sale, închizătorul alunecă înapoi și apoi revine în poziţia inițială, permiţând 
ridicarea cartuşului din încărcător şi introducerea lui în camera de ardere. Sub impulsul șocului 
mecanic pe care-l suportă, capsa se poate autoaprinde, declanşând împuşcătura. 

trăgaciului de către persoane care în mod greşit sunt convinse că arma este 
asigurată sau că nu este încărcată etc. 

Cauzele care pot genera Împuşcături accidentale se stabilesc prin trageri 
experimentale, în timpul cărora se reproduc inclusiv condiţiile tragerii din momentul 
accidentului. Pentru stabilirea acestora se au în vedere atât constatările făcute 
cu prilejul cercetării la fața locului cât şi datele rezultate din audierea victimei şi 
martorilor oculari. 

5.2. Examenul tehnic al muniției. Examenul tehnic se efectuează pe de 
o parte asupra cartuşelor şi încărcăturii explozive, iar pe de altă parte asupra 
tuburilor şi gloanțelor trase. 

Examinarea de laborator a cartuşelor urmăreşte identificarea tipului de 
muniție din care fac parte, şi constatarea stării de funcționare a acestora. 

Pentru identificarea tipului şi modelului muniției, se cercetează cartuşul în 
starea în care a fost pus la dispoziția expertului, şi apoi după desertizarea glonțului. 
Cartuşul se măsoară şi se cântăreşte, după care se procedează la studierea 
mențiunilor ştanțate pe rozeta tubului cartuș, şi a culorii vopselei de marcaj din 
zona sertizării glonţului în tub, din jurul capsei şi de pe vârful glonului. 

Prin măsurare şi cântărire se stabilesc: lungimea şi greutatea cartuşului; 
diametrul glonţului şi gâtului de sertizare a acestuia; diametrul mic şi cel mare 
al șanțului de extracție a tubului; greutatea glonțului, a tubului cartuș şi a încărcăturii 
explozive; volumul tubului cartuş şi metalul din care este confecționat! ; configurația 
exterioară şi structura interioară a glonțului? etc. Datele obținute se confruntă cu 
datele existente în cartotecile balistice. 

inscripțiile de pe rozeta tubului furnizează informaţii cu privire la anul de 
fabricaţie? , denumirea sau codul uzinei producătoare, codul complet al muniției 
şi calibrul acesteia. 

Culoarea de pe capsă şi din locul de sertizare a glonţului serveşte la stabilirea 
lotului de muniţie din care face parte cartuşul şi la determinarea - alături de alte 
elemente - a faptului dacă glonțul şi tubul au format acelaşi cartuș. 

La anumite tipuri de muniţie militară, culoarea de pe vârful glonţului indică 
efectele pe care le produce acesta de-a lungul traiectoriei ori la impactul cu ținta. 
Astfel, culoarea verde atestă folosirea de gloanţe trasoare ori incendiare, cea 
argintie a gloanțelor explozive, iar combinația «negru + verde» a gloanțelor 


perforant-trasoare. 


1 Culoarea galbenă a metalului, reprezintă alamă, cea roşie — oțel placat cu cupru, iar cea 


gri-închisă şi lăcuită — oțel. | D 
2 haltere la secționarea glonţului, urmărindu-se dacă acesta conține: cămaşă, 


miez, substanțe trasoare sau incendiare etc. | | 
3 Anul i fabricație este indicat de două cifre arabe. Uneori este inscripționată inclusiv 


luna, care este reprezentată de o cifră romană. 

Cercetarea mențiunilor de pe ambalajele în care este livrată muniția, asigură 
obținerea unor date referitoare la tipul de muniție şi încărcătură explozivă, caracte- 
risticile tehnice şi destinația acesteia, producător etc. De exemplu, ambalajele 
muniției de tip sportiv sau cu destinație cinegetică, conţin informații despre produ- 
cător (inclusiv adresa), lotul şi data fabricaţiei, încărcătura explozivă, caracteristicile 
tehnice ale muniției! etc. La muniţia de tip militar, ambalajele conțin o serie de 
inscripții codificate, care pot fi descifrate prin consultarea literaturii de specialitate 
sau a documentațiilor emise de firmele producătoare. 

Pentru a stabili starea de funcţionare a muniției se efectuează trageri 
experimentale în prezența unui armurier, în poligoane special amenajate. Dacă 
este cazul, acționarea mecanismelor de dare a focului se face de la distanță, cu 
ajutorul unei sfori legate de trăgaci, după ce arma a fost fixată pe un trepied. 
Atunci când se consideră necesar, se desertizează glonţul, iar tragerile se 
efectuează cu tubul cartuş în care se află doar încărcătura explozivă. 

Prin examinarea de laborator a încărcăturii de azvârlire şi a celei de iniţiere, 
se urmăreşte stabilirea compoziţiei fizico-chimice a acestora. 

Încărcătura de azvâriire asigură aruncarea gloanţelor şi altor tipuri de 
proiectile, concomitent cu explozia. După natura substanțelor care intră în 
alcătuirea lor, există pulberi negre şi pulberi fără fum. 

Pulberile negre? (cu fum) sunt analizate din punct de vedere chimic pentru 
a determina pe de o parte conținutul de sulf, azotat de potasiu şi cărbune, iar pe 
de altă parte, pentru a stabili o serie de caracteristici referitoare la umiditatea, 
higroscopicitatea, densitatea gravimetrică şi cea reală a granulelor, şi numărul de 
granule de o anumită dimensiune. 

La pulberile fără fum (coloidale) se cercetează caracteristicile privind culoarea, 
forma, dimensiunile şi aspectul suprafeţei exterioare a elementelor de pulbere;, 


1 Sunt precizate printre altele: viteza și enrgia cinetică a glonțului la ieşirea din gura țevii 
şi la diferite distanțe, efectul, reculul, interdicțiile la diferite tipuri de arme etc. 

2 Pulberile negre au granulele de dimensiuni mari, ard cu flacără mare şi produc mult 
zgomot şi fum în momentul detonării. 

3 Stabilit cu ajutorul unei site speciale de cernere. 

4 Pulberile fără fum (coloidale, sau albe) sunt fabricate pe bază de nitrați de celuloză 
plastifiaţi cu diverşi solvenți. Din această categorie fac parte pulberile piroxilinice ( preponderent 
piroxilină, şi cantități reduse de eter şi difenilamină), balistita, cordita etc. 

5 Culoarea diferă în funcţie de compoziția şi procedeul de preparare a pulberii (brun închisă 
la pulberile care conţin difenilamină; galben-deschis-mată la pulberile pe bază de piroxilină; 
negru-brună la cele cu adaos de grafit etc.). Suprafața granulelor este netedă şi lucioasă la 
pulberile care conțin un solvent greu volatil, sau foarte lucioasă la pulberile cu conţinut de grafit. 
Forma elementelor de pulbere indică cu unele excepții dacă pulberea este piroxilinică sau pe bază 
de nitroglicerină. Astfel, elementele pulberilor piroxilinice se pot prezenta sub formă de lamele, 
benzi, macaroane sau granule, iar la pulberile de nitroglicerină, sub formă de plăcuţe, benzi, inele 
şi macaroane. Forma elementelor de pulbere indică totodată tipul de armament la care care se 
întrebuințează: tunuri în cazul pulberii sub formă de macaroane; armament portativ, obuziere și 
aruncătoare în cazul pulberilor cilindrice sau cu aspect de lamele, benzi şi inele. 

densitatea gravimetrică, umiditatea, temperatura de inflamare şi cea de explozie, 
şi viteza de ardere. De asemenea se stabileşte conținutul de nitroglicerină şi de 
azot în nitroglicerină, precum şi conținutul de stabilizatori şi alte adaosuri. 

O altă categorie de substanțe explozive cercetată în laborator este 
reprezentată de pulberile pirotehnice. Acestea sunt folosite pentru fabricarea 
cartuşelor cu destinație specială: luminoase, de semnalizare, trasoare, incendiare 
etc. Substanțele care intră în alcătuirea lor diferă în funcție de destinația cartuşelor, 
iar identificarea acestora contribuie la stabilirea tipului de muniţie întrebuințată! . 

Particulele de pulbere nearsă descoperite pe suprafața obiectului asupra 
căruia s-a tras, conțin nitrați, nitriți, stibiu, sulfuri, săruri de bariu, potasiu, crom, 
plumb etc. a căror prezență poate fi evidenţiată prin metode chimice?, ori prin 
microanalize spectrale şi spectrofotometrie de absorbție atomică. 

Rezultatele obținute prin examinările chimice trebuie interpretate cu prudență, 
deoarece apariția izolată a oricăruia din elementele amintite se poate datora altor 
cauze, şi din acest motiv nu se poate afirma cu certitudine că a avut loc o tragere 
cu o armă de foc. De exemplu, scheletele osoase descoperite în pământ pot 
conține pe suprafața lor nitrați sau nitriți aflați în îngrăşămintele chimice folosite 
la fertilizarea solului. De aceea este obligatoriu ca pe lângă examinările chimice 
să se cerceteze şi caracteristicile fizice ale urmelor descoperite, pentru a stabili 
dacă acestea au formă, culoare, aspect şi plasament specifice particulelor de 
pulbere arsă. etc. 

Microanaliza spectrală şi spectrofotometria de absorbție atomică? se folosesc 
la identificarea componentelor de stibiu, cupru şi plumb existente în particulele 


1 De exemplu, cartuşele luminoase conțin proporții diferite de azotat de bariu, magneziu şi 
iditol, în timp ce semnalizatoarele sunt produse pe bază de clorat de potasiu, oxalat de stronțiu, 
iditol şi parafină. 

2 Pentru descoperirea nitraţilor în urmele analizate, se foloseşte unul dun următorii reactivi: 
difenilamina, difenilbenzidina, sau brucina. În prezenţa difenilaminei şi difenilbenzidinei nitrații 
dobândesc culoarea albastră, care se intensifică în timp şi apoi dispare. Brucina colorează nitrații 
la început în roşu şi apoi în gălbui-roșcat. | 

Descoperirea nitriților este posibilă tot pe baza reacţiilor de culoare pe care aceştia le 
produc în prezența unor reactivi chimici. Se foloseşte de exemplu un amestec de acid sulfanilic 
şi soluţie de alfa-naftilamină, cu care se tratează o hârtie fotografică din care au fost îndepărtate 
prin fixare sărurile de argint (pentru a deveni neimpresionabilă). Hârtia astfel tratată se aplică pe 
suprafața obiectului cercetat, iar peste ea se aşează o pânză impregnată cu acid acetic, presându-se 
timp de două minute cu un fier de călcat călduț. Hârtia se introduce apoi câteva minute în alcool 
metilic şi în final se spală cu apă distilată. Existența nitriţilor este atestată de punctele roşii care 
apar la suprafața hârtiei fotografice. Dacă numărul particuleleor de pulbere nearsă este foarte 
mare, pe suprafața hârtiei se formează o pată roşie. Acest gen de examinare permite şi stabilirea 
distanței de la care s-a tras, în raport de gradul de dispersie în jurul orificiului, a punctelor colorate 
în roşu. Pentru detalii suplimentare despre identificarea substanțelor care întră în iapa 
particulelor de pulbere nearsă descoperite pe țintă, în canalul țevii armei şi în tubul m re 
Buta, „Examinarea chimică a urmelor suplimentare ale tragerii , în Tratat practic de criminalistică, 

i i urm.. | ue R 

ii p end Gta de neînlocuit pentru desoperirea factorilor suplimentari ai împuşcăturii 
pe mâna trăgătorului, prin evidențierea resturilor de cupru, stibiu, plumb etc. 

de pulbere nearsă. Pe lângă aceasta, în cazul spectrofotometriei de absorbție 
atomică se poate stabili şi tipul de muniţie folosită la tragere, prin compararea 
greutății elementelor de stibiu, cupru și plumb descoperite în urmele ridicate din 
locul faptei, cu greutatea elementelor de acelaşi fel aflate în probele de comparaţie 
obținute prin trageri experimentale efectuate cu diferite tipuri de muniție. 

În anumite genuri de infracţiuni, pe lângă încărcătura explozivă folosită la 
confecţionarea cartuşelor, se cercetează şi explozivii brizanți. Aceştia sunt 
substanțe cu efect distructiv foarte mare, care produc sfărâmarea obiectelor 
înconjurătoare. Prin analiza materiilor prime folosite la fabricarea lor, se determină 
dacă aceştia fac parte din categoria explozivilor omogeni sau eterogeni!. 

Explozivii de iniţiere, denumiți şi explozivi primari, fac parte din categoria 
substanțelor care se autoaprind sub acțiunea unui şoc mecanic? sau termic şi 
sunt folosiţi pentru a aprinde încărcătura de azvârlire (pulberile negre sau fără 
fum). Prin cercetarea de laborator se determină substanţele folosite la amorsarea 
capselor, putându-se stabili dacă acestea conțin fulminat de mercur sau de argint, 
amestecuri de fulminat de mercur, clorat de potasiu şi trisulfură de stibiu etc. 

Prin cercetarea tuburilor şi gloanţelor, în afara aspectelor care au fost 
analizate în secțiunea referitoare la urmele principale ale împuşcăturii, se mai 
rezolvă rezolvă următoarele categorii de probleme: 

- tipul şi modelul cartuşelor folosite la tragere şi lotul de fabricaţie din care 
provin; 

- dacă tuburile şi gloanțele sunt confecționate artizanal; 

- dacă gloanţele şi tuburile trase fac parte din categoria de muniţie specifică 
tipului de armă examinată, sau dacă sunt atipice; 

- dacă gloanţele şi tuburile puse la dispoziția expertului au fost trase cu 
aceeaşi armă, sau cu arme diferite; 

- dacă tubul şi glonțul descoperite la fața locului au fost trase cu arma pusă 
la dispoziţie; 

- care din gloanţele sau tuburile prezentate a fost tras primul; 

- dacă tubul ars poate proveni de la o tragere cu o armă care a avut în 
componenţa ei alt închizător decât cel pus la dispoziție; 

- dacă bucata de metal prezentată este un glonț deformat sau o parte din 
el; dacă metalul prezentat este un glonț, se va preciza felul şi modelul glonțului? ; 


1 Explozivii omogeni sunt fabricați pe bază de nitroderivați din seria trinitrotoluenului sau 
trotilului, ori nitrați sau esteri ai acidului azotic (de exemplu trinitroglicerina sau nitroglicerina). 
Explozivi eterogeni sunt: amoniții, amestecurile pe bază de azotat de amoniu, dinamitele (formate 
dintr-un amestec de nitroglicerină şi coloxină) etc. 

2 Aşa este șocul mecanic produs produs de cuiul percutor. 

3 V. Măcelaru, op. cit., pag. 117. 

- dacă glonțul şi tubul au format corp comun (acelaşi cartuș); 

- modul de fabricare a alicelor artizanale şi tipul de instrument folosit în 
acest scop; 

- caracteristicile burelor extrase dintr-o plagă, ori descoperite în locul săvârşirii 
infracțiunii! . 


6. Etapele expertizei balistice judiciare. 

Obiectul expertizei balistice judiciare diferă în raport cu materialele puse la 
dispoziția specialistului şi întrebările adresate de organul judiciar. Indiferent de 
problemele care urmează să fie clarificate, expertiza parcurge următoarele etape: 

- verificarea integrității ambalajelor şi a sigiliilor aplicate pe acestea. Cu 
acest prilej se cercetează starea ambalajelor şi sigiliilor, etichetele şi mențiunile 
înscrise pe ele, notându-se totodată eventualele deteriorări. Constatările făcute 
se menționează în conținutul raportului de expertiză (este posibil ca deteriorările 
ambalajului să afecteze şi starea materialelor trimise pentru expertiză); 

- confruntarea conținutului ambalajelor cu menţiunile din cuprinsul actului 
prin care a fost dispusă expertiza. Se verifică corespondența dintre numărul 
pieselor menţionate în rezoluția motivată, ordonanța sau încheierea de şedinţă, 
şi cele existente în ambalaj. De asemenea se cercetează modul în care au fost 
împachetate şi conservate piesele, descriindu-se starea în care se află după 
despachetare. Eventualele neconcordanţe referitoare la numărul şi calibrul 
cartuşelor, gloanţelor, tuburilor, ori la modul în care a fost împachetată şi asigurată 
pulberea explozivă? etc. vor fi precizate în cadrul raportului de expertiză; 

- studierea întrebărilor adresate expertului. Expertul este obligat să verifice 
dacă întrebările sunt formulate corect şi la obiect, pentru a constata dacă în 
raport cu cantitatea şi calitatea materialelor care i-au fost trimise spre examinare, 
poate sau nu să ofere răspunsuri utile pentru aflarea adevărului. Dacă întrebările 

fac referire la stări de fapt şi împrejurări care nu pot fi soluționate prin cercetarea 
materialelor primite, expertul este obligat să menţioneze acest aspect în concluziile 
raportului. În acelaşi timp însă el trebuie să clarifice şi alte probleme care prezintă 
importanță pentru cauză, chiar dacă acestea nu se regăsesc în întrebările 
formulate de organul judiciar. Atunci când materialele sunt insuficiente pentru a 
răspunde la întrebări, expertul are dreptul să ceară lămuriri suplimentare sau să 
solicite să i se pună la dispoziţie procesul verbal de cercetare la fața locului, 
planşa fotografică, înregistrările video, precum şi orice alte date referitoare la 
împrejurările în care s-a săvârșit infracțiunea; 


1 1. Daday, |. Vasiliniuc, V. Măcelaru, op. cit., pag. 174. | | 
2 În legătură cu pulberea explozivă, se verifică prin cântărire dacă greutatea ei este aceeaşi 


cu cea menţionată în actul prin care s-a dispus expertiza. 

- cercetarea atentă a materialelor, pentru a stabili natura şi ordinea 
examinărilor (optice, fizice, chimice etc.) care urmează a fi efectuate şi metodele 
care se vor folosi. În această etapă se verifică dacă sunt necesare trageri 
experimentale, stabilindu-se condițiile de desfăşurare şi măsurile care se impun 
pentru prevenirea accidentelor; 

- efectuarea tragerilor experimentale. Tragerile experimentale se efectuează 
atunci când se solicită să se stabilească dacă arma de foc şi muniţia sunt în 
stare de funcţionare, dacă arma se poate descărca singură ori în mod accidental, 
când se solicită să se identifice arma după gloanţele şi tuburile arse ori să se 
stabilească distanța de la care s-a tras, precum şi atunci când se impune studierea 
efectului distructiv al proiectilului în diferite obiecte. În timpul tragerilor se notează 
următoarele date care urmează să fie consemnate în raportul de expertiză: scopul 
în care s-au efectuat tragerile (de exemplu recuperarea gloanțelor şi tuburilor); 
tipul şi calibrul muniției utilizate; numărul tragerilor şi distanțele de la care s-au 
efectuat; obiectele asupra cărora s-a tras; rezultatele tragerilor şi tehnicile folosite 
pentru fixarea lor; incidentele care s-au produs etc.; 

- examinarea separată a urmelor în litigiu şi modelelor de comparație, pentru 
a stabili caracteristicile generale şi individuale şi valoarea lor identificatoare; 

- examinarea comparativă. În funcţie de întrebările formulate, comparările 
se fac fie între urmele ridicate din locul faptei (când se cere să se stabilească 
dacă gloanţele şi tuburile au fost trase cu aceeaşi armă), fie între acestea şi 
modelele de comparație obținute prin trageri experimentale (când trebuie să se 
stabilească distanța de tragere, sau dacă glonțul sau tubul a fost tras cu arma 
pusă la dispoziție). Comparația vizează stabilirea coincidenței sau necoincidenţei 
dintre caracteristicile generale şi individuale ale materialelor trimise spre examinare, 
pe baza cărora expertul poate formula o concluzie de identitate sau neidentitate. 
Metodele de cercetare comparativă diferă în funcție de natura urmelor examinate 
(gloanţe, tuburi, urme secundare etc.). În mod curent se folosesc: examinarea 
după imaginea primară sau după imaginea secundară, metoda mulajelor!, 
striagrafia şi profilografia, microscopia electronică, spectrofotometria de absorbție 
atomică, metodele chimice etc. Pentru efectuarea demonstrațiilor se utilizează o 
gamă largă de procedee, cele mai des întrebuințate fiind confruntarea, juxta- 
punerea, suprapunerea imamginilor, spectrogramele, schița? etc. 


1 Examinarea după imaginea primară constă în examinarea directă, la microscop, a striațiilor 
de pe gloanţele şi tuburile trase. La examinarea după imaginea secundară, se compară copiile 
striațiilor obținute prin rularea gloanțelor. Metoda mulajelor constă în cercetarea comparativă a 
striațiilor de pe mulajele gloanțelor realizate în diverse materiale sau prin galvanoplastie. 

2 Schița se utilizează pentru a reda plasamentul, forma şi dimensiunile detaliilor microscopice 
care nu pot fi înregistrate fotografic. 

În cazul în care expertiza are ca obiect stabilirea tipului şi modelului armei 
de foc sau muniției, se compară caracteristicile tehnico-tactice obținute prin 
cercetarea intrinsecă a acestora, cu datele existente în colecţiile şi cartotecile 
balistice. 

- formularea concluziilor. Ca şi în cazul altor genuri de expertize criminalistice, 
concluziile pot fi cert pozitive sau negative, de probabilitate sau de imposibilitate 
a rezolvării problemei. 


7. Examinarea armelor de foc atipice. 

Sunt considerate arme de foc atipice, dispozitivele cu percuție confecționate 
artizanal sau meşteşugăresc, dacă întrunesc caracteristicile unei arme de foc în 
înțelesul legii, precum şi armele de foc de fabricaţie industrială cărora li s-au 
modificat caracteristicile tehnico-tactice inițiale. 

În cazul armelor artizanale şi meşteşugăreşti, examinarea trebuie să 
stabilească materialele din care sunt confecţionate, mijloacele folosite şi schema 
constructivă, modul de funcţionare, felul muniției utilizate (de regulă muniţie 
industrială), efectul reculului asupra mecanismelor de percuție şi dacă rezistă la 
presiunea gazelor rezultate din arderea încărcăturii explozive. De asemenea 
trebuie determinate viteza şi energia glonțului?, şi efectul distructiv al acestuia în 
materiale cu rezistență cunoscută. 

Armele de foc industriale sunt modificate de regulă prin retezarea țevii în 
scopul uşurării purtării lor, şi mai rar prin adaptarea camerei de ardere a cartuşului? 
pentru a permite executarea focului în regim automat (serii lungi sau scurte). 
Cercetarea de laborator trebuie să stabilească modelul inițial al armei, modificările 
care i-au fost aduse, distanța până la care proiectilul îşi păstrează efectul omorâtor, 
şi alte caracteristici tehnico-tactice dobândite după transformare. 

În cazul armelor cu țeava ghintuită, prin retezarea țevii, glonţul pierde o 
mare parte din viteza şi energia iniţială, deoarece particulele de pulbere explozivă 
nu au timp să ardă complet în interiorul canalului țevii, iar presiunea gazelor 

rezultate scade în mod simțitor. Prin urmare scade şi forța de penetraţie a 
proiectilului, în timp ce cantitatea de pulbere nearsă expulzată în exterior creşte 
proporțional cu gradul de retezare a țevii. 

La armele de vânătoare cu țeava lisă, principalul efect al retezării țevii 
constă în obținerea unui snop de alice cu o împrăştiere necontrolată şi foarte 


1 O. Timaru, Examinarea armelor de foc atipice, în Tratat ptactic de criminalistică, 


vol. III, op. cit., pag. 267, 268. | | l 
2 Viteza inițială a glonțului precum şi la diferite distanțe se stabileşte cu ajutorul aparatului 


denumit cronograf. Energia acestuia se calculează după formula E = mv2/2 în care m = masa 
proiectilului, iar v = viteza sa inițială. 
3 Situaţie întâlnită la armele de foc cu glonţ. 

periculoasă. Pierderea de energie este neglijabilă, cu excepția situaţiilor în care 
țeava a fost scurtată cu 2/3 din lungimea sa. 

Examinarea pistoalelor de împlantat bolțuri. Potrivit destinaţiei lor iniţiale, 
pistoalele de împlantat bolţuri servesc la fixarea diblurilor în materiale de construcție 
cu rezistență foarte mare (de regulă în pereţi de beton). Ele sunt arme cu repetiție 
care funcţionează cu ajutorul energiei degajate de arderea încărcăturii explozive 
aflate în interiorul unui tub cartuș. După fiecare tragere este necesară reîncărcarea 
cu un nou cartuș şi bolț. Energia necesară pentru fixarea bolţului poare fi transmisă 
direct! , sau prin intermediul unui piston. Pistoalele la care energia gazelor 
acţionează direct, dacă li se demontează apărătoarea de protecţie, pot fi folosite 
la aruncarea bolțului la anumite distanțe, ceea ce le face propice pentru comiterea 
unor infracțiuni contra vieții şi integrității corporale a persoanei.2 

Identificarea de gen şi individuală a pistoalelor de împlantat bolțuri este 
posibilă prin examinarea tubului cartuș, pe care rămân urmele percutorului (bolţul 
nu reține urmele specifice microreliefului canalului țevii şi de aceea este impropriu 
cercetărilor destinate identificării individuale). În ceea ce priveşte tubul cartuș, el 
prezintă o serie de caracteristici care-l deosebesc de tubul tras cu o armă de foc 
de calibru 6,35mm: tubul este lipsit de urme de sertizare, marginile lui fiind teşite 
spre interior, forma percutorului şi dimensiunile locaşului acestuia sunt diferite 
(de obicei la armele de foc de calibru 6,35 mm percutorul este circular, iar la 
pistoalele de împlantat bolțuri, liniar). 

În afara examinărilor balistice, armele de foc sunt supuse şi altor genuri de 
cercetări. Aşa sunt de exemplu cercetările efectuate pentru reconstituirea seriei, 
numărului şi inscripțiilor ştanțate pe unele elemente componente ale armei, atunci 
când acestea nu pot fi citite datorită coroziunii accentuate, ori datorită ştergerii 
lor prin pilire, polizare etc. Reconstituirea se bazează pe modificările produse în 
structura cristalină a metalului în momentul ştanțării. Operațiunea de ştanțare 
modifică această structură — în sensul creşterii densității materialului - până la o 
adâncime de aproximativ două ori şi jumătate mai mare decât profunzimea seriei 
sau numărului armei . O astfel de împrejurare permite restabilirea integrală sau 
parțială a seriilor iniţiale, prin aplicarea unor procedee fizice, chimice sau 

electrochimice. 


1 Pistoalele la care energia gazelor acționează direct asupra bolțului au fost fabricate în 
România și au calibrul de 6,35 mm. Împușcătura se produce prin acţionarea unui trăgaci, după 
ce gura țevii este presată puternic pe suprafaţa în care urmează să fie fixat bolțul (pentru a realiza 
armarea). Tubul cartuş are o încărcătură explozivă diferită, în funcție de duritatea materialelor în 
care se trage. Aceasta este marcată prin culorile : verde, galbenă, albastră, roşie şi albă. 

2 În acest caz, armarea şi comprimarea arcului recuperator, se face prin tragerea înapoi a 
tamponului rondea al țevii. 

3 În cazul pilirii sau polizării, o acţiune de ştergere mai profundă, ar crea urme evidente de 
falsificare. 


364 


CE Scanned with OKEN Scanner 


= 


De exemplu, procedeul chimic constă în efectuarea următoarelor operațiuni: 

- şlefuirea, lustruirea şi degresarea suprafeței cercetate cu şmirghel şi o 
soluție de alcool etilic 96%, sau cu eter. 

- împrejmuirea suprafeței cu un parapet de parafină, în care se aplică o 
soluție formată din 25ml acid azotic p.a.!, 25 ml acid acetic glacial şi 50 ml alcool 
etilic 96%; 

- extragerea primului reactiv după aproximativ 60 de minute cu ajutorul 
unei pipete, înlocuirea lui cu altul proaspăt şi fotografierea imediată a seriei 
relevate? (aceasta apare sub forma unor trasee de culoare deschisă, comparativ 
cu fondul pe care se află). 

Procedeul electrochimic foloseşte un aparat numit electronoserpil, care 
funcționează la o tensiune de alimentare de 120, 220 sau 6 v. Ca electrolit se 
utilizează o soluție de 40 ml acid clorhidric, 30 ml apă distilată, 25 ml alcool etilic 
şi 5g clorură de cupru. Aparatul are un palpator prevăzut cu tampon de vată care 
se îmbibă în soluția amintită. După şlefuirea şi lustruirea suprafeţei, electrolitul se 
aplică în mod repetat cu ajutorul palpatorului, alternând tratamentul chimic cu 
spălări energice în apă curentă. Seria se relevă într-un timp mult mai scurt decât 
în cazul metodei chimice, şi are o stabilitate foarte mare (ea dispare doar atunci 
când metalul corodează odată cu scurgerea timpului). 


Schema constructivă a unui pistol „TT”, model 1933: 


1 — cătarea ; 

2 - țeava; 

3 — carcasa ; 

4 - toarta ; 

5 - axul toartei; 4 2 3 9 

6 — arcul percutorului ; Pepene eroica bora za e g 
7 — percutorul ; pe | ) 

8 - piedica mecanismului; Se a aa pair e AS AEN ENI pn 
9- COCOŞ ; aeee A R = Lo 14 
10 — arcul cocoșului ; Sa ur. 3 


11 — axul cocoşului ; 

12 — decuplator ; 

13 — axul; 

14 — cuplatorul; 

15 — arcul de declanşare; 
16 — vârful arcului reflex; 20 — piedica închizătorului; 
17 — arcul reflex; 21 - declanşator, me 
18 — tija directoare; 22 — butonul pt. extragerea magaziei; “~ 
19 — garda declanşatorului; 23 — piedica. 


1 Pentru analiză. 
2 Fotografierea imediată a serie relavate în acest fel este necesară deoarece ea are o 


stabilitate relativ mică în timp. 

Părţile componente ale cartuşului: 1- glonţul; 
2 — pulberea explozivă; 3 — tubul; 4 — capsa 


mR o e A TA ona ot ae 
ame Pio camine mie piata se 


Secţiune transversală într-o țeavă ghintuită: a — ghinturi; b — camera de explozie (de ardere) 
cu cartuş în interior; 1 - tubul cartuşului; 2 — rozeta; 3 — glonţul. 


Schema calibrului la armele cu țeava ghintuită: A — calibrul; 
B - țeava; C - plinuri; D — ghinturi 

iata Ghinturi poligonale la un 
Modei de ghintuire Gu op! pistol Glock, calibru 9 mm 


şanţuri 


Câmpuri cu striații create de Micrometru pentru măsurarea urmelor 
țeava unei arme cu ghinturi lăsate de ghinturi 
elicoidale 


tei P 2% i tea ai + 
R rE g ete ae e, y 
sE See. Pun ae 


f 


i SR ea 


Poe 2 


ze. Pin emma d, ai e 
"R am Pere dA 
ayra wa T~ wP h 


a d, 
aa 
t- 


Identificarea armei după urmele striații existente pe cămaşa glonțului. 

Identificarea armei după urmele striații Tuburi trase cu arme diferite. Se observă 
existente pe tub: stânga litigiu, dreapta deosebirile evidente dintre striatii 
model de comparație ' 


se Li E 
+ q s ci wie g 5 
SA pp A Ai Si neun a a . 


ki 


pistol Glock şi urmele striații create de aceasta pe fundul tubului cartuș 


Identificarea unui pistol Glock după 
urmele lăsate de gheara extractoare 


după urmele Identificarea armei după striațiile microscopice 
formă lăsate de cuiul percutor lăsate de vârful cuiului percutor 

Peretele frontal al închizătorului 


şi suprafața sa. create de neregularitățile 
În centrul imaginii, locaşul existente pe peretele frontal al 
cuiului percutor. închizătorului. 


AT, 
ls i t 


Parabellum, calibru 9 mm 


Browning Five-seven calibru 5,7 x 28 mm 

a i ati aaa ca aia fiat AR dit 


Parabellum (Luger) mod. 08, calibru 9 mm par 


Pistol tip stilou, R.J.B. stinger, calibru 
6,35 mm ACP 


TEN: PRN Să N siliti a CA ot E cu cn aa e noii Aa ai iei du 


Arme ascunse 

CAPITOLUL VII 


IDENTIFICAREA PERSOANEI DUPĂ SEMNALMENTE. 
METODA PORTRETULUI VORBIT 


1. Noţiuni introductive. 

Identificarea persoanei după metoda portretului vorbit se bazează pe de o 
parte pe fixarea imaginii făptuitorului în memoria victimei sau martorilor oculari, 
iar pe de altă parte pe deosebirile dintre caracteristicile somatice relativ stabile 
ale persoanelor. 

Metoda a fost inițiată de Alphonse Bertillon, care a conceput şi perfectat 
sistemul antropometric de înregistrare a recidiviştilor prin măsurători efectuate 
asupra elementelor constitutive ale scheletului şi corpului uman, şi prin descrierea 
unui anumit număr de semnalmente referitoare la cicatrice, culoarea tenului şi 
părului, expresia feţei etc. Acest sistem a fost introdus şi în România, promotorul 
său fiind dr. Nicolae Minovici, însă la puţin timp după preluare a fost abandonat 
datorită erorilor generate de inexactitatea măsurătorilor. 

În prezent metoda foloseşte descrierea semnalmentelor exterioare, care 
permite evidențierea deosebirilor dintre trăsăturile exterioare generale şi particulare 
ale indivizilor. Fundamentul ştiinţific al metodei este dat de marea variabilitate şi 
relativa stabilitate a acestor trăsături. Valoarea identificatoare a trăsăturilor 
exterioare depinde de frecvența cu care sunt întâlnite. Cu cât frecvența acestora 
este mai mică, cu atât valoarea identificatoare este mai mare şi invers. 

Semnalmentele sunt definite ca fiind trăsăturile exterioare, generale şi 
particulare ale persoanelor, în baza cărora acestea pot fi recunoscute şi 
identificate! . 

Portretul vorbit este o metodă ştiinţifică de descriere şi comparare a 
semnalmentelor, destinată identificării persoanelor şi cadavrelor cu identitate 
necunoscută, urmăririi şi prinderii făptuitorilor infracţiunilor rămase cu autori 


1 C. Panghe, C. Dumitrescu, Portretul vorbit, Editura Ministerului de Interne, Bucureşti 
1974, pag. 3. 

necunoscuţi, ori persoanelor care se sustrag urmăririi penale sau executării 
pedepsei. 

În aplicarea metodei se folosesc două categorii de semnalmente: anatomice 
şi funcționale. Pe lângă acestea, un rol important îl au semnele particulare, 
îmbrăcămintea şi obiectele portabile, ale căror caracteristici uşurează identificarea. 

Semnalmentele anatomice (statice) sunt reprezentate de trăsăturile exterioare 
ale corpului, capului, feței şi elementelor lor componente’ . 

Semnalmentele funcționale (dinamice) sunt trăsături care se manifestă în 
timpul efectuării anumitor mişcări sau desfăşurării anumitor activități, cum sunt 
mersul, vorbirea, activitățile lucrative, gesticulația etc. 

Semnele particulare se referă la variațiuni morfologice, infirmități sau anomalii 
ale trăsăturilor anatomice şi funcționale, dobândite ereditar ori ca urmare a unor 
afecțiuni patologice, leziuni traumatice sau intervenții chirurgicale. Apariția lor 
poate fi însă şi rezultatul acţiunilor voluntare de tatuare a unor semne cu diferite 
semnificații. 

Semnalmentele se descriu din punct de vedere anatomic, funcţional şi al 
semnelor particulare, utilizându-se o terminologie precisă, unică şi unitară. 
Descrierea se face într-o succesiune logică, începând cu semnalmentele referitoare 
la aspectul exterior al persoanei (configuraţia de ansamblu a corpului), capul şi 
elementele sale faciale, umerii, membrele superioare şi inferioare, semnele 
particulare de la nivelul acestora şi continuând cu semnalmentele funcționale, 
îmbrăcămintea şi obiectele portabile. 

Semnalmentele anatomice se descriu din față şi din profil, avându-se în 
vedere forma, dimensiunile, înclinația, plasamentul, particularitățile şi atunci când 
este cazul, culoarea? . Forma se apreciază în raport cu figura geometrică în care 
poate fi încadrat detaliul analizat: pătrat, dreptunghiular, rotund, rombic etc. 
Dimensiunea se descrie de regulă în funcţie de detaliile învecinate, utilizându-se 
termenii „mare, mijlocie, mică” şi eventual „foarte mare sau foarte mică”. 
Plasamentul se apreciază după planurile imaginare verticale şi orizontale care 
trec pin elementul descris, şi după poziția pe care o are față de elementele aflate 
în apropierea sa. 

Întocmirea unui portret vorbit cât mai apropiat de realitate depinde pe de o 
parte de condiţiile existente în locul din care se face observarea şi cel în care 
se află persoana observată, iar pe de altă parte, de aptitudinile victimei sau 
martorului ocular de a percepe, memora şi reda semnalmentele acesteia. Astfel, 


1 C. Dumitrescu, E. Gacea, Elemente de antropologie judiciară, Editura Ministerului de 
Interne, Bucureşti,1993, pag.13 


2 Dimensiunile se referă la lungimea, lățimea, înălțimea şi grosimea diferitelor elemente 
constitutive ale corpului uman, sau ale elementelor faciale. 

fidelitatea înregistrării în memorie a semnalmentelor este influențată în primul 
rând de condiţiile de lumină şi meteorologice, depărtarea față de locul în care se 
desfăşoară activitatea ilicită, îmbrăcămintea şi poziția persoanei observate şi 
durata percepției. În al doilea rând, este influențată de particularitățile psihologice 
şi vârsta persoanei care face observarea, de starea de sănătate a organelor care 
participă la percepție (în special văzul şi auzul), gradul de instruire, cultură 
generală, profesia şi experiența de viață, precum şi de stările de oboseală, ebrietate 
etc. 

Reuşita metodei depinde totodată de momentul în care se face ascultarea 
victimei sau martorului, deoarece odată cu trecerea timpului, o parte din trăsăturile 
exterioare percepute se şterg din memoria acestora. Dacă este posibil, ascultarea 
trebuie să se facă imediat sau într-un moment cât mai apropiat de cel al comiterii 
faptei. 


2. Descrierea semnalmentelor anatomice (statice). 

În categoria semnalmentelor anatomice sunt incluse: sexul, vârsta, talia, 
constituția fizică, ținuta corpului şi liniile de contur ale acestuia, umerii, membrele 
superioare şi inferioare capul şi elementele sale faciale. 

Sexul poate fi bărbătesc sau femeiesc şi se determină prin observare directă 
sau dacă este cazul, prin constatare medico-legală. La observarea directă se au 
|. în vedere vocea, proeminenţa pieptului, coafura, machiajul, mersul, vestimentația, 
încălțămintea etc. 

Vârsta se apreciază după datele anatomice ale persoanei. Pentru corecta 
lor interpretare se solicită sprijinul medicului legist?, deoarece corelația dintre 
vârsta aparentă şi cea biologică poate fi modificată de o mare diversitate de 
factori?. Din acest motiv vârsta sa apreciază cu o anumită marjă de eroare: 
3 ani pentru persoanele cu vârsta între 14-30 ani; 5 ani pentru cele care au între 
30-60 de ani; 10 ani pentru persoanele peste 60 ani. 

Talia (înălțimea, statura). Potrivit mediei actuale de înălțime, talia se apreciază 
ca fiind înaltă dacă are valori de peste 1,80 m, mijlocie între 1,70-1,80 m şi 
scundă sub 1,70 m (la femei, valorile se scad cu 5cm; încadrarea taliei într-una 
sau alta din clasele amintite se face scăzând din valoarea reală, proeminența 
coafurii, înălțimea tocurilor, pălăriilor, căciulilor etc.). 

Constituţia fizică (corpolența) depinde de dezvoltarea sistemului osos, 
muscular şi a țesutului adipos. Ea poate fi robustă (solidă), atletică (mijlocie) şi 


slabă (astenică). 


1 Portretul vorbit poate fi întocmit chiar la locul săvârşirii infracţiunii. 

2 A. Ciopraga, |. lacobuţă, op. cit., pag. 211 

3 Printre aceştia se numără condiţiile de viață, de mediu şi de muncă, tipul constituțional 
şi starea generală a organismului, bucuriile şi suferințele omului etc. (În acest sens, a se vedea 
Mina Minovici, Tratat complet de medicină legală, vol. II, Bucureşti, 1930). 

Aspectul general al persoanei (finuta) este influențat de profesia şi 
îndeletnicirile cotidiene, sporturile pe care le practică sau mediile pe care le 
frecventează, constituția fizică şi armonia mişcărilor etc. Astfel, ținuta poate fi 
descrisă ca fiind elegantă, greoaie, atletică, sportivă, de intelectual, funcționar, 
ofițer, balerin ş.a.m.d. 

Liniile de contur ale corpului sunt imprimate de forma şi ţinuta coloanei 
vertebrale, în raport de care se deosebesc contururi drepte, încovoiate, cocoşate 
sau cu piept proeminent. 

Umerii se descriu după lățime (mare, mijlocie, mică), înclinație (orizontali, 
ridicați, coborâți,) şi eventuale asimetrii (de exemplu umărul drept mai ridicat 
decât cel stâng). 

Membrele superioare şi inferioare se apreciază după lungime, grosime şi 
particularități: lungimea exagerată a degetelor, polidactilia sau degetele lipsă, 
picioare cu lungimi diferite sau în formă de „X”, „K” „O”, „( )” etc. 

Capul şi elementele faciale (detaliile figurii umane). 

Capul se descrie după forma pe care o are la observarea din față şi din 
profil. 

Privit din față, capul poate fi încadrat într-una din următoarele forme: oval 
lat sus sau jos, rotund, pătrat, dreptunghiular, triunghiular sau rombic. Aceste 
forme se apreciază în funcţie de lățimea figurii umane şi dezvoltarea țesutului 
adipos în zona oaselor parietale, zigomatice şi extremitățile mandibulei, precum 
şi în funcţie de distanța dintre linia de inserţie a părului şi vârful bărbiei. 

La observarea din profil, conturul capului poate fi normal (rotunjit), alungit, 
țuguiat (foarte alungit), occipital turtit, bombat şi parietal turtit. 

Detaliile figurii umane. Figura umană (fața) cuprinde trei zone: zona frontală, 
delimitată de linia de inserţie a părului şi arcadele sprâncenoase; zona nazală 
care se întinde între rădăcina şi baza nasului: şi zona bucală aflată între baza 
nasului şi vârful bărbiei. În condițiile unei dezvoltări armonioase, cele trei zone 
sunt egale, însă cel mai adesea ele au dimensiuni diferite (oricare din aceste 
zone poate fi mai mare sau mai mică de 1/3). Aceste disproporţii sunt reținute 
mai uşor de către victimă sau martor şi facilitează activitatea de recunoaştere a 
făptuitorului. 

Profilul celor trei zone ale figurii umane poate fi ortognat (caracterizat de 
dezvoltarea normală şi proporţională a țesutului osos din zonele respective), 
prognat (la care maxilarele sau arcadele dentare prezintă o proeminență sub 
formă de bot) sau retrognat (datorită insuficientei dezvoltări a mandibulei, bărbia 
se află într-o poziție posterioară față de frunte). 

Un alt detaliu al figurii care are o valoare deosebită pentru recunoaştere şi 
identificare, este profilul fronto-nazal. Configuraţia acestui profil se apreciază 
după aspectul pe care îl are linia formată de conturul frunții şi dosul nasului, și 

după profunzimea rădăcinii nasului. El poate fi continuu, unghiular, arcuit, frânt, 
paralel sau ondulat! . 

Fiecare detaliu al figurii umane se examinează separat, începând cu cele 
care se află în plan superior şi terminând cu cele din plan inferior. Astfel: 

Părul se descrie după natură (drept, ondulat, buclat, creț), linie de insertie 
(dreaptă, ascuțită, circulară în sus sau în jos, ondulată), lungime, grosime, desime, 
culoare? şi felul în care este coafat (pe spate, adus în față, într-o parte cu cărare 
falsă sau bine delimitată etc.). În caz de calviţie, se observă întinderea şi zona 
capului pe care o afectează. Ea poate fi totală, frontală, frontal-parietală sau 
occipitală. Odată cu părul se mai descriu forma, lungimea şi direcția perciunilor. 

Fruntea se descrie din față şi din profil, avându-se în vedere înălțimea, 
lățimea, înclinația, conturul şi particularitățile. Înălțimea şi lățimea pot fi apreciate 
ca mari, mijlocii, mici, înclinația ca verticală, retrasă sau proeminentă, iar conturul 
ca arcuit (convex), sau concav. Ca particularități ale frunţii se descriu numărul 
ridurilor, forma şi distanța dintre ele, proeminenta boselor frontale şi a arcadelor 
sprâncenoase. 

Ochii se descriu după formă, dimensiuni, distanță interoculară, culoare, 
particularități, profunzime precum şi după amplasarea lor față de rădăcina nasului. 

Forma este influențată atât de poziția comisurilor interne şi externe ale 
ochilor, cât şi de forma pleoapelor. Astfel, ochii pot fi: drepți (cu comisuri orizontale), 
oblici (cu comisurile interne sau externe coborâte) ori migdalați. 


Distanţa interoculară - reprezentată de distanţa dintre cei doi ochi - este o . 


caracteristică mai greu de perceput, ea fiind sesizată atunci când dimensiunile ei 
sunt foarte mari sau foarte mici. 

Culoarea ochilor este dată de pigmentaţia irisului. Astfel, ochii pot fi: albaştri 
închis sau deschis, verzi, căprui închis sau deschis, negri, cenușii etc.3 Culoarea 
roşie a ochilor este pasageră şi se datorează stărilor nervoase, de ebrietate sau 
oboseală, mediului toxic în care se află persoana etc. 

Ca particularități, se descriu defectele anatomice şi funcționale referitoare 
la mărimea sau culoarea diferită a ochilor (ochi ceacâri), lipsa unui ochi, opacitatea 
corneei, strabism“ (privire crucişă, şaşie) etc. 

Profunzimea ochilor se apreciază în raport cu aşezarea lor în orbite. Astfel, 
ochii pot fi înfundaţi, proeminenţi sau cu amplasare normală. 


1 La profilul paralel sau la cel unghiular, rădăcina nasului are o profunzime mare. 
2 Se reține inclusiv faptul dacă este vopsit, decolorat, bine întreținut, ori dacă părul are 


şuvițe de altă culoare etc. 
3 C. Suciu, op. cit., pag. 429. | | a 
4 Defect de vedere care poate afecta unul sau ambii ochi, caracterizat de lipsa paralelismului 
dintre axele globilor oculari. Din acest motiv, privirea poate fi spre dreapta ori spre stânga. 
Strabismul poate fi corectat cu ajutorul unor ochelari speciali sau prin intervenţie chirurgicală. 

Pleoapele se descriu din punct de vedere al deschiderii, dimensiunilor, 
amplasării şi particularităţilor. De obicei, se rețin caracteristicile mai uşor de 
sesizat, cum sunt: grosimea mare a pleoapelor, culoarea lor deosebită, existența 
unor inflamații cronice, prezența pungilor simple sau duble sub pleoapele inferioare, 
faptul că sunt coborâte pe ochi ș.a.m.d. | | 

Genele se apreciază după lungimea, grosimea, culoarea, densitatea ŞI 
orientarea firelor de păr (în sus sau în jos). Atunci când este cazul se menționează 
dacă sunt rimelate ori false. 

` Sprâncenele se examinează avându-se în vedere, forma, amplasarea, 
grosimea, lungimea, direcția, depărtarea, culoarea şi eventualele particularități. 

Forma se apreciază după conturul general al sprâncenelor şi poate fi: 
rectilinie, unghiulară, arcuită sau şerpuită. i 

Amplasarea se descrie după aşezarea sprâncenelor în raport cu globii 
oculari (ridicate, coborâte) şi după poziţia lor reciprocă (în acelaşi plan sau în 
planuri diferite). | 

Direcţia se observă după felul în care sunt orientate sprâncenele. Din acest 
punct de vedere, sprâncenele pot fi orizontale şi oblice interior sau exterior. La 
descrierea acestui detaliu se are în vedere că direcția poate fi modificată prin 
pensare sau desenare. 

După depărtare, sprâncenele pot fi: normal depărtate, apropiate, reunite 
sau depărtate. 

Culoarea sprâncenelor este în general asemănătoare cu cea a părului de 
pe cap, însă poate fi modificată prin vopsire (în special la femei). 

Ca particularități ale sprâncenelor, pot fi amintite sprâncenele abundente 
(stufoase) şi cele cu ţepi. Uneori sprâncenele conțin un număr foarte mic de fire, 
iar alteori lipsesc complet. 

Nasul este partea cea mai proeminentă a figurii umane, situată între obraji, 
frunte şi gură. Configurația nasului şi a elementelor care-l compun este specifică 
fiecărei rase umane. În cadrul aceleiaşi rase, morfologia nasului diferă de la un 
individ la altul. Datorită caracteristicilor pe care le prezintă şi uşurinței cu care 
sunt reținute, reprezintă un element valoros pentru identificare. 

La întocmirea portretului vorbit se descriu din față şi din profil, următoarele 
elemente componente: înălțimea nasului, înălțimea piramidei nazale, rădăcina, 
baza şi lățimea nasului, muchia nasului, nările şi eventualele particularităţi. 

Înălțimea este dată de distanța dintre rădăcina şi baza nasului. Ea poate fi 
mare, mijlocie sau mică. 

Înălțimea piramidei nazale (proeminența nasului) se observă din profil, şi se 
apreciază după distanța dintre vârful nasului şi punctul în care nările se contopesc 
cu fața. Ea poate fi mare, mijlocie sau mică. 

Rădăcina nasului este o adâncitură plasată între arcadele sprâncenoase. 
Ea se descrie atât din față cât şi din profil. La descrierea din față se are în vedere 
lățimea, iar din profil, profunzimea şi amplasarea în raport cu globii oculari (în 
acelaşi plan, în plan ridicat sau coborât). 

Baza nasului - situată la extremitatea inferioară - este conturată de linia 
care uneşte vârful nasului cu șanțul subnazal. La descriere se are în vedere 
lățimea şi orientarea ei. Aceasta din urmă poate fi: orizontală, ascendentă sau 
descendentă. 

Lățimea nasului este dată de distanța dintre extremitățile laterale ale nărilor 
şi se apreciază din față, cu termenii mare, mijlocie, mică. 

Muchia nasului este linia care uneşte rădăcina şi vârful nasului. La 
observarea din profil, aceasta poate avea o formă dreaptă (rectilinie), ondulată, 
concavă, convexă sau acvilină (coroiată). 

Nările se descriu având în vedere aripile lor, care se apreciază după plasament, 
(ridicate, coborâte) şi depărtare (normal depărtate, depărtate sau lipite). 

Ca particularități ale nasului pot fi amintite: nas în formă de şa; deviații de 
sept de natură congenitală sau traumatică; nas cu vârf bilobat, turtit sau în formă 
de sferă; aripi cărnoase; nări cu păr abundent; culoarea specifică a nasului (roşie 
sau vânătă), prezenţa pe piramida nazală a unor negi, aluniţe etc. 

Şanţul subnazal (distanţa naso-labială) este situat pe buza superioară, fiind 
delimitat de marginea exterioară a acesteia și baza nasului. Principalele sale 
caracteristici sunt înălțimea şi lățimea. Acestea se descriu ca fiind mari, mijlocii 
sau mici. 

Gura se descrie după mărime, mod de amplasare şi particularități. 
Amplasarea este dată de poziția comisurilor, gura putând fi cu comisuri orizontale, 
ridicate, coborâte (gură de peşte) sau asimetrice. Dintre particularităţile mai 
frecvent menționate în literatura de specialitate, pot fi amintite: gură în formă de 
inimă, gură oblică sau strâmbă, gură întredeschisă, gură de dimensiuni foarte 
mari etc. 

Buzele sunt formațiuni cărnoase care delimitează gura, acoperă dinții şi 
reproduc forma arcadelor alveolo-dentare.! La buze se descriu grosimea, proemi- 
nența şi particularitățile. Proeminența se apreciază atât pentru fiecare buză în 
parte, cât şi pentru ambele buze. Ca particularități pot fi amintite buza de iepure, 
buza superioară foarte ridicată ori cea inferioară foarte coborâtă, buze crăpate 
ş.a. 

Dinţii. Atunci când pot fi observați? se descriu după lățime, formă, depăr- 
tare, culoare şi eventuale asimetrii sau suprapuneri. Se precizează de asemenea 


1 Dicţionarul explicativ al limbii române, ediția a Il-a, Editura Universul Enciclopedic, 
Bucureşti, 1996, pag. 122;. 

2 În timpul vorbirii pot fi observați de regulă incisivii şi caninii, însă nu trebuie exclusă 
posibilitatea observării unui număr mai mare de dinţi atunci când persoana râde, cască sau chiar 
când mănâncă. 

lipsa anumitor dinţi, existența unor dinți crăpați sau rupți, a lucrărilor dentare, a 
tartrului, cariilor ş.a.m.d. 

Bărbia este parte a feței, formată de proeminența maxilarului inferior. 
Descrierea ei se face din față şi din profil, sub aspectul înălțimii, lățimii, înclinației 
şi particularităţilor. Înălţimea şi lățimea se apreciază din faţă, iar înclinația din 
profil (după înclinație bărbia poate fi verticală, retrasă sau proeminentă). Ca 
particularități ale bărbiei pot fi amintite: bărbie dublă, bilobată, cu gropiță, bărbie 
plată, răsucită, alungită şi ascuțită. 

Barba, formată de părul care creşte pe bărbie şi obraji, se descrie după 
mărime, formă, şi culoare. După lungimea firului de păr, barba poate fi mare, 
mijlocie sau mică. Atunci când părul este lung şi acoperă toată fața, barba este 
„plină”. Dacă părul este tăiat scurt şi acoperă toată fața, este denumită barbişon, 
iar când conturează doar mandibula, guler (zgardă). Barba este de tip „cioc” 
când acoperă doar bărbia, sau de tip „muscă” dacă se prezintă sub forma unui 
smoc de fire sub buza inferioară. 

Mustaţa se descrie după formă, mărime, plasament, mod de întreținere şi 
culoare. Ca formă ea poate fi dreaptă, arcuită, răsucită cu vârfurile în sus sau 

în jos, „coadă de rândunică” sau „muscă” (un mănunchi de fire de păr plasat în 
zona mediană a nărilor). În privința plasamentului şi modului de întreținere, 
mustățile pot fi pline şi coborâte (lăsate pe gură) sau tăiate scurt pe buză. 

Urechile sunt organe de auz şi de echilibru, situate simetric de o parte şi 
alta a capului. Pavilionul extern al urechii deşi este format din mai multe cartilagii, 
este imuabil ca formă, în sensul că rămâne neschimbat toată viața. El are un 
pronunțat caracter individual, practic neexistând două urechi identice. 

Din punct de vedere criminalistic, se examinează caracteristicile referitoare 
la mărimea, forma şi depărtarea pavilionului extern al urechii față de cutia craniană, 
precum şi caracteristicile morfologice ale elementelor care-l compun. 

Mărimea urechilor este dată de înălțimea şi lățimea pavilionului extern şi se 
apreciază cu termenii: mare, mijlocie, mică. 

Forma se analizează în raport cu conturul pe care-l are helixul (marginea 
pavilionului). Ea poate fi ovală, rotundă, triunghiulară, sau rectangulară (adică 
pătrată sau dreptunghiulară). 

Depărtarea este dată de distanţa dintre pavilionul extern al urechii şi cutia 
craniană. În funcţie de această distanţă urechile pot fi total depărtate, depărtate 
superior sau inferior, normal depărtate sau lipite. 

Ca particularităţi vor fi reţinute şi descrise: forma ascuţită a pavilionului în 
partea superioară, absența totală sau parțială a pavilionului, hipertrofiera sau 
atrofierea pavilionului, existența unor pavilioane cu margini crestate etc. 

Pavilionul extern al urechii este compus din helix, antehelix, tragus, 
antetragus, lob şi concă. Fiecare dintre acestea are o mare diversitate de forme, 
dimensiuni şi configuraţie morfologică. 

Helixul conturează marginea pavilionului extern al urechii şi se analizează 
după lungimea şi lățimea cutei cartilaginoase. 

Antehelixul este proeminenţa cartilaginoasă situată în interiorul pavilionului, 
paralel cu helixul. El poate avea formă rectilinie, concavă sau convexă. Ca 
particularități ale antehelixului, se descriu: aderenţa la helix, lipsa, hipertrofierea 
sau atrofierea. 

Tragusul se prezintă sub forma unui cartilagiu triunghiular şi proeminent, 
care acoperă parțial canalul auditiv. El se descrie după volum (uneori este şters, 
aproape absent, alteori bine conturat) după formă (ascuţită, bifurcată sau cu 
păr). 

Antetragusul este o proeminență cartilaginoasă de dimensiuni variabile, 
situată în partea inferioară a scoicii urechii, opus tragusului şi deasupra lobului. 
La descrierea lui se au în vedere înclinația (orizontală sau oblică), forma (concavă, 
rectilinie, convexă), dimensiunea (mare mijlocie, mică) şi particularitățile (legat 
de helix, cu păr abundent etc.). 

Lobul este o formaţiune cărnoasă situată la baza pavilionului extern al 
urechii. El se descrie după mărime (mare, mijlocie, mică), formă (oval, rotunjit, 
ascuțit, pătrat), aderenţă la cutia craniană (lipit, semilipit sau liber) şi particularități 
(perforat, ridat, crestat, păros, cu aluniţe sau negi). 

Conca (orificiul canalului auditiv extern) se apreciază după mărime (mare, 
mijlocie mică), profunzime (împinsă înapoi, foarte profundă) şi particularități 
(atrofiată, sau de-a curmezişul). 


3. Descrierea semnalmentelor funcționale (dinamice). 

Din această categorie fac parte: ţinuta generală a corpului, poziția capului, 
expresia fizionomiei, mersul, gesticulaţia, vocea şi vorbirea şi obişnuinţele în 
diverse activități. 

Ținuta generală a corpului este o caracteristică relativ constantă, specifică 
în special persoanelor adulte. Ea se manifestă în timpul mersului, vorbirii, 
desfășurării activităților profesionale şi chiar în timpul repaosului. Ținuta corpului 


1 Helixul se împarte în helixul originar (cuprinde zona dintre concă şi vârful urechii), 
helixul superior (se întinde de la vårful urechii până la îndoitura dinapoi a acesteia) şi helixul 
posterior (începe de la îndoitura dinapoi a urechii și se termină în dreptul lobului). Ele sunt 
extrem de variate ca lungime, lățime şi particularități, printre acestea din urmă putând fi 
enumerate: helix cu tuberculi, nodozități sau diverse alte proeminențe, helix ascuțit, rotunjit ori 
sub formă de echer etc. 

este influențată de starea de contractare a mușchilor, starea de sănătate fizică 
şi psihică, poziția capului, gradul de sincronizare a mişcărilor şi profesie. În 
raport cu atitudinea pe care o exprimă, ținuta generală a corpului poate fi 
condescendentă, agresivă, fermă, servilă, rigidă, flexibilă, cochetă, sportivă etc. 
Poziția capului este o caracteristică de sine stătătoare atunci când prin 
constanța cu care se manifestă, domină tinuta generală a corpului. Poziția capului 
poate fi: dreaptă (bățoasă), aplecată înainte, înapoi, spre stânga sau spre dreapta. 
Ca particularități, vor fi reținute şi descrise mişcările involuntare ale capului, 
cauzate de diverse afecțiuni medicale, cum sunt tremurul capului, sau ticurile 
nervoase constând din mişcarea capului la anumite intervale de timp etc. 
Expresia fizionomiei (mimica) este imprimată de totalitatea trăsăturilor feţei. 
Ea oglindeşte în mare măsură starea psihică a persoanei precum şi atitudinea 
ori tipul de comportament față de evenimentele la care asistă, sau față de 
interlocutor. În general, expresia fizionomiei este constantă, dar poate fi adaptată 
în raport de împrejurări, prin schimbarea gradului de contractare a muşchilor 
fetei, modificarea expresiei privirii şi buzelor, mişcarea sprâncenelor, urechilor 
etc. Expresia fizionomiei poate fi calmă, enervată, flegmatică, mirată, confuză, 


“A distrată sau obosită! 


Expresia privirii şi a buzelor este influențată de personalitatea şi particu- 
laritățile psihologice ale persoanei, vârstă, stări emoționale, diverse afecțiuni 
medicale (îndeosebi de ordin psihic) etc. Privirea poate fi descrisă ca fiind tandră, 
răutăcioasă, furioasă, bănuitoare, întrebătoare, cercetătoare, rezervată etc. 

Expresia buzelor este de obicei relaxată, dar poate exprima şi atitudini 
ironice, sau diverse stări afective (bucurie, tristețe, enervare). Uneori, expresia 
buzelor este sugerată de o serie de mişcări suplimentare, cum ar fi de exemplu 
muşcatul buzelor, rictusul (râsul forțat), suptul dinților etc. 

Mersul este un stereotip dinamic care constă dintr-un ansamblu de mişcări 
efectuate de corp în timpul deplasării. Din punct de vedere criminalistic, interesează 
atât mişcarea picioarelor, cât şi mişcările suplimentare ale mâinilor, umerilor, 
capului și bazinului. Printre caracteristicile generale şi particulare ale mersului se 
descriu: ținuta generală a mersului (bărbătesc, femeiesc, normal, greoi, rigid, 
degajat, legănat etc.); lungimea, lățimea, uniformitatea paşilor şi unghiul de mers; 
amplitudinea mişcărilor pe care le fac mâinile în timpul mersului; ondulaţiile 
bazinului; poziția capului şi corpului în mers (dreaptă, aplecată) etc? . 

Gesticulația constă dintr-o serie de mişcări ale mâinii, capului, umerilor, 
frunţii etc. Ea exprimă o idee, un sentiment, o intenţie sau o intervenție activă, 


1 C. Panghe, C. Dumitrescu, op. cit., pag.99 


2 Numărul şi valoarea acestor caracteristici depind de morfologia piciorului, particularitățile 


ile muscular loco-motor şi ale celui nervos, eventualele afecțiuni medicale sau infirmități 
ice etc. 

înlocuind uneori vorbele sau dând mai multă expresivitate vorbirii! . Există o mare 
diversitate de gesturi voluntare sau involuntare, strâns legate de gândire şi ideile 
exprimate, ori de stările psihice de moment: frecarea mâinilor ori mişcarea ritmată 
a acestora, ridicarea frecventă a umerilor sau sprâncenelor, mişcarea mărului lui 
Adam, mişcarea capului, clipirea rapidă, aranjatul unor şuvițe de păr reale sau 
imaginare, încruntarea frunții, joaca cu diverse obiecte etc. Sunt de asemenea 
incluse în această categorie, gesturi ca: scărpinatul, scobitul în nas, gură sau 
ureche, roaderea unghiilor, apropierea repetată a degetelor de gură ş.a. 

Gesticulația se descrie după frecvență, amplitudine, intensitate, rapiditate şi 
constanță. 

Vocea şi vorbirea reflectă un mare număr de caracteristici particulare relativ 
stabile, pe baza cărora o persoană poate fi recunoscută şi identificată. 

Vocea este formată dintr-un ansamblu de sunete emise de om, generate de 
energia sonoră creată la nivelul laringelui prin vibrația coardelor vocale. Sunetele 
emise de o persoană au un caracter strict individual. În funcţie de vorbitor, vocea 
poate fi: bărbătească? femeiască, de copil, adult sau bătrân. Fiecare dintre 
acestea se diferențiază după timbru, intensitate, mod de comportare a coardelor 
vocale, particularități congenitale şi afecțiuni medicale ale aparatului fonorespirator 
(polipi, vegetații adenoide, laringită, faringită, răguşeală etc.). Astfel, există voci 
ample, clare, suple, înfundate, nazalizate, guturale (emise din fundul gâtului), 
bitonale şi răguşite. 

Caracteristicile vocii sunt analizate de regulă în laborator cu ajutorul sono- 
grafelor, însă ele pot servi şi la recunoaşterea persoanei de către martori, victimă, 
rude sau cunoştinţe apropiate. 

Vorbirea este o înşiruire de cuvinte care exprimă gânduri, idei, sentimente 
etc. Ea diferă de la o persoană la alta în funcţie de eventualele malformații ale 
limbii, disproporțiile dintre maxilare, şi modul de respectare a regulilor gramaticale. 
Din acest punct de vedere, vorbirea poate fi: clară, greoaie, leneşă, rapidă, 
bâlbâită, peltică, şuierată; cu rostirea incompletă a cuvintelor ori cu înlocuirea 
unor consoane cu altele; în fraze scurte corecte sau incorecte; cu anumite accente 
şi intonații; în fraze lungi şi confuze; cu erori gramaticale; cu folosirea unor 
dialecte, neologisme sau cuvinte străine etc. 

Obişnuințele în diverse activități sunt deprinderi formate în timpul activităților 
cotidiene sau cu ocazia practicării unor profesii. Aşa sunt de exemplu: toaleta 
îngrijită sau neîngrijită; aşezarea creionului după ureche în cazul tâmplarilor; 
modul de a aprinde, ţine şi stinge ţigara, ori de folosire a țigaretului şi pipei în 
cazul fumătorilor; exsalivația frecventă etc. 


1 Dicţionarul explicativ al limbii române, op. cit., pag. 420. 
2 La bărbaţi pot fi întâlnite şi voci eunocoide. 

În categoria semnalmentelor dinamice sunt incluse şi ticurile nervoase, 
constând din mişcarea convulsivă a mușchilor feței, ochilor şi gurii, mişcarea 
involuntară a capului, tusea repetată în timpul vorbirii după rostirea unui anumit 
număr de fraze sau propoziţii etc. 


4. Semnele particulare. După cum reiese din activitatea practică a organelor 
judiciare, semnele particulare sunt observate, memorate şi redate mult mai fidel 
decât semnalmentele anatomice şi funcţionale. Din acest motiv, ele au o valoare 
identificatoare sporită şi facilitează în mod considerabil activitatea de recunoaştere 
a persoanei pe baza descrierii făcute de victimă sau martor. Semnele particulare 
se descriu după natura, numărul şi forma lor, regiunea anatomică a corpului pe 
care o ocupă, dimensiuni, culoare, şi atunci când este cazul, după semnificație. 
Există două mari categorii de semne particulare: involuntare şi voluntare. 

Din prima categorie fac parte semnele particulare congenitale, cele apărute 
ca urmare a practicării unor profesii, a traumatismelor de natură mecanică, chimică 
sau termică, ori datorită intervențiilor chirurgicale. Printre acestea pot fi amintite: 
malformaţiile ori lipsa unor organe sau părți din acestea; culoarea specifică a 
pielii (de pe întregul corp sau în anumite regiuni anatomice); petele, negii, aluniţele 
sau alte semne din naştere; modificările funcţionale ale unor organe; ridurile 
a oculare, bucale şi faciale; bătăturile?; cicatricele; tatuajele involuntare 
etc“. 

În categoria semnelor particulare voluntare sunt incluse tatuajele efectuate 
în mod intenționat. Acest gen de tatuaj furnizează date cu privire la profesia, 
condiția socială a persoanei şi mediile pe care le frecventează. Ele sunt întâlnite 
îndeosebi la marinari, foşti deținuți, prostituate, bolnavi psihic şi mai rar la 
intelectuali. Tatuajele sunt extrem de diversificate ca formă, plasament, dimen- 
siuni? şi semnificație. În ceea ce privește semnificaţia, ea poate fi profesională, 
patriotică, istorică, erotică, afectivă, mistică, războinică, criminală sau homo- 
sexuală“ . 

Pe lângă tatuajele de acest fel, care au o mare stabilitate (ele persistă până 
la deces), în ultima perioadă de timp, în special în timpul sezonului cald, se 


1 Cizmarii au bătături deasupra genunchilor şi pe mâini, croitori şi frizerii pe mâini, fierarii 
în podul palmei etc. 

2 De exemplu, sunt considerate tatuaje involuntare: cele de natură medicală (coloraţia 
specifică a pielii datorată aplicării unor substanțe vezicante) şi cele care se formează și se fixează 
în piele datorită tragerilor cu o armă de foc de la distanţe mici, 

3 Există tatuaje aplicate pe organele genitale şi în regiunea pubiană ori fesieră, iar alteori 
ele acoperă întreaga suprafață a corpului (cu excepția palmelor, tălpilor şi pielii de pe cap). 

4 Tatuajele pot conține inscripții legare de o anumită profesie, figuri de eroi sau personalități 
istorice, simboluri amoroase, nume de femei, scene obscene, diverse lozinci, arme şi semne de 
luptă etc. 

practică desenarea sau aplicarea unor materiale adezive transparente cu diverse 
desene, scene sau simboluri, care pot fi folosite în activitatea de recunoaştere 
a persoanei. Valoarea identificatoare a acestora este însă redusă datorită 
caracterului lor temporar (pot fi îndepărtate prin spălare sau dezlipire). 

Activitatea de recunoaştere a persoanei pe baza semnalmentelor, este uneori 
îngreunată de măsurile luate de făptuitor pentru deghizarea înfățișării. Înfăţişarea 
persoanei poate fi „ascunsă” cu ajutorul cagulelor, perucilor, bărbilor şi mustăţilor 
false, prin vopsirea părului sau prin machiajul feţei. În literatura de specialitate" 
sunt menționate şi alte mijloace de deghizare, printre care se numără injectarea 
subcutanată în țesutul cărnos al nasului pentru a-i mări volumul şi a-i modifica 
linia de contur, şi chirurgia plastică?. 


5. Îmbrăcămintea şi obiectele portabile conțin numeroase caracteristici 
identificatoare, care completează tabloul informațiilor oferite de semnalmentele 
anatomice şi funcționale. 

În identificarea persoanei cu ajutorul metodei portretului vorbit se vor descrie 
toate obiectele de vestimentație, respectiv cele folosite pentru acoperirea capului 
şi corpului? , precum şi obiectele de încălțăminte. Se au în vedere următoarele 
caracteristici: tipul de îmbrăcăminte sau încălțăminte“ şi croiala acestora, culoarea 
şi materialele din care sunt confecționate, gradul de uzură, particularitățile apărute 
ca urmare a deteriorărilor mecanice, chimice sau termice, ori a reparațiilor la 
care au fost supuse, existența monogramelor, felul tălpii încălțămintei şi modul 
de prindere a acesteia etc. 

În identificarea persoanelor sau cadavrelor cu identitate necunoscută, o 
atenţie deosebită se acordă obiectelor portabile care conțin de multe ori mențiuni 
(nume, serii, date calendaristice etc.) uşor de recunoscut de rudele sau cunoştinţele 
apropiate. La acestea se vor mai preciza: felul, culoarea, greutatea şi caracte- 
risticile materialelor din care sunt confecționate. 


1 C. Suciu, op. cit., pag.442. 

2 Cagula împiedică perceperea detaliilor figurii umane, făcând imposibilă identificarea 
persoanei în cadrul expertizei fotografiei de portret vorbit. Portul perucii poate fi constatat relativ 
uşor datorită imobilității, rigidităţii şi aspectului mat al firelor de păr (în cazul perucilor din păr 
artificial) şi lipsei liniei de inserţie a acestuia. Intervenţiile chirurgicale estetice sunt practicate 
îndeosebi după comiterea infracţiunii şi vizează schimbarea aspectului exterior, al unor caracteristici 
particulare predominante de la nivelul ochilor, pleoapelor, buzelor, nasului ori altor elemente faciale. 
Ele pot fi însă constatate prin evidențierea cicatricelor liniare specifice inciziilor de la nivelul 


detaliilor modificate. DR o 
3 Când este posibil se descrie inclusiv lenjeria intimă (acest lucru este obligatoriu în cazul 


cadavrelor cu identitate necunoscută). | l 
4 Şapcă, pălărie, căciulă, palton, costum, pulover, fustă, rochie, pantof, adidas, bocanc, 


cizmă etc. PEN I PI 
5 Ele constau din inele, ghiuluri, lânțişoare, medalioane, broşe, ceasuri, pixuri şi stilouri, 


tabachere etc. La cutremurul major din martie 1977, inscripţiile de pe astfel de obiecte, au avut 
o pondere însemnată în identificarea victimelor. 

6. Metode tehnice utilizate în realizarea portretului vorbit. 

Tehnicile de întocmire a portretului vorbit se bazează în exclusivitate pe 
descrierea detaliilor figurii umane de către martor sau partea vătămată. 

Portretul schiţat (schița de portret). Metoda constă în desenarea unui portret 
de către un grafician, pictor sau o altă persoană cu calități plastice foarte bune, 
după descrierea persoanei care l-a văzut pe făptuitor. Portretul obținut se retuşează 
pe baza observaţiilor făcute de persoana care a descris semnalmentele, apoi se 
multiplică în vederea urmăririi şi prinderii făptuitorului. 

Identik-it-ul! şi Photo-identi-kit-ul sunt sisteme de identificare vizuală care 
folosesc mai multe seturi de folii transparente, pe care sunt schițate în zeci de 
variante, următoarele elemente ale figurii umane: părul, sprâncenele, ochii, nasul, 
gura împreună cu buzele, mandibula, bărbia, urechile, barba şi mustățile. Aparatul 
este prevăzut şi cu un set de folii transparente pe care sunt desenate diverse 
obiecte de acoperire a capului, ochelari etc. Persoana cu ajutorul căreia se 
întocmeşte portretul, consultă un album în care sunt schițate la o scară mai 
mică, detaliile faciale de pe foliile transparente. După selectare, se extrag foliile 
corespondente şi se suprapun pe un geam mat fixat într-un dispozitiv prevăzut 
cu o sursă interioară de iluminare. Portretul astfel obținut se retuşează şi se 
fotografiază în vederea identificării şi prinderii făptuitorului. 

Mimicompozitorul este o variantă perfecționată a identi-kit-ului, în care 
elementele faciale sunt înregistrate pe şase pelicule cinematografice. Imaginile 
acestora sunt proiectate prin suprapunere pe un ecran, prin intermediul unui 
panou cu comenzi electro-mecanice. Dispozitivul este prevăzut cu un aparat de 
tip polaroid, care asigură înregistrarea şi multiplicarea imaginii finale.2 

Fotorobotul este o altă metodă vizuală de alcătuire a portretului vorbit, care 
foloseşte un colaj de fotografii cu detalii faciale aparţinând unor persoane diferite. 

Într-o primă variantă, pentru alcătuirea portretului se utilizau fotografii care 
conțineau imaginile următoarelor regiuni ale figurii: fruntea şi părul; sprâncenele, 
ochii şi nasul; gura şi bărbia?. Ulterior s-au folosit fragmente fotografice care redau 
cinci sau chiar mai multe regiuni ale figurii. 


"Tehnica identi-kit a fost pusă la punct în SUA, de către şeriful Mc Donald, care a observat 
că din plan frontal, detaliile figurii umane prezintă o serie de caracteristici comune unui mare 
număr de persoane, în raport de aria geografică în care se află acestea. 

2 |denti-kit-ul şi Mimicompozitorul fiind de producție americană, nu au dat rezultatele scontate 
în România deoarece trăsăturile antropologice ale feţei (în special la rasa negroidă) diferă destul 
de mult de cele ale populației din estul Europei. Cu toate acestea s-au obținut o serie de rezultate 
prin folosirea unor variante româneşti, realizate în cadrul serviciilor de criminalistică din 
inspectoratele județene de poliție. (În acest sens, C. Dumitrescu, E. Gacea, op. cit., pag. 47. 

3 Se foloseau 50 de fotografii provenind din prima zonă, 200 din cea de a doua și 100 din 
a treia. C. Panghe, realizarea portretului vorbit la fața locului, în Tratat practic de criminalistică, 
vol. |, opere citete, pag.114. 

Pentru alcătuirea portretului, victima sau martorul selectează din multiplele 
variante pe care le examinează, fotografiile care sunt mai apropiate de semnal- 
mentele pe care le-a reținut, iar specialistul le îmbucşează, imaginea astfel obținută 
fiind apoi retuşată şi multiplicată. 

Foto-fit-ul este un aparat asemănător fotorobotului. Acesta folosește imagini 
diapozitivate ale detaliilor faciale, care pot fi asamblate după diverse forme 
geometrice, ceea ce permite realizarea mai multor variante de colaje fotografice. 

Portretul robot computerizat. Utilizarea tehnicilor de calcul pentru identificarea 
persoanei după semnalmente prezintă următoarele avantaje: 

- uniformizează şi obiectivează metodologia de întocmire a portretului robot, 
prin utilizarea unor soft-uri special create în acest sens; 

- combină rapid detaliile faciale înregistrate fotografic cu cele schițate grafic, 
«oferind posibilitatea efectuării electronice a retuşărilor solicitate de martor sau 

\ partea vătămată; 

- asigură procesarea imaginilor în vederea îmbunătățirii calității lor; 

- permite alcătuirea de portrete robot ale adulţilor, îndeosebi pe baza unor 
fotografii efectuate în perioade de timp îndepărtate de momentul identificării! ; 

- facilitează organizarea unei cartoteci electronice cu imagini ale recidiviştilor, 
persoanelor date în urmărire, dispărute de la domiciliu, sau a persoanelor şi 
cadavrelor cu identitate necunoscută, permiţând în acelaşi timp stocarea unor 
informații despre acestea; 

- asigură valorificarea superioară a datelor obținute de la martor sau victimă, 
prin confruntarea lor cu datele stocate în calculator. Consultarea cartotecii 
electronice poate conduce la identificarea operativă a persoanei, fără a mai fi 
nevoie să se întocmească portretul vorbit (activitate laborioasă, mare consuma- 
toare de timp). 

Cele mai răspândite sisteme de calcul utilizate în prezent la întocmirea 
portretului robot sunt MACINTOSH PLUS, SIGMA şi IBM, primul fiind introdus şi 
în România. 

Sistemul IMAGETRAK este un sistem digital de căutare şi identificare a 
persoanei, integrat la nivel naţional prin intermediul unor staţii de lucru conectate 
la sistemul AFIS 2000. Sistemul permite organizarea unor baze de date în care, 
pe lângă fotografia şi semnele particulare ale persoanei, sunt stocate datele de 
stare civilă şi antropometrice ale acesteia. 

La introducerea unei persoane în baza de date, sistemul semnalează dacă 
aceasta este sau nu înregistrată. În cazul în care este deja înregistrată, se 
adaugă o fotografie recentă, executată din plan frontal şi se operează modificările 


1 C. Duca - Aparatură criminalistică modernă şi sisteme de procesare a imaginilor, în 
Revista de criminalistică nr. 4/2000, pag. 29-30. E. Stancu, op. cit., pag. 171. 

apărute în legătură cu celelalte date de stare civilă. De asemenea, de la persoana 
fotografiată se prelevă pe o fişă tip, impresiunile papilare ale degetelor mari de 
la mâna dreaptă şi stângă. 

Server-ul central al sistemului este alcătuit din 3 module: a) PHOTO- 
SERVER-ul - pentru stocarea şi regăsirea fotografiilor, b) OFDBSERVER-ul — 
pentru stocarea şi regăsirea datelor despre persoană; c) FAMPSERVER-ul, pentru 
căutare, regăsire şi compunere facială. 

În baza centrală de date pot fi stocate datele de stare civilă a peste 500.000 
de persoane şi câte 6 fotografii pentru fiecare dintre acestea (3 redau imaginea 
facială din plan frontal, profil dreapta şi stânga, iar celelalte, diverse semne 
particulare, cum sunt: negi, aluniţe, cicatrice, tatuaje etc.) Sistemul poate fi accesat 
de la oricare din staţiile de lucru existente la fiecare judeţ. El oferă posibilitatea 
căutării şi identificării rapide a persoanei după semnalmente, date de stare civilă 
şi fotografie, cu ajutorul algoritmului de recunoaştere facială. Totodată, oferă 
posibilitatea întocmirii portretului robot. 

Algoritmul de recunoaştere facială (faceprint) este construit pe baza unui 
cod numeric, obţinut prin măsurarea distanțelor dintre 80 de puncte nodale ale 
feței. La efectuarea măsurătorilor se iau ca repere, distanța dintre ochi, lățimea 
nasului, adâncimea ochilor, oasele feţei, linia maxilarului etc. Pentru obținerea 
faceprint-ului sunt suficiente 14-20 de puncte nodale. Faceprint-ul nu este 
influențat de culoarea fotografiei sau pielii, de rasă, vârstă , machiaje, păr facial, 
ochelari, ori sursa de preluare a imaginii (scanner, cameră foto sau video). 


Puncte nodale utilizate la întocmirea faceprint-ului. 

7. Tehnici biometrice de identificare a persoanei. 

Tehnicile biometrice se folosesc la verificarea şi stabilirea operativă a 
identității unei persoane, prin procesarea automată a unor caracteristici anatomice 
şi funcționale. Cele mai răspândite sisteme biometrice au la bază un șablon de 
identificare (denumit template), care se obține prin codificarea caracteristicilor 
irisului, retinei şi amprentei digitale. Există de asemenea sisteme biometrice care 
codifică geometria mâinii, figura umană, vocea și semnătura, însă acestea au o 
răspândire mai redusă”. 

Identificarea după iris şi după retină. 

Irisul are o morfologie unică şi irepetabilă, care exclude posibilitatea existenţei 
a două irisuri identice (chiar la aceeași persoană). El conţine peste 400 
caracteristici distincte, dintre care aproximativ 260 pot fi înregistrate şi codificate 
după criterii matematice, cu ajutorul unui algoritm. Printre caracteristicile care 
servesc la alcătuirea codului, pot fi amintite: arcuirea variabilă a ligamentelor, 
existența unor proeminențe liniare (creste), şanţuri sclerale, striații, fibre de 
colagen, filamente, pistrui, fosete, gropițe, cripte (suprafeţele întunecate de pe 
iris) etc. 

Codul de identificare se obține cu ajutorul unor camere fotografice prevăzute 
cu un sistem special de captare şi procesare a imaginii irisului?. Sistemul 
calculează poziția ochilor şi localizează marginile pleoapelor şi irisului, conturând 
circular imaginea acestuia. El asigură totodată eliminarea zonelor în care se 
reflectă lumina sau genele, iar prin intermediul unui algoritm, stabileşte codul de 
identificare a irisului* . Acest cod este căutat în baza de date a calculatorului, iar 
în cazul unei stocări anterioare, identifică persoana suspectă. 

Retina conţine pe suprafața sa o multitudine de vase de sânge cu structură 
şi dispunere extrem de variate. Ele formează o adevărată hartă, care diferă de 


1 Unele tehnici biometrice oferă posibilitatea codificării caracteristicilor pe care le au anumite 
elemente de proveniență industrială, cum este cazul lentilelor de contact. În acest sens, 
E. Stancu, G. Matei, Evoluţii în sistemele de identificare biometrică nord americane, în broşura 
Rolul şi contribuția probelor criminalistice şi medico-legale în stabilirea adevărului, Editura 
Luceafărul, Bucureşti 2005, pag.52 şi urm. 

2 Pentru a înregistra imaginea irisului, persoana a cărei identitate trebuie stabilită este 
solicitată să privească de la o distanță de 15-35 cm înspre camera fotografică. Imaginea irisului 
poate fi însă captată şi într-o manieră ascunsă, cu ajutorul mai multor camere care se focalizează 
asupra lui. În acest ultim caz subiectul se poate afla în orice loc, pe o rază de cel mult 1m față 
de camere. 

3 Sistemul biometric de identificare a peroanei după iris a fost testat pe un mare număr de 
subiecți (peste două milioane), identificarea fiind certă în procent de 100%. J. Daugman — High 
confidence visual recognition of person by a test of statistical independence, IEEE Transaction on 
Patern Analysis and Machine Intelligence, vol.15 nr.11, 1993 pag.1148-1160; E. Stancu, G. Matei, 
op. cit., pag. 55. 

la un individ la altul. Această însuşire asigură posibilitatea identificării pe baze 
ştiinţifice a persoanei, cu ajutorul modelului retinal. 

Pentru înregistrarea caracteristicilor irisului se foloseşte o cameră video 
prevăzută cu sursă de radiații infraroşii de mică intensitate, care se proiectează 
direct pe retină. Comparativ cu celelalte țesuturi ale ochiului, vasele de sânge de 
pe retină au proprietatea de absorbi în mod diferit radiațiile infraroşii. Datorită 
acestui lucru, camera video captează doar rețeaua vaselor de sânge, pe care o 
procesează ulterior prin intermediul unui algoritm şi o convertește într-un cod de 
identificare." 

Identificarea după amprenta digitală. 

Majoritatea sistemelor biometrice destinate identificării persoanei, folosesc 
ca model amprenta digitală. Imaginea amprentei digitale este obținută pe cale 
electronică, prin intermediul a două metode. Prima metodă constă în simpla 
aşezare a degetului pe un ecran de sticlă şi înregistrarea imaginii desenului 
papilar cu ajutorul unui spot luminos proiectat direct pe deget. Cea de a doua 


metodă foloseşte un senzor cu circuite bioelectrice care detectează câmpul electric" 


al degetului şi formează o imagine bioelectrică a amprentei digitale. În ambele 
cazuri, după captarea imaginii, sistemul extrage şi prelucrează caracteristicile 
desenului papilar, convertindu-le într-un cod de identificare cu ajutorul unui algoritm 
complex. 


8. Expertiza fotografiei de portret. 

Obiectivul principal al expertizei este identificarea persoanelor şi cadavrelor 
cu identitate necunoscută, prin compararea imaginilor fotografice ale detaliilor 
figurii umane. Se compară două fotografii, dintre care una redă înfăţişarea 
persoanei sau cadavrului necunoscut, iar cea de a doua, imaginea unei persoane 
cu identitate cunoscută. În cazul actelor de identitate false, expertiza are ca 
obiect stabilirea faptului dacă fotografiile pe care le conțin, redau imaginile 
persoanelor care le folosesc. 

Principala dificultate a examinărilor este dată de faptul că de cele mai multe 
ori, expertului i se pun la dispoziţie fotografii realizate în condiții tehnice diferite. 
Pentru a evita apariţia erorilor de interpretare şi formulare a unor concluzii eronate, 
şi pentru a explica în mod ştiinţific deosebirile inerente generate de condiţiile 
tehnice diferite în care s-au executat fotografiile comparate, se recomandă ca în 
cadrul aceluiaşi raport de expertiză să se folosească două sau mai multe din 
următoarele procedee demonstrative: confruntarea, juxtapunerea, caroiajul, 
măsurarea valorilor unghiulare şi proiecția punctelor comune. Indiferent de 


1 Sistemul poate genera erori de identificare în cazul unor afecţiuni medicale de genul 
cataractei. 

procedeul utilizat, în compararea trăsăturilor se folosesc acele repere ale figurii 
umane care au o stabilitate mai mare, cum ar fi de exemplu cele oferite de 
sistemul osos şi cartilaginos. 

a) Confruntarea constă în prezentarea alăturată a fotografiilor şi evidențierea 
prin marcare şi descriere, a punctelor de coincidență sau necoincidenţă dintre 
detaliile figurii umane . Pentru a argumenta cât mai temeinic concluziile raportului 
de expertiză, se procedează la măsurarea distanțelor dintre detaliile de acelaşi 
fel ale imaginilor comparate, iar valorile obținute se înscriu direct pe fotografii. 
Pentru aceasta trebuie ca fotografiile să fie aduse la aceeaşi scară, iar măsurătorile 
să fie efectuate între puncte care au o mare stabilitate. Cele mai concludente 
rezultate se obțin prin măsurarea distanței interpupilare şi a distanței dintre fiecare 
pupilă şi vârful nasului ori diverse semne particulare. Pot fi măsurate de asemenea 
înălțimea şi lățimea șanțului subnazal, distanța dintre vârful nasului şi punctul în 
care lobul urechii aderă la cutia craniană etc. 

b) Juxtapunerea se foloseşte pentru a ilustra continuitatea liniară a elemen- 


F Procedeul poate fi aplicat doar dacă cele două fotografii redau figura umană în 


j telor faciale din fotografii (acestea trebuie să fie executate la aceeaşi scară). 


4 acelaşi plan. Se decupează imaginile prin mai multe planuri care străbat puncte 


dă 


de acelaşi fel, după care fragmentele obținute se asamblează astfel încât porțiunea 
din fotografia în litigiu să ocupe spaţiul corespunzător în fotografia persoanei cu 
identitate cunoscută şi invers? . Dacă după recompunerea imaginilor, elementele 


„i faciale au continuitate liniară, expertul poate concluziona că fotografiile examinate 


reprezintă aceeaşi persoană. 
Juxtapunerea obiectivează constatările din timpul comparării prin confruntare 


şi de aceea procedeul este considerat ca o modalitate tehnică de natură să 
aducă argumente strict ştiinţifice în sprijinul concluziei formulate de expert? . 

c) Caroiajul (metoda rețelelor pătrate) ilustrează plasamentul diferitelor 
elemente faciale, cu ajutorul unor rețele de pătrate care acoperă fotografiile 
examinate. Aplicarea procedeului este posibilă numai după ce fotografiile sunt 
aduse la aceeaşi scară, şi doar dacă imaginile examinate sunt realizate în acelaşi 
plan. Pentru a evidenția coincidența sau necoincidența sub aspectul plasamentului, 
se folosesc două modalități de lucru: 


1 Pentru ca procedeul să fie concludent, se recomandă ca decuparea să se facă în aşa 
fel încât să intersecteze cât mai multe elemente faciale. Pot fi practicate decupări în plan vertical 


sau orizontal, sub formă de linii frânte sau unghiulare etc. 
2 Concluziile care se sprijină doar pe datele obținute la compararea prin confurntare, au o 


anumită încărcătură de subiectivism, întrucât interpretarea corectă a detaliilor faciale depinde de 
priceperea şi experiența specialistului sau expertului. 

- utilizarea unor folii transparente cu rețele pătrate identice, care se aplică 
peste fotografiile comparate, în aşa fel încât axele lor de coordonate să străbată 
puncte de acelaşi fel; 

- trasarea direct pe fiecare fotografie, a două axe de coordonate care 
traversează puncte de acelaşi felşi a unor linii echidistante orizontale şi verticale, 
paralele cu acestea . 

După realizarea caroiajului, pătratele se notează cu litere şi cifre, astfel 
încât fiecare să poată fi individualizat în plan vertical de o literă şi în plan orizontal 
de o cifră, sau invers. În final, se verifică dacă toate detaliile sunt plasate identic 
în cele două fotografii. Procedeul este destul de laborios şi poate evidenția unele 
neconcordante de plasament chiar şi atunci când fotografiile reprezintă aceeaşi 
persoană (mai ales când poziția capului în cele două fotografii este uşor diferită: 
aplecată înainte, înapoi, spre stânga sau spre dreapta etc.). Specialistul sau 
expertul are obligația să explice eventualele deosebiri, atunci când apariția lor 
este generată de condițiile tehnice diferite în care au fost realizate fotografiile. 

d) Măsurarea valorilor unghiulare este un alt procedeu care elimină 
subiectivismul expertului din timpul comparării prin confruntare, asigurând 
obiectivitate deplină a concluziilor pe care le formulează. Ca şi în cazul celorlalte 
procedee descrise, imaginile fotografice trebuie să fie executate în aceleaşi condiții 
tehnice. Metoda prezintă avantajul că fotografiile comparate nu trebuie aduse la 
aceeaşi scară, deoarece proporțiile dintre unghiuri se păstrează indiferent de 

scara la care sunt realizate. 

În aplicarea procedeului se parcurg mai multe etape, după cum urmează: 

- stabilirea pe cele două fotografii a unui punct comun, de mare stabilitate? ; 

- trasarea din punctul astfel stabilit, a unor linii tangente la extremitățile 
unor elemente faciale, cum sunt: comisurile externe şi interne ale ochilor, 
extremitățile pupilelor, extremitățile superioare ale helixului, negii, aluniţele, 
cicatricile etc.; 

- măsurarea unghiurilor corespondente din cele două fotografii şi compararea 
valorilor obținute. 

Concluzia de identitate sau neidentitate se bazează pe corespondența sau 
deosebirea dintre valorile unghiurilor de acelaşi fel. 


1 De modul în care este selectat acest punct depinde în cel mai înalt grad corectitudinea 
cu care se construiesc ulterior unghiurile ale căror valori urmează a fi măsurate. Abaterile oricât 
de mici în alegerea sa, conduc în mod inevitabil la stabilirea unor valori unghiulare diferite, creând 
premizele formulării unor concluzii eronate. Cele mai valoroase sunt punctele de la nivelul unor 
semne particulare cum sunt negii, alunițele, cicatricele etc. În lipsa lor pot fi folosite: tuberculul 
buzei superioare, punctul median al liniei care uneşte centrele pupilelor, punctele în care aripile 
nasului se unesc de obraji etc. 

e) Proiecţia punctelor comune. Pentru comparare nu pot fi folosite decât 
fotografii realizate în acelaşi plan. Una din fotografii se aduce la o scară mai mică 
(cel puțin1/4) şi se aşează la baza sau deasupra celeilalte fotografii, astfel încât 
liniile nazale să se situeze una în prelungirea celeilalte. În continuare, se unesc 
punctele faciale de acelaşi fel din fotografiile examinate, iar liniile astfel obținute 
se prelungesc până când intersectează axa nazală comună. În cazul în care 
fotografiile conțin imaginea aceleaşi persoane, toate liniile vor intersecta axa 
nazală în acelaşi punct, sau în puncte foarte apropiate.! Pentru aplicarea 
procedeului se efectuează următoarele operațiuni: 

- se trasează axa nazală pe fiecare fotografie; 

- fotografia mai mare se fixează pe o coală de hârtie şi se prelungeşte axa 
nazală în partea inferioară sau superioară a cesteia; 

- se aşează fotografia mai mică la baza ori deasupra celei mari, astfel încât 
să se asigure continuitatea axelor nazale; 

- se identifică punctele comune din cele două fotografii, care trebuie să fie 
foarte bine conturate. Alegerea lor creează o serie de dificultăți generate cel mai 
adesea de condiţiile de iluminare diferite în care au fost executate fotografiile; 

- se trasează linii între punctele corespondente, şi se prelungesc până când 
intersectează axa nazală comună. 


9. Metode criminalistice şi medico-legale de identificare a cadavrelor 
cu identitate necunoscută. 

Apariţia cadavrelor cu identitate necunoscută se datorează decesului biologic, 
accidental, produs în condiții suspecte, ori săvârșirii unei infracțiuni, în împrejurări 
care împiedică identificarea lor (lipsa actelor de identitate, ori a unor persoane 
care să furnizeze date despre acestea). Cadavrul poate fi descoperit în întregul 
său, ori dezmembrat, situație întâlnită frecvent în infracțiunile de omor, când prin 
depesarea victimei se urmăreşte împiedicarea sau îngreunarea activității de 
identificare a acesteia şi implicit împiedicarea tragerii la răspundere penală a 
celui vinovat. 

9.1. Operațiuni pregătitoare care se efectuează pentru identificare. 

Tehnicile de identificare propriu-zisă sunt precedate de o serie de activități 
pregătitoare, care constau din: examinarea îmbrăcămintei, încălțămintei şi obiec- 
telor portabile; recoltarea probelor biologice şi a depozitului subunghial; întocmirea 
formulei odontologice (dentare); amprentarea dactiloscopică; toaletarea sau 
restaurarea cadavrului: executarea fotografiei de semnalmente; obținerea măștii 
mortuare şi a mulajului membrelor superioare şi inferioare. Datele obținute cu 
acest prilej se înscriu în fişa cadavrului cu identitate necunoscută . Întrucât unele 


1 Dacă fotografiile comparate au aceeaşi scară, liniile care unesc elementele faciale comune 
vor deveni paralele la axa nazală. 

din activitățile specifice acestor operațiuni au fost tratate în capitolele anterioare, 
în continuare vor fi dezbătute doar o parte din acestea, respectiv: 

a) Examinarea îmbrăcămintei, încălțămintei şi obiectelor portabile. 
Operaţiunea debutează cu examinarea îmbrăcămintei de la exterior spre interior, 
acordându-se prioritate microurmelor! , urmelor papilare, firelor de păr, urmelor 
de sânge, firelor şi fibrelor textile etc. Cu acest prilej se notează eventualele 
urme de reparații (petice, cusături etc.) ori de deteriorare a obiectelor de 
vestimentație şi corespondența dintre ele pe straturile succesive de îmbrăcăminte. 
Dacă îmbrăcămintea este murdară, se cercetează cu atenţie cutele pe care le 
formează, deoarece pot indica direcția de târâre a cadavrului. Nu trebuie omis 
nici faptul că uneori este posibil ca obiecte cum sunt batiste, fulare, curele etc. 
folosite pentru a suprima viața victimei ori pentru a o împiedica să ceară ajutor, 
pot aparține chiar făptuitorului. Vor fi reţinute şi descrise în procesul verbal de 
cercetare la fața locului şi în fişa cadavrului cu identitate necunoscută, 
caracteristicile îmbrăcămintei, încălțămintei şi obiectelor portabile. În legătură cu 
acestea se vor preciza: tipul de material din care sunt confecționate, culoarea, 
gradul de uzură şi marca producătorului; inscripțiile referitoare la nume, 
monograme sau orice alte semne care pot furniza date despre persoana care 
le-a purtat. Îmbrăcămintea se ridică şi se păstrează până la stabilirea identității 
cadavrului. Când acest lucru nu este posibil datorită uzurii avansate sau impo- 
sibilității dezinfectării, iar îmbrăcămintea prezintă caracteristici particulare care 
pot contribui în mod real la identificare, se recoltează eşantioane, care se ataşează 
alături de celelalte obiecte portabile, la fişa cadavrului cu identitate necunoscută. 

b) Probele biologice sunt determinante în identificarea cadavrului cu ajutorul 
tehnicilor ADN şi de aceea atât la fața locului cât şi în timpul autopsiei se vor 
recolta probe de sânge, salivă, urină, păr, conținut stomacal şi eşantioane de 
organe. 

c) Toaletarea şi restaurarea cadavrului constau dintr-o serie de operațiuni 
prin care se redă feței un aspect cât mai normal. În funcție de stadiul de 
descompunere a cadavrului, se procedează la toaletarea sau restaurarea feţei. 

Toaletarea presupune curățirea, bărbierirea, pudrarea şi colorarea feţei cu 
fond de ten, înroşirea buzelor, pieptănarea părului? şi fixarea pleoapelor şi buzelor 
cu ace cu gămălie. 

Restaurarea se impune în cazul cadavrelor la care elementele faciale lipsesc 
sau prezintă deformări ori deteriorări, datorită putrefacţiei sau traumatismelor pe 


1 Se încearcă evidențierea microparticulelor de praf, sol, vegetație, vopsea etc. a căror 
examinare poate indica drumul pe care l-a parcurs victima până în momentul agresiunii sau după 
acest moment, precum şi dacă locul descoperirii cadavrului corespunde cu locul agresiunii. 

2 Pieptănarea se face având în vedere direcția de înclinare a firelor. 

care le-au suferit. Uneori este necesară refacerea şi chiar înlocuirea unor organe. 
Astfel: plăgile sau zonele care prezintă lipsă de țesut se astupă cu ceară ori 
plastilină, se pudrează şi se colorează cu fond de ten; ochii lipsă sau descompuşi 
se înlocuiesc cu ochi de sticlă; în cazul ochilor deshidrataţi se injectează în 
spatele globilor oculari un amestec de apă caldă şi glicerină etc. 

Spre deosebire de toaletare, care se poate face chiar la fața locului, 
restaurarea se execută la serviciile medico-legale, sub directa îndrumare a unui 
specialist antropolog, care va aprecia forma, dimensiunile şi culoarea organelor 
lipsă sau deformate. 

d) Întocmirea formulei odontologice. Formula odontologică se stabileşte de 
medicul legist, care va consemna în fişa cadavrului, date privitoare la: dinți lipsă, 
carii, proteze şi alte lucrări dentare, plombe etc. 

e) Obţinerea măştii mortuare şi a mulajului membrelor superioare şi inferioare. 

Deşi mai rar folosită în activitatea practică a formațiunilor de specialitate, 
ea se impune a fi efectuată atunci când cadavrul a intrat deja în descompunere, 
iar înhumarea urmează să se facă înainte de identificarea sa. Aşa cum se arată 
în literatura de specialitate, masca mortuară poate fi mult mai expresivă decât o 
fotografie, dacă se are în vedere că modificările cauzate de putrezirea feței pot 
fi atenuate prin retuşarea şi colorarea ei'. 

Ca material pentru obținerea măştii mortuare, se foloseşte pasta de ipsos. 
Figura cadavrului se unge foarte bine cu un strat de vaselină (insistându-se pe 
părţile păroase) şi apoi se împrejmuieşte cu un parapet de vată suficient de înalt, 
începând de la linia de inserție a părului până sub bărbie. Nările se astupă cu 
vată pentru a împiedica pătrunderea ipsosului. Pasta de ipsos se aplică într-un 
strat de 2,5-3 cm grosime, astfel încât să acopere întreaga figură (inclusiv nasul). 
După întărire, masca se scoate printr-o mişcare energică, împingând-o din partea 
superioară spre bărbie. Se obține în acest fel o mască mortuară care redă în 
negativ figura cadavrului. Pentru realizarea pozitivului, se pregăteşte altă pastă 

de ipsos care se toarnă în negativ, după ce acesta a fost uns abundent cu 
vaselină. 

Mulajul membrelor superioare şi inferioare se obține în mod asemănător, 
cu precizarea că el va fi realizat din două bucăți pentru a permite extragerea sa?. 

9.2. Metode criminalistice şi medico-legale de identificare a cadavrelor 
cu identitate necunoscută. Pentru identificarea cadavrelor se folosesc 
următoarele metode: prezentarea pentru recunoaştere, identificarea dactiloscopică, 


751 E. Gacea, Operaţiuni pregătitoare în vederea identificării cadavrelor, în Elemente de 


antropologie judiciară, op. cit., pag.127. T 
1 Pasta de ipsos se aplică pentru început până la jumătatea mâinii, apoi se fixează un 
carton de jur-împrejur şi se toarnă restul de ipsos până când mâna va fi acoperită în întregime. 

examinările comparative în interiorul cartotecii antropologice, examinările biologice 

şi medico-patologice, expertiza fotografiei de portret, examinarea odontologică, 

ti i examinarea antropologică, roentgenografia, şi metoda Gherasimov- 
işcuția. 

a) Prezentarea pentru recunoaştere. Identificarea se face cu ajutorul 
persoanelor din anturajul victimei (rude, prieteni, vecini, colegi de serviciu etc.), 
care au reținut semnalmentele acesteia şi caracteristicile obiectelor de îmbră- 
căminte, încălțăminte şi a celor portabile. 

Înainte de prezentare, persoana care urmează să facă recunoaşterea este 
interogată cu privire la semnalmentele şi caracteristicile pe care le-a reținut, pe 
care trebuie să le descrie cât mai amănunțit. De le caz la caz, în funcţie de 
starea cadavrului şi persoana care face recunoaşterea, acesta va fi prezentat 
îmbrăcat, dezbrăcat, ori se vor folosi fotografii de semnalmente. Cadavrul se 
prezintă dezbrăcat doar atunci când recunoaşterea se face după semne particulare 
situate în zonele intime ale corpului. 

În cazul în care recunoaşterea urmează a fi făcută de mai multe persoane, 
pentru a elimina riscul sugestionării lor, cadavrul va fi prezentat fiecărei persoane 
în parte şi nu în grup. 

Atunci când cadavrul este într-o stare avansată de descompunere, sau 
când a fost înhumat, recunoaşterea se face după fotografii. Dacă ochii cadavrului 
sunt închişi, fotografia se prezintă într-un grup de fotografii ale altor cadavre, iar 
dacă sunt deschişi, între fotografii ale unor persoane. La prezentare poate fi 
folosită şi fişa cadavrului cu identitate necunoscută, care pe lângă fotografiile de 
semnalmente, conține şi alte date de identificare. 

În cazul în care s-au descoperit fragmente aparținând aceluiaşi cadavru, se 
recomandă ca la prezentare să se folosească fotografii executate după reîntregirea 
şi îmbrăcarea corpului (mai ales dacă recunoaşterea urmează a fi făcută de 
membrii de familie). Dacă este cazul se vor prezenta şi fotografii de detaliu 
reprezentând semnele particulare existente pe diverse fragmente de cadavru. 

b) Identificarea dactiloscopică se realizează prin compararea impresiunilor 
papilare ale cadavrului cu: 

- urmele papilare ridicate de la domiciliul, reşedinţa sau locul de muncă al 
persoanei dispărute” ; 


1 În categoria dispăruților sunt incluse: persoanele cu afecţiuni incurabile şi vârstnici care 
părăsesc domiciliul cu intenţia de a se sinucide sau de a nu mai fi găsite; bolnavii psihic, dromomanii 
(aventuriştii) care părăsesc familia ori locul de muncă şi pleacă din localitatea de domiciliu fără 
un scop anume; persoanele care părăsesc domiciliul datorită unor neînțelegeri familiale sau altor 
cauze (când apar suspiciuni de omor); minorii de vârstă preşcolară care se rătăcesc sau care 
pleacă de acasă pentru a vagabonda; persoanele despre care există suspiciuni că au fost victime 
ale infracţiunii de omor etc. 

- bazele de date dactiloscopice existente în cazierul judiciar şi cartotecile 
electronice; 

- impresiunile papilare din fişele persoanelor cu identitate necunoscută, 
înregistrate în cartoteca antropologică“. 

c) Confruntarea fişelor de identificare din interiorul cartotecii antropologice. 
Cartoteca antropologică este constituită din fişe de identificare întocmite pentru 
cadavre cu identitate necunoscută (CIN), persoane cu identitate necunoscută 
(PIN) şi persoane dispărute de la domiciliu . Aceste fişe sunt confruntate între 
ele, fiind posibilă pe de o parte compararea datelor referitoare la sex, vârstă, 
momentul dispariției şi cel al intervenției decesului, iar pe de altă parte, compararea 
semnalmentelor , odontogramelor, fotografiilor, grupelor sanguine, RH-ului şi a 
caracteristicilor obiectelor de îmbrăcăminte şi a celor portabile. Dacă datele din 
fişele comparate corespund, se dispun expertize criminalistice şi medico-legale 
pentru identificarea pe baze științifice a cadavrului. 

d) Confruntarea datelor biologice şi medico-patologice ale cadavrului, cu 
datele similare din fişele şi evidenţele unităților medicale sau ale medicilor de 
familie. Metoda contribuie la stabilirea corespondenţei dintre urmele bolilor sau 
intervențiilor chirurgicale pe care le conservă cadavrul, şi urmele de acelaşi fel 
consemnate în fişele de consultație ori foile de observaţie clinică ale persoanei 
dispărute. Prin compararea datelor referitoare la grupa sanguină, caracterul 
secretor sau nonsecretor al persoanei dispărute, cu datele obținute prin examenul 
de laborator al probelor biologice recoltate de la cadavru (sânge, fire de păr, 
salivă etc.) se poate realiza o identificare de gen. Fişele medicale ori de observație 
clinică conțin şi menţiuni referitoare la înălțime, greutate, tratament medicamentos 
etc., care sunt utile procesului de identificare. 

e) Supraproiecția se foloseşte pentru identificarea craniilor osoase şi a 
cadavrelor aflate în stare avansată de descompunere. Prin supraproiecție se 
compară fotografia unui craniu cu fotografia de portret a unei persoane dispărute, 

sau a unei persoane cu identitate necunoscută, urmărindu-se coincidenţa dintre 
liniile de contur şi caracteristicile lor anatomo-topografice. Craniul şi fotografia 
persoanei dispărute se fotografiază la aceeași scară (de preferat 9/12 sau 12/ 
18), iar negativele obținute se suprapun şi se pozitivează pe aceeaşi hârtie 


1 Din categoria persdoanelor cu identitate necunoscută fac parte: persoanele care datorită 
vârstei înaintate sau a unor afecţiuni pshice nu-şi cunosc identitatea sau care prezintă date 
incorecte ori incomplete; persoanele intrate în stare de comă ca urmare a unei agresiuni fizice sau 
accident și care nu au asupra lor acte de identitate; persoanele care-şi ascund în mod voit 
identitatea pentru a se sustrage urmăririi penale sau executării pedepsei. 

2 Examinarea comparativă a semnalmentelor nu este edificatoare dacă starea în care a fost 


descoperit cadavrul împiedică aprecierea corectă a acestora. 

fotografică!. Acest procedeu, devenit deja clasic, este destul de greoi datorită 
dificultăților care se întâmpină în poziționarea identică a craniului şi capului 
persoanei dispărute în timpul fotografierii şi suprapunerii negativelor. În prezent, 
metoda se aplică prin intermediul tehnicilor de calcul, care permit poziționarea 
facilă a acestora, fără a mai fi necesară efectuarea unor manopere suplimentare. 

f) Examinările antropologice se fac asupra scheletelor osoase întregi ori a 
unor fragmente separate, în vederea stabilirii caracteristicilor generale şi individuale 
ale acestora. Acest gen de examinări permite obținerea unor date referitoare Ia: 
natura fragmentelor osoase (umană sau animală), rasă, sex, talie, vârstă şi 
vechime; timpul scurs de la deces sau înhumare; existența unor leziuni traumatice; 
caracterele individuale ale oaselor etc. 

Metoda are un dublu suport ştiinţific: 

- țesutul osos îşi păstrează dimensiunile şi particularitățile morfologice o 
lungă perioadă de timp; 

- caracteristicile oaselor variază în raport cu rasa, sexul, talia, vârsta şi 
unele particularități patologice ale persoanei. 

Natura umană sau animală a oaselor, se stabileşte cu ocazia reconstituiri 
scheletului, ținându-se cont de particularitățile anatomice, morfo-arhitectonice, de 
proporționalitate şi raporturile reciproce de dispunere a acestora. 

Sexul se determină după elementele de ordin anatomic, metric, configu- 
raţional, de proporționalitate şi armonie a proporțiilor. 

Vârsta se stabileşte în funcţie de caracteristicile morfo-anatomice ale 
sudurilor şi suturilor interosoase craniene şi ale altor elemente ale scheletului 
uman. 

Talia se poate determina doar dacă expertului i se pun la dispoziţie oase 
lungi, purtătoare de caracteristici de ordin antropometric. 

Timpul scurs de la deces sau înhumare se apreciază cu probabilitate, 
luându-se în considerație transformările suferite de cadavru sub acțiunea factorilor 
de mediu: descarnare totală; conservarea pe suprafețele exterioare ale oaselor, 

a unor resturi-materie de natură biologică care răspund la tratamentul serologic; 
absența proteinelor şi grăsimilor cadaverice etc. 

Prezența semnelor de violență ori ale intervențiilor chirurgicale este atestată 
de pierderile de substanță şi de urmele de sutură de la nivelul oaselor. În legătură 
cu acestea se descriu forma şi aspectul , dimensiunile, orientarea axului pe care-l 
formează etc. 

9) Roentgenografia se aplică în cazul descoperirii de cadavre aflate într-o 
stare de descompunere avansată. Metoda are la bază capacitatea radiațiilor 


1 Metoda nu poate fi aplicată atunci când lipseşte mandibula sau când unul din maxilare 
este cvasiedentat, întrucât nu se poate stabili cu exactitate poziția firească a mandibulei. 

Roentgen de a penetra țesuturile moi şi de a fi reţinute în totalitate de sistemul 
osos, şi parțial de cartilagii ori proteze. Ea constă în compararea prin suprapunerea 
radiografiei diverselor componente ale sistemului osos aparţinând cadavrului cu 
identitate necunoscută, peste radiografia similară a persoanei dispărute de la 
domiciliu! . Poate fi constatată şi ilustrată în acest fel, coincidența atât dintre 
caracteristicile strict individuale de ordin morfo-arhitectonic cât şi dintre cele de 
natură medico-biocriminalistică?.. 

h) Metoda Gherasimov-Rişcuţia constă în reconstituirea grafică sau 
sculpturală a feței după craniu, potrivit unor standarde ştiinţifice referitoare la 
corelația dintre oasele craniului şi dezvoltarea țesuturilor moi ale acestuia (frunte, 
muşchi faciali, ochi, nas, gură şi buze, bărbie, urechi etc.). 

Reconstituirea grafică presupune într-o primă etapă executarea mai multor 
desene ale craniului (din față, din profil, şi la observarea de sus), şi apoi marcarea 
cu ajutorul compasului, a punctelor care indică valoarea grosimii țesuturilor moi. 
Punctele astfel stabilite se unesc cu o linie, iar spaţiul cuprins între această linie 
şi conturul craniului se haşurează, obținându-se imaginea ţesuturilor moi5. În 
final, pe schițe se reconstituie configurația nasului, buzelor, bărbiei, urechilor etc. 

Reconstituirea sculpturală constă în aplicarea direct pe craniu a unor 
materiale plastice şi modelarea acestora pe baza schemelor obținute în etapa 
reconstituiri grafice. Fața astfel reconstituită poate fi prezentată în vederea 
recunoaşterii de către rude, cunoştinţe apropiate, martori etc. Ea poate servi de 
asemenea, la identificarea persoanei căreia îi aparține craniul, prin intermediul 
expertizei fotografiei de portret. 

Pentru identificarea cadavrelor cu identitate necunoscută, ori pentru 
clarificarea situației persoanelor cu identitate necunoscută descoperite pe teritoriul 

1 Aceasta se procură cu ocazia cercetării la fața locului în cazul disparițiilor de la domiciliu, 
saude la cabinetele medicale de specialitate, dacă dispărutul a efectuat astfel de radiografii.. 

2 Rezultatele metodei trebuie apreciate în strânsă interdependenţă cu eventualele deosebiri 
ce se pot constata în timpul suprapunerii clişeelor radiografice. Acestea pot fi generate de o serie 
de cauze exogene (din afara organismului), cum ar fi de exemplu starea de integritate a materialului 
cadaveric şi gradul de impurificare cu diverse substanțe radio-opace, calitatea radiografiei care 
aparţine persoanei dispărute etc. 

3 Metoda permite reconstituirea integrală a craniului, atunci când nu conține toate oasele, 
ori când lipsesc anumite părți din acestea (pe baza corelației obiective dintre rezultatele măsurătorilor 
efectuate asupra oaselor craniului). Rezultatele măsurătorilor folosesc de asemenea la determinarea 
rasei, sexului şi vârstei aproximative. 

* Aceste puncte se stabilesc în funcţie de configuraţia şi gradul de dezvoltare a reliefului 
osos. 

5 Cantemir Rișcuţia, Reconstituirea fizionomiei după craniu, în Probleme de medicină legală 
şi criminalistică nr. 7-8/1969. 

ê De exemplu, ceara de albine preparată după o rețetă specială. 

României, despre care se dețin informații că pot fi ale unor cetăţeni străini, se 
fac verificări prin Biroul Naţional Interpol (care este legat la sistemul informatic 
al 0.I.P.C.), sau pe cale diplomatică, prin intermediul Ministerului Afacerilor Externe. 
În mod asemănător se procedează și în cazul cadavrelor ori persoanelor 
neidentificate, aparținând unor cetățeni români, descoperite pe teritoriul altor state. 

Particularităţile identificării cadavrelor în caz de catastrofe (naturale sau 
provocate). 

Identificarea victimelor în asemenea situații este o operațiune laborioasă, 
dificilă şi adesea neplăcută, date fiind consecințele pe care le produc astfel de 
evenimente şi la care în funcție de anvergura lor participă forțe însemnate . 

Dificultatea identificărilor este sporită în primul rând de consecinţele de 
mari proporții ale catastrofelor, printre care pot fi amintite: numărul mare de 
victime; distrugerea actelor de identitate, a obiectelor de vestimentație şi a celor 
portabile; imposibilitatea degajării imediate a suprafeței de teren în care se află 
cadavrele; fragmentarea cadavrelor (în special în cazul exploziilor, cutremurelor, 
catastrofelor feroviare, aeriene) şi împrăștierea lor pe suprafețe întinse de teren? ; 
amestecarea fragmentelor de cadavre provenind de la persoane diferite ca rasă, 
sex, vârstă etc. În al doilea rând, identificarea este îngreunată de transformările 
pe care le suferă cadavrele în timpul scurs de la producerea catastrofei, până la 
cel al descoperirii şi ridicării lor (mai ales cadavrele aflate sub dărâmături, în apă, 
acoperite de mâl etc.). 

Pentru a asigura salvarea supraviețuitorilor şi identificarea ulterioară a 
cadavrelor, încă din timpul cercetării la fața locului vor fi luate următoarele măsuri: 

- acordarea urgentă a primului ajutor eventualilor supraviețuitori; 

- asigurarea pazei locului în care s-a produs catastrofa; 

- sectorizarea locului în care s-a produs evenimentul şi cercetarea fiecărui 
sector de o echipă complexă din care vor face parte în mod obligatoriu specialistul 
criminalist, medicul legist şi medicul stomatolog? ; 

- gruparea victimelor în funcție de locurile în care au fost descoperite (de 
exemplu, pe imobile în cazul cutremurelor), pentru a asigura accesul imediat al 
rudelor, vecinilor, prietenilor care urmează să facă recunoaşterea; 


1 Florin lonescu, V. Manea, Unele probleme privind identificarea victimelor în cazul 
cutremurelor majore, în revista Criminalistica, nr. 6/2001 pag.22. 

2 Suprafața de teren care va fi cercetată din punct de vedere criminalistic trebuie să includă 
o zonă cât mai extinsă, care să asigure descoperirea tuturor fragmentelor de cadavru, a urmelor 
și mijloacelor materiale de probă. Se recomandă să se survoleze zona respectivă, pentru a 
aprecia proporțiile evenimentului şi întinderea maximă a suprafeţei de teren în care pot fi descoperite 
iati | in acestuia. 

3 În cazul cutremurelor majore, fiecare echipă acţionează la un imobil sau un grup de 
imobile unde există victime. 

- separarea cadavrelor la început după sex și apoi după vârsta aproximativă, 
resturile de haine, ori alte indicii care ar putea indica apartenenţa diferitelor 
segmente la acelaşi corp!; 

- aşezarea lângă fiecare cadavru a obiectelor care se presupune că îi 
aparțin, 

sil numerotarea fiecărui cadavru sau fragment. Numărul se menționează în 
procesul verbal de cercetare la fața locului, în fişa cadavrului cu identitate 
necunoscută şi în certificatul de deces?; 

- reconstituirea integrală sau parțială a corpului din fragmentele descoperite, 
avându-se în vedere particularitățile lor anatomice, semnele particulare, 
continuitatea tatuajelor, culoarea pielii, caracteristicile obiectelor de îmbrăcăminte 
şi încălțăminte: ; 

- executarea fotografiilor de identificare din față şi profil şi a întregului corp, 
pentru a înregistra eventualele anomalii pe care persoana respectivă le avea în 
timpul vieții. La cadavrele scheletizate, o atenție deosebită se acordă fotografierii 
craniului, bazinului şi oaselor lungi (se aplică regulile fotografiei la scară); 

- întocmirea fişei cadavrului cu identitate necunoscută, în care se com- 
pletează în mod obligatoriu, rubricile referitoare la: semnalmentele anatomice, 
caracteristicile obiectelor de îmbrăcăminte“ şi a altor obiecte găsite asupra cada- 
vrului, formula odontologică, impresiunile papilare, fotografia din plan frontal şi 
din profil; 

- recoltarea firelor de păr din toate regiunile piloase ale corpului şi ambalarea 
lor separată; 

- recoltarea de probe biologice, în vederea identificării cadavrului după 
profilul genetic, şi pentru efectuarea examenului serologic, atunci când există 
dubii cu privire la apartenenţa la specia umană; 

- ambalarea fiecărui cadavru sau fragment, în saci de material plastic — ori 
în alt ambalaj — care să nu permită împrăștierea lor. Obiectele de îmbrăcăminte, 
încălțăminte şi cele portabile se ambalează separat şi vor fi ataşate la ambalajele 
în care se află cadavrele. 

Dacă procesul de identificare decurge anevoios, iar temperatura mediului ambiant 
este ridicată şi creează riscul izbucnirii unor epidemii, victimele pot fi înhumate cu 

aprobarea prealabilă a autorităților competente” . Pe crucile mormintelor se inscrip- 


1 E. Gacea, Identificarea cadavrelor în cazul catastrofelor, în Elemente de antropologie 
judiciară, op. cit., pag. 170 şi urm. 

2 Idem. 

3 Ibidem. 

4 După cum s-a mai precizat, dacă îmbrăcămintea prezintă caracteristici cu valoare 
identificatoare, din ea se recoltează eşantioane care vor fi ambalate în plastic şi ataşate la fişa 
cadavrului cu identitate necunoscută. 

5 Ideal ar fi ca după efectuarea formalităţilor de identificare a cadavrelor, la fața locului să 
existe şi reprezentanţi ai autorităților competente să elibereze actele de deces. 

ționează numerele corespunzătoare din fişele de identificare a cadavrelor. Pe măsură 
ce se fac identificări, numerele de pe cruci se transformă în nume, care constituie 


manifestarea unui simțământ de pietate faţă de cel dispărut’. 


Forma capului văzut din față: a — ovală; b - dreptunghiulară, c - pătrată; d - rombică 


p 


a C 


Lățimea feței în zona oaselor parietale: a - mare; b — mijlocie; c - mică 


Profilul fronto-nazal: a — paralel; b — concav; c - arcuit 


1 Florin Ionescu, V. Manea, op. cit., pag. 23. 

Baza nasului: a — orizontală; b — ridicată; c - coborâtă 


Lățimea bărbiei: a — mică; b - mijlocie; c - mare 


Metoda caroiajului 

CAPITOLUL VIII 


ÎNREGISTRAREA PENALĂ. CARTOTECI ŞI COLECŢII TEHNICO - 
CRIMINALISTICE DE IDENTIFICARE A PERSOANELOR ŞI 
OBIECTELOR 


1. Consideraţii introductive. Odată cu creşterea criminalității şi sporirea 
numărului de infracțiuni cu autori necunoscuţi, a apărut necesitatea organizării 
unor sisteme de înregistrare a persoanelor cu antecedente penale, a urmelor 
descoperite în locul săvârşirii faptei şi a bunurilor, valorilor produs al activității 
ilicite, în scopul descoperirii şi prinderii operative a făptuitorilor şi probării vinovăției 
acestora. 

De-a lungul timpului au funcționat pe baze mai mult sau mai puțin ştiinţifice, 
diverse sisteme de înregistrare a recidiviştilor. De exemplu, în antichitate, pentru 
recunoașterea recidiviştilor se folosea marcarea cu fierul roşu. În ultima decadă 
a secolului al XVIII-lea, Franţa a folosit primul sistem ştiinţific de înregistrare a 
infractorilor, conceput pe bază de fişe în care erau descrise o parte din semnal- 
mentele exterioare ale acestora! . Sistemul a fost perfecționat prin menţionarea 
datelor antropometrice ale infractorilor şi a celor privind modurile lor de operare?. 

Odată cu apariția dactiloscopiei ca metodă de identificare certă a persoanei, 
au fost organizate o serie de cartoteci decadactilare şi monodactilare, în care 
erau înregistrate persoanele care prin modul de operare lăsau urme papilare în 
locul faptei? . Strâns legate de aceste cartoteci, funcționau evidențe ale urmelor 


1 Un sistem asemănător a fost folosit aproape concomitent şi în Anglia de către judecătorul 
John Fielding. 

2 Evidenţa recidiviştilor după modul de operare folosit la săvârşirea infracţiunilor a fost 
conceput de Eugene Francois Vidock. 

3 Cartotecile dactiloscopice erau organizate pe bază de formulare tipizate care conțineau 
impresiunile papilare ale persoanelor. În cazul cartotecii decadactilare fişa conţinea 10 impresiuni. 
În cazul cartotecii monodactilare impresiunea fiecărui deget se obținea pe câte o fişă, astfel că 
după amprentare se obținea un set de 10 asemenea fişe. Acestea erau cartate după formule, la 
a căror întocmire se luau în calcul elementele furnizate de tipul, subtipul şi varietatea desenelor 
papilare, detaliile caracteristice ale crestelor papilare din nucleu, numărul de creste papilare 
existente pe linia delto-centrală etc. 

ridicate din locul săvârșirii infracțiunii, în cauzele rămase cu autori neidentificați. 
Prin compararea urmelor cu impresiunile papilare din evidență, se asigura 
descoperirea operativă a făptuitorilor. 

În prezent există un sistem complex de înregistrare penală destinat iden- 
tificării persoanelor şi obiectelor, constituit din cartoteci, colecții şi evidențe 
tehnico-criminalistice, asistate în marea lor majoritate de tehnicile de calcul. 


2. Înregistrarea penală. Acest tip de înregistrare are ca obiect prevenirea 
şi combaterea faptelor prevăzute şi pedepsite de legea penală. Constituie un 
important mijloc de cunoaştere şi identificare operativă a persoanelor care au 
comis infracțiuni contra persoanei şi a libertății acesteia, a patrimoniului şi, în 
general, a ordinii de drept. 

Cazierul judiciar se organizează de Ministerul Internelor şi Reformei Admi- 
nistrative şi se ţine de unitățile Poliţiei Române. În cadrul inspectoratelor de 
poliție județene, precum şi la nivelul Direcţiei Generale de Poliție a Municipiului 
Bucureşti, funcționează servicii specializate în domeniu, care asigură activitățile 
pe linie de cazier judiciar. Activitățile din cadrul cazierului judiciar se desfăşoară 
în regim informatizat, pe plan local în cadrul inspectoratelor de poliție județene 
şi la Direcţia Generală de Poliție a Municipiului Bucureşti, iar pe plan central, în 
cadrul Inspectoratului General al Poliţiei Române. 

În cazierul judiciar local sunt înregistrate persoanele născute pe raza 
administrativ-teritorială a poliției judeţene”. 

Cazierul judiciar central ține evidența tuturor persoanelor care fac obiectul 
cazierului judiciar, care au comis infracțiuni pe teritoriul României şi au fost 
condamnate la pedepse privative de libertate sau la pedepse cu amendă penală 
sau administrativă. Totodată, în cazierul central sunt înregistrate persoanele față 
de care a început executarea pedepsei într-un loc de detenție sau la locul de 
muncă, ori arestarea preventivă, precum şi minorii față de care s-a luat măsura 
internării într-un centru de reeducare sau institut medical-educativ. În cazierul 
judiciar central se ține şi evidența persoanelor despre care s-au primit comunicări 
din partea organelor competente ale altor state. 

Înregistrarea în cazierul judiciar se face nominal, şi în cazurile prevăzute de 
lege, dactiloscopic. Înregistrarea nominală se face prin înscrierea datelor de 
stare civilă şi judiciare, iar cea dactiloscopică, prin luarea impresiunilor digitale. 
Sunt înregistrate dactiloscopic: persoanele față de care a început executarea 


1 Indiferent de domiciliu și locul comiterii infracţiunii, comunicarea de luare în evidență se 


trimite la poliția județeană pe a cărei rază administrativ-teritorială s-a născut persoana care face 
obiectul înregistrării. 

pedepsei într-un loc de detenție sau la locul de muncă, ori arestarea preventivă; 
minorii față de care s-a luat măsura internării într-un centru de reeducare sau 
institut medical-educativ. Acestora li se întocmeşte o fişă dactiloscopică 
decadactilară (în dublu exemplar), care se trimite atât la cazierului judiciar de la 
locul de naştere cât şi la cazierul judiciar central din cadrul Inspectoratului General 
al Poliției Române. 

Evidenţa dactiloscopică este constituită cu ajutorul fişelor dactiloscopice 
decadactilare (care conțin impresiunile papilare ale celor 10 degete) şi serveşte 
la identificarea persoanelor înregistrate şi la cunoașterea exactă a situației lor 
juridice. În acest scop, în cadrul Inspectoratului General al Poliţiei Române - 
Direcţia cazier judiciar-statistică şi evidență operativă, funcţionează un serviciu 
de specialitate pe probleme de dactiloscopie decadactilară, cu compartimente 
distincte la nivelul serviciilor judeţene de profil şi al Direcţiei Generale de Poliție 
a Municipiului Bucureşti. 

În cartoteca dactiloscopică decadactilară pot fi comparate în vederea 
identificării, impresiunile paplilare ale persoanelor şi cadavrelor cu identitate 
necunoscută, precum şi urmele ridicate de la fața locului în cauzele cu autori 
necunoscuți . 

Organul de urmărire penală sau instanța de judecată pot dispune verificarea 
dactiloscopică în cazierul judiciar, atunci când persoana nu are acte de identitate 
sau când există îndoieli cu privire la autenticitatea actului pe care şi-l atribuie. De 
asemenea, verificările pot fi dispuse şi în cazul în care există indicii temeinice că 
o persoană a săvârşit o faptă prevăzută de legea penală. 

În Ministerul Internelor şi Reformei Administrative, funcţionează un Sistem 
Naţional de Evidenţă Informatizată a Cazierului Judiciar, la care sunt conectate 
toate unitățile şi subunitățile de poliție, precum şi celelalte structuri şi instituții din 
sistemul de ordine publică, siguranță națională şi justiţie. 

În cazierul judiciar se înscriu date referitoare la: nume, prenume, poreclă, 
data şi locul naşterii, părinții, domiciliul, reşedinţa, fapta comisă; pedepsele, 
măsurile de siguranță şi educative pronunţate prin hotărâri judecătoreşti definitive; 
începerea, întreruperea şi încetarea executării pedepsei închisorii, a măsurilor de 
siguranță şi educative, liberarea condiţionată şi revocarea acesteia, achitarea 
amenzii penale; amnistia, grațierea, prescripția executării pedepsei, reabilitarea; 
pedepsele şi măsurile pronunțate prin hotărâri penale definitive de instanțele 

judecătoreşti din străinătate, precum şi măsurile luate prin actele efectuate de 
organele judiciare penale din străinătate, dacă aceste hotărâri au fost recunoscute 
de organele române competente; hotărârile definitive care impun modificări în 
cazierul judiciar, extrădarea. 

Persoanele înregistrate în cazierul judiciar se scot din evidență dacă se află 
în una dintre următoarele situații! : 

a) faptele pe care le-au săvârşit nu mai sunt prevăzute de lege ca infracţiuni; 

b) a intervenit reabilitarea judecătorească sau de drept; 

c) a intervenit amnistia; 

d) au fost condamnate la pedeapsa amenzii sau la o pedeapsă privativă de 
libertate de cel mult 3 ani şi au trecut 20 de ani de la data rămânerii definitive 
a condamnării; 

e) au decedat; 

f) au fost scoase de sub urmărire, s-a dispus față de ele încetarea urmăririi 
penale ori s-a pronunțat o hotărâre definitivă de achitare sau de încetare a 
procesului penal; 

g) au executat măsura educativă a libertății supravegheate, a internării 
într-un centru de reeducare sau într-un institut medical-educativ; 

h) a trecut un an de la data aplicării măsurii educative a mustrării. 


3. Alte cartoteci de identificare criminalistică a persoanei şi obiectelor 
3.1. Cartoteci de identificare a persoanei. În afara înregistrărilor nominale 
$i decadactilare specifice cazierului judiciar, pentru identificarea persoanei se 
/mai folosesc următoarele evidențe şi cartoteci: evidenţa dactiloscopică electronică; 

cartoteca dactiloscopică palmară; cartoteca scrisului de mână; cartoteca modului 
de operare; cartoteca antropologică; bazele de date genetice. 

Evidenţele dactiloscopice electronice funcţionează în cadrul formațiunilor 
de criminalistică din Ministerului Internelor şi Reformei Administrative şi sunt 
organizate, atât pe plan local, cât şi pe plan central. 

La nivel local există staţii interjudeţene de prelucrare şi comparare electronică 
a urmelor şi impresiunilor, baza de date fiind formată din două tipuri de fişiere: 
un fişier cu amprentele persoanelor care prin modul de operare lasă urme papilare 
în locul faptei, precum şi cu amprentele altor categorii de persoane?; un fişier cu 
urmele digitale ridicate de la fața locului în infracțiunile cu autori necunoscuți, 


comise pe raza administrativ-teritorială de competență a județelor arondate la 
fiecare stație. 


„ t13 din Legea nr. 290/2004 privind cazierul judiciar. 
În bazele de date locale sunt introduse şi amprentele papilare ale persoanelor cu 
antecedente penale, ale celor care prin modul de viață, anturajul sau mediile pe care le frecventează 
sunt pretabile să comită fapte antisociale pe raza de competenţă a județelor respective. Sunt luate 


de asemenea în evidență impresiunile papilare ale infractorilor voiaiori (cei Te pa 
pe raza mai multor județe). jori (cei care comit infracțiuni 

Baza de date centrală funcționează la Institutul de Criminalistică din 
Inspectoratul General al Poliţiei Române și este compusă din datele pe care le 
conţin staţiile interjudețene, la care se adaugă amprentele persoanelor date în 
urmărire generală ori urmărite prin Biroul Naţional Interpol, cele ale liberaților din 
penitenciare care nu s-au prezentat la locul de domiciliu etc. 

Valorificarea bazelor de date din evidențele electronice se face cu ajutorul 
sistemului „Afis 2000” care a fost deja analizat în secțiunea referitoare la cercetarea 
criminalistică a urmelor papilare. 

Cartoteca dactiloscopică palmară ţine evidența aceloraşi categorii de 
persoane ca şi în cazul evidenţelor electronice. Ea este organizată pe baza unor 
formule care codifică particularităţile desenelor papilare din fiecare regiune a 
palmei. Aceste particularități facilitează clasificarea şi subclasificarea desenelor 
papilare după criterii asemănătoare celor folosite în fostul sistem monodactilar. 
Cartoteca serveşte la compararea urmelor palmare ridicate de la fața locului, cu 
amprentele persoanelor din baza de date sau cu amprentele suspecţilor, în vederea 
identificării persoanei care le-a creat. 

Cartoteca scrisului de mână (scriptoteca) este formată din modele de scris 
prelevate de la persoanele care folosesc scrisul în timpul săvârșirii infracțiunii. La 
organizarea cartotecii se folosesc diverse formule literale şi cifrice, care codifică 
următoarele dominante grafice ale scrisului de mână: evoluția, tipul, forma, 
dimensiunea, înclinația şi continuitatea. Cartoteca trebuie actualizată în 
permanență, prin introducerea unor noi modele de scris provenite de la persoane 
care au comis infracțiuni de fals, ori care au lăsat la fața locului diverse înscrisuri 
(acestea din urmă se fotografiază la scară şi apoi se trimit la dosarul cauzei, 
unde rămân până la pronunțarea unei hotărâri definitive). 

Cartoteca modului de operare („modus operandi sistem”). Apariţia cartotercii 
a fost consecinţa firească a constatărilor desprinse cu prilejul cercetării diferitelor 
genuri de infracțiuni, când s-a observat că marea majoritate a infractorilor posedă 
anumite specializări şi deprinderi? în comiterea faptelor, care pot servi la formarea 
cercului de suspecți în cauzele cu autori necunoscuţi. Cartoteca este formată din 
două categorii de evidențe: 

- evidenţa infractorilor recidivişti, autori ai unor infracţiuni de omor, tâlhărie, 
viol, furt, înşelăciune, fals şi 

- evidența infracțiunilor cu autori necunoscuți. 


1 Modelele de scris trebuie să fie suficient de lungi, să conţină cifre şi scris cursiv şi de 


tipar executat cu majuscule şi minuscule. 
2 Aceste deprinderi sunt cu atât mai evidente şi stabile, cu cât experienţa infracţională este 


mai mare. 

Cartoteca funcţionează pe plan local la nivelul Inspectoratelor Județene de 
Poliție! şi al sectoarelor municipiului Bucureşti, şi pe plan central, în cadrul 
Inspectoratului General al Poliţiei Române?. Ea este asistată de calculator şi 
conține două categorii de fişe, respectiv fişa persoanei Şi fişa faptei. 

Fişa persoanei se completează cu date referitoare la: organul judiciar unde 
a fost întocmită; datele de stare civilă, domiciliul şi legăturile infracţionale ale 
persoanei; semnalmentele, semnele particulare şi îmbrăcămintea, acesteia; modul 
de operare folosit la comiterea faptei3; alte informații desprinse în timpul 
investigației penale. Cartarea fişelor se face pe genuri de infracțiuni, iar în cadrul 
acestora, după modul de operare folosit la comiterea faptelor. 

În fişa faptei se înscriu date obținute cu ocazia cercetării la faţa locului, 
ascultării părții vătămate şi a martorilor oculari, şi date desprinse prin 
desfăşurarea altor activități de urmărire penală. Fişa cuprinde informaţii 
referitoare la: partea vătămată (nume, prenume, denumirea instituţiei, firmei, 
societății comerciale etc., domiciliul sau sediul acesteia); modul de operare 
folosit la săvârşirea infracțiunii; semnalmentele, semnele particulare ale 
făptuitorului şi obiectele de îmbrăcăminte ale acestuia (atunci când au fost 
observate de martor sau partea vătămată). 

Cartoteca modului de operare contribuie la formarea cercului de suspecți 
şi la extinderea cercetărilor, furnizând organului judiciar date cu privire la: 

- persoanele care au acelaşi mod de operare sau un mod de operare 
asemănător celui folosit la comiterea infracțiunilor cu autori necunoscuți; 

- infracțiunile cu autori necunoscuţi, la comiterea cărora s-a folosit un mod 
de operare asemănător persoanei cercetate de organele judiciare. 

Cartoteca antropologică este organizată pe bază de formulare tipizate 
care conțin datele necesare identificării sau clarificări situației persoanelor şi 
cadavrelor cu identitate necunoscută şi persoanelor dispărute în condiţii 
suspecte. 

Fişele se completează separat pentru fiecare caz în parte, însă conțin şi o 
serie de rubrici comune, referitoare la semnalmente, obiecte de îmbrăcăminte şi 


1 Aici sunt înregistrate date despre infractorii domiciliați pe raza administrativ-teritorială a 
fiecărui judeţ, precum și date despre infracțiunile cu autori necunoscuți comise pe aceeaşi rază 
de competenţă. 

? Cartoteca centrală cuprinde date despre infractori şi fapte cu autori neidentificați de pe 
întreg teritoriul țării. 

3 Deoarece în ultima perioadă de timp s-a observat că la comiterea aceluiaşi gen de fapte 
o persoană folosește mai multe moduri de operare, în fişă se descrie modul de operare cel mai 
reprezentativ şi mai frecvent folosit, precum și aptitudinile, deprinderile şi procedeele utilizate de 
aceasta înainte, în timpul şi după comiterea faptei. 

obiecte portabile, formulă odontologică, fotografii de identificare şi impresiuni 
papilare! . 

Cartoteca este utilă procesului de identificare, deoarece oferă posibilitatea 
efectuării examenelor comparative între fişele cadavrelor ori persoanelor cu 
identitate necunoscută şi cele ale persoanelor dispărute. În acelaşi timp, pot fi 
efectuate, aşa cum s-a mai precizat, comparări între datele din cartotecă şi cele 
obținute de la cabinetele medicale de specialitate. De asemenea, fotografiile de 
semnalmente de pe aceste fişe pot fi comparate cu fotografiile existente în 
albumele fotografice ale infractorilor. 

Bazele de date genetice. Folosirea tehnicilor de identificare a persoanei cu 
ajutorul amprentei genetice, face necesară organizarea unei baze naţionale unice 
de date genetice, care să fie accesată numai în condiţiile expres prevăzute de 
lege, pentru a preveni scurgerea unor informații care pot fi folosite în alte scopuri 
decât cel al aflării adevărului în procesul judiciar? . Pentru a asigura confiden- 
țialitatea informaţiilor, tehnicile de calcul trebuie prevăzute cu sisteme sigure de 
securitate, care să elimine riscul accesării bazelor de date de către persoane 
neautorizate, ori pe cel al pierderii, ştergerii sau înlocuirii informaţiilor genetice. 
Softurile trebuie să asigure în acelaşi timp identificarea persoanelor care au 
accesat baza de date, a fişierelor accesate şi a operațiunilor efectuate. Deşi pe 
plan mondial numărul laboratoarelor care stabilesc profilul genetic a crescut, 
fiecare dintre acestea are propria sa bază de date. Majoritatea statelor nu dispun 
de o evidenţă centralizată care să fie exploatată în condiţii de siguranță deplină. 
În România, dar şi în alte state europene, procesul de înființare a unor astfel de 
evidențe centralizate este îngreunat de o serie de cauze obiective, cele mai 
semnificative fiind: lipsa unei legislații clare care să reglementeze condiţiile de 
organizare, funcționare şi accesare a bazelor de date; costurile foarte ridicate pe 


1 În cazul persoanelor dispărute în condiţii suspecte, fişa conține rubrici care se comple- 
tează cu datele de stare civilă, profesie şi localitatea ori locul de unde a dispărut. Se menţionează 
inclusiv datele privind afecțiunile medicale ale dispărutului, persoanele care l-au văzut ultima dată, 
locurile în care intenționa să se deplaseze etc. Formula odontologică se întocmeşte cu ajutorul 
datelor existente în fişele medicale de la cabinetele stomatologice, iar în lipsa lor, pe baza 
informaţiilor obținute de la rude, prieteni, cunoştinţe apropriate. În spaţiul rezervat impresiunilor 
papilare se atașează fotogramele urmelor papilare ridicate de pe obiectele de folosință personală 
ale dispărutului, iar în cel afectat fotografiilor de identificare, se aplică cea mai recentă fotografie 
a dispărutului (de la fața locului se vor ridica însă şi fotografii executate la o dată mai îndepărtată 
de momentul dispariţiei, mai ales dacă acestea sunt realizate în condiții tehnice apropriate de cele 
în care se execută fotografia de semnalmente). Semnalmentele precum şi caracteristicile obiectelor 
de îmbrăcăminte şi ale celor portabile se descriu cu ajutorul rudelor sau cunoştinţelor apropriate. 

2 Conducerile unor companii americane au refuzat încadrarea în diferite locuri de muncă 
sau încheierea unor contracte de asigurare, în baza informaţiilor medicale obținute din băncile de 
date genetice, ceea ce constituie o violare flagrantă a drepturilor omului. 


411 


CE Scanned with OKEN Scanner 


care le presupune stabilirea profilului genetic; numărul relativ mic al specialiştilor 
şi laboratoarelor acreditate prin lege să efectueze expertize ADN de identificare! - 
capacitatea redusă a sistemelor informatice de a asigura securitatea profilurilor 
genetice etc. La aceste cauze se adaugă opiniile divergente în legătură cu 
categoriile de persoane care urmează a fi înregistrate? şi modalitatea de recoltare 
a probelor de sânge necesare stabilirii profilului genetic. Sunt de exemplu păreri 
diferite în legătură cu faptul dacă este nevoie sau nu de consimțământul persoanei 
de la care urmează să se recolteze probele biologice?. 

În prezent există tendința limitării bazei de date la următoarele categorii de 
fapte“ : 

- infracțiuni comise cu violenţă; 

- infracțiuni referitoare la viața sexuală; 

- infracţiuni contra patrimoniului comise prin efracție, şi selectiv, alte infracţiuni 
contra patrimoniului; 

- infracţiuni referitoare la siguranța circulaţiei pe drumurile publice. 

Laboratoarele susceptibile să efectueze şi să comunice profiluri ADN în 
scopul înregistrării lor în baza unică de date genetice, trebuie să obţină în prealabil 
o autorizație care să le permită demararea unor astfel de analize. 

Organizarea unor baze unice de date genetice prezintă următoarele avantaje: 

- asigură identificarea indubitabilă a persoanelor care au creat urme în locul 
săvârșirii infracțiunii, a celor care uzează de acte de identitate false, precum şi 
a celor care nu-şi cunosc identitatea (atunci când din diferite motive, identificarea 
dactiloscopică nu este posibilă); 

- permite stabilirea faptului că mai multe infracțiuni cu autori necunoscuţi au 
fost săvârşite de aceeaşi persoană, prin compararea profilurilor genetice stabilite 
pe baza eşantioanelor biologice ridicate cu ocazia cercetării la fața locului; 

- limitează numărul persoanelor incluse în cercul de suspecți, prin eliminarea 
celor cu profil genetic diferit de cel stabilit prin cercetarea probelor biologice 
ridicate din locul faptei; 


1 La Institutul de Criminalistică din Inspectoratul General al Poliţiei Române există un 
asemenea laborator, deservit de experţi special pregătiţi în acest domeniu. Laboratorul facilitează 
totodată schimbul de profiluri ADN la nivel internaţional şi compararea acestor profiluri. 

2 În Austria de exemplu, în baza de date sunt introduse doar profilurile genetice ale ucigaşilor 
şi agresorilor sexuali. 

3 Legislaţia țărilor din sistemul anglo-saxon prevede că pentru recoltarea probelor de sânge 
este obligatoriu consimțământul persoanei, în timp ce legislaţia țărilor din sistemul romano-germank 
nu instituie o astfel de obligativitate, recoltarea putând să se facă şi prin constrângere fizică. 

4 Nicolae Grofu, Pledoarie pentru înființarea unei baze naţionale de date genetice, în 
revista Criminalistica, nr. 1/2005, pag 12. 

5 Idem. 

- contribuie la clarificarea situației persoanelor dispărute, prin compararea 
materialului biologic recoltat de pe obiectele de folosință personală şi a celui 
prelevat de la persoanele sau cadavrele cu identitate necunoscută. 

3.2. Cartoteci şi colecţii de identificare criminalistică a obiectelor. 

În cadrul formațiunilor de criminalistică funcționează o serie de cartoteci şi 
colecţii care servesc în principiu la identificarea de grup a obiectelor folosite la 
săvârşirea infracțiunii, sau a celor produse prin activități ilicite. Printre acestea se 
numără: cartoteca obiectelor furate şi a celor pierdute, cartoteca maşinilor de 
scris, cartoteca falsului de monedă şi cartoteca falsurilor unor opere de artă. 

Cartoteca obiectelor furate şi a celor pierdute. Aceasta conţine date despre 
îmbrăcămintea de valoare, bijuteriile, armele, obiectele de valoare artistică, şi 
autoturismele furate. Cartoteca este organizată pe bază de fişe în care sunt 
descrise caracteristicile referitoare la formă, dimensiuni, culoare, semne particulare, 
serie, număr, an de fabricaţie şi alte elemente cu valoare identificatoare. Fişa 

o conține date şi despre persoana păgubită sau persoana care le-a găsit (nume, 
prenume, domiciliu), locul şi împrejurările în care obiectul a fost furat sau pierdut 
etc. Fişele sunt cartate în ordinea alfabetică a denumirii obiectelor. Marea majoritate 
a cartotecilor de acest gen sunt organizate în prezent cu ajutorul tehnicilor de 
calcul. 
F Cartoteca maşinilor de scris - este formată din fişe care conțin probe de 
| scris prelevate de la toate tipurile şi modelele maşinilor de dactilografiat. Aranjarea 
fişelor în cartotecă şi compararea lor cu înscrisurile în litigiu, se face cu ajutorul 
unor formule care codifică o parte din caracteristicile generale ale fiecărui tip şi 
j} model de maşină de scris. 

Cartoteca falsului de monedă conţine date referitoare la: tipul monedei 
falsificate (naţională sau străină); dimensiunile bancnotelor sau monedelor metalice 
(inclusiv greutatea acestora); valoarea cupiurilor; tehnicile de realizare; matricele 
punctate ce pot servi la identificarea copiatorului; localitățile şi centrele comerciale 
unde au fost plasate etc. 

În afara acestor cartoteci, în cadrul laboratoarelor de Criminalistică mai 
funcționează colecţii ale unor obiecte sau produse industriale, cum sunt: arme şi 
muniții, tălpi de încălțăminte, produse textile şi de hârtie, cerneluri, lacuri şi 
vopsele, pneuri de autovehicule şi instalaţii de iluminare-semnalizare etc.! Aceste 
colecții facilitează stabilirea operativă a grupului de obiecte care au creat urmele 
descoperite în locul săvârșirii infracțiunii. 


+ * 


1 Actualizarea colecțiilor se face prin schimbul permanent de informații între polițiile naționale 
afiliate la INTERPOL. 

CAPITOLUL IX 
CAPCANELE CRIMINALISTICE 


1. Noţiuni introductive 

Capcanele criminalistice sunt mijloace tehnice dispuse în ascuns, în locuri 
şi pe obiecte sau valori dinainte stabilite, în scopul prevenirii şi descoperirii 
infracțiunilor, înlăturării sau limitării urmărilor acestora identifică 
operative a făptuitorilor. 

Rezultatele capcanelor criminalistice reprezintă probe tehnico-ştiinţifice 
cu valoare de necontestat în aflarea adevărului, dar numai în măsura în care 
se coroborează cu celelalte probe şi mijloace de probă administrate în cauză. 
Existența substanțelor folosite la marcare pe mâinile, corpul sau îmbrăcămintea 
persoanei suspecte, ori pe obiectele şi valorile descoperite asupra sa, nu poate 
constitui ea singură, temei pentru tragerea la răspundere penală. Aceasta 
deoarece substanțele cu care s-a făcut marcarea, ori obiectele marcate, pot 
ajunge în mod întâmplător la persoana asupra căreia au fost descoperite, sau 
altfel spus, există posibilitatea ca persoana să intre în contact cu substanța 
sau obiectele tratate, în alte împrejurări decât cele legate de comiterea 
infracţiunii! . Se impune prin urmare audierea imediată a persoanei, pentru a 
lămuri împrejurările concrete în care a intrat în contact cu substanța folosită la 
marcare. Datele obținute cu acest prilej pot sta la baza desfăşurării altor activități 
de urmărire penală care să conducă la identificarea persoanei implicate în 
săvârşirea infracţiunii. 

Capcanele care se instalează în vederea prevenirii infracțiunilor, sunt 
reprezentate de diverse dispozitive mecanice, electrice, electronice, sisteme de 
înregistrare audio-video etc. apte să asigure supravegherea permanentă şi paza 


unor obiective sau locuri, în care sunt depozitate bunuri şi valori proprietate 
publică ori privată. 


rii şi prinderii 


1V. Manea și colaboratorii, Note de curs — Capcanele criminalistice - Academia de Poliţie 
„A.I.Cuza”, Bucureşti, 1992, pag. 3. 

În organizarea şi aplicarea capcanelor tehnico-criminalistice, se desfășoară 
o serie de activități pregătitoare care vizează: 

- stabilirea caracterului repetat al infracţiunii şi a modalităților concrete în 
care aceasta a mai fost săvârşită (pentru a putea aprecia oportunitatea şi eficiența 
marcărilor); 

- stabilirea intervalelor de timp şi a locurilor în care se desfăşoară activitatea 
ilicită; 

- identificarea bunurilor şi valorilor vizate prin comiterea infracţiunilor; 

- alegerea tipurilor de capcane care urmează să fie folosite şi a procedeelor 
de instalare; | 

- formarea cercului de suspecți (cercul de suspecți trebuie să fie precis 
determinat, pentru a asigura identificarea şi prinderea operativă a făptuitorilor). 


2. Tipuri de marcări criminalistice 

În funcţie de modul de operare folosit, caracteristicile bunurilor sau valorilor 
care formează obiectul material al infracţiunii şi condiţiile de mediu din locurile 

unde urmează a fi instalate, în activitatea practică se folosesc următoarele tipuri 
de capcane: chimice, odorante şi radioactive. 

2.1. Capcanele chimice 

Capcanele chimice se utilizează cu precădere în infracțiunile de corupție şi 
de furt. Ele constau în aplicarea în locurile şi pe bunurile care formează obiectul 
infracţiunii, a unor substanțe chimice care la contactul cu făptuitorul, aderă pe 
corpul şi îmbrăcămintea acestuia. 

Substanțele folosite la marcare trebuie să îndeplinească cumulativ 
următoarele condiții:! 

- să nu aducă atingere sănătății şi integrităţii corporale; 

- să fie de granulaţie fină şi să adere uşor pe suprafața obiectelor marcate, 
precum și pe corpul ori îmbrăcămintea persoanelor care întră în contact direct 
ele; 

- să fie stabile şi să nu poată fi îndepărtate cu uşurință;? 

- să nu fie observate de făptuitor; 

- să nu necesite procedee complicate de evidenţiere; 

- să nu se găsească în comerţ în stare nativă sau ca ingredient în compoziția 
diferitelor produse şi să nu se folosească în locurile în care se aplică; 

- să nu fie costisitoare — costul acestora nu trebuie să depăşească valoarea 
prejudiciului produs prin comiterea repetată a faptelor. . 


1 Colectiv, Sisteme de alarmare şi capcane tehnico-criminalistice, Editura M.I., București, 
1978, pag. 61. 

2 Să-şi păstreze calitățile un timp necesar şi oportun și să fie rezistente la frecare, spălare 
etc. 

Pentru marcare se folosesc două categorii de substanțe: fluorescente şi 
nefluorescente. 

Substanțele fluorescente prezintă avantajul că sunt invizibile în lumină 
obişnuită, prezența lor pe obiectele marcate ori pe corpul şi îmbrăcămintea 
făptuitorului fiind pusă în evidență cu ajutorul radiațiilor ultraviolete. Ele pot fi 
folosite în stare solidă, sau sub forma soluţiilor şi creioanelor fluorescente." Cu 
o frecvență mai mare sunt întrebuințate următoarele substanțe: acidul B.O.N. 
(acidul beta-oxi-naftoic), auramina, antracenul, pudrele fluorescente de diferite 
culori, oxinatul de magneziu, acidul salicilic rivanolul, eosina, fluoresceina, 
rodamina B şi sulfatul de chinină. 

Acidul B.O.N. se foloseşte cu cele mai bune rezultate, datorită stabilității 
sale crescute, comparativ cu celelalte substanțe fluorescente. El se prezintă sub 
formă de pulbere de granulaţie foarte fină, culoarea sa variind de la galben 
deschis la galben murdar. Poate fi aplicat prin pensulare, iar atunci când obiectele 
se găsesc în spații deschise, expuse la acțiunea factorilor de mediu, prin înglobarea 
sa în vaselină, care se întinde pe suprafața acestora. Sub incidența radiațiilor 
U.V., acidul B.O.N. dobândeşte o fluorescenţă relativ strălucitoare de culoare 
galbenă. Evidenţierea sa pe pielea ori pe mâinile făptuitorului este posibilă chiar 
şi după 10-15 zile de la contactul cu obiectul marcat. Acidul B.O.N. poate fi 
evidențiat şi cu ajutorul unor reacții chimice de culoare. Astfel, în prezenţa acidului 
sulfanilic, el se colorează în roşu portocaliu, iar în prezența para-nitroanilinei 
diazotate, în roşu-vişiniu. 

Auramina este o pulbere care se amestecă cu vaselină în proporţie de1/1. 
În spectrul ultraviolet, are o fluorescență galben-kaki, iar în prezenţa hidroxidului 
de sodiu se colorează în galben. Pentru evidențierea auraminei se poate folosi 
şi o hârtie filtru umezită în apă, caz în care locul marcat se colorează în galben. 

Antracenul este o substanță care are aspectul unor foițe subțiri. Înainte de 
aplicare se mojarează pentru a-l aduce în stare de pulbere. Se prepară sub 
formă de pastă, în proporţie de 1/1 antracen cu vaselină. Evidenţierea se face 
în spectrul ultraviolet, în care are o fluorescentă bleu - violet. 

Pudrele fluorescente de diferite culori se folosesc când suprafața care 
urmează să fie marcată este policromă. Se utilizează pudre care la lumina zilei 
se confundă cu obiectul marcat, Aplicarea se face prin pensulare sau sub formă 
de pastă, iar evidențierea cu ajutorul radiațiilor ultraviolete. (de exemplu, pigmentul 
galben fluorescent dobândeşte o puternică fluorescență galben-verzuie). 

Acidul salicilic este o pulbere cristalină care se mojarează pentru a deveni 
cât mai fin posibil. Se amestecă cu vaselină în proporție de 1/1 şi se întinde cu 


1 Creioanele fluorescente sunt produse dintr-un liant (cel mai adesea ceară) în care se 
înglobează substanțe fluorescente de diferite culori. 

o baghetă pe suprafețele care trebuie marcate. Evidenţierea se face cu soluție 
de clorură ferică 5%, care o colorează în violet-albastru (se foloseşte o hârtie 
filtru impregnată cu această soluție, care se presează pe locul în care s-a depus 
substanța). 

Rivanolul are aspectul unei pulberi cristaline de culoare galbenă, fără miros 
şi cu gust amar. Se foloseşte sub formă de pulbere sau soluție (prin dizolvarea 
unui gram de substanţă în 100 ml apă). Sub incidenţa radiațiilor ultraviolete 
capătă o fluorescență galben-verzuie. Pentru evidenţiere se mai poate folosi 
hârtie filtru umectată în apă, sau soluție de 5% hidroxid de sodiu, în prezența 
cărora locul marcat se colorează în galben. În radiaţii U.V., rivanolul are o 
fluorescenţă galben-verzuie! . 

Eosina este o pulbere cristalină roşie care poate fi folosită sub formă de 
pudră sau de soluție (0,5g eosină şi 100ml apă distilată). Trebuie manifestată 
atenţie deosebită în alegerea obiectelor care urmează să fie marcate, întrucât 
eosina este o substanță puternic colorantă. Evidenţierea se face cu hârtie filtru 
umectată în apă, care se presează pe locul marcat (acesta se colorează în roşu) 
sau în radiații ultraviolete sub incidența cărora dobândeşte o fluorescenţă vie de 
culoare portocalie. Dacă eosina s-a depus pe piele, aceasta se colorează în 
roşu, iar sub incidența radiațiilor U.V. are o culoare violacee. 

Fluoresceina este o pulbere cristalină roşie sau roşie-galben, solubilă la 


„cald în acetonă, alcool ori acid acetic. Poate fi aplicată în stare solidă sau sub 


|. formă de soluție preparată din 0,1g substanță şi 100 ml alcool. Relevarea se face 


cu hârtie filtru îmbibată cu hidroxid de sodiu 1%, în prezența căruia se colorează 
în galben. Sub incidenţa radiațiilor U.V. dobândeşte o fluorescență galben-verzuie. 

Euramina (fluoresceina sare sodică) se foloseşte sub formă de pulbere sau 
soluție preparată din 0,1g substanță şi 100 ml apă distilată. Evidenţierea se face 
prin testare cu hârtie filtru impregnată cu hidroxid de sodiu 1%, sub acțiunea 
căruia se colorează şi dobândeşte fluorescență. Prezintă inconvenientul că deşi 
colorează pielea, poate fi îndepărtată prin spălare cu apă şi săpun. 

Rodamina B este o pulbere cristalină violet-roşcată, de culoare verde-închis, 
care poate fi aplicată atât sub formă de pulbere cât şi de soluție preparată din 
19. de substanță +100m! alcool sau apă. Relevarea se face cu hârtie filtru umectată 
cu apă, locul marcat colorându-se în roşu-violaceu. În radiații ultraviolete, 
dobândeşte fluorescentă roşie-portocalie. 


' Rivanolul este folosit cu succes în cazul furtului de produse alimentare. De exemplu, la 
un cămin de liceu în care se sustrăgeau în mod repetat alimente, s-ă introdus soluție de rivanol 
într-un borcan de zacuscă. După constatarea sustragerii, pe buzele unui elev s-au descoperit 
urme de substanţă cu o fluorescență specifică rivanolului (galben-verzuie) care în final a condus 
la descoperirea făptuitorului. 

Substanțele nefluorescente. Folosirea acestui gen de substanţe are la bază 
reacţiile de culoare care se produc fie la simplul contact cu pielea, fie în momentul 
tratării locului marcat cu soluții acide ori bazice. Din categoria substanțelor 
nefluorescente fac parte: azotatul de argint, ninhidrina, acidul rosolic, albastrul de 
metilen, albastrul de brom-fenol, albastrul de brom-timol şi fenolftaleina. 

Azotatul de argint se prezintă sub formă de cristale sau plăcuțe translucide, 
solubile în apă. Poate fi folosit simplu (în stare solidă sau lichidă”), ori combinat 
cu altă substanță, cum ar fi de exemplu fenolftaleina. În stare solidă, se mojarează 
pentru obține o pulbere fină. Aceasta se aplică fie prin pensulare, fie în amestec 
cu vaselină pură în proporție de 1/1. Prepararea pastei se face pe cât posibil 
înainte de folosire, deoarece odată cu trecerea timpului se colorează în gri-argintiu. 

Pentru relevarea azotatului de argint nu sunt necesare manopere supli- 

mentare. Prezența sa este atestată de culoarea brun închis-negru, pe care o 
dobândeşte pielea la contactul dintre azotatul de argint şi clorurile din transpirație. 
Pielea se colorează în cel mult o oră de la contact şi rămâne pătată aproximativ 
7 zile, fără a mai putea fi îndepărtată prin frecare ori spălare cu apă sau solvenți 
chimici. Pentru a accelera procesul de evidențiere a nitratului de argint, sau 
pentru a demonstra că pielea s-a colorat datorită contactului cu această 
substanţă,? se foloseşte soluția de revelator fotografic (mai ales dacă a trecut un 
timp mai mare de la momentul contactului, iar făptuitorul a încercat îndepărtarea 
petelor prin frecare cu diverse substanțe ori materiale abrazive). În prezența 
revelatorului fotografic nitratul de argint se colorează în negru-brun, chiar şi 
atunci când petele iniţiale au devenit invizibile. Spre deosebire de petele provocate 
de alte substanţe (cum ar fi de exemplu păcura), cele de nitrat de argint apărute 
la tratarea cu revelator fotografic, nu pot fi îndepărtate prin spălare cu solvenți. 
Un alt avantaj pe care-l prezintă nitratul de argint este acela că pielea nu se 
colorează imediat după contactul cu obiectul marcat, iar făptuitorul nu-şi dă seama 
că apariţia petelor de culoare închisă de pe mâna sa, are legătură cu comiterea 
infracțiunii. Nitratul de argint nu poate fi folosit la marcarea produselor alimentare, 
datorită acţiunii sale corosive. 

Ninhidrina este o substanță cristalină de culoare alb-gălbui, solubilă în apă 
şi alcool, şi greu solubilă în eter sau cloroform. Ea poate fi aplicată prin pensulare 
după mojarare, sau sub formă de soluție (1-2 g ninhidrină în 100 mi apă distilată, 
ori 1-2 g ninhidrină în 50 ml eter etilic sau alcool etilic). La contactul cu ninhidrina, 
pielea se colorează în scurt timp în violet, datorită reacțiilor care au loc cu 
aminoacizii din transpiraţie. Coloraţia pielii se menține timp de câteva zile, fără 


1 Soluţia de nitrat de argint se obține prin dizolvarea a 2-3g de substanță în 100 mi apă 
distilată.. 


2 Atunci când colorarea pielii se poate produce şi ca urmare a contactului cu diverse alte 
produse, cum ar fi cele de natură petrolieră. 

a putea fi îndepărtată prin spălare chimică sau cu săpun. Pentru a elimina 
eventualele obiecţii pe care le-ar putea ridica persoana pe mâinile căreia s-au 
evidențiat petele de culoare violetă, se recomandă ca acestea să fie spălate cu 
un tampon de vată îmbibat în acid acetic. Petele violete produse de exemplu de 
creionul chimic se vor şterge, în timp ce petele cauzate de ninhidrină vor persista 
şi nu vor putea fi înlăturate. 

Acidul rosolic este un amestec de substanțe (în care predomină aurina) sub 
formă de bucăţi solide cu luciu metalic-verzui. La marcare se foloseşte în stare 
solidă, fiind necesar ca mai întâi să fie mojarat şi apoi aplicat prin pensulare. 
Evidenţierea se face cu ajutorul unor indicatori de genul alcoolului sau hidroxidului 
de sodiu 1%. În prezenţa alcoolului, se colorează în portocaliu, iar în prezența 
hidroxidului de sodiu în roz-roşu. 

Albastrul de metilen are aspectul unor cristale de culoare albastru-închis cu 

N reflexe verzui, sau luciu de bronz. Poate fi aplicat în stare de pulbere după 
| mojarare, sau sub formă de soluție în alcool (1g de substanţă în 100ml alcool). 
„i Evidenţierea se face cu hârtie filtru umectată cu hidroxid de sodiu 1%, care-l 
£ colorează în albastru-violet. 

Albastrul de brom-fenol este o substanță cristalină aproape incoloră sau de 
un roz palid. La marcare se întrebuințează în stare de pulbere, iar evidențierea 

se face cu hidroxid de sodiu 1%, care-l colorează în albastru. 

Albastrul de brom-timol este o pulbere cristalină roz-deschis sau 
cărămiziu-deschis. Poate fi aplicat ca atare sau sub formă de soluție (2,5g în 
100ml alcool etilic). Se foloseşte la marcarea benzinei, pentru 1000 litri fiind 
suficienți 100 ml soluție de albastru de brom-timol. Benzina marcată poate fi 
identificată cu hârtie filtru impregnată cu hidroxid de sodiu 1%, sau cu alcool (în 
primul caz se colorează în albastru, iar în cel de al doilea, în portocaliu). 

Fenolftaleina este o pulbere cristalină de culoare albă sau gălbuie, care 
poate fi folosită sub formă de pulbere sau soluție. Evidenţierea se face cu soluție 
de hidroxid de sodiu concentrație 1-2%, în prezenţa căreia se colorează în roz-roşu 
(benzina marcată cu fenolftaleină se colorează în roşu). 

În dotarea formațiunilor de criminalistică există truse de capcane chimice 

, special concepute pentru a asigura marcarea unei game cât mai mari de bunuri 
sau valori. Trusele conțin toate substanţele fluorescente şi nefluorescente, precum 
şi instrumentarul necesar instalării şi evidenţierii acestora. 

2.2. Capcanele odorante constau în aplicarea în locurile sau pe bunurile 
vizate prin săvârşirea infracţiunii, a unor substanțe care transmit un miros discret 
pe încălțămintea, îmbrăcămintea sau corpul făptuitorului. Mirosul poate fi identificat 
ulterior cu ajutorul câinelui de urmărire. Capcanele odorante sunt eficiente în 
special la sate sau în localități în care aglomerația urbană este redusă, iar folosirea 
câinelui de urmărire poate da rezultate foarte bune. 

Substanțele odorante trebuie împrăştiate în locuri sau puncte obligatorii de 
trecere, cum sunt de exemplu căile de acces sau de părăsire a locului faptei! 
(uşi, ferestre), covoraşele sau ştergătoarele de picioare, parchet, linoleum, 
mochete, covoare etc. 

2.3. Capcanele radioactive. La instalarea capcanelor se utilizează izotopi 
radioactivi ale căror radiații pot fi puse în evidență cu ajutorul unor detectoare 
speciale gen Geiger Muler. Acest tip de capcane prezintă avantajul că substanţele 
radioactive au o circulație restrânsă, radiațiile lor sunt invizibile şi nu pot fi 
percepute de organele de simț ale omului, iar detectarea obiectelor marcate se 
poate face chiar şi atunci când sunt ascunse în pământ, cutii metalice, bagaje 
etc. Ele nu prezintă pericol de iradiere, deoarece cantitatea de substanță necesară 
pentru marcare este nesemnificativă. La alegerea substanţei radioactive trebuie 
avut în vedere ca perioada de înjumătățire să nu fie mai mare de 10-20 de zile, 
deoarece ar putea aduce atingere sănătății persoanei. O perioadă de înjumătățire 
prea mică, face imposibilă evidenţierea marcării, deoarece radioactivitatea 
descreşte şi dispare într-un interval de timp prea scurt. Pentru cercetarea 
sustragerilor de alimente se foloseşte ca substanță radioactivă lodul'3 care se 
fixează în glanda tiroidă, unde poate fi pus în evidență cu aparate portabile 
prevăzute cu sonde de scintilație (capabile să semnalizeze radioactivitatea oricărui 


țesut marcat cu o astfel de substanță). Cantitatea de lod'3 trebuie astfel aleasă 
încât perioada de înjumătățire să fie de 8 zile. 


3. Cerinţe care trebuie respectate la instalarea capcanelor chimice. 

Numărul infracțiunilor în care sunt necesare marcările chimice este destul 
de mare: furturi repetate comise în acelaşi loc, luare şi dare de mită, speculă, 
delapidare, distrugeri de bunuri, violare de domiciliu etc. În funcție de specificul 
faptei, particularitățile locului în care se derulează activitatea ilicită şi bunurile sau 


valorile vizate, la organizarea şi aplicarea capcanelor chimice trebuie respectate 
următoarele cerinţe: 


- făptuitorul să fie necunoscut; 

- fapta să se comită în mod repetat; 

- să existe un număr restrâns de persoane suspecte: 

- marcarea să fie făcută astfel încât să elimine riscul contaminării 


întâmplătoare a persoanelor care nu au legătură cu faptele instrumentate de 
organul judiciar;2 


1Pentru a evita contactul întâmplător cu substanțele odorante al unor persoane care nu au 
legătură cu fapta cercetată, obiectele marcate nu trebuie să fie plasate în exteriorul încăperilor. 
2 Spre exemplificare, precizăm că: băuturile alcoolice, ambalajele produselor alimentare se 
marchează cu creion fluorescent; sumele de bani care fac obiectul luării de mită se marchează 
de asemenea cu creioane fluorescente, iar plicurile în care sunt introduse se tratează în interior 


(nu şi în exterior) cu una din pudrele fluorescente sau nefluorescente descrise anterior: mânerele 
uşilor de acces în încăperi se tratează numai în interior, în caz contrar existând pericolul atingerii 
lor întâmplătoare de către orice persoană. 

Substanțele odorante trebuie împrăștiate în locuri sau puncte obligatorii de 
trecere, cum sunt de exemplu căile de acces sau de părăsire a locului faptei! 
(uşi, ferestre), covoraşele sau ştergătoarele de picioare, parchet, linoleum, 
mochete, covoare etc, 

radioactivi ale căror radiaţii pot fi puse în evidență cu ajutorul unor detectoare 

percepute de organele de simţ ale omului, iar detectarea obiectelor marcate se 

etc. Ele nu prezintă pericol de iradiere, deoarece cantitatea de substanță necesară 
pentru marcare este nesemnificativă. La alegerea substanței radioactive trebuie 
avut în vedere ca perioada de înjumătățire să nu fie mai mare de 10-20 de zile, 
deoarece ar putea aduce atingere sănătății persoanei. O perioadă de înjumătățire 
prea mică, face imposibilă evidențierea marcării, deoarece radioactivitatea 
descreşte şi dispare într-un interval de timp prea scurt. Pentru cercetarea 
sustragerilor de alimente se foloseşte ca substanță radioactivă lodul'31 care se 
fixează în glanda tiroidă, unde poate fi pus în evidență cu aparate portabile 
prevăzute cu sonde de scintilație (capabile să semnalizeze radioactivitatea oricărui 
țesut marcat cu o astfel de substanță). Cantitatea de lod'3% trebuie astfel aleasă 
încât perioada de înjumătățire să fie de 8 zile. 

- substanțele folosite la marcare să fie suficient de persistente şi să aibă 
aceeaşi culoare cu cea a fondului pe care se aplică!. Selecţionarea lor se face 
în funcţie de caracteristicile bunurilor sau valorilor care urmează să fie tratate, iar 
procedeele de aplicare se stabilesc în funcție de condițiile de mediu din locul în 
care se face marcarea? : 

- capcana să fie instalată în mod camuflat. În acest sens, marcarea trebuie 
să se facă sub o anumită legendă şi cu substanțe care să nu poată fi observate. 
Este necesar să se folosească o legendă adecvată şi în momentul în care se 
trece la verificarea persoanelor incluse în cercul de suspecți, pentru a evita 
compromiterea persoanelor nevinovate; 

- instalarea capcanei să se facă în prezența victimei, martorilor asistenți, 
patronului sau reprezentantului unității păgubite. Martorii asistenți pot fi selecționați 
din personalul unității cu condiţia să nu facă parte din rândul persoanelor suspecte. 
Dacă acest lucru nu este posibil, pot fi folosiți martori asistenți din afara unității; 

- să se asigure secretul instalării capcanei. Întrucât la instalarea capcanei 
participă în afara organului judiciar, persoana care a fost prejudiciată anterior prin 
săvârşirea infracțiunilor, martorii asistenți, etc., acestora li se va atrage atenția 
asupra caracterului secret al acțiunii şi a modului în care trebuie să se comporte 
față de locurile şi obiectele marcate. 

Pentru îndeplinirea acestor cerințe, se impune ca organul de urmărire penală 
să desfăşoare următoarele activități pregătitoare: 

- cunoaşterea naturii faptei şi a caracterului repetat al acesteia, a locurilor 
în care se săvârşeşte și a bunurilor, valorilor vizate prin săvârşirea infracţiunii; 

- stabilirea oportunității capcanei. Costurile pe care le atrage instalarea 
capcanei nu trebuie să depăşească valoarea bunurilor vizate prin infracţiune (în 
caz contrar, capcana devine ineficientă); 

- informare despre activitățile care se desfăşoară în locul în care urmează 
să se instaleze capcana, despre persoanele care au acces în acest loc, atribuţiile 
lor de serviciu şi interesele pe care le pot avea în cauză; 

- cunoaşterea modului în care se asigură paza în locul în care se comit 
infracțiunile; 

- selecționarea martorilor asistenți; 

- stabilirea tipului de capcană, a substanţelor care se vor folosi şi a 
procedeelor de marcare, în raport cu caracteristicile bunurilor şi condițiile de 

mediu din locul în care se săvârşeşte infracțiunea; 


1 În cazul capcanelor odorante, substanța folosită nu trebuie să aibă un miros puternic care 


ar putea atrage atenţia făptuitorului. | _ 
A ii când capcana se aplică în spaţii deschise, se recomandă să se folosească izotopii 
radioactivi, iar în lipsa acestora, marcarea prin înglobarea substanţelor în vaselină. 

- stabilirea legendelor care se vor folosi în momentul instalării şi evidențierii 
capcanelor; 

- întocmirea unui plan cu activitățile care se vor desfăşura imediat după 
comiterea faptei, în care se va preciza inclusiv modalitatea în care partea vătămată 
va sesiza organul judiciar despre săvârşirea infracțiunii. 

Pentru instalarea capcanelor chimice se folosesc diverse procedee, cum 

Sunt: pudrarea, aplicarea substanţelor sub formă de pastă sau prin înglobarea lor 
în masa unor produse, şi marcarea cu creioane fluorescente. 


4. Fixarea rezultatelor capcanelor criminalistice 

Pentru ca elementele de fapt obținute prin marcarea cu substanțe chimice 
să dobândească valoare probatorie, organul judiciar trebuie să le consemneze în 
scris şi să le înregistreze fotografic, ori prin videofilmare. În acest sens, se 
întocmeşte un proces verbal cu ocazia instalării capcanei şi unul cu prilejul 
evidențierii substanțelor folosite la marcare. Procesele verbale de instalare şi de 
materializare a rezultatelor capcanei se întocmesc cu respectarea condițiilor de 
fond şi formă prevăzute de art. 91 C. pr. pen. 

a) Procesul verbal de instalare va avea următorul cuprins: 

- organul de urmărire penală şi specialiştii criminalişti ori alți specialişti! 
care au participat la marcare; 


- temeiul de fapt al marcării (sesizarea despre comiterea repetată a unor 
furturi, despre pretinderea de mită etc.); 


- datele de identificare ale persoanei vătămate, ori ale reprezentantului 
unității în care se instalează capcana; 

- datele de identificare ale martorilor asistenți 
profesie, domiciliu); 

- bunurile, valorile sau locurile marcate: 

- natura marcării, substanțele folosite cu caracteristicile lor, şi modul de 
aplicare a acestora (pudrare, înscrierea unor mențiuni etc.); 

- locurile în care au fost aşezate bunurile sau valorile marcate, ori ambalajele 
în care au fost introduse; 


- mențiune despre faptul că persoanelor participante li s-a atras atenția 
asupra necesității păstrării secretului instalării capcanei; 

- mențiune despre existența sau inexistența observaţiilor părții vătămate, 
reprezentantului unității şi martorilor asistenți, cu privire la modul în care s-a 
efectuat marcarea și conținutul procesului verbal: 


(nume, prenume, vârstă, 


1 În cazul capcanelor radioactive, marcarea se face în prezenţa unui specialist în domeniu, 
singurul în măsură să aprecieze cantitățile de substanță care se vor folosi, perioada lor de 
înjumătățire și dacă prezintă sau nu pericol pentru sănătatea persoanei. 

- semnăturile organului de urmărire penală, specialiştilor, părții vătămate şi 
ale martorilor asistenți - pe fiecare pagină şi la sfârşitul procesului verbal. 
b) Procesul verbal de materializare a rezultatelor capcanei criminalistice 
conține următoarele date: 
- organul de urmărire penală şi specialiştii care participă la evidenţierea 
substanțelor folosite la marcare; 
- temeiul de fapt, respectiv mențiune despre faptul că bunurile sau valorile 
marcate conform procesului verbal de instalare, au fost sustrase, transmise etc; 
~ datele de identificare ale părţii vătămate şi ale martorilor asistenţi; 
- locurile în care au fost găsite şi examinate persoanele suspecte; 
- persoanele, obiectele, valorile examinate, metodele şi mijloacele folosite 
la examinare; 
- rezultatele examinărilor - se menţionează datele de identificare ale 
œ~ persoanei suspecte şi se descriu urmele substanțelor folosite la marcare, cu 
\ precizarea caracteristicilor pe care le au în lumină albă sau în ultraviolet, şi a 
regiunilor corpului sau îmbrăcămintei pe care au fost descoperite (se descriu 
inclusiv mențiunile înscrise cu creioane fluorescente pe obiectele găsite asupra 
persoanei, ori în locul în care îşi desfășoară activitatea)"; 

- mențiune despre fotografiile judiciare executate cu acest prilej; 

- mențiune despre faptul că s-au recoltat şi conservat probe din substanța 
descoperită asupra persoanei examinate? : 

- explicațiile persoanei asupra căreia au fost găsite bunurile, valorile marcate, 
despre existența pe corpul şi îmbrăcămintea sa, a urmelor specifice substanțelor 
folosite la marcare; 

- obiectele şi valorile ridicate; 

- mențiune despre existența sau inexistența observaţiilor părţii vătămate şi 
martorilor asistenți, ori despre existența sau inexistența obiecţiilor persoanei 
examinate; 

- semnăturile organului de urmărire penală, specialiştilor, părţii vătămate, 
martorilor asistenți şi ale persoanei examinate - pe fiecare pagină şi la sfârşitul 
procesului verbal. 

Atunci când infracțiunea săvârşită impune investigarea criminalistică a locului 
faptei pentru a descoperi şi alte categorii de urme care atestă activitatea ilicită 


1 În cazul infracţiunii de luare de mită se menționează şi suma de bani descoperită, seriile 
bancnotelor marcate și valoarea acestora. l . 

2 Indiferent de explicațiile persoanei, se recoltează probe de substanță în vederea dispunerii 
ulterioare a constatărilor tehnico-științifice sau expertizelor criminalistice. Prin expertiză se 
demonstrează că probele ridicate conțin aceeaşi substanță ca cea folosită la marcarea obiectelor 
vizate prin comiterea infracțiunii. 

a făptuitorului', procesul verbal cu rezultatele capcanelor chimice, împreună cu 
planșa fotografică se ataşează la procesul verbal de cercetare la faţa locului. 
Fotografia judiciară reprezintă principalul mijloc de vizualizare a rezultatelor 
capcanelor chimice. Fotografierea se execută după regulile fotografiei la fața 
locului, o atenţie deosebită fiind acordată locurilor în care au fost descoperite 
obiectele marcate, mențiunilor înscrise pe acestea, şi urmelor caracteristice 
substanțelor folosite la marcare. | 

Pentru valorificarea eficientă a rezultatelor capcanelor chimice, se impune 
desfăşurarea urgentă a următoarelor activități de urmărire penală: audierea 
detaliată a persoanei examinate (în funcţie de datele obținute sunt audiate şi alte 
categorii de persoane care pot contribui la aflarea adevărului); dispunerea consta- 
tărilor tehnico-ştiințifice şi expertizelor criminalistice; efectuarea de perchezitii, 
ridicări de obiecte şi înscrisuri, confruntări, prezentări pentru recunoaştere etc. 

Atunci când după soluţionarea definitivă a cauzei bunurile sau valorile 
urmează să fie repuse în circulație, organul judiciar trebuie să procedeze la 
îndepărtarea substanțelor folosite la marcare, iar dacă acest lucru nu este posibil, 
să le retragă din circuitul economic. 

